
INTRODUCERE 


Cu volumul de faţă încheiem 7ratatul de biblioteconomie, început în anul 
2013. Sub aspect cantitativ, Tratatul conţine 2267 de pagini. La realizarea sa au 
colaborat 33 de specialişti români, din ţară şi străinătate, unii cu mai multe contribuţii. 
Lucrarea a fost proiectată în trei volume. Volumul al doilea, care se ocupă cu tehnicile 
şi serviciile de bibliotecă, însumând un număr mare de pagini, a apărut în două părți . 

Mulţi s-au arătat sceptici în a putea duce la bun sfârşit o asemenea 
întreprindere. lată că am reușit, vorba englezului, where there s a will, there a 
way, dar nu a fost deloc uşor. Cine îşi închipuie că a fost simplu se înşeală. Astfel 
de cărţi, realizate pentru prima dată la noi, au presupus un volum de muncă imens, 
care adesea a surmontat puterile unei singure persoane, obligate să coordoneze un 
vast material cu autori cu experienţe variate în ale scrisului, stiluri diferite şi tehnici 
de lucru diverse. Susținerea de către conducerea ABR a acestei acțiuni temerare 
merită a fi evidenţiată. Biblioteconomia românească, privită în cercurile culturale 
românești de foarte mulți, nu ca o știință, nici ca un domeniu ştiinţific, ci , pur și 
simplu, ca o activitate lucrativă oarecare, legată de servirea cărţilor către cititori, 
avea nevoie de o asemenea lucrare. 

Biblioteconomia este o ştiinţă relativ nouă. Fundamentarea conceptului s-a 
făcut odată cu extinderea bibliotecilor, în secolul XX, la mai bine de două sute 
de ani de la apariţia termenului (1808, Martin Schrettinger). Încă din primele 
decenii ale secolului al XX-lea, cercetătorii din biblioteci şi-au pus problema dacă 
biblioteconomia este o ştiinţă sau chiar o artă după părerea unora — arta de a organiza 
colecțiile unei biblioteci. Școala biblioteconomică germană de la Miinchen aprecia, 
prin deceniul trei al secolului trecut, că biblioteconomia poate fi considerată o ştiinţă, 
câtă vreme se ocupă şi de cercetări filologice , de textologie, după cum proceda 
Biblioteca din Alexandria, prin renumiţii savanţi-bibliotecari Zenodot sau Aristarh 
din Samothrace, rămași celebri pentru critica textuală ajunsă la perfecțiune. 

După al doilea război mondial şi, mai ales, după anii şaizeci, lucrurile sunt 
privite cu totul altfel, biblioteconomia orientându-se spre tehnici şi metode moderne 
privind gestionarea rapidă a informaţiei şi documentelor — care au crescut în progresie 
geometrică și erau tot mai greu de stăpânit. Asistăm la o extindere a aplicațiilor 
calculatoarelor şi comunicaţiilor în biblioteci. Bibliotecarul clasic începe puţin câte 
puţin să fie înlocuit de bibliotecarul digital, cu temeinice cunoştinţe în domeniul 
stocării, regăsirii şi diseminării informaţiilor cu ajutorul tehnicilor informatice, 
care devin tot mai sofisticate şi cer o instruire de specialitate. Astfel, dintr-o simplă 
tehnică de bibliotecă, biblioteconomia capătă atributele unei ştiinţe. Nu întâmplător 
americanii, al căror pragmatism este bine cunoscut, folosesc azi, din ce în ce mai rar, 
termenul de biblioteconomie (/ibrarianship), preferând noţiunea de ştiinţa bibliotecii 
(library science). Dicţionare prestigioase, cum este Concis dictionary of library and 

information science, apărut la cunoscuta editură Bowker & Saur, de exemplu, nici nu 
mai înregistrează termenul de /ibrarianship, preferând library science. 

Astăzi a devenit aproape un truism faptul că în bibliotecile contemporane, 
activitatea de prelucrare, stocare, regăsire și diseminare a cărţilor și informaţiilor 
se face informatizat. Calculatoarele îndeplinesc acum numeroase activităţi, altădată 
făcute manual, cum ar fi catalogarea, utilizarea vocabularelor în indexare și rezumare, 
regăsirea informațiilor, împrumutul de publicaţii — mai recent prin RFID. Viteza cu 
care au fost absorbite internetul şi Web-ul în biblioteci, după 1990, a făcut şi ca o 
bună parte din vechea terminologie să devină obsoletă şi să fie înlocuită cu o nouă 
terminologie mai adecvată stadiului actual de dezvoltare a biblioteconomiei. Avem, 
aşadar, legi, principii şi un vocabular specific, avem standarde şi norme proprii — tot 
ceea ce este necesar ca biblioteconomia să fie considerată o ştiinţă distinctă. Pentru 
această ştiinţă, în plin progres, un tratat în care să fie prezentate aspectele de bază ale 
muncii de bibliotecă, își găseşte utilitatea. 

A realiza o astfel de carte la noi reprezintă, fără îndoială, un adevărat 
act de pionierat profesional. Sunt convins că am ajuns totuşi — prin contribuția 
bibliotecarilor români din ţară şi din afară — la acea fază de dezvoltare a 
biblioteconomiei noastre, când ea îşi poate afirma, sau cel puţin poate să-şi 
propună soluţii naționale. Gest donquijotesc pentru unii, sisific pentru alţii, gest 
perfect legitim pentru cine îşi iubeşte meseria, depăşind etapa timorată a inhibiţiei, 
a complexului de inferioritate care ne apasă la fiecare întâlnire profesională fie la 
IFLA, fie la alte foruri de „aleşi”, unde, dacă îţi permiţi să ai o idee, eşti privit cu un 
dispreţ abia disimulat, cu o îngăduință la limita răbdării. Noi ştim însă cine suntem 
noi şi cine sunt și alţii, care — cu excepţia câtorva voci — ne sunt egali sau chiar 
inferiori, diferența este că aceştia nu sunt din România, ci din Vest. Realizând acest 
Tratat, suntem pe punctul de a depăşi frustrarea şi umilinţele profesionale la care 
am fost supuşi, acel complex specific de inferioritate venit din lipsa de prestigiu 
a culturilor mici, cum este a noastră. Urmărind literatura biblioteconomică din 
publicaţiile care ne parvin din străinătate, constatăm, de multe ori, suficiența şi 
limitele gândirii autorilor acestor lucrări. O carte mediocră, apărută într-o limbă 
de circulaţie internaţională, de exemplu, blochează și elimină o lucrare echivalentă 
sau superioară apărută într-o limbă fără circulaţie, cum este a noastră. Departe de 
noi sentimentul de infatuare. Ceea ce spunem aici sunt reacţii şi trăiri în acești ani 
de muncă susținută. 

În lume s-au scris foarte puţine tratate de biblioteconomie, niciunul de întinderea 
lucrării noastre. S-au publicat în schimb enciclopedii, realizate nu întotdeauna 
foarte sistematic, cel mai adesea o culegere de studii ample, pe teme foarte diverse, 
lucrări cărora le lipsește uneori coerenţa. Dimpotrivă, unul din aspectele reuşite ale 
Tratatului, o constituie tocmai coerenţa. Noi am conceput Tratatul în sensul clasic al 
termenului, ca o lucrare care dezvoltă exhaustiv problemele fundamentale ale unei 
discipline începând cu explicarea conceptelor şi terminând cu cele mai recente teorii. 
Am încercat astfel să realizăm o lucrare unitară şi folositoare celor care ştiu şi celor 
care nu ştiu biblioteconomie. 

Tratatul nostru îşi are logica sa internă încercând să reflecteze cât mai fidel un 
domeniu, văzut sincronic, dar şi diacronic, chiar dacă nu toate zonele biblioteconomice 
sunt perfect acoperite. În schimb, considerăm că tehnicile de bibliotecă, de exemplu 
— cuprinse în cele două părţi ale volumului al doilea, însumând 1206 de pagini — 
care reprezintă baza Tratatului —, sunt temeinic dezvoltate, urmându-se fluxul 
activităţilor dintr-o bibliotecă, şi care pot constitui ele însele un manual amplu de 
biblioteconomie. 

Tratatul a fost gândit într-o structură unitară : volumul întâi este o introducere 
amplă în ştiinţe şi domenii conexe biblioteconomiei (istoria scrisului, istoria cărții, 
arhitectura bibliotecilor, legislaţia de bibliotecă, învăţământul şi literatura de 
specialitate etc.); volumul al doilea, aşa cum precizam mai sus, se ocupă cu tehnicile 
şi serviciile de bibliotecă, începând cu tipuri de documente și achiziția acestora, 
continuând cu prelucrarea lor şi încheind cu utilizatorii şi evaluarea bibliotecilor; 
volumul al treilea, cu care se închide cercul, are în vedere noutăţile apărute în 
domeniul biblioteconomic în ultimele decenii ca urmare a extinderii documentelor 
digitale şi a dezechilibrului apărut în relația carte-bibliotecă-cititor, etapă complet 
diferită de perioada anterioară dezvoltării bibliotecii digitale, fiind cuprinse aici și 
strategii de instruire a cititorului-utilizator în vederea folosirii complete a resurselor 
bibliotecii . Există, aşadar, un echilibru în structura Tratatului: volumele I şi III au 
rolul să sprijine mai buna percepţie a conceptelor şi tehnicilor prezentate în volumul 
al doilea, venind cu date și informaţii necesare înțelegerii biblioteconomiei ca o ştiinţă 
complexă, în plină expansiune, bine ancorată în realitate, cu trecut, prezent şi viitor. 

A lucra cu feluriţi colaboratori, unii mai aplecaţi, alţii mai puţin, spre o anumită 
rigoare a textelor, adesea inegale în conținut şi formă, texte transmise uneori cu mare 
întârziere, ceea ce a produs serioase inconveniente în verificarea lor minuțioasă, a 
fost aspectul cel mai dificil în perioada de geneză a diferitelor volume ale 7ratarului. 
Fiecare text a avut cel puţin patru corecturi, făcute după o metodologie impusă de 
anumite cerinţe, de nevoia de unitate în coerenţa ideilor și aplicarea standardelor de 
redactare din domeniu, conform ISO. În cursul acestor ani, nu o dată, am întâmpinat 
refuzul unor autori de a reveni asupra textului inițial invocând cel mai frecvent lipsa 
de timp, dar și din alte considerente legate de exacerbarea personalității. Au fost și 
situații când am primit asigurări ferme că materialul va fi redactat și transmis la timp, 
dar care, fie că a sosit în ultimul moment şi era practic imposibil să verifici temeinic 
dacă acel material respectă metodologia de lucru, fie, pur şi simplu, nu a mai venit 
deloc, întârziind apariția volumului. 

Tratatul este departe de a fi o lucrare perfectă. Sunt aspecte insuficient 
dezvoltate, lucruri omise din lipsă de colaboratori capabili a le aborda. Metodologia 
de lucru s-a perfecționat şi ea pe parcursul elaborării. Așa se explică micile 
diferenţe în prezentarea materialelor de la un volum la altul, sesizabile la o analiză 
minuțioasă a lucrării. De aici, indicativul de ediție provizorie. O ediţie definitivă ar 
însemna revederea şi reaşezarea întregului corpus într-un mod unitar, aducerea la 
zi a referințelor bibliografice, adăugarea acelor subiecte omise din diferite cauze, 
dar indispensabile pentru înţelegerea unor aspecte esenţiale ale biblioteconomiei 

actuale, elaborarea de indici de materii, de nume, de organizaţii, elemente absolut 
necesare pentru identificarea rapidă şi exactă a unor date și informaţii din cuprinsul 
Tratatului etc. Încă de la început, am știut că nu vom putea cuprinde totalitatea 
zonelor biblioteconomice şi că în dezvoltarea unor subiecte s-ar putea strecura unele 
inexactități, deşi am apelat, ori de câte ori a fost posibil, la bibliotecari cu mare 
experienţă şi cu deschidere la nou. Ne-am bazat şi pe sprijinul breslei, care însă nu 
a venit. Apelurile noastre insistente la colegi, încă de la primul volum, de a ni se 
transmite observaţii la temele prezentate în Tratat, au rămas, din păcate, fără ecou. 

Așa cum arată el astăzi, Tratatul de biblioteconomie este un semn de identitate 
a unei profesii, văzută deopotrivă din perspectivă naţională, dar şi internaţională, 
un instrument de lucru şi un element de referință pentru toţi cei interesaţi de știința 
bibliotecii. 

Nu aș dori să încheiem înainte de a le aduce mulțumiri tuturor colaboratorilor 
din ţară şi din străinătate, dar şi tuturor acelora care ne-au sprijinit, şi nu sunt puţini 
la număr, printr-un sfat, printr-o sugestie, pentru a ne îndeplini cât mai bine sarcina 
asumată de a coordona realizarea acestui 7ratat. 


Mircea Regneală 

Politici și proiecte 
de informare și 
documentare 


1.1 POLITICI DE INFORMARE ȘI DOCUMENTARE 


Conceptul de politică în noile tehnologii ale informării 

Tipuri de politici de informare şi documentare 

Elementele unei politici de informare și documentare 

Iniţiative internaţionale de politici de informare şi documentare 


Utilitatea politicii de informare şi documentare 


1.1.1 CONCEPTUL DE POLITICĂ ŞI ADAPTAREA SA LA 
DOMENIUL INFORMĂRII ŞI DOCUMENTĂRII. INFLUENȚA 
NOILOR TEHNOLOGII ALE INFORMĂRII 


În mod firesc, conceptul de politică se aplică domeniului public şi politic, 
însă, odată cu apariţia şi dezvoltarea informării și documentării în contextul 
societăţii informaţionale, termenul „politică” a început să se aplice și în domeniul 
infodocumentar. 

În Dicționarul explicativ al limbii române — DEX, una din accepţiile 
substantivului politică este următoarea: 

„Tactica, strategia, metodele și mijloacele folosite de organele puterii în 

vederea realizării obiectivelor fixate; ideologia care reflectă această activitate”. 


În dicţionarul de limbă franceză Larousse, noţiunii de politică i se dă 

următoarea explicaţie: 

e „Ansamblu de hotărâri luate în mod colectiv sau individual de către cei 
care guvernează un stat în orice domeniu în care își exercită autoritatea 
(domeniu legislativ, economic sau social, relaţii externe): politica 
economică a Franţei; 

e Metodă particulară de guvernare, mod de a guverna: politica liberală, 


autoritară; 

e Mijloace utilizate de guvern în anumite domenii: politica de angajare, de 
prețuri, 

e Modalitatea de a acţiona, de a conduce o afacere: politica comercială a 
firmei”. 

Politici de informare şi documentare 


În dicţionarul consacrat de limba engleză Collins Dictionary , cuvântul policy 
(cu pluralul politics?) reprezintă: un plan de acțiune adoptat sau urmat de către un 
individ, guvern, partid, afacere etc?. 

În Diceeionario de la Lengua Espafiola al Academiei Regale se poate găsi, 
printre altele, următoarea explicaţie a cuvântului politică: 

„Arta sau modul în care se conduce o chestiune sau cu care se folosesc mediile 

pentru a atinge un scop determinat. 

Orientări sau indicaţii care conduc modul de a acţiona al unei persoane sau 

al unei entităţi într-o chestiune sau domeniu determinat '*. 


Cuvântul politică e un substantiv polisemantic şi se poate utiliza în contexte 
diferite - se poate vorbi de o politică de sănătate, o politică de imigrație, o politică 
urbanistică, toate fiind politici publice, exercitate de o autoritate publică. 

O politică publică este reprezentată de acel ansamblu de decizii şi planuri 
de acţiune pe care le adoptă şi le dezvoltă organizaţiile publice, în care intervine 
autoritatea legitimă a guvernului şi a administraţiilor publice€, potrivit lui Salvador 
Mencerre. 

Cuvântul informare este şi el polisemantic și nu permite delimitarea precisă a 
domeniului de aplicare a unei politici de informare. Cibernetica, dreptul, economia, 
documentarea, economia, biologia sau sociologia sunt câteva dintre domeniile în 
cadrul cărora informaţia îşi are propriile accepţiuni. 


I. Rowlands” susține că nu există încă un consens legat de câmpul de studiu 
la care se poate referi o politică informațională. Există tot atâtea politici câţi autori 
care scriu despre ele, dar, în ciuda acestui fapt, Bramant consideră că există nişte 
caracteristici care fac din politica informaţională un nou câmp de cunoaştere, şi 
anume: este un domeniu relativ nou; implică un mare număr de „actori”; deciziile au 
un mare impact asupra politicilor din alte domenii; nu se poate înscrie în categoriile 
tradiţionale; politicile sunt în mod pregnant interdependente. 


În Encyclopedia of Library and Information Science (2003), Peter Hernon 
şi Harold C. Relyea definesc politicile informaţionale şi documentare drept un set 
de principii, legi, recomandări, norme, reglementări și proceduri interrelaționate 
care dirijează supervizarea și gestionarea ciclului de viață a informaţie: producția, 
selectarea, difuzarea, recuperarea și utilizarea, retragerea şi, inclusiv, prezervarea 
informaţiei. Politicile informaţionale includ, de asemenea, atât accesul la informație 
şi documente, cât şi utilizarea lor. Din punct de vedere colectiv, politicile constituie 
un cadru de referință care afectează în mod profund maniera în care individul într-o 
societate, de fapt societatea in sine, adoptă acțiuni politice, economice şi sociale. De 
fapt, în această definiţie se evidenţiază caracterul multidimensional al unei politici 
informaţionale, în măsura în care aceasta afectează modul în care o persoană şi o 
societate întreagă își orientează opțiunea în domeniul economic, politic şi social. 

1.1.2 CE SUNT POLITICILE DE INFORMARE ŞI 
DOCUMENTARE? 


Mulţi autori au remarcat dificultatea de a defini din punct de vedere conceptual 
termenul de politică informaţională, întrucât este vorba de un câmp de studiu în 
mod pregnant interdisciplinar, astfel încât nu s-a putut ajunge încă la un cadru de 
analiză coerent. Responsabilitatea proiectării şi a punerii în practică a politicilor 
informaţionale a fost încredințată unor organisme diferite în funcţie de ţară şi, foarte 
frecvent, s-au creat grupuri de lucru interdepartamentale sau interinstituționale pentru 
a coordona acţiunile diferitelor departamente, ministere sau organisme publice. 

De exemplu, Michael W. Hill, în lucrarea National information policies: An 
overview and bibliographic survey, apărută la editura londoneză Bowker Saur în 1994, 
consideră că politica informaţională se poate referi și aplica la domenii foarte diferite, 
precum: de la industria editorială, libertatea de acces la informaţie și siguranţa în rețea, 
drepturile de autor, gestiunea resurselor de informare, până la administraţia publică, 
legislația parlamentară, biblioteci și arhive, cercetare și politică științifică, telecomunicaţii, 
reţele, tehnologie şi medii de comunicare. 

William J. Martyn, citat de |. Rowlands în lucrarea Understanding information 
policy: concepts, frameworks and research tools, apărută tot la Bowker Saur în 1997, 
consideră că o politică informaţională se subsumează altor politici publice, cum ar 
putea fi cele culturale sau educative. El apreciază că nu există, de exemplu, o politică 
publică specifică pentru industria informaţiei fie electronică, fie de alt tip, care să nu 
fie conținută într-o politică industrială mai amplă. 

Peyton, citat de I.Rowlands, în lucrarea menţionată mai sus, afirmă că s-a făcut mult 
timp politică informațională, fără să fie denumită astfel. Câteva articole din Constituția 
SUA (din 1790), despre dreptul la informare și despre dreptul de autor, reprezintă unele 
dintre primele elemente ale unei politici informaţionale. 

Marta Dosa afirmă că „o politică informațională este un plan pentru dezvoltarea 
serviciilor şi resurselor de informare şi a utilizării lor mai eficace”. 

Pâez Urdaneta e de părere că poziţiile de bază referitoare la politicile 
informaţionale şi documentare para fi două: una care concepe politica drept o iniţiativă 
în curs de acțiune şi alta care o concepe ca pe o legitimare sau instituționalizare a 
unui curs de acțiune întreprinsă, adică o standardizare a procedurii. 

Michael W. Hill susţine că „politicile informaţionale se proiectează pentru a 
identifica necesităţile și a standardiza activitățile indivizilor, industria şi comerțul 
oricărui tip de instituţii și organizații și de guverne naționale, locale sau supranaţionale. 
Trebuie să standardizeze capacitatea şi libertatea de a achiziționa, a poseda și a păstra 
propria informaţie, a o păstra şi a o transmite”. 

Pe de altă parte, pentru F.W. Weingarten, politicile informaționale sunt 
„setul tuturor legilor din sectorul public, precum și normelor care încurajează sau 
diminuează crearea, utilizarea, stocarea, comunicarea și prezentarea informaţiei””!. 

Autorii manualului de politici informaţionale şi documentare Jose Lopez Yepes 
(profesor și șef de catedră la Universitatea Complutense din Madrid) şi Juan Ros 
Garcia (profesor la Universitatea din Murcia) consideră că politicile informaţionale 
reprezintă “un set de măsuri sau decizii pe care le exercită puterile publice la diferite 
niveluri: internațional, naţional, autonom!? şi local — cu scopul de a ordona şi a face 
eficace instituţiile documentare, având la bază coordonarea şi cooperarea”!?. 

O altă definiţie, din 1997, când politicile informaționale erau în plin avânt pe 
plan internaţional, este cea pe care o dă Alfons Cornellă. El consideră că: „politicile 
de informare și documentare s-ar putea încadra în trei mari categorii: 


a) legislaţia legată de informaţie; 

b) acţiunile de promovare şi stimulare a utilizării informaţiei iniţiate de către 
agenții publici; 

c) îmbunătăţirea managementului surselor de informare în administraţiile 
publice”!+. 


Există diferite definiţii în legătură cu politicile informaţionale şi documentare, 
dar cea pe care o dă Victor Montviloff (autorul manualului UNESCO pentru design- 
ul de politici informaţionale la nivel naţional) pare a fi cea mai completă: politicile 
informaţionale și documentare presupun accesarea și utilizarea optimă a cunoştinţelor 
specializate şi profesionale, a informaţiei ştiinţifice, tehnice, sociale și economice și 
a tehnicilor create sau disponibile în ţară sau în alte părți din lume ca sursă destinată 
rezolvării de probleme şi pentru dezvoltare în toate sectoarele societăţii!S. 

În concluzie, politicile informaţionale şi documentare sunt planuri de acțiune 
sau inițiative cu obiective comune: stabilirea unui cadru normativ, legislativ 
în domeniul informării şi al documentării, promovarea acțiunilor de stimulare a 
utilizării informaţiei de către instituţiile publice și, mai nou, de către utilizatori, 
îmbunătățirea managementului surselor de informare în sectorul public, implicând 
diferiți “actori” pentru ducerea la bun sfărșit a acestor obiective!€. 


1.1.3 TIPURI DE POLITICI DE INFORMARE ŞI 
DOCUMENTARE 


In scurta perioadă de timp în care s-a cercetat acest domeniu, s-au stabilit 
câteva tipuri de politici de informare şi documentare și anume: 


A. În funcţie de cadrul teritorial: 

a) Internaţionale 

În contextul dezvoltării societăţii actuale și a globalizării care o caracterizează, 
s-au stabilit cadre bazate pe internaționalizarea tehnologiei (rehnoglobalism!”). 
Sunt necesare politici informaţionale la nivel internaţional pentru a asigura cadrul 

dezvoltării societăţii informaţionale şi a întregului său potențial tehnologic la 
nivel informaţional, care va face posibilă comunicarea, conectarea și schimbul de 
informaţii la nivel global (de exemplu: Global Information Society). 


b) Naţionale 

Sunt acele politici de informare și documentare iniţiate şi duse la bun sfârșit în 
cadru naţional, fiecare ţară ocupându-se de crearea contextului adecvat și asigurarea 
condiţiilor care să poată conduce la realizarea lor. Victor Montviloff explică în 
mod clar și în profunzime în Manualul pentru formularea, aprobarea, aplicarea 
și funcționarea unei politici naţionale de informare, editat în cadrul UNESCO 
(Programul General de Informare şi UNISIST)!5 cum trebuie planificate politicile 
de informare şi documentare la nivel național și ce instituţii trebuie să se implice în 
realizarea lor. 


c) Regionale şi locale 

În perioada actuală sfera regională şi locală a devenit foarte importantă din 
punct de vedere strategic pentru dezvoltarea tehnologică pe termen mediu și lung. 
De aceea, în domeniul informării și documentării trebuie să se acorde mare atenţie 
acestui tip de politici informaţionale în contextul politicilor publice care pot juca un 
rol preponderent în dezvoltarea regională şi locală. 


d) Instituţionale 

Fluxurile de informaţie şi de documente sunt din ce în ce mai rapide şi mai 
complexe la nivel organizaţional. De aceea, în orice instituţie e necesar să se pună la punct 
politici informaționale coerente şi care să asigure îndeplinirea obiectivelor strategice. 


B. În funcţie de autor: 
a) Publice; 
b) Private. 


Sunt mult mai frecvente politicile publice de informare și documentare decât 
cele private. 


1.1.4 ELEMENTELE UNEI POLITICI DE INFORMARE ŞI 
DOCUMENTARE 


Aşa cum bine explică Victor Montviloff în manualul!” de referință menţionat 
mai sus, politicile de informare și documentare, pentru a fi viabile, trebuie să dispună 
de o serie de elemente obligatorii care să asigure buna funcţionare a acestora odată 
puse în practică. Avem astfel: 

e Un obiectiv general: 

o identificarea nevoilor de informare ca resursă a unei ţări şi asigurarea 
mediilor pentru satisfacerea lor . 


e Obiective specifice: 

o analiza contextuală şi justificarea publicării și promulgării unei 
politici de informare; 

o planificarea obiectivelor strategice pentru satisfacerea necesităţilor de 
informare ca resursă şi definirea domeniului de acțiune; 

o stabilirea instituţiilor şi a organelor autorizate care să gestioneze şi 
să coordoneze politica, cu delimitarea precisă a competenţelor sale; 

o formarea profesioniştilor, în concordanță cu exigenţele societăţii 
informaţionale; 
informării şi ale comunicării, prezentând în detaliu etapele pentru 
aplicarea şi funcționarea acestor tehnologii; 

o elaborarea instrumentelor pentru evaluarea domeniului informării, 
generând şi difuzând documente operative pentru a formula o 
politică de informare, desemnând organele de coordonare pentru a 
planifica politica informațională odată formulată. 


A. Originea politicilor de informare şi documentare 


Politicile de informare şi documentare apar ca răspuns direct al guvernelor 
la apariția şi dezvoltarea unei tehnologii specifice: tiparul, telefonul, radioul și „mai 
târziu, internetul (de-a lungul dezvoltării societății informaţionale). 

Politicile de informare şi documentare răspund de obicei unor stimuli concreţi 
într-o anumită perioadă de timp, de aceea trebuie sa fie flexibile. 


De ce sunt necesare politicile de informare și documentare? 

Nevoia de a planifica sisteme naţionale de informare şi documentare constituie 
un factor integrat conceptului de documentare - de la Ranganathan, trecând prin 
teoriile lui Paul Otlet, până la Jose Lopez Yepes şi Juan Ros. 

Dezvoltarea fără precedent a rețelelor şi tehnologiilor de transmitere a 
informaţiilor, a telecomunicaţiilor, dezvoltarea producţiei de documente digitale 
sau procesul de digitizare în sine, împreună cu alte elemente care caracterizează 
evoluţia societății informaţionale, cum sunt comerţul electronic, învăţământul la 
distanţă, transferul electronic de date, telefonia digitală etc. fac parte din noua 
panoramă informaţională care trebuie avută în vedere pentru proiectarea noilor 
politici de informare şi documentare caracteristice societăţii actuale. 

B. E/ementele unei Politici de informare şi documentare 


J.G. Gray afirmă că finalitatea unei politici naţionale de informare constă în 
a determina care sunt obiectivele ţării în materie de informare și în a veghea pentru 
ca acestea să fie satisfăcute într-un mod complet, printr-un program de politici de 
informare şi documentare, puţin oneros și adecvat în limita resurselor actuale reduse. 

Pâez Urdaneta propune: 

1. „desemnarea unui comitet naţional special care să determine nivelul de 

profunzime al politicii şi nivelul operativ de centralizare sau descentralizare 

al acesteia; 

2. distribuirea de funcţii care, pentru executarea politicii, vor fi asumate de 

diferite organisme naţionale; 

3. stabilirea unui program şi a unui buget pe durată medie, care, armonizând 

proiectele ce se pot propune la nivel instituţional, ar putea să se orienteze şi spre 

folosirea de resurse internaționale și financiare străine; 

4. pentru a fi executate, politicile de informare şi documentare au nevoie de 

existența unor planuri de acţiune şi strategii bine determinate”. 


1.1.5 CONTEXTUL POLITICILOR DE INFORMARE ŞI 
DOCUMENTARE 


În general, teoreticienii domeniului științei informării nu sunt total de acord 
dacă politica informaţională poate fi considerată drept domeniu specific de cercetare, 
diferențiat de politicile publice. 

Odată cu lansarea societăţii informaţionale şi a cunoașterii, există tendința 
de a utiliza mai mult termenul strategie decât pe acela de politici informaționale. 
Societatea informaţională şi a cunoașterii (mai nou a „cunoștințelor” — „socicte des 
savoirs”, - potrivit lui Armand Mattelart), satul global (Marshall McLuhan), „digital 
divide” şi societatea rețea (Manuel Castells), economia bazată pe cunoaştere (David 
şi Foray) etc. sunt tot atâţia termeni consacraţi de-a lungul timpului pentru a defini 
contextul politicilor de informare și documentare. 

În ziua de azi e imposibil să mai fim homo universalis ca în perioada 
renascentistă,direcția contemporană este spre o specializare adâncă, întrucât cantitatea 
de informaţii şi de cunoștințe care se vehiculează în jurul nostru creşte exponențial 
şi e omeneşte imposibil să ajungem să asimilăm totul. În sazul global (MeLuhan), 
dominat de societatea cunoaşterii, ne paşte un pericol paradoxal — suntem supuși 
unei continue specializări, întrucât e imposibil să se mai ajungă la exhaustivitatea 
cunoaşterii (cum aspirau umaniştii), dar acest lucru nu neagă ideea unei culturi 
generale. Potrivit studiilor sociologice, la ora actuală se scrie mai mult ca niciodată 
şi, totuşi, nu ajungem să fim la zi cu noutăţile, descoperirile sau contribuţiile dintr-un 
domeniu; asistăm, așadar, la o macroproducție fără precedent de cunoaştere, care nu 

poate fi controlată. În acest sens, sociologul şi filozoful Zygmunt Baumann, într-un 
interviu acordat ziarului EI Pais în iunie 2012, afirma: „acum [cu trecerea anilor] ştiu 
că excesul de informaţie e mai rău decât lipsa ei"?! 

Un profesor de la Universitatea Oberta de Catalunya, Barcelona, Goncal Mayos, 
a făcut o interesantă analiză a societăţii cunoaşterii aplicând legea lui Malthus?. EI 
afirmă că „producția de informaţie, știință și cunoaştere a crescut pe termen lung în 
progresie geometrică (1, 4, 9, 16, 25,...)”%, în timp ce posibilitățile indivizilor „de a 
putea procesa cunoașterea” s-au îmbunătăţit (doar) în progresie aritmetică (2, 4, 6, 8, 
10,...). Pare că societatea actuală trece printr-un „proces malthusian al cunoașterii”, 
care nu afectează doar cunoaşterea, ci și cultura democratică, ceea ce ar duce la o 
„societate a necunoaşterii, a ignoranței” 2, potrivit acestui cercetător. 

Nick Moore ia în consideraţie trei elemente care demonstrează că trăim în 
societatea informațională: 


a. informaţia şi tehnologiile informaționale bazate pe inteligență — organizaţiile, 
pentru a fi competitive, au nevoie să utilizeze informaţia și noile tehnologii 
informaţionale într-o manieră inteligentă; 

b. cetăţenii folosesc tehnologiile informaţionale din ce în ce mai frecvent în 
toate domeniile vieţii lor; 

c. sectorul informaţiei tinde a se transforma într-unul de mai mare importanță 
în economia mondială. 


Acest nou tip de societate — societatea cunoaşterii — face să fie nevoie de noi 
forme de activitate publică atunci când se încearcă formularea şi implementarea 
iniţiativelor publice. 

Multe ţări au proiectat şi definit un cadru pentru politici publice, în general. 
Nick Moore analizează într-un studiu propunerile din diferite ţări pornind de la un 
caz britanic. El a ajuns la concluzia că abordarea problematicii a fost asemănătoare 
în toate ţările studiate, la fel ca şi obiectivele finale, dar sunt diferenţe demne de luat 
în consideraţie atât în mecanismele, cât şi în proiectarea politicilor publice. Moore 
identifică trei niveluri de aplicare a unei politici publice - industrial, organizațional și 
social —, fiecare dintre ele combinându-se cu cinci elemente transversale: 


e tehnologia informaţiei; 

e piaţa informaţiei; 

e ingineria informaţiei; 

e resursele umane; 

e legislaţie şi norme *. 

Pe de altă parte, lan Cornelius, în lucrarea /nformation policies and strategies, 
identifică patru tipuri de influenţe guvernamentale în politicile informaționale, după 
cum urmează: 

- „guvernele sunt cei mai mari şi unici producători de informaţii în multe ţări; 

- guvernele sunt, de asemenea, cei mai mari consumatori de informaţie; 

- guvernele au acces la cele mai mari surse colective de informaţie; 

- guvernele controlează chestiuni ca educaţia, comunicațiile și, în mai mică 
măsură, tehnologia”. 


1.1.6 EVOLUȚIA DIACRONICĂ, CADRU ADMINISTRATIV 
GLOBAL ŞI INIŢIATIVE INTERNAȚIONALE DE POLITICI DE 
INFORMARE ŞI DOCUMENTARE 


Evoluţia politicilor de informare şi documentare este strâns legată de contextul 
social și cultural în care apar și se desfăşoară. 

În mod clar, politici informaţionale şi documentare, fără a se numi astfel, 
au fost din cele mai vechi timpuri, existenţa lor fiind legată de cea a instituţiilor 
documentare. 

Conform opiniei celor doi specialişti spanioli, Jose Lopez Yepes şi Juan 
Ros Garcia, când ne referim la evoluția politicilor de informare şi documentare, 
ar trebui să ne gândim, în primul rând, la cele cinci legi ale biblioteconomiei ale 
lui Ranganathan, care, după Grolier”, este precursorul politicilor de informare şi 
documentare, punând accent pe importanţa acestora în dezvoltarea popoarelor %. 

Trebuie menţionată aici şi contribuția lui Paul Otlet la dezvoltarea incipientă 
a politicilor informaționale, având în vedere că în 7ratatul de documentare din 1934 
evidențiază „nevoia de a planifica sisteme naţionale de informare și documentare”?, 
idee reluată mai târziu în Manualul de politici informaţionale şi de documentare 
naționale al lui Montviloff, editat de UNESCO. 

De la începuturile secolului XX, politica informaţională se asociază cu 
managementul de bibliotecă, cu arhivele şi patrimoniul cultural și, mai târziu, în 
anii '60, vor fi strâns legate şi de informaţia științifică şi tehnică, dar și de politicile 
ştiinţifice, având în vedere că acest tip de informaţie stă la baza cercetării ştiinţifice şi a 
inovării (capabile să ducă la dezvoltare şi la bunăstare). În acest sens, în 1968, în cadrul 
UNESCO, Carlos Victor Penna*! (în urma cererii făcute de Direcţia Generală de Arhive 
şi Biblioteci a UNESCO) elaborează un raport cu titlul Schemă pentru un proiect de 
propunere a unui Serviciu Naţional de Informare Științifică şi Tehnică, în care se 
stabilesc punctele esenţiale în vederea creării unui astfel de serviciu, care s-ar ocupa 
de controlul literaturii ştiinţifice, cu potenţial pentru a deveni organism coordonator în 
materie de informare și documentare la nivel național (în țara în care s-ar implementa). 

Anii '70 şi "80 au fost foarte prolifici în inițiative internaţionale pentru 
formularea şi inițierea de politici informaţionale şi documentare naționale și 
internaționale. Instituţiile cele mai active în acest sens au fost UNESCO și OCDE 
(Organizaţia pentru Cooperare și Dezvoltare Economică). 

Astfel, în cadrul diferitelor conferinţe ale UNESCO din această perioadă s-au 
pus bazele a diferite programe de dezvoltare a arhivelor, bibliotecilor şi documentării 


37 


Politici de informare şi documentare 


(1974), s-au promovat sisteme şi servicii de informare la nivel național, regional și 
internaţional, asociate cu formularea de politici şi planuri de informare, cu stabilirea 
de norme (1976) etc. Cele mai importante dintre acestea sunt: 

- În 1970 a avut loc cea de-a XVI-a Conferinţă Generală a UNESCO, în cadrul 
căreia politicile naţionale în informare și documentare la nivel mondial sunt 
considerate o necesitate şi un obiectiv demn de luat în considerare”?. 


- Doi ani mai târziu, în 1972, la următoarea Conferinţă Generală a UNESCO 
se pun bazele programului UNISIST, care urmărea în primul rând dezvoltarea 
sistemelor de informare în diferite țări şi coordonarea respectivelor politici 
informaţionale. Acest lucru putea fi pus în practică prin crearea unui organism 
de coordonare în fiecare ţară, care să se ocupe de politici de informare 
şi documentare în ţara respectivă. Este vorba de comitetele naționale ale 
UNISIST (United Nations International Scientific Information System) „care 
să îndeplinească funcţii de coordonare la nivel naţional. 


- În 1974 are loc o Conferință Interguvernamentală în cadrul căreia se lansează 
programul NATIS (National Information Systems), care propune crearea de 
infrastructuri naționale de arhive, biblioteci şi documentare”. 


- În 1976, UNESCO publică la Paris un ghid de proiectare a unei politici 
de informare şi documentare, realizat de D. J]. Urquhart*“, cu titlul National 
Information Policy. În acelaşi an cele două programe mai sus menţionate, 
UNISIST şi NATIS, se unesc şi, pe baza lor, se creează un program general 
de informare (PGI) cu o durată de cinci ani (1977-1982), care urmăreşte 
„dezvoltarea şi promovarea de sisteme şi servicii de informare la nivel 
naţional, regional şi internaţional, asociate formulării de politici și de planuri 
de informare, stabilind norme, dezvoltând infrastructuri de informare, educând 
şi formând profesionişti şi utilizatori de informaţie”. 


- Tot în 1976 se creează Comisia Internaţională pentru Studiul Problemelor de 
Comunicare, supranumită Comisia Mc Bride, foarte importantă în viitor prin 
raportul ei final. 


- În 1984, în cadrul UNESCO are loc Seminarul Internaţional asupra Politicilor 
Naţionale de Informare şi Planificare, în cadrul căruia s-a elaborat documentul 
Direcţii pentru politicile naţionale de informare, perspective, formulări și 
aplicare etc. şi alte programe pentru implementarea politicilor naţionale. 


- OCDE, la rândul ei, a avut două grupuri de lucru, Politicile informării, 
informatică şi comunicaţii şi Politica ştiinţifică şi tehnologică,“ care au elaborat 

studii privind acţiunile guvernelor, normele naţionale, cooperarea internațională, 
prospectiva informaţiei ştiinţifice şi tehnice etc. 


- În 1995 OCDE a realizat un studiu amănunțit asupra politicilor legate 
de noile tehnologii ale informaţiei în ţările membre ale OCDE, rezultatele 
acestuia constituind o referință în domeniu. 


În anii '90 s-a înregistrat un adevărat boom al politicilor informaţionale, atât 
la nivel global, cât şi local, reflectat în diferite documente programatice şi rapoarte 
de lucru, de la viziunea exprimată de Farkas-Conn în 1990, legată de dezvoltarea 
tehnologiei informatice, a comunicațiilor şi a gestiunii documentare ca urmare a 
conflictelor mondiale (potrivit lui Farkas-Conn, politicile de informare au fost mult 
timp legate de documentare, fiind incluse adesea în politicile ştiinţifice, diferenţiate 
de politicile bibliotecilor), trecând prin politicile naţionale ale SUA, propuse de 
tandemul Clinton-Al Gore şi până la inițiativele europene exprimate prin documente 
programatice, cum ar fi Cartea Albă a lui Jacques Delors sau Raportul Bangemann. 

Anii '90 au constituit un moment important în evoluţia politicilor informaționale 
şi documentare, având o relevanţă specială apariția în septembrie 1993 a iniţiativei 
de creare a „autostrăzilor informaționale”, promovată de vicepreședintele SUA, Al 
Gore, cu scopul de a realiza National Information Infrastructure — NII, cu o mare 
capacitate pentru transferul de date și care să permită dezvoltarea şi interconectarea 
aplicaţiilor telematice de înalt nivel. În realitate, obiectivul principal al acestei 
inițiative era impulsionarea dezvoltării economice în SUA. La puţin timp după 
lansarea iniţiativei, autorii şi actorii implicaţi şi-au dat seama că dezvoltarea 
infrastructurii informaţionale este o problemă globală, ceea ce a dus la lansarea în 
martie 1994 a programului Global Information Infrastructure — GII, în SUA. Această 
realizare a tandemului politic Clinton-Al Gore a marcat începutul unei noi etape 
la nivel mondial în domeniul economiei bazate pe informaţie, cunoaştere şi pe noi 
tehnologii. 

Această strategie constituie un punct de inflexiune în dezvoltarea politicilor 
de informare și documentare la nivel global, întrucât se bazează pe cinci principii 
fundamentale, lansate în cadrul UIT într-un document cu titlul The Global Information 
Infrastructure: agenda for Cooperation, menite să ajute la dezvoltarea ţărilor care o 
vor adopta: 

e atragerea de investiţii din sectorul privat; 

e promovarea competenţei; 

e asigurarea unui acces deschis la rețele tuturor providerilor şi utilizatorilor 

de informaţii; 

e crearea unui cadru normativ flexibil, în concordanță cu schimbările politicilor 

de informare și documentare la nivel tehnologic; 

e asigurarea serviciului universal de informare. 

Acest document cuprinde împreună cu National Information: Agenda for 
Action principiile de bază ale politicii de informare a guvernului Clinton-Al Gore”. 

În 1998 Al Gore face bilanţul politicii GII, prezentând ce s-a realizat și ce 
urma să se îndeplinească, subliniind importanţa unei reţele de rețele mondiale care 
să creeze o nouă piață pentru informaţie și interconectare la nivel local, naţional, 
regional şi global pentru a sprijini creșterea nivelului economic (prin crearea de noi 
locuri de muncă şi prin îmbunătăţirea infrastructurilor)*. 

Pentru a menţine echilibrul la nivel mondial, evitând astfel supremaţia 
absolută a SUA în materie de noi tehnologii ale informaţiei și ale comunicării (TIC) 
şi, în consecință, din punct de vedere economic, Uniunea Europeană a stabilit, un 
cadru de acțiune pentru politicile informaţionale, lansând, la rândul său, iniţiative de 
dezvoltare economică şi socială prin intermediul noilor tehnologii ale informației și 
comunicării, reflectate în două documente programatice, Cartea albă a lui Jacques 
Delors şi Raportul Bangemann, continuate mai târziu de programe pe termen mediu 
şi lung, lansate de Comisia Europeană, cum ar fi, eEurope”, eEurope 2005“ sau i 
20101. Se cuvine să menționăm că încă de la începuturile Uniunii Europene, s-a avut 
în vedere dezvoltarea politicilor informaționale europene, şi „din anii '80, toate țările 
membre au început să aibă realizări legate de intrarea în societatea informațională, la 
început mai modeste, apoi din ce în ce mai importante. 

Astfel, unul dintre documentele programatice lansate în acest sens a fost Cartea 
albă asupra dezvoltării, competitivităţii și [creării] locurilor de muncă. Provocări 
și instrucţiuni pentru a intra în secolul XXI, cunoscută sub numele de Cartea albă a 
lui Jacques Delors, după numele primului ministru francez (mai târziu președinte al 
Comisiei Europene, care a coordonat elaborarea acestui document bazat pe patru idei 
fundamentale: creștere (dezvoltare), competitivitate, crearea de locuri de muncă, un 
nou model de dezvoltare. 

La fel ca GII al SUA, şi Cartea albă a lui Delors pune problema nevoii unei 
autostrăzi informaţionale, subliniind rolul jucat de informaţie în societate şi în 
multe din domeniile legate de viaţa de zi cu zi a cetăţenilor: educația la distanță 
(e-learning), munca la distanţă etc. Definirea unui spaţiu comun de informare și 
crearea unei industrii a cunoașterii în cadrul acestui spaţiu sunt obiectivele principale 
ale acestui document. 

Aceste cerințe trebuia definite de către experți pentru punerea ulterioară în 
practică în toate țările din UE. Astfel, ia naștere grupul de experţi, al cărui lider este 
Martin Bangemann, vicepreşedinte al Comisiei Europene, care a dezbătut temele 
legate de modul de a trăi şi a lucra în societatea informaţională în UE, idei materializate 
în Raportul Bangemann, structurat în patru părți (funcții) și recomandări. 

În prima parte se analizează situaţia şi se exprimă nevoia de a dezvolta 
societatea informaţională prin implicarea cetăţenilor. 

În partea a doua se definesc obiectivele, evidenţiindu-se nevoia de a dezvolta 
sectorul privat ca factor decisiv în lansarea societăţii informaţionale în UE (şi la fel 
ca în GII, se referă la finanţarea societăţii informaţionale de către sectorul privat). 

A treia parte se referă la criteriile de acțiune legate de crearea cadrului legislativ 
adecvat dezvoltării sectorului privat şi a societăţii informaționale, cadru legislativ 
care să asigure protecţia drepturilor cetăţenilor şi ale firmelor. 

A patra parte se referă la promovarea utilizării informaţiei, mai degrabă 
sugerată decât afirmată, punând în evidenţă importanţa cetăţenilor şi a sectorului 
privat. 

În acest sens, Raportul Bangemann pregătea terenul unei viitoare directive, 
care va fi adoptată în 2003, de reutilizare a informaţiei din sectorul public, directivă 
care va fi modificată în 2013. 


1.1.7 UTILITATEA POLITICII DE INFORMARE ŞI 
DOCUMENTARE 


Diferiţi cercetători în domeniu au ajuns la concluzia că politicile de informare 
şi documentare sunt utile la diferite niveluri: 


A. Pentru cetățeni — satisfac nevoi de tip ştiinţific, cultural sau social (pentru 
a lua decizii sau înmagazina noi cunoştinţe legate de orice domeniu: istorie, politică, 
economie, ştiinţă, educaţie, sport, viaţă socială etc.) Carta drepturilor omului 
stabilește dreptul cetăţenilor de a fi informaţi. Statele au obligaţia de a crea căi 
necesare, instituții care să promoveze programe şi mecanisme adecvate pentru a 
satisface necesitățile de informare ale cetăţenilor. 


B. Din punct de vedere economic — trăim într-o societate în care informaţia şi, 
mai nou, cunoașterea constituie resurse nebănuite la nivel naţional și internaţional, 
aproape la fel de importante ca şi resursele materiale, mai ales dacă e vorba de 
informaţie și cunoaştere cu potențial ştiinţific şi tehnic, capabile să stea la baza 
generării de noi cunoştinţe, la baza cercetării şi inovării ştiinţifice, cheia oricărei 
economii moderne dezvoltate. Informaţia și cunoașterea capătă, astfel, o valoare 
strategică și pot deveni un catalizator economic, politicile informaționale jucând un 
rol crucial în crearea de inițiative şi investiţii în sectoare cu indice înalt de creștere 
economică la nivel mondial: infrastructurile intangibile (virtuale, imateriale) 
de informare și comunicare cu importanță pe zi ce trece mai mare în activităţile 
indivizilor şi ale organizațiilor. 


C. Pentru administraţia publică, universităţi şi servicii — apar iniţiative 
inovatoare care să ducă la crearea de platforme tehnologice bazate pe noi sisteme de 
management ale propriilor surse de informare înglobând diferite sectoare economice 
etc. 

1.1.8 CONCLUZII 


Politicile naţionale de informare şi documentare sunt necesare pentru a asigura: 

e realizarea şi funcţionarea armonioasă a resurselor şi sistemelor de informare; 

e accesul concret la informaţia pertinentă pentru a satisface nevoile diferiților 
utilizatori din întreaga societate; 

e coordonarea şi compatibilitatea sistemului naţional global de informare; 

e îmbunătățirea caracterului complementar și a compatibilităţii între diferitele 
legislații legate de furnizarea de informaţie; 

e o reacţie mai bună la implicațiile noilor progrese în câmpul informaţiei 
şi o participare efectivă la sistemele și rețelele regionale şi naţionale de 
informare. 

1.2 PROIECTE DE INFORMARE ȘI DOCUMENTARE ÎN 


ROMANIA 


Sistem Naţional Unitar de Informare și Documentare Știintifică şi Tehnică 


(NUSIDOC-S&T) 


Sistem Naţional Unitar de Informare, Documentare şi Comunicare în Știință și 
Tehnologie — Politici Specifice și Instrumente de Implementare (SNIDCoST) 
Acces Naţional Electronic la Literatura Științifică de Cercetare — ANELIS (2009- 


2011) 


Acces Naţional Electronic la Literatura Științifică pentru Susținerea şi Promovarea 
Sistemului de Cercetare şi Educaţie din România — ANELIS PLUS (2013 — 


2016) 


Acces Naţional Electronic la Literatura Științifică pentru Susținerea Sistemului 
de Cercetare și Educaţie din România — ANELIS PLUS 2020 


AIS 
ANCS 
CARER 


CNCSIS 


CTTPI 
ERA 

ICI 

IFIN 

ILL 

IMAR 
INID 

IP 
NUSIDOC 


RoLiNeST 


SIGLE 


Article Influence Score 

Agenţia Naţională de Cercetare Ştiinţifică 

Consorţiul pentru Achiziţia Resurselor Electronice din 
România 

Consiliul Naţional al Cercetării Ştiinţifice din Învăţământul 
Superior 

Centrul de Transfer Tehnologic în Procesele Industriale 
European Research Area 

Institutul de Cercetare în Informatică 

Institutul de Fizică şi Inginerie Nucleară 

Interlibrary Lending 

Institutul de Matematică al Academiei Române 

Institutul Naţional de Informare și Documentare 

Internet Protocol 

Unified national system for scientific and technical 
information and documentation — unification of library 
networks 

Romanian Library Network in Science and Technology 

SNCDI Strategia naţională de cercetare, dezvoltare şi inovare 

SNIDCoST Sistemul Naţional Unitar de Informare, Documentare şi 
Comunicare în Știință şi Tehnologie - Politici Specifice şi 
Instrumente de Implementare 

UEFISCSU (în prezent UEFISCDI) - Unitatea Executivă pentru 
Finanţarea Învăţământului Superior, a Cercetării, 
Dezvoltării și Inovării 


1.2.1 INTRODUCERE 


Premisele interne referitoare la politicile de informare şi documentare pleacă 
de la un Sistem românesc de informare, documentare şi comunicare, caracterizat, 
în anii 1990, de subfinanțare și de lipsa unei viziuni unitare, ceea ce a împiedicat 
accesul bibliotecilor de orice tip şi al centrelor de informare la noile tehnologii și 
resurse informaționale apărute în peisajul infodocumentar al perioadei. 

O primă iniţiativă de realizare a unui sistem național de informare și 
documentare modern în România datează din perioada 1994-1997, datorându-se 
Proiectului Phare - 9305. Proiectul recomanda autorităţilor române înființarea unui 
organism notificat în domeniul informării, documentării și comunicării, responsabil 
pentru organizarea unor forumuri naţionale în vederea sondării punctelor de vedere 
ale membrilor comunității ştiinţifice românești, referitoare la viitoarea politică în 
ştiinţă și tehnică din România. 

În anii următori, au fost realizate mai multe proiecte privind activitatea de 
informare, documentare şi comunicare a datelor şi informațiilor ştiinţifice, pe care le 
prezentăm în paginile următoare. 


1.2.2 SISTEM NAȚIONAL UNITAR DE INFORMARE ŞI 
DOCUMENTARE ŞTIINȚIFICA ŞI TEHNICA (NUSIDOC-S&T) 


Politicile guvernamentale pentru activitatea de cercetare, dezvoltare şi inovare 
în România includ şi aspecte legate de activitatea de informare şi documentare. Astfel, 
în Raportul Autorităţii Naţionale de Cercetare Științifică (ANCS) pe anul 2006, anul 
preaderării la Uniunea Europeană (UE), referitor la dezvoltarea infrastructurilor 
de cercetare, dezvoltare şi inovare de interes naţional, este menţionată ca inițiativă 
importantă pentru susţinerea şi integrarea europeană a activităţilor de cercetare, 
dezvoltare şi inovare din ţara noastră, unificarea funcţională, în acel an, a marilor 
biblioteci ştiinţifice şi tehnice, prin proiectul Sistem naţional unitar de informare 
şi documentare ştiinţifică şi tehnică, cunoscut sub numele de NUSIDOC-S&T 
(Unified national system for scientific and technical information and documentation 
— unification of library networks ), finanţat de Ministerul Educaţiei şi Cercetării/ 

Agenţia Naţională de Cercetare Ştiinţifică (ANCS) prin Planul sectorial de Cercetare- 
Dezvoltare (Proiect sectorial nr. 9/2004, cu perioadă de implementare 2004-2006). 

Pentru prima dată în România, s-a realizat reunirea cataloagelor marilor 
biblioteci universitare şi a altor biblioteci cu fonduri relevante prin conținutul 
ştiinţific într-un catalog virtual (unificarea înregistrărilor într-un catalog naţional 
partajat, iar ulterior integrarea unei interfețe multilingve). Proiectul trebuia să 
pună bazele nucleului viitoarei reţele de biblioteci universitare şi de cercetare 
românești. Având ca parteneri Universitatea Politehnica din București prin Centrul 
de Transfer Tehnologic în Procesele Industriale şi Institutul Naţional de Informare 
şi Documentare (INID), iar ca beneficiari cele patru biblioteci centrale universitare 
şi Biblioteca Universitatea Politehnica din Bucureşti (ca subcontractori ai Centrului 
de Transfer Tehnologic în Procesele Industriale), precum și Biblioteca Institutului 
de Fizică şi Inginerie Nucleară "Horia Hulubei” (IFIN 4Z/), proiectul s-a desfăşurat 
sub auspiciile Consiliului Naţional al Cercetării Ştiintifice din Invăţământul Superior 
(CNCSIS). Propunându-și unificarea sistemelor integrate de biblioteci, prin Proiectul 
NUSIDOC au fost aduse laolaltă, iniţial, cataloagele online ale bibliotecilor centrale 
universitare din laşi, Bucureşti, Cluj-Napoca, Timişoara şi al Bibliotecii Universitatea 
Politehnica din Bucureşti, procesul fiind apoi extins prin înglobarea bazelor de date 
bibliografice ale altor biblioteci româneşti şi străine, existând şi facilitatea includerii 
colecţiilor de reviste sau cărţi electronice abonate. 

Catalogul Naţional Partajat Virtual RoLiNeST (Romanian Library Network in 
Science and Technology) - având la bază platforma Metalib -, rezultat în urma acestui 
proiect, permite căutarea simultană în toate cataloagele bibliotecilor participante şi 
localizarea documentelor de interes; acest catalog este astăzi funcțional la adresa 
http://rolinest.edu.ro. 

RoLiNeST este primul catalog de acest tip din România, iar crearea sa 
reprezintă un moment de referință în dezvoltarea politicilor româneşti de informare 
şi documentare. Utilizarea sa extinsă, de către multe biblioteci ale României, inclusiv 
în activitatea de împrumut interbibliotecar, la mai bine de zece ani de la încheierea 
proiectului, este o dovadă a utilității şi a necesităţii dezvoltării sale în perioada 
următoare. Întreținerea și actualizarea sa presupune implicarea, în continuare, a 
bibliotecilor care l-au generat, precum şi asigurarea fondurilor pentru înnoirea 
infrastructurii şi asigurarea funcționalităţii sale, în vederea transformării sale în 
catalogul naţional românesc. 

În Strategia Naţională de Cercetare, Dezvoltare şi Inovare pentru perioada 
2007-2013 au fost conceptualizate viziunile privind diseminarea cunoştinţelor 


economiei naţionale şi integrării acesteia în sistemele globale. 

1.2.3 SISTEM NAȚIONAL UNITAR DE INFORMARE, 
DOCUMENTARE ŞI COMUNICARE ÎN ŞTIINŢĂ ŞI 
TEHNOLOGIE - POLITICI SPECIFICE ŞI INSTRUMENTE DE 
IMPLEMENTARE (SNIDCOST) 


Proiectul realizat în cadrul Strategiei Naţionale de Cercetare , Dezvoltare şi 
Inovare, 2007-2013, referitoare la accesul şi difuzarea informaţiei ştiinţifice, s-a 
desfășurat sub auspiciile Autorităţii Naţionale de Cercetare Științifică. 

Proiectul, la care au participat Biblioteca Centrală Universitară „Carol 1” din 
Bucureşti, Institutul Naţional de Informare şi Documentare, Unitatea Executivă 
pentru Finanţarea Învăţământului Superior, a Cercetării, Dezvoltării şi Inovării 
(UEFISCDI anterior UEFISCSU) şi Institutul de Cercetare în Informatică, a fost 
promovat în cadrul Planului sectorial al Autorităţii Naţionale de Cercetare Științifică, 
al cărui obiectiv era dezvoltarea capacităţii Ministerului Educaţiei, Cercetării și 
Inovării de a elabora, implementa şi evalua politici, strategii şi programe la nivel 
național în domeniul cercetării, documentării şi inovării. Scopul său a fost elaborarea 
unei strategii naţionale de informare şi documentare în ştiinţă și tehnologie, în acord 
cu tendinţele europene şi cu procesul de dezvoltare a societăţii informaţionale în era 
digitală. Strategia națională de informare, documentare şi comunicare în știință și 
tehnologie viza perioada 2009 — 2020 şi se baza pe viziunea comunităţii ştiinţifice 
şi tehnologice româneşti, care activa în interiorul ariei românești de cercetare, în 
asociere cu experienţa cercetătorilor şi profesioniştilor în inovare, documentare şi 
cercetare din cadrul European Research Area (ERA), precum şi din alte spaţii de 
cercetare pe plan mondial, în ceea ce priveşte rolul procesului de inovare, documentare 
şi cercetare, ca suport pentru dezvoltarea cercetării, cu efect determinant asupra 
dezvoltării cunoaşterii la nivel naţional. Intrarea României în UE, în 2007, impunea 
ca Sistemul naţional de informare,documentare şi comunicare în ştiinţă și tehnologie 
- politici specifice şi instrumente de implementare - să asigure armonizarea şi 
coerenţa cu principalele documente politice specifice la nivel comunitar. 

Proiectul a fost conceput a se desfăşura în patru etape : 

e fundamentarea politicilor şi definirea elementelor fundamentale de strategie 

naţională de informare, documentare şi comunicare în ştiinţă şi tehnologie; 

e studiul impactului activităţilor de informare, documentare şi comunicare 
asupra rezultatelor cercetării în mediul academic, industrie şi economie; 

e realizarea unui sistem național de instruire în utilizarea resurselor electronice 
de informare, documentare şi comunicare a fondului internaţional de 
literatură în ştiinţă şi tehnologie; 

e realizarea platformei digitale pilot demonstrative de informare, documentare 
şi comunicare privind programele şi proiectele naţionale de cercetare şi 
rezultatele acestora. 

Proiectul s-a desfășurat în mai multe etape. 

În etapa 1 au fost elaborate principiile privind activitatea de inovare,documentare 
şi cercetare; a fost realizat un studiu comparativ asupra legislaţiei sistemelor de achiziție a 
literaturii ştiinţifice în Europa; a fost studiată oportunitatea formării unei reţele naţionale 
de experţi în inovare,documentare și cercetare (analize editoriale internaţionale, pregătirea 
de board-uri editoriale româneşti, de experţi IT dedicați problemelor de acces la resursele 
electronice de informare şi documentare în ştiinţă şi tehnologie); a fost studiată piaţa 
naţională de informare în ştiinţă şi tehnologie în corelaţie cu tendinţele şi ofertele pe plan 
mondial şi a fost elaborată strategia naţională de inovare,documentare şi cercetare. 

Etapa a II-a s-a încheiat cu rezultate aferente activităților desfăşurate: studiul 
instrumentelor de repoziţionare a universităţilor româneşti în clasamentele internaționale 
- lista Shanghai, THE-QS University Rakings, Webometrics, News Week (instrumente 
folosite în clasamentele internaţionale pentru universităţi), identificarea nişelor de 
competitivitate la nivel naţional - îmbunătăţirea relaţiei ştiință-industrie (grupuri de 
cercetare existente şi caracterizarea lor), studierea metodelor, procedurilor şi tehnicilor 
de analize şi evaluări de tip peer review pentru evaluarea activităţii de difuzare publică 
a rezultatelor prin CD; studiul impactului activităților de informare, documentare şi 
comunicare asupra rezultatelor cercetării în mediul academic, în industrie şi în economie. 

Cea de a III-a etapă își propunea realizarea reţelei naționale de entităţi-suport 
pentru activitatea de inovare, documentare şi cercetare; realizarea unui studiu privind 
repertoriul resurselor electronice pedagogice pentru formarea în inovare, documentare 
şi cercetare ; stabilirea curriculei pentru cursuri specifice activității infodocumentare; 
elaborarea unui raport de cercetare de etapă privind concepția sistemului naţional de 
instruire în utilizarea resurselor electronice de informare, documentare şi comunicare 
pentru fondul internaţional de literatură în ştiinţă şi tehnologie. 

Ultima etapă a inclus un studiu privind caracteristicile tehnice şi funcţionale 
ale platformei digitale demonstrative aferentă programelor şi proiectelor naţionale de 
cercetare şi rezultatelor acestora; un studiu referitor la concepte, principii, proceduri 
de creare a acestei platforme; definirea arhitecturii hardware şi software a platformei. 

În concluzie, strategia Sistemului naţional de informare,documentare şi 
comunicare în ştiinţă şi tehnologie - politici specifice și instrumente de implementare 
urma să ofere liniile directoare pentru organizarea Sistemului naţional de inovare, 
documentare şi cercetare şi principalele sale direcţii, stabilind modul de investiţie 
a fondurilor publice în acest domeniu, în vederea susţinerii cercetării, dezvoltării şi 
inovării, în anii următori elaborării sale. Sistemul naţional de informare, documentare 
şi comunicare în stiință și tehnologie - politici specifice şi instrumente de implementare 
cuprinde serviciile implicate în asigurarea informării şi documentării comunităţii 
ştiinţifice, academice şi tehnologice, vizând toate categoriile de utilizatori şi bazându- 
se pe o infrastructură extinsă la nivel naţional, având ca sarcină elaborarea politicii 
naţionale de inovare, documentare și cercetare şi realizarea instrumentelor de 
coordonare a activităţilor de creare, utilizare, conservare, sistematizare şi diseminare 
a resurselor informaţionale la nivel naţional. 

1.2.4 ACCES NAȚIONAL ELECTRONIC LA LITERATURA 
ŞTIINȚIFICA DE CERCETARE - ANELIS (2009-2011) 


ANELIS a fost un proiect cofinanţat prin Fondul European de Dezvoltare 
Economice” Axa prioritară 2 —,„Competitivitate prin cercetare, dezvoltare tehnologică 
şi inovare” şi având ca beneficiar Autoritatea Naţională de Cercetare Ştiinţifică și a 
avut ca obiective: 

e creşterea gradului de acces al instituţiilor de cercetare,dezvoltare şi inovare 
şi al universităţilor (aproximativ 150 de instituţii, inclusiv institutele 
Academiei Române) la literatura de cercetare şi transfer tehnologic, 
brevete etc., în scopul reducerii decalajului faţă de media documentelor 
ştiinţifice accesate la nivelul UE, astfel încât până în 2011 aceasta să ajungă 
la aproximativ 55% din media UE, vizându-se, în acest mod, creşterea 
competitivităţii întreprinderilor româneşti ca urmare a procesului de 
inovare şi transfer tehnologic dinspre mediul de cercetare şi cel universitar; 

e achiziţia serviciilor de acces la resursele de informare şi documentare 
ştiinţifică în format text integral şi bibliografic, pentru perioada 2009-2011, 
astfel încât să se asigure accesul la minimum 60% din literatura ştiinţifică 
de cercetare cu factor de impact relevant, pentru institutele de cercetare şi 
universităţile publice din România; 

e asigurarea unui model de finanţare a accesului la literatura de cercetare 
pentru instituțiile de cercetare, dezvoltare şi inovare româneşti, după 
încheierea proiectului, astfel încât să se asigure accesul organizaţiilor 
publice de cercetare la resurse specializate în informare și documentare; 

e cunoaşterea resurselor infodocumentare disponibile şi achiziţia eficientă a 
serviciilor de acces; 

e creşterea capacității comunităţii ştiinţifice de a se agrega sub diferite forme 
asociative (consorţii, asociaţii) pentru mărirea capacităţii de achiziţie. 


Prin Proiectul ANELIS, comunitatea ştiinţifică din România a beneficiat, 
pentru prima dată, de un sistem centralizat de informare şi documentare ştiinţifică, 
ceea ce a avut un impact pozitiv dublu asupra comunităţii academice şi de cercetare 
din România. 

Pornind de la premisa că rezultatele activităţii de cercetare,dezvoltare şi 
inovare depind semnificativ de eficiența asigurării suportului informaţional, de 
gradul de satisfacere calitativă şi cantitativă a cererii informaţionale a utilizatorilor, se 
poate afirma că politica de informare şi documentare formulată în cadrul proiectului 
a avut, pe termen scurt şi mediu, impact pozitiv asupra rezultatelor cercetării 
mediului academic. Aplicarea de către Autoritatea Naţională de Cercetare Ştiinţifică 
a proiectului de licenţiere a accesului gratuit, la nivel naţional, la baze ştiinţifice 

recunoscute internaţional, a dus la creşterea vizibilităţii, pe plan mondial, a activităţii 
de cercetare, dezvoltare şi inovare din România. 

De asemenea, politica de informare și documentare aplicată a inclus 
clarificarea unor aspecte precum: identificarea principalelor categorii de 
consumatori de informaţie ştiinţifică, asigurarea necesarului infodocumentar al 
comunităţii academice și de cercetare în acord cu preferinţele exprimate ale acesteia, 
creșterea eficienţei de utilizare a resurselor electronice, promovarea şi dezvoltarea 
cataloagelor electronice (OPAC) şi a website-urilor bibliotecilor, cunoaşterea și 
asumarea schimbărilor necesare în profesia de bibliotecar-specialist în informare 
şi documentare ca factor-cheie în activitatea de cercetare,dezvoltare şi inovare. 
O atenție specială a fost acordată evaluării impactului activităților de cercetare, 
dezvoltare şi inovare asupra rezultatelor cercetării în industrie şi economie. Acest 
impact este crescut prin implicarea mediului academic în: 

e generarea resurselor naționale de inovare, documentare și cercetare în ştiinţă 

şi tehnologie; 

e diseminarea acestora, inclusiv prin intermediul reţelelor virtuale naționale 

şi internaţionale; 

e elaborarea strategiei legislative şi economico-organizatorice de dezvoltare 

a sistemului de inovare,documentare şi cercetare în ştiinţă şi tehnologie. 


Așadar, procesul de inovare,documentare și cercetare în ştiinţă și tehnologie 
vizează asigurarea bazei de informare şi documentare provenită din resursele ştiinţifice 
internaționale, dar şi informarea şi informaţia având la bază documente rezultate 
din activitatea de cercetare,dezvoltare şi inovare, în scopul satisfacerii nevoilor 
informaționale ale mediului academic, universitar şi de cercetare din industrie. 

Documentele rezultate din propria activitate de cercetare,dezvoltare şi inovare 
sunt: 

e publicaţii ştiinţifice şi tehnice (cărţi, broşuri, manuale, publicaţii periodice, 
lucrări ale conferinţelor, articole individuale, recenzii, monografii etc. 
prezentate în formă tipărită sau electronică); 

e documente privind proprietatea intelectuală (invenţii, mărci comerciale, 
modele industriale); 

e acte normative şi standarde; 

e documentaţie tehnologică; 

e lucrări de cercetare,dezvoltare şi inovare nepublicate (rapoarte ştiinţifice, 
lucrări de doctorat, traduceri de articole ştiinţifice şi documentaţie tehnică, 
culegeri de lucrări ştiinţifice, materiale ale conferinţelor ştiinţifice, 
simpozioanelor, congreselor, seminariilor publicate în tiraje mici); 

e documente oficiale. 


In concluzie, politica de informare şi documentare prevede ca această activitate 
să asigure: 

e colectarea acestor documente, prelucrarea (descriere bibliografică), 
depozitarea, regăsirea şi diseminarea documentelor de cercetare, dezvoltare 
şi inovare elaborate în România ; 

e accesul comunităţii ştiinţifice din România la resursele de cercetare,dezvoltare 
şi inovare existente pe plan mondial. 


Din experienţa Proiectului ANELIS a reieșit faptul că accesarea unei singure 
platforme multidisciplinare de reviste în text integral, cu acces online, va acoperi 
parțial necesităţile informaţionale ale utilizatorilor. O documentare exhaustivă, pe 
o anumită temă, poate fi asigurată prin accesarea mai multor platforme de acest tip. 
Creşterea continuă a costurilor de achiziţie şi scăderea sau plafonarea bugetelor 
instituţiilor care, în mod tradiţional, abonează astfel de resurse (biblioteci, consorţii) 
impun 0 selecţie argumentată a abonamentelor la aceste resurse electronice, 
pe baza unor studii complexe de evaluare comparative, pentru obţinerea unei 
complementarităţi a platformelor, cu cât mai puţine suprapuneri. 

De asemenea, strategia prevăzută în cadrul Proiectului ANELIS a impus 
dezvoltarea ulterioară a unor iniţiative care au consolidat sistemul românesc de 
informare și documentare, prin adăugarea unor componente noi, de infrastructură, 
al căror rol este de a susține crearea depozitului național de literatură ştiinţifică. 


1.2.5 ACCES NAȚIONAL ELECTRONIC LA LITERATURA 
ŞTIINŢIFICĂ PENTRU SUSȚINEREA ŞI PROMOVAREA 
SISTEMULUI DE CERCETARE ŞI EDUCAȚIE DIN ROMÂNIA - 
ANELIS PLUS (2013 — 2016) 


Acest proiect inclus în Proiectul din cadrul Planului Naţional II Capacităţi, 
subprogramul „Proiecte mari de investiţii în infrastructura cercetare-dezvoltare — 
Proiecte tip rețelizare/acces infrastructură” s-a desfășurat în perioada 2013-2016, 
fiind derulat de Asociaţia Universităţilor, Institutelor de Cercetare și Dezvoltare şi 
Bibliotecilor Centrale Universitare din România ANELIS PLUS, care activează cu 
scopul reprezentării intereselor de informare şi documentare ale membrilor săi, de 
a desfăşura activităţi de cercetare-dezvoltare, de a achiziţiona resurse electronice 
de informare şi documentare ştiinţifică, destinate învăţământului şi cercetării, de 
a efectua activități de promovare şi cunoaştere necesare implementării politicilor 
educaţionale şi de cercetare, pentru a răspunde nevoilor crescânde de informare 
şi documentare ale utilizatorilor din România. Asociaţia promovează cercetarea 
ştiinţifică şi educaţia prin proiecte finanţate naţional şi internaţional, în scopul de a 
intensifica cooperarea şi coordonarea activităţilor de cercetare desfăşurate la nivel 
naţional şi/sau regional. ANELIS PLUS îndrumă activitatea membrilor săi în crearea 
şi menţinerea unui mediu informaţional bogat şi diversificat, care să asigure condiţii 
de creştere continuă a calităţii în procesul de educaţie, cercetare şi creaţie artistică, 

prin punerea la dispoziţia lor a colecţiilor, expertizei şi a materialelor şi mijloacelor 
specifice, prin generarea de soluţii inovative pentru informarea ştiinţifică şi 
gestionarea resurselor infodocumentare electronice, prin desfăşurarea de activităţi de 
cercetare,dezvoltare şi inovare finanţate naţional şi/sau internaţional. De asemenea, 
ANELIS PLUS oferă un cadru comun de cooperare între comunitatea academică, cea 
de cercetare ştiinţifică şi bibliotecile centrale universitare din România. 

Proiectul a reprezentat o etapă importantă în formularea unor noi politici de 
informare și documentare pentru România, având ca obiectiv general continuarea 
accesului comunităţii ştiinţifice şi academice la resurse electronice ştiinţifice de 
informare şi documentare, precum şi dezvoltarea unor modalități specifice de 
susținere a activităţii de cercetare şi promovare, pe plan naţional şi internaţional, a 
rezultatelor muncii cercetătorilor români. 


Obiectivele specifice pe termen lung au vizat: 

e creşterea gradului de acces al universităţilor şi instituţiilor de cercetare, 
dezvoltare şi inovare la literatura ştiinţifică pe suport electronic, în 
scopul valorificării potenţialului intelectual național şi creării unui mediu 
informaţional favorabil dezvoltării inovative şi asigurării competitivităţii 
producţiei, ştiinţei şi tehnologiei româneşti; 

e identificarea, în cadrul asociaţiei, a unor modalităţi ulterioare de cofinanţare 
a accesului la resursele infodocumentare necesare cercetării; 

e configurarea unui model de dezvoltare şi promovare a unor servicii 
specializate suplimentare care să susţină cercetarea, dezvoltarea şi inovarea 
(campus virtual, depozit naţional, open access). 


Existenţa campusului virtual are ca scop oferirea unui cadru larg și unitar 
pentru organizarea activităţilor de cercetare ale comunităţii de cercetare în mediul 
informaţional electronic. Rezultatul este o legătură multidimensională între profesori/ 
doctoranzi/cercetători/specialişti în informare/mediul de afaceri, care oferă avantajul 
lucrului colectiv, dar şi individual, într-un mediu de operare familiar, similar conceptual 
cu elementele activităţii didactice şi de cercetare clasice, pe care o completează. Pentru 
membrii ANELIS PLUS, acţionează ca mijloc de susţinere a procesului de cercetare, 
datorită accesului la depozitul naţional de documente care se formează pe termen 
lung. De asemenea, prin website-ul www.anelisplus.ro se asigură accesul comunității 
ANELIS PLUS, la datele şi materialele conţinute, liber sau pe bază de cont și parolă, în 
funcţie de tipul de informaţie accesată. 

Obiectivele pe termen mediu aveau în vedere elaborarea unei strategii care 
să susțină activitățile proiectului şi după încheierea acestuia, precum şi elaborarea 
unui studiu care să demonstreze evoluţia cercetării ştiinţifice româneşti în 
contextul accesului la informaţia ştiinţifică relevantă, între anii 2009-2016, precum 
şi tendinţele pentru perioada următoare. De la concluziile acestui studiu, s-a plecat 
în formularea politicilor în domeniul infodocumentar pentru perioada 2017-2020. 

Achiziţia, prin cofinanţare, a resurselor infodocumentare pentru membrii 
asociaţiei (universităţi publice şi private, institute de cercetare-dezvoltare şi biblioteci 
centrale universitare) — baze de date fulltext şi bibliometrice — astfel încât să se 
asigure continuitatea accesului la literatura de cercetare, în urma evaluării relevanţei 
informaţiei conţinute (factorul de impact - impact factor - IF, scorul de influență 
al articolului - article influence score - AIS, scorul relativ de influenţă - SRI) şi 
asigurarea comunicării cu instituţiile beneficiare în vederea promovării resurselor 
şi a instruirii pentru utilizarea acestora, avându-se în vedere colecţiile actualizate 
de reviste şi noile facilităţi de căutare şi stocare a informaţiilor oferite, începând cu 
2013, au constituit obiectivele pe termen scurt. 

Rezultatele obţinute în perioada 2013 - 2016 sunt remarcabile din punctul 
de vedere al nivelului de utilizare, care a înregistrat o dinamică spectaculoasă: de 
la peste 4 200 000 accesări/descărcări în 2013, la mai mult de 4 454 000 în 2014, 
numărul acestora depăşind 9 000 000 în 2015 şi 10 000 000 în 2016. În perioada 
2015-2016 s-a dublat numărul accesărilor prin serviciul de acces mobil (http://www. 
anelisplus.ro/?page_id=64), de la aproximativ 920 000 la peste 2 000 000, ceea ce 
pledează pentru o conștientizare a utilizatorilor asupra facilităţilor oferite, evidențiind 
creșterea interesului pentru consultarea resurselor ştiinţifice în format electronic; în 
același timp, acest lucru poate fi interpretat şi ca un rezultat al activităţii de educaţie a 
utilizatorilor, desfășurată la nivel naţional, inclusiv prin Programul Train the trainer. 

Politica de informare şi documentare a vizat, de asemenea, acoperirea unui 
conținut ştiinţific exhaustiv — literatură din domeniul ştiinţelor exacte, umaniste și 
sociale, furnizat prin intermediul a 15, 27, 28, respectiv 24 baze de date/platforme de 
reviste ştiinţifice ful/text, baze de date bibliometrice şi bibliografice, precum şi cărți 
electronice abonate/achiziționate în intervalul 2013-2016, pentru un număr de 69, 
78 + 23, 80 + 23, respectiv 90+23! instituţii (cu meritul de a fi inclus atât universități 
publice, cât şi private, deci întregul sistem de învăţământ superior). 

Elementul de noutate față de iniţiativele anterioare, pe lângă implicarea 
financiară a instituţiilor beneficiare, ceea ce a determinat o responsabilizare 
suplimentară pentru folosirea eficientă a investiţiei (ROI), a fost achiziţia de arhive 
de reviste şi de cărți electronice provenite de la edituri de prestigiu (peste 380 de 
titluri de reviste, anual, şi mai mult de 2 000 de titluri de cărți). Accesibile atât pe 
website-rile editurilor furnizoare, cât şi în depozitul naţional de documente (https:// 
dspace.anelisplus.ro/xmlui/), dezvoltat folosind infrastructura IT a ANELIS PLUS, 
arhivele şi cărțile au intrat în proprietatea instituţiilor care au cofinanţat achiziţiile şi 
pot fi utilizate conform contractelor de furnizare și acordurilor de Licenţiere. 

Organizarea documentelor în depozitul național s-a făcut conform celor 
6 domenii ştiinţifice adoptate în cadrul ENEC. Fiecare din cele 6 domenii are un 
număr de subdomenii, astfel: 1. Ştiinţele naturii - 5; 2. Ştiinţe inginereşti - 15; 3. 
Ştiinţe sociale şi economice - 9; 4. Ştiinţe umaniste - 5; 5. Artă şi arhitectură - 5; 6. 
Ştiinţele vieţii - 5. Deoarece din momentul elaborării documentelor în cadrul ENEC, 
în perioada 2006-2010, și până în momentul deciziei constituirii depozitului național, 

noi subdomenii au fost dezvoltate în cadrul celor 6 domenii majore, a fost propusă (şi 
aprobată de către Autoritatea Naţională de Cercetare Ştiinţifică 1) introducerea unor 
subdomenii noi, studii culturale (în cadrul domeniului Ştiinţe umaniste) și design (în 
cadrul domeniului Artă şi arhitectură). 

Depozitul naţional a fost astfel conceput încât să găzduiască o primă secţiune 
cu informaţii publice despre proiectele asociaţiei, despre alte activităţi organizate și 
servicii oferite, dar şi o secţiune de depozit în open access. Aceasta va conţine lucrări 
ştiinţifice având ca autori membri ai comunităţii științifice din instituțiile membre, 
disponibile în open access, iar dezvoltarea acestui depozit vine să susţină politica 
de dezvoltare a green open access - acces deschis, calea verde, la nivelul României. 
Depozitele instituţionale vor fi indexate în depozitul naţional, iar colecţiile acestuia 
vor fi înregistrate în Directory of Open Access Journals (DOAJ). 

Cealaltă secțiune include informaţii cu caracter restricționat, accesibile doar 
utilizatorilor proveniți din instituţiile membre, în funcție de drepturile de utilizare. 
Până în prezent, aceste documente sunt arhivele de reviste şi cărțile electronice 
achiziționate în intervalul 2013-2016, colecțiile urmând a fi completate şi diversificate 
în perioada 2017-2021. 

Modul de acces în depozitul naţional se face folosind un sistem de tip 
federaţie, acesta reprezentând o cale modernă de autentificare, larg utilizată în lume, 
aflată însă la început în România. Sistemul de identitate federalizată este similar 
sistemelor de identitate clasice, funcționând pe același model, adaptat mediului 
electronic. Avantajele utilizării sale sunt certe: un utilizator al unei instituţii membre 
a unei federaţii nu trebuie să aibă cont la fiecare furnizor de servicii — contul folosit 
pentru autentificare la servicii este contul instituțional; dreptul de acces la un anumit 
serviciu este administrat de către instituţia care are relaţie cu acel furnizor (de 
exemplu, accesul la depozitul instituţional poate fi aprobat doar pentru o serie de 
membri ai federaţiei); relaţia utilizator-serviciu este intermediată de către instituția 
la care utilizatorul are cont și nu de către furnizorul de servicii, modificările relației 
utilizator-instituție fiind imediat reflectate în relația utilizator-serviciu (de exemplu, 
un student are acces la resurse de informare plătite de către instituţie pe perioada 
studiilor, la sfârşitul acesteia contul său este suspendat şi automat accesul la acele 
resurse este întrerupt de către furnizor); implementarea serviciului identity provider 
(IdP) este relativ simplă; este asigurată confidenţialitatea informaţiilor unui utilizator, 
care nu sunt partajate cu furnizorul de servicii, elementele necesare autentificării 
fiind transmise de acesta pe un canal criptat la IdP-ul instituţiei utilizatorului; 
sistemul poate fi folosit și în interiorul instituţiei pentru a asigura accesul la alte 
servicii oferite propriilor utilizatori. 

Procedura de autentificare prin federație în ANELIS PLUS este facilitată 
de instrucţiunile pentru configurare IdP, publicate în portal (https://portal. 
anelisplus.ro/). Există un număr de instituţii care furnizează deja IdP utilizatorilor 
proprii: Universitatea „Alexandru loan Cuza” din laşi, Institutul de Matematică 
„Simion Stoilow” al Academiei Române, Universitatea Politehnica din Bucureşti, 

Universitatea Tehnică din Cluj-Napoca, Universitatea „Lucian Blaga” din Sibiu, 
Universitatea de Vest din Timişoara etc. Sistemul descris este funcţional, o creştere 
a numărului de instituţii cu IdP fiind de dorit; sistemul este însă obligatoriu pentru 
instituţiile cu număr mare de utilizatori. 

Încercarea de formulare, în cadrul proiectului, a unor politici coerente în 
domeniul infodocumentar a avut drept componentă principală o serie de iniţiative 
adresate comunității ştiinţifice din universităţi şi institute de cercetare-dezvoltare. 
Astfel, programul de formare 7rain the trainer a fost dezvoltat în scopul instruirii 
de specialiști capabili să îndrume utilizatorii din propria instituție în accesarea, 
regăsirea şi rafinarea informaţiei ştiinţifice, să comunice cu ceilalți reprezentanți din 
instituţiile membre ale asociaţiei, să poată participa la desfășurarea unor activități 
organizate pentru atingerea obiectivelor de formare în direcția utilizării avansate 
a tuturor resurselor electronice disponibile. În aceste cicluri de pregătire, pe lângă 
informaţii legate de resursele științifice de documentare, participanții sunt instruiți, 
de către trainer-i specializați în domeniu, în realizarea unor prezentări atractive, 
care să trezească interesul pentru accesarea resurselor electronice şi să conducă 
la o învăţare rapidă şi eficientă a metodelor de documentare. Oferirea unui astfel 
de program a fost sugerată și de necesitatea concentrării pe componenta științifică 
practică, din care să lipsească aspectul comercial, prezent în instruirile organizate de 
către reprezentanții editurilor. 

Demarat în 2014, Train the trainer, sub denumirea Abilităţi de accesare 
și prezentare a resurselor de informare şi documentare destinate cercetării s-a 
desfăşurat, până în prezent, în patru centre universitare (Bucureşti, Cluj-Napoca, 
Timişoara și laşi), sub forma unor sesiuni la care au participat reprezentanți din 
42 de instituţii (universităţi, institute şi biblioteci). Deşi solicitarea de nominalizare 
a participanţilor viza persoane cu aptitudini de comunicare, cunoștințe prealabile 
despre resursele ştiinţifice electronice și cunoştinţe (cel puţin) generale în ştiinţele 
informării şi documentării, precum și cu disponibilitatea de a împărtăşi celorlalți 
membri ai comunității ştiinţifice și academice din instituţie noțiunile transmise 
în cadrul instruirii, prezentarea/ evaluarea finală a demonstrat, în unele cazuri, că 
niciuna din cele trei condiţii iniţiale nu era îndeplinită. Mai mult, într-un număr 
limitat de situaţii, reprezentanţii proveneau din bibliotecile instituţiei respective, 
iar dintre aceştia o parte semnificativă nu avea noțiuni de literatură științifică în 
format electronic. De aici, apare clară necesitatea instruirii unui corp de bibliotecari 
specializați în accesarea resurselor electronice, pentru furnizarea de consultanță 
utilizatorilor, programul fiind reluat în luna iunie 2017. 

Dezvoltat în colaborare cu reprezentanţii editurilor străine în România, 
programul pentru creșterea numărului de articole şi cărți științifice româneşti, 
publicate la edituri internaţionale, a vizat categorii profesionale precum cadre 
didactice universitare, cercetători, doctoranzi și personal de specialitate din biblioteci, 
constând în organizarea de workshop-uri de autor (oportunităţi de publicare în 
literatura ştiinţifică, pe diverse domenii) şi instruiri pentru lucrătorii în ştiinţa 

informării şi documentării din marile biblioteci. De asemenea, asistenţa acordată 
pentru creșterea numărului de cărți ale autorilor români publicate în parteneriat cu 
edituri internaţionale a condus la editarea a 13 astfel de publicaţii aflate în diverse 
stadii de apariție editorială. 

Alte iniţiative s-au adresat editurilor universitare românești, cărora li s-a 
acordat asistență pentru creșterea numărului revistelor indexate în baze de date 
internaţionale, având ca scop creșterea vizibilităţii acestor publicații. Astfel, în 
vederea indexării în Scopus, conform situaţiei disponibile în luna octombrie 2016, au 
fost examinate 75 de titluri de reviste, dintre care pentru două s-a dat acceptul; unele 
fuseseră respinse anterior, aflându-se în embargo, câteva au fost respinse în urma 
evaluării, pentru neîndeplinirea unor condiţii obligatorii, celelalte fiind în diverse 
stadii de analiză (solicitări de modificări şi completări). 

Pe baza interpretării datelor din ultimii ani, extrase din baze de date 
bibliometrice furnizate de Thomson Reuters*— Web of Science (WoS) şi Elsevier - 
Scopus, s-a realizat o corelaţie între accesul la literatura de specialitate (exprimată 
prin numărul de accesări per utilizator), producţia ştiinţifică românească şi calitatea 
acesteia“. Au fost utilizate două categorii de date — numărul de documente indexate 
în bazele de date bibliometrice, provenind de la autori afiliați celor 73 de instituţii 
analizate, şi numărul de citări primite în perioada 2009-2015 referitoare la articolele 
publicate în revistele indexate. Pentru obiectivitatea comparaţiilor, datele au fost 
prelucrate atât global, dar şi separat pentru universităţi şi pentru institute. Atât 
global, cât şi pe tipuri de instituţii, se observă creşterea remarcabilă, în ultimii trei 
ani ai perioadei analizate, a ambelor valori măsurate, un factor favorizant fiind, 
alături de necesitatea publicării impuse de criteriile de evaluare academică, și 
accesul la literatura științifică în format electronic, care creează premisele creşterii 
rezultatelor cercetării. Astfel, examinarea ierarhiei rezultatelor evaluării cercetării 
pentru primele universităţi, respectiv pentru institutele de cercetare, ordonate după 
numărul de citări, evidenţiază că instituţiile care au cel mai mare număr de accesări 
per utilizator, în 2013-2015, au și performanţa științifică cea mai ridicată, reflectată 
prin numărul de citări; aceleaşi consideraţii sunt valabile şi în cazul numărului de 
articole indexate. 

Efectul demonstrat - de stimulare a calității şi cantităţii producției ştiinţifice 
românești prin consultarea literaturii ştiinţifice de calitate - impune asigurarea 
continuității în oferirea accesului și diversificarea resurselor electronice și 
a serviciilor oferite, acestea facilitând conexiunea permanentă cu noutățile 
domeniului. 

1.2.6 ACCES NAȚIONAL ELECTRONIC LA LITERATURA 
ŞTIINȚIFICA PENTRU SUSȚINEREA SISTEMULUI DE 
CERCETARE ŞI EDUCAȚIE DIN ROMÂNIA - ANELIS PLUS 
2020 


Politicile de informare şi documentare promovate prin proiectul încheiat 
în decembrie 2016 sunt continuate prin acest nou proiect, din cadrul Programului 
Operaţional Competitivitate (POC)/55/1/1/. Se urmăreşte prin Anelis Plus 2020 
„dezvoltarea unor reţele de centre de cercetare-dezvoltare, coordonate la nivel naţional 
şi racordate la reţele europene şi internaţionale de profil şi asigurarea accesului 
cercetătorilor la publicaţii ştiinţifice şi baze de date europene şi internaţionale”. 
Obiectivul său general - creşterea capacităţii de cercetare, dezvoltare şi inovare 
a României în domeniile de specializare inteligentă şi în sănătate - se suprapune 
integral peste obiectivul specific al programului. Se urmărește creșterea gradului de 
implicare a mediului de cercetare românesc în reţelele de cercetare internaţionale 
specializate, de importanță majoră pentru dezvoltarea viitoare a ştiinţei şi tehnologiei 
şi contribuţia la dezvoltarea infrastructurii informaţionale corespunzătoare pentru a 
sprijini proiectele complexe de cercetare. Proiectul este în conexiune și cu obiectivul 
specific care se referă la creşterea participării românești în cercetare, la nivelul UE, 
deoarece, prin obiectivele sale şi rezultatele aşteptate, creşte vizibilitatea cercetării 
româneşti şi facilitează legături cu structuri de cercetare din mediul internaţional. 

Continuând cu o creştere calitativă şi cantitativă, ceea ce prin demersuri 
anterioare a fost iniţiat, sau adăugând obiective noi, în conformitate cu Strategia 
Orizont 2020, ANELIS PLUS 2020 va oferi cu peste 45% mai multă literatură 
ştiinţifică față de anul 2013, prelungind și diversificând astfel asigurarea accesului 
cercetătorilor la literatură electronică; utilitatea și accesibilitatea depozitului naţional 
inițiat anterior îl recomandă pentru extinderea şi diversificarea informației stocate, 
fiind prevăzută o creştere cu peste 130% a arhivelor curente, la care se adaugă şi 
arhive istorice; numărul instituţiilor care beneficiază de acces la literatura ştiinţifică 
va fi cu 15% mai mare față de 2013 — minimum 80. 

Consolidarea cercetării şi inovării, a infrastructurii și a capacităților de 
dezvoltare a excelenței în acest domeniu, precum şi promovarea centrelor de 
competență de interes european, definită ca prioritate în investiții în cadrul 
Programului Operaţional Competitivitate, au fost justificate de lipsa concentrării 
excelenţei şi a valorificării rezultatelor cercetării în perioada anterioară, ceea ce a 
condus la un nivel încă scăzut al publicaţiilor ştiinţifice şi al cererilor de brevete. 

Producția ştiinţifică a României include, între altele, numărul de articole 
ştiintifice indexate în bazele de date, iar calitatea acestora este măsurată, după cum 
se ştie, inclusiv prin numărul de citări primite de aceste articole. Din acest motiv, 
monitorizarea şi creşterea valorilor corespunzătoare faţă de perioada anterioară 
este importantă, vizându-se atingerea de minimum 70 000 de articole indexate, 

ceea ce reprezintă o creştere cu peste 7% faţă de perioada 2010-2014, şi de minimum 
220 000 de citări (o creştere cu 10% faţă de aceeaşi perioadă de referinţă). 

Furnizarea accesului la literatura ştiinţifică susține colaborarea dintre mediul 
de cercetare din instituţiile publice şi din mediul privat, extinderea accesului către 
alte entități fiind un factor favorizant. Politica infodocumentară promovată va avea 
ca rezultat creşterea numărului de copublicații ştiinţifice public-private la 1 milion 
de locuitori, acesta ajungând la 215 şi reprezentând o creştere cu aproape 30% faţă 
de valoarea de referinţă din 2011. 

În perioada 2009-2016, comunităţii de cercetare din România i s-a oferit 
posibilitatea unei documentări continue în literatura ştiinţifică de calitate, fiind 
recunoscută ca o componentă constantă a activităţii de informare şi documentare, ca 
primă etapă a cercetării. O mai mare participare românească în cercetarea la nivelul UE 
presupune cunoaşterea a tot ceea ce s-a publicat semnificativ în domeniul de interes al 
fiecărui cercetător, fiind predictibilă o creştere a numărului total de accesări cu peste 
5% faţă de perioada 2010-2014. 

Prin direcţiile pe care le propune în dezvoltarea informării şi documentării 
la nivel naţional, proiectul răspunde Strategiei naţionale de cercetare,dezvoltare și 
inovare 2014-2020, care susține rolul strategic şi poziția prioritară a cercetării în 
ştiinţei şi tehnologiei din UE, stabilite de Strategia Europa 2020. 

Prin crearea cadrului informaţional necesar sprijinirii activității didactice, 
cercetării şi inovării și generarea de soluţii inovative pentru informarea științifică, sunt 
susținute Strategia națională pentru dezvoltare regională, Strategia sectorială în domeniul 
culturii, Strategia naţională privind agenda digitală pentru România, pe perioada 2014- 
2020, precum şi Strategia Lisabona. 

Prin aplicarea principiilor open access, instituţiile membre vor fi încurajate să 
își dezvolte propriile secțiuni cu producție ştiinţifică proprie în acces deschis, aceasta 
fiind o modalitate cu eficiență dovedită de promovare a rezultatelor propriei cercetări 
ştiinţifice și, în același timp, o modalitate de continuare a dezvoltării depozitului 
național. Continuarea Programului Train the trainer va permite formarea de personal 
calificat în utilizarea și diseminarea informațiilor referitoare la resursele electronice 
de documente. 


1.2.7 CONCLUZII 


După 1989, informarea ştiinţifică a fost lăsată la iniţiativa fiecărei universități sau 
fiecărui institut de cercetare. România a decis târziu alinierea la tendinţele internaţionale 
în domeniu, chiar dacă accesul la un număr variabil de resurse ştiinţifice de informare şi 
documentare, în format tipărit sau electronic, a existat, după anii 1990, respectiv 2000. A 
existat, de asemenea, o iniţiativă de coagulare a activităţii bibliotecilor universitare pentru 
găsirea unor forme adecvate de asigurare a accesului la literatura științifică în format 

electronic, cum a fost Consorţiul pentru Achiziţia Resurselor Electronice din România 
— CARER - cu 13 membri, dar activitatea sa a fost redusă la minimum, apoi a încetat, în 
momentul în care INID și-a asumat coordonarea Proiectului ANELIS, prezentat anterior. 

Structura de tip „consorţiu naţional” a preluat majoritatea sarcinilor referitoare la 
documentarea științifică în vederea susținerii învățământului și cercetării, dar condiția 
sine qua non a succesului este susţinerea, continuarea şi consolidarea procesului 
dezvoltat în aceşti din urmă ani. 

Numeroase ţări din UE susţin accesul la literatură ca factor esenţial al 
dezvoltării cercetării ştiinţifice, pornind de la premisa că un progres concertat al 
cercetării în regiune va avea ca rezultat o creştere economică. În Bulgaria, acest 
obiectiv este prevăzut în cadrul Programului Operaţional (PO) „Ştiinţa şi educația 
pentru o dezvoltare inteligentă”; în Letonia - PO „Progres şi nivel de angajare”; 
în Estonia — PO „Fonduri pentru politica de coeziune”; în Cehia — PO „Cercetare, 
dezvoltare şi educaţie”; în Ungaria — PO „Dezvoltarea resurselor umane”; în Croaţia 
— PO „Competitivitate şi coeziune”; în Slovacia — PO „Cercetare şi inovare”. 

O cercetare competitivă pe plan internațional presupune existenţa unui sistem 
național unitar de informare şi documentare pentru specialiştii aparținând tuturor 
domeniilor cunoaşterii ştiinţifice, iar crearea acestui sistem înseamnă posibilitatea de a 
consulta literatura științifică de cel mai înalt nivel, prin intermediul unei infrastructuri 
adecvate, cu acoperirea unor perioade extinse de timp (arhive) şi a unor resurse electronice 
variate. Astăzi, cercetarea nu poate fi concepută fără o documentare aprofundată, iar 
forma electronică a documentelor oferă posibilitatea accesului unor utilizatori simultani, 
de la distanţă, proveniţi dintr-un sistem de informare şi documentare extins, cu un număr 
cât mai mare de instituţii de cercetare, dezvoltare şi inovare. 

Crearea sistemului naţional unitar de informare şi documentare pentru 
mediul academic şi de cercetare din România, susținut de o infrastructură adecvată, 
localizată în marile centre din lași, București şi Cluj-Napoca, va crea premizele ca 
politicile promovate în ultimii ani să determine întărirea instituțiilor de cercetare, 
care vor deveni mai puternice și mai calificate pentru dezvoltarea de noi cercetări, și 
va susține, implicit, dezvoltarea sistemului naţional de cercetare-dezvoltare. 

Creşterea continuă a volumului de informaţie ştiinţifică oferită spre consultare 
comunităţii științifice româneşti, raportat la perioada anterioară, atât prin extinderea 
numărului de resurse, cât şi a numărului de publicaţii incluse în bazele de date/ 
platformele de reviste abonate va constitui baza pentru ca fiecare entitate să-şi 
construiască noi strategii de cercetare, permiţând transferul experienţei acumulate 
pentru definirea unor scopuri noi, care conduc la dezvoltarea lor durabilă. 

Prin promovarea ştiinţei și a rezultatelor cercetării științifice, prin furnizarea 
accesului la literatura ştiinţifică, dar și prin celelalte activităţi realizate (studii 
bibliometrice, workshop-uri, sesiuni de comunicări științifice), membrii ANELIS 
PLUS vor putea să se implice în realizarea şi/sau îmbunătăţirea politicilor și 
strategiilor naţionale, putând să intervină în integrarea bunelor practici în strategii de 
dezvoltare şi chiar să formuleze propuneri legislative în acest sens. 

Chiar dacă s-au adresat, în special, mediului de cercetare, direcţiile şi 
politicile promovate în cadrul proiectelor prezentate au condus la conturarea unui 
sistem naţional de informare şi documentare, care va fi consolidat în anii următori, 
având ca rezultat implicit, alături de obiectivele specifice legate de zona academică, 
şi creşterea rolului științei în societate. 


Note 


1. Academia Română este reprezentată de 23 de institute, precum şi de Biblioteca Academiei 
Române, dar între membrii ANELIS PLUS, aceasta a fost numărată ca o singură unitate. 


2. ROI — return of investment. 
3. Thomson Reuters, în prezent Clarivate Analytics. Disponibil la: http://clarivate.com/ 


4. OLARIU LULCIUC, Ivona. Evaluarea cantitativă şi calitativă a serviciilor, resurselor 
documentare şi a personalului din bibliotecile contemporane. Teză de doctorat. Bucureşti: 
Universitatea din Bucureşti, 2016, p. 103. Studiul inițial a fost completat cu datele din 2015. 

2. PROGRAMUL CAPACITĂŢI. Cerere de finanţare pentru proiectul Asigurarea accesului 
electronic național la literatura ştiinţifică pentru susținerea şi promovarea sistemului de 
cercetare şi educaţie din Romania/ ANELIS PLUS, decembrie 2012. 


3. PROGRAMUL OPERAŢIONAL COMPETITIVITATE. Cerere de finanţare pentru 
proiectul Acces național electronic la literatura ştiinţifică pentru susținerea sistemului de 
cercetare și educaţie din România/ ANELIS PLUS 2020, septembrie 2016. 

5. RAPOARTE DE ACTIVITATE ALE PROIECTULUI Dezvoltarea sistemului național 

Adunarea Generală a Asociaţiei Universităţilor, Institutelor de Cercetare-Dezvoltare şi 
Bibliotecilor Centrale Universitare din România ANELIS PLUS, Bucureşti, aprilie 2016. 


7. UEFIS CERCETARE-DEZVOLTARE-INOVARE. Strategia naţională de informare, 
documentare şi comunicare în ştiinţă şi tehnologie, ca suport pentru identificarea soluțiilor 
privind susținerea activităților proiectului pe termen mediu. Material elaborat în cadrul 
Proiectului Acces național electronic la literatura ştiinţifică de cercetare ANELIS., decembrie 
2012. 

2 MANAGEMENTUL BIBLIOTECILOR 


Funcţiile managementului 
Funcţia de planificare 
Funcția de organizare 
Funcția de coordonare 
Funcția de antrenare 
Funcția de control şi evaluare 
Sistemele managementului 
Sistemul informaţional 
Sistemul decizional 
Sistemul organizatoric 


Sistemul metodologic 


2.1 INTRODUCERE ÎN MANAGEMENT 


Termenul management derivă din latinescul manus (mână) având sensul de 
manevrare, pilotare. În franceză din manus s-a format manege care înseamnă dresaj, 
antrenament al cailor. În limba engleză există verbul ro manage care se traduce prin 
a dirija, a conduce, a administra, dar şi a reuşi. Rezultă că etimologic management 
înseamnă conducere eficientă. 

În literatura de specialitate există numeroase definiţii ale managementului. 
Acestea diferă de la o ţară la alta, de la un autor la altul. În lucrările americane, 
spre exemplu, cele mai răspândite sunt definițiile de ordin pragmatic, de pe poziţia 
liderului. Francezii definesc managementul ca „ştiinţa tehnicilor de conducere a 
întreprinderii”. O definiţie asemănătoare formulează şi germanul Wolfram Neubauer: 
„toate sarcinile specifice conducerii unei întreprinderi. Este mai mult decât simpla 
administrare”!. 

Andreea Zamfir propune o definiţie cuprinzătoare valabilă şi pentru 
managementul serviciilor: „complex de acţiuni desfăşurate cu scopul de a asigura 
funcţionarea normală, eficientă a colectivităților umane organizate în ansamblul lor, 
precum şi a fiecărei verigi structurale componente”?. 

În mod tradiţional managerii au cinci funcţii principale. Ei planifică, 
organizează, coordonează, comandă şi controlează. Specialiştii germani propun un 

număr mai mare de funcții: personal, organizare, planificare, coordonare, informare, 
comunicare, marketing, prelucrarea datelor, control. În literatura americană procesul 
de management cuprinde cinci funcții principale, comune tuturor managerilor: 
planificarea, organizarea, asigurarea personalului necesar, conducerea activităţii şi 
controlul acesteia. 

Specialiştii români consideră că cele mai importante funcţii ale managementului 
sunt următoarele: 

1. Previziunea - ansamblul proceselor de muncă prin care se determină 

principalele obiective, resursele şi mijloacele necesare realizării lor. 

2. Organizarea - procese de management prin care se stabilesc activităţile, 
atribuţiile şi sarcinile în vederea realizării obiectivelor. 

3. Coordonarea - procese de muncă prin care se armonizează deciziile şi 
acţiunile personalului. 

4. Antrenarea - procese de muncă prin care angajaţii sunt determinaţi, stimulați, 
motivaţi să contribuie la realizarea obiectivelor organizației. 

5. Controlul şi evaluarea - procese de muncă prin care performanţele 
(rezultatele) organizaţiei sunt comparate cu obiectivele şi standardele 
stabilite. 

Relaţiile de conducere sunt legăturile sau raporturile care se stabilesc între 

subsistemele organizaţiei, între angajaţi, dar şi între acestea şi mediu. 

Principalele subsisteme ale sistemului de management sunt: 

1. Subsistemul informaţional - cuprinde date, informaţii, fluxuri şi circuite. 

2. Subsistemul decizional — cuprinde ansamblul deciziilor. 

3. Subsistemul organizatoric  — cuprinde ansamblul  subdiviziunilor 
organizatorice (posturi, funcţii, compartimente). 

4. Subsistemul metodologic - cuprinde tehnici, metode şi sisteme de conducere. 

Relaţiile de management sunt influențate de trei factori: 

- social-economic (conducerea este mai eficientă în structurile private); 

- tehnico-material (managementul este mai performant în structurile 

informatizate, automatizate, retehnologizate); 

- uman (managementul este mai performant în organizaţiile cu o cultură 

organizaţională sănătoasă, solidă). 

Pornind de la definițiile managementului general, se poate spune că 
managementul de bibliotecă este o componentă a ştiinţei managementului care 
studiază tehnicile de conducere a bibliotecilor, procesele şi relaţiile de management 
din biblioteci în scopul obţinerii şi furnizării de servicii informaţionale şi de 
documentare cerute de clienţi”. 

Încercând să definească managementul bibliotecilor, Neubauer arată că 
definiția managementului firmei este valabilă şi în cazul bibliotecilor deoarece 
în prezent există tendinţa ca aceste instituţii să devină „întreprinderi culturale”, 
organizate pe principii de autonomie financiară şi de profit. 

Astăzi, într-un mediu competitiv şi într-o continuă schimbare, rolul 

managerului de bibliotecă este mult mai complex. EI trebuie să fie inteligent, să 
încerce să aibă o viziune clară asupra viitorului serviciilor de informaţii. Aceasta 
presupune construirea unui sistem în care personalităţi diferite să poată lucra 
împreună. Pentru crearea unei identități comune, managerul va trebui să posede 
capacităţi de comunicare, motivare şi leadership. 

Strategia sa nu trebuie să se concentreze numai pe indivizi şi pe mediul 
intern, el trebuie să aibă în vedere şi existenţa potenţialilor competitori din mediul 
extern. Studiile asupra mediului competitiv trebuie să urmărească eficienţa şi 
productivitatea. Acestea pot creşte printr-un management eficient al resurselor 
informaţionale, umane, financiare şi tehnologice. De asemenea, trebuie să se aibă 
în vedere riscurile, calitatea, clienţii şi stakeholder-ii”. 

În general, într-o organizaţie se găsesc trei niveluri manageriale: nivelul 
superior, de mijloc şi inferior. Fiecare dintre acestea are un rol diferit şi necesită 
calificări diferite. Este necesară înţelegerea sarcinilor fiecărui nivel pentru a asigura 
realizarea obiectivelor proprii. 

Managerii pot, de asemenea, să folosească aşa-numiţii 34, 3B, 3C, 3D ai 
managementului de care ne vom ocupa în paginile următoare. 


2.1.1 NIVELURI DE MANAGEMENT 


Managerii operează la diferite niveluri într-o organizaţie (Tabelul 1). 
Activităţile şi abilitățile diferă de la un nivel la altul. Numărul oamenilor la fiecare 
nivel descreşte spre vârf, astfel că, în final, există un singur manager general. Aceste 
niveluri formează un triunghi sau o piramidă în vârful căreia se găseşte managerul 
general, iar la bază liderii echipelor. 

Serviciul de informare este uneori subdiviziune a organizaţiei. Managerul 
acestuia poate fi şeful executiv al serviciului şi poate să facă parte din echipa 
managementului superior al organizaţiei. 


Tabelul 1. Sarcini, niveluri şi abilităţi manageriale 


Sarcini Niveluri Abilităţi/calificări 
Stabileşte strategia de Managementul Abilităţi interpersonle 
afaceri superior Abilităţi conceptuale 
Relaţii externe prin lobby | Managerul general Abilităţi analitice 


Menţine competitivitatea | Managerul serviciului 
de informare 

Coordonator Managementul de Interpersonale 
organizațional mijloc Conceptuale 
Planificare şi programare | Managerul Analitice 
Redactează rapoarte înregistrărilor Tehnice 

Şefi de filiale 
Managementul Managementul Interpersonale 
activităţilor inferior Tehnice 
Relaţii cu clienţii Liderii echipelor 
Sarcini de supervizare 
Rezolvă probleme 


2.1.1.1 Managementul superior 


Acest nivel include membrii marcanţi ai organizaţiei. Managerul serviciilor 
de informare poate să facă parte din această echipă. Managementul superior este 
responsabil de planificarea şi de analiza mediului pentru a descoperi schimbările 
care pot afecta competitivitatea organizaţiei. EI este o interfaţă între organizaţie 
şi stakeholder-i. Managerul intră în relație cu organizaţii externe prin lobby şi 
negocieri pe probleme care pot avea un impact important asupra strategiei de afaceri 
a organizaţiei. 

Managerii de la acest nivel discută mai mult cu stakeholder-ii şi mai puţin 
cu proprii angajaţi. Activitatea lor este în cea mai mare parte una strategică şi de 
concepţie. Ei primesc informaţii pe care le pun în relaţie şi apoi iau decizii care 
privesc clienţii, competiţia sau schimbarea. 


2.1.1.2 Managementul de mijloc 


Acest nivel primeşte strategii şi politici de la nivelul superior pe care le 
transpune în programe de acţiune, care vor fi apoi implementate de nivelul inferior. Ei 
fac analize din care reiese tendinţa tehnologică, impactul acesteia asupra serviciilor 
oferite şi asupra cererilor clienţilor şi redactează rapoarte pe care le transmit 
managementului superior. 

Managerii cu responsabilităţi în diferite unităţi de lucru precum managementul 
înregistrărilor, bibliotecile filiale sau centrele de calcul fac parte din acest nivel 
de conducere. Managerii de la acest nivel au rol de coordonare a subdiviziunilor 
organizaţiei. Ei cunosc în profunzime aria lor de control şi ştiu cum să interacţioneze 
cu alte secţii sau diviziuni ale structurii organizatorice. 

Fiind o punte (interfaţă) între nivelul superior şi cel inferior, managerii de la 
acest nivel consumă cea mai mare parte a timpului pentru comunicare prin telefon, 
e-mail, participarea la întâlniri sau redactarea rapoartelor. 

2.1.1.3 Managementul inferior 


Acest nivel este direct responsabil de distribuirea serviciilor prin unităţile lor 
de lucru şi de administrarea resurselor în scopul realizării obiectivelor pe termen 
scurt. Managerii de la acest nivel sunt în general lideri ai echipelor. Rolul lor de 
asistare a clienţilor şi de rezolvare a sesizărilor acestora cere abilităţi tehnice şi 
interpersonale serioase. Sesizările pot veni fie din partea angajaţilor, fie din partea 
clienţilor. 

Managerii de la acest nivel comunică puţin cu managerii de la nivelul superior 
sau cu cei din afara organizației, în schimb cea mai mare parte a timpului este 
dedicată propriilor angajaţi şi clienţilor. Activitatea lor mai cuprinde comunicarea 
la acelaşi nivel pentru rezolvarea unor probleme curente şi pentru menţinerea unor 
standarde de calitate. 


2.1.2 ABILITĂȚI MANAGERIALE 


Abilitate înseamnă transpunerea cunoştinţelor într-o acţiune din care să rezulte 
un produs sau un serviciu la un anumit nivel de performanţă. Managerilor le sunt 
necesare abilităţile tehnice, interpersonale, conceptuale şi analitice. 


2.1.2.1 Abilităţi tehnice 


Abilităţile tehnice sunt necesare realizării unor sarcini privind distribuirea 
serviciilor. Capacitatea de utilizare a echipamentelor, PC-urilor sau servere-lor, 
cunoaşterea surselor de informare, programelor şi sistemelor informaţionale fac 
parte din această categorie de abilități. Oamenii îşi pot dezvolta abilităţile tehnice la 
locurile de muncă prin programe formale de educaţie şi instruire. 

Abilităţile tehnice sunt necesare managerilor de la nivelul inferior, care 
sunt responsabili de instruire şi asistare în utilizarea echipamentelor şi surselor de 
informare şi pentru distribuirea unor produse şi servicii informaţionale clienţilor. 
Pentru înlăturarea problemelor, pentru a putea răspunde la întrebări şi pentru a-şi 
menţine credibilitatea, managerii trebuie să deţină astfel de abilități. 


2.1.2.2 Abilităţi interpersonale 


Acestea sunt necesare tuturor managerilor de pe toate nivelurile care intră în 
relaţii cu persoane din interiorul sau exteriorul organizaţiei. Ele sunt necesare pentru 
menţinerea contactelor şi relaţiilor prin care organizaţia îşi poate realiza obiectivele. 

Managerii de la nivelul superior utilizează astfel de abilități pentru a fi 
competitivi, pentru a obţine informaţii cu privire la mediul extern, pentru a comunica 
viziunea lor celor din interior sau din afară, pentru negocieri, lobby sau în relaţiile 
cu steakeholder-ii. 


A) 


Managementul bibliotecilor 


nivelul superior şi cel inferior, în discutarea cererilor şi în delegare, în transpunerea 
în practică a unor politici. 

Managerii de la nivelul inferior utilizează abilităţile interpersonale în scopul 
înţelegerii şi motivării angajaţilor atât la nivel individual cât şi de grup. Ei trebuie să 
creeze un mediu de lucru în care sarcinile să fie realizate, dar să existe şi satisfacție. 


2.1.2.3 Abilităţi conceptuale 


Acestea sunt necesare pentru înţelegerea relației dintre individ şi organizaţie. De 
asemenea, ele permit înţelegerea cauzelor şi efectelor determinate de relațiile externe şi 
interne. Managerii de la nivelurile de mijloc sau superior folosesc astfel de abilităţi pentru 
înțelegerea modului în care birourile sau serviciile interacționează pentru realizarea 
obiectivelor corespunzător politicii organizaţiei. Managerii de la nivelul superior au nevoie 
de astfel de abilități pentru a proiecta strategii care să răspundă schimbărilor din mediul 
extern. Aceste schimbări pot avea un impact pozitiv sau negativ asupra organizației. 


2.1.2.4 Abilități analitice 


Aceste abilități permit achiziţia, analiza şi interpretarea informaţiilor în scopul 
determinării cauzelor schimbării şi apoi căutarea unor căi şi mijloace prin care să fie 
valorificate avantajele schimbării. 

Managerii de la nivelul superior au nevoie de astfel de abilităţi pentru obţinerea 
şi utilizarea inteligenţei competitive, care poate fi folosită în aria proprie de lucru sau 
în întreaga organizaţie. Managerii de la nivelul de mijloc folosesc astfel de abilităţi 
pentru pregătirea şi redactarea rapoartelor pe diverse probleme din organizaţie. 


2.1.3 CONCEPTE DE BAZĂ - CEI 3A, 3B, 3C, 3D 


2.1.3.1 Realizări, activităţi şi alocarea resurselor - 3A (achievement, activities, 
allocation) 


Managerii alocă resursele, iau decizii şi supervizează activităţile în scopul 
realizării obiectivelor unui serviciu sau ale întregii organizaţii. Ei sunt responsabili 
de utilizarea acestor resurse. 

Realizarea produselor sau prestarea serviciilor în conformitate cu obiectivele, 
planul sau strategia organizaţiei trebuie să ia în calcul atât mediul intern cât şi cel 
extern. Acest lucru presupune o înţelegere a influențelor strategice, a impactului 
acestora asupra unui serviciu informaţional sau asupra întregii organizaţii şi asupra 

Alocarea resurselor depinde de abilitatea managerului de a identifica, selecta 
şi repartiza resursele umane, informaţionale, tehnice şi financiare disponibile. 

Managerii trebuie să antreneze oamenii. În supravegherea activităţilor 
managerii au nevoie de abilităţi care să influenţeze oamenii să distribuie produse 
şi servicii astfel încât această distribuire să fie în relaţie directă cu obiectivele 
organizaţiei. De asemenea, angajaţii trebuie să furnizeze continuu şi la timp feed- 
back asupra performanţei. 

Multe activităţi necesită lucru în echipe sau grupuri ai căror membri pot 
avea o diversitate de abilități şi capacităţi. Realizarea produselor prin activităţi în 
grup necesită un set de abilități manageriale diferite de cele individuale, deoarece 
comportamentele în grup diferă de cele personale. De asemenea, indivizii se comportă 
diferit în grup decât atunci când lucrează individual. Un bun manager trebuie să ştie 
acest lucru şi să acţioneze în consecinţă. 

Abilitatea de a antrena oamenii depinde de capacitatea managerului de a-şi 
folosi puterea, de a fi convingător, de modul în care ştie să comunice cu subalternii. 
Managerii buni transmit instrucţiuni clare şi responsabilităţile altor subalterni. 


2.1.3.2 Negocieri, retehnologizare şi epuizare (oboseală cronică) - 3B 
(bargaining, business re-engineering, burn-out) 


Negocierea este una dintre cele mai importante abilități ale managerului 
în rezolvarea conflictelor şi în implementarea deciziilor. În relaţiile de afaceri 
negocierea implică înţelegeri, contracte de management, obţinerea de resurse, politici 
de dezvoltare şi implementarea acestora. Negocierea cere experienţă, păstrarea 
secretului, abilităţi de comunicare la un nivel înalt. 

Retehnologizarea este principalul instrument strategic în organizaţiile care 
îşi desfăşoară activitatea într-un mediu competitiv şi într-o continuă schimbare. 
Retehnologizarea implică un mare risc, de aceea ea trebuie să aibă la bază o strategie 
care să includă toate problemele fundamentale ale organizaţiei. Scopul ei este 
diversificarea şi eficientizarea activităţii. 

Managerii care vor să utilizeze retehnologizarea ca un instrument strategic 
eficient în serviciile de informaţii trebuie să cunoască în detaliu modul în care 
organizaţia gândeşte şi lucrează şi să aibă o viziune clară asupra poziţiei organizaţiei 
în viitor între competitori. 

Oboseala reprezintă un factor de stres care afectează atât managerii cât 
şi personalul. De asemenea, afectează într-un grad ridicat psihicul şi motivarea 
angajaţilor. Epuizarea poate fi minimizată sau evitată prin strategii de management 
al stresului aplicate la nivel organizaţional şi individual. 


2.1.3.3 Clienţi, competiţie, schimbare - 3C (customers, competition, change) 


După cum arătau Hammer şi Champy, cei 3C caracterizează noua realitate 
a afacerilor: „Trei forţe, separat sau combinate, conduc astăzi companiile, dar din 
păcate pentru mulți angajaţi şi manageri ele sunt necunoscute. Noi numim aceste 

forţe cei 3C: Clienţi, Competiţie şi Schimbare (Change). Ele nu sunt noi, dar 
caracteristicile celor 3C sunt mult diferite de trecut”. 

Succesul organizaţiilor depinde de realizarea a trei obiective concurente: 
satisfacția clienţilor, dominarea pieţei şi creşterea profitului în condiţiile 
schimbărilor permanente. Dacă un manager vrea ca organizația pe care o conduce 
să supravieţuiască, el trebuie să fie pregătit să-şi folosească constructiv puterea şi 
abilitățile, să creeze strategii, să analizeze schimbările care au loc în mediul intern şi 
extern şi să controleze aceste schimbări. 

În contextul numeroaselor schimbări actuale, managerul trebuie să promoveze 
şi să implementeze idei noi, să construiască programe. Greşelile sunt permise pentru 
că încurajează riscul, pentru că numai prin asumarea riscurilor schimbarea poate fi 
învinsă. Managerii buni îşi folosesc capacităţile pentru a obţine avantajul competitiv 
pe piaţă. Suplimentarea veniturilor, creşterea productivităţii, cucerirea pieţei, 
furnizarea unor servicii informaţionale de calitate sau a unor servicii specializate 
clienţilor sunt câteva din obiectivele managerilor structurilor infodocumentare. 

Un manager performant este cel care ştie să folosească inteligent următoarele: 

- obiectivele, puterile şi slăbiciunile, performanţele şi strategiile concurenţilor; 

- schimbările de pe piaţă, mai ales în direcţia utilizării noilor tehnologii; 

- dezideratele şi aşteptările clienţilor. 

Succesul în conducere depinde de informaţiile pe care îşi fundamentează 
deciziile. Informaţiile pot fi obţinute din surse publicate şi nepublicate, prin 
construirea unor legături cu clienţii, distribuitorii, furnizorii, angajaţii noi şi vechi, 
consultanţii şi contactele de afaceri. 


2.1.3.4 Diseminare, decizii, tulburări - 3D (disseminator, decision-maker, 
disturbance) 


Un rol cheie al managerului este actul de diseminare a informaţiilor. Managerii 
comunică altora informaţiile primite din afară sau din interior. Unele informaţii sunt clare, 
în timp ce altele implică interpretarea şi integrarea diverselor opinii ale subalternilor sau 
şefilor din interiorul sau exteriorul organizaţiei. 

În funcţie de poziţia lor în structura organizaţiei, managerii trebuie să ia 
decizii: 

- pentru orizonturi de timp diferite (scurt, mediu sau lung); 

- relativ la diferite probleme (planificare, operaţionale); 

- pe diferite niveluri ierarhice (superior, de mijloc sau inferior); 

- cu diferite grade de frecvenţă (unice, ad-hoc, repetitive). 

Managerii buni iau decizii optime în situaţii neprevăzute sau de risc. Luarea 
deciziilor implică alegerea celor mai bune idei şi soluţii. 

În situaţia unor tulburări neaşteptate, determinate de mediul intern sau extern, 
managerul va trebui să adopte soluţii corective. Aceste soluţii diferă de la un nivel 
de management la altul. Cei de pe nivelul superior acţionează pe plan strategic 

(de exemplu, schimbarea obiectivelor organizaţiei pentru a preîntâmpina noile 
provocări), cei de pe nivelurile inferioare acţionează pentru rezolvarea tulburărilor 
la nivelul personalului sau clienţilor. 

Rolul, activităţile şi abilităţile managerilor sunt într-o transformare continuă 
datorită schimbărilor mediului. Odată cu extinderea responsabilităţilor noilor 
manageri asupra resurselor umane, financiare, tehnologice şi informaţionale, se cer 
şi noi abilităţi care să permită conducerea eficientă a acestor resurse. 

Cunoaşterea nivelurilor manageriale, a sarcinilor, abilităţilor şi a celor 3A, 
3B, 3C, 3D permite managerului înţelegerea rolului său în organizaţie şi participarea 
eficientă la realizarea obiectivelor acesteia. 


2.2 ŞCOLI DE MANAGEMENT 


La peste un secol de la apariția managementului, acesta a devenit o ştiinţă 
recunoscută şi utilizată în toate organizaţiile de la cele economice, al căror scop 
principal este profitul la cele culturale, educaţionale şi informaţionale. În timp au 
apărut numeroase şcoli ai căror reprezentanţi au stabilit funcţiile şi au formulat 
principiile fundamentale ale managementului. 


2.2.1 ŞCOALA MANAGEMENTULUI ŞTIINŢIFIC 


Termenul de management ştiinţific este folosit pentru prima dată de Louis 
Brandeis (jurist american) în 1910, totuşi părintele managementului ştiinţific şi 
întemeietorul acestei şcoli este considerat Frederick Taylor“, un inginer american care 
în lucrarea sa Principiile managementului ştiinţific (1911) formulează câteva norme”: 
1. Concentrarea la un loc a întregii experienţe tradiționale, care să fie clasificată, 

structurată pe categorii şi transpusă în reguli, în legi şi în formule pentru a-i ajuta 
pe lucrători în activitatea lor zilnică. 

2. Formularea unor metode ştiinţifice pentru fiecare element din activitatea unui om 
care să le înlocuiască pe cele empirice. 

3. Selectarea, instruirea şi promovarea pe baze ştiinţifice a lucrătorului. 

4. Colaborarea cu lucrătorii pentru a garanta faptul că munca este făcută conform 
principiilor ştiinţifice formulate. 

5. Realizarea unei diviziuni a muncii şi a responsabilităţilor egală între lucrători şi 
între manageri, astfel încât toţi aceştia să efectueze activităţile pentru care sunt 
cel mai bine pregătiți. 

Aceste principii pun accentul pe productivitate maximă cu efort minim, 
subestimând, din păcate, natura umană. 

Un alt reprezentant al acestei şcoli este Max Weber:, sociolog şi economist 
german, creatorul modelului de organizare ierarhică. Din păcate şi Weber a fost 
interesat mai mult de structura întreprinderii decât de oameni. 

2.2.2 ŞCOALA CLASICĂ 


Părintele acestei şcoli este inginerul de mine francez Henry Fayol”. El s-a 


concentrat asupra funcţiilor de planificare, organizare şi control ale managerilor. 
Stabileşte, de asemenea, nu mai puţin de 14 principii ale managementului, cele mai 
multe acceptate şi în prezenti”: 


1. Diviziunea muncii 

2. Autoritatea 

3. Disciplina 

4. Unitatea de comandă (de decizie) 

5. Unitatea de acţiune 

6. Subordonarea interesului personal celui general 
7. Remunerarea echitabilă a personalului 
8. Centralizarea 

9. Structura ierarhică scalară 

10. Ordinea 

11 Echitatea (dreptatea) 

12. Stabilitatea personalului 

13. Iniţiativa 

14. Spiritul de echipă 


2.2.3 ŞCOALA SISTEMELOR DE ORGANIZARE 


Fundamentul teoretic al acestei şcoli este teza lui Weber privind structurile de 


autoritate din organizaţiile complexe. 


Reprezentanţii şcolii sunt englezul Lyndall Urwick!!, consultant în afaceri, şi 


americanul Luther Gulick!?, expert pe probleme de administraţie publică. Ei stabilesc 
funcţiile managerului care pot fi reunite sub sigla POSDCORB: spre a fi mai uşor 
reţinute: 

1. Planificarea 

2. Organizarea 

3. Soluţionarea problemelor personalului 

4. Dirijarea/direcţionarea (conducerea) 

5. Coordonarea 

6. Raportarea 

7. Bugetul 

Cei doi formulează şi câteva principii: 

1. Ajustaţi personalul la structura administrativă. 
2. Recunoaşteţi drept sursă de autoritate un singur cadru de conducere. 
3. Menţineţi principiul unităţii de comandă. 

4. Folosiţi personal general şi personal specializat. 

5. Împărţiţi structura organizatorică în compartimente după obiective, procese 
de muncă, persoane şi localizare. 

6. Delegaţi responsabilităţile şi folosiți principiul excepţiei. 

7. Faceţi ca responsabilităţile să corespundă nivelurilor de autoritate. 

8. Concepeţi o repartizare adecvată a exercitării controlului. 


2.2.4 ŞCOALA COMPORTAMENTALĂ (BEHAVIORISTĂ) 


Ideea de bază a şcolii este aceea că dacă managerul reuşeşte să-i mulţumească 
pe angajaţi, randamentul lor este maxim. 

Principalul reprezentant al acestei şcoli este Elton Mayo!, sociolog şi psiholog 
australian, care propune următoarele principii!*: 

1. Motivația angajaţilor este condiţionată mai degrabă de recompensele de 

ordin social şi de sancţiuni decât de stimulente economice. 
2. Acţiunile angajaţilor sunt influențate de atitudinea grupului. 
3. În organizaţiile formale normele oficiale coexistă cu normele neoficiale. 


2.2.5 ŞCOALA AUTOACTUALIZĂRII 


Această şcoală susține încurajarea managerilor să permită angajaţilor să-şi 
creeze propriile grupuri sociale, să faciliteze implicarea lor în conducere, să asigure 
o atmosferă democrată în organizaţie. 

Părintele şcolii, Chester Barnard, expert american în afaceri şi administraţie 
publică, s-a ocupat de stabilirea unui echilibru între contribuţie şi satisfacţie. El a 
evidenţiat comunicarea ca principală sarcină a managerilor. 

Un alt reprezentant al acestei şcoli a fost psihologul umanist american Abraham 
Maslow!€. Referindu-se la necesităţile individului, Maslow arată că fiinţele umane 
au o întreagă ierarhie de nevoi de la cele de bază, de ordin fizic (hrană, adăpost, 
îmbrăcăminte) până la cele superioare, de autorealizare şi împlinire. Această 
clasificare este cunoscută sub numele de Scara /ui Maslow. 

Douglas McGregor, profesor de management la Institutul de Tehnologie 
din Massachusetts (Massachusetts Institute of Technology - MIT), susţine teoria X 
(angajaţii sunt leneşi, trebuie obligaţi, conduşi, controlaţi, ameninţaţi, nu îşi asumă 
responsabilităţi, nu sunt ambiţioşi) şi teoria Y (o alternativă mai democrată a teoriei X). 


2.2.6 ŞCOALA TEORIEI DECIZIEI 


Şcoala recomandă utilizarea în conducere a modelelor economice, a metodelor 
şi tehnicilor statistice şi economice. De asemenea, susţine utilizarea Sistemelor de 
informare pentru management (SIM) şi a noilor tehnologii informatice în conducere. 

2.2.7 ŞCOALA TEORIEI GENERALE A SISTEMELOR (TGS) 


Fondatorul Ludwig von Bertalanffy!”, biolog austriac care a trăit în SUA, 
abordează organizaţia ca un sistem deschis care interacționează cu mediul ambiant 
şi respectă principiile TGS. 

Aceste principii sunt următoarele: 

1. Integralitatea 

2. Autostabilizarea (nu toate sistemele respectă principiul). Astfel, există: 

- sisteme cu reacţie negativă, cele ce se opun schimbării şi care prezintă autostabilizare; 

- sisteme cu reacţie pozitivă, cele care au tendinţa de a se schimba fără să se 
autostabilizeze. 

3. Autoorganizarea - proprietatea sistemului de a se adapta noilor situaţii. 

4. lerarhizarea - orice sistem este parte a unui sistem mai mare, în cadrul 
căruia funcționează ca un subsistem. 


2.2.8 ŞCOALA PSIHOLOGICĂ 


Această şcoală se bazează pe teoria personalităţii şi vede omul ca pe o fiinţă 
complexă care se transformă trecând printr-o serie de stadii fiziologice şi psihologice 
până ajunge la maturitate. Organizaţia poate fi un instrument psihologic important 
care influenţează viaţa angajaţilor. 


2.2.9 ŞCOALA MANAGEMENTULUI CONJUNCTURAL 


Această şcoală susţine că!*: 

1. Nu există metodă de management perfectă. 

2. Nu există modalitate infailibilă de a conduce. 

3. Nicio metodă sau principiu de management nu are efect în absolut toate 
împrejurările. 

4. Conducerea depinde de conjunctură. 


2.2.10 ŞCOALA ROMÂNEASCĂ DE MANAGEMENT 


În anul 1916, Virgil Madgearu” ţine primul curs de management la Academia 
de Înalte Studii Comerciale şi Industriale din Bucureşti, actuala Academie de Studii 
Economice. 

În 1927 se înființează Institutul Român pentru Organizarea Ştiinţifică a 
Muncii (IROSM) cu preocupări serioase în planul teoriei şi practicii manageriale. 
Membrii acestui organism erau mari oameni de ştiinţă ai epocii precum: V. Madgearu 

(economist), G. Țiţeica (matematician), D. Gusti (filosof şi sociolog), Gh. lonescu- 
Siseşti (agronom), Gh. Marinescu (medic neurolog). 

Înainte de anul 1989 ştiinţa managementului a fost ignorată în totalitate, 
această perioadă aflată sub influenţa nefastă a ideologiei comuniste a reprezentat un 
declin în planul teoriei şi practicii managementului. 

După anul 1989, când întreaga societate a fost marcată de profunde schimbări, 
şcoala românească de management, în special cea de la ASE Bucureşti a făcut şi 
face eforturi de adaptare la condiţiile economiei de piaţă şi în acelaşi timp încearcă 
să găsească metode şi tehnici moderne de conducere. Unul dintre reprezentanţii 
acestei şcoli este profesorul Ovidiu Nicolescu. Şi el a fost preocupat de stabilirea 
unor funcții ale managementului şi de formularea unor principii. Ovidiu Nicolescu 
arată că managerul poate avea cinci funcţii”: 

1. Previziunea 

2. Organizarea 

3. Coordonarea 

4. Antrenarea (motivarea) 

5. Evaluarea - controlul 

În opinia sa la baza managementului stau patru principii fundamentale?!: 

1. Concordanţa între parametrii sistemului de management, caracteristicile 
firmei şi mediul ambiant 

2. Managementul participativ 

3. Motivarea tuturor factorilor implicați 

4. Eficacitatea şi eficienţa. 


Managementul viitorului ar putea suferi schimbări radicale după ce mai 
mulţi specialişti spun că acesta nu a evoluat prea mult în cei peste 100 de ani 
de la apariţie. Managementul viitorului ar putea fi un management al inovației, 
ale cărui valori fundamentale ar trebui să fie: pasiunea, creativitatea, iniţiativa şi 
inteligenţa. 


2.3 PLANIFICAREA STRATEGICĂ 


2.3.1 INFLUENȚE STRATEGICE ASUPRA SERVICIILOR 
INFORMAȚIONALE 


Rolul structurilor informaţionale, indiferent că sunt biblioteci, centre de 
informare private, reţele de informare sau sisteme informaţionale, va fi acela de a 
facilita accesul la informaţii pentru indivizi sau organizaţii, necesare luării deciziilor 
în scopul anticipării viitorului. 

Principalele forţe ale schimbării care vor influenţa managementul acestora în 
viitor sunt următoarele: 
e viteza; 
e nevoia de organizaţii inteligente; 
e creşterea calităţii, 
e impactul economiei globale; 
e strategii competitive; 
e concentrarea asupra clienţilor; 
e oferta de servicii; 
e creşterea flexibilităţii; 
e viziunea clară; 
e managementul schimbărilor rapide; 
e concentrarea pe nevoile clientului; 
e administrarea prin contracte; 
e managementul participativ; 
e asigurarea accesului la informaţii; 
e stabilirea unor obiective echilibrate; 
e satisfacerea cererilor cu resurse puţine; 
e exploatarea informaţiei şi tehnologiei; 
e dezvoltarea creativităţii şi inovației; 
e managementul documentelor „multiculturale”. 


2.3.2 STRATEGII PENTRU CUNOAŞTEREA MEDIULUI 


Structurile informaționale operează în contextul a două medii: intern şi 
extern. Amândouă afectează modul în care sunt conduse aceste organizaţii în scopul 
furnizării de servicii către clienţii lor. Dacă managerul şi personalul nu au o viziune 
clară asupra acestor medii şi asupra impactului lor, munca poate fi în zadar. 

Mediul extern cuprinde condiţiile exterioare în care serviciile informaţionale 
operează. Cele mai multe organizaţii lucrează în medii complexe, în schimbare, care 
în mod continuu creează noi provocări. Aceste provocări trebuie controlate pentru a 
asigura supraviețuirea şi succesul unei organizaţii. 

Mediul intern al organizaţiei cere aceeaşi atenţie în conducere ca şi cel 
extern. Mediul intern cuprinde factorii din interiorul organizaţiei care îi influenţează 
activitatea. Cunoaşterea unor factori precum structura organizațională, cultura 
organizaţională, valorile organizaţiei, stilurile manageriale, comunicarea, tehnologia 
este esențială. 

De asemenea, factorii mediului intern sunt influenţaţi de mediul extern. 

O sarcină principală a managementului este să se asigure că serviciul 
informațional este performant şi se adaptează la schimbările interne şi externe. Acest 
lucru poate fi realizat prin câteva metode. 


80 


lonel Enache 


Informaţia iniţială din mediul intern şi extern trebuie să fie culeasă, asimilată şi 
evaluată. Metodele de evaluare care pot fi folosite sunt: analiza SWOT, identificarea 
factorilor critici de succes şi profilul de capabilitate. 

O greşeală a managementului ar fi să ignore sau să omită revizuirea continuă 
a performanţelor organizaţiei în raport cu mediul intern şi extern. Adesea, scuza 
pentru o astfel de practică este faptul că se consumă mult timp. Cei care fac astfel de 
afirmaţii ar trebui să reflecteze asupra avantajelor revizuirii planului pentru a reduce 
factorii de risc în luarea deciziilor şi pentru găsirea altor oportunități. În acelaşi timp 
trebuie minimizate amenințările şi slăbiciunile. În felul acesta planificarea devine 
mult mai eficientă. 


2.3.2.1 Cunoaşterea mediului extern 


Cunoaşterea mediului extern în care operează o structură informaţională este 
fundamentală pentru poziţionarea acesteia astfel încât să beneficieze de schimbările 
tehnologice, să obţină resursele necesare şi să furnizeze serviciile dorite de clienți. 
Mediul extern este dinamic şi este necesar să fie permanent cercetat pentru a identifica 
noile realităţi, provocările şi incertitudinile. 

Evaluarea mediului extern este una din primele etape ale procesului de 
planificare strategică. Aceasta permite managerilor să identifice schimbările, 
tendinţele, oportunităţile, amenințările şi oferă, de asemenea, informaţii de bază 
pentru alte evaluări cum ar fi profilul de capabilitate. 


2.3.2.2 Complexitatea mediului 


Prin cunoaşterea numărului şi naturii factorilor (determinanţilor) mediului 
extern, managerul poate să descopere dacă serviciul sau organizaţia operează într-un 
mediu simplu sau complex, stabil sau instabil. Complexitatea şi stabilitatea mediului 
extern afectează structura, stilul managerial şi cultura organizațională. 

Complexitatea mediului depinde de numărul de factori care afectează organizaţia. 
Un mediu simplu este acela unde numărul factorilor este de patru sau cinci. Un mediu 
complex este cel în care peste zece factori au impact asupra organizației. 

Stabilitatea arată gradul şi frecvenţa schimbării factorilor. Dacă aceştia îşi 
schimbă continuu intensitatea şi ca rezultat se impune schimbarea serviciului, atunci 
mediul poate fi considerat instabil. Turbulenţele (crizele) nu influenţează întotdeauna 
organizaţiile în acelaşi mod şi în acelaşi timp. 


2.3.2.3 Factorii (determinanţii) mediului extern 


Principalii factori care influenţează structurile informaţionale şi organizaţiile, 
în general, sunt următorii: 

e condiţiile economice; 

e resursele financiare disponibile; 

e situația geografică; 

e gradul de integrare tehnologică şi de inovare; 

e dezvoltarea istorică şi originea serviciului informaţional; 
e clienţii şi pieţele; 

e piaţa muncii şi relaţiile industriale; 

e disponibilitatea celorlalte resurse; 

e stratificarea industriei; 

e condiţiile culturale şi sociale; 

e climatul politic. 


2.3.2.4 Factorii mediului intern 


Succesul unei organizaţii într-un mediu cu o competiție puternică este dependent 
într-un grad ridicat de contribuţia angajaţilor săi. Acesta este influenţat de percepțiile şi 
sentimentele lor față de organizaţie. Nevoile şi aşteptările oamenilor pot fi sporite sau 
diminuate de unele aspecte din organizaţie. 

Interacțiunea dintre angajaţi şi structura organizaţională influenţează procesele 
manageriale cum ar fi stilul, planificarea, comunicarea, managementul conflictului, 
procesul decizional şi celelalte comportamente interpersonale. Toate acestea pot 
modifica ieşirile (output-urile) muncii şi nivelul ataşamentului faţă de organizaţie. 

Principalii factori din interiorul organizaţiei care influenţează rămânerea în 
competiţie a acesteia sunt următorii: 

e structura organizatorică; 

e cultura; 

e comunicarea; 

e tehnologia. 


2.3.2.5 Auditul strategic 


Auditul strategic furnizează informaţii esenţiale managerului care le poate folosi 
în planificarea strategică sau pentru marketingul strategic. După analiza mediului intern 
şi extern în care serviciul informaţional operează, managerul ar trebui să folosească 
auditul strategic pentru a determina rolul organizaţiei în mediul său, influenţa şi 
imaginea acesteia şi serviciile pe care le oferă. 

De asemenea, auditul oferă informaţii cu privire la clienţii actuali şi potenţiali, 
stakeholder-ii, concurenţii şi alți factori influenţi precum şi informaţii despre 
mecanismele de implementare şi evaluare. Cunoaşterea acestor factori ar trebui să-l 
facă pe manager conştient de oportunităţile şi amenințările asupra serviciului şi să 
încerce să le controleze. 

Dacă această cunoaştere este extensivă şi acoperă toate domeniile relevante 
ale mediului, elementele de surpriză sunt reduse, ceea ce va permite chiar un anumit 
control asupra riscurilor. Planificarea poate fi şi ea mai uşoară, mai exactă, mai 
eficientă. 

Cu toate acestea accidentul şi şansa vor juca un rol important în dinamica 
mediului. Oricum rolul managerului va fi de a preveni elementul surpriză, de a 
răspunde şi de a se adapta schimbării, astfel încât să asigure serviciului supraviețuirea 
pe termen lung. 

În continuare prezentăm un audit strategic care poate fi folosit în structurile 
informaţionale. Întrebările acestui chestionar au fost adaptate după auditul strategic 
al lui Wheelen şi Hunger?. 


Chestionar 1 (după Wheelen şi Hunger, 1993) 
Viitor 
1. Cărui sector credeţi că va aparţine organizația în viitor (serviciilor 
informaţionale, industriale)? 
2. Care sunt principalele tendinţe în dezvoltarea serviciilor informaţionale? 
3. Care sunt principalele influenţe strategice care vor avea un puternic impact 
asupra managementului şi utilizării serviciului informaţional? 
4. Unde urmăreşte (doreşte) să fie în viitor serviciul informaţional? 


Prezent 
5. Care sunt viziunea, misiunea, obiectivele, strategiile şi politicile serviciului? 
6. Sunt toate acestea clar formulate? 
7. Sunt toate acestea potrivite una cu cealaltă şi cu mediul? 


Influenţa stakeholder-ilor 

8. Care sunt principalii stakeholder-1? 

9. Cum influenţează stakeholder-ii deciziile operaţionale şi politicile? 

10. Contribuie sau nu la succesul serviciului? 

11. Participă activ şi sugerează direcţiile viitoare de dezvoltare ale serviciului 
sau nu? 

12. Se bucură sau nu de simpatie în serviciu? 


Managerul 

13. Care este stilul managerial abordat? 

14. Contribuie sau nu la succesul serviciului? 

15. Există o abordare sistemică a planificării şi a mediului? 

16. Participă activ şi sugerează direcţiile viitoare de dezvoltare ale serviciului 
sau nu? 

17. Se bucură sau nu de simpatie în serviciu? 


Mediul extern 
18. Care sunt factorii majori ai mediului extern care afectează serviciul? 
19. Care sunt mai importanţi acum? Dar în viitor? 
20. Care sunt oportunitățile şi amenințările pentru serviciu în privinţa mediului extern? 

Mediul intern 

21. Care sunt factorii interni care influenţează competitivitatea serviciului? 

22. Există o cultură organizaţională bine definită? 

23. Este cultura potrivită cu viziunea, misiunea, obiectivele, strategiile şi 
politicile serviciului? 

24. Care este impactul factorilor interni asupra serviciului? 

25. Sunt potrivite politicile serviciului cu cele ale structurii superioare (ex. 
relaţia filială-centru)? 

26. Este compatibil stilul managerial cu schimbările mediului? 

27. Care este elementul (punctul) forte al serviciului? 

28. Cum este abordat conflictul în serviciu? Există mecanisme potrivite de 
abordare? 

29. Există opoziție din partea personalului? Dacă da, de ce? 

30. Care este performanţa serviciului în comparaţie cu alte servicii? 

31. Cum influenţează performanţa raportul dintre angajat şi munca sa? 

32. Există tehnici adecvate pentru evaluarea şi îmbunătăţirea performanţei? 

33. Care sunt obiectivele curente de marketing? 

34. Sunt acestea adecvate şi clar formulate? 

35. Cum este tratat controlul calităţii serviciilor pe care le oferă? 

36. Are serviciul clar definit segmentul de piaţă pe care îl deserveşte (clienţii)? 
Ce mecanisme foloseşte pentru a obţine informaţii despre clienți? 

37. Este planificarea legată de nevoile organizaţiei şi ale clienților? 

38. Este tehnologia un suport pentru nevoile serviciului şi ale clienţilor? 

39. Care sunt obiectivele financiare curente ale serviciului? Sunt ele în relație 
cu cele ale structurii superioare? 


Alte probleme 

40. Sunt viziunea, misiunea, obiectivele, strategiile, politicile serviciului 
potrivite cu direcția viitoare de dezvoltare a sectorului serviciilor 
informaţionale şi industriei? 

41. Ar trebui să fie schimbate? Dacă da, ce efect va avea asupra serviciului? 

42. Există alternative strategice? Dacă da, care sunt acestea? 


Implementarea 

43. Ce tipuri de programe adecvate strategiei ar trebui implementate şi 
dezvoltate? 

44. Cine ar trebui să le dezvolte şi să aibă responsabilitatea acestor programe? 

45. Sunt suficiente resursele financiare, tehnice, umane şi informaţionale 
pentru implementarea noilor programe? 


Evaluarea performanţei 
46. Sunt potrivite standardele utilizate în măsurarea performanţei? 

47. Este capabil actualul sistem de informare să ofere feed-back (răspuns) 
asupra măsurării performanţei? 


2.3.3 PLANIFICAREA STRATEGICĂ ÎN BIBLIOTECI 


Planificarea trebuie să fie nucleul întregii activităţi manageriale, deoarece este 
implicată în toate segmentele acestui proces de dezvoltare. Planificarea este un proces 
analitic ce implică evaluarea viitorului, stabilirea unei misiuni, formularea unor obiective 
în contextul acelui viitor, imaginarea căilor de acţiune pentru atingerea acelor obiective, 
toate înscrise într-un program de acţiune adecvat. 

Condiţiile în continuă schimbare ale lumii contemporane, creşterea enormă a 
volumului şi varietăţii materialelor documentare, creşterea vertiginoasă a preţurilor 
publicaţiilor, introducerea noilor tehnologii, modificarea structurilor de organizare 
a cercetării şi a celor instituţionale, precum şi resursele financiare limitate fac ca 
planificarea să fie o cerinţă vitală şi de mare actualitate. 

Cu toate acestea procesul de planificare continuă să fie neglijat în biblioteci ca şi 
în multe alte organizaţii. Motivele sunt multiple. S-a indus ideea greşită că planificarea 
ar fi un proces necesar numai în structurile economice, nu şi în cele culturale. Cei mai 
mulți dintre managerii bibliotecilor evită să facă o planificare adecvată motivând că 
este un proces prea dificil, care necesită mult timp şi numeroase resurse. Alţii pur şi 
simplu nu ştiu să o facă. 

Afirmaţii de genul „în această perioadă de permanente transformări, planificarea 
este o acţiune hazardată” sau „nu avem timp pentru planificare deoarece suntem prea 
ocupați cu treburile curente” sunt des întâlnite în lumea managerilor de biblioteci. 

În cele mai multe cazuri managerii bibliotecilor actuale, mizând pe unele 
succese din trecut şi pe o anumită experienţă, se bazează pe intuiţie în luarea 
deciziilor. Din păcate experienţa, intuiţia, prezenţa de spirit, calităţile intelectuale nu 
mai sunt suficiente; mediul ambiant decizional actual este complex; rezultatele sunt 
influențate acum de prea multe variabile. 

Planificarea cu cea mai largă răspândire şi utilizare în ultimele decenii este 
planificarea strategică sau planificarea pe termen lung. Aceasta reprezintă, în concepția lui 
Peter Drucker, un proces continuu de luare sistematică a unor decizii antreprenoriale (prin 
asumarea unor riscuri), având cunoştinţă de consecinţele viitoare ale acestora; înseamnă 
organizarea sistematică a activităţii necesare pentru ducerea la îndeplinire a deciziilor 
respective; înseamnă măsurarea realizărilor obținute în urma deciziilor în comparaţie cu 
rezultatul scontat, printr-o permanentă studiere organizată a reacţiilor clienţilor”. 

Astăzi strategia este un concept de mare actualitate, studiat de toţi marii 
specialişti ai domeniului. Henry Mintzberg, după ce a analizat aproape 1500 de 
lucrări consacrate strategiei, a identificat 10 şcoli de gândire managerială în ceea 
ce priveşte strategia. Termenul originar de „artă a generalului” a căpătat în prezent 
sensuri noi. Referindu-ne strict la domeniul economic, în literatura de specialitate 

există numeroase definiţii ale conceptului. Michel Porter, specialistul numărul 
1 în problema strategiei în prezent, arată că aceasta constă în stabilirea deciziilor 
fundamentale pentru obţinerea avantajului competitiv în contextul acţiunilor de 
întreprins în fiecare domeniu funcţional. 

Şi specialiştii români sunt preocupaţi de această problemă. Astfel, Ovidiu 
Nicolescu defineşte strategia ca: „ansamblul obiectivelor majore ale organizaţiei pe 
termen lung, principalele modalităţi de realizare, împreună cu resursele alocate, în 
vederea obţinerii avantajului competitiv potrivit misiunii organizaţiei”. Din această 
definiţie rezultă trăsăturile sale definitorii: 

- strategia are în vedere realizarea unor scopuri clar formulate, specificate în 
misiune şi în obiective; 

- strategia vizează perioade viitoare din viaţa firmei (în general 3-5 ani); 

- sfera de cuprindere a strategiei este organizaţia în ansamblul său; 

- conţinutul strategiei se rezumă la elementele esenţiale ale organizaţiei; 

- strategia trebuie să reflecte interesele stakeholder-ilor (proprietari, manageri, 
salariaţi, clienţi, furnizori); 

- strategia reflectă cultura organizaţiei; 

- strategia este un rezultat al negocierilor stakeholder-ilor; 

- strategia are un caracter formalizat, fiind cuprinsă într-un plan; 

- scopul principal al elaborării strategiei este obținerea avantajului competitiv. 

Definiţia mai sus menţionată cuprinde şi componentele strategiei: misiunea, 
obiectivele fundamentale (scopurile), opţiunile strategice, resursele, termenele 
strategice şi avantajul competitiv. 

Misiunea organizaţiei constă în enunţarea cuprinzătoare a scopurilor 
fundamentale, prin care o organizaţie se diferențiază de altă organizaţie şi din care 
decurge sfera sau domeniul de activitate şi piaţa deservită. 

Obiectivele fundamentale (scopurile) sunt acele obiective ce au în vedere 
orizonturi îndelungate de timp, în general 3-5 ani, şi care se referă la ansamblul 
activităţilor organizaţiei sau la componentele majore ale acesteia. 

Obiectivele fundamentale se divid în două categorii: cuantificabile şi 
necuantificabile. În prima categorie se înscriu, în special, obiectivele economice, 
care în biblioteci pot fi reflectate prin intermediul măsurătorilor şi indicatorilor 
de evaluare a activităţii. Deşi literatura de specialitate recomandă numeroase 
măsurători şi indicatori pentru evaluarea activităţii (manualul alcătuit de Compania 
King Research Ltd. recomandă 81 de măsurători şi 153 de indicatori)”, în general, 
bibliotecile româneşti folosesc: 

- indicatorii de dinamică pentru fonduri sau cititori; 

- indicatorul de frecvenţă; 

- indicatorul de dotare sau de înzestrare cu fonduri; 

- indicatorul de lectură sau de consultare; 

- indicatorul de circulaţie a fondurilor; 

- populaţia ţintă; 

- cititori înscrişi; 

- cititori frecvenţă; 

- volume consultate. 

Cele mai multe obiective din bibliotecă se înscriu în cea de-a doua categorie, 
obiectivele necuantificabile sau greu cuantificabile. Din această categorie fac parte 
în special acele obiective legate de satisfacția cititorilor. 

Opțiunile strategice sunt acele modalități pe baza cărora se stabileşte cum 
este posibilă şi raţională îndeplinirea obiectivelor strategice. Dintre acestea 
menţionăm: privatizarea, retehnologizarea, reproiectarea sistemului de management, 
specializarea, modernizarea organizării, informatizarea activităţilor. În ceea ce 
priveşte bibliotecile, principalele abordări strategice adoptate în prezent sunt 
informatizarea şi proiectarea unor noi sisteme de management. 

Resursele sunt prevăzute în strategii sub forma fondurilor circulante şi a celor 
pentru investiţii. Problema resurselor este una dintre cele mai grave pentru biblioteci. Din 
păcate alocaţiile bugetare au scăzut permanent, ele nemaifiind în concordanţă cu explozia 
informaţională. Din această cauză se impune căutarea unor surse complementare cum ar 
fi: plata informaţiei (taxe), a serviciilor pentru utilizatori, realizarea de publicaţii proprii. 
Alte soluţii ar mai putea fi: reducerea cheltuielilor, procesul de selecţie a documentelor să 
opereze cu mai multă exigenţă, utilizarea unor căi gratuite pentru dezvoltarea colecțiilor 
(schimbul interbibliotecar, donația), sponsorizări, obţinerea de rabaturi pentru documente 
din partea producătorilor, acestea putând ajunge până la 50%. 

Termenele strategice delimitează perioada de operaţionalizare a strategiei, 
precizând momentul declanşării şi finalizării opţiunilor strategice majore. În stabilirea 
termenelor se impune determinarea realistă a acestora, în condiţiile preocupării pentru 
comprimarea perioadelor implicate, fără însă a afecta calitatea serviciilor oferite. 

Avantajul competitiv în opinia lui Michel Porter înseamnă asigurarea unui cost 
redus al unui produs sau serviciu, care se diferenţiază prin calităţile sale de produsele 
similare oferite de ceilalți sau de majoritatea concurenţilor”. Înscrierea unei astfel 
de componente în strategia unei biblioteci poate să pară pentru mulţi ciudată, dar 
apariţia concurenţilor mai ales în sectorul privat (centre de informare documentară, 
biblioteci) va determina bibhotecile să ia în calcul şi acest element. 

În opinia celor mai mulţi autori români, conceperea unei strategii implică un proces 
structurat în patru etape: fundamentarea strategiei, elaborarea, implementarea şi evaluarea. 

În fundamentarea unei strategii trebuie să se pornească de la câteva premise: 

- diferenţierea strategiei în funcţie de faza de viaţă a firmei (demarare, creştere, 

maturitate, declin); 

- luarea în considerare a intereselor stakeholder-ilor; 

- asigurarea continuității elaborării şi aplicării strategiilor şi politicilor; 

- abordarea sistemică a elaborării şi implementării strategiei; 

- flexibilitatea strategiei; 

- internaţionalizarea activităţilor economice; 

- transferul internațional de know-how managerial. 

Etapa de fundamentare va cuprinde următoarele elemente: 

- identificarea şi luarea în considerare a prognozelor privind mediul în care 

operează organizația; 

- realizarea unor studii complexe de diagnosticare; 

- efectuarea de studii aprofundate de marketing; 

- realizarea de studii ecologice. 

Cea de-a doua etapă, elaborarea strategiei, va avea în vedere următoarele aspecte: 

- formularea misiunii; 

- precizarea obiectivelor fundamentale; 

- stabilirea opţiunilor strategice; 

- dimensionarea resurselor; 

- fixarea termenelor; 

- stabilirea avantajului competitiv. 

Etapa a treia, implementarea strategiei, cuprinde două faze: 

- pregătirea implementării (pregătirea climatului; asigurarea premiselor 

tehnico-materiale, umane, financiare şi informaţionale necesare); 

- operarea schimbărilor strategice preconizate. 

În general, astfel de procese se încheie cu o etapă de evaluare, care cuprinde 
compararea obiectivelor fundamentale înscrise în plan cu efectele generate de aceste 
procese. Evaluarea poate declanşa efectuarea unor corecţii şi perfecţionări, care 
uneori pot conduce la o nouă strategie (4nexa 1). 


2.3.3.1 Model strategic pentru biblioteci 


În procesul de planificare, bibliotecile ar trebui să pornească de la modele 
strategice de tipul celor create de specialista britanică Christine Abbot?. Un astfel de 
model, în şapte etape, prezentat mai jos, trebuie adaptat cerinţelor fiecărei biblioteci 
sau instituţii de informare în parte (Figura 1). 


| Ă 1. Definirea misiunii bibliotecii 
7. Verificarea şi, eventual, 


redefinirea obiectivelor 


2. Definirea 
produselor și 
6. Compararea serviciilor 
caracteristicilor de 


performanţă cu 
obiectivele 3. Definirea 
caracteristicilor de 
performanță 


5. Culegerea şi analiza 


datelor 4. Alocarea resurselor 


Figura 1. Etapele modelui strategic pentru biblioteci 

A. Definirea misiunii bibliotecii 
Claritatea asupra sarcinilor şi obiectivelor este esenţială în activitatea bibliotecilor 
şi mai ales în cea de evaluare. Misiunea bibliotecii reprezintă întotdeauna baza de 
pornire a evaluării. Din păcate, în multe biblioteci se porneşte de la ideea că toţi cunosc 
această misiune. În realitate imaginea acestei misiuni este mai curând vagă. Un exemplu 
de bibliotecă cu o misiune clară, fixată în scris şi susținută de întreg personalul, este 
Biblioteca Institutului de Tehnologie din Massachusetts (Massachusetts Institute of 
Technology - MIT). Aceasta şi-a stabilit următoarele obiective strategice: 
e adaptarea fondurilor şi serviciilor la nevoile clienţilor bibliotecii; 
e folosirea inovativă a noilor tehnologii; 
e formarea personalului bibliotecii astfel încât să poată oferi servicii de înaltă 
calitate; 
e crearea unui spaţiu atractiv pentru utilizatori şi pentru personal; 
e alocarea într-un mod inovativ şi flexibil a resurselor existente şi concentrarea 
eforturilor asupra găsirii de noi resurse; 
e continuarea prestării serviciilor deja orientate spre nevoile utilizatorilor. 


B. Definirea produselor şi serviciilor 

Oferta de produse (fond documentar, baze de date) şi de servicii bibliotecare 
trebuie să cuprindă sarcini (misiune, obiective) clar definite. Acest lucru poate părea 
ciudat, dar uneori nu se întâmplă aşa. De exemplu, în mai toate bibliotecile, pentru 
referenţii de specialitate nu sunt definite linii directoare pentru achiziţii şi, din această 
cauză, pot apărea numeroase probleme. 


C. Definirea caracteristicilor de performanţă 

Următoarele caracteristici sunt, în opinia autoarei, relevante pentru procesul 
de evaluare în toate tipurile de biblioteci: 

e satisfacția clientului; 

e eficienţa economică; 

e penetrarea pieţei; 

e numărul de clienţi reali în raport cu numărul celor potenţiali; 

e acceptarea serviciilor oferite; 

e rapiditatea punerii la dispoziţia clienţilor a produselor şi serviciilor; 

e cifra de afaceri (împrumuturi, informaţii); 

e punerea la dispoziţie a documentului sau informaţiei în timp util; 

e acurateţea produselor şi serviciilor; 

e exactitatea (relevanţa); 

e costurile; 

e productivitatea. 

D. Alocarea resurselor 

În această etapă resursele existente sunt împărţite pe fiecare produs şi serviciu 
în parte. 

E. Culegerea şi analiza datelor 

În această etapă trebuie stabilite datele care urmează a fi prelevate pentru a 
putea apoi dispune de informaţiile necesare. Pe lângă datele prelevate în mod curent, 
e bine să se evidenţieze date pentru o perioadă anume de timp. Personalul trebuie 
să fie informat asupra scopului prelevării, asupra scopului culegerii datelor şi să fie 
implicat în stabilirea caracteristicilor. 

Pe cât posibil, datele ar trebui centralizate automat, pentru a degreva personalul 
de activităţi manuale. 

Avem experienţa că, de obicei, cititorii acceptă cu multă plăcere să fie 
chestionaţi în legătură cu biblioteca, dar nu doresc să lucreze pentru bibliotecă, 
completând chestionare. 

În cele ce urmează prezentăm principalele categorii de date ce pot fi evidenţiate 
într-o bibliotecă: 

- grupurile active de utilizatori; 

- statistica împrumuturilor (documente împrumutate, prelungiri, rezervări); 

- informaţii (de orientare, bibliografice, de specialitate); 

- cursuri de cultura informaţiei; 

- accesări ale bazelor de date (cataloage); 

- utilizări ale sălii de lectură; 

- servicii de semnalare şi de bibliografiere; 

- împrumuturi interbibliotecare; 

- servicii tehnice în depozite; 

- fotocopieri; 

- costuri înregistrate. 

Rapiditatea serviciilor poate fi analizată de către bibliotecă. Punerea la 
dispoziţie a documentelor sau informaţiilor în timp util, acurateţea, exactitatea pot fi 
evaluate în ultimă instanţă numai de către utilizator. De aceea satisfacția clientului 
este o caracteristică deosebit de importantă. Ea nu se poate măsura statistic. Datele 
astfel obţinute trebuie analizate, interpretate prin prisma obiectivelor bibliotecii. 


F. Compararea caracteristicilor de performanţă cu obiectivele 

În următoarea etapă se compară rezultatele obţinute cu obiectivele propuse şi 
se verifică dacă resursele alocate (financiare, umane, materiale) au fost folosite în 
mod optim pentru atingerea acelor obiective. 


G. Verificarea şi, eventual, redefinirea obiectivelor 

Compararea caracteristicilor cu obiectivele propuse va arăta, cu toate eforturile 
depuse, şi deficienţe, nu numai succese. Ca o consecinţă a acestui fapt, în anumite 
cazuri fluxul organizatoric sau organizarea personalului trebuie regândite, alocarea 
de fonduri trebuie refăcută sau obiectivele propuse trebuie revizuite. Alegerea şi 
aplicarea instrumentelor şi metodelor pentru depăşirea acestor deficienţe este una 
din cele mai grele sarcini ale managementului într-o bibliotecă. Acesta ar putea fi 

şi motivul pentru care, uneori, rezultatele apar greu în fluxul de organizare sau în 
obiectivele individuale ale bibliotecilor. 

flux organizaţional sunt poate cel mai uşor realizabile, dar reorganizarea personalului 
(de exemplu, mutarea unor angajaţi, schimbarea împărţirii muncii pe echipe sau 
integrarea unor noi grupe de lucru) este mai greu de pus în practică pentru că, pe 
lângă chestiuni salariale sau juridice, mai apare şi factorul psihologic, care nu trebuie 
neglijat. 

Poate cea mai grea sarcină este adaptarea obiectivelor bibliotecii la schimbări, 
la noile cerinţe. Se poate întâmpla, spre exemplu, ca servicii tradiţionale precum 
întocmirea de bibliografii, să fie întrerupte ca urmare a cererilor scăzute ale 
utilizatorilor şi consumului mare de resurse; ele ar putea fi preluate contra cost de la 
alte biblioteci. 

Pentru toate bibliotecile aplicarea strategiilor şi metodelor de management 
reprezintă un exercițiu nou, nu tocmai obişnuit. Instituţiile bibliotecare, mai ales cele 
din domeniul public, corespund din punct de vedere al organizării în mare măsură 
unor instituţii ale administraţiei publice. Pe de altă parte, bibliotecile publice, dar şi 
celelalte categorii vor trebui să se adapteze legilor economiei de piaţă şi să aplice în 
activitatea lor metodele şi tehnicile ştiinţei managementului. 

Din păcate, în ultimii ani planificarea strategică a intrat în criză. Acest lucru 
reiese şi din lucrările recente ale unor mari specialişi în domeniu precum Henry 
Mintzberg: Ascensiunea şi declinul planificării strategice (2008) şi Nassim Taleb: 
Lebăda neagră (2010) sau Antifragil (2014). 

Afirmația lui Peter Drucker - „Managementul are obligaţia să anticipeze 
viitorul, să încerce să-l modeleze şi să creeze un echilibru între obiectivele pe termen 
scurt şi cele pe termen lung. Realizările viitoare nu se vor materializa pur şi simplu 
doar dacă ne dorim cu suficientă ardoare acest lucru. Pentru asta e nevoie să luăm 
decizii acum şi să ne asumăm riscuri tot acum. Şi trebuie să acţionăm acum. Este 
necesar să alocăm anumite resurse pentru aceasta şi, în special, resurse umane - şi 
asta tot acum. Şi este nevoie să se muncească pentru asta — acum”"%- întăreşte încă o 
dată ideea necesității planificării strategice precum şi implementarea „acum” a unor 
strategii şi politici eficiente în toate organizaţiile, atât economice cât şi culturale. 


2.4 ORGANIZAREA SERVICIILOR DE BIBLIOTECĂ 


Principalele funcţii ale managementului, într-o ordine logică, sunt următoarele: 
planificarea, organizarea, coordonarea, antrenarea şi controlul şi evaluarea. Funcţia 
de organizare a procesului managerial urmează în mod natural celei de planificare. 

În literatura de specialitate există numeroase definiţii ale organizării, care, în 
mod firesc, diferă în anumite privinţe. Din această multitudine am ales pe cea a lui 
Ovidiu Nicolescu, care poate fi considerată completă: „organizarea constă în stabilirea 

şi delimitarea proceselor de muncă fizică şi intelectuală, a componentelor acestora, 
precum şi gruparea lor pe posturi, formaţii de muncă, compartimente, corespunzător 
anumitor criterii manageriale, economice, tehnice şi sociale în vederea realizării în 
cele mai bune condiţii a obiectivelor previzionate”?. 

În procesul de planificare se stabileşte un sistem de obiective care, în funcţie de 
sfera de cuprindere şi de importanţă, se pot împărţi în mai multe categorii: 

- obiective fundamentale; 

- obiective derivate de gradul I; 

- obiective derivate de gradul II; 

- obiective specifice; 

- obiective individuale. 

Aceste obiective sunt în relație cu principalele componente ale organizării 
procesuale. 

În funcţie de conţinut, organizarea îmbracă mai multe forme: organizarea 
procesuală, organizarea structurală numită şi organizarea formală, organizarea 
informală şi organizarea ergonomică. 


2.4.1 ORGANIZAREA PROCESUALĂ 


Organizarea procesuală constă în stabilirea principalelor procese de muncă 
necesare realizării sistemului de obiective ale firmei. Principalele procese de 
muncă ce se desfăşoară într-o organizaţie sunt: funcțiunile, activităţile, atribuţiile şi 
sarcinile. 

Funcțiunea reprezintă ansamblul proceselor de muncă omogene, asemănătoare 
sau complementare, care contribuie la realizarea obiectivelor derivate de gradul |. 
În general, într-o organizaţie există cinci funcțiuni principale: cercetare-dezvoltare, 
comercială, producţie-servicii, financiar-contabilă şi personal. 

Funcțiunea se divide în activități. Activitatea desemnează ansamblul 
proceselor omogene sau înrudite care participă la realizarea obiectivelor de gradul 
II. De exemplu, funcţia comercială cuprinde trei activităţi: marketing, aprovizionare 
Şi vânzare. 

Activităţile la rândul lor se divid în atribuţii, care reprezintă procese de muncă 
ce concură la realizarea obiectivelor specifice. Spre exemplu, în cadrul marketingului 
deosebim atribuţii de prospectare a pieţei, reclamă şi publicitate. 

Atribuţiile se divid în sarcini, care sunt procese de muncă complexe sau 
simple ce contribuie la realizarea obiectivelor individuale şi, de regulă, se atribuie 
unei singure persoane. 


Procesul de muncă este acea latură a procesului de producţie care reprezintă 


activitatea executantului în sfera producţiei materiale sau îndeplinirea unei funcţii în 
sfera neproductivă”!. 

Procesul de producţie se compune din diferite operaţii care pot fi grupate în: 
operaţii tehnologice, operaţii de control şi operaţii de transport. 

Operația de muncă este acea parte a procesului de muncă de a cărui efectuare 
răspunde un executant, pe un anumit loc de muncă, prevăzut cu anumite utilaje şi 
unelte de muncă, acţionând asupra unor anumite obiecte sau grupe de obiecte ale 
muncii, în cadrul aceleiaşi tehnologii*?. 

În bibliotecă operaţia de muncă este procesul care pune în relaţie mijloacele 
de muncă, echipamentele de calcul şi obiectul muncii, documentul sau informaţia 
(materia primă cea mai importantă în prezent). 

Elementele principale ale procesului de muncă sunt: subiectul (omul), 
mijloacele de muncă, obiectul muncii şi scopul. 

În cazul unei biblioteci procesul de muncă include următoarele elemente: 

- bibliotecarul, redactorul, celelalte specializări specifice; 

- documentele, informaţia; 

- echipamentele de calcul (calculatoare), mobilierul de bibliotecă; 

- mediul (ambianța fizică şi socială în care se desfăşoară activitatea); 

- relaţia bibliotecar - cititor; 

- scopul procesului de muncă (satisfacerea cerințelor informaţionale ale 
utilizatorilor). 


Aceste elemente precum şi relaţiile dintre ele sunt reprezentate în Figura 2. 


SERVICII 
INFORMAȚIONALE 
BIBLIOTECAR ] 


MOBILIER 


Figura. 2. Relaţiile dintre elementele procesului de muncă 


Principalele procese de muncă din bibliotecă, urmărind fluxul de prelucrare 
a documentului de la intrarea în bibliotecă până ajunge în mâinile cititorului, sunt: 
dezvoltarea colecțiilor, evidenţa, prelucrarea (catalogare, clasificare, indexare), 
organizarea colecţiilor şi comunicarea documentelor. 

Relaţiile dintre ele sunt prezentate în Figura 3. 


CATALOGAREA 


DEZVOLTAREA EVIDENŢA PRELUCRAREA COMUNICAREA 
COLECȚIILOR COLECȚIILOR > DOCUMENTELOR DOCUMENTELOR 


ORGANIZAREA 
COLECȚIILOR 


Figura. 3. Principalele procese de muncă din bibliotecă 


2.4.1.1 Dezvoltarea colecțiilor 


Dezvoltarea colecţiilor reprezintă prima etapă a circuitului pe care un 
document îl parcurge într-o bibliotecă. 

Mircea Regneală defineşte dezvoltarea colecţiilor ca "un proces de creştere 
şi actualizare a colecţiilor unei biblioteci prin achiziţie şi eliminare”. Această 
activitate are la bază câteva principii fundamentale: 

1. Dezvoltarea colecţiilor unei biblioteci este determinată de satisfacerea 

nevoilor de lectură ale utilizatorilor. 

2. Dezvoltarea colecţiilor este un proces de creştere şi de actualizare a 

colecţiilor, prin achiziţie şi eliminare periodică a documentelor obsolete. 

3. Dezvoltarea colecţiilor este o activitate permanentă care are în vedere: 

colecţiile existente, apariţiile editoriale, sursele documentare de proximitate, 

resursele bugetare şi de personal etc. 

4. Dezvoltarea colecţiilor urmăreşte realizarea echilibrului între exhaustivitate 

şi selectivitate, astfel încât fiecare utilizator să găsească în bibliotecă un număr 

suficient de publicaţii din zona preocupărilor sale informaţionale. 

5. Dezvoltarea colecţiilor trebuie întreprinsă într-un ritm care să permită o 

optimă stocare, prelucrare şi exploatare a documentelor*?. 

Având la bază principiile enumerate, procesul de dezvoltare se realizează 
pe mai multe căi (modalităţi): cumpărare (achiziţie), donaţie, transfer, schimb 
interbibliotecar, efectul legii depozitului legal. 

Metodologia dezvoltării colecţiilor cuprinde mai multe etape. Etapa preliminară 
este reprezentată de informarea bibliografică asupra producţiei editoriale. Această 
informare poate fi: prospectivă, curentă şi retrospectivă. Ea se bazează, în general, 
pe consultarea unor documente elaborate de furnizori sau de structuri specializate: 
planuri sau prospecte editoriale, cataloage editoriale, bibliografii. 

A doua etapă a procesului de dezvoltare a colecţiilor o reprezintă selecția, 
activitate complexă ce cuprinde alegerea, în urma unei informări bibliografice 
complete, a documentelor care se pretează cel mai bine profilului bibliotecii şi 
cerințelor utilizatorilor. Deşi procesul are la bază mai multe criterii de selecţie 
(tematica lucrării, nivelul ştiinţific, colecţia, editura, autorul, prezentarea grafică, 
preţul), există un mare grad de subiectivism pentru că de cele mai multe ori 
determinante sunt experienţa şi cunoştinţele celor implicaţi în acest proces. 

Urmează comanda documentelor prin transmiterea fişelor de comandă 
furnizorilor (edituri, tipografii, structuri specializate). 

Procesul se încheie cu primirea documentelor. 

Evident că activităţile dintr-o bibliotecă sunt mult mai complexe, dar în acest 
capitol nu ne-am propus descrierea exhaustivă a principalelor procese, acest lucru a 
fost facut în volumele precedente ale 7ratatului. 

Strategia dezvoltării colecţiilor şi, în special, cea a achiziţiei cunoaşte în 
prezent mutații relevante în cel puţin două direcţii: sursele şi modalităţile de achiziţie 
şi organizarea colecţiilor. 

Referitor la prima problemă, în faţa bibliotecarului apar noi exigenţe cum 
ar fi: cunoştinţe economice şi financiare, cunoaşterea pieţei de carte (marketingul 
de bibliotecă), abilitate, tact, corectitudine în stabilirea relațiilor cu partenerii de 
afaceri, cu furnizorii de documente. Trebuie remarcată, de asemenea, lipsa surselor 
de informare asupra producţiei editoriale româneşti. Aceasta ar trebui compensată 
prin participări la târguri de carte şi expoziţii, lansări de carte. 

În ceea ce priveşte cea de-a doua problemă, organizarea colecţiilor, în ultimul 
timp au apărut mutații importante din cel puţin două motive: crearea unor noi domenii 
în ştiinţă şi cultură (management, marketing, parapsihologie, inginerie economică, 
bioinginerie, informatică) şi utilizarea purtătorilor de informaţii moderni (memoriile 
calculatoarelor) care vor forma biblioteca viitorului, adică o mare bază de date în 
care informaţia va fi accesibilă oricărei persoane conectate la o reţea, din orice colţ 
al lumii. 

Cea mai gravă problemă cu care se confruntă biblioteconomia românească în 
prezent rămâne subfinanţarea. Din păcate, alocaţiile bugetare au scăzut permanent 
după 1990, ele nemaifiind în concordanţă cu explozia informaţională. 

Din această cauză se impune căutarea unor surse complementare cum ar fi: 
plata informaţiei (taxe), servicii contra cost pentru utilizatori, realizarea şi vânzarea 
de publicaţii proprii. 


2.4.1.2 Evidenţa publicaţiilor 


Cea de-a doua etapă a circuitului cărții în bibliotecă o reprezintă evidenţa 
publicaţiilor, proces ce desemnează totalitatea operaţiilor de consemnare a datelor 
cantitative şi valorice, globale şi individuale, referitoare la mărimea, componenţa şi 
dinamica colecţiilor de documente. 

Evidenţa publicaţiilor urmăreşte identificarea şi gestionarea corectă a 
documentelor. Acest proces se impune a fi realizat în conformitate cu reglementările 
pe plan naţional şi trebuie să răspundă la cel puţin două cerinţe: claritate şi exactitate. 

Sistemul unic de evidenţă, introdus în bibliotecile din ţara noastră prin HCM 
nr. 1542/1951 şi aplicat pe baza unor „Instrucţiuni pentru păstrarea, securitatea 
şi igiena fondurilor bibliotecii” din 1955, a înfăptuit o corelare biblioteconomică 
a evidenţei individuale, reprezentată în mod tradiţional de registrul inventar, cu o 
nouă formulă de evidenţă primară şi globală, consemnată în Registrul de mişcare a 
fondurilor (RME)*. 

Procesul de evidenţă a colecţiilor a fost îmbunătăţit prin Ordinul ministrului 
culturii nr. 2062 din 2000, care a aprobat Normele metodologice privind evidenţa, 
gestionarea şi inventarierea documentelor specifice bibliotecilor publice şi prin 
Ordinul nr. 2249 din 2009 pentru aprobarea formularelor tipizate generale de 
bibliotecă. 

Odată cu informatizarea bibliotecilor tendinţa este de a elimina aceste documente 
de evidenţă şi de a înregistra publicaţiile în memoriile calculatoarelor. 

Datorită naturii speciale a publicaţiilor seriale, acestea necesită, pe lângă 
evidenţa individuală şi globală aplicată tuturor categoriilor de documente, şi două 
forme specifice de evidenţă: evidența preliminară şi evidenţa anuală. Apariţia 
documentelor electronice ar putea elimina aceste forme tradiționale de evidenţă. 


2.4.1.3 Prelucrarea documentelor 


Prelucrarea cuprinde ansamblul operaţiilor efectuate din momentul intrării 
documentului în bibliotecă până la punerea acestuia la dispoziţia cititorului. Cele 
mai importante operaţii sunt catalogarea, clasificarea şi indexarea. 

Aceste operaţii sunt realizate de categorii diferite de personal, în funcţie de 
complexitatea muncii. 

Reflectarea colecţiilor cuprinde de fapt procesul de catalogare. Catalogul, 
indiferent de formă (clasic sau informatic), reprezintă principala modalitate de 
reflectare a colecţiilor constituite, păstrate, dezvoltate şi organizate în biblioteci. 
Parafrazându-l pe Godefroy de Saint-Victor se poate spune că fără catalog, o 
bibliotecă pare o casă fără ferestre, o carte fără cuprins. 


2.4.1.4 Organizarea colecţiilor 


După cotarea publicaţiilor urmează aşezarea la raft. Operația de cotare se 
realizează cu scopul de a stabili pentru fiecare document locul pe care acesta urmează 
să-l ocupe în depozit sau pe rafturile cu acces direct. Fixarea locului documentului 
într-o colecţie se realizează prin cota topografică - acea formulă unică şi nerepetabilă 
prin care se indică locul unde va fi aşezat documentul în vederea conservării şi 
regăsirii. 

Publicaţiile sunt aşezate la raft fie în sisteme formale, fie în sisteme logice. 
Din prima categorie fac parte: aşezarea fixă (după numărul de inventar, alfabetică, 
cronologică, după locul de apariție, după limbă) şi aşezarea pe formate (sistemul cel 
mai utilizat astăzi la noi în ţară pentru aşezarea în depozit). Cea de-a doua categorie 
cuprinde: aşezarea sistematico-cronologică şi aşezarea sistematico-alfabetică 
(sistemul cel mai folosit în condiţiile accesului direct la documente). 


2.4.1.5 Comunicarea documentelor 


Comunicarea documentelor sau circulația acestora reprezintă scopul final al 
oricărei biblioteci. Acesta este un proces de punere a unui document la dispoziţia 
utilizatorului în acces direct sau indirect, pentru lectură în sală sau pentru împrumut. 
Procesul de comunicare a documentelor pune în relaţie directă bibliotecarul şi 
cititorul. 

În activitatea oricărei biblioteci punctul iniţial şi final este cititorul. Se porneşte 
de la cititor, de la interesele şi de la necesităţile lui de lectură pentru a ajunge din nou 
la el — acelaşi şi totuşi altul, cu un orizont mai bogat de cunoaştere, cu un anumit 
nivel de cultură, cu un gust format pentru o lectură de valoare. 

Este firesc, deci, ca bibliotecarul, în mod sistematic, să îşi propună să 
„descopere” cititorul şi să cunoască cerinţele de informare ale acestuia. 

Prin studierea procesului de muncă se pot descoperi căi de creştere a 
productivităţii muncii, se pot reduce eforturile fizice şi intelectuale şi se elimină sau 
se diminuează suprasolicitarea. 


2.4.2 STRUCTURA ORGANIZATORICĂ 


Structura organizatorică este principala expresie a organizării structurale. 
Aceasta este considerată cadrul sau scheletul organizației. 

Structura organizatorică reprezintă „ansamblul persoanelor şi subdiviziunilor 
astfel constituite încât să asigure realizarea obiectivelor previzionate”*, după cum 
arată Ovidiu Nicolescu. 

Proiectarea unei structuri organizatorice, din perspectivă managerială, are în 
vedere: 

- clarificarea compartimentelor şi sarcinilor posturilor, precum şi responsabilii 
acestora; 

- stabilirea ierarhiei organizaționale; 

- clarificarea canalelor de comunicare; 

- alocarea resurselor pentru obiectivele definite prin plan. 

Structura unei organizații prezintă trei caracteristici principale: 

- specializarea - arată gradul de divizare şi omogenitate a muncii în 
compartimente; 

- coordonarea - se referă la modul de asigurare a cooperării între compartimente 
şi indivizi; 

- formalizarea - marchează gradul de precizie în definirea funcţiilor şi relaţiilor. 

O structură organizatorică optimă trebuie să îndeplinească următoarele 
condiţii: 

- să reflecte obiectivele şi planul de acţiune; 

- să reflecte autoritatea; 

- să evidenţieze cadrul de desfăşurare a activităţilor; 

- să fie alcătuită din persoane bine pregătite. 

Principalele componente ale structurii organizatorice, care se regăsesc în orice 
organizaţie indiferent dacă are caracter industrial sau cultural sunt: postul, funcția, ponderea 
ierarhică (aria de control), compartimentul, nivelul ierarhic şi relaţiile organizatorice. 

În opinia altor autori componentele sunt: postul, compartimentul, aria de 
control şi delegarea de autoritate. 

Posturile sunt „cărămizile” ce compun structurile organizatorice. Postul 
reprezintă cea mai simplă subdiviziune organizatorică a firmei. Ovidiu Nicolescu îl 
defineşte ca „ansamblul obiectivelor, sarcinilor, competenţelor şi responsabilităţilor 
care revin unui salariat”. Componentele postului formează aşa-numitul „triunghi 
de aur” al organizării. 

Totalitatea posturilor care prezintă aceleaşi caracteristici formează o funcţie. 
Acestea pot fi de conducere sau de execuţie. 

Ponderea ierarhică (aria de control) reprezintă numărul de salariaţi conduşi 
nemijlocit de un manager. Acest număr poate varia între 4 şi 8 subalterni pentru un 
manager de pe nivelul superior şi până la 20-30 pentru unul de la baza piramidei 
organizaționale. 

Compartimentele cuprind persoanele care efectuează sarcini omogene şi/ 
sau complementare, contribuie la realizarea aceloraşi obiective şi sunt subordonate 
nemijlocit unui manager. Aceste subdiviziuni organizatorice pot fi de două tipuri: 
operaţionale şi funcţionale. 

Totalitatea subdiviziunilor organizatorice situate la aceeaşi distanţă de vârful 
piramidei organizatorice formează un nivel ierarhic. Într-o organizaţie există de 
regulă trei niveluri manageriale: superior, de mijloc şi inferior. 

Relaţiile organizatorice pot fi definite ca raporturile dintre celelalte 
subdiviziuni organizatorice instituite prin reglementări oficiale. Şi acestea se divid 
în trei categorii: de autoritate, de cooperare şi de control. 

Postul reprezintă în opinia celor mai mulţi autori componenta cea mai 
importantă a structurii. De modul în care se realizează analiza şi proiectarea acestuia 
depinde de cele mai multe ori succesul unei organizaţii. 

Analiza postului reprezintă procesul prin care se determină sarcinile postului, 
precum şi caracteristicile şi responsabilitățile ce sunt cerute unui individ pentru a 
realiza cu succes obligaţiile ce-i revin. În urma analizei se realizează fişele de post 
care cuprind informaţii privind descrierea şi specificarea postului (Figura 4). 

Analiza postului 


Descrierea postului Specificarea postului 
Informaţii despre: Informaţii despre: 

- titlul postului - pregătire 

- îndatoriri - experiență 

- utilaje folosite - raționamente 

- materiale folosite - perspective 

- supervizare - îndemânări fizice 

- condiții de muncă - abilități 


Figura 4. Componentele analizei postului (fişa de post) 


2.4.2.1 Fişe de post 


Proiectarea Fişelor de post ar trebui să pornească de la Clasificarea ocupaţiilor 
din România (COR 2017), realizată pe baza Clasificării Internaţionale Standard 
a Ocupaţiilor - ISCO 08 şi în concordanţă cu HG 1352/2010 privind aprobarea 
structurii Clasificării ocupaţiilor din România - nivel grupa de bază. Conform 
acesteia, prezentăm în continuare descrierea ocupaţiilor din bibliotecă: 


A. Manager (Cod COR 112029) 

Apartenența 

Grupa majoră 1 - Membri ai corpului legislativ, ai executivului, înalţi 
conducători ai administraţiei publice, conducători şi funcţionari superiori 

Subgrupa majoră 11 - Legislatori, membri ai executivului şi înalţi conducători 
ai administraţiei publice 

Grupa minoră 112 - Directori generali, directori executivi şi asimilați 

Grupa de bază 1120 - Directori generali, directori executivi şi asimilați 

Directorii generali şi directorii executivi formulează şi revizuiesc politicile şi 
planifică, coordonează (direct) şi evaluează activităţile generale ale întreprinderilor 
sau organizaţiilor (cu excepţia organizaţiilor specializate şi a departamentelor 
guvernamentale), cu sprijinul altor manageri (directori), de obicei în cadrul 
liniilor (directoare) stabilite de către consiliul de administraţie sau organismele 

de conducere, în faţa cărora sunt responsabili pentru operaţiunile întreprinse şi 
rezultatele aferente acestora. 
Activităţi generale 
Obţinerea informaţiilor 
Luarea deciziilor sau rezolvarea problemelor 
Programarea muncii şi activităților 
Coordonarea muncii sau activităţilor altor persoane 
Contextul muncii 
Comunicare prin telefon 
Libertatea luării deciziilor 
Structurarea muncii 
Comunicare prin contactul cu alte persoane 
Abilităţi necesare 
Înțelegerea verbală 
Expresivitatea verbală 
Înțelegerea textelor scrise 
Expresivitatea scrisă 
Aptitudini necesare 
Înțelegerea textelor citite 
Ascultare activă 
Vorbire 
Gândire critică 
Interese ocupaţionale 
Interese întreprinzătoare 
Interese convenţionale 
Interese sociale 
Valorile şi nevoile ataşate muncii 
Relaţionarea 
Condiţii de muncă 
Independenţa 
Recunoaşterea 
Stilul de muncă 
Respectarea obligaţiilor 
Atenţie la detalii 
Conducere 
Autocontrol 
Cunoştinţe necesare 
Administraţie şi management 
Resurse umane 
Servicii personalizate şi orientate către clienţi 
Economie şi contabilitate 

B. Bibliotecar - studii superioare (Cod COR 262202) 

Apartenența 

Grupa majoră 2 - Specialişti în diverse domenii de activitate 

Subgrupa majoră 26 - Specialişti în domeniul juridic, social şi cultural 

Grupa minoră 262 - Bibliotecari, arhivari şi curatori 

Grupa de bază 2622 - Bibliotecari şi specialişti în alte servicii de informare 

Bibliotecarii şi specialiştii în alte servicii de informare se ocupă cu colectarea, 
selectarea, dezvoltarea, organizarea şi întreţinerea colecţiilor bibliotecilor şi a altor 
depozite de informaţii, organizează şi controlează alte servicii ale bibliotecilor şi 
furnizează informaţii utilizatorilor. 

Activităţi generale 

Obţinerea informaţiilor 

Utilizarea calculatoarelor 

Comunicarea cu superiorii, egalii şi subordonații 

Identificarea obiectelor, acțiunilor şi evenimentelor 

Contextul muncii 

Comunicare prin e-mail 

Comunicare faţă în faţă 

Comunicare prin telefon 

Mediu interior controlat 

Abilităţi necesare 

Înțelegerea verbală 

Înțelegerea textelor scrise 

Expresivitatea verbală 

Expresivitatea scrisă 

Aptitudini necesare 

Înțelegerea textelor citite 

Ascultare activă 

Scriere 

Vorbire 

Interese ocupaţionale 

Interese convenţionale 

Interese sociale 

Interese întreprinzătoare 

Valorile şi nevoile ataşate muncii 

Relaţionarea 

Condiţii de muncă 

Independenţa 

Realizarea 

Stilul de muncă 

Cooperare 

Adaptabilitate / Flexibilitate 

Atenţie la detalii 

Integritate 

Cunoştinţe necesare 

Limba maternă 

Servicii personalizate şi orientate către clienţi 
Calculatoare şi electronică 

Educaţie şi training 


C. Bibliotecar - studii medii (Cod COR 441101) 

Apartenența 

Grupa majoră 4 - Funcţionari administrativi 

Subgrupa majoră 44 - Alţi lucrători în servicii suport în domeniul administrativ 
Grupa minoră 441 - Alţi lucrători în servicii suport în domeniul administrativ 
Grupa de bază 4411 - Funcţionari din bibliotecă 

Funcţionarii din bibliotecă eliberează şi primesc materiale de bibliotecă, 


sortează şi aranjează cărţile pe rafturi, înregistrările sonore şi vizuale, publicaţiile 
periodice, jurnalele, revistele şi ziarele şi furnizează informaţii generale despre 
bibliotecă pentru utilizatori. 

Activităţi generale 
Obţinerea informaţiilor 
Utilizarea calculatoarelor 
Identificarea obiectelor, acţiunilor şi evenimentelor 
Comunicarea cu superiorii, egalii şi subordonații 
Contextul muncii 
Comunicare faţă în faţă 
Comunicare prin telefon 
Comunicare prin e-mail 
Mediu interior controlat 
Abilităţi necesare 
Înțelegerea verbală 
Înțelegerea textelor scrise 
Expresivitatea verbală 
Organizarea informaţiilor 
Aptitudini necesare 
Orientarea spre servicii 
Înțelegerea textelor citite 
Ascultare activă 

Vorbire 

Interese ocupaţionale 
Interese convenţionale 
Interese realiste 

Interese sociale 

Valorile şi nevoile ataşate muncii 
Relaţionarea 

Oferirea de asistenţă 

Realizarea 

Condiţii de muncă 

Stilul de muncă 

Cooperare 

Atenţie la detalii 

Respectarea obligaţiilor 

Independenţă 

Cunoştinţe necesare 

Servicii personalizate şi orientate către clienţi 
Secretariat 

Limba maternă 

Calculatoare şi electronică 

În Anexa 2 este prezentată o fişă de post dintr-o bibliotecă publică americană. 


2.4.2.2 Proiectarea postului 


Una dintre cele mai importante şi, totodată, deosebit de complexe activităţi ale 
managementului resurselor umane este proiectarea postului. Acest proces presupune 
determinarea domeniului şi profunzimii postului, precum şi relaţiile cu alţi factori. 

Domeniul se referă la numărul de sarcini pe care le are de îndeplinit ocupantul 
postului. 

Profunzimea se referă atât la influenţa pe care o are individul care îl ocupă, cât 
şi la delegarea de autoritate. 

În situaţia când ocupantul unui post devine ineficient se poate trece la 
reproiectarea postului. Aceasta poate să aibă în vedere fie reproiectarea domeniului, 
fie reproiectarea profunzimii postului. 

În cazul reproiectării domeniului se pot folosi trei metode: rotația postului, 
întinderea postului şi îmbogățirea postului. 

e rotația postului implică mutarea unui individ de pe un post pe altul; 

e întinderea postului constă în creşterea numărului de sarcini pe care trebuie 
să le îndeplinească fiecare salariat; 

e îmbogățirea postului implică: varietate de sarcini, autonomie, identificarea 
titularului cu postul, asigurarea unui feed-back operativ, contacte profesionale, 
oportunităţi pentru împrietenire. 

Prin urmare, dacă întinderea are în vedere aspectele cantitative, îmbogățirea 
pune accentul pe îmbunătăţirea calităților profesionale. 

Afacerile moderne au o natură complexă datorită anvergurii, modificărilor 
tehnologice şi schimbării preferințelor consumatorilor. Pentru a realiza o bună 
coordonare, este necesară alcătuirea compartimentelor. 

Compartimentarea este procesul prin care activitățile omogene ale unei 
organizații sunt grupate de regulă pe acelaşi amplasament. Compartimentul 
constituie o diviziune sau ramură a unei organizaţii, în care un manager are 
autoritatea asupra desfăşurării unor activităţi specifice. Astfel, pot exista diferite 
compartimente: pentru cercetare, pentru marketing, personal, contabilitate 
şi finanţe. Acestea sunt compartimente funcţionale, fiecare cu birouri proprii. 
Coordonarea acestora se realizează prin crearea unui birou administrativ, general. 
Prin compartimentare, mai multe activităţi de rutină sunt centralizate în vederea 
obţinerii maximului de economie şi eficienţă. 

În literatura de specialitate, dar şi în activitatea practică, se regăsesc mai multe 
criterii de compartimentare: 
compartimentarea prin numere simple; 
compartimentarea în funcţie de timp (pe schimburi); 
compartimentarea funcțională; 
compartimentarea teritorială (geografică); 
compartimentarea pe produse; 
compartimentarea pe client; 
compartimentarea orientată spre piaţă; 
compartimentarea pe proces/echipament; 
compartimentarea pe servicii; 

e compartimentarea matriceală (combină compartimentarea funcțională cu 
cea pe produs). 

Analiza componentelor structurii organizatorice, a modului de grupare şi 
mai ales a raporturilor dintre elementele funcționale şi cele operaţionale a dus la 
identificarea a trei tipuri de structuri organizatorice: 

1. lerarhică sau liniară (specifică firmei clasice). Aceasta se caracterizează 
printr-un management autoritar, care exercită toate funcțiile, distanţa dintre vârful 
şi baza piramidei organizaționale este mare şi este alcătuită dintr-un număr redus de 
compartimente operaţionale. 

2. Funcţională (specifică firmei moderne). Aceasta se caracterizează printr-un 
management participativ, managerul colaborează cu subalternii, foloseşte delegarea 
şi este alcătuită atât din compartimente operaţionale cât şi funcționale. 

3. lerarhic-funcţională. Reprezintă o combinaţie a primelor două tipuri. 

Structura organizatorică se regăseşte în mai multe documente ale firmei. 
Unul dintre cele mai utilizate este organigrama, care cuprinde reprezentarea grafică 
a structurii organizatorice cu ajutorul anumitor simboluri. Cele mai utilizate tipuri 
de organigrame sunt: cele ordonate de la stânga la dreapta, circulare şi piramidale, 
ordonate de sus în jos (sunt cele mai sugestive). 

Realizarea corectă şi sugestivă a organigramelor presupune respectarea 
următoarelor reguli: 

- mărimea patrulaterelor şi grosimea liniilor trebuie corelate cu amploarea 
obiectivelor, sarcinilor, competenţelor şi responsabilităţilor implicate; 

- poziționarea dreptunghiurilor şi a liniilor trebuie să reflecte raporturile de 
subordonare; 

- pentru fiecare compartiment se recomandă includerea numărului total al 
personalului; 

- pentru organigramele complexe este indicată întocmirea unei legende cu 
semnificația simbolurilor utilizate; 

- suportul utilizat pentru desenarea organigramei trebuie să fie suficient de 
mare pentru a nu diviza graficul. 

Organigramele piramidale ale unor biblioteci de la noi din ţară şi din SUA sunt 
prezentate în Anexa 3, Anexa 4 şi Anexa 5. 

Alte informaţii privind structura organizatorică se găsesc în regulamentele de 
organizare şi funcţionare şi în fişele de post. 

Principalele aspecte care se au în vedere la reproiectarea unei structuri 
organizatorice sunt: 

e principalele produse şi servicii oferite; 

e punctele forte ale structurii organizatorice; 

e punctele slabe ale structurii organizatorice; 

e principalele activități derulate; 

e organigrama; 

e fişele de post; 

e regulamentul de organizare şi funcţionare; 

e încadrarea cu personal a structurii organizatorice; 

e principalele schimbări preconizate. 

Schimbările majore pe plan mondial, care se întrevăd la nivelul structurilor 
organizatorice valabile şi pentru instituţiile infodocumentare, sunt următoarele: 

- trecerea de la organizarea de tip sistem închis la cea de tip sistem deschis; 

- modificarea sarcinilor posturilor, în special ale celor dotate cu tehnică de calcul; 

- dezvoltarea compartimentelor specializate; 


- utilizarea noilor tehnologii pentru soluţionarea problemelor complexe. 


2.4.3 ORGANIZAREA INFORMALĂ 


În afara structurii organizatorice care este considerată organizarea formală, în 
cadrul firmei apare şi organizarea informală. Aceasta poate fi definită ca „ansamblul 
formațiunilor şi interacțiunilor umane care apar spontan şi natural între componenţii 
săi”, afirmă Ovidiu Nicolescu. Elementul de bază al organizării informale este 
grupa informală în cadrul căreia există mai multe tipuri de legături cum ar fi: legături 
şuviţă, margaretă, ciorchine şi necoerente. 

Între organizarea formală şi cea informală există o strânsă interdependenţă. 
Specialiştii domeniului recomandă managerului să încerce să descopere grupele 
informale şi să coopereze cu liderii acestora. 

2.4.4 ORGANIZAREA SERVICIILOR ŞI BIROURILOR 


Cele mai multe procese de muncă din bibliotecă se desfăşoară în subdiviziuni 
organizatorice de tipul serviciilor şi birourilor. 

În lucrarea sa Office Managemenr”, J.C. Denyer definea biroul ca locul de 
desfăşurare a activităţilor funcţionarilor. Definiţia este însă depăşită, conceptul 
modern de birou identificându-se de fapt cu activitatea, nu cu locul. 

Biroul poate fi descris ca o componentă structurală în care se concentrează 
documente, se stochează informaţii care apoi sunt folosite în diverse procese de 
muncă prezente sau viitoare. Aceste informaţii se pot referi la producţie, management, 
marketing sau la alte aspecte ale unei organizaţii. Însăşi existenţa unei instituţii este 
bazată pe funcționarea biroului. Fie că este departament guvernamental, întreprindere 
de afaceri, instituţie de învăţământ sau bibliotecă, biroul este vital pentru funcţionarea 
acestora. Toate procesele de execuţie şi activităţile ce ţin de management se bazează 
pe birou. 

G. Mills şi O. Standingfort, în lucrarea Modern Office Management, arată că 
scopul biroului este: „...furnizarea serviciilor de comunicare şi înregistrare””!. În 
procesul de conducere a unei organizaţii, importanţa biroului rezultă din mult mai 
multe aspecte: 

e biroul este centrul informaţional, baza de date a unei organizaţii; orice tip 

de date şi informaţii, trecute sau prezente, sunt puse la dispoziţie în birou 
— informaţiile furnizate de birou folosesc drept bază pentru previziuni, 
planificare şi control; 

e biroul constituie o punte de comunicaţie prin care informaţiile circulă 
de sus în jos, dar şi invers; oricât de mare ar fi talentul organizatoric al 
conducătorilor, organizaţia ar eşua dacă obiectivele, deciziile, politica 
firmei, rezultatele nu sunt comunicate într-o anumită direcţie; 

e asigură o bună coordonare pentru activităţile variate dintr-o organizaţie; 

e constituie un sprijin în controlul managerial, asigurând măsurarea şi 
corectarea performanţelor subordonaţilor, în vederea atingerii obiectivelor 
firmei; 

e are un rol esenţial în cadrul relațiilor interumane, acestea necesitând 
organizare efectivă; salariile, statele de plată, alte forme de recompensă 
constituie responsabilităţile unui birou; 

e este un punct de legătură între acţionari şi companie; emiterea certificatelor 
de acţionar, transferul acţiunilor, dividendelor, şedinţele din companie şi 
răspunsul la diferitele probleme ridicate de acţionari sunt de mare importanţă 
şi nu se pot desfăşura fără ajutorul biroului; acesta trebuie, de asemenea, să 
acţioneze ca un departament de servicii pentru creditori; 

e biroul este canalul care leagă organizaţia de clienţii săi, se ocupă de cererile, 
comenzile şi nemulţumirile acestora prin contact personal; 

e rcalizează conexiunea între diferite departamente guvernamentale şi 

organizaţie, fiind responsabil, de asemenea, în crearea unei imagini 
favorabile a organizaţiei”. 

Organizarea biroului poate fi deci definită ca procesul prin care mai multe 

posturi sunt reunite într-o subdiviziune administrativă în vederea îndeplinirii 
scopurilor şi obiectivelor stabilite. 


Koonts şi O'Donnel, doi specialişti britanici în domeniul managementului, 
propun o metodă logică de organizare a biroului modern, care să cuprindă următoarele 
etape: 

1. Stabilirea scopurilor organizaţiei; 

2. Formularea obiectivelor ce derivă din cele de bază, a politicilor şi planurilor; 

3. Determinarea activităţilor necesare pentru atingerea scopurilor propuse; 

4. Enumerarea şi clasificarea acestor activităţi; 

5. Gruparea activităților pe baza resurselor materiale şi umane disponibile şi 
cea mai bună metodă pentru folosirea lor; 

6. Delegarea conducătorului fiecărui grup a autorităţii necesare pentru 
desfăşurarea acestor activităţi; 

7. Conectarea acestor grupări, orizontal şi vertical, prin relaţii de autoritate şi 
sisteme informaţionale. 

În cadrul biroului modern se desfăşoară două tipuri de activităţi: activități de 
bază (de rutină) şi activităţi de management. Activităţile de bază ale biroului au în 
vedere procesarea informaţiei (Tabelul 2). 


Tabelul 2. Activităţile de bază în biroul modern 


ACTIVITATE SCOP REZULTAT 
1. Creare Iniţierea datelor Existenţa şi 
disponibilitatea datelor 
2. Colectare Strângerea la un loc Identificarea locului şi 
a datelor pentru a fi volumului de date 
procesate/stocate 
3. Citire Interpretarea datelor Conştientizarea faptului 
(cuvinte, simboluri şi că datele există 
caractere) 
4. Scriere, introducerea | Introducerea datelor Începutul procesării 
datelor (cifre, texte, imagini) datelor 
prin tastarea şi procesarea 
acestora 

5. Înregistrare şi tipărire 
(ieşirea datelor) 


Pentru obţinerea 
rezultatelor procesării — 
convertirea datelor într-o 
formă accesibilă, pentru a 
fi citite uşor 


Terminarea procesării 
datelor 


6. Sortare 


Clasificarea datelor 


Legarea, conectarea 
datelor pe baza unor 
criterii 


7. Transmitere 


Trimiterea datelor la 
destinaţii diferite 


Disponibilitatea datelor 
pentru diferite scopuri/ 
locuri 


8. Calcul 


Manipularea matematică a 
datelor, dacă e necesar 


Datele (numere) sunt 
adunate, scăzute, 
înmulţite, împărţite 


9. Comparare 


Controlul acurateţei, 
corectitudinii datelor (dacă 
sunt complete) 


Inspecţia calitativă şi 
cantitativă a datelor 


10. Stocare 


Reţinerea datelor pentru 
utilizări viitoare 


Datele devin disponibile 
când sunt necesare 


Activităţile de management (Tabelul 3) intră 


administrativ al biroului; acestea sunt funcţii auxiliare 


activităţii într-un birou. 


în sarcina conducătorului 
care îmbunătăţesc eficienţa 


Tabelul 3. Activităţile de management în birou 


ACTIVITATE SCOP REZULTAT 
1. Activitatea de Planificare, organizare, Atingerea obiectivelor 
management control, motivare 


2. Proiectarea 
sistemelor de birou 


Uşurarea activităţii de 
management 


Eliminarea erorilor; o 
coordonare mai bună şi 
degrevarea managerului 
de sarcinile de rutină 


3. Designul şi controlul 
formelor 


Facilitarea acumulării şi 
comunicării informaţiilor 


Stocarea doar a 
informaţiilor necesare şi 
furnizarea unei localizări 
specifice pentru fiecare 
articol de informaţie 
solicitat 

4. Controlul achiziţiilor 
şi stocurilor 


Facilitatea fluxului, 
cumpărării şi stocării 
ştiinţifice a rechizitelor şi a 
altor rezerve/materiale 


Disponibilitatea 
rechizitelor şi stocurilor 
în orice moment, la cel 
mai eficient cost 


5. Alegerea şi 
cumpărarea 
calculatoarelor, 
echipamentului şi 
mobilierului de birou 


Facilitarea şi achiziţionarea 
celor mai performante 
maşini, echipamente, 
precum Şi întreţinerea lor 


Utilizarea optimă 

a maşinilor, 
echipamentelor 

şi minimalizarea 
disconfortului la locul de 
muncă 


6. Selectarea, 
angajarea, pregătirea 
şi remunerarea 
personalului de birou 


Selectarea şi utilizarea 
optimă a resurselor umane 


Forţa de muncă eficientă 
şi cost scăzut al muncii 


7. Înregistrarea şi 
protecţia bunurilor 


Păstrarea bunurilor şi 
evitarea pierderilor de natură 
accidentală 


Evitarea pierderilor şi 
opririlor din lucru 


8. Relaţii cu publicul 


Coordonarea reacţiilor 
publicului cu acţiunile de 
management 


Construirea unei bune 
imagini pentru public 


Principalele activităţi şi timpul alocat acestora într-un birou de secretariat, 
nelipsit în orice instituţie, după o statistică realizată într-o firmă americană, sunt 


prezentate în Tabelul 4. 


Tabelul 4. Principalele activităţi dintr-un birou de secretariat 


Activitate Procente din timpul total de lucru (%) 

Citire 1,7 
Scriere 3,5 
Editare/ Lucrul cu fişiere 37,8 
Corectare 3,9 
Copiere/Reproducere 6, 
Trierea, distribuirea, ridicarea 10.5 
corespondenţei i 

Discuţii cu cadrele de conducere 4,3 
Stenografie 5,5 
Notarea în agendă 2,6 
Comunicare telefonică 10,5 
Clasare, arhivare 12 
Diverse 3 

O analiză a activităţilor demonstrează importanţa relaţiilor dintre conducere şi 
secretariat şi timpul foarte scurt acordat relaţiilor cu restul personalului. De asemenea, 
poate fi observat procentul mare de timp în care secretara foloseşte calculatorul 
pentru introducerea datelor şi prelucrarea acestora. De altfel, această observaţie este 
valabilă în toate birourile organizaţiilor. 

Sistemele de organizare a birourilor se află şi ele într-o permanentă schimbare. 
Subdiviziunile organizatorice sunt restructurate, modificate şi îmbinate sub alte 
forme. Toate acestea ar trebui să elimine sau să diminueze un fenomen care ne 
sufocă de mulţi ani şi pe care, se pare, nici chiar cele mai noi tehnologii nu reuşesc 
să-l stopeze, birocraţia. 

Cu scepticism, referindu-se la amplificarea acestui fenomen, Peter Drucker afirma: 
„Nu avem nici cel mai mic motiv să considerăm că în ţările dezvoltate costurile sau 
legislația muncii se vor reduce... Un alt teanc de hârtii pe care va trebui să le completeze, 
o altă avalanșă de reclamaţii, certuri şi dări în judecată”. 

Tehnologiile şi noile moduri de organizare existente au creat, prin extensie, o 
nouă terminologie. La această oră aproape oricine a auzit de automatizarea biroului 
şi de biroul viitorului. 

În viitor computerele vor deveni tot mai ieftine şi mai puternice datorită 
progresului tehnologic continuu. O cantitate echivalentă de putere computerizată 
actuală va costa cu 20-30% mai puţin în viitor. 

Computerele personale se înlocuiesc cu modele noi la fiecare 2 ani şi sunt 
indicii că acest termen se va scurta (Legea lui Moore). 

Capacitatea de stocare se îmbunătăţeşte, de asemenea, cu 50% pe an. 

Nevoia de interconectare va asigura existenţa capacităţii de a lega utilizatorii şi 
managerii cu datele stocate. Comunicarea datelor de toate tipurile va fi larg răspândită 
şi tot mai multe companii vor investi în serviciile de baze de date comerciale. 

Va creşte considerabil interesul pentru sistemele-expert şi inteligenţa artificială, 
care vor facilita construirea bazei de cunoştinţe şi procedurile de interferenţă. 
Managerii sistemelor informatice vor avea o preocupare sporită în activitatea de 
organizare, influențând natura activităţilor. În prezent, probabil cea mai prosperă 
ramură a inteligenţei artificiale este cea a sistemelor expert destinate rezolvării de 
probleme în domenii de specialitate. 

Sistemele-expert preiau cunoştinţele bazate pe informare directă sau pe 
experienţă, acumulate de către specialist, relativ la un set bine delimitat de probleme, 
şi îşi asumă sarcina rezolvării acestora, urmărind minimalizarea intervenţiei 
utilizatorului în cursul rezolvării. 

Extinderea rapidă pe care a cunoscut-o domeniul implementării de sisteme 
expert a avut ca suport permanent dezvoltarea unei categorii specializate de 
instrumente complexe dedicate acestui domeniu, denumite „sisteme cadru” sau 
„sisteme anvelopă”, care permit preluarea în mod eficient a seturilor de cunoştinţe 
specifice — din domeniul de specialitate pentru care este realizat sistemul expert 
respectiv. 

Unul dintre obiectivele activităţii de cercetare în domeniul sistemelor expert 
este ca utilizatorul calculatorului să devină „invizibil”. În afara unor cunoştinţe 
standard, practic toate celelalte urmează să fie introduse în memoria calculatorului 
de către viitorul utilizator, în scopul soluționării unor probleme de care creatorul 
sistemului nu va avea niciodată cunoştinţă. Inteligența acestuia din urmă intră doar 
în preţul iniţial de vânzare a produsului. 

Din acest punct de vedere, cel mai semnificativ aspect se referă la codificarea 
cunoştinţelor. În acest mod se poate crea o bază largă şi sofisticată de cunoştinţe, 
existând posibilitatea ca acestea — acumulate şi stocate — să fie distribuite la cererea 
celor interesaţi. 

Într-o vreme în care limbajul ştiinţific este atât de diversificat, în care minţii 
umane îi vine din ce în ce mai greu să analizeze cantităţi atât de mari de informaţii, 
perspectiva unei integrări viitoare a sistemelor expert oferă o alternativă reconfortantă. 

„Prima fază de organizare umană ce şi-a dovedit eficienţa din antichitate până 
aproape de zilele noastre a fost şi este cea piramidală. Acest tip de structură, utilizată 
în armată pe timpul romanilor, în organizarea bisericii mai târziu, a fost preluată şi în 
întreprinderi precum General Motors şi IBM pentru un timp, ca apoi să fie înlocuită cu 
forme mai flexibile care asigurau o mai mare mobilitate procesului de producţie şi de 
informare”, arăta Jay R. Galbraith. 

Organizațiile şi întreprinderile în care domină informaţia presupun o 
comunicare rapidă, intercomunicare între conducători şi executanţi, legături directe 
şi puternice între toţi lucrătorii şi decidenţii procesului de producţie. 

Principiul „high tech — high touch” are în vedere o tehnologie înaltă ce implică 
relaţii intense între oameni, cooperare, o mai mare interacţiune interpersonală care să 
suplinească golul uman creat de raportul om-maşină. 

Peter Drucker, sociolog şi economist american, reia în lucrările sale ideea 
piramidei într-o nouă viziune: „în instituţia bazată pe informaţie, ştiinţa se va afla 
cu precădere la baza piramidei, unde se află producătorii direcţi. Azi şi în viitor, 
organizarea va fi deci mult mai puţin ierarhică. Organizarea de tip lateral va crea 
posibilitatea contactelor spontane trans-funcţionale, ducând la o mai bună comunicare 
şi coordonare”. 

Cadrul afacerilor se schimbă în mod dramatic, iar rolul personalului în 
organizație apare tot mai mult sub semnul schimbării. Legată de un proces decizional 
mai rapid, descentralizarea poate conduce la fragmentare, multiplicare, lipsă a 
coordonării în organizaţie. Modelul organizării distribuite este cel în care se mută 
din sfera conducerii în subsidiar. Ierarhia este deci în descreştere. Aceasta este tot 
mai aplatizată. În multe cazuri organizaţiile trebuie să înțeleagă importanţa păstrării 
unor informaţii confidenţiale, rezervându-şi astfel un avantaj în competiţie. 

Următoarea listă conţine anumite atribute care descriu noul mod de organizare 
comparativ cu cel vechi (Tabelul 5). 

Tabelul 5. Caracteristici ale modului de organizare a birourilor (comparaţie) 


Nou Vechi 
Dinamic Stabil 
Abundenţa informaţiei Lipsa informaţiei 
Global Local 
Dimensiuni reglabile Dimensiuni mari 
Orientată spre producţie, clienţi Funcţională 
Orientată spre aptitudini Orientată spre activitate 
Spirit de echipă Spirit individualist 
Implicare Comandă, control 
Reţea laterală (orizontală) lerarhică 


În esenţă, există o nouă logică de organizare care cere ca nevoile practice să 
fie asociate cu toate sistemele manageriale ale unei organizaţii. Noile organizaţii 
trebuie să adopte conceptul de autostructurare în ceea ce priveşte organizarea 
activităţii. În multe cazuri, noua structură în ansamblu necesită o tehnologie avansată 
şi costisitoare; de aceea ar fi total nerealist să le solicităm de la început perfecţiune. 

Biroul viitorului va deţine o tehnologie avansată, dar şi utilizatori care trebuie 
să-i facă faţă, să o exploateze şi să participe la dezvoltarea ei. Acesta va include 
următoarele elemente: 

- stocarea şi localizarea rapidă a datelor; 

- transmiterea şi primirea de mesaje; 

- sisteme de suport decizional; 

- distribuirea muncii în diferite locuri. 

Elementele sale funcţionale de bază vor fi: 

- pregătirea şi reproducerea documentelor; 

- comunicațiile; 

- stocarea şi localizarea informaţiei pe diverse medii. 

Sistemele birotice create în ultimul timp sunt parte integrantă a sistemului 
informaţional al unităţii şi, în această postură, obiectivele şi sarcinile sale se înscriu 
în cadrul obiectivelor şi sarcinilor generale ale organizaţiei. 

Computerele uşurează munca în domeniul administrativ, dar schimbă şi 
imaginea locului de muncă. 

În societatea actuală, în care mediul de schimb este cel informaţional, se 
pot transmite date şi informaţii către personalul de conducere, din diferite puncte 
geografice aflate oriunde în lume. Noile tehnologii au permis apariţia birourilor 
mobile sau birourilor de acasă, din care se pot încheia tranzacţii cu parteneri 
situaţi în birourile unor firme aflate la mii de kilometri distanţă. 

Companii puternice din SUA ca General Motors sau IBM au trecut la 
încorporarea unor factori psihologici în bunurile fabricate, ceea ce va reprezenta 
marca de calitate a producţiei în viitor. 


112 


lonel Enache 


Birotica - disciplina care studiază informatizarea birourilor - conferă noţiunii 
de integrare organizaţională puterea unui concept operațional. Ea va fi aplicată 
pretutindeni, deoarece noile tehnologii permit atât creşterea eficienţei, dar şi 
reducerea efortului fizic, crearea unor condiții de muncă deosebite, îmbunătăţirea 
confortului, securităţii şi satisfacţiei. 


2.4.5 COORDONAREA SERVICIILOR DE BIBLIOTECĂ 


Funcţia de coordonare constă în „ansamblul proceselor de muncă prin care se 
armonizează deciziile şi acţiunile personalului”* după cum arată Ovidiu Nicolescu. 

Necesitatea coordonării rezultă din: 

- dinamismul organizaţiilor şi al mediului ambiant; 

- complexitatea, diversitatea şi reacțiile personalului şi subsistemelor organizaţiilor. 

În vederea asigurării unei coordonări eficiente este necesară o comunicare 
adecvată la toate nivelurile managementului. 

În principal, coordonarea îmbracă două forme: 

- bilaterală - între manager şi subordonat; 

- multilaterală - între manager şi mai mulţi subordonați. 

Coordonarea poate fi realizată pe mai multe căi. Principala modalitate de 
asigurare a coordonării este structura ierarhică verticală. 

Alte metode de coordonare a unei organizaţii sunt (Mc Caskey)”: 

- utilizarea regulilor şi regulamentelor în paralel cu structura ierarhică a puterii; 

- desemnarea unui organ de legătură, mai ales în cazul în care unităţile 
importante au dificultăţi de integrare; 

- constituirea unei noi unităţi care să servească drept departament de integrare. 

Henry Mintzberg propune cinci mecanisme prin care organizaţiile îşi pot 
coordona activitatea“: 

- ajustarea şi armonizarea reciprocă a deciziilor şi acţiunilor; 

- supervizarea directă; 

- normarea proceselor muncii; 

- normarea rezultatelor (producţiei); 

- normarea aptitudinilor (pregătirii) angajaţilor. 

Bibliotecile, structurile infodocumentare, în general, pot adopta şi folosi toate 
aceste mecanisme. 


2.5 ANTRENAREA PERSONALULUI ÎN BIBLIOTECĂ 


Antrenare înseamnă convingerea angajaţilor să contribuie la stabilirea şi 
realizarea obiectivelor cu ajutorul unor factori motivaţionali. 

La baza funcţiei de antrenare se află motivarea. Aceasta reprezintă modalitatea 
prin care se armonizează necesităţile, aspiraţiile şi interesele angajaţilor cu realizarea 

obiectivelor organizaţiei. Motivarea înseamnă dorinţa de a cheltui energie şi efort 
pentru realizarea unui scop sau obţinerea unei recompense. Ea este expresia faptului 
că la baza condiţiei umane se află un ansamblu de dorinţe, porniri, nevoi şi impulsuri 
individuale care susţin realizarea unor acţiuni, fapte sau comportamente. 

Motivarea poate fi pozitivă sau negativă. Motivarea pozitivă are la bază 
amplificarea satisfacţiilor, iar cea negativă reducerea satisfacţiilor. 

Pentru a fi eficient, procesul motivării trebuie să întrunească mai multe condiţii: 

- să fie complex (utilizarea simultană a stimulentelor materiale şi morale); 

- să fie diferențiat (să ţină cont de caracteristicile fiecărei persoane); 

- să fie gradual (satisfacerea treptată a necesităţilor în relație cu realizările). 


2.5.1 TEORII MOTIVAȚIONALE 


2.5.1.1 Teoriile X şi Y ale lui McGregor 


Douglas McGregor*!, profesor de management la MIT, susţine teoria X, una 
extrem de pesimistă (omul are aversiune faţă de muncă, încearcă să o evite, nu doreşte 
să-şi asume responsabilități, nu este ambițios, de aceea trebuie obligat, condus, 
controlat, ameninţat) şi teoria Y, o alternativă mai democrată la teoria X (efortul 
fizic sau mental în muncă este la fel de normal ca odihna; controlul şi pedepsele 
nu sunt singurele mijloace prin care omul poate fi stimulat; realizarea obiectivelor 
este asociată cu obţinerea recompenselor, omul caută să-şi asume responsabilităţi, 
potenţialul intelectual al omului obişnuit este folosit parţial). 


2.5.1.2 Teoria lui Maslow 


Abraham Maslow, referindu-se la necesităţile individului, arată că fiinţele 
umane au o întreagă ierarhie de nevoi, de la cele de bază, de ordin fizic (hrană, 
adăpost, îmbrăcăminte) până la cele intangibile de autorealizare şi împlinire şi toate 
trebuie asigurate gradual. Această ierarhie a nevoilor este cunoscută sub numele de 
Scara lui Maslow: 

1. Nevoi primare (fiziologice): hrana; 

2. Securitate, siguranţă; 

3. Contacte umane, afiliere la grup; 

4. Statut social, poziţie socială, stimă, respect; 

5. Împlinire, autorealizare, obținerea succesului, reuşita în viaţă. 


Esenţa aceste teorii este aceea că nevoile de ordin superior vor putea fi 
împlinite numai după ce nevoile fiziologice (fundamentale) au fost satisfăcute. 

2.5.1.3 Teoria lui Herzberg 


Teoria lui Herzberg”? este o particularizare a teoriei lui Maslow, dezvoltată şi 
modificată. Herzberg vorbeşte despre două categorii de factori motivaţionali: 

- factori de igienă (contextuali): relaţiile interpersonale, conducerea 
(supervizarea), politica şi metodele administrative, siguranţa locului de muncă, 
condiţiile de muncă, salariul; 

- factorii motivaţionali: munca în sine, succesele (realizările), răspunderea, 
promovarea, aprecierea, statutul profesional. 

Pe baza acestei teorii au fost create programe care vizează nivelul calităţii 
vieţii la locul de muncă (QWL- Quality of Working Life). Astfel de programe, 
dacă ar fi implementate în biblioteci, ar putea îmbunătăţi condiţiile de muncă şi ar 
amplifica satisfacția angajaţilor. 


2.5.1.4 Teoria expectanței a lui Vroom** 


Fundamentul acestei teorii este acela că oamenii vor fi motivaţi numai dacă 
sunt convinşi că efortul lor va fi recompensat şi consideră că ceea ce fac va duce la 
împlinirea lor. 

Modelul expectanţei cuprinde trei elemente: 

- Valenţa (gradul în care angajatul îşi doreşte să realizeze un anumit obiectiv). 
Aceasta poate lua valori între 1 şi -l (doreşte sau nu doreşte să realizeze 
obiectivul); 

- Expectanţa (aşteptarea): probabilitatea ca realizarea unui obiectiv să fie 
urmată de o recompensă. Aşteptarea poate lua valori între 1 şi 0 (obţine sau 
nu obţine o recompensă); 

- Instrumentalitatea (gradul în care angajatul este convins că un rezultat primar 
va duce la un rezultat secundar). Poate lua valori între -l şi 1 (este convins 
sau nu). 

În viziunea lui Vroom motivarea este produsul celor trei factori şi poate fi 

reprezentată prin formula: 
Motivația (forţa) = Valenţă x Expectanţă x Instrumentalitate 


2.5.1.5 Teoriile de contingență ale lui Porter şi Mintzberg 


Cei doi mari specialişti, Michel Porter şi Henry Mintzberg, consideră că 
motivarea este un fenomen prea complex pentru a-l aborda prin prisma câtorva 
factori; în realitate motivarea este influenţată de o mulţime de variabile motivaţionale 
(individuale, organizaționale şi contextuale). În consecinţă, abordarea motivării 
trebuie particularizată la nivelul fiecărei organizaţii şi situaţii manageriale pe baza 
analizei acestor variabile şi a relaţiilor dintre ele. 

2.5.2 TIPURI DE MOTIVARE 


2.5.2.1 Motivarea pozitivă şi negativă 


Motivarea pozitivă urmăreşte amplificarea satisfacţiilor prin măriri de salarii, 
acordarea de prime, mulţumiri, laude, titluri, promovări. 

Motivarea negativă are în vedere diminuarea satisfacţiilor prin reduceri de 
salarii, retrogradări, ameninţări, mustrări. 

Managementul modern recomandă utilizarea cu preponderență a motivării 
pozitive, care s-a dovedit mai eficientă în creşterea performanţelor organizaţiei decât 
cea negativă. 


2.5.2.2 Motivarea economică şi moral-spirituală 


Motivarea economică are în vedere satisfacerea aspirațiilor şi aşteptărilor 
angajaţilor prin mijloace de ordin economic, atât pozitive cât şi negative. 

- pozitive: salarii, prime, dividende, gratificaţii; 

- negative: penalizări la salarii, imputări financiare. 

Majoritatea organizaţiilor folosesc preponderent motivarea economică. 

Motivarea moral-spirituală vizează sistemul de valori, atitudinile şi 
comportamentele angajaţilor. Instrumentele folosite pot fi atât pozitive (încredere în 
salariaţi, mulţumiri, laude, titluri onorifice şi medalii, organizarea de ceremonii pentru 
anumite persoane în diverse momente), precum şi negative (critici, avertismente, 
mustrări şi invective). 


2.5.2.3 Motivarea intrinsecă și extrinsecă 


Motivarea intrinsecă urmăreşte să-l determine pe angajat să se implice 
în activitatea organizaţiei deoarece poate obţine satisfacţii ce ţin de eul sau de 
personalitatea sa. Angajatul participă la realizarea obiectivelor pentru că îi place ceea 
ce face, află lucruri noi, se simte realizat profesional. 

Motivarea extrinsecă are în vedere toate tipurile de motivații externe care vin 
din partea organizaţiei, atât de natură economică şi moral-spirituală cât şi pozitive 
şi negative. 

Cele mai multe organizaţii pun accentul pe motivarea extrinsecă. 


2.5.2.4 Motivarea cognitivă şi afectivă 


Motivarea cognitivă se concentrează asupra laturii intelectuale a salariatului, 
axându-se pe nevoile superioare ale individului: de cunoaştere, de informare, de 
acţiune şi de participare, de control asupra contextului. 

Motivarea afectivă vizează latura sentimentală a salariatului. Motivarea 
afectivă are în vedere ca salariatul să se simtă bine la locul de muncă, să fie apreciat 

şi respectat de colegi şi manageri, să se bucure de prestigiu. Motivarea afectivă 
foloseşte mai ales motivațiile moral-spirituale. 

Bibliotecile moderne pot folosi în vederea creşterii performanţelor atât 
motivarea cognitivă cât şi cea afectivă. 


2.5.3 TEHNICI MOTIVAȚIONALE 


Amplificarea procesului de motivare se poate realiza printr-o comunicare 
eficientă sau printr-o proiectare adecvată a posturilor, rezultând două categorii de 
tehnici. 

Din prima categorie fac parte: tehnica ascultă şi răspunde şi tehnica feedback-ului 
motivaţional, iar a doua cuprinde: întinderea şi îmbogățirea postului. 

Întinderea postului se realizează printr-o creştere şi varietate a sarcinilor şi 
urmăreşte înlăturarea plictiselii şi a monotoniei. Metoda poate fi eficientă o perioadă 
de timp când interesul angajatului creşte, dar există riscul să apară din nou plictiseala. 

Cea mai eficientă tehnică motivațională este îmbogățirea postului, o metodă 
care urmăreşte implicarea angajatului în actul de conducere, în planificare şi control, 
acordarea unei autonomii sporite, toate acestea ducând la creşterea satisfacţiilor. 

În concluzie, chiar dacă există mulţi bibliotecari care muncesc cu plăcere, din 
pasiune, motivarea economică pozitivă ar trebui să rămână una de bază, în acelaşi 
timp va fi necesar ca managementul să pună accent şi pe motivarea intrinsecă, 
cognitivă şi afectivă. 


2.6 CONTROLUL ŞI EVALUAREA ANGAJAȚILOR 


Funcţia de control şi evaluare este procesul prin care se compară performanţele 
organizaţiei cu obiectivele şi standardele stabilite iniţial. Scopul controlului este de a 
măsura şi corecta performanţele şi de a identifica nerealizările unei organizaţii. 

Procesul de control şi evaluare cuprinde mai multe etape: 

- stabilirea standardelor; 

- compararea realizărilor cu standardele; 

- interpretarea rezultatelor controlului; 

- adoptarea măsurilor corective. 


Pentru a fi eficient, controlul trebuie să îndeplinească câteva condiţii: 
- să fie continuu; 

- să aibă caracter preventiv; 

- să fie flexibil; 

- să fie adaptiv; 

- să fie riguros. 


117 


Managementul bibliotecilor 


Alţi specialişti recomandă respectarea altor cerinţe: să fie implicat, independent, 
divizat şi intens. 

În mediul bibliotecar controlul se concentrează asupra resurselor umane, 
materiale, financiare şi informaţionale. În cele mai multe cazuri controlul este 
exercitat de autorităţile tutelare. 

În cazul bibliotecilor universitare controlul este realizat de consiliul de 
administraţie al universităţii, reprezentat prin preşedintele acestuia. 

Funcţia de control în bibliotecile specializate este exercitată de unul dintre 
departamentele organizaţiei, cum ar fi cel de cercetare. 

În bibliotecile publice, care sunt subordonate administraţiilor locale, controlul 
este realizat de consiliul local. 

În unele țări precum SUA, asociaţiile profesionale (Asociaţia Bibliotecilor 
Americane) au un rol important în acreditarea organizaţiilor şi exercită şi funcții de 
control. Alte structuri cu funcţii de control asupra bibliotecilor pot fi organizaţiile 
sindicale şi organele politice. 


2.6.1 INDICATORI DE PERFORMANȚĂ PENTRU BIBLIOTECI 


Evaluarea performanţelor reprezintă una din funcţiile principale ale procesului 
managerial. Performanţa este, în general, considerată ca fiind o realizare deosebită 
într-un anumit domeniu. 

În cazul bibliotecilor performanţa reprezintă relaţia dintre resursele care intră 
în bibliotecă (input-urile) şi rezultatele obţinute folosind aceste resurse (output-urile). 

Managerii de biblioteci au adoptat cu întârziere instrumentele şi tehnicile 
manageriale (în special instrumentarul de evaluare) utilizate pe scară mare în alte 
profesii. Această stare a fost generată de câteva motive, cum ar fi: 

- deficienţe educaţionale - se referă la faptul că majoritatea bibliotecarilor nu 
au o pregătire în domeniul economiei sau al calculatoarelor; 

- deficienţe decizionale legate de cantitatea exagerată de informaţii a sistemelor 
informatizate de conducere; 

- deficienţe ale culturii profesionale - se referă la lipsa de încredere în maşini 
şi computere; 

- exagerarea efectelor informatizării. 

Începând cu anii 80, când situaţia economică a impus un control mai riguros 
al resurselor şi justificarea serviciilor, au apărut mai multe manuale care ofereau linii 
directoare practice legate de evaluarea serviciilor de bibliotecă. În acel moment atenţia 
a fost îndreptată mai ales asupra măsurătorilor şi indicatorilor ce privesc aceste servicii, 
deoarece evaluarea costurilor şi proceselor interne era dificilă pentru biblioteci, din 
motivele menţionate la care se adaugă absenţa uneori a autonomiei financiare. 

Astăzi au apărut studii precum cel efectuat ca parte a Planului European 
pentru Biblioteci în cadrul Celui de-Al Treilea Program Cadru al DG-XIII din 

Comisia Comunităţii Europene sau manualul despre indicatorii şi măsurătorile de 
performanţă alcătuit de Compania King Research Ltd., care oferă un instrumentar de 
evaluare ce atinge toate laturile activității de bibliotecă. 

Necesitatea evaluării performanţei este impusă în prezent mai ales de ritmul 
rapid al schimbărilor care implică numeroase dificultăţi, precum: 

- volumul tot mai mare de noi publicaţii (bibliotecile oferă, în prezent, 
utilizatorului acces la o literatură de câteva ori mai mare decât cea din anii 70, ceea 
ce înseamnă că informaţia publicată se dublează la fiecare 15-20 de ani); 

- bibliotecile stochează din ce în ce mai multă informaţie netipărită: audio, 
video, multimedia; în acelaşi timp trebuie să asigure şi echipamentele necesare 
accesării unor astfel de informaţii; 

- utilizatorii au devenit tot mai pretenţioşi în raporturile cu biblioteca, doresc 
mai mult de la serviciile de informare. 

Evaluarea performanţei ajută managerii biblhotecilor în planificare şi în 
comunicare, în rezolvarea problemelor înainte de apariţia lor, în luarea deciziilor, 
în monitorizarea progresului şi în justificarea alocării resurselor. Printr-o evaluare 
sistematică a performanţei, comunitatea poate fi mai bine servită, obținându-se 
satisfacţii şi de o parte, şi de alta. 

În continuare vom prezenta un instrumentar de măsurare a performanței, 
propus de Compania King Research Ltd., care poate ajuta managerii de bibliotecă în 
evaluarea activităţii“. 

Manualul descrie 21 de măsurători şi 16 indicatori împărţiţi pe câte 4 clase fiecare. 
Instrumentarul conţine şi câţiva indicatori de măsurare a eficienţei organizării ergonomice 
a muncii, cum ar fi satisfacția utilizatorilor sau eficienţa utilizării timpului de muncă. 

Înainte de prezentarea măsurătorilor şi indicatorilor sunt necesare câteva 
precizări. 

Deoarece termenii de măsurătoare şi indicator apar frecvent, este necesară o 
distincție utilă. Măsurătoarea este o indicație cantitativă, nu una despre performanţă, 
ceva măsurat în mod direct. Indicatorul rezultă din combinarea a două măsurători şi 
oferă o indicație de performanţă. 

Descrierile fiecărui indicator includ următoarele elemente: 

- măsurătorile folosite pentru a calcula indicatorii; 

- metode de măsurare utilizate; 

- indicatori înrudiţi şi exemple specifice; 

- corelaţia cu performanţa (pozitivă sau negativă). 


2.6.1.1 Măsurători 


1. Măsurători ale costului intrărilor (input) 
1. Cantitatea de resurse alocate serviciilor 
2. Cantitatea de bani/fonduri alocate serviciilor 
3. Atribute relevante ale resurselor alocate serviciilor 

II. Măsurători ale ieşirilor (output) 


4. Total ieşiri 
5. Calitatea ieşirilor 
6. Promptitudinea ieşirilor 


8. Accesibilitatea serviciilor 


III. Măsurători ale eficienţei serviciilor 


9. Total utilizări 

10. Modul în care utilizatorul percepe atributele 
11. Satisfacţia exprimată de utilizatori 

12. Importanţa indicată de utilizatori 

13. Scopul utilizării 

14. Consecințele utilizării 


IV. Măsurătorile domeniilor vizate de servicii 


15. Total mărime populaţie 

16. Total atribute ale populaţiei 

17. Mărimea populaţiei de utilizatori 
18. Atributele populaţiei de utilizatori 
19. Dimensiunile zonei geografice 
20. Atributele zonei geografice 

21. Necesităţi de informare 


2.6.1.2 Indicatori 

]. Indicatori de performanţă operaţionali 


1. Productivitate 
2. Cost per ieşiri 


3. Cost în raport cu nivelurile de atribute (timp, calitate) 
4. Productivitate în raport cu nivelurile de atribute (calitate, 


promptitudine) 


II. Indicatori de eficacitate 


5. Rata de circulaţie 


6. Gradul de utilizare în raport cu nivelurile de atribute (calitate, 


promptitudine) 
7. Satisfacţia utilizatorului 


8. Satisfacţia utilizatorului în raport cu nivelurile de atribute 


(promptitudine) 


9. Gradul de utilizare în raport cu nivelurile de atribute (calitatea 


serviciilor) 


III. Indicatori de cost-eficacitate 


10. Cost per utilizare 
11. Cost per utilizator 

12. Cost per capita (populaţia ţintă) 

13. Cost în raport cu nivelurile de satisfacţie 
IV. Indicatori de impact 

14. Utilizatorii ca proporţie a populaţiei 

15. Utilizare per capita 

16. Rata de satisfacţie a necesităţilor 


2.6.2 METODE DE EVALUARE A MUNCII ANGAJAȚILOR 


Aprecierea muncii angajaţilor este necesară în orice tip de organizaţie. Ea 
reprezintă evaluarea sistematică a realizărilor şi a neajunsurilor în muncă ale fiecărui 
angajat. 

Obiectivul principal al aprecierii muncii este de a stabili cât de bine îşi 
îndeplineşte un angajat sarcinile ce-i revin şi de a-l ajuta să afle cât de bine munceşte, 
astfel încât, dacă este nevoie, să-şi îmbunătăţească stilul de muncă. 

De asemenea, aprecierea performanţei este un instrument util de stimulare a 
dezvoltării angajatului: îi întăreşte încrederea în forțele proprii, amplifică motivarea 
prin majorări de salarii şi prin premii, îi deschide perspective de promovare, îi 
sporeşte ambiția de ridicare a nivelului de pregătire. 

Pentru evaluarea muncii din bibliotecă nu există proceduri standard, pentru 
aceasta se foloseşte o varietate de metode. În general, instituţiile nu trebuie să opteze 
pentru o singură metodă, ci pentru combinaţii de metode. 

Cele mai utilizate metode de apreciere a muncii în bibliotecă sunt: metoda 
eseului (aprecierea descriptivă), metode comparative (ierarhizarea, compararea 
perechilor şi distribuţia forţată), metoda grafică de apreciere şi schemele de apreciere 
bazate pe determinări comportamentale. Alte metode mai rar folosite în bibliotecă 
sunt: autoevaluarea, evaluarea colegială, evaluarea făcută de subordonați. De 
asemenea, managementul prin obiective poate fi un mijloc de apreciere. 


2.6.2.1 Metoda eseului“* 


Metoda presupune descrierea (în scris) a activităţii lucrătorilor de către 
manager sau de o altă persoană care face aprecierea. Deşi comentariul este liber, cel 
care face aprecierea trebuie să se refere mai ales la probleme privind cunoaşterea de 
către angajat a sarcinilor postului, la calităţile şi la defectele acestuia, precum şi la 
potenţialul său de promovare. 

Deşi metoda este simplă şi uşor de aplicat, are câteva dezavantaje: 

- lungimea şi conţinutul textului variază de la un evaluator la altul; 

- pe baza textului este greu să se obţină o evaluare unitară, întrucât unii autori 

evidenţiază unele aspecte, iar alţii altele; 

- stilul autorului poate afecta aprecierea; 

- talentul la scris al persoanei care realizează evaluarea poate afecta obiecti- 
vitatea aprecierii. 
Pentru a fi eficientă, specialiştii recomandă ca această metodă să fie folosită în 
combinaţie cu altele. 


2.6.2.2 Metodele comparative de evaluare 


Aceste metode fac parte din categoria celor subiective şi cuprind: ierarhizarea, 
compararea perechilor şi distribuţia forțată. 

A. lerarhizarea constă în aşezarea angajaţilor pe categorii, de la cea mai înaltă 
la cea mai joasă, de la cel mai bun lucrător la cel mai slab. O variantă a acestei 
metode este ierarhizarea alternativă. Aceasta presupune alegerea celui mai bun şi 
a celui mai slab lucrător. Apoi se alege cel de pe locul doi ca performanţă şi cel 
dinaintea celui slab, stabilind astfel alternativ locurile de sus şi de jos până când sunt 
clasaţi toți angajaţii. 

B. Compararea perechilor. Metoda constă în compararea fiecărui angajat cu 
toţi ceilalți pe rând, luaţi unul câte unul. Numărul posibil de perechi de angajaţi se 
stabileşte după formula: 

P=n (n-1)/2 unde: 

P — numărul posibil de perechi 

n — numărul de angajaţi 

Evaluarea se realizează pe baza unui tabel în care se înscriu toate perechile 
posibile. Evaluatorul stabileşte care angajat este mai bun în fiecare pereche, marcând 
performanţa superioară prin caractere aldine. 

C. Distribuţia forțată. Metoda presupune că nivelul de performanţă dintr- 
un grup de angajaţi se distribuie conform curbei lui Gauss. Dezavantajul major 
al ierarhizării este acela că mulţi angajaţi sunt clasaţi la nivelul superior al grilei. 
Distribuţia forţată este concepută tocmai pentru a preveni această situaţie. Evaluatorul, 
folosind această metodă, distribuie angajaţii, după un anumit indice procentual, în 
grupe aşezate la diferite niveluri ale performanţei (Tabelul 6). 


Tabelul 6. Aprecierea performanţei prin distribuţie forțată 


Nivelul Categorii de performanţă pepe ov ta 
l Cea mai joasă 10% 
2 Sub nivelul mediu 20% 
3 Nivel mediu 40% 
a Peste nivelul mediu 20% 
5 Cei mai buni 10% 

Avantajul metodelor comparative este simplitatea, ele sunt uşor de explicat şi 
de folosit. Cu toate acestea au şi unele dezavantaje, cum ar fi: 

- nu relevă gradul de diferențiere dintre persoanele aflate în categorii alăturate; 

- persoanele cu rezultate similare sunt plasate în categorii diferite; 

- nu permit o comparaţie între diferite grupuri de angajaţi aflate în servicii diferite; 

- distribuţia forţată este greu de utilizat în cazul evaluării grupurilor mici. 


2.6.2.3 Metoda grafică (scalele de evaluare în formă grafică)” 


Este cea mai folosită metodă de apreciere a muncii în bibliotecă. Aprecierea 
angajaţilor se face în funcţie de factori precum: calitatea muncii, volumul de muncă, 
încrederea în persoana respectivă, spiritul de iniţiativă, competenţă, scrupulozitate. 
Unele biblioteci folosesc în evaluare formulare simple cuprinzând factorii menţionaţi 
(uneori explicitaţi), urmaţi de o scală de evaluare în formă grafică. Scalele conţin 
puncte care exprimă repartizarea scorurilor (de la 5 pentru foarte bun, la 1 pentru 
nesatisfăcător). Scorul total pentru fiecare angajat se calculează prin însumarea 
punctelor acordate conform următorului formular: 


Scrupulozitate 


Nesatisfăcător Suficient Mediu Bun Foarte bun 


În ultimul timp unele biblioteci şi-au îmbunătăţit scalele grafice de evaluare 
eliminând calificativele şi înlocuindu-le cu scurte aprecieri ale diferitelor niveluri de 
performanţă. 

lată o astfel de scară prin intermediul căreia este evaluată scrupulozitatea sau 
rigurozitatea angajatului în munca depusă: 


1. Face 2. Neatent, 3. Corect 4. Nu are nevoie 5. Nu necesită 

greşeli face deseori de obicei. de prea multă decât o 

repetate. greşeli. Nivel mediu supervizare. supervizare 
al numărului Lucrează cu minimă. Aproape 
de greşeli acuratețe şi riguros întotdeauna este 
comise. în cea mai mare riguros şi exact. 


parte a timpului. 


Metoda grafică de apreciere are numeroase avantaje: 
- este relativ uşor de elaborat şi de folosit; 

- poate include evaluarea mai multor caracteristici; 

- scorurile angajaţilor pot fi comparate; 

- este o metodă acceptată de evaluatori; 

- dacă este corect elaborată, poate fi la fel de eficientă ca metodele complexe. 

Totuşi metoda are şi dezavantaje, fiind de multe ori criticată deoarece: 

- nu previne comiterea erorilor în evaluare; 

- nu sunt suficient de precis definite gradele de performanţă ale fiecărei 
caracteristici; 

- permite generalizarea aprecierii unei persoane pornind de la o trăsătură 
particulară (efectul de halo). 


2.6.2.4 Scheme de apreciere bazate pe determinări comportamentale 
(BARS - Behavioral Assessment Ranking Scheme) 


Aceste scheme au fost create pentru a corecta deficienţele metodei grafice. Ele 
au apărut recent şi încă nu sunt utilizate în prea multe biblioteci. 

Determinările sunt descrieri specifice ale comportamentelor de muncă, cotate 
ca reprezentând niveluri specifice ale performanţei“. Pentru a realiza o apreciere pe 
baza acestei metode, evaluatorul parcurge o listă de câteva determinări din fiecare 
scală de evaluare, până când identifică comportamentul corespunzător angajatului 
şi marchează valoarea respectivă (de la 7 pentru excelent, la 1 pentru inacceptabil). 
Evaluarea se obţine prin însumarea valorilor alese pentru fiecare nivel. Formularul 
următor prezintă o schemă BARS creată pentru evaluarea parametrilor de planificare 
a derulării proiectelor, care este o atribuţie fundamentală pentru toate posturile 
manageriale: 


Valori Determinări 

7. Excelent Formulează un plan amănunţit al desfăşurării proiectului, 
cu documentaţia adecvată, obţine aprobările necesare şi 
trimite planul tuturor celor implicați. 

6. Foarte bine Planifică, comunică şi urmăreşte termenele şi obiectivele; 
stabileşte săptămânal modul de desfăşurare a proiectului faţă 
de plan; menţine la zi grafice ale realizărilor şi rămânerilor 
în urmă şi se foloseşte de acestea pentru modificările de 
termene; are uneori probleme operaţionale minore, dar 
comunică în mod eficient. 

5. Bine Defalcă şi schițează toate părţile componente ale proiectului, 
programând realizarea fiecăreia; se străduieşte să depăşescă 
planul şi să lăse o marjă pentru perioade de slăbire a 
ritmului; rezolvă problemele clienţilor legate de limitele de 
timp; rareori are probleme de depăşire a termenelor sau a 
costurilor. 

4. Nivel mediu Face o listă de termene şi o revede pe măsură ce proiectul 
avansează, incluzând, de obicei, evenimentele neprevăzute; 

provoacă frecvente reclamaţii din partea clienţilor; poate 
avea un plan temeinic, dar nu ţine evidenţa obiectivelor şi 
termenelor, nu comunică nerespectarea planului sau alte 
probleme imediat ce acestea se petrec. 

3. Nivel submediu Planurile nu sunt bine definite; termenele stabilite sunt, de 
obicei, nerealiste; nu poate planifica acțiuni pe mai mult de 
două-trei zile în avans, neavând noţiunea de termen realist 
de realizare a unui proiect. 

2. Foarte slab Nu are un plan sau o planificare a segmentelor de activitate 
ce trebuie realizate; nu planifică deloc sau planifică 
insuficient proiectele ce i se atribuie. 

1. Inacceptabil Nu finalizează aproape niciodată un proiect din cauza 
lipsei oricărei planificări şi dă impresia că problema îi este 
indiferentă; înregistrează mereu eşecuri din cauza lipsei de 
planificare a acţiunilor, dar nu se interesează de modul în 
care şi-ar putea îmbunătăţi munca. 


Schemele au numeroase avantaje: 

- au la bază o analiză atentă a postului; 

- validitatea conţinutului determinărilor este direct evaluată; 

- sunt utile în asigurarea recompensării angajaţilor, deoarece folosesc scale de 
frecvenţă; 

- oferă o mai mare profunzime a informaţiei de performanţă decât alte metode; 

- metoda este acceptată atât de manageri cât şi de subalterni deoarece schemele 
sunt create împreună. 

Cu toate acestea, cercetările nu au demonstrat superioritatea acestei metode. 

În bibliotecile universitare româneşti, evaluarea se face pe baza unei metode 
din categoria celor grafice în care punctajul total se calculează pe baza unor note, de 
la 1 la 5, date de mai mulţi evaluatori şi de angajat (autoevaluare) şi a unor criterii de 
evaluare cu o anumită pondere. 

Punctajul total (Pt) se calculează după următoarea formulă: 

Pt = (pl x C1)+ (p2 x C2) + (p3 x C3) + (p4 x C4) 

În care: 

pl....p4 = punctajul acordat fiecărui calificativ, notat de la 1 la 5 

C1....C4 = ponderea stabilită pentru fiecare criteriu de evaluare. 

Criteriile de evaluare a performanţelor profesionale individuale sunt: gradul de 
îndeplinire a standardelor de performanţă (pondere 50%), asumarea responsabilităţii 
(pondere 25%), adecvarea la complexitatea muncii (pondere 15%), iniţiativa şi 
creativitatea (pondere 10%). Anexa 6 conţine fişa de evaluare. 

Metoda are avantajul simplităţii, dar are în acelaşi timp dezavantajele specifice 
metodelor grafice: subiectivism mai ales în cazul autoevaluării şi efectul de ha/o. De 
aceea, recomandăm în evaluare utilizarea unor metode combinate. 

Aprecierea muncii constituie de cele mai multe ori o condiţie obligatorie 
pentru luarea unor decizii privind cunoaşterea calității personalului, necesităţile de 
recompense, precum şi decizii privind eliberarea postului”. 

Metodele prezentate, în condiţiile în care sunt respectate criteriile pentru un 
bun sistem de evaluare a performanţei şi sunt corect elaborate şi aplicate, permit 
luarea celor mai bune decizii. 

Ca o concluzie a descrierii principalelor procese ale conducerii, prezentăm 
în continuare o analiză comparată a funcţiilor managementului din Japonia şi SUA. 

După cum se poate observa (Tabelul 7), deşi sunt ţări foarte dezvoltate, 
considerate ca având un management de succes, întâlnim practici diferite de la o ţară 


la alta, care de foarte multe ori contrazic recomandările managementului modern. 


Tabelul 7. Comparaţie între funcţiile managementului din Japonia şi SUA 


MANAGEMENTUL JAPONEZ 


MANAGEMENTUL AMERICAN 


FUNCŢII 1 


2 


Orientarea pe termen lung 


Orientarea pe termen scurt 


Luarea deciziei în colectiv 
pe baza consensului 


Luarea deciziei individual 


Mulţi oameni implicaţi în 
pregătirea şi luarea deciziei 


Puţini oameni implicaţi în luarea şi 
„vinderea” deciziei către persoane cu 
sisteme diferite de valori 


Decizia porneşte de jos în 
sus şi apoi invers 


Decizia este iniţiată sus şi apoi 
coboară spre organizaţie 


Luarea deciziei durează mult 
timp, implementarea ei este 
rapidă 


PLANIFICARE 


Luarea deciziei este rapidă, 
implementarea ei durează mult timp, 
cere compromisuri şi de multe ori se 
divizează în decizii suboptime 


Oamenii împart puterea 
deciziei şi responsabilitatea 


Puterea deciziei şi responsabilitatea 
sunt apanajul unor indivizi anume 
desemnaţi 


Scopul individual este 
ambiguu 


Scopul individual este clar 


Deciziile operaţionale sunt 
strategice 


Deciziile operaţionale sunt tactice 

ORGANIZARE 


PERSONAL 


Responsabilitatea colectivă 


Responsabilitatea individuală 


Ambiguitate în 
responsabilitatea deciziei 


Claritate şi specificitate în 
responsabilitatea deciziei 


Structura organizaţională, 
informaţională, egalitaristă 
Cultura şi filozofia tradițională 
ale organizaţiei sunt bine 
cunoscute. Spirit competitiv 
faţă de alte întreprinderi 


Structura organizațională formală, 
birocratică 

Cultura tradiţională a organizaţiei 
lipseşte; se practică mai mult 
identitatea cu profesia, decât 
identificarea cu compania 


Schimbările organizaționale 
se fac prin schimbarea 
proceselor, cu accent pe 
consens. Se foloseşte 
inițiativa din interior 
Angajarea tinerilor direct 
din şcoală; mobilitate mică a 
oamenilor între companii 


Schimbările organizaționale se fac 
prin schimbările obiectivelor, cu 
accent pe confruntare; se foloseşte 
iniţiativa din exterior 


Angajarea tinerilor direct din şcoală, 
dar şi de la alte companii, schimburi 
frecvente între companii 


Promovare lentă în grad şi 
funcţie 


Promovare rapidă (dorită şi foarte 
solicitată) 


Fidelitate faţă de companie 


Profesionalism 


Evaluări rare ale 
performanţelor companiei de 
către tineri angajați 


Evaluări frecvente ale performanţelor 
companiei de către tineri angajaţi 


Aprecierea performanţelor 
pe termen lung 


Recompensarea 
performanţelor pe termen 
lung 


Aprecierea performanţelor pe termen 
scurt 


Recompensarea performanţelor pe 
termen scurt 


Diferențe mici în creşterea 
recompenselor financiare 


Diferențe substanţiale în creşterea 
recompenselor financiare 


Recompensarea 
performanţelor grupurilor şi 
companiei 

Promovări bazate pe criterii 
multiple 


Recompensarea realizărilor 
individuale 


Promovări bazate în special pe 
performanţa individuală 


Formarea şi antrenarea 
cadrelor considerate o 
investiţie pe termen lung 


Formarea şi antrenarea cadrelor 
făcute cu reţinere pentru că angajatul 
poate pleca la altă firmă 

manifestare în cadrul 
companiei, inclusiv 


ale întreprinderii 


abordarea mai multor funcţii 


unor probleme diferite în cadrul 
companiei. Specializarea pe o singură 
funcţie a întreprinderii 


Angajarea pe viaţă foarte 
răspândită 


Insecuritatea postului foarte frecventă 


Liderul este parte a grupului 


Liderul conduce grupul 


Stil paternalist 


Stil de comandă, puternic, ferm, 
determinant 


Valorile comune facilitează 


Dese divergențe în aprecierea valorilor. 


de control al calității 


cooperarea Individualismul poate împiedica şi 
chiar zădărnici cooperarea 
2 Evitarea confruntării poate  |Evaluarea este obiectivă, iar 
=: conduce la ambiguităţi; se  |confruntarea se face faţă în faţă 
E pune accent pe armonie 
5) Confluenţe vizibile între Separaţie clară între muncă şi viaţa 
= muncă şi viaţa privată privată 
Comunicare de Jos în sus; Comunicare în special de sus în jos; 
accent pe comunicarea faţă  |accent pe comunicarea în scris 
în față (directă) 
Control făcut de egali Control făcut de superiori 
3 Control focalizat pe Control focalizat pe performanţa 
4 performanţa de grup individuală 
= c = PRE a : CPE EINIRRED EEE 
Z Încurajarea salvării onoarei | Încurajarea blamării şi criticii 
&) Folosirea extensivă a cercurilor | Folosirea limitată a cercurilor de 


control al calităţii 


2.7 SISTEMUL INFORMAȚIONAL 


Dacă sistemul decizional reprezintă „sistemul nervos” al unei organizaţii, 
sistemul informaţional este „sistemul circulator”. EI oferă materia primă (informaţia) 
necesară în stabilirea şi îndeplinirea obiectivelor manageriale, a sarcinilor, 
competenţelor şi responsabilităţilor atât manageriale, cât şi de execuţie din cadrul 


organizaţiilor socio-economice. 


Sistemul informaţional poate fi definit ca ansamblul datelor, informaţiilor, 
fluxurilor şi circuitelor informaţionale, procedurilor şi mijloacelor de tratare 
a informaţiilor menite să contribuie la stabilirea şi la realizarea obiectivelor 


organizaţiei“. 

2.7.1 DATE 


Într-o definiţie scurtă datele sunt simple observaţii. În alte lucrări sunt definite 
ca: 

- înşiruire de caractere numerice sau alfa numerice, care au o anumită 
semnificaţie; 

- descrierea numerică sau alfa numerică a unor fenomene; 

- set de fapte diferite, obiective, în legătură cu unele evenimente; 

- materie primă pentru crearea de informaţii“. 

Datele economice descriu acţiuni, procese, fapte, fenomene referitoare la 
organizație sau la procese din afara acesteia. 

În informatică datele sunt reprezentări convenţionale, codificate (binare), sub 
o formă care permite tratamentul electronic. 

Datele sunt uşor de organizat, uşor de captat (de cules), uneori cantitative, 
uşor de transferat şi de transformat. 

Datele pot fi transformate în informaţii prin cinci procese specifice (cei 5 C): 
contextualizare (punere în context), clasificare, calculare, corectare şi condensare. 


2.7.2 INFORMAȚIA 


Informaţia este utilizată în toate domeniile ştiinţei şi este analizată la 
diverse niveluri ştiinţifice: teoria informaţiei, teoria comunicării, teoria cunoaşterii 
(gnoseologia), logică, semantică (studiază sensul cuvintelor). 

Definiţii ale informaţiei în literatura de specialitate sunt numeroase. 

Informaţia este greu de definit din cauza caracterului abstract al acesteia. 

Tratatele definesc informaţia în limbaj matematic, iar dicționarele nu o 
definesc, ci o explică€:. 

Informaţia poate fi noutate, anunţ, ea vizează, în principal, aspectul comunicativ 
şi calitative“. 

Informaţia este un produs, o operaţie, un proces, comunicarea unei persoane 
cu alta, transmiterea unui mesaj“. 

Din perspectivă filozofică, informaţia este conţinutul şi esenţa oricărei 
COMUNICĂTI. 

Informaţiile se obţin, în general, din prelucrarea datelor, dar nu trebuie 
confundate cu acestea. 

Norbert Wiener, părintele ciberneticii (ştiinţa sistemelor), spunea că 
„informaţia este informaţie, nici materie, nici energie”. Pornind de la această idee, 
acelaşi autor arăta că "încercarea de o defini este un nonsens”**. 

În Dicţionarul de matematică şi cibernetică în economie informaţia este 
definită ca „o înştiinţare în general”. 

Din punct de vedere al teoriei comunicaţiilor, informaţia este un mesaj, un 
semnal ce reflectă starea unui sistem sau a mediului în care acesta funcționează şi 
care aduce receptorului un spor de cunoaştere. 

Informaţia este un mesaj înregistrat pe un suport spaţio-temporal: scrisă 
(tipărită sau digitală), orală, audiovizualăs:. 

Informaţia economică reprezintă acele date care aduc receptorului un spor de 
cunoaştere privind organizaţia respectivă, ce îi furnizează elemente noi, utilizabile în 
realizarea sarcinilor ce revin angajaţilor”. 

În concluzie, se poate spune că orice informaţie este o dată, dar nu orice dată 
este o informaţie, ci numai aceea care are pentru receptor un caracter de noutate. 

Alte definiţii au în vedere entropia. Entropie informaţională este „măsura de 
organizare a unui mesaj sau gradul de incertitudine al unui mesaj”, spunea Claude 
Shannon, părintele teoriei informaţiei. 

Numeroşi specialişti analizează aspectele informaţiei: 

- sintactic: succesiunea impusă semnelor grafice, auditive sau electrice; 

- semantic: semnificaţia acordată semnelor; 

- pragmatic: efectul asupra receptorului. 

Alţii s-au concentrat asupra funcţiilor informaţiei: informativă, socială şi 
culturală. 

Principalele obiective ale informaţiei sunt: 

- simpla plăcere de a fi informat şi de a cunoaşte; 

- de a fi informat asupra unor evenimente, cum ar fi cele politice; 

- de a fi la curent cu ultimele realizări în tehnologie şi ştiinţă, de a cunoaşte 
ultimele rezultate ale cercetărilor; 

- alte obiective: publicitate, educaţie, luarea deciziilor, divertisment. 


Caracteristicile informaţiei pot fi clasificate în funcţie de: 

- proprietăţi: probabilitate, pertinenţă, compatibilitate, exhaustivitate, 
redundanţă, complexitate; 

- procese de prelucrare: generare, achiziție, organizare, exploatare, transmitere, 
difuzare; 

- capacităţi mentale: înţelegere, reţinere, uitare; 

- memorare: individuală sau instituţională. 

În prezent caracteristicile majore ale informaţiei sunt: 

- explozia cantitativă (creştere exponențială); 

- implozia timpului de comunicare (scurtarea timpului datorită creşterii vitezei 
de transmitere şi eliminarea barierelor de spaţiu şi timp). 


În literatura de specialitate se întâlnesc diverse criterii de clasificare a 
informaţiilor. lată câteva dintre acestea: 

e după modul de exprimare: orale, scrise, audio-vizuale; 

e după gradul de prelucrare: primare, intermediare, finale; 

e după direcţie: descendente, ascendente, orizontale; 

e după provenienţă: exogene, endogene; 

e după destinaţie: interne, externe; 

e după obligativitate: imperative, nonimperative; 

e după natura proceselor reflectate: cercetare-dezvoltare, comerciale, 
producţie, financiar-contabile, personal. 

Această ultimă clasificare se referă la informaţia economică utilizată în 
procesele manageriale pentru fundamentarea deciziilor. 

Alte criterii de clasificare pot fi: 

e după formă: analogică, digitală; 

e după natura sa: date, texte, imagini fixe, secvenţe audio, secvenţe video; 

e după suport: magnetice, optice, opace, transparente; 

e după genuri cognitive: de adaptare, vitală sau ştiinţifică, fundamentală. 

Clasificarea poate continua cu alte tipuri de informaţii: cibernetică şi 
necibernetică, utilă şi inutilă, tehnică, semantică, actuală, potenţială, originală şi 
reprodusă, veche şi nouă, condensată şi rarefiată. 

Pentru a fi eficiente în fundamentarea deciziilor, dar şi pentru a asigura o 
percepere realistă a proceselor la care se referă, informaţiile trebuie să îndeplinească 
o serie de condiţii cum ar fi: să fie reale, multilaterale, sintetice şi concise, precise şi 
sigure, să ajungă la beneficiar în timp util, să aibă un caracter dinamic şi orientare 
prospectivă şi să fie adaptate nivelului de înţelegere a personalului implicat. 

Valoarea informaţiei este un concept delicat, nesigur deoarece nu poate fi uşor 
cuantificată. Valoarea informaţiei poate fi apreciată numai de receptor. De exemplu, 
dacă o editură scoate pe piaţă o carte la un preţ, care reprezintă în cea mai mare parte 
valoarea materială, asupra conţinutului nu se poate pronunţa decât cititorul. 

Informaţia are câteva proprietăți specifice care fac din aceasta o marfă specială, 
mult diferită de bunurile obişnuite: 

- transmiterea informaţiei nu duce la pierderea acesteia, nu putem vorbi de un 
transfer al proprietăţii, decât în anumite situaţii; 

- poate fi multiplicată (Paradoxul lui Brillouin)”!; 

- consumul duce la creşterea cantităţii; 

- crearea nu necesită materii prime sau energie; 

- poate fi uşor transformată. 

Principalele particularităţi care o deosebesc de bunuri sunt: 

- costurile mari pentru producere; 

- costurile reduse pentru înregistrare şi reproducere; 

- caracterul perisabil (se uzează moral repede); 

- consumul nedistructiv; 

- multiplicarea prin diseminare. 

Informaţia este supusă unor transformări multiple prin procese de tipul: 
colectare, prelucrare, stocare, transmitere (diseminare). Toate acestea reprezintă, de 
altfel, funcţiile managementului informaţiei. 

Informaţia se transformă în cunoaştere prin câteva procese specific umane (cei 
4C): comparare, consecinţă, conexiune şi comunicare. 

Alţi specialişti consideră că informaţia se transformă în cunoaştere prin: 
comparaţie, analiză, sinteză şi reflecţie. 

Cunoaşterea reprezintă informaţia organizată în mintea oamenilor, spune 
Tom Stonier. Cunoaşterea este obiectul altei specializări noi a managementului: 
managementul cunoaşterii. 


2.7.2.1 Procesarea informaţiei 


În raport cu natura lor specifică, informaţiile se procesează diferit, fapt pentru 
care se disting mai multe tipuri de procese informaţionale: 

1. Procesarea datelor se caracterizează prin tratarea informaţiei numerice, 
după reguli matematice şi logice şi este larg răspândită în activităţile care solicită un 
mare volum de calcule, de situaţii şi de rapoarte: economie, proiectare, management, 
statistică etc. 

Prelucrarea datelor în sisteme informatice se realizează în mod diferit, în 
funcţie de modul de organizare a acestora în colecţii de date. 

Datele organizate sub forma fişierelor de date se procesează cu ajutorul unor 
programe , denumite interpretoare sau compilatoare, care diferă în funcţie de limbajul 
de programare pentru care acestea sunt elaborate. 

Datele organizate sub forma bazelor de date sunt exploatate cu ajutorul unor 
pachete de programe denumite sisteme de gestiune a bazelor de date (SGBD). 

Datele organizate sub forma foilor de calcul electronic se prelucrează fie 
folosind pachete soft specializate cum sunt procesoarele de tabele (Excel), fie folosind 
integrate de tratare a informaţiei (texte, tabele, baze de date, grafică etc.) cum sunt 
sistemele integrate. 

Din punct de vedere birotic, prelucrarea datelor cu ajutorul programelor de 
calcul tabelar prezintă un interes deosebit datorită uşurinţei utilizării acestora precum 
şi posibilităţii îmbinării datelor numerice cu texte în cadrul foilor de calcul. 

2. Procesarea textelor reprezintă un ansamblu de operaţii specifice lucrului 
cu texte. Obiectul procesării - textul, structurat în pagini, în paragrafe, în fraze şi 
în cuvinte - este supus unor operaţii vizând forma caracterelor şi mărimea acestora, 
forma şi dimensiunea paginii, modul de aşezare a textului în pagină. 

Procesarea textelor presupune, de asemenea, operaţii lingvistice cum sunt: 
despărţirea automată a cuvintelor în silabe, controlul gramatical, lexical şi ortografic 
al textului analizat. În urma acestor operaţii rezultă un document de tip text care 
poate fi consultat prin afişare pe ecran ori imprimat pe hârtie. 

Procesarea şi editarea textelor se realizează fie cu programe specializate cum 
sunt procesoarele de texte (Word), fie cu componente pentru tratarea textelor ale unor 
sisteme de programe cu altă destinaţie, cum ar fi editoarele Notepad şi Wordpad ale 
sistemului de operare Windows. 

3. Procesarea documentelor reprezintă un mod de utilizare modern şi eficient 
a tehnicilor informatice şi electronice în vederea receptării, memorării şi prelucrării 
grafice a imaginilor conţinute în documente. 

Un document poate conţine informaţii provenite din surse diferite: situaţii 
şi rapoarte rezultate din procesarea datelor, documente obţinute în urma procesării 
textelor, tabele şi reprezentări grafice realizate de un procesor de tabele, schiţe şi 
desene tehnice, grafică bidimensională sau tridimensională realizată cu ajutorul 
unor programe speciale de grafică, desene alb-negru sau color, simboluri grafice la 
alegerea utilizatorului, imagini şi fotografii scanate. 

Procesarea informaţiei vizuale, organizate sub forma documentelor, sunt 
realizate cu ajutorul unor programe specializate pentru procesare grafică (CorelDraw) 
sau de către funcţii specializate ale procesoarelor de texte sau de tabele (Word, Excel). 

Documentele astfel procesate se memorează pe suporturi tehnice de date având 
o anumită organizare pentru a putea fi apoi uşor regăsite, consultate la terminal, 
imprimate pe hârtie, comunicate la distanţă sau introduse într-un nou proces de 
prelucrare grafică. 

4. Procesarea sunetului îmbracă forme foarte variate, de la vocea umană 
(mesaje, convorbiri telefonice, întâlniri, conferinţe) la sunete obţinute prin sinteză 
electronică, la sunete naturale sau la sunete muzicale. Aceste multiple izvoare de 
informaţie sonoră sau auditivă, percepută analogic şi convertită în formă digitală, 
oferă „materia primă” ce urmează a fi procesată digital cu ajutorul unor echipamente 
şi programe specializate în tratarea informaţiei sonore. 

5. Procesarea de imagini (imagini în mişcare) completează gama de posibilități 
oferite de celelalte genuri de tratare a informaţiei şi constituie una din realizările cele 
mai moderne ale electronicii şi informaticii. 

Însemnătatea acestei clasificări, a tipologiei tratării informaţiei, rezidă în 
aceea că ultimele patru tipuri de procesare a informaţiei sunt specifice domeniului 
biroticii. În cadrul acestora, deşi s-a plecat de la automatizarea şi de la informatizarea 
prelucrării textelor, care ocupă un loc important în activitatea birourilor, se remarcă o 
tendinţă de creştere a ponderii operaţiilor de prelucrare video şi sunet, dar dinamica 
cea mai înaltă o înregistrează sistemele de comunicare şi de procesare a imaginilor 
fixe şi mobile asistate de calculator. 


2.7.3 CIRCUITE ŞI FLUXURI INFORMAȚIONALE 


Toate aceste categorii de informaţii circulă în cadrul instituţiei între persoane 
şi între compartimente, precum şi între unităţi socio-economice, formând circuite 
informaţionale. 

Circuitul informațional reprezintă drumul pe care îl parcurge informaţia între 
emiţător şi receptor (destinatar). O secţiune prin acest circuit informaţional formează 
un flux informaţional. 

Fluxul informaţional reprezintă cantitatea de informaţii care circulă între 
emiţător şi beneficiar. Fluxul informaţional este caracterizat prin: conţinut, sens, 
frecvenţă, lungime, viteză, fiabilitate, cost. 

Circuitele şi fluxurile informaţionale pot fi clasificate după mai multe criterii: 

e după direcţie: verticale, orizontale, oblice; 

e după frecvenţă: periodice, ocazionale; 

e după locul unde iau naştere: interne, externe. 


2.7.4 PROCEDURI INFORMAȚIONALE 


O componentă a sistemului informaţional ce tinde să capete un rol preponderent 
în organizațiile moderne sunt procedurile informaţionale. 

Prin proceduri informaţionale desemnăm ansamblul elementelor prin care se 
stabilesc modalităţile de culegere, de înregistrare, de transmitere şi de prelucrare a 
informaţiilor cu precizarea operaţiilor de efectuat şi succesiunea lor, a suporturilor, 
modelelor şi mijloacelor de tratare. 

Caracteristicile procedurilor informaţionale în prezent sunt următoarele: 

- au un caracter detaliat; 

- sunt din ce în ce mai sofisticate; 

- au un grad ridicat de formalizare (standardizare); 

- au caracter operaţional. 


2.7.5 MIJLOACE DE TRATARE A INFORMAȚIILOR 


Mijloacele folosite în tratarea informaţiilor pot fi: 

1. Manuale: maşini de dactilografiat, maşini de calcul manual, maşini de 
contabilizat şi de facturat. 

2. Mecanizate: echipamente mecanografice (maşini cu cartele perforate). 

3. Automatizate: calculatoare. 


2.7.6 FUNCŢIILE SISTEMULUI INFORMAȚIONAL 


Sistemul informaţional al structurilor comerciale îndeplineşte cumulativ trei 
funcţii: 

1. Decizională - această funcţie exprimă rolul sistemului informaţional în 
asigurarea elementelor necesare luării deciziilor. 

2. Operaţională - sistemul informaţional are drept scop declanşarea acţiunilor 
necesare realizării obiectivelor organizației. 

3. Documentară - sistemul informaţional permite dezvoltarea şi perfecţionarea 
personalului prin îmbogățirea cunoştinţelor. 

2.7.7 DEFICIENȚELE SISTEMULUI INFORMAȚIONAL 


Principalele deficienţe ale sistemului informaţional sunt: 


e distorsiunea - constă în modificarea parţială, neintenţionată a conţinutului 
mesajului unei informaţii; 

e filtrajul — constă în modificarea parțială sau totală a mesajului în mod 
intenționat; 

e redundanţa - constă în culegerea, în prelucrarea şi în transmiterea repetată 
a unor informaţii; 

e supraîncărcarea circuitelor informaţionale — constă în depăşirea capacităţii 
de transport a circuitelor, ceea ce duce la blocarea sau la întârzierea ajungerii 
mesajului la receptor. 


Funcționarea corectă şi eficientă a sistemului informaţional depinde de 
respectarea principiilor acestuia: 


e subordonarea conceperii şi funcţionării sistemului informaţional cerinţelor 
managementului firmei; 

e corelarea sistemului informaţional cu cel decizional şi organizatoric; 

e unitatea metodologică în tratarea informaţiilor; 

e concentrarea asupra abaterilor esenţiale; 

e asigurarea unui timp corespunzător de reacţie a sistemului decizional; 

e asigurarea de maximum de informaţii finale din fondul de informaţii primare; 
e flexibilitatea; 

e cficacitatea şi eficienţa. 


Toate aceste elemente stau la baza procesului de proiectare sau de reproiectare 
a sistemului informaţional şi, indirect, a sistemului birotic. 

În ultimul timp se manifestă câteva tendinţe în conceperea şi în funcţionarea 
sistemelor informaţionale cum ar fi: 


- perfecţionarea tehnică şi creşterea numerică a mijloacelor de tratare a 
informaţiilor; 

- modificarea raportului dintre soft şi hard în privinţa creşterii preţului în 
favoarea primului; 

- extinderea reţelelor locale şi a internetului; 

- organizarea de baze de date, în special de baze de date specializate; 

- schimbarea mentalităților managerilor în sensul înţelegerii necesităţii 
introducerii calculatoarelor în structurile pe care le conduc nu numai în sistemul 
operaţional, ci şi în cel decizional. 

2.7.8 SISTEMUL INFORMATIC 


Sistemul informatic reprezintă partea automatizată a sistemului 
informaţional. Raportul dintre sistemul informaţional şi cel informatic este de 
întreg-parte. 

Sistemul informatic este acea parte a sistemului informaţional în care 
operaţiile de culegere, de prelucrare, de stocare şi de transmitere a datelor se 
realizează cu ajutorul calculatorului. 


Componentele sistemului informatic sunt următoarele: 

1. Componenta fizică (hard) — este constituită dintr-un ansamblu de 
echipamente pentru culegerea, pentru prelucrarea, pentru transmiterea şi 
pentru stocarea datelor şi informaţiilor. 

2. Componenta logică (soft) — cuprinde sistemul de operare şi programele 
de aplicaţii. 

3. Baza de date — cuprinde un ansamblu de colecţii de date şi descrierea 
legăturilor dintre acestea. 

4. Resursele umane — cuprinde personalul de specialitate (operatori, 
programatori, analişti, ingineri de sistem). 

5. Cadrul organizatoric — cuprinde cadrul legal necesar funcţionării 
sistemului informatic (staţii de calcul, oficii de calcul, centre de calcul). 


Prin intermediul acestor componente sistemul informatic realizează procesul 
de prelucrare automată a datelor cu scopul obţinerii de informaţii în vederea 
fundamentării deciziilor sau realizării producției. 


2.7.8.1 Sistemul birotic 


Întreaga gamă de instrumente hard şi soft utilizate în activităţile de birou 
sunt integrate raţional în cadrul sistemelor informatice de birou (sisteme birotice), 
care dispun de un nucleu informatic, de interfeţe specifice cu toate tipurile de 
periferice, precum şi de echipamente de stocare şi de transmitere a informaţiei sub 
diferite forme (analogică sau digitală) sau genuri (date, texte, documente, sunet şi 
imagini). 

În Figura 5 sunt prezentate fluxurile informaţionale care pun în evidență 
locul şi rolul sistemului birotic în cadrul unei organizaţii. Din această figură rezultă 
o serie de concluzii referitoare la rolul biroticii în activitatea unei organizaţii şi 
raporturile acesteia cu sistemele decizionale şi operaţionale, pe de o parte, şi cu 
sistemele informatice şi de comunicaţii, pe de altă parte. 

Figura 5. Sistemul birotic al unei organizații 


Sistemul birotic este parte integrantă a sistemului informaţional al organizaţiei 
şi în această postură sarcinile sale se înscriu în cadrul obiectivelor şi sarcinilor 
generale ale întregului sistem informaţional. 

Astfel, deciziile şi reglementările provenite din sfera sistemului decizional sunt 
preluate şi transmise prin intermediul sistemului informaţional (sistemul informatic, 
sistemul birotic şi sistemul de comunicaţii intern) tuturor compartimentelor de 
execuţie, care formează sistemul operaţional. 

În sens invers, informaţiile referitoare la modul de execuţie a deciziilor şi 
la celelalte aspecte esenţiale privind situaţia din sistemul operaţional sunt preluate 
de sistemul informaţional, selectate, analizate, puse în formă adecvată şi transmise 
operativ cadrelor de conducere din sistemul decizional. 

Toate acestea reprezintă fluxurile informaţional-decizionale interne ale 
sistemului organizaţiei. 

Sistemul informaţional mai are şi funcția de legătură între organizaţie şi mediul 
social — economic extern: organe financiare şi bancare, alte structuri de stat şi private, 
organele ierarhic superioare şi cele subordonate (filiale şi agenţii), parteneri de afaceri, 
furnizori, clienţi, acţionari. Această funcţie, de legătură permanentă cu mediul ar fi de 
neconceput, în condiţiile de astăzi, fără valorificarea avantajelor oferite de sistemele 
moderne de comunicare a informaţiei (scrise şi orale, vizuale şi auditive), în cadrul 
cărora sistemele de telecomunicaţii asistate de calculator ocupă un loc central. 

Urmărind fluxurile informaţionale - decizionale dintr-o organizaţie se poate 
afirma că sistemele birotice joacă tot mai mult un rol de interfaţă între: 

e sistemul întreprinderii şi mediul social-economic; 

e sistemul decizional şi sistemul operaţional; 

e sistemul de comunicaţii (extern) şi sistemul informatic operaţional al 
întreprinderii. 


2.8 SISTEMUL DECIZIONAL 


Din cele prezentate rezultă că informaţiile au un rol determinant în procesul de 
fundamentare a deciziilor, în realizarea unei conduceri ştiinţifice a activităţii dintr-o 
organizaţie. 

Ansamblul deciziilor adoptate şi aplicate, structurate corespunzător sistemului 
de obiective urmărit şi configurației ierarhiei manageriale alcătuiesc sistemul 
decizional”. 

Decizia poate fi definită ca o informație de comandă pentru sistemul 
operațional. 

Decizia are caracter obligatoriu pentru sistemul operațional. Sistemul 
informaţional este subordonat procesului decizional, ca urmare calitatea deciziilor 
depinde de calitatea informaţiilor. De aceea, trebuie să existe o preocupare 
permanentă din partea factorilor de conducere pentru perfecţionarea continuă a 
sistemelor informaţionale şi decizionale. 

Una dintre căile principale pentru realizarea acestui obiectiv o constituie 
utilizarea calculatoarelor în procesul de prelucrare a datelor, deci implementarea 
sistemelor birotice. 

Procesul decizional constă în ansamblul fazelor (etapelor) prin intermediul 
cărora se pregăteşte, adoptă, aplică şi evaluează decizia managerială. 

Etapele procesului decizional sunt următoarele: 

1. Identificarea şi definirea problemei 

2. Stabilirea obiectivelor 

3. Stabilirea alternativelor sau a variantelor decizionale 

4. Alegerea variantei optime (decizia propriu-zisă) 

5. Aplicarea deciziei 

6. Evaluarea rezultatelor obţinute 

În procesul decizional, factorii primari ai deciziei intră în interdependenţă, 
care se reflectă în caracteristicile situaţiilor decizionale pe care le generează. În 
principal, pot exista trei astfel de situaţii, după cum urmează: 

1. Certitudine - caracterizată prin probabilitatea maximă de a realiza 
obiectivul urmărit utilizând modalitatea preconizată. Elementele implicate în situaţia 
decizională sunt de tipul variabilelor controlabile, caracteristicile lor sunt cunoscute, 
iar evoluţia lor poate fi anticipată cu precizie. 

2. Incertitudine — apare când probabilitatea realizării obiectivului este mare, 
dar maniera în care trebuie procedat este neclară. Asemenea situaţii implică un mare 
număr de variabile, cu puţine excepţii controlabile, unele insuficient studiate, de 
unde şi anticiparea aproximativă a evoluţiei lor. 

3. Risc — există atunci când obiectivul este posibil de realizat, cu o probabilitate 
apreciabilă, însă cu o mare nesiguranţă în ceea ce priveşte modalitățile adecvate de urmat. 
O parte relativ mare dintre variabile sunt incontrolabile şi chiar evoluţia unora dintre cele 
controlabile este dificil de anticipat. 

Numărul, natura şi caracteristicile deciziilor încorporate în sistem prezintă o 
mare varietate. 

Astfel, tipurile de decizii pot fi clasificate după şase criterii: 

e după orizont: strategice, tactice, curente; 

e după eşalonul managerial: superior, mediu, inferior; 

e după frecvenţă: periodice, aleatorii, unice; 

e după posibilitatea anticipării: anticipate, imprevizibile; 

e după amploarea sferei decizionale: integrale, avizate; 

e după sfera de cuprindere: participative, individuale. 

În vederea îndeplinirii în mod eficient a multiplelor funcţii ce-i revin, decizia 
- la fel ca şi informaţia - trebuie să întrunească câteva cerinţe, cum ar fi: 

e să fie fundamentată ştiinţific; 

e să fie asumată; 

e să fie integrată (armonizată în ansamblul deciziilor adoptate); 

e să se încadreze în perioada optimă de elaborare şi de aplicare; 

e să fie formulată corespunzător. 

Având în vedere complexitatea mediului ambiant decizional, adoptarea 
deciziilor a devenit tot mai dificilă. Din această cauză managerii apelează la 
modele, la metode şi la tehnici decizionale, multe dintre acestea presupun utilizarea 
calculatorului şi a programelor specifice. lată câteva dintre acestea: ELECTRE, 
tabelul decizional, simularea decizională, arborele decizional. Absența managerilor 
de profesie în structurile biblioteconomice face aproape imposibilă folosirea unor 
astfel de metode. 


2.9 SISTEMUL METODOLOGIC 


Sistemul metodologic poate fi definit ca ansamblul tehnicilor, metodelor şi 
sistemelor folosite în procesul de conducere. 

Tehnica (fekhne înseamnă în limba greacă cum să faci) este un ansamblu 
de reguli specifice, procedee şi instrumente aplicate în vederea soluționării unor 
probleme manageriale. 

Metoda (methodos înseamnă cale în greacă) este un mod de cercetare, de 
cunoaştere şi de transformare a realităţii. 

Sistemul reprezintă un ansamblu de principii, reguli, metode şi procedee 
utilizate în procesul de management în scopul sporirii eficienţei. 

Ştiinţa managementului pune la dispoziția managerilor peste o sută de tehnici, 
metode şi sisteme de conducere. Câteva dintre acestea şi rolul lor într-o organizaţie 
sunt prezentate în Tabelul 8. 


Tabelul 8. Sisteme, metode şi tehnici de management 


Nr. SISTEME, METODE ŞI ROL 
crt TEHNICI 

1. | Analiza postului Proiectarea posturilor 

2. | Arborele decizional Adoptarea deciziilor 

3. | Brainstorming Stimularea creativităţii 

4. | Chestionarul Analiză/cercetare 

5. | Delegarea Ansamblul sistemului de management 
6. | Delbecq Stimularea creativității 

7. | Dephi Stimularea creativității 

8. | Diagnosticarea Analiză/cercetare 

9. |IELECTRE Adoptarea deciziilor 

10. | Interviul Analiză/cercetare 

11. | Managementul prin bugete Ansamblul sistemului de management 
12. | Managementul prin costuri Ansamblul sistemului de management 
13. | Managementul prin excepţii Ansamblul sistemului de management 
14. | Managementul prin obiective | Ansamblul sistemului de management 
15. | Managementul pe produs Ansamblul sistemului de management 
16. | Managementul prin proiecte Ansamblul sistemului de management 
17. | Managementul participativ Ansamblul sistemului de management 
18. | Matricea descoperirilor Ansamblul sistemului de management 
19. | Observarea Analiză/cercetare 

20. | Organigrama Organizare 

21. | Sinectica Stimularea creativităţii 

22. | Simularea decizională Adoptarea deciziilor 

23. | SWOT Analiză/cercetare 

24. | Şedinţa Ansamblul sistemului de management 
25. | Tabloul de bord Adoptarea deciziilor 

26. | Tabelul decizional Adoptarea deciziilor 

2.9.1 METODE DE CONDUCERE 


Şedinţa este o metodă care presupune întrunirea membrilor unei organizaţii 
sub coordonarea unui manager în scopul rezolvării unor probleme administrative. 
Eficienţa acestei metode depinde de respectarea fazelor (deschiderea, derularea şi 
închiderea) şi a regulilor de desfăşurare cum ar fi durata acesteia, care nu trebuie să 
depăşească 1-1,5 ore. 

Diagnosticarea („diagnostic” în limba greacă înseamnă „apt de a discerne”). 
Diagnosticarea poate fi definită ca o cercetare complexă a aspectelor economice, 
tehnice, sociologice, juridice şi manageriale ce caracterizează activitatea unei 
organizaţii, prin care se identifică punctele forte şi slabe, cauzele care le-au generat şi 
se formulează recomandări de eliminare sau diminuare a aspectelor negative şi/sau de 
valorificare a celor pozitive. 

Delegarea constă în exercitarea temporară de către salariat, prin dispoziţia 
angajatorului, a unor lucrări sau sarcini conform atribuţiilor de serviciu, însoţită şi 
de competenţa şi responsabilitatea corespunzătoare. 

Tabloul de bord reprezintă un sistem de indicatori, în mărimi absolute şi relative, 
folosit pentru evaluarea, controlul şi reglarea operativă a activităţii organizaţiei. Prin 
această metodă se selectează, organizează, consolidează şi oferă o expresie sinoptică 
a principalelor elemente informaţionale necesare unui manager pentru a asigura, în 
mod operaţional, realizarea obiectivului în concordanţă cu traiectoria trasată prin 
programul de activitate. 

Analiza SWOT - forțe, slăbiciuni, oportunităţi, ameninţări (Strengths, 
Weaknesses, Opportunities, Threats ) 

Această analiză oferă informaţii asupra capacităţii serviciului de a răspunde 
şi de a controla impactul mediului. Într-un serviciu informaţional care are în vedere 
întotdeauna impactul mediului intern şi extern, succesul nu va întârzia să apară. 
Forţele şi slăbiciunile sunt în relaţie cu factorii interni ai organizaţiei, iar oportunităţile 
şi amenințările cu factorii externi. 

Forţa poate fi o resursă sau capacitatea unei organizaţii de a-şi realiza efectiv 
obiectivele. Într-un serviciu informaţional o forţă poate fi utilizarea inovativă a 
tehnologiei. De asemenea, o altă forță poate fi capacitatea personalului de a alege căi 
eficiente în rezolvarea unor probleme. 

Slăbiciunea este o limită, o greşeală, un defect în organizaţie, care o împiedică 
să-şi realizeze obiectivele. De exemplu, capacitatea tehnologică limitată poate scădea 
cererea sau poate diminua satisfacția clienţilor. 

Este adesea dificil pentru un manager să evalueze realizarea unui obiectiv 
cunoscând numai forţele şi slăbiciunile serviciului. Sunt necesare şi alte informaţii 
care pot fi obţinute prin discuţii cu personalul, stakeholder-ii, clienţii şi nonutilizatorii 
sau evaluări interne realizate prin anchete, interviuri şi chestionare. 

Oportunitatea poate fi orice situaţie favorabilă din mediul extern al serviciului. 
Poate fi o tendinţă sau o schimbare care favorizează cererea pentru un serviciu care 

nu a mai existat. Oportunitatea, de obicei, permite serviciului să-şi îmbunătăţească 
poziţia. Un exemplu poate fi o schimbare tehnologică. Utilizarea internetului şi a 
altor servicii publice online sunt exemple recente ale aplicaţiilor tehnologice care 
pot crea oportunităţi de furnizare a unor noi servicii în interiorul instituţiei sau direct 
la domiciliul clienţilor. 

Amenințarea este o situaţie nefavorabilă din mediul extern al serviciului, care 
poate fi un pericol potenţial pentru acesta sau pentru strategia acestuia. Poate fi o 
barieră sau o constrângere sau orice altceva care poate influenţa negativ activitatea. 

Analiza SWOT (Tabelul 9) este un instrument care oferă managementului 
posibilitatea de a crea strategii prin care să valorifice forţele şi oportunităţile şi să 
înlăture amenințările şi slăbiciunile mediului intern şi extern. Analiza este folosită pe 
scară largă şi în procesele de marketing. 


Tabelul 9. Analiza SWOT în biblioteci 


Analiza Strenghts (Forțe) Weaknesses (Slăbiciuni) 
internă 
Exemplu: Exemplu: 
- colecția de documente (mare, | - acces greoi la cataloage sau la 
actuală) documente 
- servicii moderne, diverse - clienţii folosesc numai 25% 
- tehnologie nouă din fondul bibliotecii (colecție 
- pagina web proprie învechită) 
- personal specializat - organizare deficitară a colecţiilor 
- poziţia bibliotecii (în centrul - aspect clasic, învechit al localului 
comunității) - lipsa spaţiului de depozitare 


- lipsa resurselor financiare 
- probleme de confort, de ambianţă 


Analiza | Opportunities (Oportunităţi) Threats (Ameninţări) 
externă 
Exemplu: Exemplu: 
- noile tehnologii - surse de informare alternative 
- internetul şi reţelele de - lipsa de prestigiu a profesiei 
socializare - scăderea fondurilor bugetare 
- dorinţa de informare şi pentru carte şi cultură 
cultivare - creşterea preţurilor 


- managementul modern 
- creşterea cererii pentru servicii 

2.9.2 SISTEME DE CONDUCERE 


Termenul de management prin obiective (Management By Objectives- MBO) a 
fost propus de Peter Drucker în 1950 pentru a accentua importanţa stabilirii obiectivelor 
atât la nivelul ansamblului organizaţiei, la nivelul diferitelor compartimente ale acesteia, 
cât şi la nivelul fiecărui salariat. De asemenea, el a subliniat şi importanţa elementului de 
autocontrol şi responsabilitatea propriei activităţi, prin propunerea unei strânse corelaţii 
a recompenselor şi sarcinilor raportate la gradul de realizare a obiectivelor. Prin urmare, 
managementul prin obiective constă, pe lângă delimitarea obiectivelor (până la nivelul 
salariaților), şi în sancţionarea sau premierea angajaţilor în funcţie de obiectivul atins. 

Managementul prin proiecte este un sistem de management cu o durată de 
utilizare limitată, prin intermediul căruia se facilitează rezolvarea unor probleme 
complexe, cu caracter inovaţional, de către specialişti cu pregătire eterogenă, constituiți 
temporar într-o rețea organizatorică paralelă cu structura organizatorică formală. 

Managementul prin bugete este un sistem de management care asigură previzionarea, 
controlul şi evaluarea activităţilor în organizații cu ajutorul bugetelor. 

Managementul prin excepţie reprezintă un sistem de conducere care se 
bazează pe identificarea şi comunicarea situaţiilor în care este necesară intervenţia 
conducătorului aflat la un anumit nivel ierarhic în cadrul organizaţiei, el rămânând 
inactiv când activitatea se desfăşoară normal. 

Managementul participativ constă în implicarea tuturor angajaţilor în procesele 
de conducere în scopul creşterii eficienței economice, utilizând o serie de metode şi 
tehnici. Principalele structuri de conducere ale acestui sistem sunt: Adunarea generală a 
acţionarilor, Consiliul de administraţie şi Comisia de cenzori. 

Conceptul de management al calităţii totale (Total Quality Management - TOM) 
a fost propus de Edwards Deming” în 1940, dar utilizarea lui a început în 1985 odată 
cu preluarea de către americani a unor principii de lucru din industria japoneză precum: 

- concentrarea pe procesele de îmbunătăţire permanentă, astfel încât acestea să 
fie vizibile, repetabile şi măsurabile; 

- concentrarea pe analizarea şi eliminarea efectelor nedorite ale proceselor de 
producţie; 

- examinarea modului prin care utilizatorii folosesc produsele în scopul 
îmbunătăţirii produsului; 

- extinderea preocupărilor manageriale dincolo de produs. 

Edwards Deming a formulat şi câteva principii ale managementului calității totale: 

- obţinerea calităţii trebuie planificată (programată); 

- calitatea se obţine mai uşor în echipă; 

- calitatea presupune schimbare. 

Managementul calităţii totale este o strategie organizaţională fundamentată 
pe ideea că performanţa în atingerea unei calități superioare este realizată doar 
prin implicarea cu perseverenţă a întregii organizaţii în procesele de îmbunătăţire 
permanentă. Obiectivul este creşterea eficienţei, eficacităţii şi satisfacţiei clienţilor. 

ANEXA 1 
ELABORAREA STRATEGIEI UNEI BIBLIOTECI 


Part. |. Analiza organizaţiei 
1. Punctele slabe ale organizaţiei la nivel: 
a. General 
b. Financiar 
c. Tehnic 
d. Prestare servicii 
e. Social/personal 
2. Punctele forte ale organizaţiei 
3. Informaţii despre managementul superior (director, directori adjuncţi) 
4. Situaţia cheltuielilor 
5. Situaţia veniturilor 
6. Evoluţia organizaţiei (cum s-au modificat în timp principalii indicatori: 
documente, cititori, venituri de la buget sau proprii, personal, fond de salarii) 
7. Produse, servicii, pieţe, clienţi (utilizatori) 
8. Concurența (alte biblioteci, internetul) 
9. Furnizorii (edituri, brokeri de informaţii, furnizori de baze de date) 
10. Personalul şi structura organizatorică (organigrama) 
11. Programul de activitate pe anul curent (principalii indicatori) 
12. Schimbări preconizate pentru perioada următoare (general, tehnic, financiar, 
servicii, personal) 


Part. II. Strategia propusă 

1. Stabilirea obiectivelor 

2. Alegerea opţiunilor strategice (informatizarea serviciilor) 

3. Planificarea resurselor (materiale, financiare, umane, informaţionale) 
4. Stabilirea termenelor strategice 


Part. III. Implementarea strategiei 


Part. IV. Evaluarea strategiei 

ANEXA 2 
BIBLIOTECA PUBLICĂ ȘI 
CENTRUL DE INFORMARE MINNEAPOLIS” 
Fişa de post 
Bibliotecar VII 
Serviciul central de bibliotecă 
Clasa: Bibliotecar VII 
Funcţia: Şef al Serviciului central de bibliotecă 
In subordonarea: Directorului/Directorului adjunct 


Prezentare: Răspunde de administrarea generală a serviciilor de bibliotecă centrale: 


Biroul de selecţie a cărţilor din cadrul serviciilor centrale, departamentele 
pe domenii, departamentul de servicii speciale, repartizarea şi aşezarea 
la raft; formulează scopuri şi obiective ale activităţii serviciilor centrale; 
stabileşte norme pentru serviciile publice şi activitatea profesională internă; 
recomandă modificări ale direcțiilor de acţiune care să conducă la creşterea 
eficienţei serviciilor centrale; impulsionează contactele personalului cu 
liderii comunității; participă la selectarea personalului şi aprobă numirile 
în posturi în zona sa de responsabilitate; alcătuieşte prezentările specifice, 
evaluează ofertele şi participă la acţiunea de alocare a bugetului pentru 
materialele de bibliotecă, echipamente şi servicii, revenindu-i răspunderea 
aprobării cheltuielilor şi ordinelor de plată din alocaţia bugetară; participă 
la elaborarea planurilor de perspectivă pentru serviciile centrale, precizând 
necesităţile acestora în materie de colecţii, servicii şi dotări materiale 
pentru a fi capabile să furnizeze servicii de bibliotecă optime. 

Şeful serviciului central de bibliotecă îşi desfăşoară activitatea — conform 
politicii generale a bibliotecii -— sub îndrumarea directorului sau a adjunctului 
acestuia, având latitudinea să ia independent decizii, care trebuie avizate în 
prealabil numai în cele mai complexe şi neobişnuite cazuri. 


Responsabilităţi de supervizare: Control direct asupra responsabilului cu selecţia 


de carte din cadrul serviciilor centrale, şefilor de departamente, ofițerului 
de poliţie, personalului din birourile serviciilor centrale; supervizare a 
întregului personal din cadrul serviciilor centrale. 


Responsabilităţi de consultanţă: Faţă de director şi adjunctul acestuia, cu privire la 


problemele serviciilor centrale. 


Cerinţe de calificare: Diplomă de absolvire a unei facultăţi de biblioteconomie; zece 

ani vechime în biblioteci publice; experienţă de supervizare şi aptitudini 
de management administrativ dovedite în activitate; cel puţin trei ani de 
experienţă în servicii de referinţe şi îndrumare. 

ANEXA 4 

Note 


1. Managementul în biblioteci. Editat de Ulrich Ribbert. Bucureşti: Editura Kriterion, 1998, 
p. 144. 


2. ZAMFIR, A. Managementul serviciilor. Bucureşti: ASE, 2011, p.14. 


3. Termenul de client (customer) este folosit tot mai des în literatura anglo-saxonă de 
specialitate înlocuindu-l pe cel de cititor sau de utilizator. 

4. Toţi cei interesaţi de activitatea unei organizaţii: acţionari, angajaţi, clienţi, furnizori, 
creditori. 


5. HAMMER, M. ; CHAMPY, J]. Reengineering the Corporation: A Manifesto for Business 
Revolution. New York: Harper Business, 1993. 


6. Frederick Winslow Taylor (1856-1915) a fost un inginer mecanic american care s-a ocupat 


de creşterea eficienţei industriale. EI a fost şi unul dintre primii consultanţi în management. 


7. TAYLOR, F.W. Principles of Scientific Management. New York: Harper (A Row, 1941, p. 
41. 


8. Karl Emil Maximilian Weber (1864 — 1920) a fost un sociolog, filozof, jurist şi economist 
german care a influenţat fundamental teoria şi cercetarea socială; el este considerat „părintele” 
sociologiei. 


9. Henri Fayol (1841-1925) a fost un inginer, director de mine, economist francez care a 
dezvoltat teoria generală a administraţiei afacerilor, numită uncori şi "fayolism”, de asemenea, 


a avut o contribuţie deosebită şi asupra teoriei managementului ştiinţific. 
10. FAYOL, H. General and Industrial Management. New York: Pitman, 1949, p.22. 


11. Lyndall Fownes Urwick (1891- 1983) a fost un consultant în management şi expert în 
afaceri englez. 


12. Luther Halsey Gulick (1892-1993) a fost un expert american în ştiinţe politice, profesor 
la Universitatea Columbia, specialist în politici publice. 


13. GULICK, L. ; URWICK, L. Papers on the Science of Administration. New York: 
Columbia University Press, 1937. 


14. George Elton Mayo (1880-1949) a fost un psiholog australian, cercetător în domeniul 
industrial şi teoretician în problemele organizaţiei. 


15. MAYO, E. The Social Problems of an Industrialized Civilization. London: Routledge, 
1949, p. 76. 


16. Abraham Maslow (1908-1970) a fost un psiholog umanist american, cunoscut pentru 


teoria ierarhiei nevoilor umane (Scara lui Maslow). 

17. Karl Ludwig von Bertalanffy (1901- 1972) a fost un biolog austriac, cunoscut ca fondator 
al teoriei generale a sistemelor (TGS). EI a descris sistemul ca un ansamblu de elemente care 


interacționează. Teoria sistemelor este utilizată în biologie, cibernetică şi în alte domenii. 
18. CERTO, S. Modern Management. Boston: Allyn & Bacon, 1992, p. 48. 


19.Virgil Madgearu (1887- 1940), economist, sociolog şi politician român, membru 
proeminent şi principal teoretician al Partidului Naţional Ţărănesc (PNȚ). 


20. NICOLESCU, O. Fundamentele managementului organizaţiei. Bucureşti: Editura 
Universitară, 2008, p. 43. 


21. Ibidem, p. 54. 


22. WHEELEN, Th.; HUNGER, D. Strategic management. Reading, MA: Addison-Wesley 
Pub, 1996, p. 24. 


23. DRUCKER, Peter. Managementul viitorului. Trad. de Alina Simionescu. Bucureşti: 
Editura ASAB, 2004, p. 12. 


24. NICOLESCU, O. Managementul organizaţiei. Bucureşti: Editura Economică, 2007, p. 
131. 


25. Cheile succesului: indicatori de performanţă pentru bibliotecile publice. Trad. de loan 
Bob. Bucureşti: ABBPR, 1998. 


26. PORTER, M. Competitive Advantage of Nations. London: The Mac Millan Press Ltd., 
1990. 


27. Managementul în biblioteci. Editat de Ulrich Ribbert. Bucureşti: Editura Kriterion, 1998, 
p. 145. 


28. DRUCKER, P. Op. cit., p. 121. 

29. NICOLESCU, O. Op. cit., p. 278. 

3 MARKETINGUL ÎN STRUCTURILE INFODOCUMENTARE 


Funcţiile marketingului 

Factorii care influențează marketingul în bibliotecă 

Mixul de marketing 
Produse documentare şi servicii de bibliotecă 
Plasamentul (distribuţia) serviciilor de bibliotecă 
Prețul informaţiei 


Promovarea serviciilor de bibliotecă 


3.1 INTRODUCERE 


În ultimul timp, se manifestă un interes deosebit pentru marketing, pentru 
aplicarea principiilor, metodelor şi instrumentelor sale în cele mai diverse domenii, 
de la cele economice, în care marketingul a apărut şi s-a dezvoltat, la cele culturale, 
care nu au ca obiective principale vânzarea şi obținerea profitului. 

Philip Kotler, personalitate marcantă a domeniului, introduce încă din 1969 
ideea de marketing extins şi în domeniile extraeconomice, în vederea îmbunătăţirii 
activităţii organizaţiilor care oferă îndeosebi servicii cu caracter social, destinate 
satisfacerii nevoilor comunităţii, fără a obţine câştig comercial!. 

Organizațiile nonprofit încep să fie din ce în ce mai conştiente de necesitatea 
utilizării metodelor şi tehnicilor de marketing în activitatea lor, în condiţiile în care 
resursele financiare sunt insuficiente, iar concurenţa, tot mai dură. Marketingul 
le ajută să-şi concentreze atenţia asupra aspectelor esenţiale ale activităţii lor, să 
decidă cum să-şi atingă obiectivele şi, mai ales, cum să identifice, să anticipeze şi să 
satisfacă în cele mai bune condiţii nevoile, dorințele şi cererile clienţilor. 

Marketingul bibliotecilor a apărut ca o specializare a marketingului general, 
ca variantă a marketingului nonprofit şi, implicit, a celui cultural. 

Deşi există multă confuzie şi intervine chiar o anumită rezistenţă în acceptarea 
conceptului, specialiştii sunt de părere că orientarea spre marketing duce la schimbare 
şi ameliorare şi că marketingul este un factor transformator şi de adaptare a ofertei 
documentare la nevoile utilizatorilor. 

Chiar dacă utilitatea şi facilităţile marketingului sunt prezente în activitatea 
de bibliotecă, este necesară o anumită prudenţă deoarece cartea şi informaţia, în 

general, nu se supun întru totul legilor clasice ale marketingului. Se impun, de la caz 
la caz, opţiuni cu caracter strategic, adecvare şi adaptare a elementelor ce trebuie 
preluate. În acest sens, J.M. Salaiin este de părere că: „trebuie modificat principiul 
fundamental al marketingului ţinând seama de misiunea serviciilor documentare; 
este necesară definirea unei strategii adecvate, în sensul modificării relației bibliotecii 
(centre de documentare) cu utilizatorii şi colectivitatea pentru care lucrează”?. 


3.2 MARKETING 


3.2.1 DEFINIRE 


Termenul marketing este de origine anglo-saxonă (market = piaţă), iar primele 
teorii şi practici s-au dezvoltat în Statele Unite ale Americii în anii 1970-1980 ai 
secolului trecut, deşi primele definiţii apar mult mai devreme. 

Definit ca o „nouă ştiinţă a vânzării” sau ca „ştiinţa şi arta de a convinge 
clienţii să cumpere”, conceptul de marketing a cunoscut o evoluţie rapidă, în paralel 
cu schimbările economico-sociale. În lucrările de specialitate sunt prezentate 
numeroase opinii, cele mai multe abordând în mod unilateral marketingul fie doar ca 
activitate economică, fie ca proces economic, social, comercial, de corelare a cererii 
cu oferta sau ca o filosofie sau ca o funcție managerială a organizaţiei moderne. 

Ce este marketingul? 

e „filosofie de afaceri care pune pe primul plan clientul”; 

e „abilitatea de a crea şi păstra consumatori profitabili”+; 

e „totalitatea mijloacelor de care dispun întreprinderile pentru a-şi crea, 

conserva şi dezvolta pieţele şi clientela”; 

e „un ansamblu de activităţi ale întreprinderii, un efort pentru găsirea, crearea, 

stimularea şi satisfacerea nevoilor clienţilor”. 

Numeroase definiţii abordează marketingul din perspectivă managerială: 

e proces de management responsabil pentru identificarea, anticiparea şi 

satisfacerea în mod profitabil a necesităţilor clientului; 

e proces de planificare şi executare a concepției, a stabilirii preţului, a 

promovării şi distribuţiei ideilor, bunurilor şi serviciilor pentru a crea 

schimburile care satisfac scopurile indivizilor şi ale organizaţiilor. 

Asociaţia Americană de Marketing oferă următoarea definiţie: „Marketingul 
este activitatea, grupul de instituţii, precum şi procesele pentru crearea, comunicarea, 
distribuţia şi schimbul de oferte, care au valoare pentru clienţi, parteneri şi pentru 
societate în general”. 

În opinia lui W. Neubauer, specialist în marketingul bibliotecilor, „marketingul 
este un concept cu ajutorul căruia se poate face un acord între obiectivele organizaţiilor 
şi accepțiunea asupra nevoilor clienţilor, consumatorilor şi altor grupuri”*. 

O definiţie a marketingului se regăseşte în lucrarea Principiile marketingului a 
lui P. Kotler: „marketingul este un proces social şi managerial prin care indivizii sau 
grupuri de indivizi obţin ceea ce le este necesar prin crearea şi schimbul de produse 
cu o anumită valoare”. 

Deşi, în România, marketingul începe să fie studiat şi aplicat după 1990, 
încă din 1971 s-a înființat Asociaţia Română de Marketing, care considera că 
marketingul este: „un sistem complex cibernetic de activităţi şi acţiuni care, folosind 
un ansamblu de tehnici şi metode preluate de la alte ştiinţe sau proprii, specifice, 
are ca scop punerea în acord, în mod optim, într-o anumită perspectivă de timp a 
resurselor economice cu cerinţele pieţei”. O definiţie care accentuează caracterul 
interdisciplinar al marketingului. 

Conceptul actual de marketing se referă la indivizii şi la organizaţiile care au 
dorinţa şi posibilitatea de a cumpăra anumite bunuri sau servicii. 

Marketingul trebuie înţeles nu în sensul vechi de vânzare, ci în cel nou, de 
satisfacere a nevoilor consumatorului. Scopul activității de marketing este de a-l 
cunoaşte şi a-l înţelege pe client atât de bine, încât produsul să se potrivească cu 
nevoile sale pentru a fi cumpărat. 

Marketingul pune în relaţie două elemente: organizația şi clientul. Organizaţia 
încearcă să satisfacă cererile şi dorinţele clientului oferindu-i produse de calitate, la 
preţuri accesibile. 

Uneori se creează o confuzie între marketing şi relaţii publice. 

Relaţiile publice au un obiectiv asemănător marketingului. Ele reprezintă o 
punte între organizaţie şi public. Acesta din urmă reprezintă un grup de indivizi mai 
larg, care include clienții. Dacă marketingul încearcă să informeze şi să convingă 
clientul să cumpere produse sau servicii, relaţiile publice urmăresc să construiască şi 
să impună imaginea organizaţiei. Între cele două compartimente ale unei organizaţii 
ar trebui să existe relaţii de colaborare, de complementaritate şi în niciun caz unele 
antagonice. 

Din definițiile prezentate rezultă trei „legi” fundamentale ale marketingului: 

1. Toate programele şi acţiunile organizaţiei vor fi orientate spre client. 

2. Scopul principal al organizaţiei va fi creşterea volumului vânzărilor 

profitabile. 

3. Toate activităţile de marketing vor fi integrate şi vor fi coordonate la nivelul 

organizaţiei. 

3.2.2 FUNCŢIILE MARKETINGULUI 


Principalele funcţii ale marketingului sunt: 

1. Cercetarea pieței 

Prin intermediul acestei funcţii se urmăreşte obținerea de informaţii referitoare 
la pieţele prezente şi cele potenţiale, la ansamblul nevoilor de consum, la motivaţia 
consumatorilor şi la comportamentul acestora. 

2. Adaptarea organizaţiei la mediul economico-social 

Această funcţie are în vedere adaptarea operativă la condiţiile exterioare, 
în continuă schimbare, fructificarea oportunităţilor, influențarea mediului prin 
contracararea sau stimularea unor tendinţe în evoluţia sa şi dezvoltarea ofertei pentru 
anumite produse sau servicii în vederea unei prezenţe active pe piaţă. 

3. Satisfacerea în condiţii superioare a clienţilor 

4. Maximizarea eficienţei economice (a profitului) 

Funcţia presupune optimizarea structurilor în deplină concordanță cu 
obiectivele firmei, a tuturor proceselor economice, precum şi promovarea tehnicilor 
de raţionalizare a activităţilor!”. 


3.2.3 CONCEPTE DE BAZĂ ALE MARKETINGULUI 


P. Kotler defineşte, în lucrarea Principiile marketingului, conceptele esenţiale 
ale marketingului (Figura 1): 


NEVOI 
DORINŢE 
CERERI 


PRODUSE 
SERVICII 


SCHIMBURI VALOARE 


TRANZACŢII SATISFACŢIE 
RELAȚII 


Figura. |. Concepte de bază ale marketingului 


P. Kotler afirmă că soluţia pentru atingerea obiectivelor unei organizaţii constă 
în stabilirea nevoilor şi dorințelor consumatorilor vizaţi şi în furnizarea satisfacţiei 
aşteptate într-un mod mai eficient şi mai operativ decât concurenţa.” 

3.2.3.1 Nevoi. Dorinţe. Cereri 


Conceptul care stă la baza activităţii de marketing este nevoia umană. Aceasta 
reprezintă conştientizarea unei trebuinţe sau necesităţi. Cererile umane sunt forme 
de manifestare a nevoilor, diferite de la un individ la altul, în funcţie de cultura şi 
personalitatea acestora. Oamenii doresc să aleagă produsul care să le ofere satisfacția 
cea mai mare pentru banii cheltuiţi. Atunci când sunt dublate de capacitatea de plată 
sau de puterea de cumpărare, dorințele se transformă în cereri. 


3.2.3.2 Produse. Servicii 


De regulă, noţiunea de „produs” se referă la un obiect fizic. Specialiştii utilizează în 
general termenii „bunuri” şi „servicii” pentru a face diferenţa între produsele fizice, tangibile 
şi cele intangibile. Astfel, termenul de produs acoperă sfera bunurilor materiale, a serviciilor 
şi a multor altor mijloace prin care pot fi satisfăcute nevoile şi dorinţele consumatorilor. 


3.2.3.3 Valoare. Satisfacţie 


Un concept fundamental în marketing, este cel de valoare, iar scopul tuturor 
organizaţiilor este satisfacția clienţilor. 

Valoare înseamnă însuşirea unor produse de a corespunde necesităţilor, 
idealurilor şi aşteptărilor unui cumpărător. 

Valoarea poate reprezenta, de asemenea, şi aprecierea pe care un subiect o 
manifestă faţă de un obiect (lucru, idee, atribut, relaţie) după criteriul socialmente 
împărtăşit al satisfacerii unei nevoi sau a unui ideal. 


3.2.3.4 Schimburi. Tranzacţii. Relaţii 


Schimbul este actul obţinerii unui lucru dorit de la cineva, prin oferirea altui 
lucru în locul acestuia. Schimbul este conceptul de bază al activităţii de marketing, 
iar tranzacţia este unitatea de măsură. Tranzacţia constă în schimbul unor valori între 
două părţi. Există tranzacţii monetare şi în natură. Marketingul tranzacţional este o 
componentă a unei idei mai complexe, numite marketing, de relaţii. 

Operatorii de marketing inteligenţi depun eforturi în direcția stabilirii unor 
relaţii cu clienţii, distribuitorii, intermediarii şi furnizorii de valoare. Ei încheagă 
puternice legături economice şi sociale, promițând şi oferind permanent produse de 
calitate superioară, servicii pe măsură şi preţuri rezonabile. Principiul de operare este: 
stabileşte relaţii bune şi tranzacţiile profitabile vor apărea. 


3.2.3.5 Piaţa 


Conceptul de tranzacţie duce la cel de piaţă. Piaţa reprezintă ansamblul 
cumpărătorilor efectivi şi potenţiali ai unui produs sau locul unde se desfăşoară 
procesul de cerere şi ofertă. 

3.2.4 EVOLUȚIA MARKETINGULUI 


Conceptul de marketing a suferit de-a lungul vremii numeroase schimbări şi 
nici acum nu este interpretat fără echivoc (Tabelul 1). 


Tabelul 1. Evoluţia conceptelor de bază în marketing 


CONCEPTE CARACTERISTICI PERIOADA 
Ptodhiiie Producție cât mai mare şi distribuţie cât 1860-1900 
mai largă 
Dida Produse de calitate, cu performanţe 1900-1920 
ridicate 
Dina Programe agresive în promovare şi 1920-1950 
vânzare 
Stabilirea nevoilor, dorințelor şi cererilor 
Marketing pieţei şi oferirea satisfacţiei chenţilor 1950-2000 
într-un mod cât mai eficient 
Schimbarea pozitivă a comportamentului 
Marketing social Boli ea Seul, accentele 1970-prezent 
protecţiei mediului şi ajutorarea 
comunităţilor 


Cea mai importantă schimbare este trecerea de la conceptul de vânzare la cel 
de marketing. Comparaţia între conceptul de vânzare şi cel de marketing (după 
P. Kotler) este prezentată în Figura 2". 

Conceptul de vânzare porneşte de la producţie, se concentrează asupra 
produselor din oferta curentă a firmei şi apelează la vânzarea şi promovarea masivă 
în scopul realizării profitului. 

Conceptul de marketing porneşte de la o piaţă bine definită şi se concentrează 
asupra nevoilor clienților, coordonând toate activităţile care îi influenţează şi 
urmărind realizarea profitului prin satisfacerea lor. 

CONCEPTUL DE VÂNZARE 


FABRICA PRODUSE VÂNZARE PROFIT 
EXISTENTE PROMOVARE 


CONCEPTUL DE MARKETING 


NEVOILE MARKETING PROFIT 
CLIENTULUI INTEGRAT SATISFACŢIE 


Figura 2. Comparaţie între conceptul de vânzare şi cel de marketing 


Dezvoltarea marketingului a luat naştere mai întâi în domeniul bunurilor de 
consum, deci în condiţiile unor activităţi profitabile. 

În sectorul de afaceri, marketingul s-a răspândit cel mai rapid în cadrul firmelor 
producătoare de bunuri de consum preambalate, firmelor producătoare de bunuri de 
folosinţă îndelungată şi firmelor de echipament industrial. 

Însă, în ultimele decenii, firmele prestatoare de servicii de consum, mai ales 
companiile aeriene, societăţile de asigurare şi cele prestatoare de servicii financiare 
au adoptat şi ele practicile moderne de marketing. 

Cea mai recentă categorie de întreprinzători care şi-a manifestat interesul 
pentru marketing este cea a liber-profesioniştilor (avocaţi, contabili, medici, arhitecţi) 
care au început să-şi promoveze serviciile şi să practice o politică de preţ agresivă. 

În timp, au fost atrase în acest proces organizaţiile nonprofit şi organizaţiile 
noneconomice (universităţi, administrații, muzee, teatre, biblioteci), care îşi evaluează 
activitatea în măsura în care reuşesc să producă satisfacție prin prestare de servicii. 
Marketingul devine, astfel, o componentă vitală a strategiilor multor organizaţii 
nonprofit. 

În ultima vreme, a apărut un concept nou, marketingul 3.0, acesta fiind un 
proces cultural şi spiritual care pune valorile în centrul modelului de afaceri al unei 
firme!“. Această nouă versiune a marketingului a permis prezentarea evoluţiei dintr-o 
altă perspectivă (Tabelul 2). 

Tabelul 2. Evoluţia marketingului (după Kotler, Krtajaya şi Setiawan) 


CARACTERISTICI 


CONCEPTE 


PERIOADA 


Marketing 1.0 
(Marketingul 
produselor) 


Deceniul postbelic 


Mixul de marketing 
Ciclul de viaţă al 
produsului 

Imaginea mărcii 
Segmentarea pieţei 
Auditul de marketing 


Anii 1950 


Creştere explozivă 


Cei patru P: Produse, 
Preţ, Promovare, 
Plasament 


Anii 1960 


Marketing 2.0 
(Marketingul 

clienților şi al 
mărcilor) 


Turbulenţe 


Segmentare 

Piaţă-ţintă 

Poziţionare 

Marketing strategic 
Marketingul serviciilor 
Marketing social 


Anii 1970 


Incertitudini 


Relaţionare 


Marketing global 
Marketing local 

Marketing direct 
Marketing intern 


Marketing emoţional 
Internet marketing 
Etica în marketing 


Anii 1980 


Anii 1990 


Motor financiar 


Marketingul rentabilităţii 
Marketingul capitalului 
Marketingul 
responsabilităţii sociale 


Anii 2000 


Marketing 3.0 
(Marketingul 
valorilor) 


Spirit 


Valori 
Marketing cultural şi 
social 


Prezent-Viitor 


În prezent se vorbeşte şi se scrie tot mai mult despre marketing. Importanţa lui 
a crescut mai ales datorită unor factori, cum ar fi: 
e consumatori din ce în ce mai sofisticaţi, cu gusturi tot mai diverse; 
e concurenţa din ce în ce mai dură; 


e separarea producţiei de consum; 


e organizaţii din ce în ce mai complexe; 
e schimbări rapide ale mediului. 

Câţiva dintre aceşti factori au schimbat fundamental, în ultimul timp, şi 
activitatea structurilor infodocumentare (biblioteci, centre de documentare, arhive 
sau muzee). 


3.3 MARKETINGUL ÎN BIBLIOTECĂ 


3.3.1 APARIȚIE. DEFINIRE. EVOLUȚIE 


Marketingul în bibliotecă trebuie abordat în relaţie directă cu marketingul 
ONP (organizaţiilor nonprofit), marketingul serviciilor şi marketingul cultural, 
având numeroase elemente comune cu acestea. 

Termenul de marketing a intrat deja în vocabularul nostru, deşi au trecut mai 
puţin de treizeci de ani de când este aplicat în biblioteci şi servicii informaţionale. 
Premisa de la care porneşte marketingul este simplă: clientul se află în centrul atenţiei 
fiecărei biblioteci. Ideea nu este nouă, specialiştii în biblioteconomie au susţinut o 
astfel de filozofie chiar înainte de anul 1880. Astfel, în discursul său ţinut în 1876 
cu ocazia constituirii primei asociaţii de bibliotecari, ALA (American Library 
Association), Samuel Green vorbea despre îmbunătăţirea relaţiilor dintre biblioteci 
şi utilizatorii acestora. După două decenii, în 1896, la o conferință ALA, Julien 
Stearn arăta necesitatea publicităţii pentru biblioteci. Încă de la începutul secolului 
al XX-lea, Andreas Schack lansa conceptul extension work, ca o cale de atragere a 
cititorilor, în special a copiilor, către lectură, iar clasicele legi ale lui Ranganathan, 
în anii '30 ai secolului trecut, aveau în vedere ameliorarea relaţiei dintre bibliotecă 
şi cititori. 

Astăzi, marketingul de bibliotecă presupune buna cunoaştere atât a instituţiei, 
cât şi a consumatorului (utilizatorului). Numai după ce cele două entităţi au fost pe 
deplin studiate, marketingul poate constitui o punte, un element de legătură şi poate 
facilita schimbul între ele. 

Clientul plăteşte unei biblioteci ceea ce el percepe drept „cost”. În schimbul 
a ceea ce a plătit, primeşte un produs sau un serviciu. Acest „cost” este perceput de 
bibliotecă drept „beneficiu”. 

Marketingul este o disciplină care se axează pe facilitarea unor astfel de 
schimburi. Este important să se înţeleagă complexitatea şi nuanțele costului şi 
beneficiului ce intră în componenţa procesului de schimb. Schimbul reprezintă 
procesul prin care biblioteca şi clientul vin în contact direct. Schimbul trebuie să fie 
benefic şi să satisfacă ambele părți. 

Marketingul de bibliotecă înseamnă dezvăluirea căilor raţionale de comunicare 
între cei care propun serviciile (biblioteca) şi cei care le „cumpără” (utilizatorii). 

Conform unei definiții date de C. Boca: „marketingul de bibliotecă este o 
activitate îndreptată către satisfacerea de dorinţe şi necesități şi către o informare 
efectivă şi eficientă a celor din jur (care alcătuiesc, de fapt, piaţa-ţintă)”":. 

Mai multe voci arată că marketingul de bibliotecă este o filozofie, o atitudine, 
o stare de spirit, fiind un factor ce ameliorează activitatea, conducând în ultimă 
instanţă la eficienţă, acces mai bun la fondurile şi colecţiile bibliotecii, satisfacţie 
mărită în utilizarea bibliotecilor. 

Marketingul de bibliotecă înseamnă chiar mai mult: 

- punerea activă în serviciul nevoilor utilizatorilor reali şi potenţiali; 

- adaptarea permanentă la nevoile utilizatorilor, pentru a asigura un grad sporit 

de satisfacţie a acestora; 

- permanenta comunicare cu utilizatorii; 

- evaluarea gradului de satisfacție a acestora, pentru a opera, imediat, 

îmbunătățirile necesare în materie de ofertă informaţională. 

Un punct de vedere interesant au specialiştii indieni Dinesh K. Gupta şi Ashok 
Jambhekar, care propun abordarea marketingului de bibliotecă pe mai multe direcţii!*: 

e marketingul ca filozofie; 

e marketingul ca metaforă; 

e marketingul ca un set de tehnici; 

e marketingul ca o cale de acces. 

Deşi este o disciplină tânără, marketingul de bibliotecă şi-a stabilit deja 
propriile funcţii şi principii. 

Funcţiile generale ale marketingului pot fi adaptate marketingului de 
bibliotecă. Excepţie face maximizarea eficienţei economice (a profitului), care 
deosebeşte fundamental marketingul de bibliotecă de cel comercial. 

Nu putem vorbi despre marketing de bibliotecă fără să facem referire la 
principiile marketingului documentar, care ghidează întregul proces: 

e biblioteca trebuie să vină în întâmpinarea utilizatorilor, nu trebuie să-i 

aştepte pe aceştia să-şi manifeste cerinţele; 

e relaţii deschise, de sprijin şi de comunicare cu utilizatorii; 

e evaluarea permanentă a nevoilor şi a cererilor de informare prin cercetare de 

marketing (anchete, interviuri, chestionare, întâlniri); 

e elaborarea de produse şi servicii documentare adecvate; 

e oferta documentară trebuie să conţină şi sursele externe oferite prin 

intermediul reţelelor; 

e dezvoltarea inovării, creativităţii, iniţiativei; 

e marketingul strategic trebuie să se încheie cu feedback, reevaluări, adaptări, 

transformări ale întregului proces. 


3.3.2 NECESITATEA IMPLEMENTĂRII MARKETINGULUI ÎN 
BIBLIOTECĂ 


În ansamblul cuprinzător al acţiunilor întreprinse pentru modernizarea 
bibliotecilor, introducerea unor elemente de marketing preocupă tot mai mult pe 
manageri, pe bibliotecari şi utilizatori. 

Deşi de dată recentă, preocupările de marketing câştigă teren, necesitând o 
mai bună asimilare a experienţelor din diverse instituţii ale cărţii, din ţară şi din 
străinătate, şi stabilirea unor norme unitare de aplicare prin decizii cu caracter legal- 
administrativ. 

Dacă privim relaţiile dintre serviciile unei biblioteci şi ansamblul beneficiarilor 
acesteia ca o confruntare dintre o ofertă globală implicând costuri şi un set de cereri 
diferențiate — altfel spus ca o relaţie de piaţă — atunci este cât se poate de limpede că 
implementarea marketingului este în întregime justificată. 

Introducerea conceptului de marketing nu înseamnă doar o schimbare 
organizatorică unică, ci un proces permanent care cere revizuirea temeinică a 
serviciilor. Din punctul de vedere al beneficiarilor, trebuie regândită întreaga 
concepţie a bibliotecii, în special constituirea fondurilor de carte, procesul muncii şi 
organizarea internă. 


3.3.3 FACTORII CARE DETERMINĂ IMPLEMENTAREA 
MARKETINGULUI ÎN BIBLIOTECĂ 


În secolul al XXI-lea, economia pentru profit conduce lumea şi, la o scară mai 
mică, întreprinderile şi serviciile, iar universităţile şi bibliotecile nu pot scăpa acestui 
fenomen. 

Cum poate o bibliotecă să-şi armonizeze misiunea sa de serviciu public şi 
gratuitatea asociată acesteia cu importantele funcţii economice? Ar trebui să se treacă 
de la o extremă la alta? Experienţa statelor occidentale, cu vechime în brokerajul 
informaţional, arată că nu este neapărat necesar. Totuşi, numeroasele schimbări şi 
probleme (în special de natură financiară) apărute ar putea obliga instituțiile publice 
să proiecteze unele servicii contra cost. Factorii prezentaţi în continuare impun 
implementarea marketingului în bibliotecă. 


3.3.3.1 Noile tehnologii informaţionale 


Asediate de presiunea preţurilor în creştere, de restricţiile bugetare, de 
complexitatea muncii, bibliotecile au fost atrase de noua tehnologie. 

Progresul tehnologic a fost spectaculos, în special în domeniul tehnologiilor 
Bibliotecile au ajuns rapid să vadă în tehnologie un adevărat panaceu. Deşi nici 
tehnologia nu s-a dovedit a fi salvatoare, cu siguranţă este importantă. Aceasta a 
înzestrat bibliotecile cu posibilități imense de prelucrare a publicaţiilor, a devenit 
o unealtă de nepreţuit în managementul informaţiilor, mai ales în activităţile de 
regăsire şi stocare. 

În mediul bibliotecilor, este mai greu să recunoşti neajunsurile tehnologiei, 
fiindcă principalul scop al managementului informaţiilor (culegerea, prelucrarea, 

memorarea, regăsirea şi transmiterea informaţiilor) este îndeplinit. Un punct de 
vedere critic asupra tehnologiei şi neajunsurilor ei a fost adus în discuţie din cauza 
presiunii constrângerilor bugetare. 

Nu există niciun dubiu că informatizarea permite stocarea unui număr mare de 
date; prin telecomunicaţii şi reţele, biblioteca are un acces din ce în ce mai mare la 
bazele de date externe. Tehnologia oferă cel mai puternic instrument în problemele 
referitoare la prelucrarea datelor, stocare, acces, căutare, relaţionare şi regăsire. Astfel, 
biblioteca şi-a întărit funcţia de centru informaţional, de resursă pentru cercetare. De 
fapt, prăpastia care se formează este cea dintre necesităţile bibliotecii şi resursele 
financiare pe care le are la îndemână, dat fiind faptul că tehnologia modernă costă. 


3.3.3.2 Informația-marfă 


Noile tehnologii de informare şi comunicare impun creşterea investiţiilor în 
biblioteci. Cu cât se investeşte mai mult, cu atât creşte cantitatea de informaţii, iar 
serviciile devin mai rapide. Bibliotecile sunt nevoite să caute noi metode şi strategii 
prin care să găsească alte surse de finanţare. Unele servicii oferite de biblioteci ar 
putea fi „comercializate”. 

Trecerea la economia de piaţă a bibliotecilor impune conştientizarea acestor 
fenomene noi. Primul pas ar putea fi introducerea serviciilor plătite. Absolutizarea 
principiului gratuităţii serviciilor generează numeroase discuţii. 

Tradiţia impune o gratuitate deplină, ceea ce nu înseamnă că oferta de 
servicii nu poate fi îmbunătăţită. Chiar dacă bibliotecile se schimbă, depăşind faza 
tradițională, ele nu pot deveni un simplu serviciu de informare. Biblioteca are un loc 
aparte ca sursă de informare şi spaţiu cultural cu virtuţi formativ-morale indubitabile. 
Ideea reducționistă, conform căreia informaţia este o marfă ca oricare alta, provoacă 
unele simplificări, dar şi periculoase alunecări de la scopurile generale ale bibliotecii 
ca spaţiu universal de cultură. 

Trebuie subliniat faptul că nicicând resursele bibliotecilor nu vor fi asigurate 
din activități proprii fără a atinge grav funcţia fundamentală a instituției cărţii şi a 
dreptului cetăţeanului la informare gratuită şi la cultură.!! 

Bibliotecile nu pot supravieţui pe principiile autogestiunii. La fel ca alte 
instituţii de cultură, ele au nevoie de subvenţii. Dar tot mai evident este şi faptul că 
numai cu banii alocaţi de stat sau de alte organe de finanţare nu este posibil să se 
asigure nivelul necesar al serviciilor bibliotecilor, să fie satisfăcute dorinţele mereu 
crescânde ale utilizatorilor. 

Majoritatea bibliotecilor nu percep însă informaţia ca pe o marfă, iar acest 
lucru nu este legat numai de gratuitatea serviciilor de bibliotecă. Beneficiarul este 
pregătit să plătească mulţi bani pentru o informaţie unică. În societatea noastră, puţine 
biblioteci posedă asemenea informaţii. În condiţiile pieţei actuale, este necesară 
culegerea, prelucrarea şi transmiterea unor informaţii care pot fi comercializate. 

Devin importanţi acei beneficiari care plătesc serviciile de bibliotecă. Îndeosebi 
aceşti clienţi ar trebui descoperiţi şi atraşi. 

Mai devreme sau mai târziu se va înţelege, probabil, că informaţia trebuie 
plătită, totuşi vor apărea şi reacţii de tipul: plata informaţiilor este imorală... ieri 
totul era mai bine, comod şi gratuit. 

Cerinţele utilizatorilor obligă biblioteca să renunţe la izolarea sa profesională; 
biblioteca trebuie să coopereze cu alte instituţii, să-şi perfecţioneze tehnologia şi să 
ofere informaţia într-o formă accesibilă. 


3.3.3.3 Resursele financiare 


Strategiile actuale ale bibliotecilor urmăresc sporirea resurselor financiare prin 
introducerea unor metode moderne de marketing. Veniturile rezultate se vor constitui 
ca resurse suplimentare pentru îmbunătăţirea activităţilor, şi nu ca o modalitate de 
limitare sau eliminare a subvenţiilor publice. 

Metodele de marketing pot interveni în reconsiderarea ofertei de servicii, prin 
informatizare şi asociere la servicii naţionale şi internaţionale. Apare, astfel, necesară 
nu numai îmbunătăţirea ofertei, ci şi implementarea unor activităţi promoţionale de 
cunoaştere a resurselor bibliotecilor şi de atragere a unor noi grupuri de utilizatori. 

Este învechită ideea că instituţiile culturale sau infodocumentare nu trebuie 
să se străduiască să obţină profit. Obţinerea unui venit cât mai mare poate să 
ducă la îmbunătăţirea şi diversificarea ofertei de servicii. Dacă bibliotecile vor să 
supravieţuiască, ele trebuie să-şi vândă produsele pe baza unor nevoi şi dorinţe 
corect identificate. Pentru a avea succes în activitatea de marketing, bibliotecarii 
trebuie să ofere servicii de calitate. 

Conştiinţa profesională a bibliotecarilor, formată pe cu totul alte precepte, se 
împotriveşte noilor tendinţe şi acceptă cu greu expresii precum „piaţa şi biblioteca” 
sau „marketingul de bibliotecă”. Bibliotecarul modern cu unele competenţe în 
domeniul marketingului se va ocupa de găsirea clienţilor, a persoanelor care sunt 
dispuse să plătească informaţia dorită. 

Astăzi este deja clar că venitul va modifica radical stereotipurile relațiilor 
dintre bibliotecă şi utilizator, dintre diferitele biblioteci, dintre salariaţi şi bibliotecă. 
Confruntaţi cu un viitor atât de dificil, bibliotecarii nu îşi pot permite să ignore nicio 
idee referitoare la modul în care bibliotecile ar trebui să funcţioneze cu eficienţă 
maximă. 

Bibliotecile trebuie să conştientizeze faptul că schimbările dramatice ale 
condiţiilor financiare vor duce la o abordare a activităţilor şi serviciilor specifică 
economiei întreprinderii. De aici decurge necesitatea fundamentală a bibliotecilor de 
a se autojustifica, de a-şi dovedi utilitatea. Astfel, strategiile şi măsurile de marketing 
preiau sarcini centrale, în sensul că adaptarea propriilor servicii şi a ofertelor de 
informaţie la grupuri de utilizatori exact definite trebuie să fie parte a acestei activităţi 
de marketing. Prin dezvoltarea unor asemenea strategii, bibliotecile vor înţelege mai 

bine nevoile şi dorinţele clienţilor. Politica de marketing a fiecărei biblioteci trebuie 
să fie elaborată ţinând cont atât de condiţiile locale cât şi de conjunctura generală. 

Beneficiile unui program de marketing pentru o bibliotecă pot fi regăsite fie în 
servicii publice îmbunătăţite (rezultat al unei focalizări crescute asupra necesităților 
şi intereselor diferitelor grupuri-ţintă deservite), fie într-o eficienţă crescută în 
atingerea scopurilor propuse. 


3.4 MIXUL DE MARKETING 


3.4.1 DEFINIRE. COMPONENTE 


Mixul de marketing reprezintă combinaţia instrumentelor politicii de desfacere 
aplicată la un moment dat de către o organizaţie. Concept cu o poziţie centrală în 
teoria şi practica de marketing, mixul s-a impus ca instrument de bază în proiectarea 
şi concretizarea strategiilor organizaţiilor. 

Mixul constituie setul de instrumente tactice ale firmelor necesar stabilirii unei 
poziţii solide pe piaţa-ţintă. Un program de marketing eficient combină elementele 
mixului, astfel încât să permită atingerea obiectivelor firmei. El asigură antrenarea 
resurselor în proporţii diferite, grupându-le în jurul celor patru elemente cunoscute 
în literatura de specialitate ca cei 4P: Produs (servicii), Plasament (distribuţie), Preţ 
şi Promovare. 

Mixul de marketing reprezintă piatra de temelie a delimitării marketingului 
serviciilor de marketingul bunurilor. Deosebiri esenţiale apar îndeosebi în privinţa 
politicilor de distribuţie, dar şi în cele de preţ şi promovare. 

Conţinutul mixului în domeniul serviciilor evidenţiază o serie de particularități 
(după cum am arătat) în raport cu alte sectoare de activitate. Ele sunt determinate 
de natura şi caracteristicile serviciilor, de conţinutul pieţei, de modul de prestare 
şi consum. Astfel, este evident conţinutul diferit al distribuţiei şi apare destul de 
pregnant rolul jucat în atingerea obiectivelor de piaţă de unele instrumente precum: 
ambianța în care se realizează prestațiile, personalul de servire (aflat în contact 
cu clientul), participarea clientului la realizarea prestaţiilor. Pe această bază se 
apreciază că mixul de marketing trebuie reformulat şi completat, luând în considerare 
următoarele variabile!*: 

- variabile similare domeniilor producţiei materiale (preţ şi promovare); 

- variabile modificate în raport cu mixul de marketing tradiţional (produs şi 
plasament-distribuţie); 

- variabile specifice serviciilor (ambianța, personalul, clientul). Variabilele 
specifice serviciilor incluse în această clasificare sunt componente ale produsului 
sau plasamentului, putând intra în discuţie în formularea submixului de marketing 
corespunzător acestor elemente, în cadrul cărora deţine un loc esenţial. 

Cei 4P ai mixului de marketing în concepţia lui P. Kotler sunt prezentaţi în 
Figura 31: 


PRODUS PLASAMENT PREȚ PROMOVARE 
Varietate Canale de Preţ de catalog Reclamă 
Calitate distribuţie Rabaturi Acţiuni promoţionale 
Design Acoperire Reduceri Vânzări personale 
Caracteristici Sortimente Perioada de plată Publicitate 
Nume de marcă | Amplasare Condiţii de creditare 
Servicii Inventariere 
Garanţii Transport 

PIAȚA-ȚINTĂ 


Figura 3. Cei 4P ai mixului de marketing (după P. Kotler) 


Organizațiile actuale pun în centrul activităţii lor clientul, de aceea un 
instrument la fel de important ca mixul de marketing cu cei 4P sunt cei 4C: clientul, 
confortul, comunicarea şi costul. Între cei 4P şi cei 4C există o relaţie directă: 

e Produs — Client 

e Plasament — Confort 

e Preţ — Cost 

e Promovare — Comunicare 

Organizațiile care vor ţine seama de această corelaţie vor reuşi să combine 
eficient elementele mixului, astfel încât să obţină avantajul competitiv pe piaţă. În 
concepţia lui J.M. Salaiin%, cele patru elemente ale mixului de marketing pentru 
biblioteci sunt: servicii, servuction (servire), contract şi comunicare (Figura 4). 


Figura 4. Mixul de marketing în bibliotecă (după J. M. Salaiin) 

Oferta de servicii înlocuieşte produsul dintr-o schemă a mixului de marketing 
pentru organizaţiile care au ca obiectiv obţinerea profitului. Un serviciu nu se poate 
oferi decât dacă participarea consumatorului său are loc înainte sau în momentul 
producerii acestuia. 

J.M. Salaiin a creat un nume nou pentru participarea activă a utilizatorilor 
în prestarea serviciului, servuction?. Termenul, o combinaţie dintre serviciu şi 
producție, este folosit pentru a desemna momentul în care producătorul intră în relaţie 
cu utilizatorul pentru a presta un serviciu. Dincolo de terminologie, fenomenul este 
de o importanţă capitală pentru analiza activităţii de marketing. De fapt, procesul 
de servuction pune în relaţie trei elemente?: mijloacele materiale (documentele), 
personalul (bibliotecarul) şi clientul (utilizatorul). 

În opinia lui J.M. Salaiin, servuction înlocuieşte distribuţia, iar politica de 
contract o înlocuieşte pe cea de preţ. Pentru serviciile clasice de bibliotecă, contractul 
se poate încheia la diferite niveluri de realizare a serviciului: accesul la serviciu 
(intrarea în bibliotecă, dreptul de a utiliza un aparat), realizarea concretă a serviciului 
(consultare, împrumut, copiere) şi eventual accesul la anumite informaţii (cercetare 
documentară). În cazul bibliotecilor, justificarea plăţii pentru servicii se sprijină pe 
investiţiile costisitoare, pe costurile de întreţinere şi de funcţionare, în special în 
informatică, telecomunicaţii şi audio-vizual. 

La fel ca celelalte variabile ale mixului şi comunicarea cu publicul-ţintă trebuie 
luată în considerare. În acest sens au fost elaborate tehnici de o redutabilă eficacitate 
pentru a crea mesaje pertinente şi pentru a găsi căile potrivite pentru a atrage atenția 
şi a convinge. Comunicarea este una dintre variabilele cele mai costisitoare pentru 
specialiştii în marketing, putându-se, uneori, chiar confunda cu marketingul. 

În concluzie, realizarea unui mix de marketing se bazează în principal pe: 
analiza internă şi externă a publicului, imaginea serviciilor care trebuie să corespundă 
nevoilor publicului-ţintă, activitatea de servuction adaptată comportamentului şi 
nevoilor acestui public, contractul, care formalizează relaţia ce se stabileşte între 
client şi prestator, şi comunicarea, prin care se încearcă convingerea publicului să 
utilizeze serviciul”. 


3.4.2 PRODUSE DE BIBLIOTECĂ 


3.4.2.1 Definire. Caracteristici 


Produsul reprezintă un set de atribute oferite de cel care îl realizează, cu scopul 
satisfacerii nevoilor şi dorințelor unui utilizator. Produsele de bibliotecă sunt, în 
general, produse documentare, lucrări sau materiale realizate de diverse servicii ale 
bibliotecilor. Acestea presupun contactul dintre bibliotecar (specialistul în informare 
şi documentare) şi utilizator, într-o manieră directă şi neutră. 

Caracteristicile produselor documentare sunt: 

e au o formă fizică, sunt materiale, tangibile, fie că este vorba de produse 
documentare finite (buletinul bibliografic, bibliografiile la cerere), fie că este vorba 
de produse documentare semifinite (baze de date); 

e consumul produselor are loc, de regulă, după producerea acestora; 

e calitatea produselor este mai uşor de evaluat decât cea a serviciilor; 

e interacțiunea bibliotecar-utilizator este determinantă pentru calitatea 
produsului; 

e produsele generează şi întreţin serviciile de bibliotecă (împrumut, consultare, 
traducere etc.). 


3.4.2.2 Produse realizate de serviciile de informare 


Produsele de bibliotecă sunt, în general, produse documentare şi pot fi 
clasificate în următoarele categorii: 


A. Lucrări bibliografice 

e bibliografii tematice, pe subiecte sau pe autori; 
e repertorii bibliografice; 

e indici bibliografici şi indici de reviste; 

e monografii bibliografice; 

e buletine bibliografice. 


B. Cataloage de cărți şi periodice 
C. Indexuri sau liste de termeni 


Biblioteca Naţională, de exemplu, editează numeroase asemenea produse 
documentare: 

e Bibliografia naţională română cu seriile: Cărţi, albume, hărți, Publicaţii 
seriale; Teze de doctorat; Documente muzicale tipărite şi audiovizuale; „Românica”; 
Articole din publicaţii periodice. Cultură; 

e Catalogul cărţilor străine intrate în bibliotecile din România; 

e Articole din bibliologie şi ştiinţa informării (ABSI); 

e Biblioteconomie. Sinteze, traduceri, metodologii; 

e Biblioteca: revista de bibliologie şi ştiinţa informării; 

e Aniversări culturale; 

e Bibliografia cărţilor în curs de apariţie (CIP). 

Prin vânzarea acestor produse, bibliotecile îşi pot suplimenta resursele 
financiare. 

3.4.3 SERVICIILE DE BIBLIOTECĂ 


3.4.3.1 Definire. Caracteristici 


Biblioteca trebuie să fie interesată permanent (prin intermediul 
compartimentului de marketing) de redefinirea sarcinilor şi obiectivelor bibliotecarului, 
astfel încât acesta să se afle „în serviciul utilizatorului”, contactul bibliotecar-client 
având o importanţă strategică în asigurarea calităţii produselor şi serviciilor. 

Biblioteca tradițională oferă un număr mare de documente şi servicii în speranţa 
că acestea vor fi solicitate şi folosite. În mediul bibliotecar actual, influenţat de o 
multitudine de factori restrictivi, bibliotecile ar trebui să-şi reorienteze politica de 
oferte spre acele produse şi servicii care sunt într-adevăr dorite de publicul utilizator. 
Ofertele învechite ar trebui oprite, fără a ţine cont chiar de obligaţiile bibliotecii şi 
de tradiţie. 

Regândirea sarcinilor fundamentale va duce la restructurarea fondului, 
eliminarea documentelor nesolicitate, renunţarea la unele abonamente la publicaţii 
periodice prea costisitoare, achiziţia de noi titluri din domenii de actualitate etc. 

Serviciile de bibliotecă sunt activităţi prestate în beneficiul utilizatorilor de 
documente şi informaţii. 

Acestea se împart în servicii de intrare (achiziţia), servicii de ieşire şi 
servicii comune tuturor tipurilor de organizaţii (financiar-contabil, personal etc.). 
Marketingul se concentrează, în special, asupra serviciilor de ieşire, cele care pun în 
relaţie biblioteca şi cititorii. 


3.4.3.2 Factorii care influențează serviciile de bibliotecă 


A. Publicul 

Accesul, dreptul de a fi înscris şi permisiunea de utilizare a serviciilor sunt 
reglementate de fiecare structură în parte. 

Orientarea şi diferenţierea serviciilor se vor face în funcţie de categoriile de 
utilizatori, de profilul acestora şi de politica generală a bibliotecii. Biblioteca are 
obligaţia de a dirija şi reorienta publicul care nu are acces la serviciile şi produsele 
sale către alte structuri documentare care le-ar putea oferi aceste servicii. 


B. Resursele umane 
Calitatea serviciilor este influenţată de competenţa, amabilitatea, sensibilitatea, 
empatia şi mai ales de abilităţile de comunicare ale personalului bibliotecii. 


C. Resursele materiale şi financiare 

Biblioteca este obligată să evalueze, diferențiat, costurile fiecărui serviciu 
prestat pentru utilizatori, costurile unui nou serviciu, să stabilească ce servicii sunt 
oferite gratuit utilizatorilor (şi/sau unei categorii) şi ce servicii trebuie plătite. 

Deşi cheltuielile serviciilor sunt greu de evaluat, ele trebuie să includă costuri 
legate de proiectarea serviciului, costurile materialelor şi echipamentelor, costuri de 
personal şi costuri legate de funcționarea efectivă a serviciului. 

Biblioteca trebuie să dezvolte în rândul utilizatorilor ideea că, deşi unele 
servicii sunt oferite gratuit, la un moment dat, cineva trebuie să plătească. 

Organizarea serviciilor trebuie să ţină seama de aspectele economice, de 
existenţa resurselor materiale şi financiare pentru producere şi difuzare, de costuri 
şi, eventual, de modalităţile de recuperare a acestora. Gama de servicii ar trebui 
să răspundă următoarelor două obiective: nivelul de absorbţie al pieţei şi volumul 
nevoilor de informare, respectiv echilibrul dintre producerea serviciilor şi produselor 
şi rentabilitatea acestora. 

Biblioteca are posibilitatea de a opta pentru: 

* o gamă largă de servicii, care acoperă un număr mare de segmente de piaţă. 
Dar lărgirea gamei de servicii şi produse dispersează eforturile şi conduce la creşterea 
costurilor de producere şi organizare; 

- o gamă restrânsă de servicii, care prezintă avantajul unei mai bune cunoaşteri 
a segmentului de piaţă, oferind o marjă mai mare de exploatare. 


3.4.3.3 Tipuri de servicii de bibliotecă 


Documentele şi informaţiile pot fi comunicate prin intermediul unor servicii 
de tipul: 

- Consultarea, în spaţiile special amenajate ale bibliotecii, a documentelor 
primare, fie în regim controlat, în regim semi-controlat sau în regim de acces direct. 

- Împrumutul de publicaţii este asigurat, de regulă, de un serviciu specializat. 
Biblioteca împrumută la domiciliul utilizatorilor, pe o perioadă de timp determinată, 
un anumit număr de documente aflate în colecțiile proprii. 

- Împrumutul interbibliotecar are în vedere documentele provenite din alte 
biblioteci din ţară sau din străinătate care sunt puse la dispoziţia utilizatorilor proprii 
pentru a fi consultate. 

- Traducerea este, de regulă, asigurată de servicii specializate. Biblioteca 
efectuează, în funcţie de interesul unui grup de utilizatori şi de limba utilizată de 
aceştia, traduceri ale unor texte publicate, de cele mai multe ori, în reviste şi în limbi 
de mică circulaţie. 


- Servicii de referinţe (în sistem tradiţional şi digital). Deşi în bibliotecă este 
disponibilă o cantitate de informaţii mai mare ca oricând, majoritatea utilizatorilor 
sunt incapabili să le găsească pe cele de care au nevoie, fără asistenţa bibliotecarului. 
Acest lucru a determinat bibliotecile să organizeze servicii de referinţe în care 
lucrează bibliotecari special pregătiţi. Aceştia, pe baza unor interviuri, încearcă să 
descopere nevoile informaţionale ale utilizatorilor. 

Din categoria serviciilor de referinţe fac parte: 

- Serviciile de informare bibliografică şi documentară. Acestea elaborează la 
nivel local, central, naţional şi internaţional, lucrări bibliografice şi documentare prin 
valorificarea colecţiilor bibliografice şi documentare cu caracter cultural-ştiinţific. 

- Serviciile de informare online şi interogarea bazelor de date abonate. 
Bibliotecile, receptive la noua metodă de asigurare a unei informări la zi a 
beneficiarilor, şi-au organizat servicii specializate, uneori contra cost, care să ofere 
publicului cercetări interactive, prin interogarea diverselor baze de date. 

- Serviciile oferite prin internet (e-mail, resurse web, regăsirea informaţiilor 
cu ajutorul motoarelor de căutare). 

Alte servicii: 

- Servicii specializate. Biblhotecarii din bibliotecile specializate pot oferi 
beneficiarilor analize sofisticate şi evaluări ale informaţiei: ei localizează, accesează, 
prelucrează şi fac un rezumat al informaţiilor respective. 

- Servicii pentru persoanele cu dizabilităţi. 

- Servicii pentru vârstnici şi bolnavi. 


3.4.3.4 Constrângeri în prestarea serviciilor de bibliotecă 


1. Constrângeri cauzate de diversitatea nevoilor de informare ale utilizatorilor 
sau preferințelor pentru anumite moduri de comunicare a informaţiilor, de 
ambiguităţile exigenţelor şi criteriilor de satisfacţie. 

2. Constrângeri de natură financiară, care limitează satisfacerea nevoilor de 
informare ale utilizatorilor, biblioteca fiind obligată să ofere servicii şi produse standard, 
nepersonalizate, mai puţin elaborate şi rafinate din punctul de vedere al tratării şi 
prezentării informaţiilor, servicii şi produse gratuite, contra cost sau cu acces limitat. 

3. Constrângeri de natură instituţională, care sunt legate de statutul bibliotecii, 
de poziţia ocupată de aceasta în cadrul ierarhiei instituționale şi sub raport teritorial 
şi geografic. 

4. Constrângeri de natură tehnică, cum ar fi decalajul între momentul 
achiziţiei, prelucrării şi transmiterii informaţiei, absenţa echipamentelor şi/sau a 
personalului, necunoaşterea unor forme şi modalităţi de difuzare a informaţiilor, care 
limitează cantitatea şi calitatea serviciilor şi produselor. 

5. Constrângeri legate de unele deficienţe de management, cum ar fi lipsa 
contactului sau contactul ineficient dintre bibliotecă şi utilizator, absenţa unei 
activităţi de promovare a serviciilor şi produselor, atenţie mai mare acordată activităţii 
de tratare a informaţiei în raport cu difuzarea acesteia, concentrarea atenţiei asupra 
serviciilor şi produselor „tradiționale” care pot fi anacronice, necunoaşterea nevoilor 
reale ale utilizatorilor. 

O administrare dinamică şi inteligentă şi o politică eficientă de marketing 
pot să controleze şi să elimine sau să reducă toate aceste constrângeri în prestarea 
serviciilor de bibliotecă. 

3.4.4 PLASAMENTUL (DISTRIBUȚIA) 


3.4.4.1 Definire. Caracteristici 


Politica de plasament sau de distribuţie (7o place) este definită, în mod 
tradiţional, ca totalitatea activităților prin care bunurile materiale sunt aduse de la 
producător la consumator.?+ Această legătură se realizează prin intermediul unui 
canal de distribuţie, o reţea organizată de persoane şi instituţii care se numesc 
intermediari. Principalele funcţii ale acestora sunt depozitarea, transportul, sortarea 
sau ambalarea bunurilor. 

Plasamentul este elementul de mix care diferenţiază fundamental marketingul 
serviciilor de cel al bunurilor. Dacă în cazul bunurilor legătura dintre producător şi 
client se realizează prin intermediul unui canal, în situaţia serviciilor acesta dispare 
deoarece prestarea se realizează direct, faţă în faţă. Rolul plasamentului este de a 
face serviciul cât mai accesibil şi mai confortabil. Accesibilitatea unui serviciu poate 
fi o problemă a politicii de produs, dar mai ales a celei de plasament. 

În privinţa bibliotecilor, plasamentul are în vedere locul unde se prestează 
serviciul sau oferta de spaţiu şi timpul alocat. Acest element al mixului de marketing 
trebuie să ofere răspuns la o mulţime de întrebări, cum ar fi: 

e unde şi pe ce canale este transmisă informaţia? 

e în ce cadru şi când are loc oferta de servicii informaţionale? 

e programul bibliotecii corespunde intereselor clientului? 

e personalul din serviciile cu publicul este competent şi amabil? 

e oferta este prezentată într-o ambianţă atrăgătoare? 

Altfel spus, în cazul bibliotecilor politica de distribuţie (plasamentul) se referă, în 
principal, la anumite facilităţi pe care aceste structuri documentare ar trebui să le ofere 
utilizatorilor pentru a-i determina să folosească serviciile lor. Facilităţile au în vedere: 
amplasarea bibliotecii, spaţiul, programul de funcționare, condiţiile de studiu (cromatica, 
iluminatul, zgomotul, microclimatul, mobilierul etc.), atitudinea personalului. 


3.4.4.2 Factorii care influențează politica de distribuţie 


A. Amplasarea bibliotecii 


Amplasarea bibliotecilor trebuie să se realizeze în locuri accesibile tuturor 
utilizatorilor. Biblioteca trebuie situată în centrul comunităţii, în campusul universitar, 
în cadrul instituţiei de învățământ, astfel încât utilizatorii să nu parcurgă o distanţă 
prea lungă până la sediul acesteia. Biblioteca trebuie să se afle într-un loc în care se 
poate ajunge rapid cu mijloacele de transport şi care să dispună de parcări pentru 
autoturismele utilizatorilor. 

Împrejurimile bibliotecilor, la fel ca în Antichitate, capătă o tot mai mare 
importanţă, ele având un dublu rol, unul estetic, prin cadrul natural pe care îl oferă, 
şi unul funcţional. Multe biblioteci dau posibilitatea consultării documentelor în aer 
liber, prin crearea unor spaţii exterioare atrăgătoare (spaţii verzi, fântâni arteziene), 
însă soarele sau ploaia impun măsuri preventive: spaţii acoperite, mobilier rezistent 
etc. 

Zona din jurul bibliotecii este uneori importantă şi în crearea unei imagini 
favorabile instituţiei. 


B. Spaţiul bibliotecii 


După cum se ştie, oferta serviciilor tradiţionale are loc în spaţiul fizic al 
bibliotecii. În acest caz, serviciile trebuie astfel proiectate încât să deservească cât 
mai bine utilizatorii, să dispună de spaţii adecvate de primire şi de orientare, de un 
birou de înregistrare, de un birou de informaţii, de spaţiu pentru expoziţii, de săli 
de lectură cu acces direct sau indirect, de instalaţii sanitare. Biblioteca trebuie să 
prezinte utilizatorilor un plan de orientare sau chiar o machetă a clădirii care să 
cuprindă serviciile bibliotecii şi localizarea acestora. De asemenea, la fiecare etaj 
trebuie expus planul nivelului respectiv. În fiecare sală destinată publicului trebuie să 
existe un plan detaliat care să cuprindă dispunerea rafturilor, a biroului de informare 
sau împrumut, a cataloagelor tradiţionale şi a calculatoarelor pentru consultarea 
online. 


C. Programul de funcționare 


În ceea ce priveşte accesul utilizatorilor la colecţii şi servicii, Legea 
bibliotecilor precizează că acesta se face în conformitate cu regulamentul de 
organizare şi funcţionare a bibliotecii. De exemplu, accesul utilizatorilor la colecţiile 
şi serviciile bibliotecilor comunale trebuie asigurat minimum 4 ore pe zi lucrătoare 
(Art. 63). 

În general, bibliotecile publice au un program de 8-10 ore în cursul săptămânii 
şi de 4-6 ore sâmbăta şi duminica, exceptând serviciile speciale sau serviciile unde, 
din lipsă de personal, programul este redus. Noile tehnologii RFID pot asigura 
un program nonstop pentru serviciile de împrumut. Prelungirea programului şi în 
weekend ar putea veni în sprijinul extinderii accesului la informaţii. 

Bibliotecile universitare îşi stabilesc programul serviciilor în acord cu nevoile 
de informare şi de studiu din universităţile respective. Programul serviciului de 
împrumut este, în general, de 8 ore, iar la sala de lectură poate fi prelungit până 
la 10 ore, în perioada vacanţelor programul este mai scurt. Poate exista şi varianta 
programului de noapte, care să vină în întâmpinarea intereselor unor studenţi, dar 
cheltuielile cresc foarte mult. 

D. Arhitectura clădirii 


Aceasta este un factor major în crearea identităţii unei biblioteci. Stilul 
arhitectonic pare să fie una dintre caracteristicile de cel mai mare interes pentru 
grupurile dintr-o comunitate. În acest sens, este importantă vizibilitatea clădirii, 
astfel încât fiecare persoană din comunitate să ştie unde este amplasată biblioteca. 
Bibliotecile vor afişa inscripţionări clare în interiorul sau în afara clădirii, precum şi 
semnalări adecvate pentru persoanele cu dizabilităţi (din păcate, astfel de servicii în 
bibliotecile noastre sunt destul de rare). 

Intrările trebuie să fie îmbietoare, invitându-i pe utilizatori în bibliotecă şi 
facilitându-le folosirea acesteia. 


E. Interioare şi atmosferă 


Fiecare clădire transmite o senzaţie fie neintenţionat, fie planificat. Sugestiile 
vizuale (culoare, luminozitate, mărime, formă), sugestiile olfactive (mirosul plăcut, 
prospeţimea) şi sugestiile tactile (duritate, netezime, temperatură) transmit mesajul 
clădirii. Mirosul plăcut şi aroma influenţează emoţiile. Toate acestea sunt cunoscute 
sub denumirea de „feeling-ul” (senzaţia, sentimentul) clădirii, termen care are în 
vedere următorii factori: 


a) Ambianța 


Aceasta înseamnă un design inteligent al spaţiului, de natură să creeze 
anumite efecte asupra utilizatorilor. Ea reprezintă interfaţa dintre utilizatorul real sau 
potenţial şi bibliotecă şi este în relaţie directă cu impresia pe care acesta o are despre 
instituţie. Ambianţa reprezintă efortul de a realiza un design al bibliotecii care să 
producă utilizatorilor ei efecte emoţionale specifice, să facă din folosirea bibliotecii 
o experienţă plăcută şi să accentueze utilitatea ei. 


b) Cromatica 


Vopsirea pereților bibliotecii intră în atribuţiile unui artist care ştie să îmbine 
culoarea, astfel încât să creeze o ambianţă funcţională şi estetică. Roşul şi albastrul 
se folosesc cu multă circumspecţie şi numai în cadrul fațadelor. Fațada şi intrarea 
au rolul de a sublinia prin concepţia arhitecturală caracterul public şi deschis al 
bibliotecii; organizarea spaţiilor interioare asigură confortul individual. Culorile 
recomandate pentru interior sunt: portocaliu, roz, galben, verde-pal, culori care 
au însuşiri energizante şi tonice. Culorile au importanţa lor în orientarea spaţială 
a utilizatorilor, fapt ce determină realizarea unei corespondențe între indicatoare, 
culoarea mobilierului, a perdelelor şi a pereţilor, precum şi etichetarea colecţiilor. 

c) Iluminatul 


În cazul iluminatului, se pune problema îmbinării luminii naturale şi artificiale, 
mai ales în sălile de lectură de mari dimensiuni. Se recomandă folosirea luminii 
individuale (veioză), care este şi estetică şi mai puţin costisitoare. 

Clădirile moderne utilizează multă sticlă, lucru care prezintă avantajul 
amplificării luminii naturale, dar şi dezavantaje, precum reținerea căldurii, 
deteriorarea cărților din cauza razelor solare puternice, afectarea utilizatorilor din 
cauza intensității luminii şi a căldurii. 


d) Acustica 


Zgomotul poate proveni din exterior (trafic, zone de lucru) sau din interior 
(mişcarea şi conversaţia utilizatorilor, aparate instalate în clădire: aer condiţionat, 
calculatoare, imprimante, telefoane). 

Pentru asigurarea liniştii în sălile de lectură, este necesară acoperirea pardoselii 
cu mochetă, iar a plafoanelor cu plăci fonoabsorbante. 

O deficiență des întâlnită este poziționarea incorectă a sălilor de lectură (spre 
străzi aglomerate şi zgomotoase) şi absenţa măsurilor de insonorizare. 


6) Microclimatul 


Păstrarea condiţiilor de temperatură şi umiditate constante în biblioteci şi, mai 
ales, în depozitele de carte rară, manuscrise, stampe, impune existenţa instalaţiilor 
de încălzire centrală, ventilaţie şi aer condiţionat. Într-o bibliotecă se recomandă 
ca umiditatea să fie de aproximativ 55%, iar temperatura în sălile de lectură să fie 
cuprinsă între 21-23C. Cele mai frecvente probleme semnalate de utilizatori sunt 
cele legate de temperatura prea scăzută iarna şi prea ridicată vara. 


f) Mobilierul 


Mobilierul trebuie proiectat în deplină armonie cu clădirea; el trebuie să fie cât 
mai solid şi comod. Acesta va fi conceput şi realizat în funcţie de normele standard 
şi în raport cu condiţiile impuse de spaţiu şi de sistemul de organizare a colecţiilor în 
bibliotecă. Mobilierul va fi apreciat de utilizatori atâta timp cât va fi într-o stare bună. 
Calitatea sa trebuie să aibă în vedere materialele folosite, asamblarea, stabilitatea, 
siguranţa, uşurinţa întreţinerii, posibilitatea de a fi reparat sau de a înlocui uşor 
elementele deteriorate. 

În sălile de lectură trebuie să se acorde o atenţie deosebită mobilierului 
modern, bine finisat şi cu virtuţi ergonomice. 

F. Personalul 


Imaginea pe care o creează personalul este crucială în stabilirea imaginii 
generale despre bibliotecă. 

Modul de organizare a colecţiilor, sistemul de cataloage şi solicitudinea 
bibliotecarilor îi ajută pe utilizatori să se informeze asupra fondului de carte existent 
şi asupra noutăţilor editoriale. 

Pentru a răspunde cerinţelor informaţionale ale utilizatorilor, bibliotecarul 
însuşi trebuie să fie foarte bine informat. Acest fapt este o primă condiţie a 
profesionalismului său şi, totodată, însuşirea cea mai importantă a profesiei de 
bibliotecar. EI trebuie să ştie să selecteze din multitudinea de documente ce apar 
pe cele mai valoroase, în funcţie de specificul bibliotecii şi nevoile utilizatorilor. 
Trebuie să fie în măsură să difuzeze în rândul utilizatorilor valorile bibliotecii, să-l 
îndrume spre consultarea şi cercetarea acestora. Pentru aceasta trebuie să fie el însuşi 
un bun cunoscător al valorilor acumulate şi depozitate în bibliotecă. 

Bibliotecarul trebuie să fie în acelaşi timp un specialist în domeniul 
biblioteconomiei, pentru a asigura o funcţionalitate optimă bibliotecii. Bibliotecarii 
trebuie să ştie să opereze cu indicatorii economici, să distingă noţiunile de „venit” şi 
de „profit”, de „cost” şi de „preţ”. Aceştia vor influenţa nu numai relaţiile bibliotecii 
cu cititorii, dar şi pe cele dintre serviciile bibliotecii, între bibliotecă şi alte instituţii. 

Concluzionând, un bibliotecar competent ar trebui să aibă următoarele 
calităţi: să fie bine informat, să aibă experienţă culturală semnificativă, să manifeste 
solicitudine faţă de cititori, să fie erudit, să aibă studii corespunzătoare responsabilității 
asumate, să aibă inițiativă, spirit creativ şi discernământ, să fie un bun psiholog. Mai 
are nevoie şi de alte calităţi, precum: inteligenţă, onestitate, comunicativitate etc.?5 


3.4.4.3 Imaginea bibliotecii 


Toţi aceşti factori enumeraţi mai sus contribuie şi la crearea imaginii asupra 
bibliotecii. Marketingul poate avea un rol important în construirea şi impunerea 
imaginii organizaţiei. Imaginea reprezintă suma de idei, de convingeri şi de impresii 
pe care utilizatorii o au despre instituţie. 

Imaginea publică reflectă reputaţia unei biblioteci, modul în care utilizatorii 
receptează serviciile, colecțiile, clădirea şi personalul. 

Utilizatorul are o percepție pozitivă asupra bibliotecii dacă: 

- aceasta este dotată cu cele mai noi tehnologii, dispune de calculatoare 
performante, conectate la internet, iar colecţiile sunt actuale; 

- personalul face tot ce este necesar pentru a-i satisface pe utilizatori, este 
competent şi amabil; 

- clădirea este un loc atrăgător, cu o arhitectură deosebită, design adecvat şi 
satisface nevoia de confort a cititorilor. 

O percepţie negativă asupra bibliotecii poate avea următoarele cauze: 

- clădirea poate fi anostă, neatractivă şi necorespunzător amplasată; 

- accesul la mijloacele de transport este greu; 

- utilizatorii nu agreează persoanele care folosesc biblioteca pentru alte motive 
decât lectura; 

- biblioteca nu are materialele pe care utilizatorii le doresc. 

Pentru o bibliotecă este foarte dificil să-şi schimbe rapid imaginea negativă. 
Aceasta se fixează în mintea publicului şi va fi nevoie de timp şi efort pentru a o schimba. 


3.4.5 PREȚUL 


3.4.5.1 Definire. Caracteristici 


Având în vedere utilizarea pe scară largă a noţiunii de preţ, în accepțiunea 
mixului de marketing, considerăm utilă păstrarea acesteia şi în domeniul 
marketingului serviciilor, implicit al bibliotecii. 

Conform definiţiei lui P. Kotler, preţul reprezintă suma cerută pentru un produs 
sau serviciu, sau suma valorilor pe care consumatorii o oferă în schimbul avantajului 
de a avea sau de a utiliza produsul sau serviciul dorit”. 

Preţul este singurul element al mixului de marketing care aduce venituri, toate 
celelalte reprezintă costuri. 

Preţul este numai unul din elementele de marketing pe care o organizaţie îl 
foloseşte pentru a-şi atinge obiectivele, iar deciziile referitoare la preţ influenţează şi 
sunt influențate de deciziile privind serviciile, plasamentul şi promovarea. Deciziile 
legate de preţ trebuie atent coordonate cu celelalte elemente ale mixului, atunci când 
se realizează programul de marketing. 

Obiectivele politicii de stabilire a preţurilor serviciilor şi produselor 
documentare variază, în principal, în funcţie de conjunctură, de condiţiile pieţei, 
precum şi de costurile bibliotecii. 

Conţinutul diferit al politicii de preţ are la bază un mod specific de formare a 
acestuia, în special datorită participării clientului la prestarea serviciilor. Strategiile 
de preţ adoptate depind de obiectivele bibliotecii şi de specificul ei, dar şi de cererea 
de informaţii sau de concurenţă. 


3.4.5.2 Factorii care influențează deciziile de stabilire a prețului 


Deciziile unei instituţii de stabilire a preţului sunt influențate de o mulţime de 
factori, cum ar fiz: 
1. Factori interni 
- obiectivele de marketing; 
- strategia de marketing; 
- costurile; 
- organizarea procesului de stabilire a preţului. 

2. Factori externi 

- natura pieţei şi a cererii; 

- utilitatea serviciilor; 

- preţurile şi ofertele concurenţilor; 

- condiţiile economice; 

- măsurile guvernamentale. 

Aceşti factori vor fi dezvoltați în continuare: 


A. Obiectivele de marketing 


În fundamentarea unei strategii de preţ, biblioteca trebuie să pornească de la 
obiectivele pe care doreşte să le realizeze: 

- utilizarea la maximum a capacităţii bibliotecii; 

- atragerea unui număr cât mai mare de utilizatori; 

- obținerea unor fonduri suplimentare. 


B. Szrategiile de marketing 


Strategiile de marketing ar putea fi: 

- strategia de penetrare a pieţei (biblioteca încearcă să convingă vechii 
utilizatori să utilizeze mai multe servicii prin practicarea unor reduceri sau a unor 
preţuri avantajoase); 

- strategia dezvoltării pieţei (presupune atragerea de noi utilizatori); 

- strategia dezvoltării serviciilor şi produselor (crearea de noi servicii şi 
produse pentru utilizatorii din acel moment); 

- strategia diversificării gamei de servicii şi produse (crearea de noi servicii şi 
produse pentru utilizatorii potenţiali). 


C. Costurile 


În stabilirea preţului, alături de costurile specifice (de achiziţie, de prelucrare a 
documentelor care fac obiectul serviciilor de bibliotecă), trebuie luate în considerare 
şi o serie de alte elemente pe care utilizatorul le are în vedere când apelează la un 
anumit serviciu şi pe care le asociază acestuia. Aceste elemente exprimă, în general, 
contribuţia utilizatorului la prestarea serviciului, contribuţie dictată de caracteristicile 
serviciului. 

Aceste elemente sunt: 

- timpul este un „cost” suportat de utilizator, care, fiind limitat, trebuie alocat 
cu grijă pentru prestarea unui serviciu; 

- factorii senzoriali (zgomot, miros, căldură, frig) sunt elemente de care 
utilizatorii ţin seama când „calculează” preţul unui serviciu; 

- „costurile” psihice sunt adesea ataşate utilizării unui serviciu; 

- eforturile fizice necesare obținerii unui serviciu, mai ales când prestarea 
presupune accesul direct la documente, de exemplu. 


D. Piaza 


După stabilirea strategiei de marketing, biblioteca creează serviciul, îl 
pregăteşte pentru piaţă şi pregăteşte piaţa pentru a primi serviciul respectiv. 
Cercetează potenţialul pieţei, determină dacă serviciul sau produsul este dorit şi 
preţul la care este acceptat de utilizatori. 

În funcţie de tipul pieţei, ofertantul poate practica un preţ care să se apropie 
mai mult sau mai puţin de cel dorit. Utilizatorul este cel care hotărăşte dacă 
biblioteca a stabilit corect preţul. El raportează preţul la valoarea de întrebuințare 
a serviciului; dacă preţul depăşeşte această valoare, utilizatorul nu achiziționează 
serviciul respectiv. 

Când se calculează mărimea ofertei şi a cererii se trasează aşa-numita curbă 
a cererii, care indică volumul de servicii care s-ar achiziţiona într-o perioadă pentru 
niveluri diferite de preţuri. 


E. Prezurile şi ofertele concurenţei 


Atunci când se achiziţionează un serviciu, orice utilizator compară ceea ce 
primeşte cu ceea ce oferă, nu numai din punctul de vedere al costurilor, ci şi al 
utilității. Comparaţiile vizează evident şi serviciile oferite de concurenți. 

La fel ca un client obişnuit şi cititorii compară preţul unui serviciu cu preţurile 
practicate de concurenţă, de aceea biblioteca trebuie să cunoască bine: 

- tipurile de servicii oferite utilizatorilor de către concurenţă; 

- calitatea serviciilor şi produselor documentare; 

- caracteristicile serviciilor pe care le oferă; 

- politica de preţuri; 

- politica de plasament; 

- programele de promovare a serviciilor şi produselor. 

Preţurile practicate de concurenţă pentru servicii similare pot influenţa politica 
de preţ a bibliotecii. Acestea ar trebui să fi cel mult la nivelul celor practicate de 
instituţii similare. 


F. Uilitatea 


Un termen care trebuie analizat la stabilirea preţului este utilitatea, care 
reprezintă altceva pentru fiecare utilizator; pentru unii, ea este asimilată unor servicii 
gratuite sau unor preţuri scăzute, în timp ce, pentru alţii, aceasta este exprimată de 
caracteristicile pe care le aşteaptă de la serviciul respectiv. 

Se recomandă utilizarea noţiunii de utilitate netă, definită ca suma beneficiilor 
primite din care se scade suma costurilor utilizatorilor. Rezultă astfel că, cu cât va fi 
mai mare diferenţa beneficii-costuri, cu atât mai mare va fi utilitatea netă”. 

Dacă preţul plătit pentru un serviciu este mai mare decât beneficiul obţinut, 
utilizatorul va percepe negativ valoarea serviciului şi nu va repeta achiziționarea 
serviciului respectiv. Când utilizatorul evaluează valoarea serviciilor, evaluează, de 
fapt, utilitatea netă. 

Când utilizatorul apelează la un serviciu şi descoperă nu numai că preţul este 
mai ridicat decât se aştepta, dar îi oferă şi mai puţine beneficii decât anticipa, el 
consideră utilitatea serviciului mediocră. 


G. Condiţiile economice 


Introducerea preţurilor pentru serviciile de bibliotecă este îngreunată de 
condițiile economice. Având în vedere că un procent destul de mare al populaţiei 
trăieşte în condiţii modeste, introducerea preţurilor creează utilizatorilor senzaţia că 
îşi pierd, datorită situaţiei materiale, până şi dreptul la serviciile de bibliotecă la care, 
până de curând, aveau acces gratuit, mai ales că mulți dintre aceştia au venituri mici 
(elevi, studenţi, pensionari etc.). 


3.4.5.3 Strategii de stabilire a pretului 


A. Srrategia prețurilor diferențiate 


În stabilirea preţului serviciilor se pleacă de la puterea de cumpărare a 
populaţiei; nu întotdeauna un preţ ridicat garantează succesul. 

În cazul introducerii serviciilor cu plată în biblioteci este necesară o abordare 
diferențiată a anumitor categorii de utilizatori. Ar putea beneficia de servicii gratuite 
sau de preţuri reduse elevii, studenţii, şomerii, pensionarii, persoanele cu handicap etc. 

Pentru alte categorii de utilizatori se pot practica preţuri libere, dar este important 
să se asigure concurenţa între biblioteci; la început, se vor stabili preţuri în funcție de 
calitatea serviciilor, iar în viitor, un număr tot mai mare de biblioteci se vor specializa în 
culegerea informaţiilor unice, când, probabil, vor fi necesare unele măsuri monopoliste. 

Diferenţierea preţurilor se poate face în funcţie de mai multe criterii: 

Cantitate. Un „mare” utilizator beneficiază de condiţii mai avantajoase decât 
un utilizator oarecare. Astfel, în funcție de timpul de conectare, de numărul cererilor 
de informare sau de numărul bibliografiilor la cerere adresate serviciilor specializate, 
preţurile pot fi diferite. 

Utilizator. Un profesor poate plăti, de exemplu, mai mult decât un student. 

Vechime. Un utilizator nou, de exemplu, va plăti pe o perioadă limitată, mai 
puţin, pentru a aprecia serviciul sau produsul respectiv. 

Timp. Pentru o cerere urgentă poate fi cerut un preţ mai mare decât pentru o 
cerere obişnuită. 

În ciuda caracterului aparent nedemocratic, o politică de preţuri diferenţiate 
prezintă, adesea, avantaje pentru: 

- bibliotecă - poate să-şi lărgească piaţa, să-şi menţină şi să-şi amelioreze 
calitatea serviciilor şi produselor oferite; 

- utilizatori - au posibilitatea să plătească servicii şi produse în funcție de 
resursele şi motivațiile lor. 

Instituţia îşi va ajusta preţurile de bază pentru a permite diferenţierea 
utilizatorilor, a serviciilor, a produselor sau a canalelor de distribuţie. Folosind 
această strategie, instituţia comercializează un serviciu sau un produs utilizând 
două sau mai multe preţuri, chiar dacă diferenţierea acestor preţuri nu îşi găseşte 
corespondenţă în diferenţierea costurilor. 

Putem avea, astfel, mai multe tipuri de preţuri (după P. Kotler)“: 

- preţuri diferenţiate pe categorii de utilizatori. Aceştia plătesc preţuri 
diferenţiate pentru acelaşi serviciu sau produs; 

- preţuri diferenţiate pe tipuri de servicii şi produse; 

- preţuri diferenţiate în funcţie de amplasament; 

- preţuri în funcţie de momentul prestării serviciului, în funcţie de lună, zi, oră. 


B. Strategia prețurilor unice 
Toţi utilizatorii plătesc aceleaşi sume pentru servicii şi produse. 


3.4.5.4 Prețul informației 


Una din cauzele crizei în domeniul informării este absenţa prelungită a unei 
politici de marketing. Nimeni nu contestă că şi în ţara noastră, tranziţia la economia 
de piaţă va duce, inevitabil, la apariţia sectorului particular în domeniul informării. 
Este nevoie însă de o nouă ideologie de utilizare a informaţiilor, pe baza căreia să se 
formuleze o nouă cerere. 

Ramura informării se poate dezvolta haotic, fără sarcini şi scopuri formulate 
pertinent şi legal, fără sprijin serios din partea statului şi un management abil. Nu 
trebuie aşteptat ca pieţele să se autoregleze. Informarea este o verigă importantă 
a „lanţului” economic. Multe sarcini urgente de reformare a economiei nu pot fi 
soluționate fără sprijinul ei*!. 

Se constată o interesantă, dar şi o frustrantă contradicţie în modul în care 
specialiştii, profesioniştii în informare şi „publicul informat” se raportează la 
informaţie şi la serviciile de informare. Pe de o parte, se recunoaşte importanţa 
economică şi cea a mutaţiilor profesionale care au loc în acest domeniu; citim peste 
tot despre informaţie ca mijloc strategic pentru afaceri şi industrie, ca sursă de 

„societatea informaţională”. Pe de altă parte, se remarcă o surprinzătoare lipsă de 
atenţie asupra detaliilor privind aspectele majore ale pieţei informaţiilor şi abordarea 
lor din diverse puncte de vedere care ar putea oferi soluţii alternative. 

Informaţia ca marfă prezintă unele particularităţi care o fac unică. Se pune 
întrebarea: cum să fie stabilite cât mai corect şi real preţurile acestor „mărfuri”? 
Răspunsul poate avea implicaţii enorme pentru fiecare dintre noi. Dacă s-ar taxa, de 
exemplu, per unitatea de informaţie conținută într-un document, cât ne-ar costa oare 
ziarul pe care îl citim zilnic? 

Ideea informaţiei ca bun public are în continuare susţinători puternici. Ca 
omologi ai brokerilor individuali, în multe biblioteci se înfiinţează servicii de 
informare cu plată, ce practică tarife diferenţiate sau menţin gratuitatea pentru 
anumite categorii de utilizatori. 

Există o oarecare îngrijorare în legătură cu faptul că noţiunea tot mai populară 
de informaţie ca marfă va duce la apariţia unor servicii şi produse costisitoare, pentru 
că pieţele specializate vor şi pot să plătească la nivelul cerut, ceea ce financiar este 
imposibil pentru serviciile din sectorul public. 

Serviciile publice, de o calitate mai slabă, dar şi cu un preţ mai scăzut (dacă nu 
gratuite), pot fi eliminate de serviciile scumpe şi calitativ superioare. Spre deosebire 
de alţi factori de pe scena informaţiei, bibliotecile sunt instituţii bugetare şi le lipseşte 
tradiția de a realiza produse cu valoare adăugată sau servicii proprii pentru piaţa 
liberă. 

Pe măsură ce intrăm în noua etapă a iniţiativelor care au ca obiectiv beneficiarul, 
creşterea explozivă a industriei informaţiei online, cu filozofia aferentă a plăţii pe loc 
sau prin abonament, lansează promisiunea informaţiei rapide şi individualizate”?. 

Dezvoltarea comerţului cu informaţie de afaceri serveşte la cuantificarea 
livrărilor de informaţii şi întăreşte noţiunea de informaţie ca armă strategică în 
obţinerea avantajului economic şi competitiv. 

Structurile infodocumentare actuale (biblioteci, centre de informare şi 
documentare, institute de documentare) nu trebuie şi nici nu pot fi înlocuite exclusiv 
cu organizaţii bazate pe profit. Este de la sine înţeles că nu se pune problema trecerii 
de la totala gratuitate la totul contra cost. 


3.4.5.5 Achiziţia de documente în condiţiile exploziei informaționale 


A. Producţia editorială. Bugete de achiziție 


În ultimul deceniu, s-a scris mult despre bugetele destinate achiziţiilor 
de publicaţii şi efectul lor asupra colecţiilor bibliotecii. În ultimii ani, preţurile 
publicaţiilor au crescut cu o rată mai mare decât rata inflaţiei, ceea ce a dus la scăderea 
puterii de cumpărare a bibliotecilor. Acestea au început procesul de raţionalizare a 
colecţiilor prin renunţarea la unele abonamente la publicaţii seriale şi prin reducerea 
achiziţiei de carte. 

Era de aşteptat, în conformitate cu marketingul clasic şi teoriile economice, ca 
industria editorială, ce urmăreşte să-şi apere interesele, să răspundă printr-o scădere 
substanţială a preţurilor sau cu o reducere semnificativă a tirajelor. 

În realitate, în timp ce preţurile continuă să crească, producţia editorială a 
crescut şi ea. Editorii, neţinând seama de ciclurile economice, supraeditează când 
cererea pe piaţă scade şi nu reacționează rapid când cererea creşte. 

În ultimii ani, a devenit tot mai evident faptul că informaţiile solicitate de către 
utilizatorii unei biblioteci nu pot fi asigurate numai de o singură entitate din cauze 
obiective, foarte cunoscute: creşterea explozivă a volumului de informaţii publicate, 
creşterea preţurilor documentelor şi, ca urmare, insuficienţa tot mai acută a bugetelor 
de achiziţie. 

O altă problemă este proliferarea fără precedent a publicaţiilor seriale. 
Pentru a se orienta în acest hăţiş de titluri, utilizatorii trebuie să aibă la dispoziţie 
indexuri utilizabile pe computer, ceea ce va duce la creşterea solicitărilor într-un 
ritm alert. 

Se ştie că, în ţările dezvoltate, bibliotecile de cercetare pun un accent deosebit 
pe achiziţia publicațiilor seriale şi pe asigurarea accesului la informaţiile pe care le 
conţin. În consecinţă, abonamentele la astfel de publicaţii consumă o parte din ce 
în ce mai mare din bugetul de achiziţii, în detrimentul cărților şi al altor tipuri de 
documente. 

În această perioadă de dezvoltare a pieţei informaţionale, condiţiile financiare 
dificile, în special costul ridicat al documentelor şi, mai ales, al informaţiilor 
prelucrate, ne determină să căutăm diverse soluţii pentru rentabilizarea activităţii 
bibliotecii: 

- adoptarea unei atitudini flexibile în ceea ce priveşte achiziţia de documente 
pe diverse suporturi, astfel încât să fie alese cele care servesc cel mai bine nevoilor 
utilizatorilor; 

- achiziţionarea de baze de date specializate; 

- creşterea importanţei şi rolului documentelor electronice în informarea 
ştiinţifică, ele constituind surse de informare care asigură utilizatorilor accesul rapid 
la cele mai noi informaţii; 

- îmbinarea surselor electronice cu cele tradiţionale; 

- introducerea serviciilor electronice cu plată; 

- crearea sau îmbunătăţirea infrastructurii de comunicare (comunicarea 
electronică bibliotecă-client, bibliotecă-furnizor); 

- continuarea activităţilor de informatizare şi diversificare a serviciilor; 

- depistarea de surse financiare extrabugetare prin participarea la proiectele 
locale, naţionale, internaţionale; 

- schimbul de înregistrări bibliografice; 

- realizarea de abonamente comune la baze de date; 

- catalogarea partajată. 

B. Constrângeri în achiziția de documente 


Achiziţia de documente în bibliotecă este îngreunată de o serie de constrângeri: 

1. constrângeri financiare - depind în bună parte de statutul bibliotecii în 
cadrul comunităţii/reţelei de informare; 

2. constrângeri materiale - incapacitatea de depozitare, condiţiile improprii 
pentru păstrarea informaţiilor pe anumite suporturi care necesită echipament special 
de conservare; 

3. constrângeri de limbă - acestea sunt dificultăţi legate de limba în care este 
scris documentul, de accesibilitatea acestuia. 


3.4.5.6. Introducerea taxelor în bibliotecă 


Tendinţa actuală a bibliotecilor este de a mări venitul suplimentar prin 
introducerea diferitelor taxe. 

Se percep taxe pentru înscrierea la bibliotecă, practicându-se tarife diferențiate 
pe categorii de utilizatori (elevi, studenţi, cadre didactice, cercetători etc.) şi pe 
tipuri de servicii (împrumutul la domiciliu, împrumutul interbibliotecar, consultarea 
documentelor în spaţiul special amenajat de bibliotecă, redactarea de bibliografii la 
cerere, bibliografii pentru lucrări de diplomă şi pentru proiecte de cercetare, accesul 
la baze de date sau la resursele web, servicii de informare online etc.). 

De exemplu, bibliotecile universitare percep taxe pentru serviciile prestate 
pentru clienţii lor din afara universităţii, taxe pentru clienţii din interiorul universităţii 
sau prestarea unor servicii contra cost (de exemplu, fotocopierea). 

Se percep taxe, de asemenea, în cazul pierderii permisului de bibliotecă sau 
pentru nerestituirea la timp a documentelor împrumutate, totuşi, toate acestea sunt 
simbolice, insuficiente faţă de nevoile reale ale bibliotecilor. 

Astăzi, cele mai multe biblioteci, percep o taxă de înscriere şi se pune problema 
introducerii serviciilor cu plată. Totuşi utilizatorii aleg frecvent varianta gratuităţii, 
în ciuda avantajelor pe care le oferă plata unei taxe, de multe ori simbolice, în 
schimbul accesului la o gamă de servicii variate, calitative şi rapide. Varietate, 
calitate, rapiditate sunt caracteristici ale serviciilor pe care un utilizator şi le doreşte 
în această „societate informaţională”, dominată de un număr exorbitant de informaţii 
furnizate prin diferite canale de distribuţie, disponibile gratuit sau cu plată. 


3.4.5.7 Introducerea serviciilor cu plată în bibliotecă 


În prezent, activitatea de bibliotecă şi de informare se află într-o continuă 
perfecţionare, dominată de tehnologia informaţională. 

Termeni ca „accesul utilizatorului”, „prelucrarea distribuită”, „autonomie 
informaţională” semnifică mutarea accentului de la instituţie la consumator. 

Utilizatorii constituie obiectul principal asupra cărora se concentrează întreaga 
activitate a bibliotecii 

Deşi există tradiţia gratuităţii serviciilor de bibliotecă, o serie întreagă de ţări 
(Marea Britanie, SUA, Franţa, Germania, Danemarca, Olanda) au introdus plata unor 
servicii pentru utilizatori. În urma unui studiu pe tema plăţii serviciilor de bibliotecă 
în Franţa şi în alte ţări europene dezvoltate, profesorul francez Bernard Lemennicier, 
de la Universitatea din Paris, a ajuns la următoarele concluzii: 

- Bibliotecile universitare din Anglia caută soluţii pentru diversificarea surselor 

de finanţare prin unele servicii cu plată; 

- În Germania, din cauza crizei economice şi a şomajului, s-au reintrodus 

serviciile cu plată în bibliotecile publice, iar, în prezent, pentru public pare 

ceva normal să plătească; 

- În schimb, în Finlanda, unde bibliotecile sunt susținute de stat, au fost păstrate 

principiile fundamentale ale accesului gratuit la informaţii. 

Numeroşi autori, în special din SUA, care s-au ocupat pe larg de această 
dezbatere, public sau privat, gratuitate sau cost, aduc şi alte argumente pentru taxe“: 

- tarifele îmbunătăţesc accesul la sursele de informare; 

- încurajează mai buna gestionare a resurselor în favoarea clienţilor; 

- dorinţa de a plăti pentru un serviciu este un indiciu al nevoii reale şi al 

calităţii serviciilor; 

- plata valorizează percepţia asupra serviciilor şi asupra bibliotecii; 

- gratuitate nu există, în realitate cineva plăteşte; 

- tarifarea furnizează resurse complementare; 

- serviciile gratuite favorizează intermediarii privaţi care exploatează în 

interesul lor finanţele colectivităţii; 

- gratuitatea poate fi o sursă de concurenţă neloială; 

- plata unui serviciu obligă biblioteca să ofere calitate. 

Motivele practicilor de tarifare a serviciilor din biblioteci ar fi, în opinia 
acestor autori, următoarele: 

- creşterea costurilor legate de dezvoltarea noilor tehnologii necesare 

informatizării bibliotecilor; 

- restricţiile subvenţiilor publice începând cu anii '70; 

- conştientizarea valorii informaţiei, în special în domeniul ştiinţific şi economic; 

- implementarea marketingului, care tratează biblioteca în termeni financiari 

şi introduce o politică de cercetare şi anticipare a cererilor utilizatorilor; 

- influenţa curentului neoliberal din anii '80 care pune accentul pe factorii 

ideologici şi pe mişcarea de privatizare. 

Devine din ce în ce mai evident faptul că numai din banii alocaţi de stat sau de 
alte organisme de finanţare nu este posibil să se asigure nivelul necesar al serviciilor, 
să se satisfacă cererile de informaţii mereu în creştere ale utilizatorilor. 

Biblioteca este interesată astăzi să-şi vândă serviciile unui cerc larg de persoane 
şi organizaţii, de aceea, poate folosi elemente ale marketingului. Marketingul 

presupune analiza tuturor prestatorilor de servicii similare de bibliotecă şi o evaluare 
comparativă a eficienţei acestora şi, pe această bază, aprecierea şanselor sale de 
reuşită. În acest context, biblioteca poate opta pentru una dintre următoarele variante: 

- de a produce şi de a vinde servicii şi produse documentare proprii; 

- de a produce şi de a vinde servicii şi produse în cooperare cu alte organizaţii; 

- de a refuza vinderea serviciilor. 

Biblioteca trebuie să studieze amănunţit piaţa de desfacere; să efectueze 
studii sociologice privind cerinţele utilizatorilor; să încheie contracte, să introducă 
abonamente cu plată pentru o serie de servicii - numai după toate acestea se poate 
calcula eficienţa economică. 

În condiţiile introducerii serviciilor suplimentare plătite, trebuie prevăzută 
reacţia utilizatorilor la această măsură. Mercantilizarea serviciilor de bibliotecă 
poate duce la pierderea utilizatorilor şi poate să nu aducă niciun venit suplimentar. 
Serviciile plătite nu pot avea un caracter forţat, acestea trebuie stabilite numai pe 
baza unui contact cu utilizatorii. Ei au dreptul să stabilească ce servicii doresc să 
obţină contra cost, chiar dacă iniţiativa vine din partea bibliotecii. Totodată, fiecărui 
utilizator trebuie să i se aducă la cunoştinţă faptul că ceea ce a primit înainte gratuit 
poate primi şi acum, în aceleaşi condiţii. Contra cost, el primeşte dreptul suplimentar 
pentru acele servicii pe care astăzi societatea le consideră gratuite. Concomitent, 
trebuie să se îmbunătăţească servirea tradiţională gratuită. 

În condiţiile pieţei actuale se va urmări tot mai mult delimitarea activităţilor 
bibliotecilor specializate de cele ale bibliotecile publice. Primele sunt orientate 
spre satisfacerea cerinţelor informaţionale profesionale specifice şi pot introduce 
servicii cu plată. Bibliotecile publice se vor concentra asupra satisfacerii nevoilor 
informaţionale de cultură generală şi serviciile lor rămân gratuite. 

Pe de altă parte, dintr-o sinteză a mai multor articole pe aceeaşi temă, 
autori precum Cartmill, Dupuy sau Maass au adus şi numeroase argumente pentru 
gratuitate“: 

- biblioteca este un serviciu public, deci gratuitatea este un principiu 

fundamental; 

- tarifarea este discriminatorie, doar cel ce plăteşte are acces la informaţie; 

- tarifarea serviciilor publice este o dublă taxare; 

- tarifarea antrenează bibliotecile să se concentreze asupra calităţii serviciilor 

cu plată în detrimentul celor gratuite; 

- taxele nu sporesc resursele financiare ale bibliotecii, ci pe cele ale forurilor 

tutelare; 

- fondurile obţinute din taxe sunt de obicei derizorii, insuficiente; 

- taxele nu sunt adecvate, ele nefiind rezultatul unor analize pertinente, ci al 

imitării sau tradiţiei. 

În concluzie, apare opoziţia dintre gratuitatea informaţiei şi informaţia ca 
marfă, dar şi conturarea unor poziţii de mijloc care propun un echilibru între cele 
două aspecte. 

3.4.6 PROMOVAREA 


3.4.6.1 Definire. Obiective 


Politica promoţională, denumită şi politica de comunicare, cuprinde un 
complex de activităţi care au ca scop informarea publicului-țintă în legătură cu 
serviciile şi produsele oferite pe piaţă. Cunoscute şi sub denumirea de promotion- 
mix, activităţile promoţionale urmăresc sensibilizarea publicului în vederea unei noi 
oferte, atragerea unor noi segmente de piaţă. În esenţă, se urmăreşte menţinerea în 
prim-planul vieţii publice şi păstrarea credibilităţii dobândite la un moment dat, cu 
scopul de a influenţa comportamentul de consum, în favoarea unei anumite oferte. 

Politica promoţională oferă un ansamblu coerent de acţiuni care au ca 
obiectivess: 

- cunoaşterea de către utilizator a serviciilor şi produselor de bibliotecă; 

- stimularea utilizatorilor şi atragerea acestora în consumul de servicii şi 
produse; 

- transformarea utilizatorilor potenţiali în utilizatori reali, prin prezentarea 
avantajelor pe care le oferă consumul de servicii şi produse ale bibliotecii respective; 

- păstrarea contactului cu utilizatorii în vederea informării acestora despre 
serviciile şi produsele oferite şi pentru cunoaşterea motivaţiilor şi a comportamentului 
utilizatorilor în raport cu aceste servicii şi produse. 


Succesul activităţilor promoţionale constă în capacitatea ofertantului de a se 
concentra asupra motivului principal care îi convinge pe utilizatorii potenţiali să 
devină reali. 

Activitatea promoţională cuprinde acţiuni de educare şi de formare a 
utilizatorilor, bazate pe organizarea unor dezbateri cu caracter teoretic, cu scopul 
unei mai bune cunoaşteri de către utilizatori, a serviciilor şi produselor documentare 
ale bibliotecii. 

Acest deziderat presupune două demersuri: cunoaşterea satisfacţiilor pe care 
publicul le aşteaptă de la oferta de servicii şi identificarea celor mai eficiente metode 
prin care mesajul poate ajunge la utilizatorii vizaţi. 

Promovarea reprezintă unul dintre elementele mixului de marketing 
şi cuprinde: reclama, publicitatea, promovarea vânzărilor, vânzarea directă. 
Combinarea lor formează mixul de comunicare sau mixul de promovare, prin 
care o organizaţie transmite pieţei o serie de informaţii cu privire la produsele sau 
serviciile sale. 

În continuare, ne vom opri numai asupra primelor două elemente ale mixului 
de promovare: reclama şi publicitatea, instrumente pe care le pot folosi cu succes 
şi bibliotecile. 

3.4.6.2 Publicitatea și reclama 


A. Începuturile publicității 


Se poate spune fără să exagerăm că publicitatea este legată de inventarea 
tiparului la jumătatea secolului al X V-lea de către Johannes Gutenberg. Această nouă 
tehnologie a făcut posibilă apariţia primei forme de comunicare în masă — ziarul — şi 
a primelor forme de publicitate: afişele şi ilustratele. Un astfel de afiş a apărut în anul 
1472 şi a fost lipit pe porţile bisericilor din Londra, anunțând vânzarea unor cărţi de 
rugăciunis€. 

În accepțiunea sa modernă, publicitatea a apărut în secolul al XVIII-lea, chiar 
dacă, începând cu secolul al XVII-lea, ziarele publicau mici anunţuri cu caracter 
individual. 

Un moment important în istoria publicităţii l-a constituit anul 1836, când un 
cotidian, La Presse, s-a vândut mai ieftin decât costul său de producţie. Acest fapt a 
fost posibil datorită banilor obţinuţi prin vânzarea spaţiilor publicitare şi a celor pentru 
anunţuri. Această concepţie a schimbat destinaţia ziarului: dintr-un produs rar şi scump 
într-unul ieftin, accesibil marelui public“. 


B. Definire 


Deşi cei doi termeni sunt folosiţi de cele mai multe ori ca sinonime, specialiştii 
afirmă că sunt concepte diferite. Vom prezenta în continuare mai multe definiții, din 
care încercăm să desprindem diferenţele dintre reclamă şi publicitate şi caracteristicile 
acestora. 

„Reclama reprezintă o formă de prezentare impersonală şi de promovare a 
ideilor, bunurilor şi serviciilor, contra cost, de către un anumit client”, arată cel mai 
cunoscut specialist în probleme de marketing, Philip Kotler. 

Reclama este definită de William Arens şi Courtland Bovee ca „o comunicare 
sau informare nonpersonală, plătită de un client identificat, în general, persuasivă 
prin natura ei, despre produse şi servicii sau idei, şi care foloseşte diverse media”. 
Această definiţie, asemănătoare celei precedente, accentuează caracterul persuasiv 
al reclamei. 

Şi în literatura noastră găsim preocupări pentru definirea conceptului. 
Astfel, Anca Purcărea arată că: „reclama reprezintă orice formă nepersonală şi 
plătită de comunicare privind organizaţia şi produsele ei”. Autoarea subliniază şi 
caracteristicile reclamei: publică, perseverentă, expresivă şi impersonală. În lucrarea 
sa Relaţiile publice şi mass-media, Cristina Coman afirmă că reclama este: „ansamblul 
acţiunilor de a crea şi trimite mesaje persuasive prin cumpărarea spaţiului şi timpului 
în diferite mass-media””!. 

În literatura de specialitate, există diverse definiţii ale publicităţii, uneori fără 
să se facă diferenţa dintre aceasta şi reclamă. Confuzia, în literatura noastră, poate 

porni şi din faptul că termenul advertising poate fi tradus şi prin „reclamă”, şi prin 
„publicitate”. 

Jack G. Wiedemann afirmă: „publicitatea este procesul atragerii atenţiei 

Cunoscutul Le Petit Larousse oferă următoarea definiţie a publicităţii: 
„activitatea de a face cunoscută o marcă, de a incita publicul să cumpere un produs 
sau să utilizeze un serviciu”*. 

Sinteza acestor definiţii este făcută de Guy Lochard şi Henry Boyer: 
„publicitatea are obiectivul de a face cunoscut un produs consumatorilor potenţiali 
pentru a-i asigura vânzarea”. 

Septimiu Chelcea, arată că publicitatea reprezintă un „ansamblu de tehnici de 
comunicare în masă, cu scopul de a informa publicul despre calităţile unor servicii 
sau produse şi de a-l influenţa în sensul achiziţionării acestor produse şi al acceptării 
respectivelor servicii”%. De aici, rezultă două dintre caracteristicile publicităţii: de 
informare şi de influențare. În privinţa acestor caracteristici, unii autori atrag atenţia 
că publicitatea „este dezirabilă numai în condiţiile în care atrage atenţia asupra 
calităţilor reale ale produselor şi serviciilor”*. Din păcate, acest deziderat nu este 
întotdeauna respectat, din raţiuni comerciale. 

Deşi este dificil să se facă o generalizare privind caracteristicile distincte ale 
publicităţii în cadrul mixului promoțional, Philip Kotler le evidenţiază pe următoarele: 
„Publicitatea este un mijloc de comunicare eminamente public. Caracterul său public 
conferă produsului un anume gen de legitimitate şi sugerează o ofertă standardizată. 
Pentru că foarte multe persoane receptează acelaşi mesaj, cumpărătorii ştiu că motivele 
lor de achiziţionare a produsului vor fi înţelese de ceilalți. Publicitatea este un mijloc de 
comunicare pătrunzător, care-i permite emițătorului să repete mesajul de mai multe ori'"”. 

În concluzie, putem desprinde diferenţele dintre cele două concepte, deşi 
există controverse şi confuzii. În timp ce reclama are un pronunţat caracter persuasiv, 
este plătită şi este realizată de o agenţie specializată, publicitatea are un scop 
informaţional, este gratuită şi este creată de organizaţia beneficiară. 


C. Funcțiile publicității şi ale reclamei 


Privind publicitatea ca instrument al marketingului, W. Arens şi C. Bovee 
consideră că aceasta are următoarele funcţii“: 

1. identifică şi diferenţiază produsele; 
„comunică informaţii despre produs; 
„ stimulează distribuţia produsului; 
„ creşte folosirea produsului; 
„ construieşte valori, preferința pentru mărci şi loialitate. 

Funcţiile reclamei sunt în mare parte asemănătoare cu cele ale publicităţii; 
elementul de noutate şi totodată de originalitate fiind dat de introducerea elementelor 
estetice pentru evaluarea reclamelor: 

e transmite informaţii şi convinge clientul să achiziționeze produse sau 
servicii; 

e distrage atenţia cumpărătorilor de la preţ (teoria americană a puterii de 
piaţă); 

e sensibilizează publicul la preţuri şi stimulează competitivitatea (teoria 
competiţiei de piaţă); 

e facilitează cunoaşterea inovaţiilor tehnice şi a ideilor noi, de care beneficiază 
în egală măsură agenţii economici şi consumatorii; 

e cultivă sensibilitatea şi gustul publicului consumator (funcţia estetică). 

Cercetările au arătat că există consumatori pentru care forma de prezentare 
a unui produs/serviciu este hotărâtoare în decizia de cumpărare. Latura estetică a 
reclamelor face ca ele să fie considerate forme de artă, ce exprimă idei şi sentimente 
mai mult prin intermediul imaginilor decât al cuvintelor. Din această cauză, multe 
clipuri televizate se bazează pe imagine şi mai puţin pe cuvinte, tocmai pentru a 
exploata latura estetică a publicului. 

În ultimul timp, agenţiile de reclamă se confruntă cu fenomenul de zapping: 
tendința de a schimba canalul TV în momentul difuzării reclamelor. Anchetele au scos 
în evidenţă faptul că persoanele cu venituri mai mari schimbă mai des canalul, deci 
au tendinţa de a fi mai selectivi cu ceea ce vizionează. Acest fenomen poate reduce 
vizionarea în perioada de maximă audienţă cu 10% sau chiar mai mult, ceea ce 
reprezintă o pierdere importantă pentru emiţător. De aceea se încearcă, pentru a atrage 
atenţia, găsirea unor soluţii, cum ar fi : 

e folosirea unor personaje cât mai atractive (vedete de muzică sau de film); 

e introducerea naraţiunii (de exemplu, scene de bătălii medievale) pentru a 
capta atenţia; 

e folosirea reclamelor scurte, de 15 secunde sau mai puţin. 

Totuşi, atitudinea faţă de reclamă este diferită şi, uneori, surprinzătoare. În 
general, se urmăreşte transferul de la atitudinea faţă de reclamă la atitudinea faţă de 
marcă: cu cât îi place cuiva mai mult o reclamă, cu atât va aprecia mai mult marca 
ŞI o va cumpăra. 

Există şi o situaţie extremă. Deşi impactul pe termen scurt al reclamelor 
iritante şi ofensatoare este foarte scăzut, s-a constatat că ele au o eficienţă persuasivă 
pe termen lung mai mare decât cele care nu provoacă nicio reacţie afectivă. Acest 
fenomen este explicat astfel: reclamele care provoacă sentimente negative sunt 
privite cu atenţie sporită, fără a transfera aceste sentimente asupra mărcii. După un 
anumit timp, receptorii uită care a fost cauza iritării, dar îşi amintesc numele mărcii 
şi informaţiile persuasive. 

De altfel, în afara reacţiilor afective, reclamele provoacă şi reacţii cognitive. 
Primele sunt determinate de execuţia reclamei: atrăgătoare, interesantă, creativă, 
iritantă, iar cele cognitive de mesaj: credibil, informativ, convingător, relevant, 
clar. 

D. Obiectivele publicității şi ale reclamei 


Prin intermediul funcțiilor prezentate se urmăreşte realizarea următoarelor 
obiective: 

e introducerea unui produs/serviciu pe piaţă; 

e schimbarea imaginii unui produs sau a unei mărci; 

e schimbarea poziţiei relative a produselor sau serviciilor pe o anumită piață; 

e crearea sau schimbarea atitudinii publicului consumator; 

e creşterea vânzărilor pe termen scurt, mediu sau lung, prin modificarea 
comportamentului de cumpărare al unui segment de public sau al publicului în 
general”. 

Aceste obiective depind de o serie de factori, cum ar fi: ciclul de viaţă al 
produsului, preferinţele consumatorilor, bugetul pentru reclamă şi publicitate, între 
care trebuie să existe o relaţie permanentă astfel încât cele două instrumente de 
promovare să-şi atingă scopul. 


E. Principiile publicității şi ale reclamei 


Pentru a exista o unitate în conceperea publicității şi reclamei, specialiştii au 
formulat o serie de principii“: 

e Publicitatea şi reclama trebuie să dezvăluie adevărul şi faptele relevante, 
omiterea acestora însemnând inducerea în eroare a publicului; 

e Publicitatea şi reclama nu trebuie să facă declaraţii false, care pot duce în 
eroare, despre un competitor sau despre produsele/serviciile acestuia; 

e Publicitatea şi reclama nu trebuie să ofere produse/servicii spre vânzare dacă 
acest lucru este doar un procedeu pentru a „fura” clienţii unui alt produs/serviciu, 
care are un preţ mai mare; 

e Publicitatea şi reclama trebuie să evite anunţarea unor preţuri false care pot 
duce în eroare clienţii; 

e Publicitatea şi reclama care conţin declaraţii ale unor persoane trebuie să se 
limiteze la mărturiile celor care au folosit produsul sau serviciul respectiv; 

e Publicitatea şi reclama nu trebuie să conţină declaraţii, ilustraţii, imagini 
care ofensează bunul gust şi decenţa publică. 

Din păcate, aceste principii, care au valoarea unui cod deontologic, nu sunt 
respectate întotdeauna din cauza caracterului lor restrictiv. Respectarea lor poate să 
ducă la scăderea eficienţei publicităţii şi reclamei şi, apoi, a profitului. 


F. Clasificarea publicităţii şi a reclamei 


Publicitatea este un fenomen deosebit de complex care necesită o clasificare 
după mai multe criterii: 

1. După publicul-ţintă 

e adresată consumatorului, cel care cumpără produsul pentru propria folosinţă 

sau pentru folosinţa altuia; 

e adresată oamenilor de afaceri; 

e adresată celor care cumpără produse industriale; 

e adresată profesioniştilor, cei care sunt specializaţi într-o anumită meserie; 

e adresată detailiştilor; 

e adresată agricultorilor, fermierilor. 

2. După aria geografică 

e locală, adresată clienţilor dintr-un oraş sau dintr-o zonă comercială; 

e regională, pentru produse vândute într-o regiune; 

e naţională, adresată consumatorilor din câteva regiuni sau dintr-o ţară. 

3. După mediul de difuzare 

e tipărită — ziare, reviste; 

e electronică — televiziune, radio; 

e stradală — panouri publicitare, în mijloacele de transport în comun; 

e directă — prin poştă; 

e informatică — prin internet. 

Tipurile de reclame sunt în mare parte asemănătoare cu cele ale publicităţii. 
Totuşi, având în vedere criteriul afectiv, care le deosebeşte, există trei tipuri de reclame: 

e transformaţionale: sunt calde, conţin imagini cu copii, familii, animale, au 

umor şi muzică. Ele au puţine argumente de vânzare a produsului, iar numele 

mărcii nu este prea des menţionat. Acestea provoacă sentimente pozitive şi un 

nivel scăzut de iritare; 

e pur informative: conţin numai informaţii şi sunt lipsite de emoţii (se apropie 

de publicitate); 

e frecvent repetate: difuzate cu o mare frecvenţă, au cel mai mare nivel de 

iritare. 

Daniela Rovenţa - Frumuşani clasifică strategiile publicitare în ere": 

e cra primară a publicităţii pavloviene, bazată pe condiționare şi învăţare 

comportamentală; 

e cra „standardelor”, bazată pe adeziunea la produse ca rezultat al conformării 

grupale (produsele sunt consumate ca semn al apartenenţei la un grup social 

superior); 

e cra publicităţii bazată pe imaginar, pe valenţe afective, mitologii. 


3.4.6.3 Publicitatea în bibliotecă 


Spre deosebire de reclamă, pentru care biblioteca plăteşte un specialist care o 
realizează, publicitatea reprezintă o formă de promovare proprie instituţiei. Biblioteca 
realizează diverse materiale, organizează diverse activități cu costuri minime pentru 
a-şi crea o imagine, pentru a-şi promova serviciile şi produsele proprii. 

A. Căile de publicitate ale bibliotecii 


Principalele mijloace de promovare a bibliotecii ar putea fi: 

a. Poşta directă permite comunicarea dintre bibliotecă şi publicul său în forma 
cea mai rapidă şi cea mai expresivă. 

b. Firmele şi avizierele sunt mijloace eficiente pentru a aminti utilizatorilor de 
existenţa bibliotecii. Nu sunt mijloace de publicitate în sine, dar sunt eficiente dacă 
sunt îmbinate cu alte metode de marketing. Micile anunţuri la avizier integrează 
bibliotecile în comunitate şi sporesc încrederea utilizatorilor faţă de acestea. Sunt 
cele mai ieftine anunţuri. 

c. Tipăriturile mici pot fi calendare, semne de carte, fluturaşi cu anunţuri 
despre serviciile oferite de bibliotecă, sau imprimarea anunţurilor pe pungi din 
plastic, plicuri sau cărți poştale care amintesc oamenilor de existența şi misiunea 
bibliotecii. Acestea nu sunt însă de natură să crească frecvenţa sau cererile de lectură 
în mod satisfăcător. 

d. Foile volante publicitare distribuite la domiciliu, fără mari cheltuieli, 
realizează o „întâmpinare” la intrarea în instituţie, o semnalare a serviciilor bibliotecii 
şi o deschidere către comunicare. 

e. Difuzarea personală (colportajul de carte) este o metodă ce necesită mult 
timp, dar este şi cea mai eficientă. Acest mijloc de promovare permite o confruntare 
directă cu cerinţele utilizatorilor pentru satisfacerea necesităţilor de lectură şi 
informare eficientă a persoanelor care nu se pot deplasa la bibliotecă. 

f. Ghidurile şi cataloagele sunt instrumente care permit bibliotecii să ofere 
utilizatorilor informaţii cu privire la conţinutul şi calitatea colecţiilor şi serviciilor. 

g. Expoziţia este o altă metodă de promovare. Bibliotecile pot organiza expoziții 
de carte, periodice, grafică, fotografii, numismatică, manuscrise. Pot fi expuse rarități 
sau achiziţii curente, noutăţi, lucrările unui singur autor, documente pe o anumită temă, 
ediţiile succesive ale aceleiaşi lucrări, cu scopul de a fi mai bine puse în valoare. 

h. Acordarea de stimulente la achiziţionarea produsului este o metodă 
eficientă de politică promoţională care constă în acordarea de facilităţi sub formă de 
reduceri de taxe, taxe preferenţiale pentru utilizatorii fideli, taxe diferite pe categorii 
de utilizatori: elevi, studenţi, şomeri, pensionari, persoane cu handicap etc. Metoda 
are un efect practic, de stimulare a afluenţei utilizatorilor, şi unul psihologic, de 
cultivare a încrederii, a simpatiei şi loialității publicului. Reducerile de taxe sau 
gratuitatea consultării produselor şi utilizării serviciilor de bibliotecă, pe care nu le 
pot achiziţiona din cauza preţurilor mari, sunt atractive pentru un număr tot mai mare 
de utilizatori. 

i. Relaţiile cu publicul reprezintă o structură în cadrul bibliotecii care oferă 
utilizatorilor primele informaţii despre instituţie şi serviciile acesteia. 

). Paginile web sunt instrumente care, dacă sunt corect proiectate, pot deveni 
adevărate „vitrine electronice” ale bibliotecilor. În prezent sunt cele mai eficiente şi 
mai ieftine căi de promovare. 

k. Relaţiile publice urmăresc crearea unei imagini favorabile organizaţiei. În 
biblioteci pot reprezenta, în cele mai multe cazuri, cheia succesului (dacă sunt bine 
gestionate). 

Prin informaţii exacte, concrete şi corecte se pot prezenta în presă caracteristicile 
ofertei de servicii şi produse, realizări deosebite, achiziţii valoroase. Publicul va înţelege 
că oferta provine de la experţi în domeniu şi va manifesta interes pentru ea. O bibliotecă 
poate pune în valoare patrimoniul cultural al bibliotecii şi poate stimula interesul pentru 
documentele existente în colecţiile sale, folosind mijloacele clasice ale relaţiilor publice: 

- relaţia cu mass-media, prin contacte directe şi comunicarea de informaţii 
prin materiale publicistice; 

- tehnicile legate de evenimente speciale: aniversări, inaugurări, lansări de 
carte şi alte evenimente care au rolul de a cultiva şi promova contacte; 

- participarea directorului, a membrilor de onoare ai bibliotecii la sesiuni de 
comunicări şi simpozioane care atrag atenţia publicului asupra fondului de documente 
şi gamei de servicii puse la dispoziţia utilizatorilor; 

- organizarea unor sesiuni de comunicări şi simpozioane de către bibliotecă 
sau participarea directă la conferinţe naţionale şi internaţionale (prilej de a promova 
patrimoniul bibliotecii); 

- organizarea în sediile bibliotecii a unor expoziţii sau a unor manifestări 
culturale propuse de asociaţii sau instituţii diverse. Expoziţia este o activitate 
tradițională de publicitate a bibliotecii; 

- tipărirea unor broşuri, pliante care conţin oferta de servicii şi produse ale 
bibliotecii, materiale informative puse la dispoziția nu numai a utilizatorilor reali, ci 
şi a celor potenţiali. 

Folosindu-şi sediile şi resursele pentru activităţi culturale (conferinţe, mese 
rotunde, dezbateri pe teme de actualitate, întâlniri în legătură cu emisiunile TV, 
întâlniri cu scriitori, audiții muzicale), biblioteca exercită o influenţă pozitivă în 
colectivitate. Totuşi, majoritatea utilizatorilor nu participă la astfel de activităţi. 
Pentru acest public, metodele tradiţionale de promovare şi acţiunile culturale rămân 
ineficiente. Prin urmare, biblioteca trebuie să aibă în vedere şi acest grup, pe care 
trebuie să îl provoace şi să îl atragă, insuflându-i nevoia de carte ca instrument 
intelectual, dar şi ca suport de dialog. Acest tip de public pare dispersat, nu se 
lasă convins prin nicio acţiune promoțională şi apare, în general, ca un grup fără 
caracteristici notabile. Relaţiile publice pot avea un rol determinant în atragerea lui. 


B. Mazeriale utilizate în activitatea de promovare a bibliotecii 


În activitatea de promovare bibliotecile pot folosi materiale de tipul celor 
prezentate mai jos. Avantajul major al acestora este costul redus. 

a. Fluturaşul (flyer) este un material publicitar oferit direct potenţialilor clienţi; 
reprezintă cea mai rapidă şi cea mai ieftină metodă de promovare a unui produs sau 
a unei organizaţii. 

b. Pliantul este destinat informării publicului larg în legătură cu profilul, 
colecţiile, oferta de servicii şi publicaţii, adresa, programul bibliotecii, condiţiile 
de înscriere, facilităţi. Pliantul intră în categoria tipăriturilor de mici dimensiuni, 
reprezentând o formă mai puţin costisitoare de publicitate a bibliotecii. 

c. Broşura este o lucrare cu un număr redus de pagini, care informează publicul 
cu privire la activitatea bibliotecii. 

d. Monografia bibliotecii cuprinde istoricul bibliotecii, evidenţiază evoluţia 
acesteia, realizările ei, prezintă structura organizatorică, colecţiile, resursele umane, 
publicaţiile editate de bibliotecă. De obicei, conţine iconografie (fotografii, desene) 
şi anexe. 

e. Bibliografia locală este un instrument de informare alcătuit din lucrări 
privitoare la viaţa colectivităţii respective. Evidenţiază profilul economic, istoric, 
social şi cultural al unei zone. 

f. Semnalarea noilor apariţii se face în cazul lucrărilor literare sau ştiinţifice de 
mai mic interes. Cuprinde informaţi cu privire la conţinutul documentului. 

g. Cronica locală poate fi sub forma unui articol de ziar sau de revistă în care 
sunt comentate evenimente politice, sociale şi culturale de actualitate. 

h. Revista conţine informaţii cu privire la realizările şi problemele bibliotecii, 
valorile acesteia, noile achiziţii, periodicele puse la dispoziţia publicului sau unele 
evenimente culturale. 

i. Articolul de ziar este un text, de proporţii reduse, care se tipăreşte într-un 
periodic cu un scop utilitar, informativ. Pentru a dobândi prestigiu, este necesar ca 
bibliotecarii să fie prezenţi în presa locală sau centrală. Aceştia pot publica articole 
cu caracter cultural, prilejuite de aniversări şi alte evenimente. 

). Nota culturală conţine date despre organizarea unor manifestări: când, unde, 
ce, cine, eventual în ce scop şi cu ce efect, cu ce participare, cu ce ecou. 

k. Lista de noutăţi face cunoscute celor interesaţi documentele achiziţionate 
sau donate bibliotecii. Biblioteca poate elabora, afişa sau distribui liste de semnalare, 
în care lucrările sunt grupate pe domenii. 

|. Catalogul de expoziţie este o listă a valorilor din patrimoniu care urmează 
să fie expuse cu prilejul unor manifestări culturale, ştiinţifice, comunitare. Structura 
unui catalog presupune o introducere, prin care se explică scopul şi tema expoziţiei, 
menţionarea organizatorilor, a duratei şi lista exponatelor cu descrierea lor. 

4. ERGONOMIA ÎN STRUCTURILE INFODOCUMENTARE 


Principiile organizării ergonomice a muncii 
Proiectarea ergonomică a locurilor de muncă în bibliotecă 
Ergonomia informatică 


Accidentele de muncă și bolile profesionale 


4.1 ERGONOMIA - COMPONENTĂ A MANAGEMENTULUI 
RESURSELOR UMANE 


4.1.1 ERGONOMIA - ŞTIINŢĂ INTERDISCIPLINARĂ 


Termenul de ergonomie vine din limba greacă (ergos = muncă şi nomos = 
lege, normă) şi a fost folosit pentru prima dată în anul 1857 de biologul polonez 
Wojciech Jastrzebowski în studiul său Perspectivele ergonomiei ca ştiinţă a muncii, 
dar în limbajul comun de specialitate va fi lansat mult mai târziu, în anul 1949, de 
psihologul englez K.F.H. Murrell. Dacă la început a circulat sub diferite denumiri 
(ştiinţa muncii, psihologia muncii, chiar şi psihologie inginerească), astăzi denumirea 
ergonomie este acceptată de majoritatea specialiştilor. Deşi sensul etimologic este 
mai larg, el s-a circumscris la început tot mai mult la o sferă care cuprindea numai 
lumea muncii mecanice, efectuată cu ajutorul maşinilor. În acest sens Maurice de 
Montmollin defineşte ergonomia ca fiind “tehnologia comunicaţiilor în sistemele 
om-maşină”. Ergonomia, având un caracter interdisciplinar, se preocupă nu numai 
de relaţiile dintre om şi maşină, ci şi de perfecţionarea acestor relaţii. În acest din 
urmă înţeles, ergonomia reprezintă studiul muncii în scopul ameliorării sale. Pe 
acest drum de adaptare reciprocă a omului şi a tehnicii merge în special ergonomia 
anglo-americană, în timp ce şcoala franco-belgiană pune accent pe fiziologie şi pe 
psihotehnică. 

Ideea interdisciplinarității apare în majoritatea definiţiilor date ergonomiei. 
Astfel, profesorul francez Bernard Metz defineşte ergonomia ca „un ansamblu 
integrat de ştiinţe susceptibile să ne furnizeze cunoştinţe asupra muncii umane, 
necesare adaptării raționale a omului la maşină şi a muncii la om”. Profesorii ruşi, 
V. Munipov şi V. Zinchenko arată că ergonomia este o „disciplină care a luat naştere 

omului în procesele de muncă, urmărind să creeze condiţii optime de muncă”. 

Instituţiile specializate, prin definițiile pe care le dau ergonomiei, scot în 
evidenţă caracterul interdisciplinar al acesteia. Astfel, în documentele Organizaţiei 
Internaţionale a Muncii se arată: „Ergonomia este aplicarea ştiinţelor biologice, 
umane, în corelaţie cu ştiinţele tehnice, pentru a ajunge la o adaptare reciprocă 
optimă între om şi munca sa, rezultatele fiind măsurate în indici de eficienţă şi bună 
stare de sănătate a omului'?. 

În timp, conceptul om-maşină s-a dovedit a fi incomplet, deoarece nu ţine 
seama de ceilalți factori care solicită organismul uman cum ar fi: mediul de muncă, 
condiţiile tehnice ale muncii, motivaţia pentru muncă, relaţiile din colectivul de muncă, 
preocupările personale. Astfel, a apărut conceptul om-solicitări ( introdus de profesorul 
Petre Burloiu la simpozionul, din aprilie, 1974 ţinut la ASE), care exprimă ideea 
echilibrului balanței energetice a organismului uman. Ca urmare, o definiție completă 
a ergonomiei considerăm că este cea formulată de profesorul Petre Burloiu în lucrarea 
sa Managementul resurselor umane: „Ergonomia este o ştiinţă cu un caracter federativ, 
care pe baza interdisciplinarităţii - care este legea sa fundamentală - integrează aportul 
tehnicii, fiziologiei, psihologiei, sociologiei, economiei şi al altor ştiinţe sociale, având ca 


sociale şi culturale cele mai favorabile care pot fi asigurate de societate, în vederea 
realizării reproducţiei forţei de muncă de la o zi la alta”?. 

În concluzie, ergonomia este o ştiinţă complexă care sintetizează anumite 
principii ale unor ştiinţe precum: ştiinţele medicale, economice, tehnice, 
antropometrie, psihologia muncii, sociologia muncii, în scopul aplicării acestora 
la proiectarea echipamentelor, a uneltelor, a mobilierului şi la găsirea tuturor 
măsurilor care să ducă la îmbunătăţirea condiţiilor de muncă, precum şi la formarea 


executanţilor (Figura 1). 
Ştiinţe medicale Ştiinţe tehnice 


Antropometrie 
Sociologia muncii Ştiinţe economice 


Psihologia muncii Alte ştiinţe 


Figura 1. Ştiinţe participante la constituirea ergonomiei 


ERGONOMIE 

4.1.2 OBIECTUL DE STUDIU AL ERGONOMIEI 


Ergonomia, fiind o ştiinţă, dispune de un obiect de studiu, de metode şi de 
tehnici de cercetare proprii. 

Obiectul de studiu al ergonomiei îl constituie „organizarea activităţii umane în 
procesul muncii prin optimizarea relaţiei din sistemul om-maşină-mediu, având drept 
scop creşterea eficienţei tehnico-economice, optimizarea condiţiilor satisfacţiei, 
motivaţiei şi rezultatele muncii, concomitent cu menţinerea bunei stări fiziologice şi 
favorizarea dezvoltării personalităţii”. 

Însă această optimizare, în special cea a relaţiei om-maşină-mediu, necesită 
îndeplinirea următoarelor condiţii: 

- orientarea şi selecţia riguroasă a factorului uman; 

- reorientarea profesională; 

- proiectarea echipamentelor în concordanţă cu posibilităţile umane; 

- crearea unei ambianţe care să asigure securitate şi confort; 

- repartizarea rațională a sarcinilor; 

- economia energetică a organismului uman. 

În bibliotecă ergonomia urmăreşte: studierea elementelor umane şi materiale 
ale procesului de muncă în complexitatea şi în interdependenţa lor; capacităţile 
umane şi modul cum acestea pot fi utilizate în mod optim, pe întregul fond de 
timp de muncă; gradul de complexitate al echipamentului şi mobilierului, precum 
şi modalităţile tehnice de lărgire a ariei de activitate a bibliotecarilor, în condiţiile 
diminuării stresului şi a oboselii, condiţiile de mediu şi mijloacele de reducere a 
influenţei lor negative. 

Direcţiile de organizare ergonomică şi de perfecţionare a activităţii din 
biblioteci ar trebui să aibă în vedere următoarele aspecte:: 

1. recrutarea, selecţia, încadrarea, promovarea personalului după aptitudini, 

pregătire şi performanţe; 

2. stabilirea dimensiunii optime a colectivelor de muncă; 

3. stabilirea unor forme specifice de stimulare în muncă şi aplicarea acestora; 

4. diminuarea efortului fizic şi intelectual prin achiziţionarea unor echipamente 

informatice moderne; 

5. dotarea birourilor şi a serviciilor cu mobilier potrivit caracteristicilor 

antropometrice ale lucrătorilor, poziţiei acestora în timpul muncii, sarcinilor 

de îndeplinit şi locului zonei de muncă; 

6. studierea microclimatului, în scopul creării unui echilibru optim între om 

şi mediul său de lucru, reducerii efortului senzorial şi creşterii posibilităţilor 

de concentrare în executarea sarcinilor; elementele de microclimat (zgomot, 
temperatură, iluminat, culoare) trebuie adaptate la specificul activităţii din 
fiecare serviciu de bibliotecă; 

7. organizarea ergonomică a sălilor de lectură (dimensionarea, mobilierul, 

microclimatul, zgomotul, cromatica). 

Proiectarea ergonomică a locurilor de muncă în bibliotecă (catalogator, 
clasificator, indexator, custode) presupune parcurgerea câtorva etape“: 

1. documentarea în vederea proiectării noilor locuri de muncă; 

2. efectuarea unor studii de fezabilitate în scopul reorganizării locurilor de 

muncă existente; 

3. examinarea statistică a situaţiei existente pe baza informaţiilor culese la 

locul de muncă supus reproiectării; 

4. proiectarea variantelor de organizare a locului de muncă, calculul eficienţei 

şi alegerea variantei optime. 

În concluzie, se poate spune că ergonomia studiază relaţia dintre om şi munca 
sa astfel încât să determine creşterea productivității muncii fie prin organizarea 
ştiinţifică a locurilor de muncă existente, fie prin proiectarea altora noi. 


4.1.3 PRINCIPII ALE ORGANIZĂRII ERGONOMICE A MUNCII 


Părintele managementului ştiinţific este considerat Frederick Winslow 
Taylor. Şcoala managementului ştiinţific pune accentul pe productivitate maximă 
cu efort minim, eliminându-se pierderile/rebuturile şi ineficienţa. În principala sa 
lucrare Principiile managementului ştiinţific, Taylor arată că “pentru a realiza un 
management ştiinţific este nevoie să fie stabilite o serie de reguli, legi şi formule 
care să înlocuiască judecata fiecărui individ în parte, dar care pot fi folosite efectiv 
numai după ce au fost consemnate oficial”. Principiile expuse în lucrarea menţionată 
urmăreau mai mult creșterea eficienței muncii şi mai puțin economia mişcării. 

Taylor a pus în practică şi o mulțime de experimente care au demonstrat 
creşterea eficienţei prin organizarea ştiinţifică a munciis: 

1. Studiul muncii. Într-un experiment a trecut la descompunerea proceselor de 

muncă în mişcări elementare şi la eliminarea tuturor gesturilor inutile. În trei 

ani productivitatea atelierului testat s-a dublat. 

2. Unelte standardizate. În altă zonă a descoperit că lopeţile folosite pentru 

încărcarea cărbunelui cântăreau 6-14 kg. După experimentări s-a constatat 

că greutatea adecvată este de 7-8 kg. Din nou, după trei ani, 140 de oameni 
făceau munca pentru care înainte fusese nevoie de 400-600 de oameni. 

3. Selectarea şi instruirea lucrătorilor. Într-un alt atelier Taylor a insistat ca 

fiecărui muncitor să i se dea munca pentru care este cel mai potrivit, iar celor 

care depăşeau volumul de muncă prevăzut să li se acorde prime/indemnizaţii. 

Aşa cum era de aşteptat, productivitatea a crescut şi s-a menţinut la un nivel 

ridicat. 

Cu toate aceste succese, lui Taylor i s-a reproşat faptul că pune prea mare 
accent pe productivitate, subestimând natura umană. 

Studiile lui Taylor au fost completate de soţii Gilbreth, Frank şi Lilian. Cei 
doi s-au ocupat de aspectele umane ale fenomenului de organizare, contribuind 

la aprofundarea şi la lărgirea conceptelor privind studiul mişcărilor şi starea de 
oboseală. Sistemele lor de evaluare au devenit mai târziu metode de analiză şi de 
apreciere a activităţii/execuţiei. Cercetările lor au urmărit descoperirea celor mai 
bune modalităţi de a efectua o activitate în cel mai uşor mod posibil. În mişcările 
executate de lucrători la locul de muncă au reuşit să identifice 18 micromişcări 
elementare (a apuca, a ţine, a poziţiona, a căuta), pe care le-au denumit /herbligs, 
adică anagrama numelui lor, Gilbreth. Aceste micromişcări au stat la baza elaborării 
normativelor de muncă pe timpi predeterminaţi, care apoi au permis fundamentarea 
ştiinţifică a normelor de muncă şi economisirea timpului de normare. O contribuţie 
valoroasă a celor doi în dezvoltarea cercetărilor privind munca a constituit-o şi 
enunțarea unui număr de şapte principii ale economiei energetice a mişcării. 
Studiile lui Taylor şi cele ale soţilor Gilbreth s-au completat reciproc, Taylor punând 
accentul pe creşterea vitezei de producţie, iar ceilalți urmărind să cruţe muncitorul 
de oboseală inutilă. 

Ralph M. Barnes stabileşte în lucrarea sa Motion and Time Study, apărută în 
anul 1940, un număr de 22 de principii ale economiei mişcării, în scopul raţionalizării 
operaţiilor efectuate în timpul muncii. Aşa cum se ştie, scopul principal al economiei 
mişcării este productivitatea maximă cu efort minim. 

În continuare vom prezenta principiile lui Barnes (numai pe cele care îşi 
găsesc aplicabilitate în organizarea ergonomică a muncii în bibliotecă) încadrate pe 
trei grupe”: 


1. Principii ale economiei mişcării corpului omenesc 

a) Mâinile să înceapă şi să termine mişcările în acelaşi timp. 

b) Mâinile să nu rămână inactive în acelaşi timp, cu excepţia perioadelor de 
odihnă. 

c) Mişcările braţelor să fie efectuate simultan, în sens opus şi simetric. 

d) Mişcările curbe, continui şi line ale mâinilor sunt preferabile mişcărilor 
rectilinii. 

e) Munca să fie în aşa fel organizată încât să permită un ritm uşor şi natural, 
oriunde este posibil. 

£) Fixările ochilor să fie, pe cât posibil, cât mai puţine şi de durate cât mai 
scurte. 


2. Principii ale economiei mişcării aplicabile în organizarea locului de 
muncă 

a) Pe suprafaţa de lucru să se menţină numai materialele care se utilizează 
în ziua respectivă (principiu adăugat în lista lui Barnes de către profesorul 
Burloiu în anul 1975, după o cercetare efectuată cu o echipă de studenţi la Uzina 
Electromagnetica din Bucureşti). 

b) Să existe un loc definit şi permanent pentru toate materialele. 

c) Materialele să fie plasate aproape de punctul de utilizare. 

d) Să se asigure condiţii corespunzătoare de vedere. Iluminatul adecvat 
constituie prima cerinţă pentru o percepere vizuală satisfăcătoare. 

e) Să se asigure fiecărui lucrător un scaun de un anumit tip şi cu o anumită 
înălțime care să-i permită o poziție corectă în muncă. 


3. Principii ale economiei mişcării aplicabile în proiectarea 
echipamentelor 

a) Mâinile să fie degajate de orice activitate care ar putea fi efectuată mai 
avantajos de un instrument, de un echipament. 

b) Obiectele de lucru şi materialele să fie prepoziţionate, ori de câte ori este 
posibil. 

c) În cazurile în care fiecare deget execută o mişcare specială (dactilografie, 
operare pe calculator), sarcina să fie repartizată potrivit capacităţilor specifice ale 
degetelor. 


Economia mişcării prin aplicarea acestor principii înseamnă, în esenţă, 
economia de energie a organismului uman. Denumirea lor completă ar fi Principii 
ale economiei energetice a organismului uman. 

Toate aceste principii stau la baza organizării ergonomice a muncii şi servesc 
la elaborarea măsurilor pentru realizarea practică a acesteia. 


4.2 ERGONOMIA LOCULUI DE MUNCĂ ÎN BIBLIOTECĂ 


4.2.1 ANALIZA ERGONOMICĂ A LOCULUI DE MUNCĂ 


Pentru a asigura eficienţa sistemului om-mijloace de muncă-mediu şi a 
cu creşterea satisfacției în muncă, este necesar, atât pentru proiectanți cât 
şi pentru manageri, să se folosească metode adecvate, care să se bazeze pe 
condiții analiza, proiectarea şi reproiectarea ergonomică a locului de muncă este 
de mare utilitate. 

Vom prezenta în continuare, ca exemplu, un procedeu de analiză, metoda 
RNUR (Regia Naţională a Uzinelor Renault) în care sunt luaţi în calcul 8 factori 
de evaluare (A-H) şi 27 de criterii de influenţă. Fiecare criteriu este evaluat după 
o scară având 5 niveluri ergonomice de apreciere, în care nivelul 1 este cel mai 
favorabil, iar nivelul 5 cel mai defavorabil (Tabelul 1). 

Tabelul 1. Factori şi criterii de evaluare ergonomică a locului de muncă 
(după Mathis, Nica şi Rusu, 1997) 


Factori Criterii 
Denumire Nr | Denumire Nr. 
Concepţia locului de muncă Înălţime-Distanţă l 
Alimentare-Evacuare 2 
Aglomerare-Accesibilitate 3 
Comenzi-Semnale 4 
Factorul de securitate A | Securitatea muncii 5 
Factori Ambianţă Ambianţă termică 6 
ergonomici fizică Ambianţă sonoră 7 
Iluminat artificial 8 
Vibraţii 9 
Igiena atmosferei 10 
Aspectul postului lu! 
Sarcină fizică |C | Poziţia principală 12 
Poziţia defavorabilă 13 
Efort de muncă 14 
Poziţie de muncă 15 
Efort de manipulare 16 
Poziţie în timpul manipulării 17 
Sarcină psihică | D | Operaţiuni mentale 18 
Nivel de educaţie 19 
Factori Autonomie E Individual 20 
psihologici şi De grup 21 
sociologici E J 25 
Relaţii de F Independente de muncă 
muncă Dependente de muncă 23 
Repetitivitate G | Deciclu 24 
Conţinutul H | Potenţial 25 
MOREAU Responsabilitate 26 
Interes faţă de muncă 27 

Analiza ergonomică a locului de muncă are ca obiectiv optimizarea proiectării 
constructive a locurilor de muncă prin îmbunătăţirea securității muncii şi prin 
ameliorarea factorilor de ambianţă fizică, reducerea efectelor negative cauzate de 
monotonia muncii şi diminuarea solicitărilor fizice şi psihice. 

Acest procedeu presupune parcurgerea următoarelor etape de lucru: culegerea 
datelor, analiza critică a datelor, trasarea şi interpretarea profilului locului de 
muncă, propuneri. 

Culegerea datelor are în vedere caracteristicile tehnice ale locului de muncă 
supus analizei, condiţiile organizatorice existente, condițiile de mediu în care se 
desfăşoară munca. În acest scop se poate folosi chestionarul de mai jos, care poate fi 
completat sau redus în funcţie de obiectivele urmărite. 


Chestionarul 1. Analiza postului 


Organizația: cause tinea atei oo as at laaa nă Data _/ /19 

Denumirea postului... nana 

Analizat de... Informaţii obţinute de la .................. 
I. EDUCAȚIE 


Calificări şi îndemânări 

Ce fel de calificări şi de îndemânări se cer pentru îndeplinirea îndatoririlor şi 
responsabilităţilor postului? 

Instrucţiuni şi interpretări 

Ce fel de instrucţiuni pot fi urmărite şi interpretate pentru îndeplinirea îndatoririlor 
şi responsabilităţilor postului? 

Matematică 

Dacă sunt cerute calcule matematice care este natura şi extinderea acestei cerinţe? 
Cunoştinţe despre echipamente 

Este necesar a se opera ori instala echipamente electrice? Ce cunoştinţe despre 
complexitatea acestui echipament sunt necesare în executarea lucrului? 

Dexterităţi 

Munca cere o mişcare rapidă a degetelor, braţelor ori a altor părţi ale corpului, ca o cerinţă 
fundamentală a postului? Dacă da, care este natura dexterităţilor cerute, condiţiile în 
care sunt executate mişcările şi cât de uşor sunt atinse asemenea îndemânări? 


II. RESPONSABILITĂȚI 

a) Materiale (hârtie, consumabile) 

Ce materiale sunt folosite în timpul lucrului şi în ce cantitate? 

Depunând o atenţie moderată, care este posibilitatea pierderilor/pagubelor rezultate 
din greşelile făcute de operatori? 

Care ar putea fi valoarea acestor pierderi? 

Ce pagube s-au produs la locul de muncă în timpul lunii precedente? 

Dacă nu a survenit nicio pagubă în luna precedentă, stabiliți când s-a produs ultima 
pagubă cunoscută şi care este valoarea ei? 

Dacă nu s-a produs nicio pagubă, explicaţi cum a fost posibil acest lucru? 

b) Echipamente 

Ce echipament este folosit în executarea lucrului? 

Lucrând normal, ce pagubă poate rezulta din greşeala sau din erorile operatorului? 
Care va fi costul înlocuirii sau reparaţiei, în acest caz? 

Câte cazuri de pagube de echipament au fost produse din vina operatorului, în anul 
trecut? 

Dacă nu au fost cazuri, explicaţi în ce condiţii este posibilă apariţia acestor pagube? 
c) Influenţa asupra altor operaţii 

Ce influență poate avea lipsa unei atenţii normale în realizarea sarcinilor asupra altor 
operaţii? 

d) Responsabilităţi asupra altor operaţii 

Cât de mare poate fi greşeala operatorului, astfel încât aceasta să determine o 
reclamaţie (nemulţumire) din partea clientului? 

Ce tip de greşeală a operatorului poate sta la baza unei reclamaţii şi care va fi condiţia 
acestei greşeli? 

Câte cazuri de nemulțumiri ale clienţilor au fost în ultimul an? 

Dacă nu a fost niciun caz, explicaţi de ce este posibilă apariția unor reclamaţii? 

e) Coordonare 

Îndatoririle postului cer bibliotecarului să muncească: independent, ca parte 
componentă a unui grup sau a unei echipe sau să îi asiste pe alţii? 

Dacă bibliotecarul dirijează munca altora, câți sunt îndrumați şi ce procent din timpul 
normal este necesar pentru îndrumare şi pentru repartizarea lucrului altor persoane? 
f) Decizii 

Care este natura muncii, gradul de repetabilitate, rutina şi diversificarea lucrărilor? 
Prin ce se caracterizează judecăţile şi deciziile proprii, în cursul acţiunii sau 
îndeplinirii îndatoririlor şi responsabilităţilor postului? 


III. CERINŢE FIZICE 

a) Monotonia 

Care din condiţiile necesare ocupării postului sunt adecvate? 

Există operaţii repetabile, monotone? 

Dacă ciclul de repetare este scurt, monotonia este combătută prin diversificarea 
activităţilor fizice şi intelectuale? 

Dacă ciclul de repetare este lung, sunt necesare o atenţie vizuală mărită şi activităţi 
fizice reduse? 

Activitatea de supraveghere cere un efort fizic limitat? 

b) Poziţia de lucru 

Descrieţi poziţia de lucru şi, în cazul în care este anormală, precizaţi timpul lucrat în 
această poziţie. 

c) Puterea 

Este necesară manipularea materialelor/obiectelor a căror greutate este de peste 20 
kg? Dacă da, care este greutatea maximă admisă şi cum sunt manipulate obiectele? 

d) Efortul 

Dacă materialele ori obiectele sunt ridicate/cărate/împinse/trase, care este greutatea 
acestora, cât timp sunt ele manipulate într-un schimb de 8 ore şi pe ce distanţă? 


IV. CONDIȚII DE LUCRU 

a) Condiţii deosebite de lucru 

Care este natura condiţiilor deosebite (temperatură, umiditate, viteza aerului, zgomot, 
vibrații, trepidaţii) şi ponderea în totalul timpului de lucru? 

b) Riscuri 

Care sunt riscurile de accidente şi ce controale ori garanţii sunt prevăzute? 


Ce boli profesionale pot apărea? 


Analiza critică a datelor se face în funcţie de fiecare criteriu (Tabelul 1), prin 
aplicarea metodei interogative, folosindu-se o serie de întrebări principale cum ar fi 
Ce? Cine? Unde? Când? Cum?, precum şi a unor întrebări derivate De ce? De ce 
acolo? Se poate de altă persoană? 

Trasarea şi interpretarea profilului locului de muncă. Profilul global al locului 
de muncă se realizează prin reprezentarea punctajului mediu obținut pentru fiecare 
dintre cei opt factori, obținându-se o imagine de ansamblu asupra nivelului de 
organizare. Acest profil evidenţiază ponderea grupei de factori în cadrul organizării 
şi gradul de dificultate al acesteia. 

Profilul analitic al locului de muncă se realizează prin luarea în considerare a 
punctajului înregistrat pentru toate criteriile, având posibilitatea detalierii influenţei 
grupelor de factori şi a evidenţierii cauzelor care duc la apariţia disfuncționalităților. 

Propuneri. Pe baza informaţiilor obţinute anterior, în această ultimă etapă se 
evidenţiază: 

e elementele specifice locului de muncă analizat şi ponderea acestora în 

condițiile organizării existente; 

e factorii şi criteriile apreciate ca fiind necorespunzătoare în organizarea 

existentă; 

e condiţiile optime de organizare, în funcţie de cerinţele ergonomice şi de 

aprecierea stadiului actual de asigurare a condiţiilor, în raport cu cerinţele; 

e modalităţile de acţiune în vederea reproiectării ergonomice a locurilor de 

muncă; 

e proiectarea ergonomică a unor locuri de muncă similare. 

Metoda prezentată, iniţial proiectată pentru a fi folosită în analiza ergonomică 
a locurilor de muncă din structurile economice şi, în special, în sectoarele productive, 
ar putea fi adaptată, prin modificarea întrebărilor cuprinse în Chestionarul 1, pentru 

a fi utilizată în analiza locurilor de muncă din biblioteci. Totuşi, în cercetarea noastră 
am folosit o metodă mai simplă, care permite calcularea rapidă a unui indicator 
ergonomic. 


4.2.2 ANALIZA ERGONOMICĂ A LOCULUI DE MUNCĂ ÎN 
BIBLIOTECĂ 


Pentru analiza posturilor în bibliotecă am folosit în etapa de culegere a datelor 
un alt chestionar!!, din care prezentăm un exemplu (Chestionarul 2). Metoda permite 
calcularea unui indicator ergonomic (le) ce reflectă aspectele organizării ergonomice 
pentru fiecare post în parte şi pentru întreaga instituţie. Dezavantajul major al acestei 
metode îl reprezintă o anumită uniformizare a factorilor ergonomici, deoarece nu se 
ia în calcul faptul că importanţa acestora diferă de la un loc de muncă la altul. Dar 
niciun studiu până acum nu a realizat un clasament, din care să rezulte că un factor 
este mai important decât altul. Cu toate acestea, rezultatele sunt destul de apropiate 
de realitate. 


le = GP+ SN)Nî 


P= răspunsuri favorabile (pozitive) - notate cu | 

N= răspunsuri defavorabile (negative) - notate cu -l 

Ni= numărul de întrebări 

Răspunsurile Nu ştiu au fost notate cu 0 

Indicele ergonomic poate lua valori cuprinse între —l şi 1 rezultând: 

1 — respectarea principiilor şi cerinţelor ergonomice, satisfacție maximă în muncă şi, 
deci, activitate eficientă; 

0 — nerespectarea unor cerinţe ergonomice, activitatea se defăşoară în condiţii 
satisfăcătoare; 

-] — nerespectarea în totalitate a cerințelor ergonomice, satisfacție minimă, activitate 
ineficientă. 


Chestionarul 2. Analiză ergonomică a locurilor de muncă 


Nr. 2 NU 
ci INTREBARE DA ŞTIU NU 
A. Întrebări referitoare la specificul activităţii 
Il. Ştiţi care este funcţia principală în cadrul locului de l 
muncă? 
2, Dar funcţia secundară? 4) 
Ştiţi care sunt cerinţele de bază ale locului de ] 
muncă? 

4. Cunoaşteţi elementele de risc în munca dv.? -l 
5. Munca îndeplinită este grea din punct de vedere J 
fizic? 
6. Dar psihic? l 
7. La repartizarea pe funcţii s-a ţinut seama de l 
aptitudinile personale? 
8. Condiţiile existente permit exercitarea atribuţiilor l 
în mod corespunzător? 
9. Există elemente care deranjează desfăşurarea 
activităţii (lipsa de spaţiu, iluminatul, zgomotul, l 
temperatura, riscul)? 
10. | Există o legătură funcţională între angajaţi? 9) 
11. | Legăturile sunt corespunzătoare? 9) 
12. | Responsabilitatea este mare? l 
13. | S-a ţinut seama la repartiţia funcţiilor de pregătirea E 
şi de specializarea anterioară? 


Deşi elementele de risc sunt minime (munca depusă este din punct de vedere 


fizic, cu câteva excepţii, uşoară), majoritatea persoanelor chestionate într-o bibliotecă 
universitară consideră munca stresantă, uneori monotonă, lipsită de satisfacţii, din 
mai multe cauze: 


e responsabilităţi numeroase; 

e solicitare mare a atenţiei; 

e zgomot şi lipsă de spaţiu; 

e oboseală, suprasolicitare; 

e poziţia necorespunzătoare la locul de muncă; 

e transportul unor cantităţi mari de documente; 

e perioade mari de monotonie şi de rutină; 

e factorii de ambianţă nu sunt întotdeauna optimi; 

e absenţa echipamentelor de protecţie, mai ales în depozite, ceea ce determină 
apariţia bolilor profesionale; 

e absenţa unui sistem eficient de recompensări; 

e insuficienta colaborare cu superiorii; 

e verificări şi controale prea dese; 

e conflicte inerente în cadrul colectivităţii. 

De altfel, multe din problemele menţionate se întâlnesc şi în bibliotecile ţărilor 


dezvoltate, cu tradiţie în domeniu. Se vorbeşte tot mai des în literatura de specialitate 
despre un sindrom de epuizare emoţională, în special la bibliotecarii care lucrează 
cu publicul. Această boală profesională se manifestă prin epuizare nervoasă, prin 
depersonalizare, prin mod negativ de percepere a împlinirii profesionale. 


Un studiu apărut în Statele Unite dezvăluie că 50% din personalul bibliotecilor 


se consideră afectat de acest sindrom, iar un alt studiu întreprins în 2015 în mai multe 

biblioteci universitare relevă lipsa de entuziasm a personalului față de măsurarea 
performanţelor serviciului. Această apatie este pusă pe seama salariilor scăzute şi a 
lipsei de prestigiu social al profesiei. 

Având în vedere aspectele negative semnalate, propunem reproiectarea 
posturilor în condiţiile respectării principiilor şi cerinţelor ergonomice ale muncii. 

Principalele cerinţe la care trebuie să răspundă un asemenea loc de muncă se 
referă la: 

e comoditate; 

e confort; 

e condiţii normale din punct de vedere al mediului ambiant; 

e dotare tehnică adecvată. 

O importanţă deosebită va trebui acordată factorilor de solicitare fizică şi 
nervoasă, care au un impact direct asupra calităţii şi productivităţii muncii. 

Între factorii de solicitare fizică amintim: factorii de microclimat (temperatura, 
umiditatea, circulația aerului, radiațiile), iluminatul şi zgomotul. Crearea unei 
ambianţe de lucru cât mai propice necesită o armonizare a acestor factori, mai ales 
între culoare şi lumină, în sensul utilizării unor combinaţii care, dincolo de gust, 
trebuie să satisfacă şi alte cerințe, să se coreleze cu gradul de iluminare a încăperii. 

Factorii de solicitare nervoasă (psihică) se referă în principal la crearea unui 
climat general favorabil în care se desfăşoară munca, la relaţiile dintre conducător şi 
colaboratori sau la cele dintre angajaţi. 


4.2.3 PROIECTAREA ERGONOMICĂ A LOCURILOR DE 
MUNCĂ 


Astăzi, în proiectarea bibliotecilor se încearcă o schimbare profundă a imaginii 
locurilor de muncă. De-a lungul anilor arhitectura, design-ul, mobilierul bibliotecilor 
au cunoscut numeroase schimbări, la fel ca şi serviciile oferite sau spaţiile de primire 
a utilizatorilor. Dacă în trecut clădirea bibliotecii dorea să demonstreze o anumită 
concepţie elitistă a lecturii publice, astăzi rolul acesteia este de a demonstra că nu 
mai este doar o construcţie care adăposteşte cărţi, ci un punct de reper în comunitatea 
respectivă. 

În proiectarea locurilor de muncă în bibliotecă trebuie să se ţină seama de 
respectarea principiilor de organizare ergonomică a muncii, principii care se 
subordonează scopului fundamental, respectiv satisfacerea cerințelor informaţionale 
ale cititorilor (în condiţiile creşterii productivităţii), fără să se neglijeze factorul 
uman (uşurarea efectuării operaţiilor, păstrarea unei bune stări fiziologice, satisfacţie 
în muncă, confort şi siguranţă). 

De asemenea, există şi regulile care se referă la amenajarea locului de muncă. 
În acest sens, principiul asigurării unui loc stabil pentru materiale şi pentru obiectele 
muncii impune respectarea următoarelor reguli: 

e totalitatea obiectelor muncii şi materialele utilizate de executant, precum şi 
produsele finite (documente prelucrate în cazul bibliotecilor), trebuie să aibă 
un loc bine definit şi stabil; 

e obiectele muncii şi materialele trebuie aşezate cât mai aproape de executant; 

e aşezarea materialelor în ordinea utilizării în timpul lucrului şi în funcţie de 

frecvenţă. 

Respectarea acestor reguli practice se impune datorită faptului că orice 
activitate de căutare a unui obiect solicită un consum mare de energie nervoasă şi o 
mare risipă de timp”. 

Majoritatea activităţilor din bibliotecă se desfăşoară în birouri, de aceea 
analiza noastră se va concentra asupra organizării ergonomice a locurilor de muncă 
din aceste subdiviziuni organizatorice. 

Ergonomia a căpătat un important rol în amenajarea birourilor. Bazându-se pe 
concepte de ultimă oră, design-ul birourilor, corectat din punct de vedere ergonomic, 
integrează mediul, sarcinile, echipamentele şi lucrătorul într-o manieră care protejează 
sănătatea, creşte confortul şi productivitatea, iar ambianța devine mai plăcută. Ergonomia 
rezolvă o mulţime de probleme posibile, oferă confort personalului şi adaugă vitalitate 
şi libertate de mişcare. Prin încorporarea efectivă a ergonomiei în design-ul birourilor, 
structurile economice sau culturale îşi pot satisface nevoile proprii cât şi pe cele ale 
angajaţilor prevenind factorii de risc prin rezolvarea unor probleme sociale, dând, astfel, 
posibilitatea indivizilor să-şi maximizeze potenţialul. Din păcate, multe dintre aceste 
structuri încă nu ştiu cum să integreze ergonomia în cadrul birourilor lor. 

În bibliotecă, birourile pot fi: 

e individuale - plasate într-o zonă de linişte, propice muncii intelectuale, 

care să creeze condiţii pentru întreruperea şi reluarea lucrului, să fie un cadru 

favorabil pentru relaţiile organizatorice şi comunicare; 

e colective - pentru 6-7 persoane, grupate pe diverse operaţii ale circuitului 

cărţii astfel încât acesta să fie cât mai scurt; 

e specializate - pentru 2-3 persoane care colaborează la aceeaşi muncă, spre 

exemplu catalogatorii. 

Una din principalele probleme ale organizării ergonomice a muncii, cu 
influență puternică asupra capacităţii de muncă şi implicit asupra eficienţei 
activităţii desfăşurate în birou, o constituie poziția corectă a corpului în timpul 
lucrului. Stabilirea unei ţinute corecte la locul de muncă înseamnă pentru personalul 
din birourile bibliotecii adoptarea unei poziţii normale, fireşti a corpului. Această 
poziţie se caracterizează prin menţinerea echilibrului natural al corpului, rezultat din 
antagonismul mai multor forţe externe şi interne care acţionează asupra sa!?. 

Poziţia şezând este mai puţin obositoare decît cea ortostatică din mai multe 
motive: suprafaţa de sprijin este mai mare fiind reprezentată de feţele posterioare ale 
coapselor şi de feţele plantare ale membrelor inferioare în cazul în care sunt sprijinite 
de sol; centrul de greutate al corpului este mai aproape de suprafața de sprijin sau 
de baza de susţinere şi este proiectat către limita posterioară a acestuia; solicitarea 

energetică este mai redusă; activitatea aparatului cardiovascular este mai uşoară; 
efortul muscular pentru menţinerea stabilității corpului sau echilibrului este mai mic. 

Cu toate acestea, munca de durată efectuată în poziţia şezând (specifică 
biroului) are şi unele inconveniente, cum ar fi: 

e slăbirea tonusului muscular, reacţie reflexă de contracție uşoară şi continuă, 

în special a muşchilor abdomenului; 

e unele implicaţii asupra aparatului locomotor, deoarece coloana vertebrală 

are tendinţă spre poziţii curbe înclinate, torsionate, care aduc modificarea 

staticii organismului; 

e o presiune mare asupra unor organe interne (aparatul digestiv şi respirator), 

dată de aplecarea în faţă a trunchiului; 

e dureri în ceafă şi în umeri, dureri de spate, dureri în braţe, în încheieturi şi 

în umeri. 

Folosirea corectă a scaunelor ergonomice poate duce la eliminarea unor 
dificultăţi din cele menţionate. Alegerea scaunelor de lucru va fi tratată pe larg în 
capitolul următor. 

Aşa cum arătam, în munca de bibliotecă cele mai multe solicitări sunt de natură 
psihică. Solicitările intelectuale sau nervoase sunt determinate de o mulţime de 
elemente cum ar fi: specificul muncii de bibliotecă, atenţie concentrată şi distributivă 
permanentă, capacitate de memorare, răspundere gestionară pentru patrimoniul 
încredinţat. Există, de asemenea, numeroase cauze care contribuie la suprasolicitarea 
nervoasă, determinate chiar de munca în birou: efectul sonor al unui număr mare de 
persoane, sunetul telefonului, conversațiile din camera de lucru, zgomotul produs de 
unele echipamente (calculatoare, imprimante). 

Pentru bibliotecarii implicaţi în serviciile de referinţe apar alţi factori de 
stres, precum: dialogul cu cititorii, comportamentul uneori nepoliticos al acestora 
sau aglomerarea sălilor de lectură şi centrelor de împrumut în anumite perioade ale 
anului (sesiunile de examene pentru bibliotecile universitare). 

Alţi factori de solicitare psihică ar putea fi: imaginea nu tocmai bună a 
bibliotecii şi a bibliotecarului în societatea actuală, neîmplinirea profesională, 
salariile scăzute, absenţa legislaţiei specifice, care creează un acut sentiment de 
insecuritate profesională. 


4.2.4 PROIECTAREA ERGONOMICĂ A MOBILIERULUI DE 
BIBLIOTECĂ ŞI DE BIROU 


Câteva din cerinţele la care trebuie să răspundă un loc de muncă organizat pe 
baza principiilor ergonomice care au ca obiectiv optimizarea relaţiei om-solicitări se 
referă la mobilier: 

e amplasarea şi combinarea adecvată a mobilierului, din punct de vedere 

funcţional şi estetic; 

e mobilierul trebuie să fie simplu, să asigure poziţia corectă a părţilor corpului 

în timpul lucrului şi să corespundă cerinţelor ergonomice şi estetice. 

Mobilierul de bibliotecă şi de birou au făcut obiectul unor standarde (SR 
EN 527-2: 2003), norme şi recomandări precise care îi stabilesc dimensiunile, 
capacitatea de stocare, spaţiul necesar pentru utilizare; acestui mobilier i se asociază 
echipamentele şi materialele utilizate în mod curent sau cu intermitențe în serviciile 
şi în posturile de lucru. 

Alegerea mobilierului va fi relativ uşoară dacă beneficiarul se adresează unor 
producători specializaţi. Cea mai mare parte dintre aceştia au experienţă şi dispun de 
echipe care se pot deplasa şi pot propune proiecte de implantare pentru a răspunde cât 
Încercând să obţină cel mai bun preţ, beneficiarul poate apela la mai mulţi furnizori, 
reţinând pe cei care oferă livrarea şi montarea pe loc în termene rezonabile. 

Bibliotecarul poate avea în faţă două situaţii speciale. Prima este aceea în care 
se doreşte un mobilier în parte sau în totalitate original şi se încredinţează această 
comandă unor ateliere specializate. A doua situaţie este aceea în care biblioteca poate 
să folosească propriile ateliere sau firme specializate din localitatea respectivă, soluţie 
poate mai economică decât aceea de a comanda unui fabricant specializat. În ambele 
cazuri bibliotecarul va trebui să fie foarte prevăzător pentru ca mobilierul astfel creat să 
nu-şi piardă calitățile funcţionale în favoarea esteticii sau a unui preţ mai mic. 

Nu trebuie pierdut din vedere şi faptul că implementarea mobilierului nu este 
niciodată definitivă şi după un timp pot fi necesare unele modificări; de aceea este 
preferabil mobilierul format din module mici, demontabile, uşor de deplasat şi de 
aşezat (rafturi independente cu faţă dublă, scaune ergonomice sau pliante, fotolii 
dispuse individual sau în banchete, mese de lucru ce pot lua diferite forme). Multe 
probleme datorate unei previziuni deficitare la nivelul stabilirii planurilor se pot 
rezolva sau ameliora prin dispunerea variabilă a mobilierului. 

Mobilierul destinat serviciilor interne va fi în parte mobilier de bibliotecă 
(rafturi, fişiere) şi în parte mobilier de birou pentru care se găsesc modele în 
cataloagele producătorilor şi în cele comerciale. 

Alegerea cu grijă a mobilierului de birou poate avea o contribuţie importantă 
asupra moralului personalului şi, de asemenea, poate fi o cale de creştere a eficienţei 
în muncă. Mobilierul nepotrivit poate avea serioase repercusiuni asupra sănătăţii 
şi stării fizice a personalului, conducând la un nivel ridicat de absenteism şi un 
randament redus. 

Mobilierul unui birou modern dotat cu aparatură electronică (computere, 
imprimante, alte echipamente) trebuie să fie proiectat astfel încât să satisfacă toate 
necesităţile personalului care lucrează cu aceste echipamente. De asemenea, este 
necesar să existe cabluri suficient de lungi care să fie aşezate astfel încât să fie cât 
mai puţin vizibile. Cablurile pot fi încorporate în birouri astfel încât computerele, 
telefoanele sau sursele de lumină să poată fi poziționate în locuri corespunzătoare; în 
felul acesta securitatea în lucru creşte şi se creează economii importante. 

Numeroase firme oferă astăzi mobilier modern pentru personalul care lucrează 
în grup cu echipamente legate la reţea. Aceste staţii de lucru facilitează colaborarea, 
iar mobilierul se adaptează uşor necesităţilor de aşezare a echipamentelor. Pupitrele 
pentru terminale pot avea extensii de tastatură pentru operare confortabilă, iar mesele 
pentru imprimante pot avea un sertar dedesubt în care este păstrată hârtia. 

Pentru mobilierul de birou se pot folosi mai multe materiale, dar uzuale sunt: 
lemnul, plasticul şi metalul. 

În opinia multor specialişti, cea mai importantă piesă de mobilier în birouri este 
scaunul, de aceea alegerea scaunului perfect va fi tratată pe larg în acest capitol. 

Peste 35 de milioane de americani suferă în prezent de dureri de spate. Dar 
aceste dureri reprezintă numai una din problemele de sănătate pe care lucrătorii din 
birouri din Statele Unite le au la locurile lor de muncă. Centrul Naţional pentru 
Statistica Sănătăţii arată că aproximativ 20% din durerile de spate sunt cauzate de 
poziţia la locul de muncă, determinând o scădere a productivității cu 25%. Acelaşi 
centru menţionează că durerile de spate reprezintă aproximativ 40% din totalul 
durerilor musculare apărute la locurile de muncă. Compania Aetna Life and Casualty 
estimează că durerile repetitive, inclusiv cele de spate, determină în Statele Unite 
pierderi de 20 de miliarde de dolari pe an cuprinse în costuri medicale şi în reduceri 
de salariu. 

Geoff Wright, un expert canadian în ergonomie arată că astăzi majoritatea 
specialiştilor recunosc că stația de lucru şi scaunul trebuie proiectate astfel încât să se 
adapteze diferenţelor fizice dintre lucrători. Dacă acest lucru nu este făcut, angajaţii nu 
vor putea lucra la întreaga lor capacitate, iar riscul durerilor de gât, de umeri, de spate, 
de braţe sau de încheieturi este deosebit de mare. 

Un scaun ergonomic trebuie să ofere spatelui, în special zonei lombare, un suport. 
Dr. Wright spune că acest suport trebuie să fie ajustabil şi să permită şi o deplasare pe 
verticală pentru a se adapta lungimii spatelui lucrătorilor, deşi această soluţie, arată 
profesorul Burloiu, nu rezolvă problema durerilor de spate. Durerea este provocată de 
înclinarea în faţă a corpului, însoţită de încordarea coloanei şi a muşchilor dorsali, de 
aceea este necesară o înclinare a planului de lucru spre operator (ca un pupitru) astfel 
încât corpul să nu se mai încline în faţă, să stea drept sau chiar puţin înclinat pe spate. 
Deşi mulţi specialişti spun că este necesară o ajustare înainte a spătarului pentru a reduce 
durerile de spate, proiectarea, în ultimul timp, a unor tastaturi pentru calculatoare cu un 
sistem care permite schimbarea unghiului de lucru, întăreşte ideea profesorului Burloiu. 

Ajustabilitatea este cea mai importantă trăsătură de calitate a scaunelor de birou. 
Pentru alegerea scaunului perfect este necesară consultarea unor standarde realizate de 
firme specializate. De exemplu, în Statele Unite, American National Standards Institute- 
Human Factors and Ergonomics Society (ANSI-HFES), o structură independentă, 
analizează şi produce astfel de standarde. Această instituţie recomandă pentru scaunele 
de birou următoarele caracteristici: 

e să permită lucrătorilor să stea cu braţele drepte de la umăr şi cu coatele 

îndoite; 

e să permită lucrătorilor să stea pe scaun cu genunchii îndoiţi şi cu picioarele 

sprijinite pe podea sau pe un suport; 

e să dispună de un spătar care să păstreze poziţia dreaptă a spatelui. 

În Statele Unite standardele ergonomice sunt îmbunătăţite periodic, iar 
standardele ANSI-HFES sunt în mod curent revizuite. Administraţia Clinton s-a 
ocupat în mod deosebit de această problemă, cerând Occupational Safety and Health 
Administration (OSHA) să facă noi propuneri în acest sens. 

În acelaşi timp, un mare număr de state din America au propus propriile 
standarde ergonomice. Semnificativă este propunerea organizaţiei California 
Occupational Safety and Health Administration (CALOSHA). Conform acestor 
standarde platforma scaunelor trebuie să fie ajustabilă atât în înălțime cât şi în 
adâncime, spătarul trebuie să fie ajustabil, în special pentru zona lombară şi, de 
asemenea, suportul pentru braţe. 

Propunerile OSHA şi revizuirea standardelor staţiilor de lucru de către ANSI- 
HFES au ca obiectiv creşterea productivităţii şi reducerea riscurilor de apariţie a 
unor dureri determinate de echipamentele şi de mobilierul de birou. În acelaşi timp 
specialiştii în ergonomie sprijină activităţile de realizare a unor noi produse care să 
asigure siguranţă şi sănătate la locurile de muncă. 

În Marea Britanie există o mare preocupare pentru realizarea unor astfel de 
standarde ergonomice. În acest sens, British Standard oferă următoarele dimensiuni 
pentru scaunele ajustabile ale operatorilor pe calculator: 


e înălțimea scaunului de la pământ 393,7 mm - 495,3 mm; 

e lăţimea scaunului să nu fie mai mică de 330,2 mm; 

e lărgimea scaunului 406,1 mm - 431,8 mm; 

e înălțimea spătarului de la nivelul platformei între 203,2 mm şi 301,8 mm; 
e adâncimea spătarului între 127 mm şi 152,4 mm; 

e lărgimea spătarului — nu mai mare de 304,8 mm. 


Aceste dimensiuni sunt proiectate să asigure poziția confortabilă pe scaun, cu 
spatele rezemat de spătar şi cu picioarele sprijinite pe podea. Totuşi, ele nu trebuie 
considerate ca etalon deoarece sunt valabile numai în condiţiile antropometrice 
specifice ţării respective. 

Scaunele de tip „executiv” (pentru cadrele de conducere) cu spătarul înalt, cu 
tapiserie impunătoare, cu cadru solid, trec încă în unele cercuri ca un semn al puterii, 
deşi unii designeri spun că se confundă ierarhia cu funcţionalitatea. Designerii 
acestor modele afirmă că s-au inspirat din arta religioasă medievală. Totuşi, pentru 
că ele nu permit nici un fel de ajustare, unii utilizatori le găsesc neconfortabile. 

În extrema cealaltă se află scaunele de tip „task” pentru secretariate, care nu 
oferă decât o mică platformă şi un spătar rigid. 

Până în anii 80 ai secolului trecut specialiştii considerau scaunul ideal ca un 
bloc rectangular format din mai multe cuburi, cu suprafeţe paralele sau perpendiculare 

pe podea sau pe suprafaţa de lucru. Mulţi manageri îşi amintesc astăzi de această 
modă „cubistă”, cu scaune rigide în unghi drept. 

Astăzi accentul se pune pe ajustabilitate, pe mobilitate şi pe confort. Deşi există 
divergențe în privinţa proiectării scaunului, designerii sunt unanimi în aprecierea că 
aceasta este foarte dificilă. Profesorul american Ludwig Mies van der Rohe, pionier 
al arhitecturii moderne, le spunea studenţilor săi că este mai greu astăzi să proiectezi 
un scaun decât un zgârie-nori. 

În anii 80 ai secolului trecut, mişcarea pentru securitatea şi pentru protecţia 
lucrătorilor din birouri s-a confruntat cu o criză de proporţii, care a determinat 
reduceri de personal şi economii financiare. Din această cauză se impunea reducerea 
costurilor pentru scaunele ergonomice ale căror preţuri de 500$, 600$ sau 1000$ 
sau chiar mai mult depăşeau cu mult preţurile scaunelor obişnuite care erau în jur de 
150$-250$. 

O altă problemă care a apărut în utilizarea scaunelor ergonomice a fost 
deprinderea folosirii acestora. Deşi învăţarea necesită puţin timp şi un efort minim, 
utilizatorii nu acordă o atenţie prea mare acestei instruiri. 

La fel de importantă în munca de birou este reglarea meselor de lucru. Înălțimea 
planului de lucru trebuie dimensionată astfel încât să asigure distanţa optimă de vedere, 
menţinerea corpului în poziţie naturală, precum şi un efort redus al braţelor. 

În tabelul următor, prezentăm înălțimea minimă şi maximă a suprafeţei de 
lucru, în poziţia şezând, pentru diferite activităţi (Tabelul 2). 


Tabelul 2. Înălţimea suprafeţei de lucru, în poziţia şezând, pentru diferite activități. 


: i Înălţimea (mm) 
Tipul de activitate FIRE - 
minim maxim 
1. Lucrări cu solicitare deosebită a vederii 980 1020 
2. Lucrări de precizie 880 920 
3. Lucrări de birou, de scris şi de citit 700 780 
4. Lucrări manuale obişnuite 670 700 
5. Lucrări de operare pe calculator 650 680 


Pentru a putea respecta aceste dimensiuni, mesele de lucru trebuie să dispună 
de un mecanism care să permită reglarea înălțimii până la nivelul corespunzător. 

Cercetarea noastră în unele biblioteci având ca obiect mobilierul a scos în 
evidenţă următoarele neajunsuri: 

e absenţa, în majoritatea locurilor de muncă, a mobilierului modern, 

ergonomic; 

e existenţa în foarte puţine locuri de muncă a scaunelor ergonomice, iar acolo 

unde există nu se cunosc procedurile de ajustabilitate; 

e inexistenţa mobilierului reglabil pentru adaptarea acestuia la dimensiunile 

antropometice ale utilizatorilor. 

Toate acestea implică achiziționarea în mai multe etape (din cauza lipsei 
resurselor financiare) a unui mobilier modern care să permită creşterea eficienţei, 
satisfacţiei şi confortului în muncă. 


4.2.5 PROIECTAREA ŞI ÎMBUNĂTĂȚIREA FACTORILOR DE 
AMBIANȚĂ FIZICĂ 


Ambianţa fizică reprezintă o componentă importantă a procesului de 
proiectare ergonomică a locului de muncă. Etimologic noţiunea de ambianţă se 
referă la mediul material şi social în care o persoană sau o colectivitate îşi desfăşoară 
activitatea. 

În bibliotecă, proiectarea factorilor de ambianţă trebuie să aibă în vedere: 
caracteristicile generale ale muncii, conţinutul specific al muncii, solicitările 
impuse în procesul muncii, factorii psiho-sociali. De asemenea, importante sunt şi 

Principalii factori de ambianţă fizică sunt: lumina, cromatica, zgomotul și 
microclimatul (temperatura, umiditatea, viteza aerului, puritatea aerului). 

A. Lumina este unul dintre factorii care exercită o influenţă importantă 
asupra productivităţii angajaţilor şi asupra gradului lor de oboseală. O iluminare 
defectuoasă poate cauza disconfort vizual impunând o poziţie nenaturală a corpului, 
ceea ce va duce la scăderea performanţei. Cercetările arată că 80% până la 85% din 
cantitatea de informaţie o asimilăm pe cale vizuală, de aceea confortul vizual este 
esenţial. Dar modul de iluminare nu afectează numai confortul vizual, ci şi pe cel 
fizic. 

Iluminarea la locul de muncă poate fi împărţit în patru categorii: 

1. Iluminarea ambientală - este dată de obicei de o sursă de lumină montată 

în tavan (tub fluorescent). Uneori este singura sursă de lumină la locul de 

muncă. 

2. Iluminarea cu ajutorul lămpilor de birou - deşi oferă confort individual, 

este absentă în cele mai multe locuri de muncă. 

3. Iluminarea direcţionată - este de obicei asigurată de surse de lumină 

orientate în jos, sau de lumini „de urmărire”; este folosită pentru iluminatul 

anumitor obiecte sau pentru creşterea nivelului de intensitate. 

4. Iluminarea naturală - are un efect pozitiv asupra omului, dar nu este 

disponibilă permanent. 

Lumina naturală este tot mai utilizată în proiectarea noilor biblioteci. 
Acestea sunt construcţii cu numeroase ferestre, de mari dimensiuni, cu acoperişuri 
transparente, care diferă mult de bibliotecile clasice, reci şi întunecoase. 

Valorile minime ale nivelurilor de iluminare în cazul luminii artificiale şi 
naturale în funcţie de gradul de precizie al lucrării se prezintă după cum urmează 
(Tabelul 3): 

Tabelul 3. Valori minime ale nivelurilor de iluminare 


Gradul de precizie Lumina artificială (1x) | Lumina naturală (1x) 
Lucrări de mare precizie 700-1 000 280 
Lucrări de precizie medie 300 120 
Lucrări de precizie mică 30-70 80 


Cheia unei bune iluminări este echilibrul. Astfel, se poate spune că o iluminare 
este eficientă atunci când lucrătorul beneficiază de un confort vizual şi de vizibilitate 
într-o cameră echilibrată din punct de vedere al luminozității. 

Contrastele între iluminatul locului de muncă şi imediata apropiere a acestuia 
trebuie să fie suficient de mari astfel încât să-i permită bibliotecarului să vadă biroul 
foarte clar. O regulă generală este aceea că biroul trebuie să fie luminat de 3 ori mai 
puternic decât imediata apropiere, de 5 ori mai puternic decât spaţiul general de 
lucru şi de 10 ori mai puternic decât vecinătatea cea mai îndepărtată. 

Cele mai multe locuri de muncă sunt fie slab, fie excesiv luminate, ceea ce 
afectează productivitatea lucrătorului. Adesea, unele birouri au un singur tub fluorescent 
ca unică sursă de lumină, rezultând astfel o lumină necontrolată. 

Câteva soluţii pentru a obţine un echilibru al iluminării pot fi: 

e evitarea concentraţiilor mari de lumină şi a umbrelor; 

e păstrarea nivelurilor de iluminare ambientală scăzută şi echilibrată la acelaşi 

nivel. Standardele de iluminare pentru birou sunt de 800-1000 lucşi, iar în 

birourile în care se lucrează pe calculator, nivelul de iluminare nu trebuie să 
depăşească 400-500 lucşi; 

e asigurarea fiecărui birou cu câte o lampă care să aibă un scut direcţional de 

lumină, cu braţ flexibil, posibilitate de înălţare şi de reglare a intensității; 

e o distribuţie simetrică sau asimetrică a luminii. Munca de proiectare necesită 

o iluminare simetrică, pentru lucrul pe calculator este necesară o lumină 

asimetrică. 

Mulţi factori de iluminare care contribuie la un mai bun confort şi la o mai bună 
productivitate tind să fie individualizaţi, spre exemplu în funcţie de vârstă. Studiile 
arată că un lucrător de 50 de ani are nevoie de o lumină de 10 ori mai puternică decât 
unul de 20 de ani pentru a avea confort şi o bună vizibilitate. 

Controlul luminii este un factor important în iluminarea modernă a locului de 
muncă. Metodele de control includ: 

Poziționarea. Locul de muncă trebuie astfel poziţionat încât linia vizuală să 
fie paralelă cu lumina şi cu ferestrele. Lumina care cade într-un unghi corespunzător 
pe suprafaţa de lucru previne reflexia care poate întuneca imaginea sau poate crea 
contraste de fundal. 

Comutatorul. Diferitele tipuri de comutatoare oferă lucrătorilor posibilitatea 
de a aprinde pe rând câte o serie de lumini, ceea ce permite reglarea nivelurilor de 
lumină ambientală. 

Jaluzelele. Permit controlul luminii naturale pe parcursul întregii zile. 

O altă problemă a iluminatului o reprezintă întreţinerea. O bună întreţinere a 
elementelor componente ale lămpilor include o schimbare regulată la 2/3 din viaţă a 
acestora, controale atunci când încep să dea mai puţină lumină şi curățirea regulată. 
O nouă generaţie de startere electro-magnetice şi de tuburi fluorescente cu eficienţă 
şi cu viaţă mărite sunt din ce în ce mai folosite, reducând foarte mult aceste probleme 
de întreţinere. 

Iluminarea eficientă determină şi scăderea costurilor. Studiile arată că 85 de 
cenți dintr-un dolar cheltuit pentru electricitate reprezintă costuri ale sistemului de 
iluminat. Investiţiile în sisteme eficiente de iluminare vor duce la reducerea costurilor 
şi a eforturilor de întreţinere şi, de asemenea, vor îmbunătăţi calitatea luminii. 

Opțiunile de convertire a sistemelor deja existente în unele eficiente includ: 

e schimbarea tuburilor fluorescente actuale cu becuri economice; 

e utilizarea lămpilor de birou cu becuri economice, care poate reduce consumul 

de energie cu până la 50%, 

e instalarea unor foiţe de aluminiu sau a unor ecrane reflectorizante în 

interiorul lămpilor pentru a îmbunătăţi nivelul de lumină. 

La nivelul biroului, în cele mai multe cazuri iluminarea are un caracter 
personal, de aceea este important ca lucrătorul să îşi asume responsabilitatea pentru 
propriul confort vizual. 

B. Cromatica (coloritul) constituie un alt factor de ambianţă fizică ce 
influenţează productivitatea muncii şi care are un rol important asupra capacităţii 
vizuale, în asigurarea unui iluminat eficient şi a unui confort sporit. Folosirea 
culorilor în munca de birou se bazează pe efectele fiziologice şi psihologice ale 
culorilor asupra omului (Zabelul 4). 

Astfel: 

Roşul are efecte benefice asupra sistemului nervos, stimulează circulația 
sângelui şi pofta de mâncare, vasele limfatice şi metabolismul. Roşul accelerează 
ritmul cardiac şi respirația, combate frigul, dă impresia de mărire a spaţiului, dă 
rezistenţă la efort psihic şi fizic, creează o ambianţă veselă şi optimistă. Dar, privitul 
intens şi timp îndelungat a acestei culori determină oboseala care se va resimţi 
la nivelul întregului organism. Roşul ajută în următoarele afecțiuni: răceli, stări 
subfebrile, dureri reumatice provocate de frig şi de oboseală, eczeme, TBC, depresie 
nervoasă, paralizie, astenie fizică. 

Verdele este calmant şi dă senzaţia de odihnă. Este culoarea naturii şi a speranţei, 
dilată vasele de capacitate mică, scade tensiunea arterială, echilibrează. Lumina verde 
favorizează sugestia şi autosugestia, dar oboseşte dacă nuanțele sunt prea întunecate. 

Oranjul tonifică aparatul respirator, combate stările de anxietate, stimulează 
atenţia, fixează calciul în oase, este afrodiziac. De asemenea, este tonifiant pentru ficat 
şi pentru funcţiile de nutriţie. Oranjul este indicat în bronşite cronice, sclerodermii, 
enfizem pulmonar, astm bronşic, rinite cronice, litiază biliară, boli de rinichi. Oranjul 
nu are contraindicaţii. 

Albastrul are ca efect scăderea presiunii sanguine, a tonusului muscular, 
calmează respiraţia şi reduce frecvenţa pulsului. Ca efecte psihologice, este o 
culoare foarte rece, odihnitoare şi liniştitoare care îndeamnă la calm şi la reverie, 
la predispoziţie spre concentrare şi spre linişte interioară. În exces, albastrul poate 
duce la depresie. Albastrul conferă seriozitate, tendinţa spre evocare, spaţialitate, 
îngăduinţă, pace interioară, nostalgie. 

Violetul este culoarea regală prin excelenţă. Recunoscut ca sedativ, violetul 
stimulează producerea globulelor albe, creşte tensiunea arterială şi frecvenţa ritmului 
cardiac. 


Tabelul 4. Principalele efecte ale culorilor 


Il. roşu culoare caldă are efect dinamic 
2, verde culoare caldă are efect hipnotic 
3. galben culoare caldă are efect benefic 
4. albastru culoare rece are efect calmant 
5. violet culoare rece are efect sedativ 


Culorile birourilor ergonomice se aleg şi în funcţie de coeficientul de reflexie. 
Astfel se recomandă vopsirea plafoanelor în culori cu coeficient de reflexie ridicat, 
însă mat, pentru a împiedica strălucirea. Pardoseala să aibă un coeficient de reflexie 
de 15-30%. Pentru mobilier se recomandă culori deschise, având un coeficient de 
reflexie de 30% până la 50%. Pentru tastaturi şi pentru calculatoare sunt indicate 
culorile neutre (gri, negru). 

C. Zgomotul. Nivelul general al zgomotului trebuie să se înscrie în limite 
corespunzătoare specificului muncii de birou, al cărei conţinut implică un anumit 
grad de solicitare psihică şi nervoasă (Tabelul 5). 


Tabelul 5. Zgomotele în birouri 


(GRANDIJEAN, E. Principii de ergonomie. Organizarea fiziologică a muncii. 
Bucureşti: Editura Ştiinţifică, 1972) 


Nr. crt. Birouri Nivel acustic (db) 
l. Birouri situate pe străzi secundare 45-65 

2 Birouri situate pe străzi principale 60-80 

3. Birouri de 3 persoane 55 

4. Birouri de 10 persoane 60 

SA Soneria unui telefon la 2 m distanţă 75 

6. Maşina de scris manuală la 2 m distanţă 70 

IA Maşina de scris silențioasă la 2 m distanţă 60 

Limitele maxime admisibile pentru zgomot sunt: 

- 70 db în secretariate şi în centre de calcul; 

- 50-60 db în servicii financiar-contabile şi în alte birouri cu activităţi care 

necesită concentrare. 

Intensităţile mai mari de 110 db situează zgomotele dincolo de limitele 
suportabile!“. 

D. Microclimatul. Acesta se referă la starea fizică a aerului la locul de muncă, 
ce se caracterizează prin temperatură, umiditate, curenţi de aer şi radiaţiile termice 
ale corpurilor încălzite!5. 

Un microclimat necorespunzător poate reduce capacitatea de muncă a 
executantului, poate spori riscul de îmbolnăviri şi implicit reduce productivitatea 
muncii. Temperatura optimă în încăperile birourilor stimulează lucrul, creşte 
eficienţa. 

Senzaţia de stare fiziologică bună apare atunci cînd diferența dintre 
temperatura aerului şi cea a suprafeţei încăperii nu depăşeşte 2-30C. 

Temperatura aerului recomandată pentru munca intelectuală în poziția 
şezând este de 21-23%C, iar pentru munca uşoară în poziţia şezând este de 19%C. De 
asemenea, specialiştii cer, în general, ca diferenţa între temperatura exterioară şi cea 
interioară în timpul sezonului cald să nu depăşească 4C. 

În stabilirea temperaturii optime trebuie să se ia în calcul şi mişcarea şi 
umiditatea aerului. Mişcarea aerului trebuie să fie mai mică de 0,2 m/s; în cazul 
lucrărilor deosebit de delicate care cer o imobilitate prelungită a corpului, nu trebuie 
să depăşească 0, m/s. 

Igiena modernă recomandă ca în încăperile încălzite umiditatea relativă 
a aerului să fie cuprinsă între 50 şi 70%. De asemenea, cercetările efectuate 
demonstrează că pentru o relaţie optimă între umiditatea relativă şi temperatura 
aerului, aceşti indicatori trebuie să aibă următoarele perechi de valori (Tabelul 6): 


Tabelul 6. Relaţie optimă între umiditatea relativă şi temperatura aerului 


Umiditate relativă (%) Temperatura aerului (C) 
70 21,3 
50 22,5 
30 23,9 


Dacă aceste proporţii nu se păstrează apar efecte negative asupra întregului 
corp, dar mai ales asupra aparatului respirator. 


ergonomie pentru a conferi locului de muncă mai multă personalitate, confort şi 
funcţionalitate. 

4.3 ERGONOMIA INFORMATICĂ 


4.3.1 STRESUL VIZUAL INDUS DE UTILIZAREA MONITOARELOR 


Unul din cele mai importante domenii ale progresului şi înnoirii în societatea 
noastră îl constituie pătrunderea calculatorului în cele mai variate domenii ale vieţii 
economice şi sociale, culturale şi manageriale. Prin apariţia şi prin răspândirea 
sistemelor multimedia (care îmbină telecomunicaţiile, tehnica electronică de calcul 
şi audiovizualul), prelucrarea automată a informaţiei capătă noi dimensiuni. Prin 
intermediul sistemelor moderne de telecomunicaţii, informaţia digitală a pătruns în 
activitatea profesională a foarte multor utilizatori de tehnică de calcul, de la unităţi 
de informatică organizate la nivel de instituţie, de întreprinderi sau de judeţe către 
publicul larg, de la specialiştii în informatică spre utilizatorii de informatică. 

Deşi computerul ne îmbunătăţeşte viaţa, acest avantaj nu ne scuteşte de 
anumite riscuri privind sănătatea. Studiile făcute au arătat că tipul muncii şi numărul 
de ore pe zi de utilizare a terminalului video sunt factori importanţi în determinarea 
nivelului problemelor cauzate de această activitate. Problemele ochilor sunt cele mai 
obişnuite pentru utilizatorii calculatoarelor. Toate aceste afecțiuni sunt cunoscute 
sub numele de stres vizual. Din păcate, nu există prea multe informaţii legate de 
utilizarea computerului astfel încât să prevenim apariţia stresului vizual. 

În prezent numai în SUA peste 300 de milioane de oameni folosesc 
calculatorul şi internetul, iar numărul lor este într-o permanentă creştere. În 
România, proporția celor care folosesc un computer este de 63%. Peste 50% dintre 
aceştia prezintă dificultăţi cu focalizarea privirii asupra obiectelor mai îndepărtate 
şi tulburări ale imaginii dincolo de planul apropiat după folosirea îndelungată a 
monitorului. 

În afara acestor simptome directe apar unele indirecte cum ar fi: încordare 
şi durere în ceafă şi în umeri; dureri de spate; oboseală excesivă; iritabilitate 
excesivă; dureri în braţe, în încheieturi şi în umeri; nervozitate crescută; eficienţă 
vizuală scăzută şi erori mai frecvente. Operatorii de calculator se confruntă cu o 
scădere generală a productivităţii, inclusiv erori frecvente şi viteză redusă în timpul 
desfăşurării activităţii. 


4.3.2 FACTORII CARE INFLUENȚEAZĂ APARIȚIA STRESULUI 
VIZUAL 


Dezvoltarea echipamentelor de calcul şi extinderea internetului au permis 
informatizarea bibliotecilor prin intermediul sistemelor integrate şi crearea 
bibliotecilor digitale. Cele mai multe sarcini ale bibliotecarilor necesită utilizarea 
calculatorului. Deşi avantajele implementării acestor echipamente sunt indiscutabile, 

în timp au apărut o mulțime de simptome care afectează sănătatea angajaţilor, 
în special, sistemul vizual. Factorii care influențează apariţia stresului vizual în 
biblioteci sunt prezentaţi în continuare. 


4.3.2.1 Monitorul şi poziția ochilor 


Utilizarea unui calculator nu seamănă deloc cu actul tradițional al cititului. 

Există o mare diferenţă între a privi o foaie albă de hârtie acoperită cu litere 
negre, care reflectă lumina, şi a privi un ecran, care este autoiluminat şi care este 
acoperit cu numeroase caractere colorate. 

Lumina emisă de un ecran de calculator este suficient de puternică, ceea ce 
presupune utilizarea doar a unei minime surse suplimentare. 

Există o mare diferență între poziţia naturală a ochilor în timpul cititului 
şi poziţia nefirească a lor atunci când privim ecranul unui calculator. Poziţia 
drept-înainte a operatorilor pe calculator este nenaturală şi diferă mult de poziţia 
convenţională, adoptată în timpul cititului. Muşchii globului ocular „se luptă” pentru 
a realiza acel echilibru necesar pentru a fixa şi a reţine imaginea. 

Această stare de permanentă încordare conduce la apariţia unor simptome 
neplăcute, precum oboseala şi durerile de cap. 

În mod ideal, ecranul unui calculator ar trebui poziţionat la circa 5 inch (12- 
13 cm) sub linia orizontală a privirii, la o distanță de aproximativ 50 de centimetri, 
uşor aplecat pe spate (vezi SR EN 29241-2: 1994. Prescripţii ergonomice pentru 
activitatea de birou desfăşurată prin intermediul videoterminalelor). 


4.3.2.2 Reflexia luminii 


Termenul de reflexie desemnează un fenomen de revenire în mediul iniţial a 
razelor luminoase atunci când întâlnesc o suprafaţă lucioasă. 

Suprafaţa din sticlă a unui ecran de calculator poate avea un grad mare de 
reflexie. 

În timp ce ochii operatorului pe calculator se află poziţionaţi drept-înainte, ei 
sunt influenţaţi de sursele externe de iluminare şi, în special, de lumina provenind 
din plafon. 

Există numeroase modalități pentru a reduce strălucirea. 

Ataşarea la monitorul calculatorului a unor filtre antistrălucire. Filtrele 
obişnuite sunt realizate din sticlă sau din fibre de plastic. Fiecare tip de filtru are 
avantajele sale. 

Ecranele din sticlă sunt în general mai bune. În ciuda faptului că sunt 
costisitoare şi necesită o curăţare frecventă, sunt excelente în reducerea strălucirii. 
Noile monitoare de tip LED nu mai necesită folosirea unor astfel de filtre deoarece 
au un contrast superior, o mai bună luminozitate, reflexie redusă şi oferă mai mult 
confort vizual. 

O a doua modalitate vizează poziționarea corectă a ecranului calculatorului. 
In timpul utilizării calculatorului, ecranul acestuia se poate poziţiona astfel încât să 
nu reflecte lumina. 


4.3.2.3 Iluminarea birourilor 


Cercetătorii au remarcat că numeroase birouri sunt improprii pentru utilizarea 
calculatoarelor din punctul de vedere al strălucirii. 

Iluminarea birourilor în care se utilizează calculatoarele ar trebui să fie de trei 
ori mai puternică decât lumina produsă de ecranul pe care îl folosim în mod obişnuit. 

Tradiționalele filtre de lumină plasate pe plafoane şi care utilizează tuburile 
fluorescente sunt adesea o sursă considerabilă de strălucire. Aceste dispozitive pot 
fi adaptate în aşa fel încât să direcţioneze lumina în jos, în unghi drept, în loc să o 
împrăştie în toate direcțiile. 

Această metodă contribuie la crearea unei ambianţe plăcute şi liniştitoare 
pentru ochi. 


4.3.3 TEHNICI UTILIZATE PENTRU DIMINUAREA STRESULUI 
VIZUAL 


4.3.3.1 Utilizarea ochelarilor speciali 


S-a demonstrat că folosirea acestor ochelari duce la creşterea confortului vizual. 

Lentilele ochelarilor obişnuiţi nu pot asigura flexibilitatea necesară lucrului 
cu computerul. Lentilele speciale bifocale pentru computer au porţiunea de sus 
proiectată pentru urmărirea ecranului, în timp ce partea de jos este realizată pentru a 
urmări textul scris. Lentilele trifocale sunt şi mai specializate, asigurând zone pentru 
computer, pentru text şi pentru privirea la distanţă. Există şi lentile noi, cu design 
modern, care permit modificări gradate ale puterii lentilelor în funcție de variaţia 
distanţei. Lentilele colorate acoperite cu straturi anti-reflexie sunt utile, ca elemente 
adiţionale, pentru creşterea confortului celor care lucrează pe calculator. 

În lucrul pe calculator nu se recomandă folosirea lentilelor de contact, acestea 
produc senzaţii de disconfort după un număr de ore petrecute în faţa monitorului. 

Munca pe calculator necesită îngrijiri speciale ale vederii. Dintre acestea 
menţionăm necesitatea unui examen periodic al vederii. 

Operatorii pe computer trebuie să facă un control al vederii şi al stării de 
sănătate a ochilor în fiecare an. Controlul ochilor trebuie făcut de un optometrist sau 
de un oftalmolog familiarizat cu cerinţele vizuale ale utilizării computerului. 

lată ce aspecte trebuie să cuprindă un astfel de examen: 

e sănătatea ochiului; 

e acuitatea vederii la distanţă; 

e acuitatea vederii de aproape; 

e cât de bine lucrează ochii împreună (biocularitatea); 

e capacitatea de lucru la distanţe mici; 

e evaluarea capacităților de focalizare; 

e semne sau simptome precoce de stres vizual. 

Este necesar să-i furnizăm medicului oftalmolog cât mai multe informaţii 
despre condiţiile de lucru şi de iluminare ale locului de muncă, informaţii despre 
timpul pe care îl petrecem în faţa calculatorului şi despre eventualele simptome pe 
care le resimţim. 

În birourile în care există aparatură hardware, există filtre de aer pentru a capta 
eventuala umezeală care ar putea afecta această aparatură şi pentru a îmbunătăţi 
condiţiile de siguranţă a calculatoarelor. 


4.3.3.2 Terapia vizuală 


Este vorba despre un program special prin care operatorii pe calculator sunt 
învăţaţi cum să-şi folosească ochii într-un mod cât mai corect şi cu minimum de 
efort. Programul cuprinde tehnici şi proceduri care urmăresc coordonarea generală a 
ochilor, coordonarea mână-ochi, mişcările ochilor şi elementele legate de focalizare. 


4.3.3.3 Testarea vizuală 


Un program recent, care şi-a dovedit din plin eficienţa în realizarea de 
teste privind monitorizarea simptomelor stresului vizual, este Eye-CEE (The 
Eye - Computer Ergonomic Evaluation System for UVD users). Acesta constă în 
completarea unui chestionar online şi în urmarea unor teste de vedere. Programul îşi 
propune să constate dacă simptomele pe care le acuză operatorii pe calculator sunt 
generate sau nu de condiţiile de mediu. 

Rezultatele acestor teste pot fi consultate de către medicul oftalmolog, cel mai 
în măsură să recomande un tratament recuperator adecvat. 


4.3.3.4 Tehnica celor „3 B” 


Există numeroase metode pe care le putem urma singuri pentru a reduce 
stresul vizual. Aceste metode sunt cunoscute sub numele universal de Zehnica celor 
„3 B” (Blink, Breathe, Break). 


A. Blink (clipitul) 


Clipitul este o funcţie automată a sistemului vizual. Este cel mai rapid act 
reflex din organismul uman. În mod normal, un om clipeşte de circa 15 ori pe minut. 
Cel mai adesea clipim atunci când suntem neliniştiţi, supăraţi, nervoşi, atunci când 
vorbim sau când ne concentrăm asupra unui anumit lucru. 

Clipitul permite ochilor să se odihnească timp de câteva secunde şi contribuie 
la curăţarea şi la umezirea suprafeţei globilor oculari; prin urmare, la menţinerea 
unei vederi clare. 

Chpitul fiind un act reflex este necesar un efort de autoprogramare în vederea 
menţinerii unei frecvenţe normale în timpul lucrului pe calculator. 


B. Breathe (respiratul) 


Organismul uman este un sistem specializat în realizarea schimbului de oxigen 
şi de dioxid de carbon în urma actului respirației. 

Atunci când suntem puşi în faţa unei situaţii limită avem tendinţa de a ne 
reţine respiraţia, pentru că ritmul acesteia controlează activitatea musculară. 

Un ritm normal al respirației (12-18 cicluri/minut) relaxează muşchii, chiar şi 
pe aceia ai sistemului vizual. 


C. Break (pauza) 


Din cauza intensei concentrări în timpul operării pe calculator, organismul 
uman are nevoie de pauze de relaxare. 

Omul nu poate privi mult timp la distanță mică fără să obosească. Cercetătorul 
american Anshel Jeffrey a elaborat un program ergonomic pentru relaxarea ochilor, 
program ce se bazează pe luarea unor pauze. Aceste pauze au fost reunite sub 
denumirea de Micro, Mini and Maxi Breaks. 

Pauzele „Micro ” durează circa 10 secunde şi ar trebui luate din 10 în 10 
minute. Terapia constă în concentrarea privirii asupra unui punct situat la aproximativ 
10 paşi distanţă. Subiectul trebuie să respire şi să privească clipind rar. În tot acest 
timp se pot face exerciţii vizuale care presupun rotirea globilor oculari şi fixarea 
privirii asupra unui obiect îndepărtat. 

Pauzele „,„ Mini” trebuie luate din oră în oră şi trebuie menținute circa 5 
minute. În timpul acestei terapii subiectul trebuie să stea în picioare şi să-şi întindă 
muşchii şi membrele. De asemenea, pot fi continuate exerciţiile vizuale pentru 
relaxarea ochilor. Exerciţiile vizuale efectuate ar trebui recomandate de medicul 
oftalmolog. 

Pauzele „Maxi ” se iau de două - trei ori pe zi (gustarea, cafeaua, masa de 
prânz). Ele permit deplasări mai lungi, mișcări ample, diversificate. 

Programele de calculator de tipul workrave pot fi utile pentru planificarea 
pauzelor. 


4.3.3.5 Poziția la locul de muncă 


Edward Godnig şi John Hacunda au ajuns la concluzia că: „Situaţia ideală 
a lucrului pe calculator ar fi cea în care toate condițiile de mai jos sunt satisfăcute 
simultan: 

1. Ecranul, documentul şi tastatura se află toate la aceeaşi distanţă de ochii 
utilizatorului. Suporturile documentelor au posibilitatea să poziţioneze 
documentul la aceeaşi distanţă cu ecranul computerului. 

2. Fixaţi picioarele bine pe podea atunci când sunteţi aşezat. Utilizatorii scunzi 
pot folosi un suport pentru picioare. 

3. Trunchiul stă drept, uşor înclinat cu aproape 20 de grade din şolduri. 

4. Nu îndoiţi mâna din încheietură atunci când tastaţi. Îndoirea încheieturii 
poate duce la afecţiuni determinate de încordarea repetată. Asiguraţi-vă că 
încheieturile nu se sprijină pe o margine ascuţită atunci când tastaţi. 

5. Menţineţi coapsele în poziţie orizontală cu picioarele aşezate cu toată talpa 
pe sol sau pe un suport dacă este nevoie. 

6. Partea de sus a brațului va fi în poziţie verticală atunci când folosiți tastatura. 

7. Antebraţul va fi în poziţie orizontală sau uşor coborât. 

8. Suprafaţa biroului pe care se găsesc monitorul şi/sau documentul va fi 
poziționată astfel încât picioarele să nu atingă partea de dedesubt a acestuia”!€. 
În Figura 2 este reprezentată o staţie de lucru corect proiectată. 

Figura 2. Staţie de lucru corect proiectată (E. Godnig; J. Hacunda) 

Un test simplu pentru verificarea respectării normelor ergonomice în lucrul cu 
noile echipamente de calcul poate fi următorul: 

1. Dacă la următoarele întrebări răspunsul este DA, trebuie să consulți un 
optometrist: 

e Apar dureri de cap după aproximativ 23-30 de minute de lucru pe calculator? 

e Apare senzaţia de oboseală a ochilor, însoţită de dureri în jurul acestora după 

aproximativ 20-30 de minute? 

e Vederea este uneori neclară după folosirea calculatorului? 

e Literele, numerele, simbolurile apar neclar pe ecran şi nu pot fi distinse, 

chiar după ce monitorul a fost reglat? 

e Pierzi frecvent rândul documentului după care se face copierea, după ce 

priveşti ecranul? 

e Apare uneori imaginea dublă? 

e Apare senzaţia de ochi uscați sau iritați după 20-30 de minute de folosire a 

calculatorului? 

e Apare fenomenul de înroşire a ochilor după 20-30 de minute? 


2. Dacă răspunsul este NU la următoarele întrebări, staţia de lucru nu este 
corect concepută din punct de vedere ergonomic: 

e Monitorul şi tastatura sunt detaşabile? 

e Centrul ecranului se găseşte mai jos cu 4-5 inch de nivelul ochilor? 

e Ecranul pivotează dintr-o parte în alta? 

e Înălțimea ecranului este ajustabilă? 

e Caracterele de pe ecran pot fi uşor citite de la o distanţă de 27-29 inch? 

e Este nivelul iluminatului din cameră confortabil, iar sursele de lumină sunt 

corect poziţionate? 

e Există un filtru de reducere a strălucirii ecranului? 

e Este tastatura destul de grea pentru a sta fixă în timpul lucrului? 

e Are tastatura 1 inch ori mai puţin în grosime? 

e Există feedback adecvat la apăsarea unor taste (de exemplu, sunete)? 

e Tastatura are dimensiunile şi tastele standard? Există taste numerice separate? 

e Există spaţiu adecvat pentru întreg echipamentul? 

e Suprafaţa mesei permite poziționarea monitorului şi tastaturii la distanţele 

dorite? 

e Există un suport vertical pentru documentele după care se face copierea? 

e Există spaţiu pentru sprijinirea încheieturilor în timpul folosirii tastaturii? 

e Suprafaţa de lucru (mesele) au marginile rotunjite? 

e Suprafaţa de lucru permite folosirea confortabilă a ambelor mâini? 

e Sunt toate materialele necesare lucrului (manuale, cărți de referinţe, 

dischete) uşor de găsit? 

e Scaunul permite un suport confortabil pentru spate? 

e Scaunul permite înclinarea spătarului independent de platformă? 

e Poziţia şi unghiul spătarului pot fi ajustate? 

e Platforma are marginile rotunjite? 

e Platforma permite ajustări? 

e Suprafaţa de sprijin este sigură (de exemplu, picioare cu 5 role)? 

e Scaunul are braţe. Pot fi poziţionate astfel încât să nu interfereze cu mutarea 
scaunului şi cu poziţia corectă? 

e Ai o poziţie relaxată în faţa calculatorului? 

e În poziţia normală de lucru, capul este aplecat în faţă nu mai mult de 20%? 
e Umerii sunt relaxaţi? 

e Poziţia încheieturilor mâinilor este “neutră”? 

e Cotul permite flexarea la 90-100%? 

e Poziţia şezând nu necesită răsucirea coloanei? 

e Poţi lucra confortabil fără schimbări frecvente ale poziţiei? 

e Temperatura camerei este în jur de 20-22%C? 

e Camera are o bună ventilaţie, fără curenţi puternici? 

e După fiecare oră de lucru iei o pauză de 10-15 minute? 

e Calculatorul se află într-o zonă în care fumatul este interzis? 


3. Dacă răspunsul este DA la următoarele întrebări, trebuie să consulţi un 
medic: 

e Apar dureri în degete, în mâini, în încheieturi sau în antebraţe în timpul 

lucrului pe calculator? 

e Durerile în degete, în mâini, în încheieturi sau în antebraţe apar după mai 

multe ore de la încetarea lucrului? 

e Ai pierdut mobilitatea unor părţi ale mâinilor sau mobilitatea a devenit mai 

limitată de când ai început să lucrezi la calculator? 

e Muşchii gâtului, umerilor sau spatelui au devenit mai rigizi sau încep să 

doară după lucrul pe calculator? 


4.3.4 STRESUL INDUS DE UTILIZAREA INTERNETULUI 


Internetul nu este o reţea de calculatoare cum de multe ori se spune greşit, ci 
este o reţea de reţele. Este o colecţie mondială de tot felul de calculatoare şi de reţele 
de calculatoare legate între ele. 

În anii 60, internetul a fost iniţial un experiment al Departamentului Apărării 
al Statelor Unite, care urmărea să-i ajute pe oamenii de ştiinţă şi pe cercetătorii 
răspândiţi pe suprafeţe mari să lucreze împreună, folosindu-se cu toţii de puţinele 
şi de costisitoarele calculatoare şi de fişierele acestora. Acest obiectiv a necesitat 
crearea unui grup de reţele interconectate care să funcţioneze ca o unitate coordonată. 

Impactul internetului asupra vieţii noastre este mai mare decât influenţa 
pe care a avut-o revoluţia industrială în schimbarea societăţii secolului XVIII. 
Aceasta este concluzia la care a ajuns un studiu efectuat de prestigiosul Centru 

de Cercetări Henley din Marea Britanie, studiu finanţat de corporaţia americană 
CISCO SYSTEM, liderul mondial în IT şi reţele de calculatoare. Numeroase 
studii recente relevă schimbările radicale produse în modul nostru de a trăi, de 
a munci, de a învăţa şi de a ne petrece timpul liber. Spre exemplu, în România, 
conform unui studiu de piaţă realizat de Autoritatea Naţională pentru Administrare 
şi Reglementare în Comunicaţii (ANCOM) în 2015, 90% dintre utilizatori folosesc 
internetul de acasă pentru a căuta informaţii, a citi ştiri şi pentru a fi la curent cu 
diverse evenimente, în timp ce 77% dintre aceștia îl folosesc pentru a accesa rețele 
de socializare. 

Din acelaşi studiu aflăm că utilizatorii din România accesează internetul 
fix de acasă pentru comunicare, 75% dintre respondenţi comunicând cu familia 
sau prietenii prin mesageria instant, iar 71% dintre aceștia prin schimbul de 
e-mailuri. A treia categorie între interesele utilizatorilor de internet fix de acasă 
este reprezentată de activitățile recreative, astfel 61% dintre respondenţi urmăresc 
online programe TV, clipuri video sau filme, iar 52% dintre cei chestionaţi declară 
că accesează internetul fix de acasă pentru a juca jocuri online. Studiul mai arată 
că puţini români folosesc de acasă internetul fix pentru a face cumpărături online 
(39%), precum şi pentru a face tranzacţii bancare sau pentru a plăti facturi prin 
Internet Banking (22%)'. 

Ce fel de informaţii putem localiza pe internet? Orice fel de informaţii. 
Internetul este o imensă bază date care se îmbogăţeşte într-un ritm rapid, o colecţie 
ce cuprinde subiecte din toate domeniile. El oferă date din domeniul artelor, 
informaţii de cercetare pentru studenţi, precum şi materiale referitoare la recreere, 
putem avea acces la orice fel de documente de la almanahuri, dicţionare, enciclopedii 
şi hărţi la albume de artă si muzică. 

Cu toate acestea, există unele aspecte îngrijorătoare care trebuie analizate. 
Poate fi considerat sănătos tot ceea ce se găseşte pe internet, mai ales pentru tineri 
şi pentru copii? Ce măsuri de siguranță ar trebui luate? Întrebări pe care ar trebui să 
şi le pună şi bibliotecarii, acum când bibliotecile au devenit puncte de acces (gratuit) 
în internet. 

Internetul dispune, cu siguranţă, de un mare potenţial pentru utilizări 
educative şi pentru comunicaţii zilnice. Totuşi, dacă i se ia poleiala tehnologiei 
de vârf, iese la iveală faptul că internetul este asaltat de aceleaşi probleme care au 
afectat timp îndelungat televiziunea, telefonul, ziarele şi bibliotecile. Prin urmare, ne 
putem întreba pe bună dreptate: Este întregul conținut informaţional al internetului 
„sănătos "? 

O altă problemă o reprezintă timpul pe care utilizatorii îl petrec în faţa 
calculatoarelor navigând pe internet. Statisticile arată că acesta este cam de şase ore 
pe săptămână, dar timpul de acces la internet în rândul tinerilor este cu mult mai 
mare. Specialiştii arată că navigarea pe internet a devenit una dintre activitățile care 
creează cea mai mare dependenţă. 

Pe internet există o mulţime de subiecte interesante şi nenumărate lucruri 
noi de descoperit. De fapt, internetul este o imensă colecţie de biblioteci care te 
îmbie vizual. Ca să vizitezi doar o mică porţiune din această bibliotecă de biblioteci, 
sunt necesare zile şi nopţi. Aşa cum arătam în acest capitol rămânerea mult timp în 
faţa calculatorului determină stresul vizual şi efectele sale indirecte. De aceea, este 
necesar ca bibliotecile să impună limite şi condiţii în ce priveşte timpul şi conţinutul 
informaţional de pe web; la fel ar trebui să procedeze părinţii cu televizorul și 
calculatorul de acasă. 

Securitatea informaţiilor şi confidenţialitatea mesajelor reprezintă o altă 
problemă a internetului. Pentru a-şi proteja mesajele, unii folosesc produse soft 
complexe care pot codifica şi decodifica textul transmis. 

Specialiştii IT fac eforturi pentru securizarea plăţilor pe internet cu ajutorul 
cardurilor de credit şi a altor informaţii folosite în scop comercial. Deşi se aşteaptă 
să se realizeze inovaţii importante pentru întărirea securităţii, Dorothy Denning, 
analistă în securitatea calculatoarelor declara: “Este imposibil să se realizeze sisteme 
care să asigure o securitate absolută, însă riscul poate fi redus considerabil, probabil 
la un nivel proporţional cu valoarea informaţiei stocate pe sisteme şi cu ameninţarea 
ce vine din partea spărgătorilor de reţea (hackers), cât şi a celor care au acces la 
informaţiile confidenţiale”!*. Din păcate nu se poate realiza o securitate absolută în 
nici un sistem de calculatoare, indiferent că este sau nu conectat la internet. 

Cea mai mare parte din materiale şi multe dintre serviciile disponibile pe 
internet au, indiscutabil, valoare educativă şi pot servi unui scop util. Un număr tot 
mai mare de firme stochează documentaţia internă pe reţelele lor private, adică pe 
intraneturi. Apariţia conferinţelor video şi audio a făcut posibilă reducerea timpului 
alocat călătoriilor şi întâlnirilor de afaceri. Unele companii utilizează internetul 
pentru vânzarea produselor, ceea ce reduce substanţial costurile. Multe servicii care 
în prezent folosesc angajați pentru încheierea tranzacţiilor, cum ar fi companiile 
de turism sau de telefonie vor fi obligate să concedieze oamenii pentru că acum 
contractele se pot încheia mult mai rapid prin intermediul internetului. 

Într-adevăr, internetul a avut urmări profunde asupra vieţii noastre şi va 
continua probabil să aibă, fiind un important mijloc de răspândire a informaţiilor, de 
conducere a afacerilor şi de comunicare. 

Asemenea celor mai multe mijloace informaţionale, internetul are utilizări 
multiple. Însă, aşa cum arătam, poate fi folosit şi într-un mod greşit. Unii pot alege 
explorarea laturilor pozitive ale internetului, în timp ce alţii pot alege segmentele 
negative. În această privinţă bibliotecile pot influenţa decizia. 

4.4 PROTECȚIA MUNCII ÎN BIBLIOTECĂ 


4.4.1 CONȚINUTUL PROTECȚIEI MUNCII 


Totalitatea măsurilor tehnice, sanitare, juridice şi organizatorice, având 
drept scop asigurarea celor mai bune condiţii de muncă, prevenirea îmbolnăvirilor 
profesionale şi a accidentelor de muncă reprezintă domeniul protecției muncii. 

De asemenea, protecţia muncii are în vedere asigurarea unor condiţii de 
muncă speciale pentru cei care efectuează munci grele şi vătămătoare, pentru munca 
femeilor şi a tinerilor. 

Scopul principal al programelor şi al reglementărilor legale privind protecţia 
şi securitatea muncii este de a preveni leziunile şi accidentele de muncă. 

La noi în tară protecţia muncii este reglementată în Constituţia României. 
Această importantă problemă de stat presupune răspunderi multiple la toate nivelurile 
din partea celor care conduc activităţi productive şi servicii.!? 

Codul muncii (Legea nr. 53 din 2003, republicată în 2011) conţine prevederi 
potrivit cărora “ În cadrul propriilor responsabilităţi angajatorul va lua măsurile 
necesare pentru protejarea securităţii şi sănătăţii salariaţilor, inclusiv pentru 
activităţile de prevenire a riscurilor profesionale, de informare şi pregătire, precum 
şi pentru punerea în aplicare a organizării protecţiei muncii şi mijloacelor necesare 
acesteia”. 

Noile reglementări legale cu privire la protecţia muncii, respectiv Legea 
protecției muncii (Legea nr. 90/1996, republicată în 2000) şi normele metodologice 
de aplicare a acesteia, precum şi Legea 319/2006 privind protecţia și securitatea 
muncii, au îmbogăţit aceste prevederi. 

De asemenea, Ministerul Muncii şi Protecţiei Sociale împreună cu Ministerul 
Sănătăţii elaborează norme privind protecţia şi securitatea muncii, obligatorii pentru 
întreaga economie, iar ministerele şi departamentele pe ramuri de activitate au 
obligaţia de a elabora norme specifice de protecţie şi de securitate pentru fiecare loc 
de muncă. 

În ultimii ani au apărut și norme de protecţie a muncii în birouri şi cele 
privitoare la lucrul cu noile echipamente de calcul (Hotărârea de Guvern nr. 1028 
din 9 august 2006 privind cerinţele minime de securitate şi sănătate în muncă 
referitoare la utilizarea echipamentelor cu ecran de vizualizare), activităţi care în 
ţările dezvoltate sunt reglementate prin legi speciale. 

Noţiunea de protecţie a muncii are un conţinut complex care, privit din punct 
de vedere tehnic, cuprinde măsurile tehnico-ştiinţifice luate pentru înlăturarea 
accidentelor de muncă şi a îmbolnăvirilor profesionale, iar din punct de vedere 
juridic, cuprinde totalitatea normelor de drept referitoare la obligaţiile conducerii 
unităţilor de a asigura personalului condiţii bune pentru desfăşurarea muncii. 

4.4.2 ACCIDENTELE DE MUNCĂ 


Munca fizică, cu câteva excepţii, nu ocupă un loc important în bibliotecă, iar 
elementele de risc sunt minime. Cu toate acestea, nu este exclusă apariţia accidentelor 
şi a bolilor profesionale. 

Accidentele de muncă pe care le regăsim și în bibliotecă pot fi definite ca fiind: 
„vătămări corporale ale organismului, precum şi intoxicația acută profesională, care 
se produc în timpul procesului de muncă sau în îndeplinirea îndatoririlor de serviciu 
şi care provoacă incapacitate temporară de muncă de cel puţin o zi, invaliditate sau 
deceg 2 

Accidentele de muncă pot fi clasificate după următoarele criterii: 

e după numărul persoanelor afectate: accident individual şi colectiv; 

e după urmările asupra victimei: accidente care produc incapacitate temporară 

de muncă (maximum 30 de zile), accidente care produc invaliditate şi accidente 

mortale; 

e după natura cauzelor directe: accidente mecanice, electrice, chimice, 

termice, prin iradiere sau combinate; 

e după natura leziunilor: contuzii, plăgi, înţepături, tăieturi, striviri, arsuri, 

entorse, fracturi, amputări, intoxicații, electrocutări, insolaţii, leziuni multiple; 

e după locul leziunii: la cap, la trunchi, la membrele superioare sau inferioare, 

cu localizări multiple; 

e după momentul în care se resimt efectele: cu efect imediat sau cu efect 

ulterior. 

Cauzele producerii accidentelor de muncă pot fi de natură tehnică sau 
organizatorică, ele pot proveni fie din condiţiile de muncă, fie datorate angajatului. 

În bibliotecă, odată cu creşterea numărului echipamentelor moderne 
(calculatoare, imprimante, copiatoare), cel mai mare pericol de vătămare corporală îl 
reprezintă electrocutarea. De aceea, alegerea locului pentru instalarea echipamentelor, 
precum şi realizarea unor instalaţii electrice corespunzătoare sunt esenţiale. Chiar 
înainte de instalarea unor astfel de echipamente (unele calculatoare au nevoie de 
prize trifazice, 380 V), trebuie efectuate lucrări corespunzătoare la sistemele electrice 
(vezi Norme specifice de securitate a muncii pentru utilizarea energiei electrice). 

De asemenea, trebuie rezolvată problema instalaţiei de împământare. Aceasta 
se va efectua de către tehnicienii care vor instala noile echipamente în strânsă 
cooperare cu electricienii autorizaţi ai bibliotecii (vezi STAS 12604-87. Protecţia 
împotriva electrocutării.). 

Pentru prevenirea accidentelor în birouri este necesar un mobilier adecvat 
care să permită încorporarea cablurilor astfel încât să fie împiedicată agăţarea sau 
smulgerea acestora. 

Atenţie sporită din partea angajaţilor necesită şi utilizarea unor echipamente 
precum maşina de tăiat hârtie sau copiatorul (raza laser poate provoca orbirea, iar 
unele componente fierbinţi pot provoca arsuri). 

4.4.3 BOLILE PROFESIONALE 


În afara accidentelor de muncă, bolile profesionale constituie alte 
disfuncţionalităţi ale sistemului om-solicitări. Acestea constau în lezarea componentei 
biologice a factorului uman. 

Boala profesională este definită ca: „afecțiunea care se produce ca urmare a 
exercitării unei meserii sau profesii, cauzată de factori nocivi fizici, chimici sau 
biologici, caracteristicile locului de muncă, precum şi de suprasolicitarea diferitelor 
organe sau sisteme ale organismului în procesul muncii'?!. 

În munca de bibliotecă, cele mai frecvente boli profesionale fac parte din 
grupa alergiilor şi bolilor determinate de suprasolicitare. 

Unul dintre cei mai importanţi şi temuţi duşmani din bibliotecă, atât pentru 
documente cât şi pentru om, este praful. El produce alergii şi boli ale aparatului 
respirator persoanelor care lucrează cu documente; acest lucru poate duce, în unele 
cazuri, până la necesitatea schimbării locului de muncă. 

Combaterea depunerii prafului poate fi efectuată prin diverse metode: 

1. Reducerea surselor de praf prin diverse măsuri 

e utilizarea instalaţiilor de aer condiţionat; 

e împiedicarea pătrunderii prafului prin ferestre, printr-o mai bună etanşare a 

acestora sau prin montarea unor plase care asigură o diminuare a cantităţii de 

praf care pătrunde în interior; 

e plasarea în fața intrărilor a unor ştergătoare pentru picioare confecţionate 

din materiale absorbante, de preferinţă umezite cu o soluţie dezinfectantă de 

fenosept în concentraţie 20% sau dezinfectant cationic; 

e interzicerea utilizării de mochete, de covoare şi de traverse în depozitele 

bibliotecii (acestea acumulează mari cantităţi de praf); 

e acoperirea pardoselilor cu materiale neporoase, uşor de întreţinut. 

2. Efectuarea curăţeniei periodice a spaţiilor de depozitare şi a celor publice 

e înlăturarea prafului de pe pereţi, de pe pardoseli şi de pe mobilier cu 

aspiratorul (este interzisă utilizarea măturilor sau periilor); 

e ştergerea ferestrelor, ramelor, uşilor şi a mobilierului cu ajutorul unor cârpe 

moi umezite cu o soluţie dezinfectantă. 

3. Desprăfuirea publicaţiilor 

În timpul efectuării operaţiunilor de desprăfuire, chiar dacă se lucrează în aer 
liber, trebuie să se acorde mare atenţie măsurilor de protecţie a muncii. 

Personalul implicat în această activitate trebuie să poarte echipament de 
protecție adecvat. 

Curăţenia în depozite trebuie să fie efectuată de personalul de întreţinere sub 
atenta îndrumare şi supraveghere a conservatorilor din bibliotecă, în sarcina cărora 
intră instruirea periodică a acestuia, precum şi prepararea soluţiei dezinfectante. 

În afara prafului, microorganismele (bacterii, ciuperci, mucegai) reprezintă 
un alt factor de vătămare corporală pentru lucrătorii din biblioteci. Ele pot produce 

asupra persoanelor care vin în contact cu documentele contaminate: alergii, infecţii 
la nivel cutanat, pulmonar, al creierului sau ficatului. De aceea se impun măsuri 
preventive şi curative precum şi de protecţie a muncii cum ar fi: 
e menţinerea principalilor factori de microclimat între limitele recomandate 
de normele de conservare (temperatura sub 20%C şi umiditatea între 50-65%); 
e păstrarea curăţeniei în spaţiile de depozitare; 
e controale periodice în scopul depistării documentelor atacate din punct de 
vedere biologic. 
Solicitarea neuropsihică reprezintă un alt factor de risc pentru o serie de boli 
tipice precum: psihozele, nevrozele sau bolile cardiovasculare. 

AACR 
ANSI 
ARROW 


ASRO 
CENL 
DAISY 
DC 

DCC 
DOI 
DRIVER 
DTB 
DVD 
EDL 
ENRICH 


FAQ 
FTP 
GABRIEL 
HTML 

IP 

MARC 
MIT 
NESTOR 
NISO 


5 BIBLIOTECA DIGITALĂ 


Documente digitale - tipiologie 

Lanţ documentar. autor - utilizator 

Colecţii digitale 

Biblioteca digitală - organizare, structurare, valorificare 
Iniţiative, proiecte, bune practici în organizarea și valorificarea 
colecțiilor digitale la nivel naţional și internaţional 


SIGLE 


Anglo-American Cataloguing Rules 

American National Standards Institute 

Accessible Registries of Rights Information and Orphan 
Works 

Asociaţia de Standardizare din România 

The Conference of European National Librariens 
Digital Audio Information System 

Dublin Core 

Digital Curation Centre 

Digital Object Identifier 

Networking European Scientific Repositories 

Digital Talking Book 

Digital Versetile Disk 

European Digital Library 

European Networking Resources and Information 
concerning Cultural Heritage 

Frequently Asked Question 

File Transfer Protocol 

GAteway and BRlIdge to Europe's National Libraries 
Hypertext Markup Language 

Internet Protocol 

Machine Readable Cataloging 

Massachusetts Institute of Technology 

Network Expertise in long-term STORage 

National Information Standards Organization 

NIST National Institut of Standards and Technology 

PDB Palm DataBase 

PDF Portable Document Format 

PPP Parteneriatele Public- Public şi Public — Privat 

PRC Palm Resource 

PURL Persistent Uniform Resource Locator 

RDF Resource Description Framework 

REDISCOVER Reunion of Dispersed Content: Virtual Evaluation and 

SDLIP Simple Digital Library Interoperability Protocol 

SIC Ştiinţele Informării şi Comunicării 

SGML Standard Generalized Mark-Up 

SOA Service-Oriented Architecture 

TCP/IP Transmission Control Protocol / Internet Protocol 

TEI Text Encoding Initiative 

TEL The European Library 

TIC Tehnologiile Informaţiei şi comunicării 

TIFF Tagged-Image File Format 

URC Uniform Resource Caracteristic 

URI Uniform Resource Identification 

URL Uniform Resource Locator 

URN Uniform Resource Name 

VRM Virtual Reality Model 

WAIS Wide Area Information Services 

W3cC Consorţiul World Wide Web 

WAN Wide Area Network 

WCM Web Content Management 

WCT WIPO Copyright Treaty 

WDL World Digital Library 

WPPT WIPO Performances and Phonograms Treaty 

WWW World Wide Web 

XML Extensible Markup Language 

5.1 INTRODUCERE 


Practicile biblioteconomice, produsele şi serviciile oferite de biblioteci sunt 
supuse provocărilor generate de metamorfozele rapide ale internetului. Evoluţia 
modalităţilor de producere, editare, comunicare şi valorificarea resurselor documentare 
şi informaţionale determină schimbări profunde în identitatea bibliotecilor, în locul şi 
rolul acestora în noul context informaţional şi de comunicare. Iniţiative de digitizare, 
de realizare de conţinut digital mai mult sau mai puţin structurat, pot avea editorii, 
bibliotecile, arhivele, mass-media, instituţiile universitare şi de cercetare, societăţile 
private şi chiar persoanele particulare. 

Internetul a devenit nu doar un mod de producere şi de difuzare a informaţiei, 
ci şi un mod şi un context de lucru. În această lume digitală, cu multiple dimensiuni: 
tehnologică, informatică, legislativă, economică, informaţională vom încerca să 
regăsim bibliotecile, colecţiile şi documentele cu transformările lor de la tradiţional 
spre digital. 

Provocările mediului digital au determinat mutații şi la nivelul terminologiei 
de specialitate. Au apărut concepte noi, iar cele consacrate îşi extind sau îşi modifică 
sensul. Şi la nivelul conceptelor operaţionale ale domeniului Științelor Informării 
şi Comunicării (SIC) s-au produs mutații importante. Concepte consacrate precum 
bibliotecă, colecție, document, informaţie, informare, documentare, utilizator etc. 
şi-au redefinit şi specializat conţinutul semantic în raport cu noul context digital de 
informare şi comunicare. 

În context digital, bibliotecile, indiferent de mărimea şi de tipul lor, prin 
activităţile specifice, prin produsele şi serviciile oferite sunt relaționate cu tehnologiile 
informaţiei şi comunicării (TIC) şi, în aceste condiţii, sunt obligate să răspundă la o 
serie de provocări: 

- extinderea comunităţii deservite şi exigenţele din ce în ce mai ridicate din 
partea utilizatorilor; 

- asimilarea informaticii în conţinutul activităţilor biblioteconomice; 

- diversificarea tipologiei documentare; 

- diversificarea tipologiei produselor şi serviciilor oferite; 

- mutarea accentului de la document spre informaţie; 

- mutații în ciclul de viață al unui document (construcţia, prelucrarea, 
comunicarea, utilizarea, arhivarea); 

- mutații în conţinutul proceselor biblioteconomice în funcţie de tipologia 
documentară şi a produselor şi serviciilor solicitate (şi oferite); 

- necesitatea depăşirii barierei spaţiu-timp în comunicarea şi utilizarea 
informaţiei. 

Pentru a-şi îndeplini menirea, bibliotecile trebuie să se preocupe de elaborarea 
şi punerea în aplicare a noi modele de organizare a informaţiei; să stabilească şi să 
furnizeze criteriile de regăsire a informaţiei (criteriile derivate din analiza comunitaţii 
deservite, din misiunea şi obiectivele bibliotecii, din cunoaşterea modalităţilor şi 

formelor de construcţie şi comunicare a informaţiei), să asigure selectivitatea în 
regăsirea informaţiei (decurge din stabilirea criteriilor, o particularizare a acestora 
în funcție de solicitarea expresă a utilizatorului determină apariţia de modele de 
selectivitate care ţin de situaţii informative contextuale), să elaborareze produse 
şi service de informare electronice accesibile prin internet; să dezvolte cercetarea 
fundamentală şi aplicativă în domeniul ştiinţelor informării şi comunicării. 

În lucrarea noastră vom aborda aspectele teoretice de definire, caracteristici, 
tipologie, specificitate ale documentelor electronice şi digitale, ale cărții electronice, 
colecțiilor şi bibliotecilor digitale, precum şi aspecte privind realizarea de colecţii 
şi biblioteci digitale şi bunele practici din domeniu. Încercăm astfel, pornind de la 
particular la general, de la simplu la complex să arătăm interferenţele şi dependenţele 
create în mediul documentar digital. 


5.2 DOCUMENTE, COLECȚII ŞI BIBLIOTECI DIGITALE - 
ABORDĂRI TEORETICE 


5.2.1 DOCUMENT ELECTRONIC/ DOCUMENT DIGITAL 


5.2.1.1 Definire 


În accepțiunea obişnuită considerăm document orice purtător material de 
informaţie destinat a fi folosit într-un context informativ şi de comunicare. Această 
semnificaţie a rezistat sute de ani şi a desemnat o întreagă tipologie documentară. O 
definiţie elementară desemnează documentul ca fiind o structură organizată de părți 
informaţionale de cel mai mic nivel! „adică elemente informaţionale aflate într-o 
înlănţuire sau interdependenţă logică, purtătoare de sens. 

Schimbările majore care s-au produs în reprezentarea informaţiilor (în 
special datorită noilor tehnologii) readuc în discuţie noţiunea de document.Ținând 
cont de caracteristicile impuse de mediul electronic şi de faptul că orice document 
este o entitate de reprezentare a informaţiilor cu potenţial de utilizare, documentul 
electronic este definit ca: un conţinut dinamic, flexibil, nelinear reprezentat de un set 
de informaţii interconectate, stocate în mai multe media fizice sau în reţele, create şi 
folosite de unul sau mai mulţi indivizi în anumite procese sau proiecte. 

Aproape orice tip de informaţie poate fi reprezentată în format electronic, 
digital. Se poate vorbi despre text, imagine fixă sau animată, sunet, multimedia, 
fotografii, reprezentări grafice, artistice, reprezentări cartografice, proiecte, cărți 
electronice, aplicaţii informatice, reprezentări 3D, baze de date etc. Chiar şi unele 
activităţi culturale, administrative, educaţionale, sociale, economice pot fi transpuse 
într-un context digital. Terminologia utilizată în literatura de specialitate se dovedeşte 

uneori o barieră în descrierea tuturor acestor reprezentări digitale. Unii termeni 
au conotaţii sociale, prefesionale, legale sau etnice specifice sau sunt folosiţi cu 
predilecție de un anumit domeniu ştiinţific sau profesional şi, prin urmare, pot apărea 
confuzii sau definiri limitate şi imprecise. S-a impus folosirea noţiunii de obiecr 
digital ca termen generic care defineşte orice fel de reprezentare digitală în orice 
context digital. Pentru domeniul SIC, alături de denumirea generică de obiect digital, 
sunt întâlniți şi folosiţi termenii de document digital, lucrare digitală, material 
digital, resursă digitală. Dar, indiferent de noţiunea folosită pentru a-l defini, pentru 
orice obiect digital distingem conţinutul propriu-zis al obiectului digital şi metadatele 
sale. 

Ciclul de viaţă al unui document digital, din punctul de vedere al procedurilor, 
tehnologiilor şi aplicaţiilor folosite, este deosebit de complex şi condiționează 
utilizările ulterioare ale documentului digital creat. Constituirea şi valorificarea de 
colecții şi biblioteci digitale reprezintă un demers care integrează un întreg ansamblu 
de cunoştinţe teoretice şi de competenţe din cele mai diverse domenii, cu precădere 
din domeniile informaticii, ştiinţelor informării şi comunicării sau domeniul de 
specialitate în care se realizează produsul informaţional. 


5.2.1.2 Tipologia furnizorilor de conținut digital 


Deşi a fost conceput şi dezvoltat pentru punerea în comun a rezultatelor 
ştiinţifice a publicaţiilor şi a documentelor de care cercetătorii aveau nevoie, astăzi 
internetul conţine o multitudine de documente din toate palierele vieţii economico- 
sociale, culturale, politice etc., altfel spus, forma concretă a societăţii informaţionale. 

Michel Cartier vorbeşte de o adevărată industrie de conţinut în care identifică 
o întreagă tipologie de furnizori de conţinut“: 

- creatorii şi producătorii independenţi sau în asociaţii, editorii de carte, de 
discuri, CD-ROM etc; 

- jurnaliştii, specialiştii în marketing; 

- brokerii, specialiştii în consiliere; 

- cei ce dezvoltă baze de cunoştinţe, de resurse etc.; 

- radio ca furnizor de conţinut, de asemenea „TV; 

- furnizorii primari: bibliotecile, universităţile, muzeele, galeriile, întreprinderile, 
ziarele şi revistele, băncile, bursele, guvernele, ministerele şi alte servicii publice, 
organizaţiile şi asociaţiile artistice. 


Internetul este o imensă platformă de publicare, informare şi comunicare. 
Publicarea în acest spaţiu global urmează reguli dintre cele mai diverse, de la 
publicarea liberă şi simplă de către orice utilizator al reţelei în scopuri personale şi 
particulare până la publicarea elaborată, controlată, în scopuri comerciale, ştiinţifice 
sau profesionale. În funcţie de conţinutul care se publică, se pot distinge mai multe 
sectoare de creare şi de publicare de resurse de informare şi documentare digitale. 

Principalele sectoare sau modele de creare şi editare în mediul digital sunt: 

- sectorul muzical, cel mai dinamic şi mai adaptabil; fişierele muzicale sunt cel 

mai uşor de reprodus, difuzat, multiplicat, indexat şi, în cele mai multe cazuri, 

accesul este gratuit sau cu preţuri foarte mici; 

- sectorul cinematografic şi audiovizual, cel mai rigid şi mai slab reprezentat 

din cauza restricțiilor tehnice, a costurilor ridicate de producţie, a restricțiilor 

drepturilor de autor (chiar dacă apar copii piratate, calitatea imaginii este de 
multe ori foarte proastă), difuzare contra cost; 

- sectorul editorial-documentar, reprezentat de creaţia scrisă, şi aflat într-un 

relativ echilibru între forma de existenţă tradiţională (tipărită) şi forma de 

existenţă digitală; editarea tradiţională şi editarea digitală se completează şi 
se susțin reciproc, totuşi se observă avantajele editării digitale pentru creaţia 
ştiinţifică în principal; 

- sectorul resurselor digitale eterogene publicate în reţele de către utilizatorii 

internetului, dependente de facilităţile oferite de platformele de comunicare şi 

publicare. 

Toate aceste modele de creare şi publicare diferă în funcţie de tipul de resursă 
informațională pe care o gestionează, de modelul economic utilizat, de condiţionările 
tehnice, de aspectele juridice pe care le implică, de utilizarea culturală, profesională 
sau ştiinţifică. 

Nu vom aborda în această lucrare decât tangenţial resursele digitale create de 
utilizatorii internetului sau resursele muzicale şi audiovizuale. Întrucât scopul lucrării 
este acela de a prezenta problematica organizării şi regăsirii resurselor de informare şi 
documentare în context profesional şi ştiinţific, vom aborda aspectele privind crearea 
şi difuzarea documentelor scrise. 


5.2.1.3 Tipologia și funcţiile resurselor informaţionale și documentare 
digitale 


Fiecare utilizator are posibilitatea cel puţin teoretic să fie în acelaşi timp şi 
producător şi consumator de informaţie sub formă de articol, mesaj, imagine, schemă 
etc. Recunoaştem în practica curentă de informare şi documentare o diversitate de 
resurse din punctul de vedere al sursei unde le regăsim, al formei de prezentare, al 
şi mai diversificate ca tipologie. Pe de o parte, sunt documentele pe suport tradiţional 
care prin digitizare, pot deveni documente electronice sau digitale iar pe de altă 
parte, sunt documente născute digital, care nu au echivalent cu documentele în 
format tipărit sau tradiţional. 

Resursele documentare şi informaţionale disponibile pe web sunt de o 
mare varietate: resurse documentare tradiţionale transpuse în format digital, baze 
de date de diferite tipuri, resurse digitale imagine, resurse digitale video, fonduri 

instituţionale (muzee, arhive, biblioteci etc.), documente în format digital fără 
echivalent tipărit, literatură gri, site-uri web de prezentare şi tematice, mass media, 
aplicaţii IT din cele mai diverse care transformă www într-un mediu colaborativ şi 
de comunicare şi asigură premisele utilizării mediului digital ca instrument de lucru 
pentru diferite proiecte şi activităţi curente“. Totuşi, în copleşitoarea cantitate de 
informaţie disponibilă în reţeaua internet se poate distinge o tipologie documentară 
care poate fi structurată în acord cu funcţiile de bază ale mediului digital”. 


A. Funcţii de informare şi gestionare de conținut 


Publicarea de conţinut digital cu scopul de prezentare, de informare asupra 
activităților unei instituţii, de prezentare a rezultatelor unor activități ştiinţifice 
reprezintă şi unul din scopurile de realizare a web. Conform acestei funcţii, distingem: 


- Site-urile de prezentare a instituţiilor, care exprimă identitatea instituţiei respective 
şi reprezintă o modalitate practică şi eficientă de interacțiune cu mediul socio- 
economic în care aceasta îşi desfăşoară activitatea. Un site instituţional complex 
poate integra, alături de conţinutul de prezentare propriu-zis, cataloage web, aplicaţii 
comerciale, baze de date, aplicaţii educaţionale de tip e-learning, expoziţii virtuale, 
imagini statice sau dinamice, video, formulare şi aplicaţii IT de interactivitate şi 
multe alte elemente de conţinut digital. 

- Portalurile sunt aplicaţii complexe de website, care pot fi dezvoltate şi gestionate 
de o instituţie sau de furnizori specializaţi de conţinut digital. Portalurile, prin 
interfețele lor specifice, oferă acces la conţinut digital structurat tematic sau în baze 
de date, cu aplicaţii specifice pentru utilizator şi pentru managementul informaţiei şi 
provenind, de obicei, de la mai mulţi deținători şi furnizori de resurse documentare. 


- Bazele de date au devenit unele dintre cele mai comune şi mai întâlnite modalităţi 
de reprezentare a conţinutului digital în spaţiul web. Avantajul bazelor de date este 
că oferă un conţinut digital omogen şi controlat, structurat după criterii prestabilite, 
gestionat prin aplicaţii specifice de gestionare a bazelor de date, dinamic şi cu 
actualizări automate, ergonomic în utilizare, cu un nivel înalt de securitate a datelor. 
Tipologia bazelor de date din spaţiul digital este foarte diversă. Regăsim baze de date 
ştiinţifice, dezvoltate şi gestionate de marii editori sau universităţi (depozite digitale 
instituționale), care cuprind producţie ştiinţifică de tipul articolelor din publicaţii 
periodice, rapoarte de cercetare, teze de doctorat etc., baze de date administrative 
(de tipul celor care ţin evidenţa populaţiei sau a impozitelor), baze de date statistice 
(indicatori statistici sau economici); baze de date factuale (care gestionează aplicaţii 
ce monitorizează o temă cum ar fi bazele de date pentru informaţiile seismice sau 
meteorologice şi hidrografice), baze de date comerciale (care prezintă o ofertă 
comercială însoțită de aplicaţia specifică pentru efectuarea tranzacţiilor de vânzare- 
cumpărare, cum ar fi bazele de date ale editurilor sau ale magazinelor online), baze 

de date ale unor aplicaţii specifice (bazele de date care gestionează transporturilor 
- mersul trenurilor sau rutele aeriene); baze de date pentru compuşi chimici; baze de 
date pentru documente multimedia etc. 


- Colecţii şi biblioteci digitale se regăsesc cu precădere în mediul cultural şi ştiinţific, 
conţinutul lor digital este din categoria patrimoniului documentar al unei ţări sau 
regiuni geografice şi se realizează prin transpunerea în format digital a documentelor 
tradiţionale. Instituţiile care dezvoltă colecţii şi biblioteci digitale sunt bibliotecile, 
arhivele, muzeele, universităţile. 


- Site-uri miscellaneum sunt cele care au un conţinut compozit şi, prin urmare, nu 
pot fi clasificate într-o categorie sau într-un domeniu tematic. Asemenea site-uri 
pot oferi, din aceeaşi interfaţă, servicii de informare şi documentare pe o tematică 
diversă, aplicaţii de jocuri electronice; servicii şi aplicaţii de regăsire a informaţiei, 
servicii şi aplicaţii interactive, link-uri externe spre alte tipuri de resurse digitale 
etc. 


B. Funcţii interactive 


Interactivitatea este caracteristica de bază care defineşte web-ul ca spaţiu 
de comunicare. Într-o accepțiune simplă, putem defini interactivitatea în mediul 
digital ca fiind capacitatea de a transmite un mesaj între utilizatori prestabiliți sau 
capacitatea de a interacţiona faţă de un conţinut digital, transmițând un mesaj, 
exprimând o opinie, semnalând acel conţinut digital etc. 


- Poşta electronică. Serviciul de poştă electronică cunoscut mai ales sub denumirea 
«e-mail este astăzi cel mai utilizat serviciu internet. Comunicarea este privată şi 
asincronă. 


- Chat şi mesageria instant. Chat-urile permit realizarea aşa-numitelor «discuţii în 
timp real», adică se realizează o comunicare sincronă. 


- Lista de discuţii şi forumul. Serviciile de liste de difuzare sau de discuţii se sprijină, 
de asemenea, pe serviciile de poştă electronică. Aceste servicii permit abonaților să 
comunice, să schimbe idei, să solicite informaţii în legătură cu o temă sau un subiect 
definit în prealabil. Comunicarea este semiprivată şi asincronă. 


- Newsletter. Este un buletin informativ, cu o anumită periodicitate, distribuit prin 
e-mail abonaților unei liste de difuzare. Newsletter-ul este o formă de comunicare a 


unei organizaţii sau a altui tip de titular al unui site web, cu utilizatorii săi. 


- Blogul, fotoblogul, videoblogul, geoblogul. Blogul este un produs informativ care, 

utilizând avantajele oferite de infrastructurile TIC şi de platformele de management 
al informaţiei, facilitează publicarea de conţinut digital sub formă de jurnal. În cazul 
în care proporţia dintre text şi imagine este favorabilă imaginii, avem un fotoblog; 
dacă conţinutul principal este video şi textul este folosit doar ca explicaţie, avem 
videoblog; în cazul în care regăsim o hartă interactivă, ca suport informativ pentru o 
prezentare, conectată la o hartă geografică online, avem geoblog. 


- Serviciul digital de referinţe este un serviciu specific bibliotecilor, centrelor de 
informare şi documentare şi instituţiilor administrative care trebuie să fie în contact 
cu cetăţenii. 


- WebCam, Videoconferinţe, Call Center, Telefonie prin Internet. Webcam-ul sau 
camera web este un serviciu care permite ca, prin intermediul unor camere de 
luat vederi, să se transmită live pe web imagini din anumite zone geografice sau 
din localităţi sau chiar instituţii. Videoconferinţele se bazează pe tehnologii de 
telecomunicaţii interactive, care permit crearea unui spaţiu virtual de comunicare 
prin care două sau mai multe locaţii pot comunica simultan prin transmisii audio- 
video. Sunt utilizate de către comunităţile ştiinţifice, domeniul administrativ, mass- 
media. Cal! Center este o aplicaţie care are la bază serviciile de telefonie. Cunoscute 
şi cu denumirea de „centru suport”, „helpdesk”, „hotline”, Call center-le sunt 
platforme rezultate din combinaţia telefonie — informatică şi au menirea de a oferi 
asistenţă utilizatorilor pe problematici specifice. Telefonia prin Internet reprezintă o 
alternativă sau o complementaritate la celelalte forme de telefonie. 


- Univers virtual, jocuri digitale. Recrearea unui mediu, a unui spaţiu de activitate 
în mediul virtual este o activitate complexă, care presupune reunirea mai multor 
tehnologii şi aplicaţii IT. Asemenea aplicaţii, chiar îmbogăţite cu tehnologii 3D, îşi 
găsesc utilitatea în mediile ştiinţifice şi profesionale, dar şi în cazul jocurilor virtuale. 


- Formulare interactive, servicii pentru utilizatori. Fără a avea o existenţă de sine 
stătătoare, în mediul web întâlnim o serie de aplicaţii interactive care îmbogăţesc 
funcţionalitatea şi atractivitatea site-urilor web. Este vorba de o serie de servicii pentru 
utilizatorul final, precum posibilitatea de a completa formulare online, posibilitatea 
de a adăuga un comentariu la un articol, de a vota sau exprima o opinie faţă de un 
mesaj, posibilitatea de a semnala sau transfera unui alt utilizator un conţinut digital, 
posibilitatea de a personaliza un site, posibilitatea de a-ţi crea cont pe un site şi a de 
a te înregistra ca un tip aparte de utilizator cu anumite drepturi şi obligaţii etc. 


C. Funcţii colaborative 


Colaborativitatea în spaţiul web este de fapt o formă superioară a 
interactivităţii. Dacă, prin interactivitate, unul sau mai mulţi actori web relaţionau, 

prin colaborativitate, mai mulţi actori web conlucrează pentru obţinerea unui produs 
comun cu valoare adăugată. 


- Wiki este un sistem de gestiune a conţinutului unui site web în care paginile sunt 
modificate de către utilizatori autorizaţi. Prin wiki se poate partaja, schimba, stoca, 
actualiza conţinutul digital într-un context colaborativ. Cel mai cunoscut wiki rămâne 
Wikipedia, sistem de management de conţinut digital multilingv menit a dezvolta o 
enciclopedie gratuită online prin activitatea colaborativă a utilizatorilor. 


- Aplicații Knowledge Management se referă la sistemele de gestiune a cunoaşterii, adică 
la ansamblul de metode, tehnici şi instrumente informatice care permit identificarea, 
capitalizarea, organizarea şi difuzarea cunoaşterii sub forma resurselor documentare şi 
informaţionale. O aplicaţie de managementul cunoaşterii trebuie să aibă în vedere întregul 
ciclu de viaţă al unei informaţii implicată într-un proces de cunoaştere: identificarea şi 
reperarea informaţiei, crearea şi partajarea informaţiilor şi cunoştinţelor, prezervarea, 
actualizarea acestora. 


- Groupware este un software colaborativ care, integrând mai multe tipuri de aplicaţii 
informatice, permite mai multor persoane, localizate în zone geografice diferite, să 
constituie un grup şi să lucreze la un proiect comun. 


- Reţele şi site-uri de socializare exprimă caracteristica de bază a web 2.0. Un site 
de socializare este o platformă care permite relaționarea între indivizi sau organizaţii 
care au aceleaşi domenii de interes. 


D. Funcţii nomade 


O serie de tehnologii şi aplicaţii dezvoltate în spaţiul internet pot fi folosite 
şi portabil, desprinse de reţea, fie offline, fie prin tehnologii de telecomunicaţii 
fără conexiune fizică. Este vorba de tehnologiile nomade, în care sunt asimilate 
tehnologiile pentru laptop-uri şi iPad-uri, tehnologiile de telefonie mobilă, GPS 
bazate pe conexiuni Wi Fi şi Bluetooth. 


E. Funcţii de securitate 


Publicarea unui conţinut digital în spaţiul web, fie în acces liber şi gratuit, 
fie în acces restricționat după diferite criterii, are o serie de efecte asupra tuturor 
actorilor şi factorilor implicaţi. Sunt implicaţii asupra resurselor documentare 
şi informaţionale publicate, asupra datelor personale ale autorilor, creatorilor 
şi utilizatorilor, asupra datelor structurilor instituționale responsabile, asupra 
furnizorilor de produse şi servicii internet, asupra sistemelor şi aplicaţiilor 
informatice. Sunt necesare măsuri de securizare a conţinutului digital distribuit prin 

rețele, astfel încât să fie asigurate integritatea şi protecţia resurselor informaţionale 
şi documentare, confidențialitatea şi protecţia datelor cu caracter personal, precum 
şi a informaţiilor clasificate şi confidenţiale privind structurile instituţionale şi 
securitatea sistemelor informatice. 

S-au dezvoltat o serie de tehnologii care asigură securitatea sistemelor 
informatice în sensul larg al termenului, adică dezvoltă şi aplică strategii de stocare, 
salvare, protecţie a datelor din sisteme, asigurând securitatea tehnică, precum şi 
variante alternative de stocare şi arhivare a conţinutului digital. Soluţiile cele mai 
întâlnite de securizare a datelor şi informaţiilor sunt: centrele server şi centrele 
backup, aplicaţiile de securitate, firewall, anti-spam. 

În concluzie, ar trebui să înţelegem că atunci când vorbim de tipologia 
documentelor electronice sau digitale, de fapt, vorbim de întreaga tipologie 
documentară tradiţională (documente grafice, documente cartografice, documente 
audiovizuale prezentate în volumele anterioare ale Tratatului de Biblioteconomie) 
care poate fi transpusă în format digital la care se adaugă documentele electronice şi 
digitale fără echivalent tradiţional şi care sunt dintre cele mai diverse şi mai complexe 
în funcţie de caracteristicile specifice şi tehnologiile implicate. 


5.2.2 CARTEA ELECTRONICĂ 


5.2.2.1 Definire 


În literatura de specialitate remarcăm o anumită ambiguitate în definirea cărții 
electronice sau a cărţii digitale. Conceptul de carte digitală nu şi-a fixat încă deplin 
conţinutul semantic. Alain Cordier afirmă că pentru a defini cartea digitală trebuie 
să fie avute în vedere două concepte tehnologice diferite”: 

- conceptul de carte desemnând un obiect fizic bine identificat, în trei 
dimensiuni, rezultat al unor operaţii de fabricaţie şi cu un conţinut fixat definitiv fără 
posibilitate de actualizare sau modificare; 

- conceptul de digital desemnând un ansamblu de tehnologii care transformă un 
semnal analog în semnal digital şi care implică folosirea calculatorului. 


Conceptul de carte electronică sau carte digitală rămâne ambiguu fie pentru 
că în accepțiunea obişnuită, cartea rămâne un suport pentru un text şi are o anumită 
structură prestabilită şi consacrată,!" fie pentru că se referă la conţinut, dematerializat, 
destructurat, disponibil online şi atunci conceptul se asimilează conceptului mult 
mai larg de document digital!!. Bertrand Calenge constatând folosirea abuzivă a 
termenului de carte electronică pentru toate formele de digitizare de text şi imagine, 
propune limitarea utilizării termenului la dispozitivele tehnice portabile de lectură 
care folosesc date digitale, cartea electronică fiind astfel percepută ca un real substitut 
al cărţii tipărite!?. 

Și totuşi, chiar dacă conceptul rămâne ambiguu, în accepțiunea obişnuită, 
considerăm carte electronică sau carte digitală acel document electronic, cu o 
structură generică clar definită, cu un conţinut digital îngheţat, care nu mai poate fi 
modificat şi care poate fi accesat prin aplicaţia informatică asociată fie că este pe un 
suport portabil, sau accesibil online. 


5.2.2.2 Modelul editorial de creare și difuzare a resurselor informationale şi 
documentare 


Procesele de construcţie, prelucrare, comunicare şi utilizare a resurselor 
informaţionale s-au modificat considerabil sub influenţa TIC şi s-au desprins aproape în 
totalitate de modelele tradiţionale. Procesele de digitizare, dezvoltarea lor extraordinară 
modifică semnificativ canalul informaţional între autor şi cititor. În mod normal, când 
vorbim despre un canal informaţional, avem în vedere următoarele componente: 
autorul, responsabilul intelectual al resursei informaţionale, cel care concepe resursa 
informaţională; editorul, responsabil de producerea fizică a resursei informaţionale 
şi de difuzarea directă sau indirectă a acesteia; librarul, intermediar în difuzarea 
resursei informaţionale; bibliotecarul, care asigură conservarea şi prezervarea resursei 
informaţionale, precum şi un acces intermediat autorizat şi competent la documentul 
propriu-zis şi/sau produse şi servicii de informare; utilizatorul, beneficiarul resursei 
informaţionale. Fiecare actor implicat în acest proces informaţional are atribuţii precis 
definite, dar care, sub influenţa TIC, pot fi preluate de la unii la alţii, astfel încât se 
pot întâlni autori care îşi editează singuri lucrările, editori care au preluat atribuţiile 
librarilor, bibliotecari care realizează documente digitale etc. 

Într-un model editorial de creare şi difuzare a unei resurse de informare sau 
a unui document fie că este o carte, fie un periodic sau orice alt document scris, 
componentele de bază sunt autorul, editorul şi difuzorul sau librarul sau responsabilul 
cu distribuirea şi vânzarea documentelor. 


A. Autorul 


Autorul este responsabilul intelectual al unui produs informaţional. În „spaţiul” 
autorului întâlnim procesul de construcţie a informaţiei. Construcţia informaţiei este un 
proces creativ; reprezintă rezultatul unui proces intern de lucru, un proces intelectual 
şi tehnologic în urma căruia rezultă un produs de informare şi documentare adecvat 
unei nevoi precise de informare. La nivelul societăţii, în general, dar şi la nivelul 
unei țări sau a unei regiuni sau comunități, se poate observa o serie de factori care 
influenţează nivelul creaţiei ştiinţifice, literare sau artistice. Astfel, remarcăm: nivelul 
general de dezvoltare ştiinţifică, economică, socială, culturală etc. al societăţii, care 
poate defini modele de existenţă şi de dezvoltare pe care o societate le-a construit 
şi susținut de-a lungul timpului; politicile instituţionale şi sectoriale care exprimă 
susținerea din partea autorităţilor a activităţilor ştiinţifice, educaţionale şi culturale; 

resursele informaţionale, materiale, financiare şi tehnologice care exprimă susţinerea 
tangibilă a activităţilor intelectuale; resursele umane şi factorul intelectual care au 
şi o componentă subiectivă sau psihocognitivă şi care pot exprima originalitatea şi 
creativitatea proceselor intelectuale; factori locali şi conjuncturali. Coroboraţi, toți 
aceşti factori pot determina nivelul de dezvoltare al unei societăţi, capacitatea acesteia 
de a se adapta şi de a progresa. 

Actorii construcţiei informaţiei sunt: comunităţile ştiinţifice şi profesionale; 
instituţii ştiinţifice şi de învăţământ, instituţii administrative şi alte tipuri de organizaţii; 
indivizi independenţi de orice tip de structură organizaţională. Autorii aparţin, de 
regulă, acestor structuri organizaționale sau instituţionale care au un rol important în 
determinarea cadrului necesar realizării activităţilor ştiinţifice, tehnice sau profesionale, 
care fac posibilă activitatea intelectuală de creare, redactare a unei lucrări sau produs 
informaţional. Autorii din domeniul artistic, literar, muzical sau din altă formă de 
exprimare artistică sunt, în general, mai puţin dependenţi de o structură instituţională 
în etapa de creaţie (dar nu şi în etapele de difuzare şi comunicare). 

Prin dinamică şi diversitate, TIC modifică procesele de creaţie şi difuzare a 
produselor de informare. Autorul, dincolo de procesele de gândire, analiză, sinteză, 
reflecţie, redactare, care sunt apanajul activităților pur intelectuale, trebuie să facă 
faţă şi unor noi provocări legate de obligativitatea utilizării unor noi instrumente de 
scriere, multiplicare, publicare a informaţiei caracteristice mediului digital. Autorul 
contemporan este tot mai dependent de contextul electronic în activităţile sale, cu tot ce 
presupune acesta. Astfel, în realizarea unei lucrări, autorul trebuie să facă faţă „exploziei 
informaţionale” atât în faza de documentare, când îşi caută sursele de informare sau 
de inspiraţie, cât şi în faza de difuzare, când încearcă să facă cât mai vizibilă opera sa 
în imensa cantitate de resurse documentare existente deja. De asemenea, manuscrisul 
lucrării trebuie realizat în format electronic (chiar dacă există variante scrise de mână). 
Multiplicarea şi difuzarea produsului intelectual final îl pot implica pe autor într-o măsură 
mai mare decât în modelul tradiţional (poate exista şi varianta ca autorul să îşi multiplice 
şi să îşi difuzeze singur lucrările prin site sau blog propriu)”. 

Preocupările autorului legate de realizarea şi publicarea lucrărilor sale se 
referă la!+: 

- Cum se scrie în context digital? (utilizarea instrumentelor electronice, a dispozitivelor 
specifice, a programelor informative adecvate, acumularea şi dezvoltarea cunoştinţelor 
teoretice şi a competenţelor necesare în documentare, regăsirea informaţiei, redactare, 
corectare, utilizarea referinţelor etc). Asemenea competenţe pot determina succesul sau 
insuccesul unui autor, integrarea acestuia într-o comunitate profesională sau ştiinţifică 
şi pot face de multe ori diferenţa între autori în spaţiul digital mai ales în situaţia în care 
interacționează cu publicul. 

- Care sunt tehnicile şi metodele de muncă intelectuală în acest nou context? (cum 
se organizează informaţia, care sunt normele acceptate de redactare etc.). Evident, 
tehnicile şi metodele de muncă intelectuală se modifică considerabil sub influenţa 
TIC. Cultura informaţiei este considerată a fi disciplina care integrează aspectele 

teoretice şi practice privind tehnicile şi metodele de muncă intelectuală specifice 
mediului digital. 

- Cum se realizează interacţiunea autorului cu editorul, difuzorul, cititorii, internauţii 
prin intermediul TIC? Comunicarea tradiţională aproape a dispărut şi chiar şi 
faxul este considerat demodat, locul lor fiind luat de comunicarea electronică prin 
intermediul poştei electronice, a platformelor de comunicare şi chiar a conferinţelor 
virtuale. Autorul are astfel posibilitatea de a fi în contact direct, în timp real cu cititorii 
săi şi de a-şi crea grupuri, de a muta comunicarea din mediul privat şi semiprivat în 
mediul public. 

- Care sunt modelele de difuzare a informaţiei? În ce măsură autorul se implică 
în difuzarea informaţiei şi dacă poate controla sau nu acest proces? În funcţie de 
interesul său personal, dar şi de competențele dobândite, un autor poate opta pentru 
difuzarea propriei sale creaţii în regim propriu sau poate opta pentru un intermediar 
de tip editor sau difuzor. Pentru o arie de răspândire mai mare, pentru optimizarea 
costurilor şi veniturilor, autorii (în special cei din domeniile ştiinţific şi profesional) 
preferă canalele consacrate de publicare şi difuzare. 

- Cum se reconfigurează rolul intermediarilor (editor, difuzor, librar) în canalul 
informaţional? Intermediarii preiau şi realizează atribuţii care, în mod tradițional nu 
le aparţin. Nu de puţine ori, editorii îşi asumă şi distribuirea şi vânzarea lucrărilor 
editate şi astfel se pot întâlni cu difuzorii şi librarii pe platformele digitale specifice. 
-Care este statutul autorului în era digitală? Mediul digital poate ajuta autorul să 
dobândească o notorietate mai rapidă şi mai mare decât prin mijloace tradiţionale şi, 
de asemenea, marketingul digital poate ajuta sau dezavantaja un autor în raport cu 
ceilalți din breasla sa. 

Toate aceste întrebări care definesc o problematică specifică a autorului în 
context digital, definesc în mare măsură, aspectele legate de creaţia propriu-zisă a 
unei lucrări, de publicarea şi difuzarea sa, de relaţia cu cititorii fără a afecta sau 
influenţa decisiv aspectul calitativ, cultural sau ştiinţific al operei realizate, acesta 
din urmă fiind rezultatul talentului şi valorii autentice a creatorului şi/sau a valorii 
cercetării ştiinţifice sintetizate în lucrare. Prin urmare, toate avantajele oferite de TIC 
unui autor trebuie privite ca facilităţi de care trebuie să beneficieze în îmbunătăţirea 
muncii sale şi nu ca obstacole sau bariere. 

Mediul digital oferă o serie de avantaje pentru autori. În primul rând, le permite 
să îşi creeze, dacă doresc, un spaţiu virtual propriu sub forma site-ului personal sau 
al blogului şi astfel să aibă o relativă autonomie în publicare, să stabilească şi să 
menţină cu uşurinţă legătura cu cititorii, să accepte eventual sugestiile acestora, 
să facă corecturi, modificări, reeditări. Apare aşa-numitul „manuscris public”!5. 
Utilizarea blogurilor pentru publicare poate constitui un avantaj mai ales pentru 
autorii neconsacraţi. Înainte de a-şi trimite lucrarea în forma finală editorilor 
potenţiali, ei îşi pot testa talentul şi nivelul de competenţă publicând în regim propriu 
pe internet. În al doilea rând, digitizarea fluidizează comunicarea între autor şi editor. 
Autorul se poate implica mai uşor în realizarea lucrărilor sale în forma finală. În 

cazul cărţilor electronice (ebook), editarea se poate realiza pe parcursul redactării sau 
autorul poate interveni pe parcursul editării, luând în considerare opiniile cititorilor 
şi făcând modificările şi ajustările solicitate sau semnalate. 

În ceea ce priveşte nivelul de competenţă în utilizarea internetului şi a 
programelor şi tehnologiilor digitale aferente, precum şi modalităţile şi măsura în 
care se interacționează cu cititorii, se disting mai multe tipuri de autori în reţea!“: 

- Autorul experimentat, care posedă în mare măsură cunoştinţele teoretice şi 
competențele practice pentru a scrie în format electronic şi pentru a-şi publica 
şi difuza lucrările în reţea. De asemenea, este un autor care scrie cu uşurinţă 
indiferent de particularitățile mediului digital, care realizează lucrările proprii, 
dar care intervine şi pe liste de discuţii sau face comentarii asupra altor lucrări, 
stabileşte şi menţine legătura cu cititorii săi. Pentru un asemenea autor, publicarea 
şi prezenţa în spaţiul digital sunt mai importante decât metodele tradiționale de 
editare, publicare şi difuzare. 
- Autorul de rețea este autorul care utilizează mediul digital pentru a-şi susţine 
întreaga activitate creativă, care se bazează pe modelele consacrate de editare 
şi publicare. Va utiliza internetul pentru a semnala apariția noilor sale lucrări, 
iar formatul digital al acestora va susţine şi promova formatul tipărit. Un 
de acesta în dezvoltarea de noi metode de documentare, scriere şi redactare, 
publicare şi promovare sau pentru a realiza proiecte colective cu alţi autori. 

- Autorul comentator este autorul prezent în spaţiul digital mai ales prin opiniile, 

comentariile, intervenţiile sale referitoare la anumite fapte, evenimente sau 

alte lucrări (ar putea fi cazul autorilor din presă). 

- Autorul care afişează este autorul mai puţin experimentat în utilizarea spațiului 

digital şi care utilizează avantajele oferite de acesta în mod limitat, în principal 

pentru a-şi publica lucrările fără a relaţiona cu cititorii şi fără a se implica prea 
mult în promovarea şi difuzarea lucrărilor. 

Competenţele dobândite de un autor în realizarea lucrărilor sale proprii sunt 
utilizate şi dezvoltate şi în realizarea de lucrări colective. Numeroase lucrări colective 
provin din mediile profesionale şi ştiinţifice, iar autorii aparţin unor asemenea 
comunităţi care pot fi organizate sau nu sub forma comunităţilor virtuale. 


B. Editorul 


Editorul este primul intermediar al unei lucrări ştiinţifice, profesionale sau 
literare între autor şi utilizator sau cititor. Editorul este responsabilul de realizarea fizică 
a unei lucrări în acord cu normele acceptate de publicare şi difuzare. Producerea şi 
comercializarea cărţilor şi a altor documente au în primul rând o dimensiune economică. 
Într-un model economic editorial se întâlnesc autorul, agentul sau impresarul, editorul, 
tipograful, difuzorul, distribuitorul, vânzătorul sau librarul, fiecare cu responsabilităţile 
sale specifice”. 

În cazul documentelor digitale, responsabilităţile se pot modifica, iar întreg 
modelul editorial pare a se simplifica. Pot apărea însă noi responsabilităţi datorate 
cunoştinţelor şi competenţelor informatice solicitate. Meseria de editor s-a schimbat 
aproape în întregime. Editorii în mediul electronic îşi asumă difuzarea şi vânzarea din 
ce în ce mai mult în detrimentul librarilor. Mai mult decât atât, alături de editori şi de 
alte categorii profesionale din alte domenii, ei îşi asumă responsabilități în editarea de 
documente în format digital. Un studiu realizat în Franţa privind practicile de editare în 
context digital arată, printre altele, care ar fi cei care editează în această formă!*: 

- editorii, în paralel cu activitatea editorială pe hârtie; 

- alte profesii ale cărții în afara editorilor (de exemplu, bibliotecile, instituţiile 

de presă etc.); 

- dezvoltatorii web şi alți actori din domeniul informaticii sau al telefoniei 

mobile; 

- domeniile artistice; 

- responsabili specializaţi din domeniile bancar, comercial, de asigurări; 

- responsabili specializaţi din domeniul inovării, consilierii şi cercetării; 

- responsabili specializaţi din domeniile marketing şi comunicare; 

- alții (inclusiv universităţile sau autorii în regie proprie). 

Remarcăm că în multe domenii există preocuparea de a autoeditare sau 
editarea în regie proprie a documentelor pentru care se pot considera autori sau de 
care sunt responsabili. 

Cel mai interesant model de editare are în vedere producţia domeniilor ştiinţific 
şi tehnic!”. În mai puţin de zece ani, editorii din domeniile ştiinţific şi tehnic au trecut 
aproape în întregime de la modul de lucru şi suportul tradițional la modul de lucru 
şi suportul digital. Mai mult, alături de editurile consacrate, instituţiile de cercetare, 
comunităţile ştiinţifice (în special din raţiuni de cost şi rapiditate) preiau rolul de 
editor, publicându-şi în formă electronică rezultatele activităţilor de cercetare. 
Publicarea în regie proprie a rezultatelor reprezintă şi o modalitate de a eluda o 
bună parte din complicațiile unui proces editorial. Un raport intern de cercetare nu 
este supus evaluării unui comitet ştiinţific; nu reprezintă forma finală de publicare a 
unor rezultate de cercetare. Rolul unui asemenea raport este de a aduce în discuţie 
anumite rezultate intermediare de cercetare, de a face evaluări parțiale, de a corecta 
erori, de a lansa noi piste de cercetare. Marile universităţi realizează depozite digitale 
instituționale. Depozitele digitale instituţionale sunt colecţii digitale ale producţiei 
ştiinţifice universitare (e-printuri, rapoarte tehnice şi de cercetare, teze şi dizertaţii, 
studii şi articole, materiale didactice). Unele depozite instituţionale sunt folosite ca 
platforme de publicare pentru publicaţii electronice. Universitățile aleg aceste forme 
de editare şi publicare întrucât permit un control eficient, cantitativ şi calitativ al 
producţiei ştiinţifice universitare, permit extinderea accesului la cercetare şi controlul 
fondurilor de cercetare. De asemenea, depozitele instituţionale ar putea modifica 
modelele de comunicare şi evaluare ştiinţifică, ar extinde accesul la cercetare şi ar 
reduce puterea de monopol a revistelor ştiinţifice, ar întări rolul bibliotecilor. 

Prestigiul instituţiilor este un criteriu important de evaluare a publicaţiilor. 
Marile institute de cercetare îşi publică rezultatele şi realizează adevărate colecţii 
virtuale. Site-urile web ale unor asemenea institute sunt foarte vizitate. Atunci apare 
legitimă întrebarea: de ce s-ar apela la un editor când institutul sau universitatea îşi 
poate face publice propriile rezultate? Pentru că marile edituri asigură platformele 
de editare; au o importantă componentă non-comercială cu rol de marketing; 
integrează publicitate; integrează în colecţii şi baze de date resurse documentare de 
la diferiţi furnizori de conţinut; gestionează şi asigură circuitul ştiinţific de la creare, 
validare, comunicare, prezervare; realizează activităţi de editare complexe care ar 
fi costisitoare în regie proprie şi nici nu ar avea eficienţa scontată. Dezavantajul 
autoeditării: validarea şi comunicarea informaţiei. Nevalidată de comunitatea 
ştiinţifică sau profesională, o lucrare valoroasă se poate pierde în cantitatea imensă 
de informaţii din spaţiul web. 

Marile edituri, deşi aparent au trecut printr-o situaţie de criză, au reuşit să se 
adapteze exigenţelor impuse de noile tehnologii ale informării şi comunicării. Au 
înţeles că nu este vorba de o simplă schimbare a suportului, ci de o transformare mult 
mai profundă care afectează întregul lanţ al producerii şi comunicării rezultatelor 
cercetării ştiinţifice. Produsele ştiinţifice se pot prezenta într-o formă nouă, impun noi 
exigenţe şi restricţii în utilizare. Prin urmare, marile edituri, adresându-se unui public 
la rândul lor oferta. Alături de produsele şi serviciile tradiţionale beneficiarii pot 
solicita şi varianta electronică a acestora. 

În industria creaţiei intelectuale, inclusiv în spaţiul digital, sunt o serie de 
aspecte care trebuie luate în considerare şi care determină şi condiționează toate 
activităţile specifice. Acestea pot fi bariere sau obstacole sau, dimpotrivă, pot stimula 
dezvoltarea acestui sector. Avem în vedere aspectele tehnice, economice, juridice, 
socio-culturale din a căror analiză se pot identifica perspectivele industriei creaţiei 
intelectuale în spaţiul digital. 


4) Aspecte tehnice 


Sunt avute în vedere platformele de editare şi/sau publicare, formatele de 
lectură şi suportul de lectură. 

Platformele reprezintă spaţiul digital în care se întâlnesc oferta producătorilor 
de documente digitale cu cererea utilizatorilor sau cumpărătorilor. Principalii actori 
la nivel internaţional în acest sector sunt Amazon, Apple, Google. În acest spaţiu 
definit de platformele digitale de vânzare-cumpărare, autorul, editorul şi hbrarul 
se reunesc într-un demers comun. Autorul, în cazul autoeditării, şi editorul sunt 
furnizorii fişierelor digitale care constituie documentele digitale publicate. Creşterea 
numerică a publicaţiilor rezultate prin autopublicarea lor de către autori atrage 
după sine riscul unei inflații a producţiei de documente digitale pe platforme, fără 
a însemna obligatoriu o creştere a vânzărilor şi, cu atât mai puţin, o îmbunătăţire a 

ofertei. Publicarea direct pe platformă se realizează, în cele mai multe cazuri, fără 
un filtru calitativ, aşa cum există în cazul lanţului editorial tradiţional. O selecţie sau 
o ierarhizare a acestor tipuri de lucrări se poate realiza prin acţiunea colaborativă a 
cititorilor sau cumpărătorilor (prin indicatori precum cea mai citită sau cumpărată 
carte, ce carte aţi recomanda?, cea mai dezbătută lucrare etc.)0. 

Concurența dintre platforme atrage după sine dezvoltarea de servicii speciale 
pentru autori, editori sau cumpărători. De asemenea, subvenţionarea publicării poate 
fi o tactică de atragere a editorilor şi clienţilor. Principalele probleme ale platformelor 
sunt accesibilitatea şi stabilitatea resurselor oferite. Autorii care se autoeditează şi 
editorii sunt puşi în faţa a două alternative: fie pot edita pe platforme consacrate 
care investesc în tehnologii fiabile care să asigure atât accesul, cât şi stabilitatea 
resurselor, fie îşi dezvoltă propria platformă de editare-publicare, existând riscul 
să folosească tehnologii inaccesibile, puţin fiabile care să limiteze accesul sau să 
facă resursele puţin vizibile în spaţiul digital sau instabile. Fiecare editor îşi face 
propria analiză şi vede dacă poate cu adevărat susţine un serviciu propriu de editare, 
publicare sau apelează, contra cost, la platforme consacrate?”!. 

Un format de lectură este dependent de un program informatic care permite 
citirea pe un ecran a textului, dar care are şi facilități suplimentare, precum navigarea 
hypertextuală, căutarea după anumite cuvinte în corpul textului, mărirea caracterelor, 
sublinierea unor pasaje, adăugarea de note personale, alegerea modului de afişare, 
afişarea permanentă a sumarului etc. Există sisteme precum sistemele DRM (Digital 
Rights Management) care asigură gestionarea drepturilor digitale în funcţie de 
cerințele editorilor permiţând astfel accesul controlat, din punctul de vedere al 
drepturilor, al cărţilor digitale. 

Sunt utilizate următoarele formate”: PDF-Adobe Reader, OeB (Open eBook), 
LIT - Microsoft Reader, PRC - Mobipocket Reader, PDB - Palm Reader, BRF 
(braille), DAISY - carte audi etc. 

Suportul pentru lectură este în principal ecranul unui calculator. Pentru a 
asigura mobilitatea şi un plus de ergonomie în utilizare, au apărut tabletele electronice, 
calculatoarele portabile de mici dimensiuni, gadgeturile, PDA — Personal Assistent. De 
asemenea, în ultimul deceniu, se vorbeşte despre hârtia electronică şi despre cerneala 
electronică, două tehnologii care ar permite îmbinarea avantajelor oferite de mediul 
digital cu cele ergonomice, oferite de un suport suplu şi flexibil asemănător hârtiei. 


b) Aspecte economice 


Modelul economic care permite realizarea documentelor electronice sau 
digitale este variat în funcție de obiectivele avute în vedere pentru difuzarea unui 
asemenea conţinut informaţional, precum şi de tehnologiile implicate. Se disting: 
un model economic comercial, al editorilor care privesc cartea digitală ca un produs 
comercial destinat vânzării şi aducător de profit; un model economic de distribuire, 
de diseminare a unui conţinut de cercetare, ca o componentă a valorificării cercetării 

— prin urmare, nu primează profitul adus de acest produs informaţional; un mode! 
economic cultural care presupune utilizarea cărţilor digitale într-un demers cultural, 
educațional sau artistic — realizarea lor se face de cele mai multe ori prin sponsorizare 
sau subvenție”. 

În stabilirea preţului unui document sau al unei cărţi sunt avute în vedere: 
costurile editorului, costurile imprimării, tipăririi, costurile TVA, costurile cu 
difuzarea, distribuirea; costurile comercianților, lbrarilor, costurile cu drepturile 
de autor, fiecare cost având o proporţie bine determinată”. Transpus în mediul 
digital, modalitatea de stabilire a preţului unui document sau al unei cărţi digitale 
se schimbă. Alţii sunt actorii implicaţi, altul este nivelul lor de responsabilitate, alta 
este structura costurilor. Prin urmare, pentru acelaşi document există diferenţe de 
costuri între documentul în format tipărit şi documentul în format digital. De obicei, 
documentul digital este mai ieftin. 

În realizarea şi valorificarea cărţilor electronice ca produse comerciale, 
din evoluţia pieţii cărții, din activitatea editorilor şi a producătorilor de orice 
fel, se remarcă mai multe situaţii: evoluţia independentă a cărţii electronice faţă 
de acelaşi conţinut difuzat pe un suport tradiţional; complementaritatea cărții 
electronice şi a cărţii tipărite sau tendinţa de substituție a cărţii electronice cu 
varianta tipărită. Avantajele hypertextualităţii, ale căutării în text, alte facilităţi 
de lectură determină o preferinţă pentru cartea electronică. 


c) Aspecte juridice 


Internetul, prin dimensiunea sa globală, prin multitudinea aspectelor 
tehnologice şi informatice implicate, prin diversitatea formelor de prezentare şi 
comunicare a conţinutului digital, este un spaţiu greu de controlat şi, din această 
cauză, este perceput ca un spaţiu al libertăţii. Nu sunt respectate întotdeauna normele 
de publicare şi de utilizare a conţinutului informaţional. Legislaţia naţională nu poate 
avea valabilitate în toate cazurile în mediul internet, care este transnaţional. Normele 
naţionale pot fi uşor eludate publicând pe alte site-uri, iar un control tehnic devine 
o formă de cenzură în internet. Inexistenţa, ignorarea, nerespectarea în totalitate 
a normelor juridice privind drepturile de autor, drepturile de difuzare şi drepturile 
conexe sunt petele întunecate ale internetului. 

Aspectele juridice sunt de cele mai multe ori o extensie a normelor valabile în 
contextul tradițional de editare şi publicare. Din perspectiva construirii şi valorificării 
resurselor digitale, drepturile de proprietate intelectuală au în vedere rezolvarea 
problemelor de natură legală asociate cu accesarea, copierea şi diseminarea 
documentelor pe suport fizic şi digital. Aceste drepturi includ”: 

- drepturile proprietarului surselor materiale care sunt digitizate; 

- drepturile proprietarului asupra resurselor digitizate; 

- drepturile sau permisiunea garantată editorului sau furnizorului de servicii 
de a face disponibilă resursa digitală; 

- drepturile sau permisiunea garantată de utilizare a resurselor digitale. 

Resursele digitale sunt publicate pe site-uri web organizate sau nu în colecţii 
sau baze de date. În aceste cazuri, drepturile de proprietate intelectuală şi drepturile 
conexe au în vedere site-ul ca întreg, privit ca o creaţie originală; programele, 
aplicaţiile informatice integrate în prezentarea şi diseminarea resurselor digitale 
sau puse la dispoziţia utilizatorilor finali (licenţele informatice utilizate); conţinutul 
digital şi stabilirea reglementărilor juridice necesare între proprietarii de conţinut şi 
furnizorii de servicii. 


d) Aspecte socioculturale 


Aceste aspecte au în vedere utilizarea documentelor digitale în activitatea 
curentă şi în activităţi culturale sau recreative. Este evident că se poate vorbi de un 
public al documentului digital, al cărţilor digitale; un public care a asimilat mediul 
digital ca un mediu de lucru, un mediu de formare profesională, de informare- 
documentare sau de loisir. Mediul digital, privit ca un nou context informaţional şi 
de comunicare, modifică modele sociale, culturale şi psihologice tradiţionale. 

Un studiu privind lectura digitală prezintă o serie de aspecte privind 
comportamentul cititorului în mediul digital şi aspectele cantitative şi calitative privind 
utilizarea documentelor digitale. Obiectivele studiului au fost: nivelul de utilizare a 
resurselor digitale şi atitudinea cititorilor faţă de acestea; oferta şi experienţa de 
vânzare-cumpărare online; barierele în dezvoltarea lecturii digitale; practicile licite şi 
ilicite de lectură”. Din acest studiu se poate desprinde un portret robot al cititorului în 
spaţiul digital. Astfel, citiorul digital (sau, în sens larg, internautul, adică utilizatorul 
care accesează toate sursele de lectură utilizând diverse aplicaţii informatice) este un 
cititor tânăr (15-35 ani), educat, cu o formare profesională înaltă; relația cu documentul 
digital este mai rece şi mai impersonală decât relaţia cu echivalentul tipărit; sunt 
preferate lecturile scurte sau documentele puţin voluminoase; ca gen literar, sunt 
preferate romanele, urmate de cărţile ştiinţifice sau profesionale, de benzile desenate şi 
de cărţile de actualitate; tabletele şi calculatoarele sunt principalul suport de lectură”. 

O altă relaţionare spaţiu-timp, alte modalități de utilizare a resurselor 
informaționale, noi tehnologii implicate etc. — toate acestea duc la un nou 
comportament informaţional, la o nouă cultură sau, cel puţin, la o nouă formă de 
manifestare a culturii tradiţionale consacrate, în toate aspectele ei. 


5.2.2.3 Difuzorul, librarul 


Internetul este în egală măsură un mediu de difuzare, dar şi de promovare 
pentru resursele informaţionale şi documentare. Difuzarea se referă la semnalarea şi 
punerea la dispoziţia cititorilor a lucrărilor literare sau ştiinţifice şi, prin urmare, poate 
presupune şi toate activităţile şi tehnicile prin care o operă este promovată, este făcută 
cunoscută potenţialilor cumpărători sau utilizatori. Internetul poate fi privit ca%: 

- instrument de promovare (anunţuri de conferințe, congrese sau alte 
manifestări ştiinţifice sau profesionale; anunţuri de prezentare a lucrărilor 
ştiinţifice sau literare etc.); 

- mediu de comunicare cu utilizatorii potențiali; 

- spaţiu de prezentare detaliată înainte de publicare, preprinturi; 

- vector de realizare a lucrărilor (în cazul lucrărilor colective sau în evoluţie). 

Dintre modalităţile de difuzare şi promovare online se disting”: 

- „portret” de autor pe site-ul editorului; 

- site, blog dedicat autorului şi lucrărilor sale; 

- prezenţa autorului şi editorului pe site-urile de socializare; 

- site interactiv cu lucrările în curs de publicare, parţial realizate de autor, 

asigurându-se astfel posibilitatea interacționării cu cititorii înainte de publicare, 

astfel încât să poată fi testată reacţia acestora, să poată fi folosit feedback-ul 
pentru modificarea, adaptarea sau clarificarea textului. 

Librarul reprezintă, după editor, al doilea intermediar în canalul informaţional 
între autor şi cititor. O discuţie asupra influenţei TIC în spaţiul librarului trebuie să 
țină cont de formele de reprezentare a librăriei, ca structură instituțională care are 
menirea de a intermedia printr-un act comercial accesul la document şi informaţie. 
Documentele dintr-o librărie, într-o accepţiune obişnuită, sunt sub forma publicaţiilor 
tipărite, dar au apărut librării şi în spaţiul digital. Când vorbim de librăriile electronice, 
avem în vedere următoarele aspecte“: 

- Librăria electronică care vinde online documente tipărite în format clasic 
(avantajul constă în consultarea la domiciliu a informaţiei bibliografice asupra 
ofertei; posibilitatea de a face comanda online, în funcţie de prezentarea ofertei 
precum şi prezentarea de informaţii suplimentare). 

- Librăria electronică care vinde cărţi electronice (e-books) sau alte documente în 
şi distribuire sunt în funcţie de strategia de marketing adoptată: este permisă consultarea 
gratuită a cuprinsului, a bibliografiei, a rezumatului, a aprecierilor critice, a unui capitol 
etc. Întâlnim şi practica de a comercializa doar online documente sau părţi de documente. 
Se vinde versiunea full-text a unui document sau a unei părți din document (de exemplu, 
articol din revistă; capitol din carte, imagine dintr-un album, hartă dintr-un atlas etc.). Nu 
se poate vorbi de expedierea prin poştă, ci de transmitere a versiunii digitale prin internet 
(poşta electronică sau descărcare de pe internet). Aceasta presupune existenţa unui acord 
cu editorii privind realizarea unei baze de date a ofertelor lor de documente digitale şi 
permisiunea acordată de aceştia de a intermedia vânzarea şi difuzarea; managementul 
drepturilor digitale (drepturile de autor şi drepturile conexe; drepturile de licenţă, drepturile 
de acces, imprimare, împrumut şi alte drepturi specifice mediului digital). 

- Platformele de difuzare şi vânzare online oferă atât lucrări tipărite (prin 
aplicaţia de vânzare-cumpărare online), cât şi lucrări digitale. 

În funcţie de forma de prezentare şi de nivelul de distribuţie, se disting trei 
categorii de librării online": 


27] 


Biblioteca digitală 


- platforme globale (de pildă Amazon); 

- platforme ale marilor lanţuri de librării naţionale (de pildă Fnac, Casa 
del Libro, BOL etc.); 

- hbrării independente. 

Sub aspect tehnic, pot exista, de asemenea, mai multe variante: 

- platformă colaborativă (administrată de o instituţie sau de o asociaţie); 

- soluţie la cheie propusă, de regulă, de un editor sau de un distribuitor (de 
exemplu, bazele de date); 

- dezvoltarea de către o librărie a unui site propriu de vânzare-cumpărare. 

Librăriile, în forma lor cunoscută, par a parcurge o perioadă de criză 
din cauza dezvoltării internetului şi a documentelor digitale. Un studiu privind 
librăriile în lume încearcă să prezinte provocările cărora trebuie să le facă faţă 
acest difuzor şi intermediar de resurse de informare“. Chiar dacă titlul este foarte 
generos, Librairies dans le monde, în fapt este analizată strict situaţia hbrăriilor 
din Germania, Spania, Franţa, Marea Britanie, SUA şi Olanda ). Întrucât aceste 
țări sunt cunoscute pentru dezvoltarea lor culturală, ştiinţifică şi tehnologică, 
precum şi pentru bunele practici în domeniu, se pot utiliza rezultatele acestui 
studiu pentru o serie de concluzii privind utilizarea documentelor imprimate 
şi a celor digitale. Conform acestui studiu, tendinţele în comerțul de carte 
sunt diferite, inegale şi dificil de comparat. SUA şi Marea Britanie au o piaţă 
electronică a comerţului de carte avansată (de exemplu, Amazon.com), în timp ce 
Franţa şi Spania au o piaţă în care predomină comerţul tradiţional cu documente 
imprimate. Doar în Germania se poate observa o dezvoltare complementară şi în 
evoluţie atât a comerţului tradițional, cât şi a celui electronic pentru piaţa cărții. 

Cauzele principale ale diferenţelor dintre comerțul tradițional şi cel 
electronic ar fi: 

- pirateria pe internet pentru cărți şi alte resurse de informare; 

- preţurile (costurile) diferite între cele două modele de editare şi difuzare, 
tradițional şi digital; 

- practicile de lectură (care în anumite cazuri pot fi considerate bariere); 

- tehnologiile implicate. 

De exemplu, succesul extraordinar al companiei Amazon poate fi explicat 
prin capacitatea portalului de a reuni tot ceea ce este necesar şi util pentru lectură, 
rămânând în acelaşi timp un instrument real de promovare şi vânzare. Se asigură: 
vânzarea online a cărților tipărite, noi sau de ocazie; spaţiu de marketing; servicii de 
autoeditare şi difuzare, ediţii digitale, precum şi dispozitivele care permit lectura“. 

Observăm că, în spaţiul internet, câmpul editorului şi al librarului se 
intersectează tot mai mult, iar librarul pierde teren în faţa editorului, care preferă 
să-şi vândă singur propriile produse. Avantajul librarului constă în faptul că oferta 
sa reuneşte, într-un singur punct de acces, oferta mai multor editori şi poate realiza 
instrumente de informare bibliografică, satisfăcând în mare măsură nevoile de 
informare ale clienţilor. 


272 


Elena Tirziman 


5.2.3 COLECŢII DIGITALE 


Din punct de vedere biblioteconomic, colecția reprezintă un ansamblu coerent 
de documente, organizate după anumite principii, destinate unei utilizări specifice şi 
care face obiectul unei gestiuni sau modalităţi de administrare. Fiecare document are 
un plus de valoare în cadrul acestei entităţi colective decât luat individual. Această 
definiţie îşi păstrează sensul şi în cazul colecțiilor digitale. 

Din punctul de vedere al modalităţilor de constituire, în literatura de specialitate 
se disting trei tipuri de colecţii digitale“: 


- Colecţii de periodice ştiinţifice, baze de date, e-books destinate învăţământului 
universitar şi cercetării. Sunt avute în vedere colecţiile de resurse documentare 
ştiinţifice. Se remarcă un număr relativ mic de distribuitori exclusivi la nivel 
internaţional şi cu un nivel mare de autonomie în fixarea preţurilor, a modalităţilor şi 
condiţiilor de consultare a documentelor şi arhivelor. 


- Oferta culturală digitală. Sunt avute în vedere colecţii digitale care includ cărţi 
electronice, presa de informare şi loisir, muzică, video destinate lecturii publice. 
Asemenea tipuri de documente se regăsesc pe internet mai ales individual, neorganizate 
în colecţii şi, adesea, atunci când sunt în acces liber, nu respectă drepturile de autor 
şi drepturile conexe. Colecţiile de acest tip, ca structuri organizate şi administrate 
profesionist, îşi găsesc locul în biblioteci publice, sub formă de împrumut 
dematerializat (posibilitatea de descărcare sau documente cronodegradabile) sau sunt 
găzduite pe diferite servere şi se găsesc în reţea în aceleaşi modalităţi de consultare 
şi utilizare. 


- Colecţii patrimoniale. Sunt avute în vedere colecţii de documente digitale 
realizate de către biblioteci, muzee sau arhive în scopul prezervării şi valorificării 
patrimoniului deţinut. 

Spre deosebire de colecţiile tradiţionale, colecţiile digitale necesită o abordare 
diferită din partea bibliotecilor. Constituirea şi administrarea colecțiilor din categoria 
publicaţiilor ştiinţifice se rezumă de cele mai multe ori la achiziția de licenţe de 
utilizare şi respectarea termenilor şi condiţiilor specificaţi în contract. Activităţile 
biblioteconomice de prelucrare, constituire de cataloage, baze de date, publicaţii 
secundare, conservare, arhivare nu mai există. 

Colecţiile digitale culturale destinate lecturii publice pot fi constituite şi 
administrate de biblioteci şi, prin urmare, se supun proceselor biblioteconomice 
specifice sau pot fi achiziţionate şi găzduite pe servere exterioare instituţiei, iar 
biblioteca doar intermediază accesul. 

Colecţiile digitale patrimoniale, realizate pe baza documentelor tradiţionale din 
colecţiile bibliotecii, necesită cel mai mare efort profesional din partea instituţiilor. 
Chiar dacă se realizează cu mijloace proprii, in-house, sau prin externalizarea 

serviciului de digitizare, aspectele de prelucrare, constituire a colecţiilor, de creare 
a modalităţilor de acces şi utilizare, aspectele juridice, economice, tehnice şi de 
administrare sunt în responsabilitatea bibliotecilor. 


În realizarea unei colecţii digitale se au în vedere următoarele principii: 
- digitizarea unui document se realizează respectându-se standardele şi normele 
specifice în funcţie de tipul de document, starea lui de conservare, echipamentele 
folosite; 
- descrierea documentului digital, adăugarea metadatelor se realizează conform 
normelor internaţionale consacrate; 
- un document digitizat este stocat pe un server şi poate aparţine simultan mai multor 
colecţii digitale diferite; 
- o colecţie digitală se poate constitui prin aportul multiplu al mai multor parteneri 
sau colaboratori; 
- valorificarea colecţiilor digitale se poate realiza în manieră colaborativă prin 
asocierea mai multor parteneri sau contribuitori şi în forme, produse şi servicii cu 
valoare informaţională şi documentară adăugată ; 
- administrarea colecţiilor digitale se poate realiza autonom, colaborativ sau prin 
serviciu externalizat către un prestator specializat. 


5.2.4 BIBLIOTECA DIGITALĂ 


Termenul de bibliotecă digitală este foarte utilizat într-o accepțiune destul 
de largă. Mai multe documente digitale constituite într-o colecţie sunt definite de 
multe ori cu termenul de bibliotecă digitală. Când vorbim de o bibliotecă digitală 
s-ar putea avea în vedere o serie de termeni: baze de date, multimedia, resurse 
informaţionale online, tehnologii ale informării şi comunicării, regăsirea informaţiei, 
aplicaţii multimedia, bibliotecă electronică, reţele de calculatoare, internet, 
intranet, World Wide Web (www), WAIS (Wide Area Information Services) etc. 
Analizând aceşti termeni observăm că toţi au legătură cu procesele de construcţie, 
prelucrare, comunicare şi utilizare a informaţiei. Biblioteca digitală ar trebui să fie, 
într-o accepţiune simplă, „meta-termenul” care-i reuneşte. Intuitiv, înţelegem prin 
bibliotecă digitală conceptul organizatoric care reuneşte resurse informaţionale 
în formă electronică, structurate în baze de date, produse şi aplicaţii multimedia, 
accesibile prin intermediul unor tehnologii de informare şi comunicare. 


5.2.4.1 Abordări conceptuale 


În literatura de specialitate se întâlnesc mai multe definiţii sau abordări 
semantice pentru bibliotecă digitală, în funcţie de sensul pe care îl dau autorii 
acestor construcţii informaţionale. 

În plus, distincţia dintre bibliotecă digitală şi bibliotecă virtuală nu este foarte 
clară. Biblioteca virtuală ar fi doar un concept organizaţional sau o bibliotecă digitală 
fără delimitări spaţio-temporale precise. Spaţiul internet ar putea reprezenta astfel o 
“bibliotecă virtuală”. 

Christine L. Borgman consideră că definițiile bibliotecii digitale au în vedere, 
în principal, două sensuri“: 

a) conţinut sub formă electronică, structurat în funcţie de nevoile utilizatorilor 
şi pus la dispoziţia acestora; 

b) structură instituţională care furnizează o serie de produse şi servicii în 
spațiul digital (definiţie promovată şi susţinută de comunitatea profesioniştilor din 
domeniul biblioteconomic şi domeniul ştiinţelor informării şi comunicării). 

Majoritatea proiectelor de biblioteci digitale are în vedere primul sens al 
conceptului. 

Instituţiile, cercetătorii implicaţi în realizarea unor proiecte de bibliotecă 
digitală au încercat să definească conceptul, explicând şi motivând produsul finit pe 
care doreau să-l realizeze. 

Diferite abordări ale conceptului de bibliotecă digitală au avut în vedere un 
anumit conţinut semantic în funcție de comunitatea implicată sau problematica avută 
în vedere. Astfel, biblioteca digitală reprezintă“: 

- o bază de date de mari dimensiuni, din punctul de vedere al regăsirii 

informaţiei; 

- o aplicaţie specifică a metodelor hypertext, pentru cei care lucrează cu 

tehnologiile hypertextuale; 

- o aplicaţie web, pentru cei care lucrează în domeniul furnizorilor de informaţii 

în mediul internet; 

- o nouă etapă în evoluţia informatizării bibliotecilor, din punctul de vedere al 

ştiinţelor biblioteconomice. 

Toate aceste abordări nu se exclud, ci exprimă de fapt, fațete ale bibliotecii 
digitale. 

Mai sunt şi alte abordări care nu exprimă însă sensul de bibliotecă digitală ci 
mai curând o utilizare improprie a acestuia“: 

- colecţii de algoritmi de calculator şi programe software, pentru dezvoltatorii 

de software şi cercetătorii din domeniul calculatoarelor; 

- baze de date şi servicii pe baza documentelor electronice, pentru comercianții 

sau furnizorii de baze de date; 

- sisteme de management de document care permit controlul integrat 

al documentelor electronice din domeniul afacerilor, pentru societăţile 

comerciale; 

- versiunea online a cataloagelor, pentru editori. 

Într-o accepţiune destul de largă, foarte multe persoane consideră World Wide 
Web o mare bibliotecă digitală. 

O bibliotecă digitală ar fi de fapt, un conţinut digital structurat într-o bază 
de date, gestionat printr-o aplicaţie informatică specifică şi publicat pe o platformă 
care le permite utilizatorilor să lucreze într-un context electronic şi hypertextual. 
Este un context în care se regăseşte ciclul de viaţă al unei resurse informaţionale de 
la creare, stocare, prezervare, diseminare, utilizare până la informaţie şi cunoaştere. 

Din punctul de vedere al structurii, biblioteca digitală poate avea următoarele 
caracteristici: 

- colecţie organizată de multimedia sau alte tipuri de resurse; 

- resursele sunt prelucrate prin procedee specifice şi sunt disponibile pe 
calculatoare sau servere; 

- funcţiile de achiziţie, stocare, prelucrare, prezervare, regăsire, diseminare se 
realizează prin tehnologii digitale; 

- accesul la întreaga colecţie se realizează direct sau indirect prin intermediul 
rețelelor; 

- tehnologiile suport pentru utilizatori sunt în acord cu caracteristicile 
documentelor digitale; 

- organizarea şi prezervarea conţinutului digital se poate realiza autonom sau 
prin partajarea responsabilităţilor şi resurselor cu alte structuri similare. 

Prin urmare, o bibliotecă digitală înseamnă colecţii digitale, servicii şi 
infrastructură care să susţină informarea şi documentarea, formarea continuă, 
activităţile educaţionale şi ştiinţifice, precum şi prezervarea şi conservarea acelui 
conţinut digital. 

Association of Research Libraries a identificat următoarele caracteristici în 
definițiile privind biblioteca digitală“: 

- biblioteca digitală nu este o entitate singulară; 

- biblioteca digitală necesită o tehnologie compatibilă cu resursele celorlalte 
biblioteci, o tehnologie care să asigure accesul la resurse informaţionale externe; 

- legăturile dintre mai multe biblioteci electronice şi serviciile de informare 
sunt transparente pentru utilizatorii finali; 

- scopul unui produs informaţional de tip bibliotecă digitală este asigurarea 
accesului universal la resurse digitale şi la serviciile de informare; 

- colecţiile bibliotecilor digitale nu sunt limitate la documente text“, hypertext 
sau hypermedia, ci se extind la documente digitale care nu pot fi reprezentate sau 
distribuite în format tipărit”. 

Prin urmare, biblioteca digitală se sprijină pe trei piloni importanţi: colecțiile 
digitale sau conţinutul digital, tehnologiile de informare şi comunicare, utilizatorul. 

Integrând resursele informaţionale, tehnologiile de informare şi comunicare, 
utilizatorul, într-un concept organizaţional putem spune, asemeni lui Paul Duguid, 
că biblioteca digitală reprezintă contextul care include într-o strânsă dependenţă 
colecţiile digitale şi instrumentele de management al informaţiei“: conceptul de 
bibliotecă digitală nu este echivalent cu cel de colecţie digitală şi instrumente de 
management al informaţiei adecvate, reprezintă contextul care reuneşte colecţiile, 

serviciile, utilizatorii în scopul asigurării întregului ciclu de viaţă al informaţiei: 
crearea, diseminarea, utilizarea, prezervarea, procesul de informare propriu-zisă, 
cunoaşterea. 

Biblioteca digitală asimilează şi dezvoltă o serie de principii din domeniul 
biblioteconomiei şi ştiinţelor informării: 

- documentele digitale constituie o colecţie organizată; 

- documentele care constituie colecţia sunt create, achiziţionate, colectate, 
semnalate în acord cu principiile de dezvoltare a colecţiilor; 

- documentele digitale sunt disponibilizate într-o manieră coerentă direct sau 
indirect prin produse şi servicii specializate astfel încât să permită utilizatorului 
folosirea lor asemeni materialelor de bibliotecă obişnuite“ ; 

- structura biblioteconomică în ansamblu este abordată potrivit principiului 
dezvoltării dinamice, adică, se are în vedere o evoluţie în timp a bibliotecii digitale 
bazată pe stabilitatea resurselor, actualizarea lor, eliminarea documentelor vechi, 
inaccesibile sau inadecvate, actualizarea şi diversificarea instrumentelor de acces şi 
utilizare a resurselor informaţionale. 

Biblioteca digitală este în egală măsură un concept organizaţional, dar şi o 
structură stabilă. 

Biblioteca virtuală are accepţiuni foarte diverse, toate pornind de la sensurile 
de virtual, de realitate virtuală. Realitatea virtuală este considerată în acest caz, 
cea definită de contextul electronic. Sensurile bibliotecii virtuale pot merge de la 
o simplă pagină web până la o bibliotecă într-o realitate tridimensională. Nu s-a 
impus în literatura de specialitate o definiţie ştiinţifică a conceptului de bibliotecă 
virtuală, sensurile vehiculate fiind cele contextuale, colocviale sau impuse ca o 
sintagmă şablon. 

Biblioteca virtuală rămâne doar un concept organizaţional care integrează 
într-un context unitar resurse electronice, tehnologii de informare şi comunicare, 
utilizatorii fără o precisă delimitare spaţio-temporală. Altfel spus, biblioteca virtuală 
este o bibliotecă digitală fără delimitări spaţio-temporale şi, am mai adăuga, că şi 
fără respectarea riguroasă a principiilor de construcție, structurare, prelucrare, 
comunicare, utilizare, prezervare a resurselor informaţionale exclusiv electronice. 

În domeniul ştiinţific al SIC, noţiunile de bibliotecă digitală şi bibliotecă 
virtuală sunt considerate sinonime parţiale şi, de fapt, când se vorbeşte de bibliotecă 
virtuală se are în vedere sensul mult mai concret şi mai explicit al bibliotecii digitale. 


5.2.4.2 Biblioteca digitală - caracteristici“ 


Infrastructura tehnologică include: 

- conexiune la internet, reţele de mare viteză; 

- baze de date relaţionate, care suportă diverse formate digitale; 

- motoare de căutare full-text, care să realizeze indexarea automatizată şi să 
asigure accesul la resurse; 

- o varietate de servere, de la servere web până la servere FTP; 

-sisteme de managemet de documente cu funcțiuni care să ajute la realizarea 
managementului documentelor digitale. 

Proiectarea şi dezvoltarea infrastructurii tehnologice este în strânsă dependenţă 
de caracteristicile conţinutului digital sau, altfel spus, trebuie avute în vedere 
următoarele: 

- care este tipologia documentelor digitale incluse în colecţii; 

- dacă sunt colecţii digitale unitare sau disparate; 

- dacă aparţin unui singur proprietar sau sunt dezvoltate prin partajerea 
resurselor; 

- dacă sunt colecţii proprii sau sunt achiziţionate de la un furnizor extern; 

- dacă necesită o singură interfaţă de regăsire sau nu. 

Infrastructura tehnologică trebuie să includă standarde comune care să permită 
interoperabilitatea sistemelor şi partajarea resurselor. 

Colecţiile bibliotecilor digitale sunt extrem de diversificate din punctul de 
vedere al tipologiei documentare şi al formelor de prezentare. Putem avea documente 
text, hypertext, multimedia, hypermedia, fiecare categorie prezentând structuri 
generice şi specifice diferite. Dezvoltarea colecţiilor în acest context diferă în mare 
măsură de modelul tradițional şi presupune : 

- digitizarea patrimoniului documentar propriu prin conversia în format digital 
a documentelor tipărite sau pe alt suport media; 

- achiziția de documente şi colecţii digitale create de editori, mediul 
ştiinţific etc. (este vorba, în principal, de publicaţiile ştiintifice şi educaţionale 
electronice); 

- acces la documente digitale externe localizate pe alte site-uri, la colecţiile 
digitale ale altor biblioteci sau colecţiile digitale de pe servere publice sau ale 
furnizorilor de conţinut specializaţi. 

Digitizarea are în vedere documentele aflate în proprietatea şi administrarea 
bibliotecilor. Se poate realiza prin efortul propriu al instituţiei, se poate externaliza 
activitatea ca o prestare de servicii sau se poate realiza prin combinarea celor două 
metode. Deciza este determinată de susţinerea bugetară a activităţii, de specializarea 
resurselor umane disponibile, de tehnologia specifică existentă, de tipul şi 
caracteristicile documentelor care urmează a fi digitizate. 

Metadatele permit prelucrarea resurselor digitizate în vederea descrierii lor 
fizice şi de conţinut, integrării acestora în colecţii, asigurarea regăsirii lor în diferite 
sisteme. Se recomandă utilizarea de metadate consacrate, standardizate precum 
Dublin Core, AACR (4ng/o-American Cataloguing Rules). 

Definirea, identificarea şi persistenţa resursei digitale exprimă metodele de 
asigurare a unicităţii şi continuității resursei digitale în mediul internet indiferent de 
traseul său, fie în combinaţii pentru constituirea de colecţii eterogene, fie în regăsire. 
Se are în vedere PURL - Persistent Uniform Resource Locator, URN - Uniform 
Resource Name, DOI - Digital Object Identifier. 

Drepturile de autor, drepturile de management şi drepturile conexe determină 
modalitatea de constituire, dezvoltare, utilizare a colecţiilor şi a bibliotecilor digitale. 
Regulile precise în exploatarea fiecărei biblioteci digitale sunt determinate de 
legislaţia specifică şi de acordurile stabilite între actorii implicaţi (autori de conţinut, 
editori, dezvoltatori de conţinut digital, managerii de biblioteci digitale). 

Accesul şi regăsirea sunt caracteristicile care determină utilizarea resurselor 
informaţionale. În context tradiţional, accesul este determinat de interdependenţa 
dintre spaţiul fizic în care sunt depozitate colecţiile şi managementul propriu-zis al 
colecţiilor coroborat cu nevoile de informare ale utilizatorilor“. În context electronic, 
accesul este determinat de caracteristicile şi performanţele sistemului informatic 
utilizat. La fel ca în sistemul tradiţional pot exista limite sau bariere în accesul şi 
regăsirea resurselor informaţionale”. 

Analiza, sinteza şi diseminarea resurselor informaţionale reprezintă activităţi 
prin care se realizează produse şi servicii cu valoare adăugată. O evaluare calitativă 
a unei biblioteci (digitală sau nu) este direct determinată de eficienţa şi calitatea 
acestor activităţi. Analiza, sinteza şi diseminarea resurselor informaţionale ilustrează 
utilitatea acestora, în ce măsură răspund nevoilor utilizatorilor. Mediul electronic 
oferă atât mijloacele de realizare a unor asemenea activități cât şi modalităţile de 
valorificare a produselor şi serviciilor rezultate. Remarcăm în context electronic, 
modalităţi din cele mai diversificate şi mai eficiente de diseminare a informaţiilor 
pornind de la simpla prezentare pe site-ul unei structuri informaţionale şi continuând 
cu transmiterea de informaţii prin poşta electronică, comunicarea prin liste şi 
forumuri de discuţii, dezbaterile prin videoconferinţe, activităţi de animaţie culturală, 
marketing, publicitate specifice, activităţi de comunicare şi valorificare a resurselor 
informaţionale realizate prin cooperare, aplicații multimedia cu un grad mai mare 
sau mai mic de interactivitate. 

Prezervarea, conservarea, arhivarea s-au impus ca o problemă complexă 
şi de neevitat pentru dezvoltatorii de conţinut digital. Este generată de obsolenţa, 
învechirea tehnologiilor, pe de o parte, şi de dinamica şi diversificarea extraordinară 
a conţinutului digital, pe de altă parte. Costurile ridicate pentru aceste activităţi au 
impus realizarea de strategii colaborative de prezervare, care au în vedere eliminarea 
redundanţelor documentare, stabilirea criteriilor de selecție pentru arhivare pe termen 
scurt, mediu, lung şi arhivare perenă, stabilirea metodelor adecvate de prezervare, 
arhivare, asigurarea accesului la documentele prezervate. 


5.2.4.3 Biblioteca digitală: avantaje şi dezavantaje“ 


O bibliotecă digitală este o bibliotecă fără ziduri. Chiar dacă se pot localiza 
colecţiile pe un server sau anumite servere din aceeaşi locaţie sau din locaţii 
diferite, prin intermediul internetului poate fi accesată de oriunde. Caracteristicile, 
avantajele şi dezavantajele bibliotecii digitale sunt condiţionate şi de caracteristicile 
şi performanţele infrastructurilor de informare şi comunicaţii. 

Avantajele bibliotecii digitale 

Înlăturarea barierelor de localizare - utilizatorul unei biblioteci digitale nu 
trebuie să se deplaseze pentru a avea acces la resursele informaţionale. Oricine, 
din orice zonă din lume ar putea avea acces la aceleaşi informaţii, atâta timp cât o 
conexiune la internet este disponibilă. 

Accesibilitate nonstop - utilizatorul poate accesa o bibliotecă digitală în orice 
moment, 24 de ore pe zi, tot timpul anului. 

Accesări multiple - aceleaşi resurse pot fi folosite în acelaşi timp de către un 
număr mare de utilizatori. 

Abordare structurată - biblioteca digitală oferă acces la conţinut mult mai 
bogat şi mai diversificat într-un anume mod, mai structurat. Se poate trece cu 
uşurinţă de la catalog la resursa integrală, la anumite părți ale documentului şi aşa 
mai departe. Este posibilă lectura secvenţială şi hypertextuală. 

Regăsirea informaţiilor - utilizatorul poate utiliza orice termen de căutare, un 
cuvânt sau o frază din întreaga colecţie. Biblioteca digitală oferă, în general, interfeţe 
uşor de utilizat, oferind acces direct la resursele sale. 

Prezervare şi conservare - o copie exactă a originalului se poate face în orice 
număr fără nicio degradare a calităţii. 

Spaţiu - spre deosebire de bibliotecile tradiţionale care au spaţii de depozitare 
limitate, bibliotecile digitale au potenţialul de a stoca mult mai multe informaţii, pur şi 
simplu pentru că informaţiile digitale necesită foarte puţin spaţiu fizic pentru a le conţine. 

Reţele partajate - o bibliotecă digitală poate oferi link la documentele altor 
bibliotecii digitale prin asigurarea accesului la surse externe de informare. Mai mult 
decât atât, multe biblioteci digitale sunt constituite şi dezvoltate prin partajarea 
resurselor. Se realizează astfel un mediu, un context informaţional de care beneficiază 
toate structurile implicate în partajarea resurselor. 

Cost - costul de administrare a unei biblioteci digitale este mult mai mic decât 
cel al unei biblioteci tradiționale. 


Dezavantaje ale bibliotecii digitale 

Dezavantajele publicării de conţinut digital în spaţiul web sunt întâlnite şi 
în cazul conţinutului digital structurat sub forma colecţiilor şi bibliotecilor digitale 
şi sunt în general, legate de viruşii de calculator, de lipsa de standardizare pentru 
informaţii digitizate, de degradarea rapidă a materialului digitizat, de ergonomia în 
utilizare etc. În plus, mai regăsim: 

Drepturile de autor - digitizarea este de multe ori îngrădită de drepturile de 
autor şi de drepturile conexe. Protejarea documentelor digitizate împotriva difuzării 
şi multiplicării neautorizate poate ridica numeroase probleme legislative, tehnice, 
financiare. 

Viteza de acces - în cazul în care mai multe calculatoare sunt conectate simultan 
la aceleaşi resurse digitale, viteza de acces scade şi pot apărea mesaje de eroare. Viteza 
de acces este coroborată şi cu lăţimea de bandă de transfer a resurselor digitale. 

Costul iniţial este ridicat - costul infrastructurii pentru o bibliotecă digitală şi 
anume costul de hardware, software; infrastructura de comunicare ester, în general, 
foarte mare. 

Eficienţă - cu cât este mai mare cantitatea de resurse digitale, găsirea 
documentelor potrivite pentru o anumită sarcină devine tot mai dificilă. Accesul nu 
mai constituie o problemă, ci selectivitatea şi evaluarea resurselor regăsite. 

Mediul de lectură şi informare - bibliotecile digitale nu pot reproduce mediul 
de lectură şi informare al unei biblioteci tradiționale. O serie de aspecte ergonomice 
vor face ca mulţi utilizatori să prefere modul tradiţional de informare şi documentare 
pentru unele aspecte ale activităţilor lor intelectuale. 

Conservare - având în vedere evoluţiile tehnologice, o bibliotecă digitală 
poate deveni rapid depăşită şi datele sale pot deveni inaccesibile. 

Evoluţia bibliotecii digitale este influenţată de o serie de factori precum: 
bugetele limitate ale bibliotecilor care dezvoltă asemenea proiecte; natura complexă 
a documentelor digitale (în special, cele recente); problemele stocării, prezervării, 
arhivării; explozia informaţională; factorii conjuncturali (coexistenţa diferitelor 
tehnologii, nevoile utilizatorilor specifici, translarea procedurilor utilizate în 
bibliotecile tradiţionale spre mediul digital etc.). 


5.3 REALIZAREA UNEI BIBLIOTECI DIGITALE 


Principiul de bază în construcţia unei biblioteci digitale este identic cu principiul 
constituirii unei biblioteci tradiționale: colectarea, prelucrarea, stocarea resurselor 
informaţionale şi documentare şi asigurarea accesului la acestea. Din punct de vedere 
biblioteconomic, biblioteca digitală are în vedere întregul context de colectare, prelucrare, 
stocare, conservare, arhivare şi asigurare a accesului la documentele tradiţionale şi la 
documentele şi obiectele digitale. Prin urmare, biblioteca digitală conţine documente 
digitale în text integral, dar şi descrieri electronice ale documentelor tradiţionale aflate în 
colecţiile bibliotecii. 

Ghidul tehnic pentru realizarea de programe pentru conţinut cultural 
digital, realizat în cadrul proiectului Minerva”!, are ca obiectiv principal susţinerea 
iniţiativelor naţionale şi locale de realizare de conţinut digital cultural şi de constituire 
de biblioteci digitale. Conform acestui Ghid, realizarea colecţiilor şi bibliotecilor 
digitale necesită o abordare secvenţială şi multifaţetată care să aibă în vedere”: 

- planificarea proiectului; 

- pregătirea procesului de digitizare; 

- stocarea şi managementul materialelor digitale sursă (master); 

- metadate, standarde, norme; 

- publicarea pe web; 

- formatele de disponibilizare şi acces; 

- reutilizarea materialului digitizat,; 

- drepturile de proprietate intelectuală şi drepturile conexe. 

Biblioteca digitală este rezultanta unui proces deosebit de complex care 
includes: 

- constituirea resurselor digitale, adică întregul ansamblu de activităţi de selecţie 
şi pregătire a documentelor pentru digitizare; digitizarea propriu-zisă în acord cu 
resursele hardware, software şi umane disponibile; prelucrarea documentelor digitizate 
prin metadate, standarde, norme specifice; stocarea resurselor digitale rezultate; 

- interoperabilitatea, adică stabilirea protocoalelor şi standardelor pentru 
facilitarea unificării colecțiilor digitale dispersate; 

- acces eficient, adică integrarea accesului atât la documentele digitale, cât şi la 
cele pe suport fizic; promovarea unor modalităţi de prezentare a resurselor eterogene 
într-o formă coerentă; a face din biblioteca digitală o structură utilă diverselor 
comunități de utilizatori, pentru diferite scopuri; furnizarea unor instrumente 
flexibile şi eficiente pentru accesarea conţinutului digital, în aşa fel încât să satisfacă 
necesităţile utilizatorilor finali; 

- drepturile de proprietate intelectuală, adică preocupările de natură legală 
asociate cu accesarea, copierea şi diseminarea materialelor pe suport fizic şi digital; 

- sustenabilitatea financiară, adică dezvoltarea unor modele economice pentru 
susţinerea financiară a colecţiilor şi bibliotecilor digitale. 


5.3.1 CONSTITUIREA COLECȚIILOR DIGITALE 


Definiţia unanim acceptată, la nivel internaţional, a digitizării este enunțată 
astfel: 

Digitizarea presupune captura digitală, transformarea din formă analogă în 
formă digitală, descrierea şi reprezentarea obiectelor de patrimoniu şi a documentaţiei 
referitoare la acestea, procesarea, asigurarea accesului la conţinutul digitizat şi 
prezervarea pe termen lung. Digitizarea nu trebuie confundată cu scanarea (care 
poate include în cazul documentelor text şi OCR-izarea, adică recunoaşterea optică 
de caractere) care reprezintă doar etapa inițială a digitizării prin care, se obţine o 
captură digitală. Documentul scanat căruia i se adaugă descrierea şi documentaţia 
specifică devine un document digital. 

Digitizarea este un proces complex cu implicaţii asupra managementului, 
unui document din format tradiţional în format digital, prin diverse mijloace, şi 
organizarea documentelor digitizate în colecţii sau baze de date. 


5.3.1.1 Selecţia documentelor/colecțiilor ce urmează a fi digitizate 


Aceasta se subordonează politicii, strategiei, obiectivelor instituţiei şi are la 
bază o serie de criterii precums*: 

- valoarea documentară; 

- prezervarea documentelor originale; 

- reprezentativitatea pentru un anumit domeniu, o anumită perioadă de timp 
sau o anumită regiune geografică, atât la nivel naţional cât şi la nivel internaţional; 

- grupul de utilizatori potenţiali trebuie să fie relativ mare pentru a justifica 
selecţia; 

- aspectul juridic, cu cele două componente: dreptul de proprietate intelectuală 
şi dreptul de difuzare; 

- criteriul financiar; 

- tehnologia implicată. 

Priorităţile în digitizare sunt determinate de criteriul dominant sau de 
combinarea mai multor criterii în scopul îndeplinirii unui obiectiv la nivelul 
instituției. De exemplu, pentru o bibliotecă cu rol patrimonial, deţinătoare de 
colecţii speciale, un obiectiv important poate fi prezervarea prin digitizare, adică 
prezervarea documentelor originale şi oferirea accesului la copia digitală. Pentru o 
bibliotecă publică, presa locală poate fi considerată relevantă pentru digitizare. De 
asemenea, resursele financiare disponibile pot dimensiona proiectele de digitizare 
ale bibliotecilor. 

Priorităţile legate de aspectul legislativ vor aduce în prim plan lucrări exceptate 
de drepturile de autor, lucrări originale realizate în cadrul bibliotecilor, apoi documente 
pentru care se poate obţine permisiunea de utilizare (obţinerea gratuit sau prin 
cumpărarea dreptului integral de proprietate de la deținătorul copyrightului, facilităţi 
legale pentru biblioteci, licenţe, altele). 


5.3.1.2 Pregătirea fizică a documentelor pentru digitizare 


Aceasta presupune: 

- Catalogarea documentelor originale. Catalogarea, după normele şi standardele 
specifice utilizate în biblioteci, este importantă pentru: identificarea, cunoaşterea şi 
interpretarea documentului care urmează a fi digitizat; contextualizarea documentului, 
integrarea acestuia într-o colecţie sau într-un context informativ şi de comunicare; 
regăsirea şi înţelegerea documentului sursă şi a documentului digital rezultat. 
Catalogarea reprezintă sursa principală pentru adăugarea ulterioară a metadatelor 
(chiar automat în multe cazuri). 

- Pregătirea şi manipularea fizică a documentelor se face în acord cu normele 
de prezervare, conservare adecvate tipului de document şi stării fizice de conservare a 
fiecărui exemplar în parte. Se impun abordări diferite în funcţie de caracteristicile fizice 
ale documentului; regimul de depozitare; colecţia din care provine (colecţii speciale, 
colecţii de periodice, colecţii curente etc.), gradul de uzură fizică a documentului. 
Sunt necesare seturi de cerinţe şi norme de manevrare şi digitizare unitare. De obicei, 
asemenea norme se regăsesc în ghidurile de digitizare“ , care conţin cerinţe unitare 
de formate atât pentru imagini, cât şi pentru prelucrarea textului, software-uri de 

prelucrare, seturi de caractere şi alfabete. Prevederile unui asemenea ghid se pot referi 
şi la specificaţiile tehnice ale echipamentelor şi ale tehnologiilor de digitizare. 


5.3.1.3 Procesul de digitizare 


Soluţia de digitizare este aleasă în funcţie de resursele financiare, tehnologice, 
umane specializate de care dispune biblioteca, coroborate cu obiectivele propuse într-un 
asemenea proiect sau demers de digitizare a colecţiilor. 

Există trei variante: 

a) Digitizarea în cadrul bibliotecii - soluţie aplicabilă în cazul: 

- documentelor din colecţiile speciale (carte rară, carte veche, manuscrise, 
incunabule etc.), documente fragile sau foarte valoroase; se va acorda o importanţă 
deosebită aspectelor privind prezervarea şi conservarea acestor documente. 

- colecțiilor relativ mici de documente de digitizat,; 

- organizării fizice a colecţiei şi constituirea catalogului asociat; 

- complexităţii ridicate a procesului de digitizare; 

- existenţei la nivelul instituţiei a personalului specializat şi a resurselor 
hardware şi software adecvate; 

- creării de documente digitale noi şi integrarea acestora în colecţiile digitale 
existente; 

- preluării de documente din alte colecţii digitale, cu mici adaptări. 

b) Digitizarea prin externalizarea serviciilor - soluţie aplicabilă în cazul: 

- volumului mare de documente/pagini de digitizat, care nu necesită o protecţie 
specială, alta decât cea curentă; 

- utilizării unei tehnici speciale de digitizare, cu echipamente speciale 
asigurându-se acces la echipamente specializate pentru tipuri particulare de 
documente (de exemplu, materialele cartografice); 

- realizării digitizării într-un timp mai scurt decât s-ar realiza cu resurse interne 
(şi de cele mai multe ori având costuri mai mici). 

c) Soluţia mixtă. Este soluţia preferată de marile biblioteci care derulează 
programe şi proiecte de digitizare, care au dezvoltat strategii în acest domeniu şi 
care sunt interesate să asigure sustenabilitatea colecţiilor şi bibliotecilor digitale 
realizate. Soluţia mixtă poate fi soluţia care integrează avantajele soluţiilor de mai 
sus minimalizând dezavantajele. 

În toate cele trei variante este necesară reprezentarea tuturor documentelor 
digitizate în colecţii şi baze de date unitare. 


5.3.1.4 Hardware si software 


In cazul în care biblioteca îşi propune achiziţionarea tehnologiilor hardware, 
alegerea acestora trebuie să ţină cont de caracteristicile fizice ale materialelor care 


existente. 

Sunt avute în vedere: 

- scannere de diferite formate; 

- servere pentru stocarea fişierelor de imagine şi text; 

- staţii de lucru pentru prelucrarea documentelor scanate; 

- staţii de lucru pentru consultarea documentelor digitizate. 

Software implicate pot fi aplicaţii de scanare, de prelucrare text şi imagine, de 
arhivare şi regăsire a informaţiei. Se va acorda o atenţie sporită facilităţilor de căutare şi 
aplicaţiilor de tip zoom, indexare şi editare de imagini, evidenţiere, printare şi transfer. 

Software-ul integrat de bibliotecă trebuie să asigure compatibilitate în derularea 
procesului de digitizare la nivel local şi naţional; să permită cel puţin preluarea, 
transferul înregistrărilor bibliografice şi semnalarea în catalogul de bibliotecă a 
resursei digitale. 


5.3.1.5 Stocarea şi managementul documentelor digitale master (sursă) 


Principiul de bază în stocarea şi managementul documentelor digitale master 
(sursă) este acela că prezervarea este parte integrantă a procesului de digitizare. 
Documentul digital master este considerat documentul digitizat la cel mai înalt 
nivel de calitate din toate punctele de vedere şi în integralitatea sa. Reprezintă 
versiunea completă şi de bază din care pot deriva alte versiuni necesare publicării, 
integrării în diferite colecţii sau baze de date sau dezvoltării de produse şi resurse cu 
valoare adăugată. Documentul digital master este destinat şi conservării suportând 
toate procesele specifice prezervării, conservării, arhivării digitale. Stocarea şi 
managementul documentelor digitale master se bazează deci pe prezervarea, 
conservarea şi arhivarea conţinutului informaţional şi constau în alegerea celor 
mai adecvate formate de stocare pentru toate tipurile de suport media; asumarea 
managementului pentru conţinutul digital astfel încât să fie asigurată conservarea, 
arhivarea pe termen mediu, lung (până la 50 de ani) şi conservare perenă sau pentru 
eternitate şi, în acelaşi timp, să fie posibilă utilizarea şi reutilizarea acestor documente 
în diferite contexte informaţionale şi de comunicare. 

Factorii care influenţează stocarea şi managementul documentelor digitale 
master sunt”: 

- stabilitatea instituțională, adică stabilitatea structurii care coordonează şi 
administrează un proiect de realizare a unei biblioteci digitale; 

- continuitatea fondurilor în vederea asigurării sustenabilităţii proiectului; 

- drepturile de proprietate intelectuală şi drepturile de proprietate şi de 
administrare a documentelor originale şi a documentelor digitale master; 

- strategii instituţionale şi tehnologice pe această temă. 

Cerinţele, specificaţiile pentru formatele de fişiere, formatele de documente, 
captură de text şi stocare, captură de imagine şi stocare, imagini grafice, vectoriale 
şi nonvectoriale etc. se pot găsi în diferite ghiduri de digitizare publicate pe web de 
către structuri instituţionale care au fost implicate în realizarea de asemenea proiecte. 

Ghidul tehnic pentru realizarea de programe pentru conţinut cultural digital, 
realizat în cadrul proiectului Minerva, semnalează o serie de resurse web utile. 


5.3.1.6 Metadate. Standarde 


Metadatele sunt date despre date utilizate pentru identificarea şi descrierea 
unei resurse digitale. În funcţie de tipul resursei digitale şi destinaţia utilizării acesteia 
pot exista seturi diferite de metadate. Metadatele sunt utilizate pentru descrierea 
următoarelor categorii de resurse“: 

- obiecte fizice, documente tradiţionale digitizate (descriere identică sau 
asemănătoare cu normele de catalogare tradiţionale); 

- obiecte, documente digitale create prin procesul de digitizare şi stocate ca 
„documente digitale master”: 

- obiecte, documente digitale derivate din „documente digitale master” 
destinate disponibilizari către utilizatori prin rețele; 

- resurse digitale noi cu valoare adăugată, create prin utilizarea documentelor 
digitale; 

- colecţii ale tipurilor de resurse şi documente digitale prezentate mai sus. 


Metadatele utilizate trebuie să fie conforme cu standardele internaţionale 
corespunzătoare. 

Există mai multe tipuri, mai multe modele de metadate“ corespunzătoare 
cu diferite nivele de organizare a resurselor, cu necesitatea de a face să coexiste 
aplicaţii documentare clasice cu aplicaţiile web. Din multitudinea de metadate 
existente au reuşit să se impună până la nivelul de norme, metadatele Dublin Core 
(DC), propuse de Workshop-ul de la Dublin Ohio din martie 1995. DC reprezintă 
un set de cincisprezece metadate menite să descrie într-o manieră suficient de 
simplă pentru creator, documente web astfel încât acestea să poată fi localizate 
în reţea. O înregistrare metadata constă într-un set de elemente necesare pentru 
a descrie o resursă informaţională. Şi fişa dintr-un catalog de bibliotecă poate fi 
considerată într-un sens larg al noţiunii, o înregistrare metadată întrucât furnizează 
elementele bibliografice de bază în descrierea documentelor. Noutatea în cazul 
resurselor electronice constă în faptul că metadatele sunt incluse în documentul 
însuşi. 


Metadatele Dublin Core 

Fiecare element din ansamblul de metadate DC constituie o referinţă în 
descriere, redă un anumit aspect, o faţetă a documentului. Ținând cont de aspectele 
pe care le exprimă şi de relaţiile care se pot stabili între elemente, acestea pot fi 
grupate în următoarele trei seturi: 

Elemente de conţinut 

1. Titlu — denumirea după care resursa este cunoscută — nerepetabil 

2. Subiect — vocabular controlat, cuvinte-cheie — repetabil 

3. Descriere — text ce descrie resursa informaţională sau rezumatul 

4. Sursa — resurse informaţionale tradiţionale sau electronice din care a derivat 
resursa descrisă 

5. Limba — limba conţinutului intelectual al resursei, conform ISO 639 — repetabil 

6. Relaţie cu altă resursă — repetabil 

7. Acoperirea temporală şi/sau spaţială — repetabil 

Elemente de proprietate intelectuală 

8. Creator — responsabilitatea principală — nerepetabil 

9. Editor — entitatea responsabilă de disponibilizarea resursei informaţionale — 
repetabil 

10. Contributor — alte responsabilităţi — repetabil 

11. Drepturi de proprietate intelectuală 

Elemente de instalare 

12. Data — data la care resursa a fost transmisă în reţea; format AAA A-LI-ZZ (ISO 8601) 
13. Format — mediu, dimensiuni, durată (în funcţie de tipul resursei) 

14. Tipul resursei — [termeni controlaţi: colecție, set de date, eveniment, imagine, 
sunet, obiect, software, sunet, text, ...] — repetabil 

15. Identificator înregistrare — nerepetabil 


Legătură (link) cu resursa digitală 


Dublin Core Metadata a reuşit să se impună în utilizare, fiind preferat de 
majoritatea creatorilor de resurse electronice disponibile în reţea. 

Diversitatea aplicaţiilor web coroborată cu numărul mare de cerinţe specifice 
face ca nici un set de metadate cunoscute să nu poată fi generalizate, să nu devină 
universal valabile. În practică se impune de multe ori adaptarea la situaţia concretă a 
metadatelor sau combinarea mai multor tipuri de metadate. 

Consorţiul World Wide Web, creat pentru dezvoltarea de protocoale comune 
pentru evoluţia WWW, propune un nou model de metadate şi o sintaxă specifică a 
acestora: RESOURCE DESCRIPTION FRAMEWORK (RDF)". 

RDF este o platformă pentru descrierea resurselor web ce asigură 
interoperabilitatea între aplicaţii de schimburi eterogene de date informaţionale 
codificate WWW. 

Metadatele RDF pot fi regăsite în numeroase aplicaţii: 

- în căutarea de resurse informaţionale permițând un mai mare grad de 
eficacitate motoarelor de căutare; 

- în listarea conţinutului şi în furnizarea de relaţii privind conţinutul unui site, 
al unei pagini web sau al unei biblioteci electronice de date; 

- în schimbul de informaţii prin intermediul programelor agenţilor inteligenţi; 

- în filtrarea conţinutului; 

- în descrierea unei serii de pagini conţinând un singur document logic; 

- în descrierea dreptului de proprietate intelectuală pentru paginile web. 

RDF este rezultatul presiunii concomitente exercitate de mai multe comunităţi 
profesionale, grupuri de cercetare în direcţia standardizării a tot ce implică WW We2. 
Scopul principal al RDF este de a defini un mecanism de descriere a resurselor, fără 
o semantică definită, ce poate fi aplicat în orice domeniu. 

Limbajul XML (eXtensible Markup Language)” permite structurarea 
resurselor informaţionale astfel încât să poată fi prezentate în spaţiul internet. În 
general, XML este considerat a fi un limbaj de programare care oferă programatorilor 
o metodă mult mai flexibilă de organizare a datelor decât limbajul HTML (HyperText 
Markup Language), standard de definire şi prezentare a paginilor web. 

Popularitatea XML se datorează caracteristicilor sale specifice: este o scriere 
care este înţeleasă atât de om, cât şi de calculator pentru că nu este o scriere binară“, 
ci utilizează cuvinte şi semne fiind astfel independentă de platforma pe care este 
realizată şi poate fi citită pe orice altă platformă; poate fi redactată cu orice program 
de scriere (un editor de texte), chiar şi cu Notepad; un document XML nu „face” 
nimic: el nu procesează în niciun fel datele sau informaţia, ci este doar un text cu 
ajutorul căruia se definesc şi se organizează o serie de date, iar singurul său rol este 
să structureze informaţia şi, datorită faptului că este în format electronic, poate fi 
stocat sau transportat de pe un calculator pe altul; datele dintr-un document XML se 
folosesc pentru a fi înglobate în alte documente, pentru ca acestea să poată fi citite şi 
prelucrate de un alt limbaj; prin fişiere XML se pot reprezenta multe tipuri de date şi 
informaţii de la documente până la fişiere cu imagini şi tranzacţii financiare. 

Principalul motiv pentru care este folosit XML-ul pe scară largă este 
compatibilitatea lui cu limbajele de programare, în care poate fi integrat. EI este 
utilizat doar pentru a structura informaţiile, responsabilitatea pentru felul în care sunt 
afişate acestea revenind altor limbaje. 


5.3.2 INTEROPERABILITATE. PROTOCOALE ŞI 
STANDARDE SPECIFICE 


Colecţiile şi bibliotecile digitale dispersate sau construite prin partajare pot fi 
unificate respectându-se protocoalele şi standardele stabilite în domeniu. 
cazul în care sistemele şi documentele sunt interoperabile. Interoperabilitatea este 
capacitatea mai multor sisteme de a comunica între ele şi de a schimba date utilizând 
formate standard. 

La nivelul unei biblioteci digitale se pot identifica trei niveluri de 
interoperabilitate“s: 

Gathering sau de colectare liberă prin utilizare Web Crawler pentru diverse 
forme de căutare şi colectare a resurselor de la diferite organizaţii; 

Harvesting sau culegerea datelor într-o manieră autonomă adică definirera 
unui set limitat de date şi servicii şi realizarea schimbului pe baza unui protocol 
(OAI — Open Archive Initiative); 

Federation sau implementarea unor standarde specializate pe care bibliotecile 
au convenit să le utilizeze (739.50 şi MARC etc.). 

Un protocol de interoperabilitate este definit ca un set de reguli sau convenţii 
formulate pentru a controla schimbul de date între două entităţi care doresc o 
conexiune. Protocoale sunt necesare pentru a defini schimbul de informaţii de control 
între utilizator şi tehnologia de reţea. Elementele de bază ale unui protocol includ 
formatul de date şi nivelurile de semnal, controlul coordonării informaţiei şi tratarea 
erorilor, precum şi etapizarea, calendarul operaţiilor. 

Protocoale utilizate: 

- IP (Internet Protocol); 

- TCP (Transmission Control Protocol); 

- FTP (File Transfer Protocol); 

- 239.50; 

- SIP2 (Data Transfer Protocol for RFID devices); 

- HTTP (Hypertext Transfer Protocol); 

- OAI-PMH (Open Archives Initiative Protocol for Metadata Harvesting) 

Standardul poate fi definit ca o normă sau un set de norme, reguli prescrise, 
condiţii sau cerințe care reglementează definirea termenilor, clasificarea 
componentelor, calitatea, caracteristicile, forma, specificaţiile unui produs, sistem 
sau procedură“. Standardul este aprobat de o organizaţie naţională sau internaţională 
de specialitate şi devine astfel operaţional. 

Primele iniţiative de standardizare în biblioteconomie şi ştiinţa informării 
au avut în vedere schimburile de informaţii în scopul eficientizării activităţilor de 
catalogare şi de reprezentare a resurselor informaţionale şi documentare în cataloage 
şi baze de date. Astfel, au apărut“: 

- seria de standarde bibliografice având ca tematică modul în care sunt făcute 
înregistrările de catalog (conţinut - norme de catalogare, cum ar fi AACR2, ISBD, 
sisteme de clasificare, vedete de subiect, fişiere de autoritate); 

- seria de standarde având ca tematică modul în care sunt identificate resursele 
documentare (LC numărul de card, ISBN, ISSN, DOI etc.); 

- seria de standarde având ca tematică modul în care sunt structurate datele şi 
informaţiile în scopul realizării schimburilor (formatele MARC etc.). 

Protocoalele folosite în domeniul Biblioteconomiei şi Științei Informării 
furnizează un set de reguli pentru publicarea şi schimbul de documente pe internet. 
Acestea pot fi utilizate de oricine doreşte să distribuie documente în reţelele de 
informare. Semnalăm următoarele protocoales: 

- Lightweight Directory Access Protocol (LDAP) 

- Whois++ 

- Common Indexing Protocol (CIP) 

- 239.50 

- Simple Digital Library Interoperability Protocol (SDLIP) 

- Guildford protocol 

- Web services protocol 

- Dienst 

- Open Archives Initiative Protocol for Metadata Harvesting (OAI-PMH) 

- SIP2 pentru tehnologii RFID 

- Federated Search Protocols 

Z39.50 este un protocol standard de comunicare pentru căutare şi regăsire a 
datelor bibliografice în bazele de date online. Z39.50 este folosit pe internet pentru a 
căuta în cataloagele publice online (OPAC) dezvoltate de biblioteci. Poate fi folosit 
şi pentru a reuni într-o singură bază de date sau interfaţă, OPAC-uri disparate. 239.50 
este un standard dezvoltat de American National Standards Institute (ANSI/NISO). 

Protocolul de interoperabilitate utilizat de numeroase biblioteci este protocolul 
OAI - PMH (Open Archives Iniative's Protocol for Metadata Harvesting). Acest 
protocol permite schimburile de date şi metadate pe internet între instituţii (biblioteci şi 
orice alt tip de instituţii care au conţinut digital structurat precum centre documentare, 
muzee, arhive sau societăţi private etc.) multiplicând accesul la documentele digitale. 
Instituţiile care utilizează protocolul pot fi furnizoare de date sau furnizoare de servicii. 
În calitatea de furnizor de date, o bibliotecă are posibilitatea de a oferi o mai mare 
vizibilitate documentelor sale, inclusiv la publicaţiile sale electronice sau la fondurile 
sale specializate. În calitatea de furnizor de servicii, o bibliotecă poate face o bază de 
date sau un portal documentar în domeniul său de specialitate sau tematic, prin colectare 
de resurse descriptive de date şi documente de toate tipurile, disponibile pe internet 
şi care respectă standardele specifice. De asemenea, protocolul OAI - PMH permite 
conectarea de baze de date diverse şi eterogene şi, astfel, se pot crea parteneriate între 
mai multe instituţii în scopul partajării resurselor (asigurându-se complementaritatea 
fondurilor) sau dezvoltării de produse şi servicii comune. 

Protocolul permite crearea, completarea, actualizarea, prin proceduri 
automatizate, a bazelor de date de semnalare, descriind şi făcând accesibile 
documentele fără a le duplica sau modifica locaţia lor de origine”. 

Interoperabilitatea presupune”: 

- definirea unui protocol comun care să permită extragerea de metadate de la arhivele 
sau depozitele digitale participante; 

- definirea unui set de elemente de tip metadată simple cu scopul de a permite 
descoperirea, identificarea de bază a oricărui document printre documentele din 
arhivele sau depozitele digitale; 

- convenţia de utilizare a unei sintaxe comune, XML, pentru reprezentarea şi 
transportul atât a seturilor de metadate de bază cât şi a metadatelor specifice ale 
arhivelor şi depozitelor digitale. 

Conceptele de bază OAI-PMH sunt”: 

Harvester, agregator — aplicaţia client care face o solicitare OAI-PMH; 

Arhivă digitală, depozit digital — un server accesibil prin reţea, care conţine resurse 
digitale structurate sau nu în colecţii şi care poate procesa solicitarea agregatorului; 

Resursă — documentul, obiectul digital descris (articol, imagine etc.); 

Item — fişa sau notiţa informativă care descrie acest obiect sau document 
digital (de exemplu, o notiţă bibliografică în format UNIMARC) şi care conţine sau 
generează metadate transferabile prin protocolul OAI-PMH; 

Identificator — element unic care identifică fără ambiguitate orice item care 
aparţine depozitului digital; 

Înregistrare — ansamblul de metadate extrase de un item, în format XML, care 
face obiectul schimbului între furnizorul de date, depozitul digital şi agregator; 

Marcajul de dată — data creaţiei, data modificării, data ştergerii unei înregistrări; 

Seturi, pachete, loturi de înregistrări — gruparea opţională de către furnizorii 
de date, a mai multor itemi în loturi sau seturi de itemi pentru a permite transferul 
în bloc al mai multor înregistrări (de exemplu, organizarea colecţiilor tematice; 
agregarea mai multor înregistrări indexate cu acelaşi indice sau descriptor). 

Protocolul OAI — PMH funcţionează după anumite principii prestabilite?. 
Protocolul defineşte limbajul prin care comunică furnizorul de date (responsabilul 
depozitului digital) şi furnizorul de servicii (harvester sau agregator). Pentru a alimenta 
baza de date, agregatorul vizitează arhive sau depozite digitale şi le interoghează 
într-o singură etapă sau în etape succesive pentru a extrage itemii care îl intereseză. 
După colectare, agregatorul depozitează datele într-o bază de date pe care furnizorul 
de servicii sau agregatorul o face accesibilă utilizatorilor. Interogarea acestei baze 
de date este directă şi nu implică depozitele digitale de origine. Utilizatorul final 
interoghează doar notițele colectate şi constituite în baze de date de către agregator. 
Aceste notițe propun un link care face legătura cu documentul primar accesibil pe 
serverul furnizorului de date. Prin urmare, doar activând acest link, utilizatorul 
ajunge pe site-ul sau pe serverul instituţiei deținătoare a resursei digitale. 

Aspecte tehnice ale comunicării între agregator, harvester”* şi depozit digital”? 
Agregatorul, harvesterul lansează solicitări XML furnizorilor de date, arhivelor sau 
depozitelor digitale prin protocoale HTTP şi URL, iar răspunsurile primite sunt, de 
asemenea, în sintaxa XML. 

OAI-PMH permite şase tipuri de solicitări: 

- identificare — identifică şi verifică dacă serviciul solicitat este sau nu un depozit 
digital (Identify); 

- lista de formate de metadate — se precizează care sunt formatele de metadate pe care 
depozitul digital le poate furniza (List Metadataformats); 

- lista colecţiilor, pachetelor, seturilor care permit structurarea, gruparea datelor pe 
diferite criterii (ListSets); 

- înregistrare specifică — colectarea informaţiei referitoare la un singur item specific 
(GetRecord); 

- liste de identificatori — obţinerea şi colectarea listei de identificatori şi a ultimelor 
modificări ale itemilor disponibili în baza de date (List Identifiers); 

- lista de înregistrări — colectarea de pachete de itemi dintr-un repertoriu sau depozit 
digital (de exemplu, o colecţie de periodice) (List Records). 

Aceste şase tipuri de solicitări îi permit agregatorului să îşi definească relaţia 
tehnică de comunicare cu furnizorul de date; îi permit să îşi definească caracteristicile 
de exploatare. 

Pentru o bibliotecă, protocolul OAI-PMH este deosebit de util întrucât îi 
permite să îşi valorifice şi să îşi difuzeze în spaţiul web conţinutul său digital, pe 
de o parte, şi să colecteze resurse informaţionale şi documentare pe o temă, subiect, 
domeniu, disponibile online, pe de altă parte. Prin urmare, o bibliotecă poate fi în 
egală măsură constituent şi administrator de depozite digitale pe bază OAI, dar şi 
agregator, harvester. De asemenea, acest protocol, alături de bunele practici dobândite 
de biblioteci în această manieră de lucru, permit bibliotecilor să dezvolte proiecte în 
cooperare; să realizeze baze de date şi colecţii digitale partajate; să îşi diversifice 
oferta de produse şi servicii de informare şi documentare. 


5.3.3 ACCESIBILITATE. PUBLICAREA PE WEB 


Utilitatea colecţiilor constituite de biblioteci precum şi a produselor şi 
serviciilor oferite este dată de accesibilitatea acestora şi de măsura în care satisfac 
nevoile de informare, documentare şi cercetare ale utilizatorilor. Atunci când se 
vorbeşte de accesibilitatea online a colecţiilor de bibliotecă nu se au în vedere doar 
colecţiile digitale, ci şi semnalarea şi intermedierea accesului pentru documentele 
constituite în colecţii tradiționale. Prin urmare este necesară integrarea accesului 
atât la documentele digitale, cât şi la cele pe suport fizic prin integrarea cataloagelor 
de bibliotecă între resursele electronice; promovarea unor modalităţi de prezentare 
a resurselor digitale eterogene într-o formă coerentă; furnizarea unor instrumente 
flexibile şi eficiente pentru accesarea şi utilizarea conţinutului digital, în aşa fel încât 
să satisfacă necesităţile utilizatorilor finali. 


5.3.3.1 Principiile de calitate ale site-urilor 


Publicarea pe web a colecţiilor şi bibliotecilor digitale se poate realiza pe 
site-ul propriu al bibliotecii, ca un produs sau serviciu de informare şi documentare 
realizat de aceasta sau poate fi publicat pe un site dedicat biblioteciii digitale, cu 
precădere atunci când aceasta este rezultatul unui proiect realizat în cooperare de 
mai mulţi furnizori de conţinut digital. Asemenea site-uri sunt considerate site-uri 
culturale, educaţionale şi, potrivit recomandărilor proiectului MINERVA, trebuie să 
întrunească următoarele principii de calitate: 

Identificarea: «un site internet de calitate trebuie să fie uşor identificabil, să prezinte 
clar obiectivele precum şi organismul responsabil de gestiunea sa». 

Pertinenţa: «un site internet de calitate trebuie să selecţioneze şi să prezinte 
conţinuturi pertinente, valide şi adaptate publicului vizat». 

Intreținerea: «un site internet de calitate trebuie să aibă o politică clară de întreținere 
şi actualizare a conţinutului». Acest principiu are în vedere şi întreţinerea tehnică a 
site-ului astfel încât acesta să fie operaţional şi permanent accesibil online precum 
verificarea periodică a conţinutului pentru a se evita obsolenţa, învechirea informaţiilor. 
Accesibilitatea: «un site internet de calitate trebuie să fie accesibil tuturor utilizatorilor 
indiferent de tehnologia pe care o utilizează, să fie accesibil şi persoanelor cu 
handicap în acord cu recomandările existente». 

Orientarea către utilizator: «un site internet de calitate trebuie să fie adaptat nevoilor 
utilizatorilor, să aibă o interfaţă ergonomică şi să ţină cont de evaluări şi comentarii». 
Respectarea acestui principiu are în vedere pertinența conţinutului, interfața, 
navigarea, prezentarea, elementele interactive, accesibilitatea. 

Reactivitatea: «un site internet de calitate trebuie să fie reactiv, să permită utilizatorilor 
să contacteze site-ul şi să primească răspuns la mesajul lor». Reactivitatea defineşte 
capacitatea responsabililor unui site de a răspunde întrebărilor şi sugestiilor 
utilizatorilor. 

Multilingvismul: «un site internet de calitate trebuie să fie multilingv, să traducă un 
minim de conţinut în cel puţin două limbi». 

Interoperabilitatea: «un site internet de calitate trebuie să respecte principiul 
interoperabilității cu rețelele culturale pentru a permite utilizatorilor să găsească uşor 
conţinut informaţional şi servicii». Interoperabilitatea unui site exprimă capacitatea sa 
de a partaja informaţii cu alte site-uri internet şi cu diferite tipuri de aplicaţii online. 
Respectarea drepturilor de autor: «un site internet de calitate trebuie să respecte 
toate dispoziţiile legale legate de drepturile de proprietate intelectuală şi privind 
viaţa privată şi să precizeze clar condiţiile de utilizare a site-ului şi a conţinutului 
său». Acest principiu are în vedere condiţiile etice şi legale de utilizare a internetului 
precum protecţia drepturilor de proprietate asupra conţinuturilor publicate pe site, 
protecţia dreptului de proprietate al site-ului în ansamblu contra eventualelor abuzuri 
comise de utilizatori, protecţia proprietarului site-ului contra eventualelor litigii cu 
proprietarii conţinuturilor publicate pe site, protecţia vieţii private a utilizatorilor etc. 
Perenitatea: «un site internet de calitate trebuie să-şi asigure perenitatea proprie 
precum şi perenitatea conţinutului în conformitate cu strategiile şi standardele 
adaptate»'. Acest principiu are în vedere conservarea pe termen lung a resurselor în 
condițiile evoluţiei rapide a tehnologiilor internet. 

Accesibilitatea resurselor digitale are în vedere protocoalele, browserele, 
varietatea de sisteme hardware, aplicaţiile informatice puse la dispozitie utilizatorului 
final, securitatea sistemelor informatice, accesul liber sau filtrat la resursele digitale, 
formatele de prezentare şi disponibilizare a acestora. 

5.3.3.2 Protocoale si standarde 


Protocoalele şi standardele utilizate în prelucrarea resurselor digitale, în 
proiectarea site-ului unde se publică acest conţinut informaţional trebuie să permită 
accesarea printr-un browser web. Prin urmare, se impune analiza standardelor şi 
a bunelor practici înaintea realizării conceptului site-ului; site-ul trebuie proiectat 
utilizându-se standardele specifice; tehnologiile Internet trebuie să utilizeze doar 
standardele XHTML, HTML, XML. Tehnologiile de tip proprietar (care însoțesc o 
aplicaţie) nu sunt recomandate; funcția de partajare trebuie să utilizeze o tehnologie 
standard precum protocolul OAI- PMH; căutarea distribuită în site trebuie să 
utilizeze balize META integrate în site, trebuie să existe un plan al site-ului şi, dacă 
este posibil, chiar un motor de căutare; căutarea distribuită în cataloage sau baze de 
date să se poată realiza prin utilizarea protocolului Z39.50; interfețele externe trebuie 
documentate (să fie clar cunoscut conţinutul spre care se face trimitere). 


A. Browserele. Un browser web este un software pentru manevrarea 
informaţiilor bazate pe grafică şi text, este un program de navigare online care 
permite utilizatorului sau navigatorului să acceseze, să vizualizeze şi, în acelaşi 
timp, să interacţioneze cu informaţiile ce se găsesc în spaţiul virtual World Wide 
Web. Din punct de vedere practic, un program software de acest gen reprezintă, 
de fapt, interfaţa dintre vasta reţea a internetului şi oricare utilizator care are acces 
la aceasta. Pentru un browser, unitatea elementară de informaţie este pagina web, 
un document care conţine o combinaţie de texte, imagini şi alte elemente printre 
care, în primul rând, aşa-numitele linkuri sub formă de texte, pictograme sau grafice, 
care apar marcate. Linkurile conectează paginile web între ele, permiţând navigarea 
efectivă în internet. Şi pentru că permit navigarea în spaţiul internet, browserele mai 
sunt cunoscute şi sub denumirea de navigatoare. 

Primul browser utilizat a fost MOSAIC, realizat de CERN/NCS, cu o interfaţă 
ce permite folosirea tehnicii point and click şi care a provocat explozia web-ului. 

În prezent, din cele peste 30 de browsere realizate până acum, cele mai 
populare şi mai utilizate sunt”! Netscape Navigator (produs al firmei Netscape 
Communication, realizat în 1994) şi metamorfozat după 1998, într-un efort de a 
aduce pe piaţă un browser de tip open source, în browserul Firefox, Internet Explorer 
(produs al firmei Microsoft, realizat în 1995) şi care permite explorarea spaţiului 
web, combinând facilitățile Gopher, WAIS, WWW, asigurând un mecanism unitar de 
acces, comunicare şi transfer de fişiere; browserul Opera, apărut în 1996, un browser 
foarte popular în piaţa telefoanelor mobile; Apple Safari, browserul principal folosit 
în dispozitivele firmei Apple; Google Chrome, cel mai nou participant pe piaţa 
browserelor. Aceste browsere au cote de piaţă diferite.” 

Elementul principal care stă la baza funcționării tuturor browserelor de web 
îl reprezintă posibilitatea acestor programe de a interpreta şi reda pagini electronice 
HTML (HyperText Mark-up Language) şi salvate cu extensia .hrm sau . html. 

B. Varietatea tehnologiilor hardware şi software”. Sunt avute în vedere doar 
tehnologiile implicate direct sau indirect în publicarea pe web a resurselor digitale 
şi în intermedierea accesului la acestea. Din marea varietate de tehnologii hardware 
şi software, trebuie alese şi utilizate acelea care corespund şi respectă o serie de 
principii şi criterii de accesibilitate: sunt în acord cu recomandările W3C privind 
accesibilitatea web; garantează ergonomia site-ului; sunt tehnologii care nu necesită 
dezvoltări şi actualizări permanente; asigură compatibilitatea site-ului cu diferite 
tipuri de browsere; furnizează o calitate a prezentării şi o navigare semnificativă 
pentru persoanele care utilizează o conexiune cu debit slab. 


C. Aplicațiile informatice puse la dispozitie utilizatorului final au menirea 
de a-l ajuta pe acesta să se orienteze în spaţiul web, pe site-ul unde a identificat 
resursele adecvate nevoii sale de informare, să utilizeze corect şi eficient resursele 
informaţionale şi documentare, să poată dispune de aplicaţii specifice şi de 
anumite facilități (de exemplu, facilităţi de comunicare şi stocare), în scopul creării 
unui context digital de informare, cercetare, comunicare adecvat şi care poate fi 
personalizat pe profilul utilizatorului. 

Un site web ca să devină familiar unui utilizator trebuie să respecte o serie de reguli 
generale“: existența unui meniu de navigare; posibilitatea revenirii la pagina precedentă; 
pagina gazdă este permanent accesibilă; există un plan al site-ului; o funcţie de căutare 
în site a fost instalată. De asemenea, pentru a menţine legătura cu utilizatorii site-ului, 
pentru a avea un site reactiv trebuie instalată o funcţionalitate care să le permită acestora 
să pună întrebări; trebuie să fie desemnată o persoană pentru a primi întrebările şi pentru a 
răspunde:!; se recomandă ca site-ul să pună la dispoziţie un forum sau un spaţiu de discuţii 
unde utilizatorii au posibilitatea să schimbe idei, sugestii, întrebări, răspunsuri, experinţe; 
trebuie să existe o procedură de moderare şi validare a contribuţiilor utilizatorilor. 


D. Securitatea sistemelor informatice trebuie coroborată cu: securizarea 
resurselor digitale din sistemul informatic şi accesul licit la acestea; respectarea 
drepturilor de proprietate intelectuală şi a drepturilor conexe; necesitatea asigurării 
accesului controlat la anumite zone din spaţiul web de publicare, stabilirea de nivele 
diferite de acces în funcţie de tipul de utilizatori; participarea bibliotecii cu date 
proprii la diferite proiecte prin colaborare cu alte instituţii, conservarea-arhivarea 
documentelor digitale şi accesul controlat la acestea. Securizarea sistemelor 
informatice exprimă aspectul tehnic de definire a accesibilităţii. 

Riscurile de securitate au în vedere: 

- posibilitatea modificării sau distrugerii resursei informaţionale, adică atacul la 
integritatea ei fizică; 

- posibilitatea folosirii neautorizate a resurselor informaţionale, adică folosirea de 
către utilizatori neautorizaţi. 

Coroborat cu aceste două riscuri, trebuie avute în vedere următoarele aspecte 
legate de securitatea informatică: 

- asigurarea integrităţii resurselor informaţionale şi disponibilitatea lor în reţea, 
indiferent de atacurile informatice la care este supus sistemul, indiferent de încercările 
de modificare a conţinutului sau de defectele de funcţionare hardware sau software; 
- asigurarea controlului accesului utilizatorului la resursele din reţea; definirea 
caracterului public al informaţiilor şi asigurarea accesului liber al tuturor utilizatorilor 
indiferent de tipul lor sau caracterul privat al informaţiilor şi astfel, asigurarea 
accesului securizat, prin procedura de autentificare a utilizatorilor care îndeplinesc 
condiţiile de acces la informaţii. 

Securitatea trebuie să fie o caracteristică intrinsecă a sistemului. Un sistem sigur 
este unul bine proiectat, implementat, utilizat şi administrat. Pentru a reduce riscurile de 
securitate în utilizarea şi administrarea sistemelor informatice, cea mai bună strategie 
este evaluarea pe ansamblu a infrastructurii IT şi clasificarea expunerii la riscuri de 
securitate. Pentru fiecare dintre riscurile identificate trebuie realizate planuri de măsuri, 
fie pentru reducerea expunerii la acele riscuri , fie pentru reducerea impactului odată ce 
riscul s-a produs. Abordarea punctuală presupune implementarea unui sistem specific 
de securitate, de exemplu, antivirus sau intrusion detection. Pentru a avea o abordare de 
ansamblu a unui sistem de securitate, trebuie pornit de la uniformitatea infrastructurii 
din punctul de vedere al sistemelor folosite, realizarea unei administrări centralizate, 
aplicarea unor configurări standard de securitate pe toate serverele şi staţiile de lucru şi, 
în funcţie de rolul funcţional al acestora, proceduri standard de utilizare şi administraret?. 


E. Accesul liber sau filtrat la resursele digitale derivă conceptual din 
drepturile de proprietate intelectuală asupra conţinutului informaţional, din politicile 
şi strategiile de diseminare a resurselor digitale adoptate de către proprietarii de 
conţinut, din modelul economic de sustenabilitate a bibliotecii digitale şi din punct 
de vedere tehnic, este condiţionat de securizarea sistemelor informatice. 

Resursele digitale pot fi oferite: în acces liber şi gratuit (cazul majoritar al 
resurselor din domeniul public transformate în resurse digitale prin fonduri publice); 
acces liber, dar cu plată; acces controlat pentru o categorie specifică de utilizatori şi 
documente; acces controlat prin limitarea drepturilor de utilizare (de exemplu, nu 
sunt permise copierea sau transferul documentelor). 

Din perspectiva drepturilor de autor, controlul asupra accesului şi utilizării are 
în vedere atât site-ul ca întreg cât şi fiecare resursă digitală, fie că aparţine sau nu 
unei colecții. Conţinutul site-ului trebuie protejat contra reproducerii şi exploatării 
frauduloase; drepturile de proprietate intelectuală ce revin site-ului considerat creaţie 
originală trebuie protejate, iar relaţia între proprietarii de conţinut şi proprietarul site- 
ului trebuie reglementată juridic. De asemenea, este posibil ca site-urile, în special 
cele interactive, să conţină informaţii cu caracter privat. Acestea nu trebuie făcute 
publice; viața privată a utilizatorilor trebuie respectată. 


F. Formatele de publicare şi disponibilizare a resurselor digitale. În spaţiul 
internet trebuie să se utilizeze formate de fişiere standard şi tehnologii de publicare 

standard. În general, ghidurile de digitizare precizează şi formatele de publicare şi 
disponibilizare a documentelor. Sunt avute în vedere formatele text (formatele de 
codificare); formatele documentelor text (XHTML 1.0 sau HTML, Open XML, PDF 
sau formate proprietar RTF, Microsoft Word); formatele imagine (JPEG, TIFF, GIF, 
PNG pentru imagini grafice non-vectoriale); formatele video (MPEG, AVI, WMV); 
formatele audio (MP3, RA, WMA); formatele pentru realitate virtuală (VRM - 
Virtual Reality Model), formatele pentru informaţii geografice (GIS). Resursele 
digitale, în formatele specifice fiecărei tipologii, când sunt publicate pe site, trebuie 
să fie identificabile. 

Identificarea unică şi neambiguă a unei resurse digitale face posibilă regăsirea 
acesteia printr-un browser. De asemenea, pentru a se asigura stabilitatea resurselor 
este necesar ca acestea să se găsească la o adresă unică şi persistentă. 

În spaţiul electronic este necesar ca referinţa să fie un link activ care să permită 
accesul direct la resursă sau un minim de explicaţii asupra condiţiilor de acces. 

Sunt mai multe metode care facilitează accesul la obiecte cu informaţie 
electronică: 

- Sisteme tradiţionale de descriere, dar realizate în context informatizat (de tipul 
bibliografiilor şi cataloagelor electronice), care includ un link şi o posibilă descriere a 
documentului electronic (câmpul 856 din formatul MARCS); 

- Obţinerea de referinţe concrete la un document electronic prin includerea 
elementelor de referinţă la sursă într-o parte distinctă a documentului însuşi. Formatul 
TEI* (Text Encoding Initiative) este un format în care informaţiile descriptive şi 
de identificare sunt incluse în antetul documentului. De asemenea, principiul este 
întâlnit şi în cazul metadatelor din formatul HTML. 

- URL (Uniform Resource Locator)* incluse în HTML în paginile Web sunt 
coduri de localizare a obiectelor electronice pe un calculator din reţeaua internet. 
Uniform Resource Locator este un link spre localizarea fizică a obiectului care se 
schimbă în momentul localizării. 

- URI —Uniform Resource Identification“* — defineşte cadrul general pentru 
identificarea, numerotarea şi localizarea obiectelor electronice pe web. Acest cadru 
generic include: 

- URN — Uniform Resource Name“ este un identificator unic şi permanent al 
resursei care este înregistrată într-un repertoar (permiţând rezolvarea situaţiilor când 
pentru acelaşi nume există mai multe locaţii). 

- URC — Uniform Resource Caracteristicsă permite asocierea informaţiilor cu 
o identitate şi cu anumite condiţii de acces la obiectul electronic. 

- PURL - Persistent Uniform Resource Locator“. O întărire a permanenţei 
adresei URL propusă de OCLC. PURL este un alias, un nume alternativ public 
pentru un document. El rămâne stabil, în timp ce fondul documentului URL se poate 
schimba. 

- DOI - Digital Object Identifier”. Identifică obiectele digitale şi conţinutul 
acestora în context digital. Este identificator utilizat pentru a furniza informaţia 

curentă, referința despre document, unde poate fi găsită pe internet. Informaţia 
despre obiectul digital se poate schimba în timp, inclusiv localizarea, dar DOI 
rămâne neschimbat. 

- ISBN, ISSN, ISMN. Identificatori bibliografici standard pentru documentele 
imprimate care pot fi atribuiţi cărților electronice, publicaţiilor în serie şi muzicii. 


G. Web 2.0.” Asistăm la o nouă generaţie de dezvoltare a World Wide 
Web - Web 2.0 prin care sunt dezvoltate şi valorificate o serie întreagă de aspecte 
interactive şi colaborative ale internetului. Accentul nu mai este pus pe prezentarea 
resurselor informaţionale, ci pe relaţionarea informaţiei cu utilizatorul, pe aşezarea 
utilizatorului în centrul comunicării şi, astfel, facilitarea comunicării, a schimbului de 
informaţii, interoperabilitatea şi personalizarea interfeţelor, abordarea colaborativă 
etc. Interoperabilitatea, aspectul dinamic al lui web.2.0, posibilitatea stocării datelor 
personale pe serverele furnizorilor de conţinut şi aplicaţii, lucrul colaborativ, partajarea 
online a resurselor, etc. sunt posibile datorită unor tehnici specifice lui web.2.0. 

Saltul calitativ realizat de web 2.0 este susținut şi de următoarele caracteristici: 

- Atenuarea diferenţelor dintre aplicaţiile locale şi cele web. Multe programe se 
actualizează singure, luând legătura cu site-ul autorului lor în mod automat, uneori 
chiar fără a se sesiza lucrul acesta. Rolul browserului devine din ce în ce mai 
important. 

- Utilizatorul poate fi în egală măsură creator şi utilizator propriu-zis al paginilor web 
contribuind activ la realizarea şi difuzarea de conţinut digital. Un exemplu în acest 
sens îl reprezintă integrarea blogurilor în spaţiul web. 

- Stocarea datelor utilizatorilor, care avea loc în primul rând pe calculatorul local, 
urmând să fie publicate în web abia ulterior, se face acum, în primul rând, direct în 
web. 

- Programele locale accesează din ce în ce mai des aplicaţiile web, deoarece se pleacă 
de la ipoteza unei legături permanente cu web, iar unele motoare de căutare sunt în 
stare să acceseze şi datele locale ale utilizatorului. 

- Accesarea simultană şi integrarea mai multor servicii web şi reprezentarea seamless 
pentru utilizatori (reprezentare unitară, dintr-o bucată, fără sesizarea întreruperilor 
sau a surselor primare). 

- Familiaritatea interfeţelor pentru utilizatori şi facilitatea în exploatare astfel încât 
utilizatorii chiar şi atunci când sunt puţin instruiți în utilizarea serviciilor internet, 
pot transmite informaţii şi chiar pot crea conţinut digital. 

În măsura în care bibliotecile reuşesc să ofere în spaţiul web conţinut digital 
adecvat unei tipologii diferenţiate de utilizatori, coroborat cu un întreg complex 
de tehnici informatice care să permită interactivitatea şi interoperabilitatea, 
particularizarea interfeţelor, stocarea datelor particulare pe serverele instituţiilor, 
integrarea aplicaţiilor locale cu cele web, aplicaţii care să permită activităţi 
colaborative şi posibilitatea utilizatorului de a deveni creator şi editor de conţinut 
digital, atunci putem vorbi de Biblioteca 2.0 (Library 2.0). 

H. Factorii de risc”. Aceşti factori luaţi în considerare când se evaluează 
accesibilitatea şi performanţele unui site care conţine colecţii sau biblioteci digitale 
sunt: indisponibilitatea temporară sau pierdera unor activități sau servicii; pierderi 
de date; probleme legate de performanţe în utilizare; imposibilitatea temporară 
sau absenţa interoperabilităţii, neconcordanţe între formatele de schimb; probleme 
legale care însoțesc resursele digitale; probleme ale utilizatorilor de acces şi 
utilizare a resurselor. Managementul acestor factori de risc implică managementul 
informaţional şi de conţinut, precum şi managementul sistemelor de informare şi 
comunicare. 


5.3.4 DREPTURILE DE PROPRIETATE INTELECTUALĂ 


Dreptul de proprietate intelectuală devine o problemă mondială din 1967, când 
s-a încheiat convenţia care a instituit Organizaţia Mondială a Proprietății Intelectuale 
(OMPI). Dreptul de proprietate intelectuală cuprinde patru domenii”: 

- drepturile de autor pentru operele literare şi artistice; 

- drepturile conexe dreptului de autor (Drepturile conexe reprezintă drepturi 

derivate din dreptul de autor); 

- dreptul de proprietate industrială; 

- alte drepturi de proprietate intelectuală neincluse în primele categorii. 

În 1996 se semnează două noi tratate: Tratatul OMPI pentru Drepturi de Autor ( 
WIPO Copyright Treaty - WCT*), care se referă la protecţia autorilor de lucrări literare 
şi artistice, precum poeme, romane, programe de calculator, baze de date originale, 
lucrari muzicale, lucrari audiovizuale, situri Web, fotografii, etc.; 7ratatul OMPI 
pentru Interpretari si Fonograme ( WIPO Performances and Phonograms Treaty 
- WPPT*), care protejează drepturile conexe ale interpreţilor şi producătorilor de 
fonograme. Scopul acestor două tratate este reînnoirea şi completarea tratatelor OMPI 
pentru drepturi de autor şi drepturi conexe, în special pentru a răspunde dezvoltării 
tehnologiilor, mediilor de diseminare şi a pieţelor de desfacere. WCT si WPPT sunt 
cunoscute şi ca „Tratate ale Internetului”. Tratatele garantează că deţinatorii acestor 
drepturi vor continua să beneficieze de o protectie adecvată şi eficientă în cazul difuzării 
lucrărilor prin noile medii de comunicare, precum internetul. Tratatele confirmă faptul 
că drepturile continuă să existe în mediul digital *. 

În mai 2001, Parlamentul European şi Consiliul Europei au adoptat Directiva 
2001/29%EC” în scopul armonizării la nivel comunitar a unor aspecte privind 
drepturile de autor şi drepturile conexe în societatea informaţiei, directivă devenită 
obligatorie pentru statele membre care au obligaţia de a transpune prevederile 
acesteia în legislaţia lor naţională. Prin această directivă s-au impus noi obligaţii 
internaţionale furnizorilor de conţinut intelectual (completare sau complementare 
obligaţiilor prevăzute în tratatele WCT şi WPPT la care UE şi statele membre sunt 
semnatare). Directiva conţine prevederi privind aplicarea drepturilor de reproducere 

în mediul digital, reproducerea temporară a documentelor şi operelor artistice, 
punerea la dispoziţia publicului a operelor protejate, drepturile de distribuire, difuzare 
a transmisiilor interactive în reţele, limite şi excepţii în mediul digital, măsuri tehnice 
de protecţie, drepturile de management a informaţiei. 

Din perspectiva construirii şi valorificării colecţiilor şi bibliotecilor digitale, 
drepturile de proprietate intelectuală au în vedere rezolvarea problemelor de natură 
legală asociate cu accesarea, copierea şi diseminarea documentelor pe suport fizic şi 
digital. Aceste drepturi includ”: 

- drepturile proprietarului surselor materiale care sunt digitizate; 

- drepturile proprietarului asupra resurselor digitizate; 

- drepturile sau permisiunea garantată furnizorului de servicii de a face 

disponibilă resursa digitală; 

- drepturile sau permisiunea garantată de utilizare a resurselor digitale. 

Resursele digitale sunt publicate pe site-uri web organizate sau nu în colecţii 
sau baze de date. În aceste cazuri, drepturile de proprietate intelectuală şi drepturile 
conexe au în vedere site-ul ca întreg, privit ca o creaţie originală; programele, 
aplicaţiile informatice integrate în prezentarea şi diseminarea resurselor digitale 
sau puse la dispoziţia utilizatorilor finali (licenţele informatice utilizate); conţinutul 
digital şi stabilirea reglementărilor juridice necesare între proprietarii de conţinut şi 
furnizorii de servicii. 

Drepturile de proprietate intelectuală, termenii şi condiţiile de publicare pentru 
conţinutul digital se diferenţiează în funcţie de următoarele cazuri concrete”: 


5.3.4.1 Materiale publicate, colecţii eterogene de documente 


Pot fi documente care aparţin instituţiei care administreză şi face accesibile 
colecţiile digitale şi, la rândul lor, aceste documente pot fi sub incidenţa drepturilor de 
autor, pot fi lucrări orfane sau pot aparţine domeniului public!% sau pot fi documente 
şi colecţii care sunt create de alte instituţii (precum editorii sau creatorii şi furnizorii 
specializaţi de conţinut digital) şi pentru care bibliotecile negociază drepturile de 
acces şi difuzare. Publicarea online a acestor documente, din perspectiva drepturilor 
de autor şi a drepturilor conexe presupune o abordare diferențiată în funcţie de 
fiecare caz particular în parte. Astfel, pentru lucrările din colecţiile proprii şi care 
aparţin domeniului public, drepturile de reproducere şi difuzare sunt importante şi 
se stabilesc în funcţie de legislaţia specifică şi de politica instituţiei pe acest subiect; 
lucrările din colecţiile proprii, dar aflate sub incidenţa drepturilor de autor implică 
acordul titularului acestor drepturi pentru difuzarea neîngrădită sau condiţionată a 
acestora!"! sau pot fi oferite limitat spre consultare în cazul în care lucrările se pot 
încadra în limitele şi excepţiile prevăzute de legislaţie. Pentru lucrările orfane se 
au în vedere prevederile legale existente. În cazul documentelor şi colecţiilor de 
documente, publicate pe site-ul instituţiei sau al bibliotecii digitale, dar care aparțin 
altor instituţii sau creatori şi furnizori de conţinut digital, este necesar acordul 

prealabil al acestora, sub forma unui contract subordonat legislaţiei specifice şi 
care stipulează drepturile şi obligațiile părţilor implicate, drepturile de licenţiere, de 
acces, termenii şi condiţiile de utilizare a resurselor digitale. 


5.3.4.2 Opere orfane 


Sunt considerate opere orfane!%, operele aflate sub protecţia drepturilor de 


autor, dar titularii acestor drepturi nu pot fi identificaţi sau localizaţi. Neputând fi 
identificaţi sau localizaţi, nu poate fi obţinut acordul pentru publicarea şi difuzarea 
operelor. Mediul digital favorizează apariţia şi difuzarea operelor orfane, iar legislaţia 
este încă imprecisă în reglementarea fermă a acestor cazuri. Pe lângă prevederile 
legislative internaţionale şi europene asimilate apoi în legislaţiile naţionale, se 
recomandă şi o serie de măsuri nonlegislative precum: realizarea de baze de date 
sau registre naționale pentru înregistrarea informaţiilor privind operele orfane; 
includerea în metadatele de descriere a resursei digitale a informaţiei privind statutul 
de operă orfană; diseminarea informaţiilor privind bunele practici contractuale 
privind publicarea şi diseminarea unor asemenea opere. Chiar dacă au statutul de 
opere sau lucrări orfane, nu înseamnă că publicarea şi difuzarea lor este gratuită. 
În situaţia în care este identificat şi localizat titularul drepturilor de autor, îşi pierd 
statutul de operă orfană şi intră în categoria operelor aflate sub incidenţa drepturilor 
de autor şi a drepturilor conexe şi urmează regimul juridic al acestora. Prin urmare, 
instituţia care realizează colecţii digitale şi are în colecţii documente cu autori 
neidentificaţi trebuie să clarifice statutul acestora; să constate dacă sunt cu adevărat 
opere orfane, să consulte bazele de date sau registrele specializate şi să identifice 
prezenţa lucrărilor acolo (sau să semnaleze documentele ca noi opere orfane), să 
vadă dacă acestea sunt în evidenţa unui organism colectiv de gestiune a drepturilor 
de autor şi să facă demersurile legale de obţinere a acordurilor de publicare. 


5.3.4.3 Producţia in-house a documentelor şi colecţiilor digitale 


În această situaţie, biblioteca îşi asumă întreaga responsabilitate pentru 
digitizarea documentelor proprii, realizarea documentelor digitale master, constituirea 
colecţiilor, publicarea acestora. Prin urmare, dincolo de drepturile de administrare şi 
utilizare a documentelor fizice deţinute, biblioteca beneficiază de toate drepturile 
asupra resurselor digitizate (drepturile de primă publicare, drepturile de reproducere, 
drepturile de difuzare, drepturile asupra documentelor digitale master). Dacă 
documentele digitizate sunt sub incidenţa drepturilor de autor, trebuie avut în vedere 
acest aspect în cazul publicării online şi în acces liber a documentului. Practicile 
de digitizare arată că pentru a evita situaţii complicate sau confuze, bibliotecile 
digitizează din colecţiile proprii cu precădere, lucrările exceptate de drepturile de 
autor şi aflate în domeniul public. 

5.3.4.4 Digitizarea şi constituirea de colecţiilor digitale prin externalizarea 
activităților 


În această situaţie, fie pentru a diminua costurile, fie pentru a grăbi şi 
eficientiza digitizarea şi constituirea colecţiilor digitale, fie pentru a beneficia de 
avantajele participării la un proiect colaborativ şi pentru că dispune de cantităţi mari 
de documente fizice fără cerinţe speciale de manipulare şi conservare şi pretabile a fi 
digitizate, biblioteca apelează la un prestator extern de servicii specializat. Contractul 
de prestări de servicii trebuie să aibă prevederi clare privind regimul documentelor 
digitizate şi, în special, a documentelor digitale master, interzicerea utilizării de 
către prestator în orice context a copiilor din documentele digitizate (chiar şi în 
situaţia când beneficiarul şi prestatorul sunt de acord ca acesta din urmă să păstreze 
o copie de siguranţă din fiecare document o perioadă clar precizată de timp). Din 
contract trebuie să se înțeleagă clar că prestatorul de servicii de digitizare este doar 
un executant al unor activităţi şi nu poate beneficia de drepturi de autor sau drepturi 
conexe derivate din activitatea de digitizare chiar dacă sunt digitizate lucrări care 
necesită procedee artistice (de exemplu, procedee pentru lucrări fotografice). Toate 
drepturile rezultate în urma digitizării se cuvin beneficiarului care este şi deţinătorul 
documentelor fizice. 


5.3.4.5 Donaţii, mosșteniri şi împrumuturi de documente 


Donaţiile, moştenirile şi împrumuturile de documente, utilizările de documente 
în scop publicitar, în format digital sau transpuse ulterior în format digital, constituie 
situaţii excepţionale şi se tratează ca atare conform legislaţiei specifice coroborate cu 
legislaţia drepturilor de autor şi a drepturilor conexe. 

Contractele încheiate între titularii drepturilor de autor, ai drepturilor conexe 
şi furnizorii de documente şi servicii digitale, întrucât constituie acordul părților, 
pot conţine excepţii, derogări de la legislaţia în vigoare sau pot conţine clauze 
excepționale. Cel mai important însă este ca relaţia dintre titularul dreptului de autor 
şi furnizorul de documente şi servicii digitale să fie reglemetată juridic. 


5.3.4.6 Managementul drepturilor de proprietate intelectuală pentru 
resursele digitale 


Această activitate începe cu identificarea acestor drepturi, ce tip de drept de 
proprietate intelectuală este şi cine este titularul unui asemenea drept. Pentru fiecare 
obiect digital, pentru fiecare document digital în parte, aflat într-o colecţie sau într-o 
bibliotecă digitală se stabileşte concret ce tip de drept de proprietate intelectuală este, 
cui aparţine şi, dacă este necesar, se negociază cu proprietarii acestor drepturi!%, 
permisiunea de publicare şi utilizare a documentelor. În cazul în care biblioteca oferă 
accesul la colecţii externe, permisiunea de utilizare se regăseşte în licenţa de utilizare, 
în contractul de licenţă care specifică natura şi scopul conţinutului, modalitatea în care 

poate fi utilizat, termenul de valabilitate sau durata licenţei, extinderea geografică sau 
sau dacă este gratuită, se precizează acest lucru. Tot prin licenţă se reglementează şi 
accesul limitat la resursele digitale oferite (acces doar pentru utilizatorii înregistraţi, 
doar de la anumite calculatoare, doar în anumite locaţii sau doar pentru unul sau mai 
multe nume de domeniu sau adresa web clar specificate). 

Pentru documentele care aparțin domeniului public nu sunt prea multe 
probleme. Nu se pune problema drepturilor de autor ci, mai curând, se poate vorbi 
de drepturile conexe precum drepturile de reproducere, drepturile pe care instituţiile 
culturale le au asupra bunurilor aflate în patrimoniul şi administrarea lor. Din 
această perspectivă, bibliotecile, pentru digitizarea, publicarea şi difuzarea online 
a documentelor din colecțiile lor, sunt interesate în primul rând de aceste drepturi 
de reproducere. Legislaţia privind drepturile de reproducere diferă de la o ţară la 
alta şi, în cele mai multe cazuri, datează de la începutul secolului XX şi a ajuns 
să reglementeze această problematică şi în mediul internet. Legislaţia europeană în 
domeniu a determinat mai mult sau mai puţin, o armonizare a legislaţiilor naţionale 
în domeniu fără a epuiza toate situaţiile sau aspectele care ar trebui reglementate!%. 
Regula de bază pe care ar trebui să o respecte bibliotecile în protejarea documentelor 
şi colecţiilor proprii: nu trebuie publicat nimic online fără a fi siguri că se respectă 
drepturile de reproducere. 

Dintre aspecte practice pe care bibliotecile ar trebui să le respecte pentru 
protejarea drepturilor de reproducere pentru documentele publicate pe web, amintim: 

- acces liber şi neîngrădit pentru documentele pentru care s-a decis că se 
renunţă la dreptul de reproducere; 

- punerea de acord cu titularul drepturilor de reproducere asupra procedurilor 
care vor fi utilizate pentru protejarea acestor drepturi; 

- proceduri tehnice de protecţie!%: aplicarea unui filigran sau a unui logo 
de drept de copiere pe fiecare imagine; aplicarea unui filigran invizibil pe fiecare 
imagine; criptarea imaginilor pentru a nu ptea fi consultate decât de utilizatori 
autorizaţi; restricții de publicare a imaginilor de mare rezoluţie; restricţii de publicare 
pentru mici părţi din imagine sau nepublicarea în integralitate a imaginii. 

Pentru a proteja conţinutul digital de pe site, fie că este organizat sau nu în 
colecţii şi biblioteci digitale, trebuie precizaţi clar şi publicaţi termenii şi condiţiile 
de utilizare. Asemenea informaţii specifică!%: 

- identificarea clară şi neambiguă a resursei digitale; 

- numele persoanei sau organizaţiei care garantează drepturile asupra 
conţinutului digital şi asupra accesului; 

- drepturile care sunt garantate şi se precizează orice excepţie; 

- perioada de timp pentru care sunt garantate drepturile; 

- grupul sau grupurile de utilizatori care au permisiunea de a utiliza resursele 
digitale, care sunt condiţiile de acces şi de utilizare unitare pentru toţi utilizatorii sau 
diferenţiate pe categorii de utilizatori; 

- orice alte obligaţii pe care utilizatorii resurselor digitale le pot avea (inclusiv 
obligaţii financiare dacă acestea există); 

- orice alţi termeni şi condiţii specifice de utilizare a site-ului şi a resurselor 
digitale conţinute. 

Menirca bibliotecilor este de a intermedia accesul la resursele informaţionale şi 
documentare. Îndeplinindu-şi atribuţiile, biblioteca trebuie să garanteze respectarea 
drepturilor de proprietate intelectuală pentru documentele oferite. În cazul resurselor 
digitale oferite de biblioteci apar o serie de aspecte specifice care nu sunt deplin 
reglementate legislativ. Semnalăm în acest sens: 

- Regimul copiilor digitale, legat de dreptul de reproducere şi de distribuire 
a documentelor. Bibliotecile au dreptul să ofere spre împrumut documentele 
tradiţionale. Pot realiza copii digitale la cererea utilizatorilor? Cum pot garanta că 
documentele digitale oferite sunt utilizate apoi respectându-se regimul lor juridic în 
privinţa drepturilor de autor? Cum se poate proteja biblioteca împotriva realizării şi 
distribuirii de copii neautorizate? 

- Protecţia juridică a conţinutului digital adăugat de utilizatori prin facilităţile 
oferite de platformele web 2.0. Utilizatorul, înainte de a adăuga conţinut digital pe 
un site web, trebuie să se informeze asupra termenilor şi condiţiilor de publicare şi 
administrare a acelui site şi să decidă apoi. 

Legislaţia drepturilor de proprietate intelectuală nu distinge între utilizatorii 
direcţi ai unei lucrări culturale sau ştiinţifice şi intermediarii care facilitează accesul la 
această lucrare. Pot exista anumite limitări sau excepţii, dar care nu ajută foarte mult 
bibliotecile în calitatea lor de intermediari. Rezultatul este accesul din ce în ce mai 
limitat la resursele cunoaşterii din pricina condiţiilor impuse de legislaţia drepturilor 
de proprietate intelectuală şi, implicit, a costurilor aferente. La nivel internaţional, 
prin OMPI, prin Comisia Europeană şi alte organisme implicate în reglementarea 
drepturilor de proprietate intelectuală, se încearcă impunerea unor norme, agreate de 
titularii acestor drepturi, care să reglementeze un statut excepţional pentru biblioteci 
în calitatea lor de intermediari ai cercetării şi cunoaşterii. 

High Level Expert Group — Copyright Subgroup, constituit ca urmare a iniţiativei 
europene 72010 Digital Libraries, în Report on Digital Preservation, Orphan Works and 
Out-of-Print Works, enunţă principiile guvernatoare care ar trebui să reglementeze raportul 
juridic dintre titularii drepturilor de autor şi biblioteci, muzee, arhive ca intermediari ai 
accesului la resursele informaţionale şi documentare. 

Principiile guvernatoare pentru titularii de drepturi de autor sunt: 

- respectul pentru drepturile de autor şi conexe, inclusiv drepturile morale ale 
creatorilor şi interpreţilor operelor aflate sub incidenţa drepturilor de autor; 

- digitizarea şi utilizarea în sediul bibliotecilor ar trebui să aibă loc cu 
acordul, consimţământul titularilor drepturilor de autor sau să se bazeze pe excepţii 
reglementate juridic; 

- disponibilizarea online ar trebui să se realizeze cu acordul titularilor de 
drepturi de autor; 

- consimţământul titularilor drepturilor de autor înseamnă, în principiu, 
autorizarea drepturilor, care ar trebui să se bazeze pe licenţe individuale sau colective 
sau o combinaţie a acestora. 

Principiile guvernatoare pentru biblioteci, muzee, arhive sunt: 

- aceste instituţii au certitudinea juridică în activităţile lor; 

- acces la resursele informaţionale şi documentare înseamnă atât acces în 
incinta bibliotecilor, muzeelor, arhivelor cât şi/sau acces online; 

- materialele nativ-digitale sau lucrările digitizate de către titularii de drepturi 
se difuzează cu permisiunea acestora; 

- lucrările pe suporturi tradiționale se digitizează şi se publică online doar 
cu permisiunea titularilor de drepturi de autor, drepturi conexe sau drepturi de 
administrare; 

-lucrările aşa-zis „orfane” se digitizează şi se publică online respectându-se 
regulile prestabilite sau regulile organismelor de gestionare a drepturilor colective 
de proprietate intelectuală. 

Transpunerea în cadrul legislativ clar şi apoi în practică a acestor principii ar 
armoniza interesele titularilor de drepturi de autor cu interesele instituţiilor depozitare 
şi intermediare de resurse informaţionale şi documentare asigurând protecţia juridică 
a acestora în utilizare şi valorificare. 


5.3.5 SUSȚINEREA FINANCIARĂ A COLECȚIILOR ŞI 
BIBLIOTECILOR DIGITALE 


Realizarea colecţiilor şi bibliotecilor digitale este un demers complex şi 
costisitor. Un proiect de realizare a unei biblioteci digitale trebuie să aibă în vedere 
costurile inițiale de constituire şi disponibilizare a resuselor digitale, costurile pentru 
digitizări ulterioare ale documentelor care se vor adăuga colecţiilor deja digitizate, 
precum şi costurile de sustenabilitate, de exploatare pe termen mediu şi lung a unui 
asemenea produs informaţional. 

Costurile iniţiale se referă la: 

- achiziţionarea de echipamente; 

- achiziționarea de software; 

- instruirea personalului din biblioteci; 

- costuri aferente spaţiilor de desfăşurare a proceselor; 

- costuri de administrare a bazei sau bazelor de date; 

- costuri de publicare şi valorificare a resurselor digitale; 

- costuri aferente dobândirii dreptului de proprietate intelectuală şi a celui de 
difuzare; 

- costuri cu externalizarea digitizării documentelor (când se optează şi pentru 
această soluţie); 

- costuri specifice sau eventuale costuri neprevăzute. 

Asigurarea sustenabilităţii financiare a colecţiilor şi bibliotecilor digitale se 
bazează pe modele economice de realizare şi funcţionare a acestor produse şi servicii 
de informare. Din experienţele bibliotecilor în activităţile de digitizare şi realizare de 
colecții şi biblioteci digitale, se disting, în principal, următoarele modele economice: 

- susţinere financiară prin bugetul propriu al instituţiei care dezvoltă proiectul; 

- susţinere financiară prin programe naționale şi internaționale, prin granturi 
şi proiecte; 

- susţinere financiară prin parteneriate public — public sau public — privat; 

- autofinanţarea. 


5.3.5.1 Susţinere financiară prin bugetul propriu al instituţiei care dezvoltă 
proiectul 


Digitizarea din bugetul propriu reprezintă o opţiune a bibliotecilor asumată 
din dorinţa de a-şi diversifica oferta de produse şi servicii informaţionale şi de a-şi 
lărgi arealul comunităţii deservite prin glisarea către mediul internet. Digitizarea pe 
baza resurselor financiare proprii rămâne însă, pentru cele mai multe biblioteci, în 
special pentru cele mici şi mijlocii, o activitate de dimensiuni reduse, în unele cazuri 
experimentală, realizată fără respectarea normelor şi standardelor profesionale şi 
rezumându-se la digitizarea documentelor şi publicarea acestora pe site în diverse 
formate, organizate sau nu în colecţii sau baze de date. 

Marile biblioteci ale lumii, în principal bibliotecile naţionale şi unele 
biblioteci universitare, alocă resurse financiare importante din bugetele proprii 
pentru digitizarea colecţiilor din patrimoniu, dar este imposibil de susţinut financiar 
programe de mari dimensiuni, de asigurare a digitizării de masă pentru periodice, 
cărţi sau alte categorii de documente. Singura excepţie notabilă este Franţa, care 
asigură un buget consistent şi cuprinzator Bibliotecii Naţionale pentru a susţine 
programul Gallica. 

Un studiu elaborat sub coordorarea Bibliotecii Naţionale a Austriei, în cadrul 
CENL.- The Conference of European National Librarians în 2007!'%, este primul 
document public care prezintă o imagine generală asupra digitizării în ţările membre 
CENL şi care evidenţiează o serie de concluzii interesante. 

Conform acestui studiu: 

- preocupările bibliotecilor şi ale altor instituţii culturale pentru digitizarea colecţiilor 
patrimoniale datează de pe la mijlocul anilor 90; 

- majoritatea bibliotecilor naţionale şi marile biblioteci universitare au digitizat 
documente din colecţiile lor, în general, o foarte mică parte din patrimoniul 
documentar deținut fără a avea un plan general de digitizare sau o strategie în acest 
sens şi, cu atât mai puţin, să existe o strategie şi o coordonare naționale; 

- colecţiile de periodice, colecţiile speciale (documente rare, fragile, fotografii, 
materiale cartografice, cartea veche şi bibliofilă, manuscrise etc.) au constituit 
priorități pentru digitizare; 

- digitizarea se realizează pentru a oferi acces la documente şi nu din raţiuni de 
prezervare; 

- standardele şi normele de digitizare sunt foarte variate; 

- digitizarea de masă, cu două excepţii Norvegia şi Franţa, nu este încă luată în 
consideraţie la nivel de strategie, planificare, finanţare; 

- documentele din secolele XX şi XXI, aflate sub incidenţa drepturilor de autor, se 
regăsesc foarte rar în colecţiile digitale şi nu constituie prioritate pentru digitizare. 

Concluziile acestui studiu sunt valabile şi la 10 ani după publicarea sa. 

Prin urmare, activităţile de digitizare au început şi s-au continuat în cele 
mai multe cazuri prin iniţiative instituţionale, pe baza bugetului propriu şi nu s-au 
subordonat unor norme unitare; asemenea iniţiative au reflectat o viziune proprie 
în selecţia corpusului documentar, iar dimensionarea colecţiilor digitale a fost 
coroborată cu dimensionarea finanţărilor alocate. Bunele practici rezultate în urma 
acestor activităţi au putut, în multe cazuri, să fie preluate de alte biblioteci şi au stat 
la baza fundamentării strategiilor şi programelor naționale de digitizare (acolo unde 
este cazul). 

În cazul alocării de fonduri din bugetul propriu pentru digitizare, se recomandă 
bibliotecilor să elaboreze o strategie la nivelul instituţiei privind digitizarea colecțiilor 
proprii care să aibă în vedere tipologia şi mărimea fondurilor care vor fi digitizate, 
criteriile de selecţie, normele tehnice de conservare, formatele utilizate, cerinţele 
specifice fiecărui document pentru digitizarea propriu-zisă, metadatele utilizate pentru 
descriere, organizarea documentelor în colecții digitale, baze de date, asigurarea 
stocării documentelor digitale master, asigurarea infrastructurii hardware şi software 
pentru digitizare, stocare şi publicare a resurselor digitale, asigurarea interoperabilității 
şi, pentru toate acestea, să fie estimate costurile, să fie elaborate planuri anuale care 
să aibă corespondent în fondurile alocate din buget. De asemenea, se recomandă ca 
bibliotecile de aceleşi tip şi cele cu preocupări similare să colaboreze în activităţile de 
digitizare şi, dacă este posibil, să elaboreze strategii complementare, astfel încât să îşi 
eficientizeze activităţile, să evite digitizarea aceloraşi documente, dublarea proceselor 
specifice de prelucrare şi stocare. 

Toate eforturile instituţionale, bunele practici dobândite, formele de colaborare 
între diverse instituţii pe această temă duc inevitabil spre elaborarea de strategii, 
programe care să includă cât mai multe instituţii şi ajung până la strategii şi programe 
regionale sau naţionale. 


5.3.5.2 Susţinere financiară prin programe naţionale și internaționale, prin 
granturi şi proiecte 


Proiectele derulate în cadrul programelor naţionale sau europene constituie o 
şansă pentru biblioteci de a rezolva o serie de probleme legate de digitizarea colecţiilor 
şi constituirea de biblioteci digitale. Din păcate, bibliotecile nu sunt regăsite prea des 
în asemenea proiecte pentru că nu întrunesc condiţiile de eligibilitate sau, de multe 

ori, nu îndeplinesc condiţiile necesare implementării proiectelor sau nu pot constitui 
consorţiile solicitate sau condiţiile de participare implică resurse umane şi financiare 
suplimentare pe care bibliotecile nu şi le pot permite. 

Derularea unui proiect cu fonduri din programe naţionale sau europene 
este destul de complicată şi presupune participarea la o competiţie de proiecte în 
cadrul programului, evaluarea proiectului, încheierea contractului între autoritatea 
contractantă şi coordonatorul proiectului, implementarea şi urmărirea evoluţiei 
acestuia conform obiectivelor şi sarcinilor stabilite, evaluarea, evaluările finale. 

O bibliotecă care doreşte să deruleze proiecte prin asemenea programe, ar 
trebui să cunoască şi să parcurgă, în general, următoarea procedură: 

- să identifice programele în care sunt eligibile bibliotecile ca beneficiari ai 
proiectelor de cercetare - dezvoltare; 

- să identifice, la nivelul instituţiei, care sunt activităţile, produsele şi serviciile 
informaţionale care pot fi susţinute prin fonduri din asemenea proiecte; 

- să monitorizeze site-urile oficiale ale programelor de finanţare pentru a se 
informa asupra condiţiilor de participare, calendarului depunerilor şi evaluărilor 
proiectelor; 

- să stabilească, conform condiţiilor de participare, dacă participă instituţia 
singură sau în consorţiu cu alte instituţii şi dacă va colabora sau nu cu un consultant 
pentru managementul de proiect; 

- să elaboreze propunerea de proiect în acord cu ghidul solicitantului sau cu 
recomandările programului din care se va solicita finanțarea; depunerea propunerii 
de proiect; 

- să urmărească rezultatul evaluării proiectului depus de către experţi 
independenţi (la nivel naţional, regional sau european în funcţie de tipul şi specificul 
programului de finanţare); 

- să urmărească negocierea, în cazul câştigării finanţării pentru proiect, între 
autoritatea contractantă şi coordonatorul de proiect în privinţa bugetului aprobat coroborat 
cu obiectivele care trebuie atinse prin proiect şi rezultatele scontate; 

- să fie implicată în stabilirea şi semnarea contractului de finanţare între 
autoritatea contractantă şi coordonatorul de proiect şi apoi stabilirea şi semnarea 
contractului între coordonatorul de proiect şi fiecare instituţie membră a consorțiului; 

- să asigure derularea proiectului conform prevederilor stabilite prin propunerea 
de proiect şi asumate apoi prin negociere şi contract de către autoritatea contractantă 
şi partenerii din proiect; 

- să se implice activ în implementarea proiectului şi definirea condiţiilor 
pentru asigurarea sustenabilității sale după încetarea finanţării prin fondurile alocate 
prin program; 

- să asigure evaluarea finală a proiectului. 

Consorţiul pentru derularea unui proiect de digitizare şi de realizare a unei 
biblioteci digitale, poate fi format din coordonatorul proiectului (instituţia care îşi 
asumă rolul de coordonator al proiectului, responsabilităţile manageriale, reprezintă 

consorțiul, în calitate de beneficiar, în relaţia cu autoritatea contractantă), membri 
ai consorţiului (instituţiile partenere în consorţiou care îşi asumă o serie de sarcini, 
proiectului); subcontractanţi (instituţii furnizoare de servicii către beneficiarii din 
consorţiu, furnizori de conţinut sau de servicii tehnice). 

Propunerea de proiect conţine două categorii de informaţii: informații 
administrative şi economice despre tema proiectului, consorţiu ca întreg şi membrii 
participanţi şi prezentate, în general, pe formulare tipizate regăsite online pe site- 
urile de prezentare a programelor; conținutul ştiinţific şi tehnic al propunerii de 
proiect redactat în conformitate cu criteriile de evaluare. 

Procedura de evaluare se bazează pe o serie de criterii precum criteriul 
relevanţei proiectului (în ce măsură tema de bază a proiectului este operaţionalizată 
prin obiectivele de bază şi se adresează unei mase cât mai mari de cetăţeni sau public 
specializat), criteriul impactului (argumentaţia care demonstrează că rezultatele 
proiectului, în cazul nostru conţinutul digital oferit, sunt de un înalt nivel calitativ şi 
cantitativ şi rezolvă o nevoie socială, economică,culturală sau educaţională); criteriul 
implementării (argumentaţia care demonstrează că este asigurată implementarea în 
condiții optime a proiectului şi că se asigură sustenabilitatea rezultatelor obţinute 
prin proiect; instituţiile responsabile cu implementarea şi/ sau în care se face 
implementarea întrunesc condiţiile juridice, administrative, de specializate pentru 
a asigura dezvoltarea şi exploatarea ulterioară a proiectului); criteriul consorțiului 
(echilibrul partenerilor din consorţiu în privinţa sarcinilor asumate şi competențele 
lor reale în derularea şi implemetarea proiectului). 

O altă problemă care trebuie clarificată când e vorba de finanţarea de 
activităţi prin proiecte este cea a cofinanţărilor (dacă sunt obligatorii în proiect; 
care este nivelul lor; cum pot fi asumate şi, mai ales, dacă instituţia poate asigura 
cofinanţarea necesară derulării proiectelor) şi a eligibilităţii cheltuielilor necesare 
derulării proiectelor (pot fi cheltuieli implicite sau absolut obligatorii precum TVA, 
dar care nu sunt eligibile în proiect şi astfel trebuie suportate din bugetul propriu 
al instituţiei). 


5.3.5.3 Susținere financiară prin parteneriate public-public și public-privat 


Parteneriatele Public - Public şi Public - Privat (PPP) pot avea un rol important 
în susţinerea digitizării patrimoniului cultural şi publicarea acestuia online. Asemenea 
parteneriate implică fonduri, tehnologii hardware, software, expertiza de digitizare 
în masă. 

În parteneriatul Public - Privat pentru digitizarea resurselor documentare din 
patrimoniul cultural şi ştiinţific al bibliotecilor se identifică trei părţi: doi parteneri 
direct implicaţi în digitizarea şi disponibilizarea documentelor şi un partener indirect, 
identificat ca fiind titularul drepturilor de autor şi/ sau a drepturilor conexe. Cele mai 
multe acorduri din această categorie implică acordurile dintre un partener comercial 

şi o instituţie culturală de tip bibliotecă, muzeu, arhivă şi au în vedere digitizarea 
documentelor exceptate de drepturile de autor. 

High Level Expert Group on Digital Libraries, în raportul final Digita/ 
Libraries: Recommendations and Challenges for the Future!*, în cazul PPP, 
formulează următarele recomandări: 

- partenerii trebuie să îşi precizeze clar obiectivele strategice şi beneficiile pentru 
cetăţeni urmărite prin proiect; 

- parteneriatul trebuie să utilizeze întreaga experienţă şi expertiză a partenerilor şi să 
aducă contribuţii complementare; 

- parteneriatul trebuie să maximizeze accesul public şi să ia în calcul prezervarea şi 
sustenabilitatea pe termen lung; 

- contextul financiar - legislaţia privind sprijinul financiar al valorificării patrimoniului 
cultural prin beneficii fiscale pentru partenerii privaţi trebuie să se extindă şi să fie 
aplicabilă şi în proiectele de digitizare; 

- drepturile de proprietate intelectuală - parteneriatul trebuie să se stabilească în 
cadrul de aplicare a legislaţiei privind drepturile de autor şi drepturile conexe; 

- domeniul public definit în context tradiţional trebuie să se regăsească cu acelaşi 
sens şi în context digital; 

- exclusivitatea - acordurile sau contractele exclusive pentru digitizare şi distribuire 
de conţinut digital din instituţiile culturale trebuie evitate (când un acord exclusiv este 
necesar pentru a furniza un serviciu de interes public, un asemenea acord trebuie să fie 
revizuit la anumite intervale de timp şi să fie transparent); 

- reutilizarea - instituţiile de cultură ar trebui să urmărească să respecte principiile 
Directivei Europene 2003/98/EC'' cu privire la reutilizarea informaţiilor din sectorul 
public; 

- organizarea şi administrarea - Parteneriatele Public-Privat ar trebui să fie 
transparente, responsabillităţile să fie clar asumate şi stipulate prin aranjamente 
formale de organizare şi administrare într-un contract între părți. 

Parteneriatele Public - Privat în care sunt implicaţi parteneri comerciali 
constituie o opţiune în cazul digitizării de masă. Din punctul de vedere al 
partenerului comercial, implicarea în activitatea de digitizare reprezintă o investiţie 
să influenţeze benefic veniturile globale şi trebuie, prin contract, să îşi protejeze 
investiţia şi să îşi precizeze clar condiţiile de participare. Grupul de lucru CENL 
privind drepturile de autor a elaborat un studiu privind digitizarea de masă cu 
parteneri comerciali!!! prin care se identifică care sunt cele mai dese solicitări ale 
partenerilor comerciali, cum se interferează toate acestea cu solicitările şi interesele 
bibliotecilor şi cu respectarea drepturilor de autor. Modelul economic de finanţare 
care să armonizeze interesele bibliotecilor, partenerilor comerciali şi titularilor 
drepturilor de autor este un model de compromis cu mai multe variante care au în 
vedere modalităţile prin care partenerul privat îşi poate recupera investiţia. Poate fi 
o variantă prin care se poate recupera investiția din exploatarea directă a resurselor 

digitale (perioadă de acces preferenţial pentru partenerul comercial- nu mai mult 
de cinci ani) sau varianta prin care accesul la resursele digitale este gratuit şi 
nerestricţionat, dar partenerul comercial îşi recupereză prin alte metode indirecte 
investiţia. Particularităţile apar şi în cazul apartenenţei sau nu la domeniul public 
a lucrărilor digitizate. 

Sponsorizarea pentru acţiunile de digitizare chiar dacă este posibilă din punct 
de vedere legal, nu este des întâlnită întrucât oferta de promovare de imagine pe 
care o poate oferi biblioteca nu este considerată atractivă pentru agenţii economici. 
Bibliotecile mici au cele mai mari dificultăţi în obţinerea de sponsorizări. 


5.3.5.4 Autofinanțarea — o componentă a asigurării sustenabilităţii pe termen 
mediu și lung a produsului informaţional 


Aflată în exploatare, o bibliotecă digitală poate să fie aducătoare de venit în 
anumite condiţii şi anume dacă documentele conţinute sunt de mare interes pentru 
utilizatori, sunt documente unicat, au o valoare ştiinţifică sau culturală deosebită, 
reprezintă prima publicare şi gradul de noutate este deosebit, reprezintă o parte 
esenţială dintr-un întreg, pot sta la baza elaborării altor produse de informare cu 
valoare adăugată etc. Pentru asemenea situaţii, se poate oferi acces cu plată. Venitul 
obținut poate reveni celui care a realizat investiția sau poate fi destinat asigurării 
sustenabilităţii proiectului prin întreţinerea şi dezvoltarea acestuia. 

Autofinanţarea este un model economic rentabil doar în cazuri excepţionale, 
precum marii editori comerciali sau furnizorii specializaţi pe servicii digitale. În 
cazul bibliotecilor, autofinanţarea serviciilor de biblioteci digitale, chiar în cazul 
bibliotecilor mari este aproape neglijabilă (în jur de 5% din necesarul de asigurare 
a sustenabilităţii).!!? Bibliotecile sunt instituţii publice, finanţate din bani publici şi, 
prin urmare, oferă acces gratuit la resursele informaţionale, cu atât mai mult când 
este vorba de lucrări din domeniul public. Produsele şi serviciile cu valoare adăugată 
pe care le pot oferi bibliotecile sunt puţin numeroase şi, de obicei, se percep tarife 
minimale care să acopere doar costurile incluse. Chiar în cazul în care sunt oferite 
documente sub incidenţa drepturilor de autor, accesul pentru utilizatori este gratuit, 
iar relaţia financiară între bibliotecă şi titularii de drepturi de autor se reglementează 
indirect prin organismele de gestiune colectivă a drepturilor de autor. Oricum, 
politica de comunicare a documentelor cu plată poate să ducă în timp la o anumită 
autofinanţare utilizată pentru întreţinerea sistemului informatic. 


5.3,5.5 Concluzii 


Realizarea unei biblioteci digitale reprezintă un demers deosebit de complex şi 
costisitor. Etapele enumerate anterior ne arată că asumarea unui proiect de digitizare 
este doar o etapă iniţială în realizarea unei colecţii sau biblioteci digitale. Întreg 
demersul trebuie să aibă în vedere respectarea unei multitudini de norme, standarde, 

protocoale necesare în fiecare etapă precum şi asigurarea sustenabilităţii pe termen 
lung. 

Realizarea, publicarea şi valorificarea de conţinut digital sunt condiţionate de 
o serie de factori care pot fi consideraţi şi obstacole:!!? 

- Tehnologia: obsolelescența rapidă a tehnologiilor, stricta specializare a 
tehnologiilor de scanare în funcţie de caracteristicile documentelor, infrastructurile 
tehnologice de stocare, comunicare şi publicare reprezintă o provocare financiară 
pentru biblioteci şi de multe ori investiţiile iniţiale pentru activităţile de digitizare 
se ridică la sume considerabile, imposibil de susţinut prin bugetul instituţiei şi, 
în plus, diversitatea tehnologică poate ridica probleme în organizarea eficientă a 
activităţilor de digitizare. 

- Formatele de digitizare şi de prezervare: perioada „experimentală” de digitizare 
a dus la apariţia a numeroase formate de stocare a documentelor digitale, 
iar digitizarea nu se efectua la nivelul exigenţelor care să permită realizarea 
documentelor digitale master. Prin urmare, prezervarea documentelor digitale după 
norme şi standarde unitare este o misiune aproape imposibilă, iar consecinţele sunt 
legate de revenirea ori de câte ori este nevoie, la documentul original şi publicarea 
de copii digitale care nu corespund necesităţilor utilizatorilor. 

- Organizarea digitizării: cadrul instituţional, administrativ, legal fie lipseşte, fie 
este incomplet sau nefuncţional în cele mai multe cazuri. Este vorba de strategiile 
şi programele instituţionale, regionale sau naţionale şi asigurarea condiţiilor 
de îndeplinire a acestora. Absența unor asemenea instrumente de coordonare 
scăzută şi, în cele din urmă, la costuri masive pentru un conţinut digital disparat, 
nediversificat, dificil de administrat şi neunitar, care nu respectă standarde şi 
norme de specialitate. 

- Drepturile de proprietate intelectuală: sunt considerate un obstacol în calea 
digitizării. Se poate observa că bibliotecile au optat pentru digitizarea documentelor 
exceptate de drepturile de autor. Negocierile cu titularii drepturilor de autor duc 
uneori la condiţii imposibil de acceptat de către biblioteci sau imposibil de susţinut 
financiar şi atunci se preferă operele din domeniul public sau operele orfane. 
Legislaţia privind drepturile de autor rămâne un aspect sensibil şi vulnerabil între 
document şi utilizator. 

- Susținerea financiară: bugetul alocat digitizării, sursele de finanţare care se pot 
utiliza pentru asemenea activităţi constituie unul din factorii cheie în succesul sau 
eşecul unor asemenea demersuri. 

Succesul realizării de colecţii şi biblioteci digitale de către o bibliotecă este 
determinat de măsura în care beneficiază de resursele informaţionale, tehnologice, 
umane şi financiare necesare şi de felul în care reuşeşte să armonizeze toţi factorii 
implicaţi într-un asemenea demers. 

5.4 PREZERVAREA, CONSERVAREA ŞI ARHIVAREA 
PATRIMONIULUI DIGITAL 


Mediul digital devine din ce în ce mai complex şi mai dificil de administrat. 
Digitizarea masivă, crearea de documente direct în format digital fără echivalent 
tradițional, dinamica extraordinară a tehnologiilor şi a aplicaţiilor informatice 
urmată şi de obsolescenţa lor la fel de rapidă, multitudinea standardelor şi 
formatelor pentru documente electronice, absenţa unor norme unitare de lucru pe 
traseul ciclului de viaţă al unui document electronic fac ca prezervarea, conservarea 
şi arhivarea documentelor şi colecţiilor digitale să devină o problemă de maximă 
importanţă pentru instituţiile deţinătoare de asemenea documente şi responsabile cu 
administrarea patrimoniului documentar ca parte a moştenirii culturale şi ştiinţifice 
naţionale. Bibliotecile sunt incluse în categoria acestor instituţii responsabile de 
constituirea, valorificarea şi prezervarea patrimoniului administrat. 


5.4.1 PROBLEMATICA SPECIFICĂ 


În prezervarea, conservarea şi arhivarea digitală este necesar să se identifice: 
ce trebuie prezervat şi arhivat, pentru cât timp, cum anume se realizează acest lucru, 
de către cine, care sunt resursele implicate, care este cadrul legal şi instituțional al 
arhivării digitale. 

Principiile prezervării, conservării şi arhivării resurselor informaţionale şi 
documentare sunt aceleaşi atât pentru resursele pe suport tradițional, cât şi pentru 
resursele digitale, diferite fiind doar modalităţile şi strategiile concrete de realizare a 
acestor operaţii. Prin urmare, trebuie păstrate, prezervate şi arhivate resursele care 
fac parte din patrimoniul instituţional, ştiinţific sau cultural conform reglementărilor 
existente la nivel naţional sau internaţional la care statele au aderat. 

UNESCO a adoptat Charte sur la conservation du patrimoine numerique!!* 
prin care recunoaşte patrimoniul digital ca parte a patrimoniului comun şi atrage 
atenţia asupra riscului ca mare parte din mostenirea culturală a umanităţii să 
se piardă în absenţa asumării unor măsuri legislative, tehnologice, financiare, 
profesionale specifice. Conform acestei Charte, patrimonial digital se compune 
din documente unice în domeniul cunoaşterii şi expresiei umane fie că sunt de ordin 
cultural, ştiinţific, educativ, administrativ, artistic, fie conţin informaţii tehnice, 
legislative, medicale sau de alt tip, create digital sau convertite sub formă digitală 
pornind de la resurse tradiționale existente. În cazul documentelor de origine 
digitală, de multe ori e dificil de identificat forma digitală iniţială sau această 
formă nu este cea mai adecvată prezentării mesajului informaţional. Documentele 
digitale se prezintă în foarte multe formate precum documente text, baze de date, 
imagini fixe şi animate, documente sonore şi grafice, aplicaţii informatice, pagini 
web, site-uri, portaluri etc. De multe ori, asemenea documente sunt efemere sau au 

o dinamică mare a conţinutului, au multiple variante. Prin urmare, problematica 
prezervării, conservării, arhivării patrimoniului digital este mult mai complexă 
decât cea a patrimoniului tradițional şi necesită o abordare specifică. Sunt avute 
în vedere caracteristicile documentelor şi colecțiilor digitale, precum şi strategii 
şi soluţii de prezervare, conservare, arhivare!!s: 

- Densitatea informaţiei pe suportul de stocare. Suportul este, în principal, 
destinat asigurării unei difuzări de masă a conţinutului şi nu pentru a servi ca suport 
de conservare. Se constată obsolescenţa suporturilor de stocare, precum şi faptul că 
nu este testată longevitatea acestora. 

- Complexitatea în utilizare. Între documentul digital şi utilizator se interpun 
sisteme de exploatare, programe aplicative şi toate trebuie să fie compatibile, pe de 
o parte, cu documentul şi formatul acestuia şi, pe de altă parte, cu tipul de calculator 
utilizat. Conservarea şi arhivarea trebuie să ţină cont de dependenţa documentului 
de tehnologiile asociate lui. 

- Multitudinea de formate. Se constată o multitudine a formatelor atât 
sub aspectul tipologiei cât şi sub aspectul versiunilor în cadrul tipologiilor. 
„Îngheţarea”conţinutului digital într-un format incompatibil cu tehnologiile hardware 
şi software duce la pierderea acestuia. 

- Instabilitatea tehnologiilor. Ciclul de viaţă al tehnologiilor este mai mic decât 
ciclul de viaţă al resurselor informaţionale şi documentare. Progresul tehnologic 
duce la uzură morală rapidă a tehnologiilor hardware şi software şi, prin urmare, 

- Dinamica producţiei de conţinut digital. Publicaţiile electronice, 
producţiile multimedia, bazele de date culturale şi ştiinţifice, site-urile internet 
etc. sunt într-o dinamică continuă. Asistăm la creşteri cantitative de resurse 
informaţionale, modificări de conţinut, coexistenţa de variante multiple ale 
aceluiaşi conţinut, conţinuturi efemere. Este o creştere cantitativă şi nu neaparat 
calitativă. Evaluarea calităţii producţiei digitale se realizează punctual, pe 
anumite aspecte de interes pentru anumite subiecte de cercetare. Prin urmare, e 
dificil de spus la nivel global ce trebuie arhivat în condiţiile de arhivare perenă 
ca parte a patrimoniului digital. 

- Instabilitatea web. Biblioteca Congresului, citată de UNESCO în studiul 
amintit, aprecia în 2003 că durata medie de viaţă a unei pagini de internet este de 
două luni şi jumătate şi aproape jumătate din conţinutul afişat pe internet dispare după 
un an. Astăzi, instabilitatea web este mult mai evidentă şi ne referim în principal la 
dinamica resurselor conţinute de site-uri şi nu neaparat la dispariţia adreselor web. 
Web 2.0 oferind posibilitatea utilizatorilor de a fi şi creatori de conţinut digital, face 
ca instabilitatea web să fie o caracteristică de bază a unui anumit tip de prezentare 
de conţinut digital şi, în acelaşi timp, face aproape imposibilă decizia de conservare 
şi arhivare perenă. 

5.4.2 INTEGRITATEA DOCUMENTULUI DIGITAL: 
CARACTERISTICI PENTRU CONSERVARE - ARHIVARE 


Documentul digital având o tipologie diversă şi, de asemenea, o structură 
complexă impune decizii şi soluţii particularizate în prezervare, conservare, arhivare. 
Este necesar să fie precizat ce trebuie prezervat - documentul ca întreg (conţinut 
informaţional + aplicaţie informatică) sau doar conţinutul informaţional. 

Se disting următoarele caracteristici care asigură integritatea unui document 
digital!!*: 

- informaţia conținută; 

- stabilitatea documentului; 

- referinţa documentului; 

- proveniența documentului; 

- contextul documentului. 

Toate aceste informaţii care condiţionează integritatea documentului sunt create 
şi trebuie să fie prezervate împreună cu obiectul digital, pe toată durata lui de viaţă. 

a) Informaţia conținută. Arhivarea pe termen lung a documentelor digitale 
are în vedere, în principal, prezervarea conţinutului informaţional, intelectual al unor 
asemenea documente. Studiile teoretice nu reuşesc să definească concret conținutul 
intelectual al unui obiect cu informaţie electronică. Se disting mai multe nivele de 
abstractizare prin care se poate defini un conţinut necesar a fi prezervat. La nivel de 
bază toată informaţia electronică este constituită dintr-o succesiune de biţi cu valorile 
O şi 1 şi fiecare obiect digital se distinge de un altul prin ansamblul exact de succesiune 
a biţilor conţinuţi. Conservarea informaţiei de la acest nivel constă în conservarea 
exactă a acestei succesiuni de biţi. Standarde şi norme pentru documentele electronice 
stipulează regulile de structurare a conţinutului informaţiei ASCII, UNICOD, SGML, 
XML, HTML — modalităţi de încapsulare într-o structură logică. 

b) Stabilitatea. Prezervarea unui document digital (a unui obiect cu informaţie 
electronică) nu trebuie să ia în considerare doar conţinutul, ci mai mult, o versiune 
stabilă şi fixă a întregului document care să nu poată fi modificat fără o identificare 
precisă şi neambiguă a versiunilor care se succed în timp. De asemenea, versiunea 
considerată de bază sau referenţială, principală poate fi marcată într-o formă 
electronică (un fel de amprentă sau filigran electronic). Există şi modalitatea 
de semnalare a variantelor succesive ale unui document prin realizarea de notițe 
individuale pentru fiecare schimbare legată de documentul de bază (vezi bazele de 
date, în special, bazele de date legislative). 

c) Referinţa. Nu este suficient ca un document digital să fie prezervat, conservat, 
arhivat. EI trebuie să fie regăsit cu uşurinţă pentru a-şi îndeplini menirea de sursă 
de informare. Pentru documentele tradiţionale, referinţele se fac prin bibliografii, 
dicţionare, cataloage, indexuri, instrumente de căutare. În spaţiul electronic este 
necesar ca referinţa să fie un link activ care să permită accesul direct la resursă sau 
un minim de explicaţii asupra condiţiilor de acces. 

Sunt mai multe metode care facilitează accesul la obiecte cu informaţie 
electronică: 

- Metode tradiţionale de descriere, dar realizate în context informatizat (de 
tipul bibliografiilor şi cataloagelor electronice) includ un link şi o posibilă descriere 
a documentului electronic (câmpul 856 din formatul MARC); 

- Obţinerea de referinţe concrete la un document electronic prin includerea 
elementelor de referință la sursă într-o parte distinctă a documentului însuşi. 
Formatul TEI (Text Encoding Initiative) — format în care informaţiile descriptive 
şi de identificare sunt incluse în antetul documentului. De asemenea, principiul este 
întâlnit şi în cazul metadatelor din formatul HTML. 

- URL (Uniform Resource Locator) inclus în HTML în paginile web, cod de 
localizare a obiectelor electronice pe un calculator din reţeaua internet!!! 

- URI -Uniform Resource Identification!!$ 

- URN — Uniform Resource Name!!? 

- URC — Uniform Resource Caracteristic!%. 

d) Proveniența. Este concept de bază al arhivării moderne şi este în legătură 
cu istoricul unui document. În contextul electronic, proveniența este strâns legată 
de stabilitatea unui document, fiind considerate importante următoarele: stabilirea 
versiunilor şi edițiilor multiple ale unui document şi de păstrare a urmelor migrării 
unui asemenea document; istoricul lanţului de conservare al unei resurse de la crearea 
sa până la prezervare, conservare, arhivare pentru a asigura autenticitatea obiectului şi 
pentru a garanta integritatea sa. Proveniența este un principiu complementar stabilităţii. 

e) Contextul. Documentul digital este dependent de contextul tehnic care 
condiționează utilizarea sa şi este legat de alte documente digitale prin link-uri în 
funcţie de propriul conţinut. Toate aceste constrângeri de utilizare pun probleme 
pentru conservarea pe termen lung. Un obiect electronic scris în HTML permite prin 
link-urile sale deschiderea unui alt obiect situat pe un alt site. A prezerva un aseme- 
nea document înseamnă a-l păstra cu toate link-urile conţinute şi cu toate obiectele 
care se deschid de la aceste link-uri. Aceasta înseamnă că trebuie asigurată periodic 
o prezervare a ansamblului web pentru a se asigura implicit, prezervarea tuturor 
obiectelor digitale şi a link-urilor care le leagă. 

Caracteristicile de comunicare ale obiectelor digitale diferă în funcţie de modul 
de comunicare offline sau online. De exemplu, CD-ROM are propriile formate de 
organizare a fişierelor diferite de formatele web. 


5.4.3 STRATEGII ŞI SOLUȚII DE PREZERVARE, CONSERVARE, 
ARHIVARE A PATRIMONIULUI DIGITAL 


Cercetări din domeniile TIC şi SIC îşi propun să dezvolte modele de arhivare 
pe termen lung a resurselor digitale ţinând cont de cele două tendinţe: asigurarea 
unei durate de viaţă cât mai lungă a suportului fizic; reînnoirea continuă a suportului 

(trecerea pe un alt suport). Învechirea suportului!?! ridică problema compatibilităţii 


programelor informatice. 

Preocupările privind conservarea informaţiei electronice datează din anii 
'80 ai secolului trecut şi se datorează organismelor instituționale responsabile cu 
prezervarea resurselor informaţionale produse prin prelucrare informatică, precum 
şi a arhivelor asociate acestor resurse. Prima problemă (şi cea mai importantă) era 
fragilitatea suportului (magnetic). La începutul anilor '90 ai secolului XX, arhivele 
impuseseră metoda de recopiere periodică a datelor de pe un suport pe altul. 
Această metodă este eficientă atunci când informaţia este codificată într-un format 
independent de platforma hardware şi software, utilizat la producere şi utilizare sau 
când o versiune superioară a unui program informatic este compatibilă cu versiunile 
precedente. 

Strategiile de arhivare, în funcție de necesităţile de prezervare, conservare, pot 
fi definite astfel: 

- Arhivare pe termen scurt (1-2 ani maxim 5 ani) presupune salvarea pe serverul 
instituţiei care deţine resursa digitală, realizarea unei variante de backup, la data 
prestabilită, decizându-se pentru fiecare document în parte dacă se elimină sau se 
trece în arhivare pe termen mediu sau lung. 

- Arhivare pe termen mediu şi lung (10 -15 ani şi, respectiv, maxim 50 de ani) 
presupune prezervarea şi conservarea resurselor informaţionale şi documentare de 
utilitate publică, cu valoare culturală, ştiinţifică, administrativă etc. Se recomandă 
stocarea acestor resurse în sisteme de informare, iar dacă sunt realizate în format 
proprietar, se recomandă conversia lor într-un format deschis pentru a fi accesibile în 
cazul actualizărilor sau schimbărilor de software specializat, realizarea de variante 
de back-up, iar la data prestabilită se decide, pentru fiecare document în parte, dacă 
se elimină sau se trece în arhivare şi conservare perenă. 

- Arhivarea perenă se aplică documentelor cu valoare permanentă. Nu există norme 
internaționale ISO privind conservarea perenă a documentelor electronice. Există 
un ansamblu de reguli de linii directoare şi convenţii (elaborate de ISO şi W3C). 
Practica se bazează pe procedeul migrării periodice. 

Suporturile de publicare şi arhivare a documentelor electronice au fost iniţial 
suporturi magnetice urmate de CD şi DVD. Acestea sunt utilizate pentru înregistrarea 
de informaţii sonore, vizuale sau aplicaţii multimedia dar, de asemenea, sunt foarte 
utilizate ca suport de arhivare pentru documente electronice de patrimoniu din 
arhive, biblioteci, muzee sau documente electronice produse de diverse instituţii. 
Producătorii anunţă pentru CD, DVD o longevitate între 75-200 de ani în funcţie 
de componentele materiale din structura discului. Nu există norme stabilite pentru 
măsurarea duratei de viaţă a unui CD sau DVD. 

Teste efectuate de către Biblioteca Congresului din SUA sau Biblioteca 
Naţională a Franţei au permis unele concluzii privind durata de viaţă a fiecărui tip 
particular de CD asigurându-se astfel reînnoirea conţinutului informaţional înainte 
ca acel disc să fie inutilizabil. Testele au confirmat că microclimatul influenţează 
radical durata de viaţă a suportului. 

Coroborat cu învechirea suportului trebuie evaluată şi învechirea tehnologiilor 
informatice asociate fiecărei resurse electronice. Componentele hardware, programele 
informatice, metodele de prelucrare a informaţiilor, toate sunt supuse unei uzuri 
morale rapide (ciclul de viaţă este, în general, de 2-5 ani). Evoluţiile tehnologice 
din ultimul deceniu arată că resursele informaţionale şi documentare digitale sunt 
produse în moduri extrem de diverse în funcţie de conținuturile informaţionale şi de 

Două soluţii sunt propuse ca răspuns la învechirea tehnologiilor!?: 

- migrarea datelor (incluzând sau nu şi migrarea formatelor); 

- emulaţia mediilor informatice. 

Migrarea datelor înseamnă transferul periodic al unei resurse electronice de pe 
un suport considerat învechit, pe altul, dintr-un context informatic (conţinut + program 
informatic) în altul. Migrarea trebuie să prezerve integritatea unui obiect digital, astfel 
încât să poată fi utilizat (căutarea informaţiei, afişarea şi utilizarea să fie identice cu cele 
din timpul iniţial al producerii resursei informaţionale). Migrarea datelor implică şi o 
reînnoire a suportului, dar nu este în mod obligatoriu o copie identică, ci un conţinut 
informaţional identic într-un nou context tehnic şi se realizează la fiecare schimbare 
a tehnologiilor informatice implicate. Migrarea formatelor presupune, de cele mai 
multe ori, trecerea unui conţinut informaţional dintr-un format în altul şi, implicit, 
modificarea structurii documentului, a fişierului care îl conţine, astfel încât să poată fi 
citit de un alt program, într-o altă aplicaţie informatică. 

Emulaţia constă în imitaţia parţială a unui sistem de către un altul într-un context 
Tehnica emulaţiilor aplicată prezervării pe termen lung a resurselor digitale înseamnă 
că se încearcă definirea unei metode care va permite compatibilizarea sistemelor 
informatice învechite cu sistemele încă incomplet cunoscute, cele ale viitorului. O 
asemenea abordare este însă în faza de cercetare. Emulaţia contextelor informatice 
înseamnă: 

- dezvoltarea de tehnici de generare (acestea includ specificaţiile calculatoarelor 
viitorului) care permit înregistrarea atributelor necesare recreării comportamentului 
documentelor actuale şi viitoare; 

- dezvoltarea de tehnici pentru înregistrarea metadatelor necesare pentru regăsirea, 
accesul la documente electronice şi recrearea lor; 

- dezvoltarea de tehnici pentru încapsularea documentelor, a metadatelor lor, a 
programelor informatice şi a specificaţiilor de emulaţie, de compatibilizare în scopul 
prevenirii alterării lor (modele OAIS — Open Archival Information System). 

Variante alternative la metodele anterioare ar fi: conservarea datelor 
şi informaţiilor pe suport hârtie (suport deja testat în timp), conservarea pe 
microformate; realizarea de variante electronice de rezervă nesupuse comunicării; 
asigurarea redundanţei patrimoniului digital supus conservării şi arhivării (soluţiile 
de back-up). 

Bibliotecile, obligate să răspundă provocărilor mediului digital, îşi extind 
funcţiile şi activităţile spre acest nou mediu de informare şi comunicare. Bibliotecile 

achiziționează DVD-uri, jocuri video, îşi digitizează propriile colecţii, arhivează 
resurse informaţionale web sau resurse create direct în format digital. Administrarea, 
valorificarea unor asemenea resurse informaţionale şi documentare, precum şi 
prezervarea, conservarea şi arhivarea lor presupun o serie de activităţi specifice. 
Analiza bunelor practici ale domeniului duce la identificarea următoarelor activităţi!?: 

- crearea de arhive, depozite digitale de încredere; 

- infrastructură partajată, soluţii de stocare back-up; 

- utilizarea de programe open source care respectă normele unitare de lucru şi 
interoperabilitate; 

- identificarea competenţelor specifice şi specializarea resurselor umane; 

- stabilirea de procese, proceduri specifice şi definirea responsabilităților la 
nivel instituţional; 

- elaborarea şi implementarea de standarde internaţionale. 


5.4.4 CADRUL NAȚIONAL ŞI INTERNAȚIONAL AL PREZERVĂRII, 
CONSERVĂRII, ARHIVĂRII'+ 


La nivel instituţional se remarcă în biblioteci preocupări privind prezervarea, 
conservarea şi arhivarea patrimoniului digital. Din păcate, cu excepţia marilor 
biblioteci, sunt activităţi sporadice, fără susţinerea financiară şi tehnologică necesare. 
La nivelul marilor biblioteci, activităţile identificate mai sus se regăsesc într-o măsură 
mai mare sau mai mică. Bibliotecile mari, în special bibliotecile naţionale, îşi asumă 
funcţia lor patrimonială şi se preocupă de dezvoltarea infrastructurii specifice; de 
crearea de arhive şi depozite digitale referenţiale de încredere; de stabilirea clară a 
responsabilităţilor, procedurilor, competenţelor specifice, precum şi de specializarea 
resurselor umane. 

La nivel naţional situaţia diferă de la ţară la ţară în măsura în care iniţiativele 
profesionale sunt susţinute de cadrul legislativ adecvat, de norme stiinţifice şi 
profesionale validate, de practici unitare ale comunităţilor profesionale. De exemplu, 
în Franţa, grupurile de experți Conseil national du livre et le livre numerique şi 
Perennisation de I'Information numerique au elaborat norme, recomandări privind 
digitizarea şi prezervarea patrimoniului digital. În Marea Britanie regăsim un 
consorțiu şi grupul de experţi Digital Curation Centre- DCC, iar în Germania 
Network Expertise in long-term STOhRage- NESTOR. 

La nivel european, Comisia Europeană a elaborat două recomandări: 
Commission recommendation on the digitisation and online accessibility of 
cultural material and digital preservation (2006/5835/EC); Council Conclusions on 
Digitisation and Online Accessibility of Cultural Material, and Digital Preservation 
(2006/C 297/01)'%, încurajând ţările membre să îşi dezvolte strategiile naţionale 
de digitizare, prezervare şi conservare a patrimoniului digital. Ca proiecte la nivel 
european pe această temă, se remarcă PLANETS, Digital Preservation Europe. 

La nivel internaţional constatăm preocupări pentru dezvoltarea de standarde, 
norme unitare de lucru, precum şi căutarea de soluţii concrete pentru prezervarea 
conţinutului digital. În 2003, UNESCO elaborează Charter for long term preservation 
0f digital heritage. Urmează International Internet Preservation Consortium cu 
scopul de a dezvolta tehnologii, programe informatice, standarde care să prezerve 
şi să facă accesibilă informația din internet generaţiilor viitoare. UDFR - Unified 
Digital Format Registry, apărut în 2009 se doreşte a fi un registru referenţial al 
formatelor digitale utilizate. 

Problematica prezervării, conservării şi arhivării patrimoniului digital este 
deosebit de complexă datorită caracteristicilor specifice ale documentelor digitale, 
generalizarii normelor şi standardelor unitare de lucru, cadrului legal incomplet şi 
imprecis, nivelului insuficient al cercetării ştiinţifice şi profesionale pe aceste aspecte. 

Responsabili privind arhivarea resurselor digitale sunt!?*: 

- Creatorii, furnizorii, proprietarii de drept care au responsabilitatea iniţială a 
arhivării documentelor electronice şi care asigură prezervarea lor. Ei pot transfera 
această responsabilitate (prin acorduri clare) unor sisteme de arhivare care preiau 
total sau parțial responsabilitatea arhivării. (Bibliotecile şi arhivele pot prelua 
responsabilităţi de arhivare; avantajele economice sunt de ambele părți şi, în 
plus, structuri de tipul arhive, biblioteci, muzee pot asigura accesul şi utilizarea 
informaţiilor). 

- Bibliotecile naţionale, prin atribuţia specifică de organizare şi administrare a 
depozitului legal național, asigură colectarea, prelucrarea, prezervarea, conservarea, 
arhivarea patrimoniului documentar al unei ţări, indiferent de suport. Prin urmare, şi 
resursele digitale constituie obiectul depozitului legal. Bibliotecile naţionale evaluează 
problemele tehnice şi juridice privind colectarea şi conservarea publicaţiilor digitale 
din rețele şi îşi dezvoltă strategii de implementare şi realizare a depozitului legal pentru 
aceste resurse digitale. 

- Comunitățile de creatori de conţinut intelectual (de exemplu, cercetătorii), 
precum şi diverse instituţii (producătoare de arhive tehnice, economice etc.) pot 
să-şi organizeze arhivele (pe termen lung) prin resurse proprii sau prin organizaţii de 
cooperare independente, organizaţii care au obligaţia de a asigura accesul la arhive în 
condiţiile reglementărilor legale existente. 

Cadrul legal al arhivării digitale lipseşte sau este insuficient dezvoltat pentru 
majoritatea statelor. Se regăsesc mai curând bune practici, iniţiative private, proiecte 
şi cercetări ştiintifice pe această problematică, standarde şi norme tehnice. Abordările 
care reglementează arhivarea conţinutului digital sunt la nivel instituţional, naţional, 
european sau internaţional şi se întâlnesc cu precădere în domeniile cultural şi 
ştiinţific, adică în acele domenii care sunt implicate inclusiv în producerea şi 
administrarera patrimoniului documentar în format tradițional. 

5.4.5 ARHIVAREA WEB 


Imensa cantitate de resurse informaţionale disponibile pe web, instabilitatea şi 
dinamica acestora fac imposibilă o arhivare exhaustivă. Fără politici şi strategii clare 
de arhivare web, resurse informaţionale importante riscă să fie pierdute. Asemenea 
politici şi strategii pot fi rezultatul iniţiativelor individuale, instituţionale sau ale 
unor proiecte colaborative şi se pot aplica la nivelul unei instituţii sau pentru un site 
individual, la nivelul unui grup de site-uri, la nivelul unui domeniu tematic dintr-o 
zonă geografică sau la nivelul unei porţiuni de internet (indentificată prin numele de 
domeniu, de exemplu: .en; .fr). 

Arhivarea web este condiţionată de o serie de probleme tehnice şi legale. 
Din categoria problemelor tehnice se pot identifica!?”: instalarea şi întreţinerea unei 
infrastructuri IT capabile să facă, în orice moment, lizibile documentele digitale; 
utilizarea programelor informatice de comprimare a conţinutului şi a serviciilor de 
protecţie a paginilor web; prezervarea contextului de lectură adică prezervarea unui 
hyperdocument cu toate linkurile sale, astfel încât să nu fie afectată semnificaţia 
mesajului informaţional; utilizarea standardelor tehnice şi profesionale în crearea 
documentelor digitale, care să permită să poată fi definite clar datele de identificare, 
provenienţă şi autenticitate necesare pentru arhivare. Aspectele legale şi juridice au 
în vedere drepturile de autor şi drepturile conexe care pot determina restricţii în 
accesul la documente incluse în arhive. 

Se pot identifica două modele de arhivare: 


- model bazat pe un sistem de arhivare închis, în care primează obiectivul prezervării 
şi conservării conţinutului digital, accesul fiind restricţionat şi controlat; 

- model bazat pe un sistem de arhivare deschis, în care sunt urmărite atât obiectivul 
prezervării şi conservării, cât şi al accesului liber la resursele arhivate; sistemul 
de arhivare deschis se poate aplica oricărei arhive web şi în special instituțiilor şi 
organizaţiilor cu responsabilități de arhivare pe termen lung şi care arhivează resurse 
informaţionale din domeniul public. 


5.4.5.1 Arhivarea conținutului unui site de către producătorul sau 
administratorul său 


Site-ul web este definit ca un sistem de publicare a resurselor informaţionale 
Şi, prin urmare, este nevoie ca în funcţie de dinamica conţinutului digital publicat 
sau la anumite intervale de timp să fie actualizat conţinutul şi să se decidă ce se 
adaugă, ce se modifică şi ce se elimină. Resursele digitale care se vor elimina pot 
fi arhivate sau pot fi eliminate definitiv. Arhivarea web are în vedere acele resurse 
digitale pentru care se ia decizia de a fi păstrate ca documente referenţiale şi care sunt 
considerate importante pentru consultări şi utilizări viitoare. 

Arhivarea conţinutului digital web ar trebui să se facă la anumite intervale de 
timp (lunar, semestrial, anual), atunci când conţinutul informaţional nu mai este de 
actualitate, când există resurse sau secvenţe redundante în același site, când se decide 
schimbarea formei de prezentare a site-ului şi dezvoltarea acestuia!*. Arhivarea 
conţinutului site-ului se poate realiza prin definirea în site a unei secţiuni de arhivare 
în care se transferă conţinutul care se doreşte a fi arhivat şi care ulterior este gestionat 
identic şi unitar cu restul site-ului; se poate crea o arhivă zip de lucru oferită sau nu, 
în acces liber sau se poate arhiva offline pe CD sau DVD. 

Back-up nu înseamnă arhivarea site-ului chiar dacă arhivarea poate implica 
back-up. Backup-ul presupune realizarea de copii identice de siguranţă pe servere 
diferite sau chiar în locaţii diferite, ca o modalitate de gesionare a riscurilor de 
eventuale catastrofe, atacuri informatice sau imposibilitate de acces de pe serverul 
principal. Arhivarea unui site presupune selectarea şi prezervarea, conservarea acelui 
conţinut digital care nu mai este de actualitate, dar care este important pe termen 
mediu şi lung şi care, prin urmare, nu poate fi eliminat. 


5.4.5.2 Arhivarea conținutului web de către producătorii, furnizorii sau 
intermediarii de conținut digital 


Arhivarea web este procesul de colectare de porțiuni din World Wide Web 
cu scopul prezervării şi conservării conţinutului digital, în aceleaşi condiţii şi 
reprezentare precum arhivarea site-urilor, în vederea asigurării accesului viitor 
pentru cercetători, istorici sau public larg!'%. Numărul imens de pagini şi site-uri web 
existente face ca arhivarea web, chiar parţială şi selectivă, să se realizeze automatizat 
şi doar cu unele excepţii, precum în cazul bibliotecilor şi arhivelor, să implice şi 
factorul uman şi să se realizeze semiautomatizat. 

Există numeroase structuri instituționale implicate în arhivarea web. Cea mai 
cunoscută organizaţie este Internet Archive care îşi propune ca, printr-un demers de 
culegere automatizată a datelor, să arhiveze întreg spaţiul web. Bibliotecile naţionale, 
arhivele naţionale, diferite consorţii şi organizaţii sunt implicate în arhivarea 
resurselor web culturale. De asemenea, există numeroase aplicaţii de arhivare web, 
precum şi firme care furnizează servicii de acest fel proprietarilor de conţinut digital. 

Din punct de vedere tehnic, arhivarea web presupune utilizarea unei serii de 
tehnici, proceduri, protocoale şi standarde specifice. Deosebit de importante sunt 
asigurarea integrității şi stabilității conţinutului digital (toate paginile şi linkurile care 
constituie site-ul web, toate imaginile fixe şi animate, orice alte aplicaţii incluse, precum 
JavaScript etc.); arhivarea metadatelor care definesc resursa digitală în scopul stabilirii 
autenticităţii şi provenienţei acesteia; asigurarea permanentă a interoperabilităţii 
sistemelor în cazul în care arhivarea şi accesul se fac distribuit, şi nu centralizat. 

Se disting mai multe metode de colectare a metadatelor şi resurselor digitale 
şi de constituire a arhivelor digitale, în funcţie de strategia de arhivare aleasă. Se 
poate opta pentru o strategie de arhivare descentralizată care presupune colectarea 

metadatelor într-o arhivă unitară şi arhivarea propriu-zisă a conţinutului digital în 
locaţia şi formele în care acesta se arhivează. Metoda este utilă în cazul arhivării 
de site-uri numeroase, cu un conţinut uniform şi stabil, dar localizate dispersat. Se 
poate opta pentru o strategie de arhivare centralizată care presupune colectarea atât 
a metadatelor de identificare, cât şi a conţinutului digital şi a site-urilor implicite. O 
asemenea metodă este utilă în cazul în care se consideră că resursele digitale sunt 
deosebit de importante şi trebuie să fie conservate pe termen lung sau chiar că trebuie 
să fie avută în vedere conservarea perenă (în special, site-urile culturale şi ştiinţifice). 
Mai poate exista şi o strategie de arhivare mixtă care permite ca alături de metadate, 
pentru unele site-uri să fie colectat şi arhivat centralizat şi conţinutul lor. Este cazul 
site-urilor volatile sau instabile, dar care au totuşi un conţinut informaţional relevant. 


5.4.5.3 Problemele specifice arhivării web 


Sunt legate de cele trei activități principale: stocarea datelor, migrarea datelor 
şi recuperarea datelor!*. 

Problemele legate de stocarea datelor: 

- structura instituţională cu atribuţii de arhivare web trebuie să îşi desfăşoare 
activitatea în conformitate cu o legislaţie specifică (legislaţie de arhivare digitală sau 
depozit legal digital şi legislaţia drepturilor de autor); 

- parcurgerea site-urilor web şi arhivarea resurselor să se facă la intervale de 
timp adecvate, astfel încât, să fie surprinsă dinamica site-urilor şi să poată fi arhivate 
şi resursele digitale care sunt modificate sau înlăturate de pe site; 

- în cazul resurselor ştiinţifice, stocarea şi arhivarea necorespunzătoare pot 
produce disfuncţionalităţi în citarea referinţelor web; de asemenea, este posibil ca în 
prelucrare să fie descrisă pagina principală, dar resursele să se găsească în paginile 
secundare; 

- sistemele de arhivare nu pot parcurge, recunoaşte şi stoca toate tipurile de 
resurse din internet, din toate tipologiile documentare; este posibil să nu poată fi 
arhivate baze de date, sesiuni interactive din web, web-ul profund; 

- costurile arhivării web determină o preferinţă pentru arhivarea selectivă sau 
tematică. 

Problemele legate de migrarea datelor: 

- formatele de stocare a datelor, sistemele hardware şi software evoluează 
extrem de rapid; se pune astfel întrebarea: la ce interval de timp trebuie să se realizeze 
migrarea datelor de pe un suport inferior pe un suport superior? 

Problemele legate de recuperarea datelor: 

- calitatea prelucrării resurselor digitale care sunt apoi arhivate determină 
calitatea regăsirii acestora în arhivele web; în arhivele web, resursele digitale sunt 
în cele mai multe cazuri reprezentate de metadatele preluate împreună cu acestea, 
dar pot fi adăugate la arhivare, se pot chiar realiza notițe bibliografice/webgrafice şi 
documentaţii special pentru arhivare; 

- în lanţul producerii, publicării, arhivării unei resurse web sunt implicaţi mai 
mulți responsabili, prin urmare, drepturile de autor, drepturile de publicare, drepturile 
de acces influenţează regăsirea şi utilizarea acestor resurse. 


5.4.6 DEPOZITUL LEGAL DIGITAL 


Depozitul legal (DL) reprezintă prevederea legală prin care toate categoriile de 
editori au obligaţia de a depune un număr de copii ale publicaţiilor editate la biblioteca 
naţională şi, eventual, la alte biblioteci din ţara respectivă. Principiul DL este stabilit 
printr-o convenţie internaţională şi transpus în legislaţia naţională a fiecărui stat cu 
scopul de a se asigura prezervarea, conservarea şi accesul la patrimoniul documentar 
prin biblioteci. Bibliotecile naţionale au funcţie patrimonială şi îndeplinesc rolul de 
agenţie naţională pentru DL de publicaţii. 

Apariţia documentelor electronice şi publicarea acestora pe internet determină 
extensia DL spre mediul digital. Dacă principiul DL este de a prezerva, conserva şi 
oferi acces la patrimoniul documentar, cultural şi ştiinţific al unei naţiuni, indiferent 
de suportul publicării, înseamnă că trebuie să fie aplicat şi pentru suportul digital, 
fie că acesta este accesibil offline sau online. Caracteristicile specifice ale mediului 
digital şi ale documentelor digitale generează o serie de probleme majore pentru 
aplicarea DL digital: probleme tehnice legate de controlul editării şi colectării, 
prelucrării, conservării, accesării documentelor digitale; protejarea drepturilor de 
autor şi a drepturilor conexe; arhivarea pe termen lung a conţinutului digital; cadrul 
legal naţional care să asigure realizarea DL digital (inclusiv penalităţile). 

Legislaţia specifică. În foarte multe ţări, cadrul legal pentru DL digital s-a 
realizat prin extensia legislației DL pentru publicaţii tradiționale, astfel încât să 
fie incluse prevederile pentru mediul digital şi pentru ca documentele digitale şi 
patrimoniul documentar naţional să poată fi reprezentat unitar, indiferent de suportul 
de publicare. În unele ţări, precum Olanda sau Elveţia, cutumele şi bunele practici 
fac posibilă funcţionarea depozitului legal fără un cadru legal precis, ci doar pa baza 
acordurilor dintre editori şi bibliotecile naţionale şi aceste practici se extind şi spre 
DL digital. În majoritatea țărilor însă, eficienţa depozitului legal este dată de cadrul 
legal bine definit care reglementează relația dintre editori şi biblioteci şi susţine 
prezervarea şi conservarea patrimoniului documentar. Depăşind nivelul naţional, 
regăsim reglementări internaţionale menite să susțină depozitul legal digital precum 
rezoluţia şi rapoartele UNESCO!:!. De asemenea, CENL (The Conference of 
European National Librarians) şi CDNL (The Conference of Directors of National 
Libraries), prin grupurile de lucru specializate, susțin elaborarea de ghiduri, 
metodologii, reglementări pentru realizarea activităţilor de depozit legal digital. 

Ce şi cum se depozitează? Documentele care fac obiectul depozitului 
legal digital reprezintă o categorie mult mai largă şi mai diversificată decât cea a 
documentelor din DL pe suport tradiţional. Sunt considerate documente digitale sau 

electronice, documentele care pentru realizarea lor, pentru publicare şi pentru acces, 
necesită utilizarea unei infrastructuri informatice adecvate. Asemenea documente 
pot să conţină text, sunete, imagini, aplicaţii informatice. Fac obiectul DL digital!*?: 

- publicaţiile digitale echivalente publicaţiilor pe suport tipărit (cărţi, ziare şi 
reviste, broşuri, postere etc); 

- bazele de date bibliografice, statistice, de imagini, cu date spaţiale etc.; 

- media, documentele multimedia, aplicaţiile multimedia interactive (de 
exemplu, jocurile electronice); 

- programele informatice şi sistemele expert. 

În cazul publicaţiilor similare celor pe suport tipărit, pot să apară situaţii specifice, 
precum existenţa şi difuzarea atât a variantei tipărite, cât şi a celei digitale; aceste variante 
pot fi identice sau nu; varianta digitală se poate difuza offline pe suport CD, CD-ROM 
sau DVD; în reţele pot fi publicate individual pe site-uri, se pot regăsi în colecţii sau baze 
de date, pot apărea variante digitale ale documentelor şi publicaţiilor publicate cu ceva 
timp înainte, dar convertite, prin scanare şi prelucrare digitală, în documente digitale. 

În cazul bazelor de date, problema specifică este dinamica acestora, adică 
modificarea, eliminarea sau adăugarea de conţinut digital. 

Includerea categoriei media în depozitul legal digital pune cele mai dificile 
probleme. Sunt multe opinii în grupurile de lucru ale bibliotecilor naționale şi ale 
experţilor UNESCO şi europeni, dacă producţiile radio-tv să facă obiectul DL digital 
sau nu. Tendinţa este ca aceste resurse informaţionale să fie incluse în depozitul 
legal digital, iar problematica lor să fie abordată în acelaşi cadru legislativ cu 
restul documentelor digitale, însă arhivarea efectivă, prezervarea şi întreg fluxul 
documentar să se facă separat pentru resursele audio-video. 

Având în vedere cantitatea imensă de resurse informaţionale şi digitale 
existente în reţele şi eterogenitatea normelor de prelucrare şi a formelor de publicare, 
s-au dezvoltat mai multe strategii de colectare a acestora pentru realizarea depozitului 
legal digital. Astfel, sunt întâlnite: 

Abordarea exhaustivă presupune colectarea tuturor site-urilor web şi a 
resurselor online corespunzătoare unui spaţiu național identificat prin numele de 
domeniu. Această selecţie se face fără nicio formă sau criteriu de selecţie privind 
valoarea patrimonială a acestora. Abordarea exhaustivă este mai curând o abordare 
teoretică, întrucât este imposibil de colectat şi arhivat tot ce se publică pe web. În plus, 
chiar în cazul teoretic în care ar fi posibilă o abordare exhaustivă, din cauza dinamicii 
conţinutului digital, tot nu ar putea fi colectate toate resursele sau variantele acestora. 

Abordarea selectivă presupune colectarea şi arhivarea de porţiuni bine definite 
din spaţiul web şi resurse online subordonate unor criterii specifice clar precizate. 
Asemenea criterii pot avea în vedere o tipologie a resurselor colectate (de exemplu, 
mass-media), un tip particular de site web (de exemplu, site-uri universitare şi de 
cercetare) sau un anumit interval de timp (de exemplu, se colectează site-urile 
naţionale, după numele de domeniu, dar la anumite intervale de timp clar precizate, 
de obicei anual sau bianual; sunt astfel colectate instantanee ale mediului web). 

Abordarea tematică presupune selectarea şi colectarea doar a site-urilor web 
şi a resurselor online subordonate unui domeniu al cunoaşterii umane sau unei teme 
precise (de exemplu, colectarea conţinutului digital web legat de un eveniment anume, 
cum ar fi un eveniment sportiv major, alegeri legislative etc.); mai există şi posibilitatea 
ca arhivarea şi colectarea să fie rezultatul unui proiect cu obiective pe o temă anume. 

Abordarea combinată este cea mai pragmatică abordare întrucât încearcă să 
reunească avantajele celorlalte abordări şi să elimine dezavantajele. 

Fluxulpatrimonial de constituire a depozitului legal digital. Aşa cum am menţionat, 
instituţiile care au responsabilitate în colectarea, prelucrarea, valorificarea, conservarea 
şi arhivarea patrimoniului documentar cultural şi ştiinţific al unei ţări sunt bibliotecile 
naţionale. Bibliotecile naţionale administrează patrimoniul documentar tradițional şi 
tot lor le revine sarcina de a administra patrimoniul digital al unei națiuni, întrucât sunt 
respectate principiile Depozitului legal chiar dacă este vorba de suport digital. 

Fluxul patrimonial începe cu identificarea producătorilor de conținut digital 
pretabil a fi inclus în depozitul legal digital. Face obiectul depozitului legal digital 
conţinutul digital cultural şi ştiinţific publicat într-o ţară sau în străinătate, dar care se 
referă la acea naţiune. Site-urile web şi resursele culturale şi ştiinţifice publicate într-un 
spaţiu naţional se pot identifica după numele de domeniu. Colectarea se poate realiza în 
baza unei reglementări legale (care poate fi o completare a Legii Depozitului Legal sau 
o reglementare specifică doar depozitului legal digital) sau prin acordul producătorilor 
de conţinut digital. Dificilă este colectarea conţinutului digital care este referitor la o 
naţiune, dar care este publicat în afara graniţelor, unde reglementările juridice nu au 
efect. În acest caz, prin DL se poate doar semnala conţinutul digital de interes şi se 
poate colecta şi arhiva conţinutul digital din domeniul public şi în acces liber. 

Cei mai cunoscuţi producători şi furnizori de conţinut digital cultural şi ştiinţific sunt 
aceiaşi ca în mediul tradițional (editorii, mass-media, mediul universitar şi de cercetare, 
persoane fizice), la care se adaugă proprietarii şi administratorii de arhive digitale, agenţiile 
guvernamentale şi instituţiile publice de profil, precum şi o categorie mult mai largă de 
utilizatori persoane juridice şi fizice. Pentru ca DL digital să poată funcţiona este necesar 
să fie identificaţi clar toți aceşti producători şi furnizori de conținut digital, să fie cunoscute 
tipurile de resurse care pot fi furnizate pentru depozitul legal digital şi să fie cunoscute şi 
asumate obligaţiile în prezervarea şi arhivarea patrimoniului documentar digital. 

Colectarea şi arhivarea conţinutului digital este o problemă preponderent 
tehnică şi se realizează pe baza principiilor motoarelor de căutare. Site-urile avute 
în vedere se parcurg la anumite intervale de timp. Se colectează conţinutul digital 
(respectându-se principiile arhivării digitale) şi se realizează depozite digitale 
patrimoniale. Documentele digitale pe suport CD, CD-ROM, DVD sunt depuse la 
bibliotecile naţionale în mod similar publicaţiilor tradiționale. Sunt arhivate separat, 
dar sunt semnalate în aceleaşi baze de date. Principala problemă o constituie costurile 
foarte mari generate de constituirea şi administrarea depozitelor digitale. 

Deosebit de important în fluxul patrimonial este ca resursele digitale care 
constituie DL digital să se regăsească în instrumente de informare şi documentare, 

precum cataloagele şi bibliografiile, astfel încât, chiar dacă nu se accesează resursa 
propriu-zisă, să existe şi să poată fi consultat referenţialul ştiinţific şi cultural naţional. 

Prelucrarea prin catalogarea, indexarea şi crearea punctelor de acces 
reprezintă activitatea prin care conţinutul digital este exprimat în înregistrări 
bibliografice şi este inclus în instrumentele de referință specifice. Prelucrarea se 
poate realiza automatizat, concomitent cu adunarea resurselor de către motorul de 
căutare (sunt asimilate metadatele inițiale ale resursei arhivate) sau semiautomatizat, 
când intervine şi factorul uman în rafinarea prelucrării, astfel încât să exprime cât 
mai precis cerinţele catalogului sau bibliografiei/webgrafiei. 

Bibliografia naţională web sau a webgrafia naţională este produsul 
informaţional final al fluxului patrimonial, alături de depozitul digital propriu-zis. 
Bibliografia naţională web este o serie a bibliografiei naţionale şi contribuie la 
realizarea Controlului Bibliografic Naţional, componentă a Controlului Bibliografic 
Universal sau, altfel spus, contribuie, alături de celelalte serii bibliografice!5, la 
înregistrarea şi evidenţa patrimoniului documentar naţional şi universal. 

Arhivarea pe termen lung este ultima etapă a fluxului patrimonial pentru resursele 
digitale şi trebuie să se realizeze în acord cu toate normele de prezervare, conservare 
şi arhivare a conţinutului digital. Trebuie avute în vedere prezervarea contextului 
tehnologic, asigurarea accesului tehnic şi, din perspectiva drepturilor de autor, asigurarea 
backup-ului, gestionarea riscurilor specifice. 

Activitatea de realizare a depozitului legal digital şi a arhivelor web este destul 
de nouă şi nu se poate vorbi de norme şi standarde universal acceptate şi utilizate. 
Mai curând, se poate vorbi de inițiative şi bune practici ale bibliotecilor naţionale!*. 
La nivel general, ca principii, atribuţii, activități, proceduri, depozitul legal digital 
este oarecum similar şi se diferenţiază ca modalitate de organizare la nivel naţional 
din punctul de vedere al implementării legislaţiei specifice şi al soluţiilor tehnice. 
Cele mai reprezentative iniţiative şi bune practici sunt întâlnite în Austria, Japonia, 
Singapore, Danemarca, Finlanda, Australia, Marea Britanie, Franţa, Norvegia. 
Sunt ţări care şi-au permis investiţiile IT necesare pentru susţinerea unui asemenea 
demers, dar care au stabilit şi cadrul legislativ clar pentru realizarea DL digital. 

Arhivarea web şi DL digital, chiar dacă au ca obiectiv prezervarea şi conservarea 
conţinutului digital, nu sunt totuşi activități identice. Se diferenţiază prin obiectivele 
lor, prin soluţiile tehnice adoptate, prin modalitatea şi nivelul de profunzime în 
semnalarea conţinutului, prin responsabilităţile instituţionale implicate şi prin cadrul 
legal necesar. Arhivarea web are ca obiectiv arhivarea conţinutului digital al unui site 
pe termen mediu şi lung, indiferent de tipul de site şi de domeniul tematic. Depozitul 
legal digital are ca obiectiv arhivarea site-urilor web şi a resurselor digitale care 
reprezintă patrimoniul cultural şi ştiinţific naţional, pe termen lung şi chiar, pentru 
unele resurse, în conservare perenă. Arhivarea web poate fi o responsabilitate a 
structurii instituţionale care administrează site-ul sau se poate realiza cu firme 
specializate şi implică soluţii tehnice adecvate soluţiilor de arhivare adoptate. DL 
digital exprimă o funcţie patrimonială naţională şi se realizează de către bibliotecile 


327 


Biblioteca digitală 


naţionale sau în coordonarea acestora, conform unui cadru legal adecvat. Alături de 
soluţia tehnică de arhivare, mai necesită şi operaţii specifice de catalogare, indexare 
şi elaborare a instrumentelor de referinţă (bibliografii web sau webgrafii). 
Exhaustivitatea în arhivarea resurselor web este un obiectiv utopic. Sunt o serie de 
limite privind arhivarea întregului conţinut digital publicat pe web. Şi dacă pe termen scurt 
şi mediu se poate vorbi de o cantitate de resurse digitale arhivate, apropiată de ceea ce se 
publică efectiv, pe termen lung, şi cu atât mai mult în cazul arhivării perene, cantitatea 
de resurse digitale arhivate este din ce în ce mai mică, bazată pe selectivitatea resurselor 
pe criterii ştiinţifice sau patrimoniale. Limitele arhivării pot fi limitele tehnice care ţin de 
nivelul investiţiei pentru asemenea activităţi, de prezervarea contextului tehnologic, de 
web-ul profund care face imposibilă culegerea tuturor datelor de pe web, de complexitatea 
site-urilor, de dificultățile în prelucrarea ulterioară a conţinutului digital arhivat, de 
prezervarea/conservarea propriu-zisă, de riscurile şi gestiunea riscurilor în prezervarea pe 
termen lung, de accesul şi drepturile de autor, de resursele umane implicate. 
Complexitatea arhivării, resursele implicate, limitele obiective existente fac 
ca arhivarea web şi depozitul legal digital să fie privite ca activități obligatorii care 
necesită o strictă specializare, norme şi proceduri specifice, cadru legal adecvat, 
precum şi o asumare instituţională şi naţională a unor asemenea funcţii şi atribuţii. 


5.5 COLECȚII ŞI BIBLIOTECI DIGITALE - PROIECTE 
REPREZENTATIVE ŞI BUNE PRACTICI 


O serie de proiecte finanţate din fonduri europene au avut ca obiectiv 
digitizarea patrimoniului cultural european în scopul creării de noi oportunităţi 
pentru ştiinţă şi educaţie, pentru asigurarea de premise de dezvoltare economică 
şi socială, pentru îmbunătăţirea accesului la informaţie a cetăţenilor europeni. 
Sunt proiecte transfrontaliere, partenerii fiind din ţări membre diferite ale Uniunii 
Europene, asigurându-se astfel interacţiunea între parteneri, promovarea diversităţii 
culturale şi lingvistice, identificarea de modele viabile şi strategii de dezvoltare pe 
termen mediu şi lung, furnizarea accesului online la conţinutul cultural european etc. 
La nivelul statelor membre UE se constată că activităţi de digitizare există deja, dar 
eforturile sunt inegale, uneori disparate şi ritmul nu este cel aşteptat. Cauzele sunt de 
cele mai multe ori financiare, organizatorice, decizionale. 


5.5.1 BIBLIOTECA EUROPEANĂ 
— THE EUROPEAN LIBRARY — TEL 


Uniunea Europeană ca o construcţie politică unitară a determinat apariţia a 
numeroase structuri instituționale sau federative reprezentative la nivel european. 
Din acest context nu puteau lipsi bibliotecile. Ideea unei biblioteci europene care 

să reunească patrimoniul documentar cultural şi ştiinţific european devine evidentă 
la mijlocul anilor '90 ai secolului trecut. Mai multe proiecte complementare care 
au sprijinit acest demers, alături de susţinerea prin documente oficiale naţionale 
şi europene, au determinat ceea ce reprezintă astăzi Biblioteca Europeană — The 
European Library (TEL) şi Biblioteca Digitală Europeană - EUROPEANA. Trebuie 
să remarcăm că în permanenţă s-a avut în vedere Europa ca spaţiu geografic, şi nu 
doar ţările membre ale Uniunii Europene. 


Proiectul Gabriel!% (1997- 2004). Gabriel - GAteway and BRIdge to Europe's 
National Libraries - primul pas în această direcţie — şi-a propus să reunească într-un 
portal web bibliotecile naţionale europene. Au fost incluse 43 de biblioteci naţionale din 
41 de ţări (Italia şi Rusia au câte două biblioteci naţionale)'*. Website-ul a fost disponibil 
în limbile engleză, germană şi franceză şi conţinea, pe lângă prezentarea şi informaţiile 
practice despre fiecare bibliotecă națională, şi informaţii despre colecțiile deţinute, 
cataloagele accesibile online (OPAC), orice alte servicii oferite de biblioteci prin internet. 


The European Library - TEL project!" (2001- 2004). Susţinut şi dezvoltat de 
Conference of European National Librarians (CENL), obiectivul acestui proiect a 
fost de a oferi un serviciu de bibliotecă “pan-european”. TEL este un proiect şi un 
serviciu colaborativ, bazat pe colecţiile şi cataloagele bibliotecilor naţionale europene 
prin care se asigură acces la resurse de informare şi cercetare pentru cercetători, 
profesionişti ai diverselor domenii şi pentru toţi cetăţenii europeni. Din punctul de 
vedere al cercetării de specialitate, TEL a încercat să rezolve problema reunirii într-un 
tot unitar a colecţiilor tradiţionale cu cele electronice, prin intermediul cataloagelor 
de bibliotecă şi să ofere acces unitar şi coerent atât în spaţiul local al bibliotecilor cât 
şi acces la distanţă. Finanţat parţial cu fonduri de la Comisia Europeană, proiectul a 
fost susținut de CENL şi s-a bazat pe implicarea efectivă a bibliotecilor naţionale din 
Finlanda, Germania, Italia, Olanda, Portugalia, Slovenia, Elveţia, Marea Britanie, 
alături de Istituto Centrale per il Catalogo Unico din Italia. Rezultatele obţinute au 
determinat şi alte biblioteci naţionale să se implice şi să devină partenere cu drepturi 
depline. Mai mult, au fost promovate şi alte proiecte complementare menite a susţine 
acest serviciu european de informare, documentare şi cercetare. 

The European Library!8. Bibliotecile naţionale europene, prin CENL şi-au 
asumat sustenabilitatea serviciului comun de informare şi documentare rezultat în 
urma proiectului TEL. Astfel, în martie 2005 a fost lansată biblioteca europeană — 
The European Library- ca un serviciu informaţional online, continuator al proiectului 
cu acelaşi nume, prin care se oferă acces gratuit la resursele informaţionale şi 
documentare, în 20 de limbi, existente în bibliotecile naţionale din Europa. Resursele 
pot fi digitale sau bibliografice (înregistrări bibliografice ale documentelor non- 
electronice). De ce bibliotecile naţionale? Pentru că la nivelul fiecărei ţări, biblioteca 
naţională este biblioteca care are rolul de a capitaliza, organiza, prelucra, conserva 

şi valorifica patrimoniul documentar național prin funcţiile sale specifice (depozit 
legal, control bibliografic naţional, centru naţional de conservare şi prezervare, 
centru metodologic etc). Misiunea şi viziunea bibliotecii europene se bazează pe 
aceste caracteristici unice ale bibliotecilor naţionale datorate funcțiilor şi atribuţiilor 
lor specifice. 

În momentul actual, Biblioteca Europeană este susținută de 48 de Biblioteci 
Naţionale Europene, membre CENL şi reprezintă punctul unic de acces către 
resursele bibliotecilor naţionale din Europa. 


TEL-ME-MOR!* (2005- 2007) — a fost un proiect finanţat de Comisia 
Europeană prin Programul Cadru eContent+ şi a avut două mari obiective: 

- să susţină 10 biblioteci naţionale din noile state membre ale UE să devină 
membre cu drepturi depline în The European Library — TEL. Este vorba despre 
bibliotecile naţionale din Cipru, Republica Cehă, Estonia, Ungaria, Lituania, Letonia, 
Malta, Polonia, Slovacia şi Slovenia; 

- să stimuleze şi să faciliteze participarea instituţiilor din noile state membre 
UE la proiecte finanţate cu fonduri europene. 


TEL plus! (2007- 2009) — a fost un proiect care şi-a propus în principal 
dezvoltarea, extinderea şi îmbunătăţirea serviciilor portalului The European Library. 
Un al doilea obiectiv a fost susținerea României şi Bulgariei să devină membre cu 
drepturi depline în TEL. A fost un proiect finanţat, de asemenea, în cadrul Programului 
eContent+ şi a fost coordonat de Biblioteca Naţională a Estoniei. 

Prin rezultatele sale, TEL plus a consolidat TEL şi a reprezentat un pas 
important către Europeana, Biblioteca Digitală Europeană. 

FUMAGABA!"! (2008-2009) — a fost un alt proiect TEL, care a avut ca scop 
integrarea colecţiilor bibliotecilor naţionale din Macedonia, Moldova, Ukraina, 
Albania, Georgia, Armenia, Bosnia-Herzegovina, Azerbaidjan. Partenerii din acest 
proiect sunt biblioteci membre CENL şi proiectul a fost finanţat de către Agenţia 
Elvețiană pentru Dezvoltare şi Cooperare. 


Alte proiecte menite a susține Biblioteca Europeană sunt : 

ARROW - Accessible Registries of Rights Information and Orphan Works. 
ARROW este un proiect al unui consorţiu de biblioteci naţionale, editori, organizaţii 
de gestiune colectivă a drepturilor de proprietate intelectuală, asociaţii europene şi 
naţionale şi are ca obiectiv realizarea unui registru unic de înregistrare a informaţiilor 
privind drepturile de autor şi a drepturile conexe şi, în acelaşi timp, şi un registru 
privind privind operele orfane şi drepturile asupra acestora. Se doreşte astfel să 
se faciliteze publicarea digitală şi în acces online a documentelor din patrimoniul 
documentar cultural şi ştiinţific. ARROW facilitează identificarea titularilor de 
drepturi de proprietate intelectuală, clarificarea tipurilor şi statutul acestor drepturi 
(inclusiv cazul operelor orfane sau al operelor din domeniul public), permite 

relaţionarea organismelor, agenţiilor de gestiune colectivă a drepturilor de autor. Este 
un referenţial care sprijină bibliotecile sau alţi deținători de resurse informaţionale 
şi documentare să identifice cine este titularul unor asemenea drepturi de proprietate 
intelectuală, cine gestionează asemenea drepturi, cum se poate obţine permisiunea de 
utilizare şi/ sau publicare. În perioada 2011- 2013 s-a derulat proiectul ARROWplus 
menit a contribui la îmbunătăţirea facilităților oferite de infrastructura existentă şi 
pentru a atrage mai mulți participanţi contribuitori la acest registru european. 


CACAO Project!*- Cross — Language Access to Catalogues and Online 
Libraries. Acest proiect şi-a propus realizarea unei infrastructuri care să permită 
integrarea de funcţionalităţi multilingve pentru biblioteci digitale şi cataloage de 
bibliotecă. TEL este un agregator pentru resurse bibliografice şi colecţii digitale 
din bibliotecile naționale europene într-o singură interfaţă multilingvă. Implicarea 
CACAO Project a contribuit la stabilirea modalităţilor de acces, înţelegere, navigare 
în conţinut textual multilingv din biblioteci digitale şi cataloage de bibliotecă, 
facilitând astfel utilizatorilor finali acces eficient la resursele digitale. CACAO 
Project a contribuit la îmbunătăţirea funcţionalităţilor TEL. 


După cum se poate observa, mai multe proiecte complementare, subordonate 
unei strategii unitare şi coerente, au contribuit la realizarea unui serviciu important 
de informare şi documentare reprezentat de sistemul integrat de acces la colecţiile 
bibliotecilor naţionale europene. De la început s-a avut în vedere nu doar accesul 
integrat printr-un portal la aceste colecţii, ci şi dezvoltarea autonomă a acestui produs 
informaţional, astfel încât să fie cu adevărat un suport util de cercetare şi informare 
şi să exprime aspectele de multiculturalism şi multilingvism specifice Europei. 
Pentru a se asigura sustenabilitatea, dezvoltarea Bibliotecii Europene s-au instituit 
structuri administrative precum TEL Management board, Grupul executiv TEL şi, de 
asemenea, s-au implicat CENL şi bibliotecile naţionale membre pentru a se asigura 
coordonarea, definirea direcțiilor de dezovltare, evaluarea periodică, stabilirea de 
parteneriate, implicarea în proiecte, asigurarea sustenabilităţii financiare etc. 

În evoluţia sa ca serviciu informaţional, TEL a contribuit alături de CENL, la 
realizarea unui alt proiect de amploare destinat în primul rând bibliotecilor şi extins şi 
către muzee, arhive, alţi deținători de resurse informaţionale şi documentare: Biblioteca 
Digitală Europeană — EDL project (2006 — 2008), devenită ulterior EUROPEANA. 

Biblioteca Europeană - TEL, construcţie rezultată din mai multe proiecte 
complementare şi prin susţinerea şi contribuţia directă a bibliotecilor naţionale 
europene, a contribuit la crearea infrastructurii cunoaşterii culturale şi ştiinţifice în 
Europa prin abordarea colaborativă şi concertată a problemelor tehnico-economice, 
în scopul asigurării accesului integrat la colecţii şi cataloage de bibliotecă şi 
diversificării produselor şi serviciilor cu valoare adăugată oferite tuturor categoriilor 
de utilizatori. 

5.5.2 BIBLIOTECA DIGITALĂ EUROPEANĂ - EUROPEAN 
DIGITAL LIBRARY - EUROPEANA 


Un proiect concret, parte a inițiativei „Digital Libraries” şi care are în vedere 
valorificarea patrimoniului cultural european este European Digital Library — EDLI*. 
European Digital Library — EDL (2006- 2008) este finanţat de Comisia Europeană 
în cadrul Programului eContent+ şi este o extindere a The European Library - TEL, 
fondat de CENL. Scopul proiectului este de a oferi accesul multilingv la colecţiile 
digitale ale bibliotecilor şi ale altor instituţii culturale din țările membre printr-un 
singur punct de acces. Iniţial în proiect au fost implicate zece biblioteci naţionale din 
Uniunea Europeană (Belgia, Grecia, Islanda, Irlanda, Liechtenstein, Suedia, Norvegia, 
Spania, Luxemburg sub coordonarea Germaniei), care şi-au propus să aibă peste 50 de 
milioane de înregistrări digitale accesibile printr-un singur punct de acces (cataloage 
bibliografice şi colecţii digitale). Proiectul a beneficiat de experienţa şi susţinerea 
TEL în derularea sa. Datorită implicării CENL în 12010 Digital Libraries, bibliotecile 
partenere s-au susţinut reciproc în dezvoltarea aspectul multilingv al interfeţelor. The 
European Library — TEL sau Biblioteca Europeană este fundamentul organizaţional 
pentru realizarea Bibliotecii Digitale Europene. 

EDL se adresează aceloraşi utilizatori şi grupuri ţintă ca şi TEL: comunitatea 
academică şi de cercetare, comunităţile profesionale din domeniul ştiinţelor 
informaţiei (bibliotecarii şi alte profesii legate de informaţie); sectorul industriei 
creative şi culturale (edituri, librării şi alte tipuri de structuri intermediare, centre 
naţionale şi multinaționale ale industriei şi economiei bazate pe cunoaştere, muzee, 
arhive şi, nu în ultimul rând, cetăţeanul, publicul larg cu nevoi de informare şi 
cunoaştere. 


EUROPEANA 

De la începutul anului 2008, European Digital Library — EDL intră într-o 
nouă etapă a evoluţiei sale. A devenit EUROPEANA şi îşi propune să implice în 
realizarea de conţinut digital toate ţările membre CENL. Comisia Europeană susţine 
ca iniţiativa realizată la nivelul bibliotecilor să se extindă şi la nivelul muzeelor, 
arhivelor şi a oricăror altor structuri care au rol în conservarea şi valorificarea 
patrimoniului cultural european. Acest proiect este susținut de EDL Foundation şi 
CENL. Prototipul Europeana!“ a fost lansat pe 20 noiembrie 2008 cuprinzând valori 
de patrimoniu, culturale şi ştiinţifice din fiecare ţară europeană şi oferind acces direct 
la peste 4,2 milioane de obiecte digitale din peste o mie de instituţii participante 
(biblioteci, muzee, galerii, arhive, colecţii audio, filme şi TV) într-o interfaţă 
multilingvă în 26 de limbi. 

Începând cu EDLner, continuând cu EDL project, se poate observa că Europeana 
ca serviciu informaţional este rezultatul unui plan strategic în mai multe etape. 

Obiectivul principal al proiectului este de a realiza din Europeana un serviciu 
reprezentativ de informare, documentare şi cercetare care să exprime principiile 


332 


Elena Tirziman 


europene de acces la informaţie pentru toţi cetăţenii şi de a servi ca infrastructură 
pentru alte produse şi servicii de informare. Pentru îndeplinirea acestui obiectiv 
trebuie să fie coroborate eforturile ţărilor europene, prin politicile şi activităţile lor 
naţionale, cu eforturile şi politicile la nivel european. Remarcăm astfel că Europeana 
este un proiect în care implicarea şi asumarea la nivel politic este componentă a 
politicilor şi strategiilor europene şi ale ţărilor membre. 

Strategiile de dezvoltare au în vedere conţinutul digital (dezvoltare, diversificare, 
diseminare, drepturi de proprietate intelectuală, validare), infrastructura tehnologică, 
sustenabilitatea financiară şi utilizatorii (tipologiile utilizatorilor şi coroborat cu 
acestea produse şi servicii diversificate şi, pe cât este posibil, personalizate). 


Europeana - Proiecte asociate. O serie de proiecte, finanţate din eContent+ sunt 
complementare proiectului Europeana şi contribuie la îmbunătăţirea infrastructurii 
tehnologice şi la diversificarea conţinutului digital. 

Project EuropeanaConnect!* are ca obiectiv principal realizarea de componente- 
cheie care să permită web semantic, management OAI, infrastructură de acces multilingv, 
cadru de acordare a licenţelor, altfel spus, un proiect axat pe dezvoltarea infrastructurii 
tehnologice care să permită organizaţiilor deţinătoare de conţinut digital să lucreze unitar 
şi să relaționeze pentru dezvoltarea serviciilor cu valoare adăugată (de acces mobil, 
adnotare, interfeţe spaţio-temporale cu utilizatorul), furnizare de conţinut audio pentru 
Europeana. La acest proiect au participat 30 de parteneri şi a fost coordonat de Biblioteca 
Naţională a Austriei. 

Relaţionarea directă cu Europeana a constat în implicarea comună în 

dezvoltarea infrastructurii tehnologice prin componente care să extindă şi să 
consolideze capacităţile tehnice ale portalului, punerea în aplicare de soluţii pentru 
accesul multilingv al utilizatorilor, susţinerea obiectivelor comune ale celor două 
proiecte, asigurarea unei metodologii comune de monitorizare şi evaluare a tuturor 
utilizatorilor care interacționează cu portalul Europeana şi serviciile cu valoare 
adăugată, dezvoltarea de licenţe-cadru Europeana pentru interoperabilitate şi acces 
la conţinut. 
Project European Film Gateway'"are ca obiectiv principal realizarea unui 
portal online care să fie punctul unic de acces la imagini în mişcare şi materiale legate 
de cinema din arhivele cinematografice europene şi din cinemateci. Conţinutul avut în 
vedere se referă la 65 de colecţii individuale, aproximativ 24 000 de ore de film şi clipuri 
de film, inclusiv documentare, caracteristici de film, jurnale, filme experimentale etc., iar 
imaginile avute în vedere sunt fotograme de film, inclusiv postere, fotografii, desene etc. 
şi materiale-sunet, ca interviuri, piste de sunet etc., precum şi documente de arhivă de tip 
text care conţin diverse însemnări, programe, periodice, documente de cenzură. Dincolo 
de conţinut, acest proiect este important pentru infrastructura tehnologică specifică pe 
care o dezvoltă şi o promovează, pentru standardele de prelucrare şi de interoperabilitate, 
pentru abordarea problematicii specifice a drepturilor de proprietate intelectuală. 

Relaţionarea directă cu Europeana a constat în dezvoltarea aspectelor tehnice 
de interoperabilitate şi acces, îmbogățirea şi diversificarea conţinutului digital, 
managementul şi gestionarea comună a drepturilor de proprietate intelectuală, 
servicii de implementare, dezvoltarea platformei web. 


Proiectul Europeana Local sau EDL local are ca obiectiv principal agregarea 
de conţinut digital din instituţii locale europene precum muzeele regionale şi locale, 
biblioteci, arhive şi instituţii de audio-vizuale. EDL local a aplicat la nivel local principiile 
emise de Europeana de integrare de conţinut digital, de utilizare a standardelor de 
interoperabilitate şi de accesibilitate a conţinutului digital din biblioteci, muzee, arhive, 
de stabilire a procedurilor de lucru pentru realizarea şi agregarea de conţinut digital. 

Relaţionarea directă cu Europeana a constat în activităţile şi partajarea bunelor 

practici privind utilizarea metadatelor, analiza conţinutului digital, implementarea 
şi utilizarea standardelor Europeana şi agregarea conţinutului digital, asistenţa în 
managementul proiectului. 
Project Athena! are ca obiectiv principal consolidarea, încurajarea şi 
sprijinul acordat instituţiilor muzeale de a participa la Europeana, contribuind astfel 
la integrarea diferitelor sectoare ale patrimoniului cultural, cu scopul final de a 
integra diferite contribuţii şi diferite tipologii documentare în Europeana. Proiectul 
s-a axat pe aspectele tehnice, de infrastructură tehnologică pentru a facilita accesul 
la conţinutul digital aparţinând muzeelor europene, pe problematica drepturilor 
de proprietate intelectuală pentru muzee. S-a configurat o reţea de reprezentanţi 
naţionali ai proiectului Azhena pentru a susţine utilizarea standardelor specifice şi 
pentru promovarea poiectului Europeana urmărindu-se astfel elaborarea liniilor 
directoare pentru îmbogățirea conţinutului cu informaţii GIS! şi pentru a face 
disponibil conţinutul agregat prin Europeana din septembrie 2009. 

Relaţionarea directă cu Europeana a constat în analiza conţinutului şi 

asistenţa în asigurarea interoperabilității, coordonarea furnizorilor de conţinut 
digital, contribuţiile la problematica drepturilor de autor, managementul proiectului 
complementar cu obiectivele Europeana. 
Project PrestoPrime!* are ca obiectiv principal cercetarea şi dezvoltarea de 
practici şi soluţii cost-eficienţă pentru conservarea pe termen lung de obiecte media 
digitale şi găsirea de modalităţi de creştere a accesului la arhive prin integrarea 
online a mass-media europene cu bibliotecile digitale. Acest lucru este posibil prin 
dezvoltarea de instrumente şi servicii specifice, livrate printr-o reţea Competence 
Center şi promovate prin intermediul Asociaţiei Europene a Audiovizualului. 

Relaţionarea directă cu Europeana a constat în implicarea în implementarea 
standardelor de interoperabilitate transdisciplinare, contextualizarea metadatelor, 
realizarea modelelor de prezervare şi conservare pe termen mediu şi lung a 
conţinutului digital audiovizual, validarea conţinutului digital. 

Project APEnet!5! are ca obiectiv principal reunirea într-un portal a 
documentelor digitale de arhivă astfel încât să se ofere cetăţenilor acces unitar la 
arhivele publice şi chiar ale diferitelor organizaţii printr-un singur punct de acces. 
APEnet este un TEL al arhivelor. Accesul liber la arhive din spaţiul european 
contribuie la definirea identităţii populațiilor europene, la înţelegerea istoriei, 
culturii şi civilizaţiei europene şi a statelor membre. APEnet are, de asemenea, o 
puternică relaţie cu Europeana şi cu alte portaluri europene care deţin informaţii 
cu privire la arhive, cum ar fi Michael şi QVIZ. Portalul APEnet conectează şi 
va conecta diferite iniţiative de arhivă pe internet şi acţionează şi va acţiona ca 
un catalizator puternic în eliminarea pe cât posibil a obstacolelor rămase în calea 
accesului la informaţii despre arhive din Uniunea Europeană şi resurse culturale 
importante pe care le deţin. 

Relaţionarea directă cu Europeana a constat în implicarea în implementarea 
standardelor de interoperabilitate, asistență în implementarea proiectului şi în 
managementul de proiect. În ceea ce priveşte integrarea conţinutului digital în 
Europeana, APEnet este agregator pentru Europeana prin utilizarea standardelor 
tehnice de interoperabilitate. 


Project BHL-Europe!? are ca obiectiv principal promovarea biodiversităţii 
în limbile europene la nivel global, printr-un portal multilingv cu instrumente de 
căutare pentru a facilita regăsirea informaţiilor. BHL-Europe şi-a propus să ofere 
un punct de acces multilingv pentru căutare şi regăsire a conţinutului digital prin 
intermediul bibliotecii Europeana. Proiectul dezvoltă, de asemenea, strategii 
şi modele operaționale pe termen lung de conservare şi dezvoltare durabilă a 
conținuturilor digitale rezultate din diferite programe naţionale. Un obiectiv 
specific al proiectului este şi diseminarea informaţiilor legate de digitizarea 
resurselor culturale reprezentative pentru diferite comunităţi europene în scopul 
promovării biodiversităţii şi asigurării că rezultatele proiectului sunt cunoscute 
şi utilizate de către utilizatori ţintă şi că abordarea propusă se adresează direct 
nevoilor utilizatorilor. 

Relaţionarea directă cu Europeana a constat în implicarea în implementarea 
standardelor de interoperabilitate, asistenţa în managementul de proiect, implicarea 
în problematica drepturilor de proprietate intelectuală, în diseminarea şi exploatarea 
proiectului. 


Project Europeana Travel! are ca obiectiv principal realizarea de conţinut 
digital pe teme de călătorii şi turism şi integrarea acestui conținut în Europeana. 
Conţinutul provine de la biblioteci universitare importante şi biblioteci naţionale. 
De asemenea, se urmăreşte consolidarea colaborării între CENL şi LIBER (Ligue 
des bibliotheques europeennes de recherche) contribuind astfel la difuzarea bunelor 
practici de digitizare în biblioteci. LIBER poate deveni un agregator de conţinut 
digital pentru bibliotecile de cercetare. 

Relaţionarea directă cu Europeana a constat în implicarea în planificarea 
digitizării pentru unii parteneri, dezvoltarea soluţiei de agregator pentru LIBER, 
implicarea în coordonarea şi managementul proiectului. 


Project Judaica Europeana are ca obiectiv prezentarea istoriei iudaismului în 
Europa şi integrarea accesului la patrimoniul cultural iudaic european. 


Project MIMO - Musical Instrument Museums Online are ca obiectiv principal 
crearea, prin Europeana, a unui singur punct de acces la informaţii şi conţinut digital 
privind colecţii de instrumente muzicale aflate în muzee europene. 

Relaţionarea directă cu Europeana a constat în realizarea interoperabilităţii 
bazelor de date şi integrarea colecţiilor în Europeana, utilizarea unitară a tezaurului şi 
clasificărilor, managementul de proiect şi diseminarea rezultatelor. 

S-a estimat că, din contribuţia proiectelor adiacente, colecţiile Europeana s-au 
îmbunătăţit cu aproximativ un milion de obiecte digitale. 

Alte proiecte dezvoltate cu susținerea Europeana mai sunt: 

Enumerate!*, proiect derulat în perioada 2011 — 2014 cu scopul de a administra 
informaţii statistice privind digitizarea, prezervarea prin digitizare şi accesul online 
la patrimoniul cultural european. Biblioteca Europeana a fost consultant şi unul 
dintre partenerii importanți implicați. 

Diggicore!%, proiect derulat în perioada 2012 — 2013 cu scopul de a identifica 
modele de comportament ale comunităţilor de cercetare utilizând ca punct de plecare 
articolele din Europeana. Se încearcă astfel să se detecteze tendinţele în diferite 
discipline de cercetare şi impactul citărilor asupra evoluţiei unui domeniu. 

Europeana Cloud!*, proiect derulat în perioada 2013 — 2016 cu scopul de a 
realiza un sistem bazat pe cloud pentru Europeana şi agregatorii săi pentru a putea 
oferi un nou conţinut, un nou mediu de stocare, o nouă platformă şi noi instrumente 
şi servicii pentru cercetători. Europeana Cloud se consideră cel mai bun exemplu de 
bună practică a lucrului în reţea la nivelul infrastructurilor dezvoltate până acum. 


Europeana Newspapers!, proiect derulat în perioada 2012 — 2015 cu scopul 
de a cumula peste 30 de milioane de pagini de ziare digitizate la nivel european. 
Proiectul a reunit 23 de parteneri, iar Europeana a fost agregatorul, oferind 
un mecanism centralizat de regăsire şi integrând conţinutul rezultat în portalul 
Europeana. 

LERU Law Portal'*, proiect derulat pe parcursul anului 2014, la comanda 
LERU (League of European Research Universities) cu scopul de a realiza portalul 
de prezentare a publicaţiilor, cu acces liber, ale instituţiilor participante (12 membri 
din 21 ai LERU). 


CENDARI*, proiect derulat în perioada 2012 — 2016 cu scopul de a oferi 
şi facilita accesul la arhivele şi resursele existente în Europa pentru studiul istoriei 

medievale şi moderne. De asemenea, s-au dezvoltat instrumente digitale adecvate 
pentru cercetătorii din aceste domenii. Europeana a contribuit la dezvoltarea 
strategiei de conţinut şi de asigurare a sustenabilităţii pe termen lung. 


5.5.3 MANUSCRIPTORIUM - ENRICH - REDISCOVER 


Manuscriptorium!'“, proiect coordonat de Biblioteca Naţională a Republicii 


Cehe, are ca scop construirea unui mediu virtual de cercetare pentru domeniul 
resurselor istorice. Manuscriptorium a început prin colectarea şi disponibilizarea 
prin internet a informaţiilor privind resursele istorice de tip carte conectate, la o 
bibliotecă virtuală de documente digitizate. 

Proiectul Manuscriptorium îşi are originile în programul UNESCO 
Memory of the World din 1992. Republica Cehă a participat în acest program cu 
proiectul Memoriae Mundi Series Bohemica, proiect care a permis identificarea şi 
reprezentarea în context electronic a cărților vechi. Experienţa acumulată a făcut 
posibilă dezvoltarea ulterioară, începând cu 2002, a proiectului Manuscriptorium 
cu scopul de a realiza o bibliotecă digitală care să permită accesul prin internet la 
cartea veche, manuscrise, carte rară sau bibliofilă şi, în egală măsură, să creeze un 
context electronic de informare, documentare şi cercetare. Principalii contribuitori 
la acest proiect sunt bibliotecile, muzeele, arhivele şi alte instituţii de cultură 
deţinătoare de patrimoniu cultural de acest tip. Ca orice bibliotecă, şi biblioteca 
digitală Manuscriptorium deţine un catalog online şi permite accesul la documente 
full text. Catalogul acestor resurse este deosebit de accesibil din punctul de vedere al 
utilizatorului şi oferă informaţii detaliate despre fiecare document istoric inclus — se 
indică unde poate fi găsit documentul fizic şi pentru multe documente este oferită şi 
varianta digitală. 

Obiectivul Manuscriptorium este de a oferi acces online la ce înseamnă 
patrimoniu cultural scris datat înainte de 1800, cu precădere manuscrise şi carte veche, 
dar şi alte tipuri de documente din categoria documentelor arhivistice (documente 
istorice, acte administrative, hărți etc.) ca o prioritate secundară. Toate documentele 
digitale din Manuscriptorium reprezintă copia unui document original existent fizic 
într-o colecţie sau copia unui document care nu mai există în format fizic în original. 
Criteriile pe care trebuie să le îndeplinească un document pentru a putea fi inclus în 
Manuscriptorium sunt: 

- valoarea şi semnificaţia documentului în raport cu obiectivele bibliotecii 
digitale Manuscriptorium; 

- utilizarea din punct de vedere tehnic a informaţiei despre document 
(metadatele) şi a informaţiilor incluse în document (full-textul, imaginea, sunetul, 
dacă există); 

- calitatea şi fiabilitatea datelor. 

Biblioteca Naţională a Republicii Cehe îşi asumă decizia finală de includere a 
unui document în sistemul Manuscriptorium. 

Platforma Manuscriptorium a fost gândită de la început pentru a fi un serviciu 
informaţional confortabil şi util pentru utilizatori. S-a avut în vedere posibilitatea 
trecerii de la un document istoric la altul, proceduri de acces şi comunicare, utilizarea 
unei interfeţe unitare indiferent de calculatorul de pe care se solicită acces şi unde 
este acesta localizat. Dincolo de posibilitatea de căutare unitară în colecţii disparate 
aflate în instituţii diferite şi de facilităţile de utilizare a imaginilor regăsite, valoarea 
adăugată a bibliotecii digitale Manuscriptorium este dată şi de instrumentele şi 
aplicaţiile de regăsire, evaluare şi utilizare oferite. Un exemplu relevant este sprijinul 
acordat în regăsirea informaţiei utile şi a documentelor în contextul multilingv creat 
în Manuscriptorium. O altă facilitate oferită utilizatorului este aceea de a-şi putea 
particulariza utilizarea Manuscriptorium, de a-şi crea un profil de utilizator şi de a-şi 
realiza propria bibliotecă virtuală pe domeniul său de cercetare. 

Proiectul ENRICH!* - European Networking Resources and Information 
concerning Cultural Heritage este o etapă superioară în evoluția Manuscriptorium şi 
este dezvoltat în cadrul programului eContent+. De asemenea, coordonat de Biblioteca 
Naţională a Republicii Cehe, ENRICH are ca scop agregarea virtuală a informaţiilor 
privind documente patrimoniale vechi, în special, manuscrise şi incunabule şi alte 
documente istorice. Scopul principal este acela de a furniza accesul neîngrădit la 
documente patrimoniale vechi din diferite instituţii de cultură din Europa astfel încât 
să se creeze un spaţiu virtual partajat de cercetare. ENRICH este construit pe platforma 
Bibliotecii Digitale Manuscriptorium, care la data depunerii propunerii de proiect, deja 
reuşise să agrege şi să managerieze date din 46 de colecţii din Cehia şi din străinătate. 
ENRICH s-a derulat în perioada 1 decembrie 2007 — 30 noiembrie 2009. În această 
perioadă a reuşit să reprezinte şi să permită accesul online la mai mult de 5 milioane de 
pagini de la partenerii direcţi şi sute de mii de pagini de la partenerii asociaţi. Partenerii 
ENRICH sunt instituţii din Europa deţinătoare de patrimoniu cultural adecvat scopului 
proiectului: biblioteci naţionale, biblioteci universitare, arhive, instituţii muzeale sau 
de cultură. Consorţiul ENRICH, constituit din 18 parteneri a fost susţinut de un număr 
destul de mare de alte instituţii deţinătoare de importante colecţii documentare. Intenţia 
de a coopera în derularea proiectului a fost exprimată, printre alţii, de bibliotecile 
naţionale din Ungaria, Kazahstan, Moldova, Polonia, România, Serbia, Suedia, Turcia, 
precum şi de biblioteci universitare din Bratislava, Heidelberg. 

Biblioteca Naţională a României a contribuit la proiectul Manuscriptorium/ 
ENRICH cu cărţi româneşti vechi datând din secolele XVI - XVII. Aceste materiale 
au o valoare istorică şi artistică deosebită. Cea mai mare parte a acestor lucrări de 
patrimoniu o reprezintă lucrările religioase, dar sunt, de asemenea, şi cărţi de drept 
sau de istorie. 

Proiectul REDISCOVER (Reunion of Dispersed Content: Virtual Evaluation 
and Reconstruction) este un exemplu de valorificare a bibliotecii digitale 
Manuscriptorium în scopul utilizării şi promovării patrimoniului cultural naţional 

şi european. Proiectul iniţiat de Biblioteca Naţională a Cehiei este realizat în cadrul 
programului de cooperare europeană, Culture Program 2007 — 2013 şi s-a derulat în 
perioada 2009 — 2010. 

Pornind de la obiectivele specifice ale acestui program de a oferi un suport 
circulaţiei transnaționale a operelor şi bunurilor culturale şi promovarea dialogului 
intercultural, patru biblioteci naţionale (Biblioteca Naţională a Republicii Cehe, 
Biblioteca Naţională a Poloniei, Biblioteca Naţională a Lituaniei şi Biblioteca 
Naţională a României) şi-au propus să adune, să reconstruiască virtual şi să facă 
accesibile colecţiile dispersate în Evul Mediu târziu şi epoca modernă timpurie, 
în special din timpul Războiului de 30 de ani (1618 — 1648), perioadă în care 
s-au produs mari distrugeri în spaţiul germanic şi în ceea ce este cunoscut azi ca 
Europa Centrală. Documentele selectate conform acestor criterii au fost digitizate 
şi integrate în biblioteca digitală pe platforma Manuscriptorium.com. Fiecare ţară 
participantă a organizat o expoziţie care să ilustreze conceptul care a stat la baza 
selecţiei materialelor valorificate în cadrul proiectului. 

Selecţia Bibliotecii Naţionale a Cehiei s-a realizat în jurul unor teme 
reprezentative pentru cultura central-europeană în Evul Mediu: activitate misionară şi 
predici (lucrări de Peregrinus, Milicius, lohannes Silvanus, Thomas Ebendorfer ş.a., 
Universităţi (Praga, Cracovia, Viena, Heidelberg), literatură medievală latină, franceză, 
germană, cehă, polonă, bielorusă (Chretien de Troyes — Perceval, Niebelungenlied, 
Alexandreis), mişcarea religioasă boemiană, Reforma în Cehia, cronici şi alte scrieri. 

Biblioteca Naţională a Lituaniei a prezentat o selecție de documente medievale 
referitoare la istoria relaţiilor polono-lituaniene în Evul Mediu şi a instituţiilor religioase 
lituaniene, documente referitoare la Marele Ducat al Lituaniei. 

Biblioteca Naţională a Poloniei a subliniat conceptul de unitate creştină 
europeană prin lucrări valoroase, manuscrise cu caracter religios (Wilanow Codex 
(sec. XV), Biblia. Testamentum Novum (jumătatea sec. XV), Psaltirea Sankt Florian 
(sec. XIV-XV), Miscellanea theologica (1426-1428) ), mişcarea Reformei în spaţiul 
Central European şi istoria relațiilor polono-lituaniene. 

Biblioteca Naţională a României a selectat pentru expoziţie şi pentru integrarea 
în platforma Manuscriptorium, din fondurile de incunabule şi carte veche străină ale 
Serviciului Colecţii Speciale, un număr de 254 volume acoperind în timp perioada 
1477 — 1620. Conceptul expoziţiei române: felul în care a descoperit Europa aflată 
în pragul modernităţii spaţiul locuit de români. 

Biblioteca digitală Manuscriptorium se integrează în Biblioteca Europeană — 
TEL prin procedeul harvesting, culegerea datelor realizându-se la nivel de înregistrări 
bibliografice (Dublin Core). Documentele din Manuscriptorium de regăsesc şi în 
Europeana întrucât TEL este subagregator pentru biblioteca digitală europeană pentru 
documente istorice şi, prin urmare, orice document regăsit în Manuscriptorium şi în 
TEL se regăseşte şi în Europeana. 


339 


Biblioteca digitală 
5.5.4 GALLICA- BIBLIOTECA DIGITALĂ A FRANŢEI 


GALLICA!* este biblioteca digitală a Bibliotecii Naţionale a Franţei 
(Bibliotheque Nationale de France - BNF), bibliotecă patrimonială şi enciclopedică 
care oferă acces gratuit la colecţii tematice. Gallica este accesibilă pe internet din 
octombrie 1997. Chiar de la lansare a fost un serviciu de informare şi documentare 
accesibil tuturor categoriilor de utilizatori şi a integrat permanent inovaţia tehnologică, 
devenind un adevărat mediu digital de cercetare şi documentare. 

Colecţiile iniţiale Ga/lica sunt reprezentate de documente cu valoare 
patrimonială, ilustrând cultura şi civilizația franceză şi influenţa acesteia în 
Europa şi în lume. Corpusul documentar selecționat pentru a constitui o bibliotecă 
enciclopedică este compus din documente rare, bibliofile, documente de referință 
din domenii diverse cum ar fi istorie, literatură, ştiinţă, filosofie, drept, economie 
şi ştiinţe politice. Un fond important este şi fondul de traduceri care ilustrează 
cultura francofonă în lume. Ga/lica oferă acces la toate tipurile de media: materiale 
tipărite (monografii, periodice şi ziare) în format imagine şi format text, manuscrise, 
înregistrări audio, materiale grafice, hărţi şi planuri etc. În evoluţia sa, s-au stabilit 
priorități de dezvoltare a bibliotecii digitale, s-a realizat carta documentară, s-au 
stabilit parteneriate care au permis crearea şi publicarea de conţinut digital. 

Gallica oferă acces la următoarele categorii de fonduri documentare: 

- Fonduri libere de efectul drepturilor de autor, reprezentate de opere din 
domeniul public sau opere pentru care s-au negociat drepturile de publicare cu 
titularii drepturilor de autor. Aceste colecţii sunt digitizate de Biblioteca Naţională 
a Franţei prin programele sale de digitizare în masă, prin activitatea curentă sau alte 
programe complementare. 

- Fondurialepartenerilorpublici (biblioteci,centre de documentarespecializate, 
institute de cercetare). Aceste colecţii au fost selectate pentru complementaritatea 
lor ştiinţifică şi tehnică cu documentele din colecţiile BNF. Aceste documente sunt 
indexate în Ga/lica, dar rămân disponibile pe site-ul partenerului şi prin intermediul 
protocolului OAI-PMH, bibliotecile digitale sunt accesibile din Gallica. 

- Fonduri de documente cu drepturi de autor, furnizate de către partenerii 
comerciali ai BNF. Aceste colecţii sunt disponibile pe site-urile acestor parteneri de 
afaceri în regimul de acces prevăzut de fiecare dintre aceştia. 

Carta documentară Gallica stipulează principiile de dezvoltare ale bibliotecii 
digitale astfel încât patrimoniul cultural francofon să fie exprimat echilibrat în colecţiile 
conţinute. Astfel, sunt propuse publicului teme care să conţină documente care se 
regăsesc în mai multe colecţii aparținând mai multor departamente ale bibliotecii 
naţionale; sunt propuse corpusuri documentare de autor reunindu-se documente 
din tipologii diferite şi pe suporturi diferite; se păstrează un raport echilibrat între 
diferitele epoci istorice şi între corpusul documentar care exprimă cultura şi cel care 
exprimă ştiinţa şi tehnologia. Priorităţile se subordonează politicii de valorificare şi 
promovare a patrimoniului documentar, dar şi solicitărilor utilizatorilor. Prioritare 

în digitizare au fost instrumentele bibliografice care constituie un referenţial de 
bază pentru cercetare; din punct de vedere lingvistic şi geografic au fost preferate 
colecțiile franceze; ca acoperire cronologică s-a pus accentul pe perioada modernă 
considerată o perioadă prolifică pentru producţia intelectuală franceză, dar nu a fost 
ignorată nici perioada medievală. Administratorii Gallica consideră că trei domenii 
sunt în prezent bine acoperite: istoria, literatura de specialitate, ştiinţa. 

Una din provocările la care a răspuns Gallica a fost oferirea accesului la 
documente aflate sub incidenţa drepturilor de autor. A fost o etapă experimentală care 
a permis definirea unui cadru de lucru cu editorii, inclusiv cadrul tehnic, armonizarea 
aspectelor legislative şi contractuale, realizarea unui posibil model economic de 
furnizare a accesului online la documente. S-a convenit asupra unui contract de 
nonexclusivitate între BNF-Gallica şi editori sau e-distribuitori (aceştia putând să 
îşi distribuie lucrările digitale şi pe alte canale) şi asupra faptului că BNF-Gallica 
nu joacă nici un rol comercial, ci doar intermediază accesul. Din punctul de vedere 
al accesului şi al ergonomiei accesului, documentele digitale sunt în diferite formate 
(cărţi electronice, PDF, RPC etc.), sunt proceduri de căutare simplificate (căutări în 
textul integral, descriere, cuprins, pagina de titlu, rezumat etc.). Din punct de vedere 
economic, au fost experimentate mai multe modele economice cu diferite politici de 
preţ şi, în final, s-a convenit să se permită accesul liber la elementele de referinţă ale 
documentului (coperţile, pagina sau paginile de titlu, cuprinsul, rezumatul, eventuale 
descrieri sau prezentări, recenzii etc.), consultarea parţială a lucrărilor, accesul cu 
plată la textul integral prin e-distribuitori, iar preţul este, în general, 50% din preţul 
documentelor tipărite, dar pot exista şi oferte în care preţul este diminuat semnificativ. 


5.5.5 GOOGLE BOOKS" 


Nucleul proiectului Google Books datează din 1996, când cofondatorii 
Google, Sergey Brin şi Larry Page se implică într-un proiect de cercetare susţinut de 
Stanford Digital Library Technologies Project. Proiectul avea ca obiectiv realizarea 
unei biblioteci digitale care să fie un serviciu informaţional pentru comunitatea 
universitară. Ideea lor a fost de a realiza colecţii de documente digitale, rezultate 
din digitizarea documentelor tipărite, indexate apoi automatizat şi prin metode 
biblioteconomice , astfel încât să se poată stabili legăturile între documente, să se 
determine relevanţa conţinuturilor şi să se poată realiza o analiză scientometrică şi 
bibliometrică, importantă pentru mediul ştiinţific. 

Inspirat de proiectele de digitizare în curs de desfăşurare în întreaga lume şi, 
în special, din mediul american!*, Google decide, în 2002, să se implice activ în 
digitizarea colecţiilor de bibliotecă. Implicarea Google duce la realizarea digitizării 
de masă a multor colecţii din bibliotecile universitare şi la publicarea lor pe site-uri 
web. Anul 2003 este destinat experimentării diferitelor tehnologii de scanare 
ajungându-se la tehnicile “non-distructive” de scanare de mare viteză şi, în paralel, 

sunt rezolvate o serie de probleme tehnice privind prelucrarea conţinutului digital, 
prelucrare imagine sau OCR-izare (recunoaştere optică de caractere, inclusiv pentru 
fonturi neobişnuite sau alte particularități neobişnuite în 430 de limbi diferite) şi 
dezvoltarea de software specifice. 

În 2004 este semnat un parteneriat cu Biblioteca Bodleiană a Universităţii din 
Oxford privind digitizarea în trei ani a unui milion de cărţi din secolul XIX, cărți din 
domeniul public, care au ieşit de sub incidenţa drepturilor de autor. Google Print este 
anunţat la Târgul de la Frankfurt în Germania şi editorii care se alătură programului 
sunt: Blackwell, Cambridge University Press, University of Chicago Press, Houghton 
Mifflin, Hyperion, McGraw-Hill, Oxford University Press, Pearson, Penguin, Perseu, 
Princeton University Press, Springer, Taylor & Francis, Thomson Delmar etc. 

Parteneriatele cu Harvard, Universitatea din Michigan, New York Public 
Library, Oxford şi Stanford au dus la o estimare de peste 15 milioane de volume 
pretabile a fi digitizate din colecţiile acestor instituţii. În anul următor, 2005, 
Google Print îşi lărgeşte parteneriatele şi către ţările europene: Austria, Belgia, 
Franţa, Germania, Italia, Olanda, Spania şi Elveţia afirmând şi reafirmând principiul 
organizării resurselor documentare şi informaţionale din întreaga lume şi oferind 
accesul universal la acestea. Tot în 2005, Google donează trei milioane de dolari 
Bibliotecii Congresului pentru a ajuta la realizarea World Digital Library, care îşi 
propunea să ofere acces online la o colecţie de documente rare şi unice din întreaga 
lume. Pentru a exprima mai bine conţinutul informaţiilor oferite, Google Print 
îşi schimbă denumirea în Google Books şi îşi consolidează poziţia dominantă în 
domeniul bibliotecilor digitale. 

Începând cu 2006, Google Books se preocupă, în principal, de disponibilizarea 
informaţiilor, de îmbunătăţirea modalităţilor de acces şi de utilizare a resurselor. 
Crearea de conţinut digital nu mai constituia o problemă datorită multiplelor 
parteneriate realizate şi a experienţei în digitizarea de masă. Pentru Google Books 
provocările sunt legate acum de inovarea tehnologică şi de disponibilizarea lucrărilor 
aflate sub incidenţa drepturilor de autor şi a drepturilor conexe. Se experimentează, 
în strânsă colaborare cu editorii, metode inovatoare de a vinde cărţi online. 

Sunt lansate o serie de îmbunătăţiri ale serviciului Google Books Search 
pentru a-l face mai util şi mai uşor de utilizat. Astfel: 

- operele aparţinând domeniului public şi în acces liber pe site, pot fi descărcate 
gratuit în format PDF; 

- interfaţa de navigare este modernizată şi devine mult mai prietenoasă cu 
utilizatorii şi permite o serie de facilităţi în regăsirea documentelor; 

- sunt experimentate noi modalităţi de interacţionare între utilizatori şi 
de carte; legătura dintre o locaţie amintită într-o carte şi harta acelei zone sau chiar 
legătura cu Google Earth; urmărirea unui pasaj, a unui aspect, a unei teme într-o 
colecţie de cărţi; realizarea de către utilizatori a unei biblioteci personalizate prin 
selecţia documentelor de interes pentru ei etc.). 

Google Books este un serviciu electronic care se adresează tuturor actorilor 
implicaţi în canalul informaţional autor-utilizator. Autorii sunt sprijiniți în 
demersul lor de a-şi adăuga operele în colecţiile Google Books; sunt informaţi 
asupra drepturilor de autor sau drepturilor conexe care însoțesc lucrarea; îşi pot 
proteja lucrările de multiplicări sau realizări de copii ilegale; în cazul în care 
lucrează cu editori pot să-şi clarifice relaţia de publicare cu aceştia în raport cu site- 
ul Google Books sau pot pur şi simplu să îşi prezinte lucrările pe site-ul bibliotecii 
digitale, iar printr-un link să fie accesată lucrarea de pe pagina lor personală. 
Relaţia cu editorii este instituţionalizată printr-un parteneriat în care sunt precizaţi 
termenii şi condiţiile de publicare, drepturile şi obligaţiile partenerilor. Editorii 
pot afla cum îşi pot include producţia editorială în colecţiile Google Books şi cum 
pot beneficia de avantajele oferite de acest serviciu informaţional în susţinerea 
activităţii lor, pot şti în ce măsură publicul cititor este interesat de oferta 
editorială prin monitorizarea traficului pentru fiecare titlu în parte; sunt informaţi 
asupra măsurilor de protecţie a documentelor împotriva utilizărilor ilegale etc. 
Deosebit de importante sunt precizările legate de drepturile de autor, publicare, 
multiplicare, care îi revin editorului, precum şi condițiile de retragere a ofertei 
editoriale din colecţiile Google Books. Pentru editori, Google Books este un factor 
de marketing de mare impact. Distribuitorii de carte utilizează facilităţile IT ale 
platformei bibliotecii digitale pentru a prezenta şi promova lucrările. Aplicaţii 
informatice fac posibile căutările în text, vizualizări integrale sau parţiale ale 
conţinutului, descărcări parțiale etc., opţiuni de cumpărare sau de descărcare 
gratuită pentru anumite lucrări şi pentru anumite intervale de timp sau spaţii 
geografice. Bibliotecile îşi glisează activitatea spre mediul digital şi prin Google 
Books, îşi diversifică produsele şi serviciile oferite utilizatorilor, îşi promovează 
colecţiile şi aduc în atenţia publicului larg un patrimoniu documentar reprezentativ. 
Bibliotecile partenere în acest proiect sunt, cu precădere, bibliotecile naţionale şi 
bibliotecile universitare. Utilizatorii, ca beneficiari finali ai documentelor digitale, 
au la dispoziţie o serie de facilități şi aplicaţii informatice care să vină în sprijinul 
activităţilor lor de informare, documentare şi cercetare sau chiar comerciale (în 
cazul în care cumpără documente). 

Google Books, prin dimensiunea sa cantitativă, prin tipologia şi numărul 
partenerilor implicaţi, prin facilitățile oferite utilizatorilor, rămâne cel mai mare 
proiect de bibliotecă digitală, de fapt, un serviciu informatic care reuneşte întregul 
lanţ al cărții de la creare, editare, distribuire, prelucrare până la utilizarea în multiple 
forme şi opţiuni şi care, în egală măsură, valorifică atât dimensiunea cultural — 
ştiinţifică cât şi pe cea comercială a unui document digital. Chiar dacă problemele 
legate de drepturile de autor au determinat Google Books să îşi redimensioneze 
activitatea şi să îşi regândească politica de acces, rămâne cel mai mare, mai fiabil şi 
mai complex proiect de bibliotecă digitală. 

5.5.6 BIBLIOTECA DIGITALĂ A LUMII 
- WORLD DIGITAL LIBRARY 


WORLD DIGITAL LIBRARY !%- WDL este un proiect comun al Bibliotecii 
Congresului din Statele Unite ale Americii şi UNESCO, destinat realizării unei 
biblioteci digitale care să prezinte valori culturale din întreaga lume. Parteneri în 
acest proiect sunt biblioteci, arhive şi instituţii educaţionale şi culturale din Statele 
Unite şi din întreaga lume şi beneficiează de susţinerea financiară a unui număr de 
companii şi fundaţii private. Această bibliotecă digitală a fost lansată în aprilie 2009 
la Centrul UNESCO din Paris. 

Proiectul reuneşte pe un portal documente rare şi preţioase — cărţi, reviste, 
manuscrise, hărți, stampe şi fotografii, filme şi înregistrări sonore — reprezentative 
pentru culturile lumii. Interfața WDL este o realizare grafică deosebită permițănd 
căutarea după multiple criterii şi în diferite modalităţi, inclusiv căutare vizuală. 
Instrumentele de navigare şi descrierile conţinutului sunt oferite în limbile arabă, 
chineză, engleză, franceză, portugheză, rusă şi spaniolă, dar în WDL sunt prezente 
mult mai multe limbi întrucât documentele sunt în limba lor originală. Site-ul este 
destinat tuturor categoriilor de utilizatori, dar şi utilizatorilor specializaţi, studenți, 
profesori şi oameni de ştiinţă, fiind, în egală măsură, un serviciu de informare, dar 
şi de cercetare. 

World Digital Library publică pe internet, gratuit şi în format multilingy, 
documente semnificative din ţări şi culturi din întreaga lume. Obiectivele principale 
ale WDL sunt: 

- promovarea înţelegerii internaţionale şi interculturale; 

- extinderea volumului şi varietăţii conţinutului cultural pe internet; 

- furnizarea de resurse informaţionale şi documentare pentru mediul 
educaţional, oameni de ştiinţă şi publicul larg; 

- stimularea instituţiilor partenere să se implice în activităţi de digitizare astfel 
încât să se reducă decalajul digital în interiorul unei ţări şi între ţări. 

În colecţiile acestei biblioteci digitale se pot consulta: manuscrise, hărți, 
cărți rare, partituri muzicale, înregistrări sonore, filme, stampe, fotografii, desene şi 
planuri arhitecturale. 

Documentele digitale din WDL pot fi uşor accesate după criterii precum: loc, 
timp, subiect, tipul de document şi instituția parteneră care a contribuit cu resurse 
digitale. De asemenea, pot fi localizate, printr-o aplicaţie specifică, printr-o căutare 
cronologică, pe durată nedeterminată segmentată în mai multe etape istorice. Aceste 
multiple opţiuni de căutare în site au la bază realizarea de grupuri de documente 
interactive geografic, o regrupare a documentelor după criterii cronologice, capacităţi 
avansate IT de vizualizare şi interpretare. 

WDL, poate fi privită şi ca o expoziţie în care descrierile pentru fiecare 
document şi interviurile cu responsabilii despre elementele recomandate furnizează 
informaţii suplimentare. 

Biblioteca Digitală Mondială este deschisă tuturor instituțiilor care au 
documente digitale reprezentative pentru cultura şi civilizaţia din care provin şi 
care utilizează standardele profesionale specifice şi întrunesc condiţiile tehnice de 
interoperabilitate. 


5.5.7 DEPOZITE DIGITALE INSTITUȚIONALE 


Mediul digital a produs schimbări importante în lumea documentară şi în 
canalul informaţional autor-utilizator. Intermediarii, reprezentaţi de editori şi librari 
îşi pierd exclusivitatea pentru activitățile lor. Institutele de cercetare, universităţile, 
Astfel, au apărut depozitele digitale instituţionale. 

Sunt numeroase definiții privind depozitele instituţionale: 

Clifford Lynch!% consideră depozitul instituţional al unei universităţi, un set de 
servicii oferite de o universitate pentru membrii comunității sale în scopul gestionării 
şi difuzării de materiale digitale create de instituţie şi de membrii comunităţii sale. 
Serviciile oferite includ prelucrarea şi organizarea materialelor digitale, accesul, 
difuzarea şi conservarea pe termen lung. 

Mark Ware!” asimilează depozitele instituționale colecţiilor digitale şi 
condiţionează existenţa lor de utilizarea standardului de interoperabilitate OAI-PMH 
ca o condiţie de acces eficient la resursele informaţionale. Definiţia lui Raym Crow!68 
discută potenţialul depozitelor instituționale de a schimba sistemul de comunicare 
ştiinţifică. Acesta consideră că depozitele digitale ar permite un control eficient, 
cantitativ şi calitativ asupra producţiei ştiinţifice universitare şi ar modifica modelele 
de comunicare şi evaluare ştiinţifică, ar extinde accesul la cercetare, controlul asupra 
fondurilor de cercetare, ar duce la creşterea concurenţei şi ar reduce puterea de 
monopol a revistelor ştiinţifice, ar întări rolul bibliotecilor. Depozitele instituţionale 
au potenţialul de a servi ca indicatori de calitate pentru o universitate demonstrând 
relevanţa ştiinţifică, socială şi economică a activităţilor sale de cercetare, crescând 
astfel vizibilitatea instituţiei, statutul său public. Charles W. Bailey !* se axează 
pe diversitatea de materiale digitale care pot fi conţinute într-un depozit digital 
instituţional, cum ar fi e-printuri, rapoarte tehnice şi de cercetare, teze şi dizertaţii, 
studii şi articole, materiale didactice. Unele depozite instituţionale sunt folosite ca 
platforme de publicare pentru publicaţii electronice. 

Caracteristicile care definesc un depozit digital instituţional ar fi: apartenenţa 
administrativă şi ştiinţifică la o instituţie sau comunitate profesională producătoare 
de resurse documentare şi informaţionale; tipologie diversă a documentelor digitale 
conţinute; set de servicii oferite prin acest produs informaţional; capacitatea 
tehnologică de interoperabilitate cu alte sisteme, organizarea documentară pe 
principiul arhivelor deschise astfel încât să se realizeze prelucrarea documentară, 
accesul eficient şi conservarea şi prezervarea pe termen lung. 

Nu toate arhivele sau colecţiile digitale sunt şi depozite digitale instituţionale: 
site-uri personale ale oamenilor de ştiinţă, chiar dacă oferă acces şi la alte publicaţii 
electronice în afara publicaţiilor proprii (sunt un demers individual şi nu reprezintă 
o instituţie); arhivele electronice ale unui departament din cadrul instituţiei (chiar 
dacă oferă acces la e-printuri proprii sau alte materiale digitale, dar dacă nu oferă 
acces la o mare varietate de tipuri de materiale pentru întreaga instituţie, nu pot 
exprima instituţia ca întreg); arhive instituţionale care oferă acces la un singur tip de 
document; e-printurile (nu respectă criteriul diversităţii tipologice a documentelor 
digitale); arhive digitale pe o singură disciplină academică. 

Pentru a se realiza şi dezvolta la nivel instituţional, în principal, în universităţi, 
depozite digitale, ar trebui să se respecte o serie de principii: 

- să fie suport pentru conţinut digital şi să promoveze crearea şi actualizarea 
rezultatelor cercetării în mediul digital; 

- să sprijine şi să promoveze inovarea cercetării legate de conţinutul digital în 
toate colecţiile şi pentru toate domeniile şi disciplinele; 

- să ofere suport tehnic pentru colaborare şi să promoveze colaborarea la nivel 
naţional şi internaţional în vederea gestionării eficiente a conţinutului digital şi a 
asigurării interoperabilităţii; 

- să asigure conexiune între mediul digital de cercetare, mediul de formare 
profesională şi mediul administrativ; 

- să respecte şi să utilizeze standardele specifice care asigură prelucrarea 
conţinutului digital, interoperabilitatea, dezvoltarea de servicii informatice, 
autentificarea şi autorizarea etc. 

Iniţiative de depozite digitale instituţionale”: 

- Open Archive Initiative dezvoltă şi promovează standarde de interoperabilitate 
pentru a facilita difuzarea de conţinuturi digitale. Participanţii, Biblioteca 
Congresului, Harvard, Virginia Tech, Los Alamos, Cornell, CNI, FSN şi Fundaţia 
Mellon contribuie la realizarea unui depozit instituţional multidisciplinar folosind 
metadate comune. 

- DSpace MIT este o platformă software open source care permite captarea 
şi transmiterea de lucrări, distribuirea acestora şi prezervarea pe termen lung a 
colecțiilor digitale. DSpace îşi propune realizarea pe principiile federalizării a unei 
colecţii de resurse intelectuale din instituţiile de cercetare din lume. 

- Harvard Digital Repository Service (DRS) este serviciul informaţional al 
Universităţii Harvard, bazat pe un sistem de stocare şi regăsire a documentelor digitale. 

- Flexibil şi extensibil Digital Object Repository Architecture (Fedora) este 
o fundaţie pentru dezvoltarea bibliotecilor digitale interoperabile şi a arhivelor şi 
depozitelor instituţionale şi se bazează pe utilizarea serviciilor web şi XML. Este 
un serviciu dezvoltat în comun de către Universitatea din Virginia şi Universitatea 
Cornell şi sponsorizat de Fundaţia Mellon. 

- ARL Canada (CARL) este un proiect de realizare a unui depozit instituţional 
cu documente şi colecţii digitale de la nouă universităţi canadiene. 

La nivel european se remarcă proiectul DRIVER- Networking European 
Scientific Repositories!!, care are ca scop construirea la nivel european a 
infrastructurii de depozite digitale pentru mediul ştiinţific. Aceasta va consta într-o 
reţea virtuală de depozite digitale fizic distribuite şi gestionate la nivel local din 
universităţi şi institute de cercetare din toate ţările europene. Prin această platformă 
informaţională pot fi accesate publicaţii ştiinţifice (rapoarte, documente de lucru, 
pre şi post-printuri de articole şi cărţi ale universităţilor şi instituţiilor de cercetare 
etc.) şi produse ale instituţiilor de cercetare şi, de asemenea, li se oferă cercetătorilor 
posibilitatea de a-şi face cunoscute rezultatele cercetării lor. Depozitele instituţionale 
contribuie la îmbunătăţirea vizibilităţii rezultatelor cercetării şi constituie o parte 
importantă a infrastructurii digitale pentru cercetarea europeană. 

Iniţiativa DRIVER se bazează pe reţelele naţionale existente care aplică 
standarde comune în publicarea, comunicarea şi arhivarea documentelor şi colecţiilor 
digitale şi oferă servicii comune pentru managerii de depozite digitale şi utilizatorii 
de conţinut digital academic!7?. 

Portalul de căutare DRIVER oferă accesul la reţeaua de arhive şi depozite 
digitale cu un conţinut din mai multe discipline academice, cu peste 2,5 milioane de 
publicaţii ştiinţifice. Este vorba de 249 de depozite din 33 de ţări. 


5.6 DIGITIZAREA ÎN BIBLIOTECILE DIN ROMÂNIA 


La nivelul României se constată că activităţi de digitizare există deja, dar 
eforturile sunt inegale, uneori disparate şi ritmul nu este cel aşteptat. Cauzele sunt de 
cele mai multe ori financiare, organizatorice, decizionale. Se remarcă, în principal, 
inițiativele instituţionale generate de dorinţa de a publica pe site documente 
reprezentative din colecţii sau documente rezultate din implicarea în proiecte care au 
ca obiectiv crearea şi publicarea de colecţii digitale, dar şi digitizare din raţiuni de 
prezervare, conservare. 


5.6.1 DIGITIZAREA LA NIVELUL SISTEMULUI NAȚIONAL DE 
BIBLIOTECI 


Când vorbim despre digitizarea la nivelul sistemului naţional de biblioteci 
avem în vedere, pe de o parte, o abordare politico-administrativă de prezervare şi 
valorificare prin digitizare a patrimoniului documentar, iar pe de altă parte, realizările 
individuale sau colaborative ale bibliotecilor româneşti. 


5.6.1.1 Inițiativa de realizare a Bibliotecii Digitale a României 


O abordare politico-administrativă a digitizării patrimoniului documentar la 
nivel naţional s-a realizat şi se realizează ca urmare a necesităţii transpunerii în context 

naţional a recomandărilor Comisiei Europene: Commission recommendation on the 
digitisation and online accessibility of cultural material and digital preservation 
(2006/585/EC!%); Council Conclusions on Digitisation and Online Accessibility of 
Cultural Material, and Digital Preservation (2006/C 297/01)!4. 

Ministerul Culturii şi Cultelor a avut iniţiativa promovării unei Politici Publice 
de realizare a Bibliotecii Digitale a României, în acord cu cele două recomandări ale 
Comisiei Europene!%5. Biblioteca Naţională a României a fost implicată în definirea 
şi fundamentarea acestei politici publice. Toate demersurile procedurale de definire, 
promovare, susținere a Propunerii de Politică Publică s-au derulat în perioada 
august- decembrie 2007. În 18 ianuarie 2008 această Politică Publică a fost aprobată 
de Guvernul Românie şi a putut fi consultată pe site-ul MCPN. 

Principiul de la care s-a pornit în definirea politicii publice amintite, a fost că 
Biblioteca Digitală a României este o structură unitară de reprezentare a patrimoniului 
cultural naţional în format digital, respectându-se accesibilitatea la resursele digitale 
printr-un singur punct de acces, dar, în acelaşi timp, respectându-se şi o organizare 
tematică şi instituţională. Astfel, s-au definit următorii piloni tematici: 

Patrimoniul documentar scris (biblioteci). 

Patrimoniul mobil (muzee, colecţii). 

Patrimoniul audio-vizual (arhive audio-vizuale). 

Patrimoniul imobil (monumente, arheologie). 

Patrimoniul arhivistic. 


S-a decis ca Patrimoniul arhivistic să fie abordat într-o etapă ulterioară, ce va 
face probabil subiectul unui alt document de politici publice. 

Pentru modulul sau pilonul tematic «biblioteci», Biblioteca Naţională a 
României a elaborat un studiu de fezabilitate la nivelul sistemului de biblioteci 
publice din România în scopul identificării condiţiilor minimale de promovare şi 
implementare a unei asemenea politici publice în domeniul bibliotecilor'”€. Studiul a 
avut la bază un chestionar distribuit bibliotecilor judeţene (care au şi rol metodologic 
pe raza teritoriului deservit), Bibliotecii Academiei, Bibliotecii Centrale Universitare 
din Bucureşti (ulterior chestionarul a fost distribuit şi altor biblioteci universitare 
pentru a extinde rezultatele cercetării). Au fost urmărite aspectele privind resursele 
informaţionale şi documentare deţinute de biblioteci, implicarea acestora în activităţi 
şi proiecte de digitizare, resursele umane şi tehnologice deţinute, dificultățile posibile, 
viziunea asupra procesului de digitizare a colecțiilor deţinute. 

Principalele teme urmărite în studiul de fezabilitate elaborat de Biblioteca 
Naţională a României sunt: 

- cadrul legislativ naţional; 

- obiectivele avute în vedere de biblioteci în transpunerea în format digital a 
patrimoniului documentar deţinut; 

- resurse informaţionale şi documentare aflate în biblioteci din România şi 
cum sunt acestea prezervate şi valorificate; 

- o abordare la nivel naţional a procesului de digitizare prin stabilirea unei 
strategii, a unei metodologii de lucru unitare. 

Strategia naţională privind digitizarea trebuie să aibă în vedere identificarea 
proiectelor de digitizare deja existente; identificarea priorităţilor de digitizare 
ale bibliotecilor şi documentele propuse spre digitizare; selecția documentelor/ 
colecţiilor ce urmează a fi digitizate, definirea criteriilor pentru stabilirea corpusului 
documentar reprezentativ, aspectul juridic, cu cele două componente: dreptul de 
proprietate intelectuală şi dreptul de difuzare; identificarea echipamentelor şi a 
software-ului, soluţiile de digitizare, instruirea persoanelor din bibliotecă, costurile 
implicate. 

Prin compartimentul Biblioteca digitală din Biblioteca Naţională a României 
s-au gestionat informaţiile specifice semnalate şi multe au fost actualizate!”. 

Pe baza datelor extrase din răspunsurile la chestionare s-au desprins câteva 
idei: 

- Bibliotecile au fondurile structurate în funcție de tipologia documentelor: 
carte, publicaţii periodice, manuscrise, documente cartografice, documente 
audiovizuale, documente grafice. Mărimea colecţiilor variază în funcţie de tipul 
bibliotecii, iar la nivel local, de bugetul aprobat. 

- În cadrul bibliotecilor au fost derulate o serie de proiecte de digitizare, cu 
caracter individual şi de o mai mică amploare. În cele mai multe cazuri, documentele 
digitizate sunt oferite spre consultare utilizatorilor, local sau prin paginile web ale 
bibliotecilor. 

- Toate bibliotecile deţin cataloage în formă tradiţională (alfabetic, sistematic 
etc.), dar şi cataloage electronice, majoritatea folosind software de bibliotecă specializat. 

- Resursele electronice achiziţionate la nivelul bibliotecilor publice sunt reduse 
(baza de date de legislaţie românească, baza de date Oxford Journals, EBSCO etc.), 
dar asemenea resurse se regăsesc în cazul bibliotecilor universitare. 

- Infrastructura informatică la nivelul bibliotecilor variază în funcţie de bugetul 
fiecărei biblioteci şi de managementul instituţional. Majoritatea bibliotecilor judeţene 
folosesc TinLIB-ul ca software integrat de bibliotecă, dar regăsim şi software-urile 
Aleph, Alephino, Qulto, Bibliophil. 

- În biblioteci există un număr mic de specialişti IT, ceea ce are implicaţii 
pentru buna desfăşurare a proiectului naţional de digitizare. 

- Bibliotecile propun spre selecţie colecţiile de publicaţii periodice din 
presa locală, colecţia „Monitorul oficial”, precum şi carte veche românească sau 
bibliografia şcolară. 


Principiile de bază în realizarea Bibliotecii Digitale a României 

Realizarea unei biblioteci digitale naționale este posibilă numai prin respectarea 
unor principii de realizare, dezvoltare şi utilizare a acestui produs informaţional complex: 

- principiul coordonării la nivel naţional a activităţilor, în scopul abordării 
unitare a proceselor implicate, asigurarea comunicării cu instituţiile implicate, 

promovarea şi susţinerea cadrului legislativ, administrativ, financiar, profesional, 
evaluarea rezultatelor şi corectarea erorilor; 

- principiul partajării, similar Catalogului Naţional Partajat, în scopul utilizării 
eficiente a resurselor implicate, evitării dublării activităţilor de digitizare pentru 
aceleaşi documente, precum şi pentru a se crea premisele specializării pe anumite 
servicii sau activităţi; 

- principiul utilizării de norme, standarde unitare, în scopul uniformizării 
prezentării într-o formă unitară a documentelor şi colecţiilor digitizate; 

- principiul planificării unitare a activităţilor pe termen scurt (1 an) sau mediu 
(4-5 ani), în scopul constituirii corpusului documentar reprezentativ, stabilirii 
priorităților în digitizare, alegerii soluţiei de digitizare, estimării costurilor implicate; 
specifice sistemelor informatice care asigură infrastructura de comunicare astfel încât 
bibliotecile să poată contribui la realizarea de colecţii şi biblioteci digitale împreună 
cu alte instituţii, precum şi asigurarea promovării, integrării patrimoniului românesc în 
patrimoniul european şi universal; Biblioteca Digitală Naţională trebuie să relaționeze 
baze de date dispersate la nivel naţional şi să le integreze într-un sistem naţional unitar; 

-principiul integrării, în scopul recuperării rezultatelor proiectelor anterioare şi 
integrarea lor într-un sistem unitar, în cadrul Bibliotecii Digitale a României. precum 
şi integrarea rezultatelor digitizării din diferite instituţii într-o interfaţă unitară; 

- principiul cadrului legal adecvat, în scopul asigurării respectării drepturilor 
de proprietate intelectuală în toate etapele proiectului şi sub toate aspectele implicate; 
financiare, tehnologice, informaţionale şi umane implicate în dezvoltarea şi 
exploatarea Bibliotecii Digitale a României. 

Mare parte din problemele prezentate în studiul de fezabilitate realizat de 
Biblioteca Naţională a României au fost preluate în Politica Publică a Ministerului 
Culturii privind digitizarea resurselor culturale naționale, dar, din păcate, nici până 
astăzi nu s-a aprobat finanţarea pentru un asemenea program național de digitizare a 
patrimoniului cultural scris. 


5.6.1.2 Iniţiative de digitizare la nivelul bibliotecilor românesti 


O consecinţă a aprobării Politicii Publice de realizare a Bibliotecii Digitale a 
României a fost constituirea unei Comisii de specialitate pentru biblioteci cu rolul 
de a realiza o analiză a realității privind informatizarea şi digitizarea din sistemul 
românesc de biblioteci. 

Comisia de specialitate din domeniul bibliotecilor s-a reunit pe parcursul 
anilor 2008 -2010 în ateliere de lucru şi a reuşit să realizeze un inventar cât mai 
cuprinzător a ceea ce este deja digitizat în bibliotecile din România, o estimare a 
ceea ce se doreşte a fi digitizat prioritar, o estimare a necesarului de hardware şi de 

software, o propunere a modului de reprezentare în internet a resurselor culturale, 
o identificare a problematicii drepturilor de autor şi a drepturilor conexe pentru 
documentele deţinute de biblioteci!*8. 

Biblioteca Naţională a României a iniţiat realizarea unui Liste inventar!” care 
să semnaleze documente digitizate de bibliotecile din sistemul naţional de biblioteci. 
Fără pretenţia de a fi exhaustivă, această listă poate fi un referenţial privind ceea se 
digitizează în biblioteci şi în acţiuni colaborative, ar putea contribui la evitarea dublării 
digitizării aceloraşi documente de către mai multe instituţii şi s-ar armoniza astfel 
resursele implicate, s-ar evita costuri inutile sau suplimentare. În 2009 s-a realizat 
metodologia de actualizare a Listei inventar care a fost comunicată tuturor bibliotecilor 
din Sistemul Naţional de Biblioteci (SNB). Pe site-ul Bibliotecii Naţionale, s-au publicat 
aceste formulare şi pe baza lor se culeg şi se centralizează informaţiile privind apariţia 
de noi documente digitizate din SNB şi se actualizează Lista inventar. Din păcate, 
bibliotecile nu completează aceste formulare şi nu sunt preocupate de actualizarea 
informaţiilor privind activităţile lor de digitizare. În consecinţă, bibliotecile nu cunosc 
activitatea altor instituţii similare privind digitizarea şi astfel apar situaţii de dublare 
sau multiplicare a titlurilor de documente scanate şi digitizate, de creştere a costurilor, 
de necunoaştere a bunelor practice specifice etc. 

Au fost identificate iniţiative şi proiecte de digitizare la nivelul bibliotecilor 
sau al altor instituţii culturale din ţară precum Biblioteca Naţională a României, 
Biblioteca Centrală Universitară „Carol I” din Bucureşti (aproximativ 20 000 de 
pagini — cărți rare, manuscrise, publicaţii seriale, monografii curente), Biblioteca 
Academiei Române (peste 36 000 facsimile digitale din „Manuscrisele Eminescu”, 
în colaborare cu Ministerul Culturii şi Cultelor şi cIMeC (Institutul de Memorie 
Culturală), precum şi „Arhiva Traian Vuia”), Biblioteca Metropolitană din Bucureşti, 
Biblioteca Judeţeană „Panait Istrati” Brăila (bibliografie şcolară de literatură română, 
conform programei şcolare), Biblioteca Judeţeană „Gh. Asachi” din Iaşi (peste 2 594 
pagini şi 950 de imagini), Biblioteca Judeţeană "Octavian Goga” din Cluj-Napoca. 
Biblioteca Judeţeană Braşov realizează împreună cu Fundaţia „Casa Mureşenilor” 
digitizarea publicaţiei „Gazeta de Transilvania” şi se poate vorbi de o activitate 
continuă atât la aceste instituţii cât şi la alte instituţii din sistem. 

Multe biblioteci prezintă pe site-urile proprii documente sau colecţii digitale, 
şi nu biblioteci digitale. Biblioteca digitală este acel serviciu informaţional prin 
care se asigură accesul utilizatorilor la documente digitizate, prin intermediul unei 
aplicaţii de bibliotecă digitală şi a unei baze de date relaţionale. Calitatea serviciilor 
oferite de o bibliotecă digitală se referă la gradul de accesibilitate, facilitățile de 
navigare, consistenţa colecţiilor, calitatea conţinutului, calitatea obiectelor digitale, 
calitatea metadatelor, gradul de utilizare, respectarea legii dreptului de autor 

Aplicațiile de bibliotecă digitală folosite în biblioteci din România sunt: 
Digitool (Bibhoteca Naţională a României, Biblioteca Metropolitană Bucureşti); 
Greenstone (Biblioteca Judeţeană Cluj, Biblioteca Judeţeană Neamţ, Biblioteca 
Judeţeană Maramureş, Biblioteca Judeţeană Galaţi), D-Space (BCU Cluj, Biblioteca 

Universității Dunărea de jos din Galaţi), ToRead (Biblioteca Judeţeană Brăila, 
Biblioteca Universităţii din Craiova)!% 

Exemplificăm doar cu două biblioteci digitale din spatial românesc pe care le 
considerăm ca fiind şi exemple de bune practici în domeniu. 

Biblioteca Digitală Naţională'*! este alcătuită din colecţii digitale create prin 
digitizarea unor documente aflate în colecţiile speciale ale Bibliotecii Naţionale a 
României, organizate după tematici sau după evenimente. În prezent, cuprinde un total 
de 7 172 de documente!” organizate în următoarele colecţii: 

-2 165 de documente din Arhiva istorică alcătuită din Fondul de documente 
istorice de sec. XV — XIX, Fondul Kogălniceanu, Fondul Saint Georges, Fondul 
Brătianu, Fond secolul XX; 

- 483 de resurse prezentate în Expoziţii virtuale despre: Al. I. Cuza, Prima 
expediţie astronomică românească, Eclipsa totală de soare din 1893, Campaniile 
armatei române, Dragomir Hurmuzescu, Personalităţi feminine româneşti etc. 

- 139 de incunabule; 

- 283 periodice româneşti vechi; 

- 443 de resurse de carte românească veche şi bibliofilă; 

- 1 534 de fotografii româneşti şi europene, cărți poştale ilustrate româneşti, cărți 
poştale ilustrate din Basarabia şi Bucovina, albume de fotografii etc.; 

- 631 de manuscrise printre care se află manuscrise arabe, greceşti, dar şi 
documente din colecţiile Bibliotecii Batthyaneum; 

- 880 resurse de carte veche străină; 

- 20 hărţi vechi; 

- 146 de partituri muzicale; 

- 90 de ex-librisuri, 107 de stampe japoneze, 32 de desene româneşti, 21 
gravuri, 5 albume de artă etc.; 

- 193 de documente cu caracter civil: corespondenţă, articole din presa vremii, 
dar şi cu caracter militar: rapoarte, crochiuri cu situaţia unităţilor militare aflate pe 
câmpul de luptă, în diferite momente cronologice; broşuri, note informative, note 
confidenţiale etc., prezentate în colecția România în Primul Război Mondial. 

Din colecţiile Bibliotecii Digitale Naţionale, administrate de BNR, 4 686 
obiecte digitale sunt expuse şi în Europeana: 

- arhiva istorică — 1 878 

- note muzicale (partituri) — 146 

- stampe japoneze — 107 

- carte veche românească — 316 

- fotografii — 434 

- desene — 51 

- ex-libris — 90 

- incunabule — 153 

- carte veche străină — 876 

- manuscrise - 448. 

Considerăm Biblioteca Digitală a României ca fiind un exemplu de bună 
practică pentru că este organizată în integralitatea sa după normele şi standardele 
internaţionale acceptate pentru colecţii şi biblioteci digitale; prezintă colecţii din 
tipuri diferite de documente, astfel încât se pot analiza exemple de digitizare, 
prelucrare, publicare şi accesibilizare specifice; permite din punct de vedere 
tehnic şi biblioteconomic integrarea şi relaționarea cu structuri similare europene 
precum Europeana, Manuscriptorium, TEL- The European Library; cadrul legal şi 
administrativ de funcţionare este bine precizat prin Legea bibliotecilor, ordine de 
ministru asigurându-se astfel sustenabilitatea pe termen lung. 

Biblioteca Digitală a Bucureştilor!“ este un proiect susținut de Primăria 
Generală a Bucureştiului printr-o investiţie de aproximativ 3 000 000 de euro, constând 
în echipamente performante care constituie infrastructura de scanare (10 scanere 
profesionale A2 - A0), de prelucrare (staţii de lucru), software profesional (prelucrare 
şi OCR-izare), de arhivare şi prezervare, precum şi aplicaţia de bibliotecă digitală 
profesională Digitool, o aplicaţie de tip DAMS (Digital Assets Management System) 
- care are implementate standarde de conţinut, metadate, afişare şi interoperabilitate 
(739.50, OAI-PMH). Proiectul Bibliotecii Metropolitane Bucureşti a demarat 
în 1999. În prezent, Biblioteca Digitală a Bucureştilor oferă acces la un fond de 
peste 60 000 de documente ce însumează circa 10 000 000 pagini, câteva sute de 
imagini şi câteva resurse sonore digitizate. În patrimoniul Bibliotecii Metropolitane 
Bucureşti s-a constituit fondul documentar consacrat memoriei comunitare locale, 
ce cuprinde lucrări de referinţă privitoare la istoria capitalei, precum: N. lorga 
(Istoria Bucureştilor, Bucureştii de acum un veac, Conducător istoric la bisericile 
din Bucureşti şi împrejurimile imediate), G. lonescu-Gion (storia Bucureştilor), 
D. Pappazoglu (storia fondării oraşului Bucureşti), |. Licherdopol (Bucureşti), C. 
C. Giurgescu (storia Bucureştilor), Frederique Dame (Bucarest en 1906), H. Stahl 
(Bucureştii ce se duc), G. Potra (Documente privitoare la istoria oraşului Bucureşti, 
Din Bucureştii de altădată), D. Caselli (Cum au fost Bucureştii odinioară), 
A. Bacalbaşa (Bucureştii de altădată), P. Morand (Bucarest). Au fost incluse în acest 
proiect şi în aceste colecţii şi documente din fondul Biblioteci Academiei Române, 
Institutului de Istorie „Nicolae Iorga”, Muzeului Naţional al Literaturii Române. 

Considerăm Biblioteca Digitală a Bucureştilor ca fiind un exemplu de bună 
practică pentru că a fost încă de la început un proiect asumat de către instituția 
dezvoltatoare şi autoritatea tutelară şi a beneficiat de investiţiile necesare; este 
organizată în integralitatea sa după normele şi standardele internaţionale acceptate 
pentru colecţii şi biblioteci digitale; a reuşit să coopereze cu alte instituţii 
deţinătoare de documente şi să integreze într-o structură unitară documente din 
colecţii disparate; a realizat o Cartă Documentară de organizare a activităţii de 
digitizare şi a reuşit o bună promovare în spaţiul public a serviciului informaţional 
rezultat. 

5.6.1.3 Implicarea bibliotecilor românești în proiecte europene de digitizare 


Biblioteci reprezentative din România au fost şi sunt implicate în proiecte 
europene. Participarea la asemenea proiecte reprezintă pentru instituţiile româneşti 
o oportunitate de a se integra în comunitatea profesională europeană şi de a face 
cunoscută la nivel internaţional moştenirea culturală românească şi interferenţele 
acesteia cu patrimonial cultural european şi mondial. 

EDL Local - Europeana Local este un proiect european, finanţat de Comisia 
Europeană prin programul eContentplus - Best Practice Networks - Reţele de bune 
practici. Au fost implicaţi în proiect 32 de parteneri din 27 de ţări europene. EDL Local 
se bazează pe aceleaşi obiective şi principii ca şi proiectul EUROPEANA fiind de fapt 
şi gândit ca un proiect complementar al acestuia. Proiectul şi-a propus să susţină bunele 
practici ale activităţilor de digitizare şi să ofere acces la conţinutul local sau regional 
prin Biblioteca Digitală Europeană. Proiectul s-a derulat în perioada 2008 — 2011. 

România a fost implicată în acest proiect prin biblioteci judeţene, muzee şi 
arhive, iar rezultatul obţinut poate fi considerat un exemplu remarcabil de bună 
practică în domeniul digitizării, al lucrului colaborativ şi prin proiecte. 

Obiectivele declarate ale proiectului sunt!&: 

- sprijin pentru regiuni europene să implementeze infrastructura şi standardele 
Europeana; 

- activităţi în scopul stimulării acordurilor de agregare de conţinut din domenii 
înrudite (de exemplu, cu bibliotecile naţionale sau portaluri culturale); 

- promovarea digitizării la nivel local sau regional; 

- promovarea şi facilitarea participării la EUROPEANA şi a altor deținători 
locali/regionali de conţinut digital. 

Parteneri din Romania au fost: 

- Biblioteca Judeţeană „Octavian Goga”Cluj-Napoca -partener coordonator; 

- Arhivele Naţionale - Direcţia Judeţeană Cluj; 

- Biblioteca Judeţeană „Alexandru şi Aristia Aman”Dolj; 

- Biblioteca Judeţeană „G. T. Kirileanu”Neamţ; 

- Biblioteca Judeţeană „Gh. Asachi”'laşi; 

- Biblioteca Judeţeană „Ovid Densusianu” Hunedoara; 

- Biblioteca Judeţeană „Panait Istrati” Brăila; 

- Biblioteca Judeţeană „V. A. Urechia”Galaţi; 

- Biblioteca Judeţeană ASTRA Sibiu; 

- Biblioteca Judeţeană „Sorin Titel”, Timiş; 

- Centrul Judeţean pentru Promovarea şi Conservarea Culturii Tradiţionale 
Cluj-Napoca; 

- Muzeul Civilizației Dacice şi Romane Deva. 

Colecţiile digitizate, ca urmare a derulării proiectului şi integrate apoi în 
Europeana, sunt formate din manuscrise, cărți din colecţiile de istorie locală, 
monografii, periodice vechi, imagini, documente audio, documente video. Au fost 

estimate 26 de colecţii care însumează aproximativ 13 314 documente digitale. 
Colecţiile continuă să se dezvolte şi diversifice şi după încheierea proiectului, au 
aderat şi alte biblioteci la acest demers. 

Exemple de colecţii şi documente în Europeana rezultate prin proiect!s: 

- imagini din Clujul vechi; 

- documente de arhivă din colecţiile Bibliotecii Judeţene „Octavian Goga”, 
Cluj-Napoca; 

- documente din colecţiile speciale ale Bibliotecii Judeţene „V.A Urechia”, 
Galaţi (diplome, litografii, fotografii, stampe); 

- istorie locală în cărţi şi periodice din colecţiile Bibliotecii Judeţene 
„G.T.Kirileanu”, Neamţ; 

- scriitori din Banat din colecțiile Bibliotecii Judeţene „Sorin Titel”, Timiş; 

- imagini din Craiova de ieri şi de azi din colecțiile Bibliotecii Judeţene 
„Alexandru şi Aristia Aman”, Dolj. 

Ulterior proiectului EDL local, preocupările de adăugare de conţinut digital 
românesc în Europeana au fost continuate prin alte iniţiative (Proiectul LoCloud) şi 
prin contribuţia voluntară susţinută de o serie de biblioteci. 

cIMeC — Institutul de Memorie Culturală, prin participarea la proiectele 
europene care au ca obiectiv central contribuţii la realizarea portalului Europeana 
şi prin implicarea în dezvoltarea problematicii la nivel naţional, a contribuit la 
cristalizarea iniţiativelor de realizare a Bibliotecii Digitale a Românei. Instituţia 
amintită s-a implicat în proiectele: European Digital Library Network (EDL-Net), 
ATHENA (finanţat prin programul e-ContentPlus, 2008 - 2011) şi EUROPEANA 1 
(finanţat prin programul e-ContentPlus, 2009 - 2010)'%. 

Biblioteca Naţională a României a fost şi este implicată în proiecte 
internaţionale care au ca scop crearea de conţinut digital relevant pentru memoria 
culturală europeană. Contribuţia bibliotecii naţionale constă în reprezentarea şi 
promovarea patrimoniului cultural naţional şi integrarea acestuia în patrimoniul 
european şi universal. Începând cu 2007, instituţia este implicată în următoarele 
proiecte: 

TELplus!* - The European Library (TEL). Proiect a fost finanţat în cadrul 
Programului eContentplus şi a fost coordonat de Biblioteca Naţională a Estoniei. A 
început în octombrie 2007 şi a durat 27 de luni. Unul din din obiectivele principale ale 
proiectulul a fost adăugarea colecţiilor bibliotecilor naţionale din Bulgaria şi România 
la catalogul colectiv european şi susţinerea acestor două instituţii să devină membre 
cu drepturi depline în TEL, realizându-se astfel un punct unic de acces către resursele 
bibliotecilor naţionale din Europa. Activităţile corespunzătoare îndeplinirii acestui 
obiectiv s-au regăsit în activităţile setului şase din structura şi planificarea proiectului, 
Work Package (WP) 6: Mărirea numărului de membri ai portalului The European 
Library prin adăugarea bibliotecilor naţionale din Bulgaria şi România. Liderul 
pentru acest WP a fost Biblioteca Naţională a Olandei — The European Library Office. 
Activităţile efective ale Bibliotecii Naţionale a României au constat în!s: 

- schimb de informaţii între TEL Office şi BNR — chestionare, teleconferinţe 
- pentru a stabili modul de integrare a colecţiilor în portal; în această primă etapă 
colecţiile BNR au fost incluse în portal ca browse-only; 

- interfaţa portalului www.theeuropeanlibrary.org a fost tradusă în limba 
română; 

- integrarea colecţiilor prin OAI-PMH; 

- achiziţionarea unui nou sistem de bibliotecă; 

- conversia datelor; testare; plan de marketing; 

- participarea reprezentanţilor bibliotecii la întâlnirile grupurilor de lucru (The 
European Library Technical Working Group); 

- promovarea proiectului The European Library la numeroase evenimente 
unde BNR a participat; articole, studii şi prezentări; 

- instalarea minisearch box în website-ul bibliotecii pentru căutare directă în 
portalul www.theeuropeanlibrary.org. 

Din ianuarie 2009, Biblioteca Naţională a României devine membru cu drepturi 
depline în The European Library şi, în această calitate, contribuie la promovarea 
patrimoniului documentar românesc (sub formă de înregistrări bibliografice şi full- 
text) la nivel european şi internaţional. 

ENRICH — European Networking Resources and Information concerning Cultural 
Heritage'*/ Manuscriptorium!*, aşa cum s-a prezentat în capitolul anterior, este un proiect 
dezvoltat în cadrul programului eContent+. Scopul proiectului este asigurarea accesului 
la imagini digitale ale documentelor vechi din diferite instituţii culturale europene, prin 
crearea unui mediu de cercetare virtual dedicat în primul rând studierii manuscriselor, 
dar şi a incunabulelor, cărţilor tipărite vechi şi rare şi altor documente istorice. Accesul se 
realizează prin intermediul portalului de bibliotecă digitală Manuscriptorium. Biblioteca 
Naţională a României este parteneră în cadrul Proiectului Manuscriptorium din luna aprilie 
a anului 2008 şi a contribuit cu 109 cărţi româneşti din secolele XVI - XVIII, având o 
deosebită valoare culturală, istorică şi artistică, precum şi cu 358 de manuscrise preţioase din 
colecțiile Filialei Batthyaneum. Aceste materiale au o valoare istorică şi artistică deosebită. 
Cea mai mare parte a acestor lucrări de patrimoniu o reprezintă lucrările religioase, dar sunt 
şi cărți de drept sau din domeniul istoric. 

Întrucât Manuscriptorium se integrează cu portalul bibliotecilor europene (The 
European Library) şi cu Biblioteca digitală europeană (Europeana), documentele 
din colecţiile Bibliotecii Naţionale a României se regăsesc şi în acestea din urmă. 

REDISCOVER (Reunion of Dispersed Content: Virtual Evaluation and 
Reconstruction!"), proiect coordonat de Biblioteca Naţională a Republicii Cehe 
şi desfăşurat sub programul Cultura 2007 — 2010 al Uniunii Europene. Partenerii 
proiectului au fost Biblioteca Naţională a Poloniei, Biblioteca Naţională a Lituaniei 
şi Biblioteca Naţională a României. Proiectul este prezentat în capitolul anterior al 
prezentei lucrări. 

Itinerarii Balcanice. Colecţii digitale online este un proiect realizat în 
parteneriat cu Biblioteca Universitară «St. Kliment Ohridski» din Sofia, Bulgaria, 

Biblioteca Universitară «Svetozar Markovic» din Belgrad, Serbia şi Agence 
Universitaire de la Francophonie (AUF), Bureau Europe Centrale et Orientale 
(BECO). Proiectul şi-a propus realizarea unui corpus documentar francofon digital 
de cărţi rare şi preţioase din aceste biblioteci din regiunea balcanică şi publicarea pe 
internet a colecţiei realizate. 


5.6.2 RELAȚIONAREA BIBLIOTECILOR DIN SISTEMUL 
NAŢIONAL DE BIBLIOTECI ÎN REALIZAREA PROGRAMULUI DE 
DIGITIZAREA A PATRIMONIULUI DOCUMENTAR SCRIS 


Relaţiile care se stabilesc între bibliotecile din Sistemul Naţional de Biblioteci 
(SNB) pot fi formale şi informale şi sunt determinate de atribuţiile şi limitele conferite de 
cadrul legal şi în privinţa digitizării patrimoniului documentar la nivel naţional. Principala 
dificultate în relaționarea dintre biblioteci este dată de cadrul legal de funcţionare. Astfel, 
Biblioteca Naţională este în subordinea Ministerului Culturii, care este o autoritate 
centrală, Biblioteca Academiei este în subordinea Academiei Române, care este o structură 
din domeniul patrimoniului privat al statului, bibliotecile judeţene sunt subordonate 
consiliilor judeţene, bibliotecile municipale, orăşeneşti şi comunale sunt subordonate 
primăriilor, deci unor autorităţi locale, bibliotecile centrale universitare sunt în subordinea 
directă a Ministerului Educaţiei, iar celelalte biblioteci universitare, precum şi bibliotecile 
şcolare sunt integrate în instituţia pe care o deservesc fără a avea personalitate juridică 
şi, prin urmare, cu putere de decizie limitată. O asemenea eterogenitate administrativă 
şi bugetară nu poate rămâne fără consecinţe în funcționarea unitară a bibliotecilor la 
nivelul Sistemului Naţional de Biblioteci. Aspectele transinstituţionale care reunesc 
bibliotecile româneşti în Sistemul Naţional de Biblioteci sunt reprezentate de practica 
biblioteconomică unitară, de normele şi regulile de lucru unitare, de existenţa (cel puţin 
teoretică) a unor funcţii metodologice, de integrarea bibliotecilor şi bibliotecarilor în 
reţelele şi asociaţiile profesionale specifice. 

Prin funcţia metodologică se poate asigura comunicarea şi colaborarea 
bibliotecilor pe diferite paliere şi aspecte profesionale, inclusiv în cazul realizării 
Bibliotecii Digitale a României. Astfel, regăsim, în principal, această atribuţie 
metodologică la nivelul bibliotecii naţionale şi poate fi exercitată către toate 
bibliotecile din sistem în mod descendent, atunci când acestea solicită consiliere, 
îndrumare, chiar instrumente şi norme de lucru, când elaborează standarde, norme, 
ghiduri etc., se coordonează un proiect la nivelul întregului sistem de biblioteci sau 
ascendant atunci când biblioteca naţională colectează şi prelucrează date şi informaţii 
de la biblioteci şi realizează statistici, studii, prognoze, strategii pentru întreg 
SNB. Funcţia metodologică a BNR este prevăzută explicit în Legea bibliotecilor. 
Bibliotecile judeţene au rol metodologic asupra tuturor bibliotecilor publice de pe 
rază judeţului deservit. Casele Corpului Didactic din fiecare judeţ au şi ele un rol 
metodologic de îndrumare în cazul bibliotecilor şcolare. 

Succesul sau insuccesul unui program sau proiect de realizare a Bibliotecii 
Digitale a României depinde de înţelegerea acestei realități funcţionale a bibliotecilor 
româneşti în care fiecare tip de bibliotecă are cadru legal şi administrativ specific 
de funcţionare, funcţii şi atribuţii specifice, determinări şi limitări în decizii şi 
cooperare. Eşecul în realizarea Catalogului Naţional Partajat are drept cauză, în 
bună măsură, neînţelegerea reală a structurării şi funcţionării SNB. 

Opinii din zona bibliotecilor publice!” ne arată că chiar dacă au fost făcuţi 
paşi importanţi în privinţa digitizării patrimoniului documentar naţional, aceşti paşi 
nu au fost susținuți financiar în conformitate cu Planul de acţiuni elaborat în baza 
Politicii Publice pentru digitizarea resurselor culturale şi aprobate de către Guvernul 
României în anul 2008. Din lipsa fondurilor, multe proiecte sau activităţi de digitizare 
în derulare s-au restrâns sau oprit, iar fonduri deja digitizate sunt inaccesibile 
publicului pentru că au lipsit software-urile necesare prelucrării şi integrării în 
colecţii şi publicării pe site-uri. 

Absența unui program de finanţare la nivel naţional care să includă cel puţin 
bibliotecile reprezentative din SNB a dus la un oarecare haos şi risipă în activităţile 
de digitizare: fiecare bibliotecă digitizează ce vrea şi după ce reguli vrea fără o 
subordonare la o strategie națională şi fără a încerca să evite dubletele şi astfel apar 
aceleaşi colecţii digitizate de mai multe biblioteci (de exemplu, cazul periodicelor 
sau a bibliografiei şcolare). Nu se iau în considerare soluţii eficiente de stocare şi 
arhivare digitală şi se realizează doar stocare locală (mai mult sau mai puţin empirică). 
Prelucrarea (catalogarea şi prelucrarea obiectelor digitale) nu se realizează în toate 
cazurile conform metadatelor, standardelor şi normelor internaţionale şi astfel, în 
situaţia în care apare posibilitatea integrării în baze de date şi biblioteci digitale, este 
nevoie de o nouă prelucrare etc. 

În opinia noastră, coordonatorul Bibliotecii Digitale a României trebuie să fie 
Biblioteca Naţională a României care are atribuţii în acest sens stabilite prin Legea 
Bibliotecilor şi prin legislaţia secundară elaborată de Ministerul Culturii şi, mai 
mult, este singura instituţie care îşi poate asuma legal sustenabilitatea pe termen lung 
a unui asemenea demers. Relevante în acest sens sunt studiile şi analizele tematice 
realizate la nivelul Sistemului Naţional de Biblioteci; inventarierea proiectelor şi a 
documentelor digitizate în biblioteci, implicarea în elaborarea ghidului de digitizare, 
activităţi deja prezentate în această lucrare. Activitatea de digitizare la nivelul 
Bibliotecii Naţionale a României este considerată a fi bine organizată: este stabilit 
cadrul legal prin Legea Bibliotecilor, Regulamentul de Organizare şi Funcţionare 
al instituției, Ordine de ministru care îi dau atribuţii suplimentare sau îi întăresc 
atribuțiile existente; în Organigramă este prevăzut un departament distinct cu 
asemenea atribuţii; s-a realizat infrastructura IT de bază; se lucrează după norme, 
metodologii şi proceduri de lucru profesionale valabile la nivel internaţional; există 
o strategie şi planuri anuale de dezvoltare a acestor activități. Totuşi resursele 
tehnice, financiare şi de personal insuficiente duc de multe ori la blocaje în activitate 
şi împiedică obţinerea de rezultate cantitative semnificative. Dar cel mai mare 

impediment îl putem considera insuficienta sau inexistenta colaborare a bibliotecilor 
din sistem. Dacă bibliotecile româneşti, în principal, bibliotecile mari judeţene sau 
universitare nu recunosc formal rolul coordonator şi metodologic al bibliotecii 
naţionale, nu vor fi progrese vizibile în realizarea proiectelor necesare la nivelul 
SNB, precum Biblioteca Digitală a României sau Catalogul Naţional Partajat şi 
vom avea proiecte individuale sau colective la nivelul câtorva instituţii, fără o reală 
reprezentare națională, fără o reală asumare la nivelul autorităţilor centrale şi fără o 
reală sustenabilitate pe termen lung. Un proiect instituţional poate fi o componentă a 
unui proiect al SNB, dar nu se poate substitui acestuia. 


5.7 CONCLUZII 


Mediul digital a adus în faţa bibliotecilor provocări fără precedent şi le-a 
obligat să iasă dintr-o stare de relativă inerție şi să devină extrem de active în a-şi 
afirma menirea, locul şi rolul lor în societate. De-a lungul timpului, bibliotecile au 
dobândit şi şi-au consolidat opoziţie de instituţie cu un oarecare rol de monopol asupra 
gestionării, prelucrării şi disponibilizării resurselor informaţionale şi documentare. 
TIC a zdruncinat această poziție privilegiată a bibliotecilor, permiţând şi altor 
instituţii şi actori sociali să aibă ca obiect de activitate documentul şi informaţia. 
Regăsim în spaţiul internet baze de date dezvoltate şi gestionate de editori sau de 
alţi furnizori de conţinut digital, platforme de publicare în acces deschis, depozite 
instituționale ale universităţilor şi instituţiilor de cercetare, mass media etc. Prin 
urmare bibliotecile sunt obligate să evolueze într-un mediu concurențial şi să îşi 
reevalueze şi redefinească misiunea lor socială şi, în consecinţă, funcţiile şi atribuţiile 
specifice. 

Fără îndoială, funcția patrimonială de prezervare, conservare şi arhivare 
a moştenirii culturale scrise pentru generaţiile viitoare rămâne un atribut al 
bibliotecilor în principal al Bibliotecii Naţionale şi al bibliotecilor publice. Celelalte 
funcţii, de informare, educativă, culturală, socială ar trebui regândite astfel încât să 
răspundă exigenţelor societăţii actuale şi ale utilizatorilor săi specifici. 

La nivelul unei biblioteci, procesele biblioteconomice au înglobat în exercitarea 
lor TIC şi, chiar dacă gestionează documente tipărite, utilizează diverse aplicaţii 
informatice şi realizează produse şi servicii de informare electronice şi digitale sub 
forma cataloagelor electronice, a documentelor digitale şi a informaţiilor publicate pe 
site-uri. Mai mult, bibliotecile îşi regândesc oferta informaţională având în vedere şi 
publicul şi utilizatorii online. 

Resursele informaţionale şi documentare digitale achiziţionate de biblioteci 
(de cele mai multe ori sub forma licenţelor de acces) degrevează aceste instituţii de 
o serie de activităţi specifice, precum achiziţia tradițională, evidenţa, catalogarea, 
indexarea etc., dar aduc alte activităţi şi atribuţii noi. Bibliotecile şi bibliotecarii 
îşi dezvoltă competenţe de accesare şi evaluare a resurselor informaţionale, de 

educare a utilizatorilor în sensul dobândirii unei culturi a informaţiei, de realizare a 
managementului informaţiei şi cunoaşterii. 

Profesia de bibliotecar a suferit o transformare spectaculoasă devenind una 
dintre cele mai complexe profesii. Dacă mult timp a fost privită ca fiind o profesie din 
domeniul umanist, în ultimele decenii observăm că o regăsim din ce în ce mai mult 
ca o profesie din domeniul socio-tehnic, necesitând în mod obligatoriu competenţe 
biblioteconomice şi de ştiinţa informării, de comunicare, TIC, limbi străine, precum 
şi solide cunoştinţe generale din cele mai diverse domenii. Profesia de bibliotecar 
este o profesie de sinteză socio-umană şi tehnică. 

Deplasând accentul de la document la utilizator, de la atribuţiile de conservare 
a patrimoniului la cele de valorificare şi disponibilizare a resurselor informaţionale 
în cele mai diferse forme şi modalităţi, bibliotecile îşi redefinesc misiunea în mediul 
deservit şi îşi afirmă locul şi rolul lor în societate ca fiind un adevărat spațiu 
comunitar. 

6.1 INTRODUCERE 


Biblioteca 2.0 este un concept introdus, în 2005, de către Michael Casey, care 
se referă la un subset de instrumente şi servicii ale bibliotecii hibride actuale, bazat 
pe tehnologiile Web 2.0 şi centrat pe consumatorul de informaţie în sensul acordării 
acestuia puterea de a interveni asupra conţinutului, de a utiliza, reutiliza şi partaja 
acest conţinut, de a introduce etichete şi comentarii cu privire la conţinut, de a paticipa 
activ la crearea şi diseminarea informaţiei, de a comunica şi colabora liber, de a 
îşi spune părerea pe reţelele sociale despre resursele, serviciile, infrastructura puse 
la dispoziţie de bibliotecă. Termenul înglobează caracteristicile bibliotecii digitale, 
fiind o transpunere în realitate a conceptelor de bibliotecă electronică, bibliotecă 
virtuală sau bibliotecă fără ziduri, un exponent elocvent al societății fără hârtie, 
descrisă în mod vizionar, încă din anii 70, de către profesorul F. W. Lancaster!. 

Biblioteca 2.0 este un model de cultură participativă, ea are un rol social 
important pentru că oferă cadrul în care utilizatorii pot realiza conexiuni sociale 
pe teme legate de informare, educaţie, cercetare şi cunoaştere, aducându-și o 
contribuţie care să conteze şi să fie folositoare pentru instituţia bibliotecii, dar mai 
ales pentru toţi membrii comunităților create în jurul acestor teme. Trebuie precizat 
foarte clar faptul că modelul Bibliotecii 2.0 nu reprezintă doar tehnologii, ci agregă, 
alături de tehnologii, o serie de elemente complementare (resurse financiare, 
resurse informaţionale, resurse umane, instrumente de lucru, servicii, standarde 
internaţionale, norme, reguli, legislaţie, abilităţi) care concură spre maximizarea 
impactului resurselor bibliotecii în spațiul Web. 

La momentul actual, pentru a păstra pasul cu cerinţele şi aşteptările generaţiei 
millenials şi pentru a rămâne repere importante în circuitul informaţional internaţional 
online, bibliotecile din întreaga lume au adoptat şi dezvoltat modelul Biblioteca 2.0. 
În paralel, biblioteca hibridă şi-a îndreptat atenţia către aşa-numitul centru de bunuri 
comune de informare - information commons, un mix între tradiţional şi digital, 
construit pentru a readuce utilizatorii în spaţiile bibliotecii, atât onsite cât şi online. 
Centrul de bunuri comune de informare este, pe de o parte, un loc de socializare 
faţă-în-faţă, dar şi un maferspace, destinat desfăşurării unor activităţi experimentale 
şi creative de tipul do-it-yourself. Pe de altă parte, centrul de bunuri comune de 
informare poate fi tratat din perspectiva lui Elinor Ostrom, ca o „arenă de acţiune”?, 
unde consumatorii de informaţie interacționează, cooperează pe baza comunicării, 
reciprocităţii şi a încrederii. În mediul virtual, un astfel de centru reprezintă teritoriul 
partajat al informaţiei distribuită la nivel global, cadrul de acţiune colectivă al 
Bibliotecii 2.0, bazată pe cunoştinţe ca bunuri comune?. 

Lucrarea de faţă îşi propune să explice, atât din punct de vedere teoretic cât 
şi practic, ceea ce înseamnă Biblioteca 2.0: definiţie concept, modele din literatura 
de specialitate, instrumente bazate pe tehnologiile Web 2.0 şi instrumente specifice 
de bibliotecă, beneficii şi dezavantaje. Exemplele concrete furnizate au rolul de 
a evidenția metodele prin care modelul Bibliotecii 2.0 este implementat pe plan 

naţional şi internaţional. În plus, comparaţia între Biblioteca 1.0 şi Biblioteca 
2.0 pune în valoare punctele forte ale celor două paradigme şi oferă o imagine a 
schimbărilor înregistrate de la etapa 1.0 la etapa 2.0 în privinţa resurselor, activităţilor 
biblioteconomice, instrumentelor de lucru, infrastructurii şi serviciilor de bibliotecă. 
Pentru o încadrare cât mai clară a acestui model în contextul evolutiv al dezvoltărilor 
tehnologice, ştiinţifice şi infodocumentare, sunt prezentate, mai întâi, premisele care 
au condus la apariția Bibliotecii 2.0, adică o enumerare cronologică a momentelor 
cheie înregistrate în perioada de după cel de-al doilea război mondial până în prezent, 
cu impact semnificativ asupra bibliotecii. 


6.2 PREMISELE CARE AU CONDUS LA APARIȚIA 
BIBLIOTECII 2.0: CONTEXTUL TEHNOLOGIC ŞI 
INFODOCUMENTAR ÎN PERIOADA DE DUPĂ CEL DE-AL DOILEA 
RĂZBOI MONDIAL PÂNĂ ÎN PREZENT 


6.2.1 PRELIMINARII 


Perioada de după cel de-al doilea război mondial reprezintă un timp al 
refacerii şi al dezvoltării economice, politice, tehnologice, culturale şi umane. 
Este un timp caracterizat de o creştere fără precedent a activităţii de cercetare 
ştiinţifică şi a numărului de publicaţii, un timp al revoluţiei microelectronice, al 
transformărilor profunde care au condus la aşa-numita eră informaţională bazată 
pe informaţie ca metaresursă cheie pentru dezvoltare, inovaţie şi performanţă, 
pe tehnologiile informaţiei şi comunicaţiilor ca metode moderne de colaborare 
şi interacţiune planetară, de constituire a satului global previzionat de McLuhan. 
Progresul tehnologic a determinat schimbări majore. Acestea au condus, pe de-o 
parte, la identificarea de soluţii pentru unele probleme legate de criza informaţională 
dar, pe de altă parte, au generat crize şi mai profunde de creştere şi schimbare, de 
organizare, acces şi transfer al informaţiilor. 

Bibliotecile au reuşit, într-un ritm uneori adecvat expectanţelor, alteori încă 
înregistrat în perioada de după război până în prezent, s-au aliniat în rândul 
jucătorilor importanţi pe piaţa informaţiei online, adaptându-se la cerinţele 
spaţiului informaţional şi ale dinamicii contemporane. Astfel, au parcurs, 
pas cu pas, etape importante de dezvoltare, ajungând să treacă de la biblioteca 
tradițională la biblioteca hibridă, în cadrul căreia s-a dezvoltat, începând cu anii 
2005, în paralel cu avântul tehnologiilor Web 2.0 şi al rețelelor sociale, o nouă 
componentă, subsetul de servicii cunoscut sub numele Biblioteca 2.0. Sigur că 
acest demers tehnologic, infodocumentar şi biblioteconomic nu rezolvă problema 
supraîncărcării informaţionale care a devenit şi mai acută în prezent, dar are drept 

obiective acţiunea de „scoatere din ascundere” a bibliotecii, construirea unei 
noi identități, sporirea vizibilităţii resurselor tradiționale şi electronice pe care 
le deţine, implementarea unor instrumente inteligente de ordonare, regăsire şi 
extragere a informaţiei din volumele masive de date structurate şi nestructurate 
vehiculate astăzi, aşa-numitele Big Data, statuarea unui dialog între consumatorii 
de informaţie şi bibliotecari, atragerea utilizatorilor şi non-utilizatorilor într-o 
sferă publică, bazată pe participare la crearea de conţinut şi servicii. 

Pentru a ilustra acest drum şi a creiona o imagine cât mai clară a premiselor 
care au condus la apariţia Bibliotecii 2.0, în continuare, este realizată o prezentare 
cronologică a principalelor evoluţii înregistrate în plan tehnologic, ştiinţific şi 
infodocumentar la nivel global, cu un impact semnificativ în procesul de modernizare 
al bibliotecilor şi de adaptare la prefacerile contemporane. 


6.2.2 PUNCTE DE INFLEXIUNE ALE EVOLUȚIEI TEHNOLOGICE 
ŞI INFODOCUMENTARE. CRONOLOGIE 


În timpul celui de-al doilea război mondial, cercetarea şi descoperirile ştiinţifice 
au fost accelerate ca rezultat al efortului depus pentru obţinerea de aplicaţii practice 
care să contribuie la obţinerea succesului militar. Printre aceste inovaţii se numără 
fisiunea nucleară, penicilina, elicopterele, radarul, rachetele balistice şi calculatorul 
digital. Mobilizarea întregului capital ştiinţific în această direcţie a condus practic la 
distrugerea sistemului de comunicare ştiinţifică: oamenii de ştiinţă nu aveau timpul 
necesar să publice articole, iar rezultatele cercetărilor erau clasificate. 

Sfârşitul războiului a marcat debutul unei noi ere informaţionale. O cantitate 
imensă de documente interceptate din Germania, în perioada 1942-1945, aproximativ 
cinci milioane de pagini de ziare, reviste şi publicaţii ştiinţifice fuseseră copiate prin 
microfilmare şi transmise către Washington. Un număr impresionant de rapoarte 
tehnice au devenit disponibile. Mare parte din documentaţia Proiectului Manhattan, 
în cadrul căruia s-au derulat cercetările şi experimentele realizate pentru punerea la 
punct a bombei atomice, a fost declasificată, indexată şi rezumată, în vederea publicării 
în reviste specializate în energie nucleară. Au fost înfiinţate o serie de agenţii de 
cercetare la nivel internaţional. Cercetarea s-a dezvoltat vertiginos: bugetele alocate 
au crescut, numărul laboratoarelor de cercetare a fost mărit, universităţile şi-au 
intensificat activitatea de cercetare, cantitatea de informaţie publicată a înregistrat o 
creştere exponențială din perspectiva numărului de publicaţii ştiinţifice nou apărute, 
a numărului de lucrări publicate sau susţinute în cadrul conferinţelor, a numărului de 
cercetători activi pe piaţa editorială. 

Drept urmare, bibliotecile au fost puse în fața unui torent nestăvilit de 
informaţii, aflându-se practic în imposibilitatea de a depozita şi organiza în mod 
eficient această cantitate imensă. În 1944, Fremont Rider, bibliotecar la Wesleyan 
University publică lucrarea The Scholar and the Future of the Research Library. A 

Problem and Its Solution, în care estimează că bibliotecile americane îşi vor dubla 
colecţiile la fiecare şaisprezece ani, ceea ce ar face ca Biblioteca Universităţii din 
Yale să ajungă, în 2040, la un număr de 200 de milioane volume care ar ocupa peste 
6 000 de mile de rafturi şi ar necesita peste 6 000 de persoane pentru activităţile de 
catalogare”. 

Mai mult decât atât, războiul rece declanşat între blocul răsăritean şi cel 
apusean a determinat, de asemenea, o accentuare a eforturilor depuse în cercetare. 
Existenţa unui institut al informaţiei tehnice şi ştiinţifice Vserossiyskiy Institut 
Nauchnoy 1 Tekhnicheskoy Informatsii (VINITI) în Uniunea Sovietică, lansarea 
satelitului Sputnik, în anul 1957, au determinat, în Statele Unite ale Americii, 
o campanie agresivă de intensificare a acestor activităţi, mai ales în domeniul 
aerospațial şi al calculatoarelor. În 1958, este înfiinţată o structură specializată în 
cercetare avansată, Advanced Research Projects Agency (ARPA), care avea să pună 
bazele reţelei Internet în anul 1969, când visul lui H. G. Wells de a construi un Creier 
Global — Wor/d Brain, adică un centru informațional mondial, simbol al cooperării 
intelectuale la nivel internațional, începea să se transforme în realitate. 

Toate aceste aspecte au condus la instalarea crizei informaţionale la nivel 
global. Tehnicile manuale de indexare, clasificare şi organizare a datelor nu făceau faţă 
avalanşei de informaţii. Exista deja o îngrijorare majoră cu privire la imposibilitatea 
de cuprindere a întregii producţii ştiinţifice de către un cercetător care, astfel, se 
confrunta cu o acută lipsă de mijloace de a rămâne la curent cu noutăţile domeniului 
său de cercetare, ceea ce ar fi determinat un regres în planul ştiinţific. În plus, potrivit 
lui Bowels, percepţia oamenilor de ştiinţă, la acel moment, era că această creştere 
exponențială a informaţiei publicate nu mai putea fi controlatăs. 

De altfel, Derek de Solla Price, considerat părintele bibliometriei, analizează 
pe larg fenomenul creşterii numărului de publicaţii ştiinţifice. În 1961, în lucrarea 
Science of Babylon, acesta enunţă legea creşterii exponenţiale şi apreciază că numărul 
revistelor noi se dublează la fiecare 15 ani. Autorul consemnează date relevante într-o 
altă lucrare, publicată în 1963, după cum urmează: în anul 1 800 existau 100 titluri de 
reviste ştiinţifice, în 1850 se ajungea la 10 000 de titluri, iar în 1900 erau publicate 
100 000 de titluri, aşadar o creştere semnificativă pe etape, de aproximativ 10 ori la 
fiecare jumătate de secol, fapt care a permis trecerea de la aşa-numita Știință mică la 
Știința mare”. Autorul consideră că „numărul brut de reviste, articole sau persoane 
poate fi folosit ca un indice al dimensiunii ştiinţei”. Aceasta este o constatare care 
îşi păstrează pe deplin valabilitatea şi astăzi. Indicatorii scientometrici de evaluare a 
performanţei ştiinţifice, introduşi pentru prima dată de Garfield, în 1955, se bazează 
pe numărul de articole şi citări, fiind criterii folosite pe scară largă pentru a aprecia 
calitatea ştiinţifică a unei reviste. În privinţa cercetătorilor, Price emite ipoteza că 
„80% până la 90% din toţi oamenii de ştiinţă la nivel global, din toate timpurile, 
trăiesc acum, ne sunt contemporani”, lucru valabil atât în anul 1665!0, când vedeau 
lumina tiparului primele două reviste ştiinţifice Journal des Scavans (publicată pe 
5 ianuarie, sub patronajul lui Colbert) şi Philosophical Transactions (publicată pe 6 

martie, sub auspiciile Societăţii Regale din Londra), cât şi în oricare alt an până în 
prezent. Price evidenţiază o creştere constantă anuală de 7%!! atât a numărului de 
publicaţii ştiinţifice, implicit a numărului de articole apărute în cadrul acestora, cât 
şi a numărului de cercetători. 

În ceeace priveşte „vastul haos şi confuzia cărţilor” cu care se confruntăcititorul, 
aspect despre care Robert Burton vorbea, încă din 1628, în lucrarea O anatomie a 
melancoliei'?, potrivit lui Gabriel Zaid, numărul de cărţi publicate anual, de-a lungul 
timpului, a cunoscut o creştere semnificativă. Astfel, dacă imediat după inventarea 
tiparului cu caractere mobile de către Gutenberg, erau tipărite în jur de 100 de titluri 
pe an, în anii '50 ai secolului al XX-lea apăreau pe piaţă 250 000 titluri, în toate 
limbile, adică 100 titluri la un milion de locuitori, o bibliografie cumulativă însuma 
la acea dată 16 milioane de titluri. În anul 2000 se publicau 1 000 000 de titluri, ceea 
ce înseamnă 167 de titluri la un milion de locuitori'?, cumulativ ajungându-se la 52 
milioane de titluri. O ilustrare extrem de sugestivă a acestei producţii impresionante 
este rezumată în constatarea autorului, care spune că rata de publicare a publicaţiilor 
monografice este atât de rapidă (la fiecare treizeci de secunde, omenirea publică 
o carte) încât noi toţi devenim ignoranţi într-un ritm exponențial!“ pentru că, într- 
adevăr, nu există timpul necesar pentru a citi toate aceste cărți. 

Revenind la situaţia existentă după încheierea celei de-a doua conflagrații 
mondiale, cu privire la criza informaţională, trebuie menţionat faptul că, drept 
răspuns, oamenii de ştiinţă caută soluţii, tehnologia progresează rapid, se înregistrează 
o dezvoltare considerabilă a tehnicilor documentare în toate sferele de activitate. 
Scopul acestor demersuri este acela de a pune la punct tehnici automate de stocare, 
organizare, căutare şi regăsire a informaţiei relevante. 

În 1945, John von Neumann realizează, în raportul Electronic Discrete Variable 
Automatic Computer (EDVAC), prima descriere a modului de procesare şi stocare 
a informaţiei de către un calculator, binecunoscuta arhitectură Von Neumann. În 
acelaşi an, Vannevar Bush, consilier al preşedintelui Roosevelt în perioada războiului 
şi director al biroului Office of Scientific Research and Development, publică în 
periodicele A/antic Monthly şi Life Magazine un eseu cu titlul As we may think în 
care defineşte MEMEX-ul (MEMory EXtended), o maşină de prelucrare asociativă, 
de stocare şi regăsire a informaţiei, un dispozitiv de informatizare şi îmbunătăţire 
a memoriei umane prin intermediul unor componente de stocare pe microfilm, 
de creare de legături între documente şi părți ale documentelor, de vizualizare şi 
selecţie foto-optică a informaţiei şi de adnotare a textului afişat. După cum îl descrie 
autorul, MEMEX reprezintă „un dispozitiv viitor pentru utilizare individuală, un fel 
de fişier mecanizat privat şi o bibliotecă [...] în care persoana stochează toate cărțile, 
înregistrările şi comunicările sale, mecanizat, astfel încât să poată fi consultat cu 
viteză sporită şi flexibilitate”!5. Prin acest MEMEX, Bush întrevede practic potopul 
informaţional, anticipează calculatorul personal şi viitoarea reţea hypermedia. 

În direcţia previzionată de Bush, cercetările din domeniul calculatoarelor 
avansează. În 1946, este finalizată construcţia, începută în 1943, a calculatorului 


364 


Voichița Dragomir 


denumit Electronic Numerical Integrator and Computer (ENIAC), întâiul calculator 
electronic. 

Organizaţia Internaţională pentru Standardizare (150) este înfiinţată, în anul 
1947, pentru a facilita cooordonarea şi unificarea, la nivel global, a standardelor 
industriale, cu scopul de a înlesni schimbul internaţional de produse şi servicii, de a 
dezvolta cooperarea în sfera activităţilor ştiinţifice, tehnologice şi economice. 

În 1948, în lucrarea Teoria matematică a comunicaţiei, binecunoscutul 
savant american Claude Elwood Shannon defineşte informaţia ca o măsură a 
incertitudinii dintr-un mesaj, adică gradul de noutate pe care îl aduce acest mesaj. 
Cu cât predictibilitatea este mai mică, susţine matematicianul, cu atât entropia este 
maximizată şi gradul de incertitudine creşte, rezultatul fiind o cantitate mai mare de 
informaţie. În perioada respectivă, tocmai această cantitate de informaţii, în continuă 
creştere, a condus la fenomenul de explozie informaţională, ceea ce a provocat 
îngrijorări majore pentru oamenii de ştiinţă şi pentru editorii revistelor ştiinţifice 
cunoscute. Astfel, Crane, editorul revistei Chemical Abstracts, face, în 1949, o analiză 
a ritmului de creştere a cinci publicații din domeniul chimiei, în intervalul 1947- 
1948 şi constată că acestea au o creştere într-un procent anual de peste 60%, în timp 
ce revista, aflată în coordonarea sa, îşi propunea o creştere de doar 21%, ceea ce ar fi 
însemnat că o parte semnificativă de articole ar fi fost ignorate!S. Aceeaşi îngrijorare, 
remarcă Bowles, o aveau nu doar chimiştii, ci şi oamenii de ştiinţă din diverse alte 
domenii ale cunoaşterii, ceea ce indica, în viziunea autorului, un atac indirect asupra 
bibliotecii şi bibliotecarilor, care nu aveau capacitatea să ofere instrumente rapide şi 
eficace de organizare a informaţiei, astfel încât regăsirea să devină eficientă. Apare în 
acest moment conflictul dintre bibliotecarul cu pregătire umanistă şi documentaristul 
cu pregătire ştiinţifică, acesta având la îndemână soluţii. 

În 1950, guvernul american primeşte, în premieră, primul calculator capabil să 
stocheze şi să ruleze un program din memorie. Este vorba despre UNIVAC 1101 sau ERA 
1101, considerat a fi întâiul calculator comercial. Apare, pe piaţă, banda magnetică şi 
un nou dispozitiv de intrare pentru UNIVAC, numit UNITYPER pentru introducerea 
datelor de la tastatură şi înmagazinarea lor pe bandă magnetică, un înlocuitor al cartelelor 
perforate. În acelaşi an, este introdusă sintagma Regăsirea informaţiei (Information 
Retrieval) de către Calvin Mooers!*. Subsecvent, se utilizează sintagma Regăsirea şi 
stocarea informaţiei (|nformation Storage and Retrieval). UNESCO înfiinţează o divizie 
pentru documentare, biblioteci şi arhive şi, la iniţiativa sa, iau naştere o serie de centre 
naționale de documentare'?. Un reper important în parcursul tehnicilor documentare este 
reprezentat de publicarea, în 1951, a unei lucrări cu privire la cartelele perforate şi aplicarea 
lor în ştiinţă şi industrie, a doua ediţie fiind tipărită în 1958%. Este o perioadă în care 
tehnicile de asistare în procesul de regăsire a informaţiei, precum şi sistemele automate 
de regăsire a informaţiei proliferează. În 1952, este lansat aşa-numitul Filmorex?!, un 
selector fotografic care permitea analiza a 600 de microfişe simultan, în funcție de patru 
criterii de căutare pe baza unui cod numeric adaptat codului de clasificare zecimală şi 
atribuit documentului. În acelaşi timp, Mooers publică o lucrare despre Zatocoding, un 

sistem de regăsire a informaţiei cu cartele perforate, realizat în mod practic pe baza unui 
dicţionar de descriptori şi o tehnică de filtrare a acestora, capabil să proceseze 800 de 
carduri pe minut?. În 1956 şi 1957, J. W. Perry şi A. Kent, consideraţi a fi pionierii 
informatizării documentare, lansează două lucrări importante. Prima lucrare, Machine 
Literature Searching, este un raport tehnic despre modul de organizare a informaţiei astfel 
încât să fie controlată de maşină şi căutarea să poată fi realizată în funcţie de unul sau 
mai multe subiecte atribuite”. A doua lucrare, 7ools for Machine Literature Searching: 
Semantic Code Dictionary, Equipment, Procedures, este o carte care descrie procesul de 
indexare a documentelor pe baza unei operaţiuni de extragere şi atribuire a termenilor 
codaţi în mod corespunzător, dintr-un dicţionar de coduri sau dintr-un tezaur, stocate în 
memoria unei maşini. Este vorba, în esenţă, de o schemă de clasificare non-ierarhică, 
dar care include, în opinia lui Wahrheit, elemente ale Clasificării Colon, propusă de 
Ranganathan şi Vickery”. 

Tot în anul 1956, Chris Hanson, de la asociaţia britanică ASLIB (Association 
of Special Libraries and Information Bureaux), fondată în 1924, introduce sintagma 
ştiinţa informării (information science), ca o extensie, din punctul de vedere al 
domeniului de lucru, pentru aşa numiții information scientists, termen folosit în 
Marea Britanie încă din anul 1940, pentru a desemna oamenii de ştiinţă specializaţi 
în regăsirea informaţiei”. 

Eugene Garfield, reprezentant de marcă al acestei categorii de oameni de 
ştiinţă, creatorul factorului de impact şi ale binecunoscutelor instrumente de control 
bibliografic universal al literaturii ştiinţifice Science Citation Index, Social Science 
Citation Index şi Arts&Humanities Citation Index, înfiinţează, în 1955, Institutul 
pentru Informaţie Ştiinţifică (Institute for Scientific Information - 1$1)€, transformat, 
din 1992, în Thomson ISI, celebru prin bazele de date Thomson Scientific. Factorul 
de impact este astăzi un indicator extrem de important de evaluare a calităţii 
revistelor ştiinţifice, dar şi a cercetătorilor, cadrelor didactice, oamenilor de ştiinţă. 
Mai mult decât atât, evaluarea şi clasificarea universităţilor, acordarea de finanţări 
pentru diferite proiecte, alocările bugetare în unele universităţi, obţinerea titlurilor 
ştiinţifice şi a gradelor de cercetare se realizează ţinând cont, într-un anumit cuantum, 
de factorul de impact, fapt care a determinat, în ultimii ani, dezbateri aprinse şi 
nemulțumiri pentru că, în acord cu Legea lui Goodhart, „când o măsură devine un 
scop în sine atunci încetează să mai fie o bună măsură”. 

În 1958, Hans Peter Luhn, cercetător în cadrul companiei IBM, introduce 
conceptul de Diseminare Selectivă a Informaţiei şi lansează sistemul Selective 
Dissemination of Information 1 (SDI 1), precum şi tehnica de indexare KeyWord 
In Context (KWIC). În continuare, apare, în 1960, sistemul SDI 2 proiectat şi 
documentat astfel încât să poată fi folosit de la distanţă. În 1962, devine operaţional 
următorul sistem SDI 3, urmat, în 1963, de SDI 4%. 

În 1958, este inventat primul circuit integrat şi limbajul de programare Fortran. 
Robert Noyce, cel care avea să pună bazele Intel, aplică pentru a obţine patentul 
pentru primul microprocesor, pe care îl primeşte în 1964. 

Anul 1959 marchează trecerea la a doua generaţie de calculatoare, construită 
pe baza tranzistoarelor şi a altor circuite discrete. În 1960, existau în Statele Unite 
aproximativ 2 000 de calculatoare. 

În 1962, Licklider, director al agenţiei Information Processing Technology 
Office (IPTO), parte a structurii Defense Advanced Research Projects Agency 
(DARPA), abordează problema utilizării calculatorului în timp real în lucrarea Man 
Computer Symbiosis” şi susţine ideea parteneriatului între calculatorul digital şi om. 
El este numit vizionarul arhitect al reţelei“, este cel care a promovat tehnologia time- 
sharing ca o premisă a comunităţii virtuale constituită la nivel de reţea intergalactică 
— Intergalactic Computer Network", prefigurând ceea ce avea să devină, peste caţiva 
ani, reţeaua Internet. 

În 1963, este dezvoltat codul American Standard Code for Information 
Interchange (ASCII), în vederea standardizării schimbului de informaţii între 
calculatoare. 

În 1964, se trece la cea de-a treia generaţie de calculatoare, având la 
bază circuitele integrate, ceea ce a permis micşorarea dimensiunilor şi apariţia 
minicalculatoarelor. DEC PDP-8 este primul minicalculator scos pe piață de 
corporaţia Digital Equipment Corporation (DEC). 

Ted Nelson lansează binecunoscutele concepte hypertext şi hypermedia în 1965. 
În acelaşi an, Gordon Moore, cofondator al companiei Intel, emite o ipoteză care nu 
doar că s-a adeverit, dar rămâne, cu mici ajustări, la fel de actuală şi în prezent, fiind 
cunoscută sub numele de Legea lui Moore. Legea susţine că numărul tranzistoarelor 
dintr-un circuit integrat se dublează la fiecare an, ceea ce determină scăderea costurilor 
şi reducerea dimensiunilor calculatoarelor. 

În 1966, apare limbajul de programare MUMPS (Massachusetts General 
Hospital Utility Multi-Programming Systems). Este inventat floppy-discul în 1967. 

În 1969, University of California Los Angeles (UCLA) prezintă publicului 
reţeaua Internet, formată din patru noduri: Stanford Research Institute (SRI), UC 
Santa Barbara, University of Utah şi University of California Los Angeles (UCLA). 
Prima demonstraţie publică a noii tehnologii de reţea cu comutare de pachete este 
realizată în 1972, aplicaţia de poştă electronică fiind cea care ia un avânt considerabil 
în perioada imediat următoare. Primul microprocesor comercial Intel 4004 este lansat 
pe piaţă în 1971. În 1973, este dezvoltată suita de protocoale TCP/IP (Transmission 
Control Protocol/Internet Protocol) de către Vinton Cerf şi Robert E. Kahn, este 
configurată prima reţea locală de calculatoare LAN Erhernet. Bill Gates şi Paul Allen 
pun bazele companiei Microsoft în 1975, iar, în 1976, Steve Jobs şi Steve Wosniak 
întemeiază compania Apple Computer. 

În paralel, criza documentară se adânceşte. Chaumier afirmă că, în 1958, 
producţia mondială anuală de documente ştiinţifice era evaluată la peste un 
milion de documente, cuprinzând 13 milioane de pagini, pentru ca, în 1961, cifra 
să depăşească 2 milioane de documente”. Este aşadar vorba despre o criză a 
informării de proporții. 

Eforturile pentru dezvoltarea şi implementarea de sisteme de organizare 
şi regăsire a informaţiei încep să dea roade. Atunci, ca şi acum, după cum spune 
Heidegger, „frenezia tehnologiei ameninţă să-şi întărească şi fortifice poziţiile 
pretutindeni”*5. 

În 1961, compania System Development Corporation (SDC) din Statele Unite 
ale Americii realizează o demonstraţie de căutare, pe baza sistemului Protosynthex 
(terminalul era legat direct la calculator) în textul integral al lucrării Golden Book 
Encyclopedia, cu posibilitatea de a regăsi informaţia prin cuvinte trunchiate, 
aflate în proximitate, fără opţiunea de a realiza combinaţii prin operatorii logici. 
Aşadar, se poate spune că SDC a lansat prima enciclopedie computerizată. Trei ani 
mai târziu este pus în funcţiune sistemul BOLD (Bibliographic Organization for 
Library Display), capabil să navigheze şi să regăsească informaţia stocată pe benzi 
magnetice. Căutarea se realiza pe baza codurilor de clasificare atribuite, prin căutare 
în text, cu afişarea unui tezaur online. 

În 1963, are loc prima demonstraţie de căutare bibliografică şi full-text la 
distanţă (prin liniile telefonice), realizată de către Stanford Research Institute (SRI). 
În perioada imediat următoare au fost dezvoltate o serie de alte sisteme, precum 7IP 
considerat a fi primul sistem de căutare pe baza operatorilor logici, CIDS (Chemical 
Information and Data System), LUCID (Language Used to Communicate Information 
System), MICRO, TEXTIR (TEXT Indexing and Retrieval)*5. Apar prototipurile celor 
mai mari sisteme comerciale de regăsire a informaţiei: DIALOG, ORBIT, LEXIS şi 
BCN/SUNY (Biomedical Communications Network at the State University of New 
York, Albany), care avea să devină BRS (Bibliographic Retrieval Services). 

DIALOG este un limbaj de regăsire a informaţiei, proiectat în 1962, foarte 
performant pentru acea vreme. Sistemul a fost dezvoltat de Lockheed Palo Alto 
Research Laboratory, varianta adaptată pentru NASA fiind cunoscută sub numele 
NASA/RECON (REmote CONsole). DIALOG a fost testat, în 1969, de către biroul 
ERIC Clearinghouse de la Universitatea Stanford şi Oficiul Regional al Educaţiei de 
la San Francisco, pentru regăsirea informaţiei în fişierele ERIC (Education Resources 
Information Center), cuprinzând peste 415 000 referinţe şi rezumate descriptive 
extrase din peste 15 000 de documente. Testul a fost realizat cu suportul agenţiei 
Lockheed Missiles and Space Company, căutările fiind operate de pe terminalele 
cu tub catodic amplasate în trei oraşe: Stanford şi San Francisco, timp de şapte luni, 
San Diego, cu ocazia conferinţei anuale ţinute de asociaţia California Association 
of Secondary School Administrators. Utilizatorii aveau la dispoziție căutarea după 
autor, titlu şi termeni din index, cu posibilitatea de a-i combina folosind operatorii 
logici şi, sau. Setul de referinţe obținut putea fi tipărit în forma iniţială sau putea fi 
extins prin adăugarea de informaţie relevantă, pe baza unei căutări suplimentare. 

În Tabelul 1 sunt evidenţiate rezultatele obţinute pe parcursul acestui test, 
derulat, în paralel, timp de 7 luni, în cele trei oraşe. Experimentul din San Diego a 
durat doar două zile. Rezultatele sunt reprezentate în numărul de căutări şi numărul 
de itemi tipăriţi. 

Tabelul 1 - Statistica de utilizare a bazei de date ERIC în cadrul experimentului din 1969 


Terminal Timp de operare | Număr de căutări | Număr de itemi tipăriţi 
Stanford 7 luni 338 30 970 
San Francisco 7 luni 453 20 111 
San Diego 2 zile 40 1 200 


Acest experiment este foarte interesant din perspectiva statisticilor de utilizare 
elaborate: pe o perioadă de 7 luni, au fost efectuate 831 de căutări şi au fost tipărite 
52 281 de referinţe“, ceea ce reprezintă un fapt impresionant pentru acel moment. 
Cifrele chiar ar putea fi comparate cu statisticile actuale de utilizare a bazelor de 
date ştiinţifice abonate de universităţile româneşti, prin consorțiul Anelis Plus, în 
perioada 2013-2016. De exemplu, în anul 2013, în conformitate cu Raportul de 
activitate 2013 publicat de Biblioteca Centrală Universitară „Carol I” din Bucureşti, 
platforma Proquest a fost vizitată de utilizatorii din Academia de Ştiinţe Economice 
din Bucureşti prin 16 125 accesări. Utilizatorii din Universitatea din Timişoara au 
înregistrat 12 020 accesări, cei din Universitatea din laşi au avut 48 211 accesări, 
iar cei din Universitatea din Cluj-Napoca au înregistrat 37 466 accesări”. În ceea ce 
priveşte bibliotecile universitare, din cadrul unor universităţi mai mici din perspectiva 
numărului de studenţi, statisticile de utilizare ar putea ilustra un grad de accesare a 
bazelor de date sensibil egal cu cel raportat în anul 1969, pentru o perioadă de 7 luni. 

DIALOG a fost implementat şi în Europa pentru organizația ESRO (European 
Space Research Organization). În 1972, devine serviciu comercial, sub numele 
DIALOG. Information Retrieval Service, cu două baze de date bibliografice, 
cuprinzând informaţie ştiinţifică, respectiv tehnică. În 1985, ajunge să fie cel mai 
cuprinzător serviciu online de informare, cu 200 de baze de date, cu articole din 
multiple domenii ale cunoaşterii. 

În 1964, Henriette Avram, de la Biblioteca Congresului, elaborează standardul 
MARC  (MAchine Readable Cataloguing) pentru înregistrarea informaţiilor 
bibliografice citibile de maşină. Standardul MARC stă la temelia oricărui sistem 
actual de bibliotecă. În 1967, este publicată versiunea MARC II, care avea să devină 
USMARC, constituită pentru schimbul de înregistrări bibliografice. 

În 1965, Licklider are o contribuţie importantă, dar mai puţin cunoscută, 
pentru lumea bibliotecilor. El publică lucrarea Libraries of the future“, un 
studiu care introduce sintagma Biblioteci ale viitorului şi tratează despre ceea 
ce bibliotecile ar putea fi la sfârşitul secolului al XX-lea. Autorul propune două 
soluţii pentru rezolvarea problemelor legate de transformarea cărţii într-o entitate 
activă, capabilă să permită un transfer rapid al informaţiei către utilizator şi să nu 
necesite un spaţiu mare de depozitare. Prima soluţie se referă la substituirea cărţii 
cu un dispozitiv destinat stocării informaţiei, transmiterii şi procesării acesteia în 
funcţie de interesele utilizatorului. Estimarea pe care o face Licklider cu privire 
la dimensiunea corpusului de informaţii ştiinţifice publicate, pentru anul 2000, se 

ridică la 10! biţi (astăzi, dimensiunea unei căţi electronice în format kindle este de 
circa 2,6 MB, adică 2,6 x 10 biţi)”. A doua soluţie vizează un nou set de aplicaţii 
de bibliotecă, pe care îl numeşte Sistem Procognitiv“, format, din punct de vedere 
tehnologic, din terminale, calculatoare şi sisteme computerizate, interconectate într-o 
rețea complexă, structurată aparent ierarhic, dar în fapt sub forma unui grid, care să 
permită nu doar stocarea, regăsirea şi utilizarea informaţiei, ci şi replicarea întregului 
set de sisteme. Din punct de vedere conceptual, configuraţia propusă este bazată 
pe informaţiile înregistrate la nivel global şi pe întrebările procesate în răspunsuri, 
având drept obiective „promovarea şi facilitarea achiziţiei, organizării şi utilizării 
cunoştinţelor“. 

În 1965, se lansează, la MIT (Massachusetts Institute of Technology), proiectul 
INTREX (INformation TRansfer Experiment)”, un prototip de sistem destinat 
comunităţii ştiinţifice pentru stocarea informaţiilor bibliografice şi full-text, care să 
poată fi accesate şi transferate pe microfişe de către utilizatori. 

În 1967, se înfiinţează centrul OCLC (Ohio College Library Center), pentru 
furnizarea unui serviciu de catalogare partajată bibliotecilor din statul Ohio, lansat 
online în 1971. După 10 ani, compania devine Online Computer Library Center Inc.*, 
dezvoltă serviciul FirstSearch şi pune bazele WORLDCAT (WORLD CATalogue), 
cel mai cuprinzător catalog colectiv centralizat existent la nivel internaţional. Acesta 
reuneşte, în februarie 2017, peste 390 de milioane de înregistrări bibliografice, cu o 
creştere anuală de peste 6%. 

În 1969, se naşte, în cadrul Bibliotecii Naţionale a Olandei, fundaţia PICA 
(Project for Integrated Catalogue Automation), care dezvoltă sistemul PICA pentru 
administrarea catalogului colectiv al Olandei. Devine parte a OCLC în 2007. 

Tot în 1967, corporaţia SDC (System Development Corporation) experimentează 
un nou produs ORBIT (Online Retrieval of Bibliographic Information Timeshared) 
pentru căutare în bazele de date ale Bibliotecii Naţionale de Medicină (NLM - National 
Library of Medicine). În anul 1970, este lansat MEDLINE, un serviciu liber de căutare 
în cele peste 400 000 de referinţe din domeniul medicinei“. NLM folosea, încă din 
1964, sistemul MEDLARS Online (Medical Literature Analysis and Retrieval System 
Online). 

BCN/SUNY (Biomedical Communications Network at the State University of 
New York) a fost lansat în 1968, pentru ca în anul 1975 să se transforme în BRS. 

Primele cataloage de bibliotecă informatizate apar spre sfârşitul anilor 
“60, ca o derivație a sistemelor automatizate primitive de catalogare şi circulaţie, 
implementate pe calculatoarele de primă generaţie cu tuburi electronice şi cartele 
perforate, apoi benzi magnetice, cu capacități limitate de prelucrare off-line. 

LEXIS ia naştere, în 1972, ca serviciu comercial de informare online, specializat 
în domeniul dreptului, în cadrul companiei Mead, care deschide, în 1980, şi serviciul 
NEXIS, furnizor de ştiri şi evenimente curente. 

În 1973, este publicată prima revistă ştiinţifică electronică în baza 
experimentului realizat de Sondak şi Schwartz, prin care arhiva, depozitată pe benzi 

magnetice, este transmisă către biblioteci, iar distribuţia către abonaţii individuali 
este realizată prin intermediul micro-fişelor”. 

În 1980, Chemical Abstract apare în varianta CAS Online, iar în 1990 este 
lansat SCIFinder *. 

Începând din anii *70, FLA (International Federation of Library Associations 
and Institutions) dezvoltă o serie de programe importante“: 

e Universal Bibliographic Control and International MARC (UBCIM) este 

un program destinat controlului bibliografic universal, axat pe elaborarea 

standardului ISBD şi a formatului UNIMARC. 

e Universal Availability of Publications (UAP) este un program prin care 

IFLA a acordat suport activităţilor de împrumut interbibliotecar internaţional 

pentru asigurarea accesului universal la publicaţii. 

e Preservation and Conservation (PAC) reprezintă demersul IFLA pentru 

sprijinul cooperării, la nivel internaţional, în vederea prezervării publicaţiilor 

de bibliotecă. 

e Universal Dataflow and Telecommunication (UDT) este un program care 

transpune în practică preocupările IFLA pentru schimbul internațional de date 

electronice. 

e Advancement of Librarianship in the Third World (ALP) este programul 

prin care IFLA promovează în ţările din lumea a treia activităţi şi expertiză de 

specialitate. 

Pe plan internaţional, sunt publicate primele standarde cu privire la statistica 
de bibliotecă şi evaluarea performanţei, mai precis este adoptat, în 1974, standardul 
ISO 2789: Informare şi documentare. Statistici internaţionale de bibliotecă. 

În anul 1982, suita de protocoale TCP/IP este declarată de către Departamentul 
de Apărare al SUA drept standard de comunicaţie pentru toate rețelele de calculatoare 
militare, iar şapte ani mai târziu devine un standard disponibil în domeniul public. 

Tot în această perioadă, apar în universităţi şi colegii primele cataloage cu 
acces public, aşa-numitele PAC (Public Access Catalogue), instalate pe terminale 
specializate, localizate în bibliotecă şi utilizate de bibliotecari. Este introdus conceptul 
Sistem de Gestionare a Bazelor de Date (SGBD). E. F. Codd defineşte sistemul de baze 
de date relaţionale în 1970, dar primele produse comerciale sunt lansate pe piaţă în anii 
“80. Firme precum IBM sunt interesate în dezvoltarea de astfel de sisteme specializate. 
Aceasta, împreună cu Biblioteca Universităţii din Leuven din Belgia şi Universitatea 
din Dortmund lansează sistemul DOB/S (DOrtmunder Bibliotheks Information 
System), care este vândut ulterior în Europa şi în Statele Unite ale Americii“. Sistemul 
de gestiune documentară CDS/1$1S*(Central Documentation System/Integrated Set 
of Information Services) este elaborat, pentru funcţionare pe platforma VMS (Virtual 
Memory System), în cadrul /LO (International Labour Organization), fiind preluat de 
UNESCO în anii “80, transpus pe platformă DOS (Disk Operating System) şi distribuit 
ca software gratuit, fiind astfel precursorul sistemelor de bibliotecă open source. În 
1980, Hebrew University din Ierusalim iniţiază împreună cu compania ExLibris un 

proiect intern de dezvoltare a sistemului de bibliotecă ALEPH 100 (Automated Library 
Expandable Program Hebrew). În decembrie 2015, ExLibris este achiziționată de 
compania Proquest*. 

În 1984, William Gibson, autorul romanului Neuromancer introduce termenul 
cyberspace, desemnând un spaţiu tehnologic complex şi neomogen, constituit dintr-o 
multitudine de subspaţii emergente, suporturi pentru diferite tipuri de interacțiuni 
digitale şi comunicaţii. 

În anul 1988, Institutul Internaţional de Bibliografie, înfiinţat de Paul Otlet şi 
Henri la Fontaine în 1895, la Bruxelles, transformat în 1937 în Federaţia Internaţională 
de Documentare (FID), devine International Federation for Information and 
Documentation. 

Tim Berners Lee, fizician şi inginer software la organizaţia europeană pentru 
cercetare nucleară CERN (Conseil Europsenne pour la Recherche Nuclaire) 
introduce, în 1989, termenul WWW (World Wide Web) şi lansează proiectul World 
Wide Web, prin care informaţia de diferite tipuri este interconectată, pe baza HTTP 
(HyperText Transfer Protocol) şi HTML (HyperText Markup Language), ca o pânză 
de noduri, în cadrul căreia utilizatorul poate naviga după propria sa voinţă. În 1991, 
apare pe Internet primul site WWW - info.cern.ch, iar în 1993, CERN permite 
utilizarea publică a WWW. Din acest moment, rețeaua se dezvoltă vertiginos. În 
acelaşi an, prin efortul conjugat al organizaţiilor DARPA (Defense Advanced 
Research Projects Agency), NSF (National Science Foundation) şi NASA (National 
Aeronautics and Space Administration) este lansat programul de cercetare Digital 
Library Initiative, cuprinzând şase proiecte derulate în cadrul unor mari universități 
americane, cu scopul de a construi, în parteneriat cu companii de calculatoare şi 
telecomunicaţii, editori, asociaţii profesionale şi biblioteci, un depozit digital global 
de colecţii electronice distribuites!. Programul s-a desfăşurat, în două faze, s-a 
încheiat în 2003 şi poate fi considerat ca fiind punctul de origine al motorului de 
căutare Google. Începe să fie larg folosit termenul de bibliotecă digitală. Un an mai 
târziu, organizaţia americană Internet Engineering Task Force, având drept obiect 
de activitate dezvoltarea şi implementarea standardelor pentru Internet, defineşte 
sintaxa URL (Uniforma Resource Locator) pentru identificarea resurselor în Internet. 

În spaţiul bibliotecilor tradiţionale, terminalele pasive sunt înlocuite cu 
microcalculatoarele inteligente. Sistemele migrează de la varianta bazată pe 
modul text caracter către varianta construită pe tehnologia http Web şi baze de 
date relaţionale. Sunt folosite interfețele grafice cu utilizatorul, aşa-numitele GU/ 
(Graphical User Interface), bazate pe Windows. De exemplu, sistemul VUBIS (Vrije 
Universiteit Brussel Information System) este înlocuit cu sistemul Vubis4 Windows 
în 1990, iar, în 2001, este lansată versiunea VubisSmart. Apar cataloage online 
accesate prin protocolul HyperText. Un astfel de produs, cu interfaţă Web, este 
lansat pe piaţă, în 1995, de către compania Innovative Interfaces, Inc., iar în 
1998, Medialab Solutions din Olanda instalează primul prototip Aquabrowser la 
Biblioteca publică din Eindhoven. Sistemul este preluat, în 2001, de către Asociaţia 

olandeză a bibliotecilor publice, devenind practic un standard adoptat la nivelul 
bibliotecilor publice din Țările de Jos. Este vorba, aşadar, despre a doua generaţie 
de cataloage online de bibliotecă. 

În 1993, în Marea Britanie, este publicat Raportul Follett, urmat în 1995, 
de Raportul Anderson, studii complexe cu privire la soluţiile pentru problemele 
bibliotecilor britanice din învăţământul superior, confruntate cu finanţări insuficiente 
pentru a face faţă, din punct de vedere biblioteconomic şi tehnologic, cantității de 
informaţie electronică publicată. Concluzia cheie a Raportului Follet, care afirmă 
că „exploatarea tehnologiilor informaţiei este esenţială pentru crearea unui serviciu 
de bibliotecă eficace pentru viitor”, a condus la lansarea, în 1995, a Programului 
e-LIB (Electronic Libraries Programme) sub coordonarea comitetului JI/SC (Joint 
Information Systems Committee). În 1997, Jon Knight defineşte conceptul de 
bibliotecă hibridă ca fiind biblioteca furnizoare a unui singur punct de acces atât 
pentru resursele tipărite cât şi pentru cele electronice“. 

Primul blog personal este lansat, în 1994, cu numele Justin s Links from the 
Underground, de către Justin Hall, student la Swarthmore College, Statele Unite ale 
Americii; în 1995, devine funcţional primul serviciu social c/assmates.com, având 
drept scop contactarea foştilor colegi de şcoală şi prieteni, iar în anul următor apare 
primul motor de căutare Ask.com. 

UMI (University Microfilms International), binecunoscutul editor al tezelor 
de doctorat americane, lansează, în 1996, varianta online a bazei sale de date, sub 
numele Proquest Direct. În 2001, UMI adoptă titulatura Proquest Information and 
Learning, în 2004, compania SerialSolutions se alătură Proquest, la fel face şi Dialog 
în 2009. În următorul an, ProQuest lansează serviciul de descoperire a informaţiei 
SUMMON. 

Tot în 1996, compania EBSCO aduce pe piaţă sistemul de căutare şi regăsire a 
informaţiei EBSCOhost şi începe dezvoltarea sistemului de descoperire a informaţiei 
prin intermediul unui index unic pentru toate resursele existente într-o bibliotecă EDS 
(EBSCO Discovery Service), pe care îl lansează la începutul anului 20105. 

Editura Elsevier decide, în anul 1997, să publice în spaţiul World Wide Web 
textul integral pentru cele 1 200 reviste ştiinţifice pe care le avea în portofoliu, pentru 
a fi accesate pe bază de abonament. Astfel ia naştere platforma ScienceDirect*. În 
acelaşi an, John Barger lansează termenul Weblog. 

În 1998, este fondată compania Google“, deţinătoare a binecunoscutului motor 
de căutare, iniţial denumit Backrub, proiectat de către cei doi studenţi doctoranzi de 
la Stanford, Larry Page şi Sergey Brin, cu scopul „de a organiza o cantitate aparent 
infinită de informaţii de pe Internet”. Este momentul în care începe să fie folosită 
sintagma Big Data pentru a arăta cantitatea impresionantă de informaţii vehiculată 
pe Internet din perspectiva capacităţii de stocare, procesare, transmitere pe căile 
de comunicaţii şi accesare a datelor”. De asemenea, Chris Rusbridge redefineşte 
conceptul de bibliotecă hibridă ca instituţia care integrează un set de tehnologii şi 
sisteme din diferite surse, precum şi resurse tipărite şi electronice. 

În 1999, în Noua Zeelandă, este dezvoltat Koha, primul sistem integrat de 
bibliotecă open source, al cărui modul OPAC (Online Public Access Catalogue) include 
în variantele ulterioare funcţionalităţi specifice catalogului de nouă generaţie“. Spre 
sfârşitul decadei, sistemele de gestiune şi descoperire a informaţiei atinseseră, după cum 
se evidenţiază în raportul OCLC, un stadiu de maturitate care impunea iniţierea unui 
nou ciclu“!. Sunt dezvoltate serviciile Web, apar aşa-numitele produse link-resolver şi 
tehnologia OpenURL, pentru a permite realizarea legăturii cu resurse aflate la diverse 
adrese în spaţiul Web“, tehnologii care reprezintă baza căutării simultane în baze de 
date eterogene şi distribuite (federated search)*. În 2000, ExLibris achiziţionează 
drepturile de utilizare pentru programul SFX de la Universitatea Gent din Belgia. 

Wikipedia este lansată, în 2000, de către Jimmy Wales şi Larry Sanger. Se 
constituie astfel prima enciclopedie online, bazată pe contribuţia utilizatorilor. În 
primul an, aceasta se ridică la 20 000 de articole. 

În perioada 2000-2001 are loc criza dot-com, care elimină de pe piaţă o serie 
de companii furnizoare de e-servicii online prin site-urile WWW. 

Termenul software social este definit şi lansat în anul 2002 de Clay Shirky*, 
cu ocazia conferinţei Social Software Summit. Potrivit autorului, termenul se referă 
la „toate utilizările de software care suportă interacţiunea în cadrul grupurilor, chiar 
dacă interacţiunea este offline”. În acelaşi an, apare Friendster.com, primul site de 
interconectare socială online. Acesta reuşeşte să strângă un milion de utilizatori, 
pentru ca, în 2003, MySpace să atingă acest număr în cea dintâi lună de funcționare. 

În anii 2003 — 2004, este introdusă în biblioteci, prin produsele Metalib, 
360Search şi Webfeat, tehnologia de meta-căutare (federated search), bazată pe 
standardul de comunicaţie Z39.50. 

Proiectul Google Books este lansat, în 2004, ca parteneriat între edituri, dar se 
extinde şi include o serie de biblioteci academice de la Universitatea din Stanford, 
Universitatea din Michigan, Universitatea Harvard, Universitatea Oxford, la care se 
adaugă Biblioteca Publică din New York. 

În acelaşi an, Mark Zuckerberg, de la Universitatea din Harvard, aduce pe 
piaţa online platforma Facebook, iar compania Ludicorp configurează serviciul 
Flickr destinat stocării fotografiilor digitale şi a clipurilor video pentru partajare şi 
utilizare ulterioară. 

În 2005, este introdus serviciul Google Scholar prin intermediul căruia sunt 
puse pe Web, spre consultare liberă, arhive importante de lucrări ştiinţifice“. De 
asemenea, se lansează platforma YouTube pentru încărcarea şi partajarea fişierelor 
video în mediul online. 

Aşadar, anii 2004 şi 2005 marchează începutul etapei Web 2.0. Tim O”Reilly 
lansează şi explică termenul în 2004. Acesta consideră Web 2.0 ca fiind o nouă 
generaţie a Web-ului privit ca o reţea de tip platformă, care aduce consumatorul de 
informaţii în centrul serviciilor. Utilizatorul are permisiunea să fie proactiv, să publice 
online, să comunice, să creeze conţinut şi să îl distribuie în mod liber. Drept urmare, 
conţinutul poate fi remixat şi reutilizat de ceilalţi, creându-se efecte de reţea printr-o 

arhitectură a participăriis. În plus, internautul dispune de opţiuni pentru partajarea şi 
schimbul de informaţie şi de cunoaştere, având posibilitatea să interacționeze cu alţi 
utilizatori prin intermediul instrumentelor colaborative dezvoltate în acest sens. Din 
perspectiva procesului de mediatizare şi comunicare, Web 2.0 face parte din cel de- 
al treilea va/ media numit, de Couldry, valul digitizării mijloacelor de comunicare, 
succesor al valului electrificării mijloacelor de comunicare şi al celui de mecanizare 
a mijloacelor de comunicare”. Se poate spune că mediul Web 2.0 întruneşte toate 
condiţiile pentru a desemna ceea ce conceptul „media manifold”“ reprezintă în 
viziunea aceluiaşi autor: un mediu digital şi social complex, susţinut de un sistem 
tehnologic distribuit în spaţiu, interconectat din punct de vedere instituțional şi al 
infrastructurii, cu interrelaţionări adânci între diferite tipuri de media, cu transferul 
conţinutului dintr-un mediu în altul, cu difuzia comunicării între platforme. Este un 
mediu multidimensional, transpus în planul concret, prin opţiunile individului pus în 
situaţia de a alege un număr limitat de instrumente pentru a comunica“. 


6.3 BIBLIOTECA 2.0 ÎN CONTEXT ACTUAL 


În contextul dezvoltării tehnologiilor Web 2.0, al colecţiilor constituite dintr-o 
varietate vastă de resurse electronice, al platformelor digitale implementate şi al 
instrumentelor moderne de căutare şi regăsire a informaţiilor, vizibilitatea bibliotecii 
s-a transferat din zona sălilor de lectură în zona electronică a Web-ului caracterizată 
prin interactivitate, personalizare şi autonomie. În acest spaţiu al interconectivităţii şi 
comunicării mediate de calculator, biblioteca a intrat într-o competiţie acerbă cu mediul 
Web şi cu motoarele de căutare performante. Pentru a-şi recâştiga poziţia de principal 
furnizor al informaţiei şi a fi pe deplin acceptată în circuitul comunicării online, pentru 
a nu fi ocolită de noua generaţie şi a intra în această lume a participării colective, 
biblioteca încearcă să se reinventeze, să se adapteze schimbărilor şi să construiască noi 
modele adecvate expectanţelor consumatorilor de informaţie. 

Astfel, în 2005, Michael Casey lansează pe blogul său LibraryCrunch”, 
termenul Biblioteca 2.0. Conceptul este reluat şi prezentat amplu, de acelaşi Casey 
împreună cu Laura C. Savastinuk, doi ani mai târziu, în cartea Library 2.0: A Guide to 
Participatory Library Service”. Autorii definesc Biblioteca 2.0 ca un model destinat 
oricărui consumator de informaţie, nu doar celor din generaţia millenials sau celor 
care fac parte din aşa-numita tehno-elită, fiind centrat pe utilizatorul de bibliotecă în 
sensul acordării acestuia puterea de a interveni asupra conţinutului, de a introduce 
etichete şi comentarii, de a paticipa activ la crearea şi diseminarea informaţiei. 
Se evidenţiază faptul că acest concept este, în fapt, o idee „disruptivă”, construită 
pe baza unor tehnologii disruptive, care se referă la schimbări semnificative prin 
stabilirea unui dialog cu comunitatea. 


395 


Biblioteca 2.0 


6.3.1 CONSIDERAȚII TERMINOLOGICE 


Înainte de toate, trebuie remarcat faptul că termenul Biblioteca 2.0, aidoma 
termenului Web 2.0, este format din cuvântul biblioteca şi sufixul 2.0, limitând 
astfel aria serviciilor oferite la cele bazate pe tehnologiile Web, în spaţiul Web- 
ului social. Din punct de vedere cronologic, la fel ca în cazul Web 2.0, acest model 
poate fi considerat o a doua etapă în evoluţia bibliotecii digitale, o treaptă superioară 
Bibliotecii 1.0, etichetată aşa în mod retrospectiv, şi o fază de dezvoltare tranzitorie 
pe traiectoria care se îndreaptă spre Biblioteca 3.0, asociată Web-ului semantic, şi 
Biblioteca 4.0, corespunzătoare Web-ului 4.0, denumit Web-ul inteligent. 


6.3.2 OBIECTIVE 


Obiectivele Bibliotecii 2.0 nu diferă semnificativ de obiectivele bibliotecii 
hibride actuale, cu menţiunea că se referă strict la spaţiul virtual şi la platformele 
social media. Obiectivele se suprapun, în mare măsură, cu beneficiile Bibliotecii 2.0. 

Ținând cont de fluxul biblioteconomic şi de serviciile oferite utilizatorilor, 
obiectivele Bibliotecii 2.0 sunt: 

- Construirea şi actualizarea permanentă a colecțiilor de resurse electronice, 

constituite din documente născute digital şi din documente digitizate. 

- Prelucrarea resurselor electronice prin atribuirea de metadate complete 
şi hyperlinkuri către date de autoritate şi surse de încredere, astfel încât 
regăsirea şi descoperirea informaţiei să fie rapidă şi eficace. 

- Prezervarea şi stocarea materialelor digitale. 

- Asigurarea accesului utilizatorilor la resursele digitale, în formate actualizate 
continuu, cu respectarea drepturilor de proprietate intelectuală, prin 
instrumente moderne de regăsire a informaţiei, cu posibilitatea utilizării, 
reutilizării, partajării informaţiei. 

- Asigurarea unei infrastructuri performante hardware şi software, securizată, 
scalabilă şi interoperabilă cu platforme din spaţiul Web, aplicarea 
standardelor şi procedurilor internaționale de operare, procesare, partajare 
şi schimb a conţinutului digital. 

- Transformarea bibliotecii într-un hub comunitar, astfel încât să reprezinte 
un punct puternic de conexiune între utilizatori şi resurse, de dialog între 
consumatorii de informaţie. 

- Reducerea decalajului digital dintre diferite categorii de utilizatori, creşterea 
gradului de incluziune socială şi digitală în acord cu directivele programului 
Horizon 2020. 

- Creşterea vizibilităţii bibliotecii în spaţiul Web şi cooptarea utilizatorilor şi 
non-utilizatorilor în procesul de creare, partajare şi schimb a informaţiilor. 

6.3.3 DEFINIȚII ŞI MODELE DIN LITERATURA DE SPECIALITATE 


În literatura de specialitate, Biblioteca 2.0 reprezintă un subiect extrem 
de interesant şi atractiv pentru mulți specialişti. De-a lungul timpului, aceştia au 
formulat definiţii şi au construit modele. 

Thomas Brevick”? spune, în 2006, că Biblioteca 2.0 reprezintă evoluţia 
naturală a serviciilor de bibliotecă la un nivel la care utilizatorul de bibliotecă are 
controlul asupra momentului şi modului de obţinere a accesului la serviciile utile şi 
de interes pentru nevoile sale de informare. 

Formula stabilită de Fichter” foloseşte cărţile, oamenii, încrederea radicală şi 
participarea ca elemente constitutive ale Bibliotecii 2.0: 

Biblioteca 2.0 = (cărţi + oameni + încredere radicală) x participare. 

Biblioteca 2.0 este conturată de Maness” ca un model inovator al bibliotecii 
de nouă generaţie bazată pe tehnologiile Web interactive, colaborative şi multimedia, 
cu patru caracteristici esenţiale: centrarea pe utilizator, integrarea experienţelor 
multimedia, integrarea dimensiunii sociale şi a celei de comunicare în cadrul 
comunităţii. EI crede că Biblioteca 2.0 va revoluţiona domeniul biblioteconomic. De 
asemenea, în opinia lui, Biblioteca 2.0 este o manifestare Web a bibliotecii privită 
ca loc, o virtualizare a realităţii, este un spaţiu al descoperirii şi regăsirii informaţiei 
mai mult decât unul al căutării, este un concept care are de-a face cu partajarea şi 
colaborarea mai mult decât cu accesul. Autorul pune accentul pe tehnologiile Web 
2.0: „Biblioteca 2.0 este un OPAC personalizat care include accesul la mesageria 
sincronă, fluxuri media, bloguri şi wiki-uri, reţele sociale, etichetare, fluxurile de 
ştiri şi mashup-uri”. 

Biblioteca 2.0 reprezintă, în viziunea lui Sauers”, biblioteca fără bariere. 
Aceste bariere sunt cele legate de spaţiu, iar Biblioteca 2.0 este o veritabilă bibliotecă 
fără ziduri. Un alt tip de bariere se referă la comunicare, iar Biblioteca 2.0 este prin 
excelență un mediu deschis, participativ, al interacțiunii sociale prin instrumentele 
2.0 precum blogurile prin care se pot deschide noi căi de conversaţie între bibliotecă 
şi utilizatori, Flickr pentru diseminarea fotografiilor sau Delicious pentru organizarea 
şi colectarea resurselor de referinţe. O altă barieră depăşită ar putea fi aceea prin 
care orice îngrădire a utilizatorului ar fi înlăturată pentru că, de exemplu, în spațiul 
Bibliotecii 2.0 nu mai există un program limitat între anumite ore, utilizatorul are 
acces la colecţii fără să mai aştepte să primească documentul din depozit, practic 
cultura răspunsului NU este înlocuită cu una mult mai permisivă şi mai deschisă. 
Sigur că o bibliotecă fără bariere este o viziune idealistă. În economia modelului 
Biblioteca 2.0 există bariere pe care atât utilizatorul cât şi bibliotecarul trebuie să 
le depăşească. Aceste bariere trebuie însă identificate pentru a se putea formula şi 
aplica soluţii. 

Nesta şi Mi'€ evidenţiază faptul că abordarea modelului Biblioteca 2.0, din 
perspectiva orientării către utilizator, este una dintre cele mai vechi şi mai importante 
modalităţi de definire a serviciilor de bibliotecă. Autorii îşi susţin afirmaţia prin 

acţiunile de largă deschidere întreprinse de structurile de informare şi documentare 
de-a lungul timpului, cu mult înainte de apariția conceptului 2.0, printre acestea 
numărându-se următoarele: programe de lucru cu publicul extinse, accesul online la 
cataloage pe Web, accesul de la distanţă la resurse, punerea la dispoziţia utilizatorilor 
a spaţiilor de socializare şi studiu în grup sau a spaţiilor de tip laboratoare de 
calculatoare, organizarea de sesiuni de pregătire în utilizarea serviciilor de bibliotecă, 
de tururi de orientare, organizarea de expoziţii, transmiterea prin e-mail sau SMS a 
informaţiilor, realizarea de chestionare, de forumuri de discuţii pe pagina Web a 
bibliotecii sau utilizarea cutiilor de reclamaţii pentru obţinerea feedback-ului din 
partea utilizatorilor. Chiar dacă Nesta şi Mi nu sunt entuziaşti în privinţa beneficiilor 
aduse bibliotecilor de mişcarea 2.0, exceptând comunicarea cu utilizatorii, ei 
privesc spre viitor către Biblioteca III pe care şi-o doresc inovatoare din perspectiva 
conectării la informaţia existentă pe Web, ca parte integrantă a Web-lui semantic. 
Ei consideră că biblioteca nu este o instituţie de socializare, aprecierea lor fiind că, 
înainte de toate, trebuie avută în vedere misiunea bibliotecii de a gestiona şi dezvolta 
colecţiile, de a oferi servicii de informare utilizatorilor săi, care nu au nevoie de 
acest nou model. Scepticismul celor doi autori este susţinut şi de Crawford”, acesta 
punându-și întrebarea dacă nu cumva Biblioteca 2.0 este un model în cadrul căruia 
lucrurile se fac într-un mod non-biblioteconomic. 

Pe de altă parte, Cohen“ spune despre Biblioteca 2.0 că „este un răspuns la 
Web 2.0, o revoluţie în modul în care oamenii creează, editează, caută, evaluează, 
organizează şi partajează informaţia”. Autoarea susţine că Biblioteca 2.0 transpune 
modelul Web 2.0 în mediul infodocumentar şi, astfel, biblioteca se transformă într-o 
instituţie de socializare, cu spaţii interconectate transformate în spaţii ale comunităţii, 
unde participarea activă este esenţială în procesul de cercetare şi învăţare, acesta 
sprijinindu-se, din ce în ce mai mult, pe instrumentele 2.0 şi pe reţelele sociale. 

Stephens” ia în discuţie mediul de tip Read-Write descris de Biblioteca 
2.0, pe care o numeşte Hyperlinked Library, adică o bibliotecă umană care susţine 
conversaţia, legătura cu comunitatea, participarea, experienţa şi partajarea, bazându- 
se pe instrumentele sociale Web 2.0. 

În opinia lui Chad şi Miller“, Biblioteca 2.0 este un model foarte diferit faţă 
de cel convenţional, oferind servicii în acord cu aşteptările lumii moderne şi face ca 
biblioteca să conteze. 

Wallist! susține acelaşi punct de vedere. El consideră Biblioteca 2.0 o 
modalitate de a ajunge la utilizatori, un model care utilizează tehnologiile pentru 
a parcurge această nouă etapă de tranziţie şi asigură un suport instituţiei pentru a 
rezolva problemele actuale, pentru a elimina sincopele şi consolida sistemele de 
bibliotecă, în scopul de a se alinia teoretic, dar mai ales practic, conceptului deschis 
(în engleză openess) prin date deschise, sisteme deschise, acces deschis, APl-uri 
(Application Programming Interface) deschise. 

De cealaltă baricadă se află Rothman%, un critic fervent al Bibliotecii 2.0 pentru 
că, spune el, modelul bibliotecii tradiționale nu a fost niciodată unul antiutilizator sau 


398 


Voichița Dragomir 


antischimbare, chiar dacă, după cum autorul recunoaşte, unele practici de bibliotecă 
dovedesc rezistenţa la schimbare şi reticenţa faţă de o comunicare bidirecţională 
între instituţie şi utilizatori. 

Dincolo de controverse, revenind la perspetiva terminologică, Habib** explică 
acest model prin contopirea celor două concepte, pe de-o parte biblioteca, pe de altă 
parte ,„2.0” şi propune o definiţie mai precisă şi mai aplicată a Bibliotecii 2.0, despre 
care spune că este un subset al serviciilor de bibliotecă proiectate să satisfacă nevoile 
utilizatorilor determinate de efectele directe şi periferice ale Web 2.0. Astfel, autorul 
punctează câteva aspecte definitorii ale modelului său. În primul rând, el stabileşte o 
relaţie de cauzalitate între tehnologiile Web 2.0 şi Biblioteca 2.0, iar în al doilea rând 
evidenţiază relaţia directă între serviciile oferite de Biblioteca 2.0 şi instrumentele 2.0, 
constituite ca suport de bază pentru această structură. Interesant este faptul că definiția 
arată un lucru foarte important şi anume că Biblioteca 2.0 nu se substituie bibliotecii, 
ci reprezintă o parte a acesteia, mai precis un subset al serviciilor oferite, venind astfel 
în completarea ofertei pe care biblioteca actuală trebuie să o diversifice continuu, să 
o adapteze la cerinţele utilizatorilor în acord cu noile tehnologii mereu în schimbare. 

Referințele prezentate demonstrează că există păreri pro şi păreri contra. 
Pentru unii autori, conceptul Biblioteca 2.0 reprezintă o mişcare „cool”, la modă, 
pentru alţii, percepţia se rezumă la aplicarea tehnologiilor Web 2.0 în bibliotecă. 
Cele mai multe păreri însă abordează subiectul din perspectiva unei noi filosofii în 
ceea ce priveşte serviciile oferite de bibliotecă. În acest context, Farkas* încearcă 
să lămurească conceptul foarte tranşant pentru a-l scoate din zona de ambiguitate şi 
confuzie, pentru a-i surprinde esența. Autorul arată că ceea ce trebuie să conteze sunt 
nevoile utilizatorilor. Dacă publicul ţintă al unei biblioteci nu are nevoie de un blog 
sau de un cont Facebook prin care să interacţioneze, atunci aceste instrumente nu sunt 
necesare. Pentru a şti însă aceste lucruri, biblioteca este obligată să evalueze periodic, 
cu mare atenţie nevoile utilizatorilor. Există astăzi un număr mare de pagini create de 
biblioteci pe Flickr, Facebook sau Pinterest fără să fie actualizate, ceea ce dovedeşte că 
interesul pentru Biblioteca 2.0 este doar unul formal. Farkas sugerează, în consecinţă, 
că Biblioteca 2.0 este despre cunoaşterea nevoilor utilizatorilor şi a non-utilizatorilor, 
despre evaluarea cerinţelor acestora, despre încrederea în utilizatori, despre renunţarea 
la statutul de perfecţiune şi adoptarea unui statut experimental şi colaborativ, bazat 
pe feedback-ul primit de la utilizatori şi de la celelalte biblioteci, despre adoptarea 
experienţelor frumoase ale altor instituţii din aceeaşi breaslă sau din alte bresle, despre 
învăţare continuă şi despre profesionalism din partea bibliotecarilor. 

Ideea centrării atenţiei pe utilizator este susţinută cu aceeaşi tărie de Cho*. 
EI crede că, în calitatea sa de co-creator, de constructor, de consultant, utilizatorul 
are o contribuţie determinantă în modelarea noilor servicii şi produse de bibliotecă, 
atât în mediul virtual cât şi în cel fizic. Cho propune patru principii pentru modelul 
Biblioteca 2.0, prin care bibliotecile trebuie să se circumscrie comunităţilor deservite 
şi să adopte schimbarea alături de ele: să îşi maximizeze prezenţa în mediul online 
prin serviciile şi produsele 2.0, să ofere o experienţă multimedia atât din perspectiva 

colecţiilor cât şi a serviciilor, să revizuiască permanent rolurile bibliotecarului şi ale 
utilizatorului, să încurajeze comunicarea între utilizatori şi bibliotecă. 

Modelul lui Holmbergs* propune, aşa cum este ilustrat în Figura 7, o structură 
formată din şapte blocuri constituente: interactivitatea, utilizatorii, participarea, 
biblioteca şi serviciile sale, Web şi Web 2.0, aspectele sociale, tehnologiile şi 
instrumentele tehnologice. El susține ideea că toate aceste componente sunt 
importante în construcţia Bibliotecii 2.0, dar fiecare organizaţie poate pune accentul 
doar pe anumite elemente. 


Participation “soft values” 


Libraries and 
library services 


Technology 
and tools 


Web and Web 2.0 


Figura 1. Blocurile constitutive ale Bibliotecii 2.0 
http://dx.doi.org/10. 1108/00220410910970294 


În viziunea lui Deodato“, Biblioteca 2.0 înseamnă cultură participativă în care 
utilizatorii sunt încurajați să creeze şi să partajeze informaţii, resurse, metadate şi 
rezultate ale cercetărilor proprii, renunțând astfel la statutul de consumatori pasivi ai 
sistemelor de informare de tipul top-down. Citându-l pe Cocciolot, autorul arată că 
obiectivul principal al culturii participative este acela de a muta centrul de greutate 
de la relaţia de putere tradiţională consumator-producător, expert-novice, profesor- 
student către o relaţie bazată pe capacitatea şi voinţa individului de a construi şi 
contribui la o anumită realitate culturală. Pentru a putea fi realizat acest lucru, 
bibliotecile trebuie să configureze cadrul necesar pentru a dezvolta sisteme capabile 
să furnizeze utilizatorilor nu doar accesul la cunoaştere, ci şi posibilitatea de a deveni 
colaboratori activi în demersul de creare a cunoştinţelor. 

Participarea utilizatorilor în elaborarea de conţinut conduce la conturarea 
modelului Biblioteca 2.0 din perspectiva conversaţiei între utilizator şi instituţie. 
În acest parteneriat, instiuţia continuă să facă ceea ce ştie mai bine, adică realizează 
conexiuni între oameni şi surse de informare, indiferent dacă aceste surse de informare 
sunt documentele din colecţii sau chiar utilizatorii. Autorul consideră Biblioteca 2.0 
ca fiind o bibliotecă de tip Read-Write. 

Lankes şi Silverstein* susţin aceeaşi idee a bibliotecii ca mediator al 
conversaţiei între bibliotecă şi utilizator, dar şi între utilizatorii înşişi, în demersul 
de construcţie a cunoaşterii. Cunoaşterea, spune el, este creată prin conversaţie, iar 
biblioteca trebuie să devină participant activ în această conversaţie. Cei doi autori 
introduc astfel conceptul de bibliotecă participativă. 

Nguyen” preia şi dezvoltă conceptul, susținând că modelul bibliotecii 
participative este, de fapt, etapa următoare a modelului Library 2.0, a cărei popularitate 
este în declin, afirmaţie ce poate fi susţinută de numărul mai scăzut de articole şi 
cărți publicate în ultimii ani pe această temă. Viziunea lui Nguyen se sprijină pe 
conceptul de cultură participativă. Aceasta, susţine Jenkins, s-a format ca urmare a 
dezvoltării tehnologiilor moderne, care au oferit consumatorilor posibilitatea tehnică 
de a arhiva, adnota şi recircula conţinutul media, la care s-a adăugat discursul do-ir- 
yourself, promovat cu putere în foarte multe medii. Acest tip de discurs a determinat 
schimbări semnificative de mentalitate, mai ales în rândul tinerilor. De asemenea, 
ca urmare a situaţiei socio-economice, care a favorizat integrarea conglomeratelor 
media pe orizontală, conceptul do-it-yourself a încurajat schimbul de idei, imagini, 
mesaje narative prin canale media multiple şi a condus la moduri mai active de 
participare”. Cultura participativă este definită de Jenkins ca fiind „cultura cu bariere 
relativ scăzute faţă de expresia artistică şi angajamentul civic, un sprijin puternic 
pentru crearea şi partajarea creaţiei, un anume tip de mentorat prin care participanţii 
experimentați îşi împărtăşesc cunoştinţele celor novici”?. 

Prin cultura participativă, constată Peter Walsh, are loc un fenomen de 
subminare a aşa-numitei „hegemonii a cunoaşterii”, în cadrul căreia controlul asupra 
creării şi diseminării informaţiei şi cunoştinţelor este monopolizat în mâinile unui 
număr mic de oameni*. Autorul susţine că producţia informaţiei s-a bazat de-a 
lungul timpului pe paradigma expertului, definită ca „un construct social, un dialog 
între experţi şi restul societăţii”, prin care anumite corpusuri de cunoştinţe sunt 
controlate de grupuri de specialişti. Aceştia au în mână decizia cu privire la producerea, 
utilizarea şi diseminarea cunoştinţelor respective. În acest sens, Walsh spune că un 
exemplu ar putea fi biserica creştină din Europa occidentală a Renaşterii, care, prin 
apariţia şi răspândirea tiparului, a pierdut controlul deţinut asupra producerii cărților 
şi textelor sacre, precum şi asupra bibliotecii. Tiparul a creat drum liber pentru 
diseminarea pe scară largă a traducerilor bibliei din latină şi greacă, cartea sacră 
răspândindu-se astfel cu repeziciune, dincolo de zidurile închise ale bibliotecilor 
mânăstireşti, în lumea obişnuită. Tot aşa, tehnologiile Web au subminat hegemonia 
deţinută de diverse entităţi din lumea editurilor, a muzeelor, a bibliotecilor, a pieţei 

de larg consum, a pieţei mass-media. Prin tehnologiile Web, oricine poate împărtăşi 
propriile cunoştinţe şi păreri cu alţi participanţi în reţea, poate contribui la crearea 
şi schimbul de cunoştinţe, în cadrul unor grupuri virtuale cu interese şi obiective 
comune, pe care Pierre Levy le numeşte comunităţi ale cunoaşterii (/nowledge 
communities*), entităţi esenţiale într-o societate democratică. Barierele existente în 
calea producerii şi distribuirii conţinutului au fost înlăturate. S-a creat o cale deschisă 
diversităţii, opiniei libere, dezbaterii critice, discuţiilor constructive şi consensuale 
pe teme de interes public, susținute cu justificări şi motivații solide, formându-se 
o platformă online accesibilă oricui, indiferent de statut social, o veritabilă sferă 
publică habermasiană”, transpusă în contemporaneitate. 

Astfel, paradigma expertului a fost înlocuită cu inteligenţa colectivă. Pierre 
Levy conturează conceptul de inteligenţă colectivă în spaţiul cunoaşterii, pe care 
îl numeşte cosmopedia, ca fiind abilitatea comunităţilor virtuale de a impulsiona 
expertiza comună a membrilor săi spre acumularea de informaţii, crearea de conţinut, 
schimbul de experienţe, care să permită rezolvarea unor probleme. Este de remarcat 
faptul că mişcarea participativă a luat naştere în zona culturii de consum şi cea a 
entertainment-ului”, dar a devenit foarte activă în viaţa civică, în zona politică, a 
educaţiei şi a cercetării, acestea aflându-se încă sub influenţa paradigmei expertului. 

În acest context, Biblioteca 2.0 este un model care încearcă să iasă de sub 
dominaţia paradigmei expertului, transformându-se într-un aşa-numit apomediator 
al cunoaşterii, prin care, în mediul virtual, asistă utilizatorii. Acest tip de bibliotecă nu 
stă între utilizatori şi resurse, ci veghează asupra acţiunilor de căutare a informaţiei pe 
care utilizatorii le întreprind, îi ghidează atunci când au nevoie, le pune la dispoziţie 
instrumente de lucru şi comunicare, bazate pe tehnologiile Web 2.0, le oferă sugestii 
şi direcţii pentru a străbate în mod eficient căile informaţionale disponibile“. Prin 
aceste instrumente, consumatorii de informaţie pot contribui cu experiența proprie 
la crearea de informaţii şi cunoştinţe, de exemplu, pot participa la alimentarea cu 
conţinut ştiinţific a depozitelor instituţionale în cazul bibliotecilor universitare, la 
îmbunătăţirea procesului de dezvoltare a colecţiilor prin mecanismul de achiziţii 
la sugestia utilizatorilor, a celui de catalogare şi clasificare prin suplimentarea 
metadatelor cu etichete, comentarii, recenzii şi clasificări, care să ridice calitatea 
sistemului de regăsire a informaţiei. De asemenea, dinamizarea serviciilor de 
referinţe este posibilă prin activarea unui model participativ de referințe prin care 
comunitatea utilizatorilor să se integreze în sistemul de acordare de răspunsuri la 
întrebări punctuale, de identificare a resurselor şi a interconexiunilor dintre acestea, 
corespunzător cerinţelor de informare, de punere la dispoziţie a unor materiale cu 
conţinut relevant pentru tema cercetată sau de împărtăşire a unor experienţe similare. 

Prin promovarea culturii participative, Biblioteca 2.0 poate contribui la 
reducerea diviziunii digitale. În contextul noilor tehnologii ale informaţiei şi 
comunicării, diviziunea digitală este percepută, în opinia lui Jenkins”, ca un decalaj 
participativ (în engleză participatory gap) între persoanele care au cunoştinţele/ 
abilităţile necesare şi acces la astfel de instrumente online şi cei care nu beneficiază 

de acestea şi nici nu posedă abilităţile de operare corespunzătoare, între persoanele 
din mediul urban şi cele din mediul rural, între persoanele cu un anumit nivel al 
veniturilor şi cele cu venituri mici sau fără venituri. Decalajul poate fi diminuat prin 
programe de cultură a informaţiei (information literacy), de cultură Web!% (Web 
literacy) şi fluenţă digitală (digital fluency), ceea ce remodelează rolul educaţional al 
bibliotecii în societate. 

În acelaşi timp, prin susţinerea culturii participative, se poate considera că 
rolul social al Bibliotecii 2.0 este unul real pentru că pune la dispoziţia utilizatorilor 
o platformă online deschisă conexiunilor sociale pe teme de interes pentru instituția 
bibliotecii, dar mai ales pentru toți membrii comunităților create în jurul acestor 
subiecte de dezbatere. Biblioteca 2.0 încearcă astfel să se integreze în mişcarea 
participativă creată în afara ei, exemplul cel mai elocvent fiind serviciile existente 
pe Web, precum Wikipedia, Wiki Answers, Yahoo Answers, Library Thing. Aceste 
servicii, deşi blamate de bibliotecari, sunt foarte mult utilizate nu doar de publicul 
larg, dar şi de cel specializat. 

Modelul bibliotecii participative propus de Nguyen se sprijină pe trei piloni: 
comunitate, transfer de putere către utilizator şi experienţa utilizatorului. În cadrul 
comunităţii, consumatorii de informaţie sunt conectaţi, partajează informaţii şi îşi 
acordă suport reciproc. Transferul de putere se concretizează în autoritatea conferită 
utilizatorilor asupra serviciilor de bibliotecă, aceştia obţinând permisiunea de a le 
remodela şi completa cu propriile contribuţii. Experienţa este asociată, pe de-o parte, 
cu ceea ce utilizatorul face atunci când „„merge” la bibliotecă, pe care o priveşte ca 
pe un teren de joacă fizic sau virtual, iar, pe de altă parte, cu sentimentele şi starea 
induse de utilizarea bibliotecii şi a serviciilor oferite. 

Definiţiile şi modelele propuse în literatura de specialitate, prezentate în acest 
capitol, sunt sintetizate în Tabelul 2. 


Tabelul 2. Modele şi teorii cu privire la Biblioteca 2.0 în literatura de specialitate 


An Autor Teorie/Model Sursa 

2005 | Casey Introducerea termenului „Library Crunch 

blog” 

2005 | Chan& Miller Biblioteca care contează „Do Libraries 

matter: the rise of 
Library 2.0” 

2006 | Maness Model bazat pe participare | „Library 2.0 The 
şi colaborare, susţinut de | next generation of 
tehnologiile Web 2.0 Web-based library 

services” 

2006 | Habib Subset al serviciilor „„Conceptual model 
de bibliotecă, bazat pe for academic library 
tehnologiile Web 2.0 2.0” 

2007 | Casey& Savastinuk Serviciu de bibliotecă „Library 2.0: 
participativ. Centrare pe | A Guide to 
utilizator Participatory 

Library Service” 

2007 | Lankes&Silverstein Biblioteca ca mediator al | „„Participatory 

conversaţiei Networks: 
The Library as 
Conversation” 
2008 | Sauers Biblioteca fără bariere „Library 2.0: 
creating a 
borderless library” 

2008 | Farkas Biblioteca centrată „Lhe essence of 
pe nevoile reale ale library 2.0” 
utilizatorului 

2008 | Cho Biblioteca circumscrisă „Library 2.0 and the 
comunităţii, teritoriu al New Librarianship” 
experienţei multimedia, al 
comunicării şi colaborării 
cu utilizatorul 

2009 | Holmberg Modelul structural format | ,,What is Library 
din 7 blocuri 2.07 

2011 | Nesta&Mi Atitudine critică — „Library 2.0 
biblioteca nu este o or Library III: 
instituţie de socializare; returning to 
viziunea modelului leadership” 
inovator al Bibliotecii III, 
parte a Web-ului semantic 

2015 | Nguyen Modelul bibliotecii „Establishing a 
participative: comunitate, | participatory library 
transfer de putere către model” 
utilizator, experienţă 
ludică şi emoţională 


În articolele publicate se poate evidenția o dublă abordare a conceptului. Una 
din abordări se concentrează pe tehnologiile emergente care definesc Biblioteca 2.0, 
în timp ce a doua abordare se focalizează pe ideea de bibliotecă participativă privită 
ca un sistem complex, centrat pe nevoile utilizatorului. 

6.3.4 PRINCIPII 


Aşa cum în cadrul relaţiilor sociale asistăm la un accentuat proces de 
individualizare, „adică oamenii îşi iau soarta în propriile mâini, viaţa lor fiind liberă 
de constrângeri şi guvernată de propria voinţă şi propriile preferinţe/opţiuni””"!, tot 
aşa, utilizatorii Bibliotecii 2.0 îşi dezvoltă capacităţile de cunoaştere autoreflexivă, 
se află într-o continuă căutare de informaţii, bazându-se pe abilitățile şi experienţa pe 
care le au ei înşişi, dar şi pe cele ale celor cu care intră în interacțiune, cu care sunt 
conectaţi. Biblioteca 2.0 reprezintă aşadar o schimbare de paradigmă care se sprijină 
pe o construcţie sistemică, capabilă să răspundă în mod echilibrat unei game largi de 
expectanţe prin intermediul unor mijloace moderne, la nivelul standardelor actuale. 

Principiile inovatoare aflate la baza acestei construcții sunt: 

- principul centrării pe utilizator, prin care biblioteca aşază consumatorul de 
informaţie, nevoile şi aşteptările acestuia în centrul preocupărilor sale şi construieşte 
un sistem holistic, agregator de resurse, servicii şi instrumente de lucru, capabil să-i 
ofere un mod proactiv de satisfacere a nevoilor; 

- principiul maximizării prezenţei online prin comunicare bidirecţională între 
bibliotecă şi consumatorii de informaţie; 

- principiul participării şi colaborării, prin implicarea unui număr mare 
de actori precum bibliotecari, membri ai comunităţii, sponsori, dezvoltatori de 
tehnologii şi, nu în ultimul rând, utilizatori care cooperează pentru ca Biblioteca 
2.0 să ofere servicii de informare şi documentare relevante, performante şi 
moderne; în spaţiul online, participarea este susţinută, după cum arată Marchi!'%, 
de trei concepte: 

o conexiuni pertinente (hypertinence)'% care realizează hyperlegături între 
întrebări şi răspunsuri pe platformele social media, dincolo de rezultatele 
returnate de motoarele de căutare; 

o serendipitate, procesul de descoperire în mod întâmplător a unor noi 
informaţii, cunoştinţe şi idei, pe parcursul navigării în spaţiul virtual, al 
interacțiunii în micro-spaţiile cognitive serendipitale despre care vorbeşte 
sociologul Merton; 

o pasiune, o formă de emoție, de motivaţie intrinsecă a consumatorilor de 
informaţie angrenaţi în generarea de conţinut, în participarea la crearea de 
comentarii, de etichete. 

- principiul managementului schimbării, cu referire la gradul de flexibilitate şi 

adaptabilitate al Bibliotecii 2.0 la nou, precum şi la viteza de răspuns la provocări; 

- principiul creării unei instituţii care învaţă şi acceptă să primească lecţii de 
la utilizatori, care îşi reconfigurează serviciile în funcție de nevoile, aşteptările şi 
abilitățile digitale ale utilizatorilor; 

- principiul inovării prin adoptarea unor metode complet noi şi diferite faţă de 
cele practicate de biblioteca tradiţională: 

o servicii de tip autoservire; 

O resurse şi servicii de tipul just-in-time, achiziţionate, respectiv oferite 
în funcţie de nevoile exprimate de consumatorul de informaţie, spre 
deosebire de modelul just-in-case, adoptat de biblioteca hibridă, care 
agregă resurse, configurează servicii şi le pune la dispoziţie, fără să ştie 
dinainte dacă vor fi apreciate sau nu; 

o focalizare pe acces la resurse, mai puţin pe proprietate asupra resurselor; 

o acceptarea utilizatorului în calitate de prosumator adică acel utilizator cu 
dublă calitate: producător/creator de conţinut şi consumator de informaţie, 
în acord cu viziunea lui Alvin Toffler, care a introdus şi explicat termenul 
în lucrarea 47 treilea val; 

- principiul încrederii radicale în utilizatori, cărora bibliotecarii le acordă credit 
şi autoritate, îi acceptă drept coautori la actualizarea metadatelor, la clasificarea şi 
etichetarea informaţiei, lăsându-i să contribuie la crearea de conţinut; 

- principiul inteligenţei colective, regăsit în demersul bibliotecii de a folosi, în 
mod selectiv, contribuţiile utilizatorilor, dar şi comentariile, sugestiile, propunerile 
formulate pentru remodelarea conţinutului şi serviciilor; acelaşi principiu este 
aplicat, în fapt, de motoarele de căutare care îşi construiesc strategia de recoltare 
a rezultatelor pe baza numărului de legături stabilite de administratorii paginilor 
WWW către o anumită resursă şi a numărului de accesări efectuate de consumatorii 
de informaţie către acea resursă; 

- principiul partajării de conţinut, de idei, de resurse, de cunoştinţe cu 
posibilitatea de utilizare, reutilizare şi combinare a acestora; 

- principiul Long Tail!” evidenţiază faptul că o mare parte din colecţii, resurse 
şi servicii de bibliotecă, cu o circulaţie redusă în sistem tradiţional şi adresabilitate 
axată, în mod personalizat, pe anumite segmente de utilizatori cu nevoi de informare 
specifice şi unice, pot forma împreună, la momentul actual, în mediul online, cu 
costuri de distribuţie extrem de mici, o masă critică, la dispoziţia unei pieţe de nişă 
foarte importantă din punct de vedere cantitativ, dar mai ales din punctul de vedere 
al serviciilor solicitate şi aşteptate (exemple grăitoare în acest sens sunt vânzările 
importante realizate în spaţiul virtual de Amazon, iTunes şi eBay pentru produsele 
de nişă, mai puţin cunoscute şi solicitate, dar care formează, în acord cu legea lui 
Pareto, aproximativ 80% din totalul pieţei respective); 

- principiul efectului de reţea afirmă că pe măsură ce numărul de utilizatori al 
unui serviciu creşte, valoarea serviciului creşte şi determină astfel atragerea unui număr 
şi mai mare de utilizatori; se întâmplă aşa în cazul operatorilor de telecomunicaţii: 
atunci când au un număr mare de clienţi, gradul de atracţie a unui număr suplimentar 
de persoane, motivate de popularitatea serviciului, creşte; aceeaşi situaţie se regăseşte 
şi în spaţiul Web 2.0 în cazul unor servicii precum Facebook sau Twitter: în anul 2016, 
Facebook înregistra 1,79 bilioane de utilizatori lunar, cu o creştere anuală de 16%19, 
iar Twitter număra 317 milioane de utilizatori lunar, cu o creştere de 4% anual; 

- principiul rolului de apomediator al bibliotecarului: bibliotecarul veghează 
asupra nevoilor consumatorilor de informaţie şi intervine numai atunci când este 

necesar, prin punerea la dispoziţia utilizatorilor a unor resurse, servicii sau instrumente 
adecvate nevoilor sau solicitărilor exprimate online, fără să se interpună între utilizatori 
şi resurse; termenul apomediere a fost introdus în anul 2008, de Eysenbach Giinther!% 
tocmai pentru a defini un nou mod de intermediere a informaţiei; este format din 
prefixul apo provenit din limba greacă, cu sensul de separare, detaşare, în afară, şi 
cuvântul mediere provenit din latinescul mediare. 

Toate aceste principii nu vin în contradicţie cu norma obligatorie de diferenţiere 
clară a conţinutului profesionist, supus drepturilor de autor, faţă de conţinutul 
creat prin contribuţia utilizatorilor. De altfel, în acord cu directivele promovate de 
Comisia Europeană prin programul Horizon 2020, cu privire la publicarea articolelor 
ştiinţifice în regim open acces, multe din resursele puse la dispoziţie de Biblioteca 
2.0 sunt resurse electronice, accesibile în mod gratuit de către utilizatori. 

Principiile Bibliotecii 2.0 se raportează la mediul online, la platformele de 
comunicare şi la instrumentele de partajare a informaţiei. De-a lungul timpului, cele 
cinci legi ale ştiinţei bibliotecii formulate de Ranganathan, în 1931, au fost revizuite 
de diverşi autori. Aceştia le-au transpus în spaţiul virtual şi le-au adaptat la cerințele 
noilor tehnologii ale informaţiei şi comunicării, precum și ale spaţiului Web. În 1995, 
Michael Gorman publică un set de noi legi care conturează un manifest vizionar cu 
privire la misiunea bibliotecii pentru viitor: bibliotecile servesc umanitatea; respectaţi 
toate formele de comunicare a cunoştinţelor, utilizaţi în mod inteligent tehnologiile 
pentru a îmbunătăţi serviciile; protejaţi accesul liber la cunoaştere; onoraţi trecutul şi 
creaţi viitorul. Cele cinci legi sunt perfect valabile şi relevante pentru Biblioteca 2.0 
actuală. Ceilalți autori, care s-au ocupat de reinterpretarea legilor ştiinţei informării, 
au realizat înlocuiri ale unor termeni şi concepte, pentru a le conferi conotaţii extinse, 
fără să schimbe sensul şi spiritul principiilor iniţiale. Astfel, Ranganathan însuşi a 
înlocuit cărţile cu documentele în anul 1963, Bhattacharya a preferat, în anul 1984, să 
folosească conceptul de informaţie!” în locul cărţilor, în continuare legile s-au referit 
la resursele electronice!'%, apoi la resursele Web prin legile reformulate de Noruzi în 
2004!%: resursele Web sunt pentru a fi utilizate; pentru fiecare utilizator există o resursă 
Web; pentru fiecare resursă Web există un utilizator; economisiţi timpul utilizatorului; 
spaţiul Web este un organism în creştere. Înlocuirile au vizat nu doar cărţile, ci şi 
cititorii deveniți utilizatori, navigatori în spaţiul Web, surferi în mediul online. Este 
interesant faptul că a cincea lege a fost preluată, de cele mai multe ori, ad litteram, cu 
mici excepţii, când conceptul de bibliotecă a fost înlocuit cu termeni mai largi precum 
univers informaţional, spaţiu Web, centru de cunoştinţe, centru de informaţii!!?. 

Kuromenn şi Paivi!!! adaugă celor cinci legi, în 1999, încă două principii 
suplimentare, care atribuie fiecărui cititor o bibliotecă şi oferă fiecărui utilizator 
posibilitatea de a scrie propria sa contribuţie pentru bibliotecă. 

În cazul Bibliotecii 2.0, legile lui Ranganathan şi cele două enunţuri suplimentare 
pot fi redefinite astfel încât să reflecte principiile care guvernează, în prezent, acest 
construct holistic format din biblioteca digitală îmbogăţită cu capabilități de comunicare 
bidirecţională, cu instrumente de validare a participării utilizatorilor la generarea de 

conţinut, la partajarea şi reutilizarea acestuia. Spre deosebire de biblioteca tradițională, 
axată pe gestiunea cărților pentru cititorii săi, şi de spaţiul Web, agregator de resurse 
Web pentru utilizatori, Biblioteca 2.0 operează cu resurse electronice variate. Aceste 
resurse (cărţi electronice, jurnale electronice, prezentări text şi prezentări multimedia 
etc.) aparţin colecţiilor proprii sau sunt furnizate prin abonament de structuri 
specializate. În plus, Biblioteca 2.0 pune la dispoziţia internauţilor unelte de lucru 
performante şi indispensabile în procesul de descoperire a informaţiei, conducând la o 
economisire considerabilă a timpului de căutare. Biblioteca 2.0 îşi raportează serviciile 
la consumatorii de informaţie şi la comunităţile din care aceştia fac parte. Serviciile sunt 
configurate astfel încât să fie utile, rapide şi uşor de utilizat de către consumatorii de 
informaţie, în acord cu principiul „convenience of the public” — comoditatea/confortul 
publicului, enunțat de Charles Cutter, în 1876, în lucrarea Rules for a Dictionary 
Catalogue. În consecinţă, o posibilă reinterpretare a principiilor lui Ranganathan, în 
contextul Bibliotecii 2.0, este propusă în continuare: 

1. Resursele Bibliotecii 2.0 există pentru a fi accesate, utilizate, partajate. 

2. Pentru fiecare consumator de informaţie/comunitate există o Bibliotecă 2.0. 

3. Pentru fiecare Bibliotecă 2.0 există un consumator de informaţie/o 
comunitate de consumatori de informaţie. 

4. Economisiţi timpul consumatorului de informaţie/a comunităţii de 
consumatori de informaţii. 

5. Biblioteca 2.0 este un organism în creştere. 


6.3.5 TEHNOLOGII ŞI INSTRUMENTE SPECIFICE 


Tehnologiile suport pentru Biblioteca 2.0 sunt tehnologiile Web 2.0, 
purtătoare de noi valenţe în spaţiul biblioteconomic. O scurtă trecere în revistă a 
acestora evidenţiază aplicabilitatea şi utilitatea din dublă perspectivă, a bibliotecii şi 
bibliotecarilor, pe de o parte, şi a utilizatorilor, pe de altă parte. 


6.3.5.1 BLOGURI 


Blogurile sunt pagini Web de tip jurnal, comparabile cu clasicele jurnale 
personale, actualizate cu informaţii scurte şi diverse, publicate de administratorul 
site-ului şi afişate în ordine cronologică inversă, cu posibilitatea ca vizitatorii să 
scrie comentarii (în mod liber sau prin intermediul unui cont). Blogurile pot fi create 
fie de persoane fizice, fie de instituţii (biblioteci, universităţi, instituţii sau companii 
comerciale). Ele reprezintă un mijloc de conversaţie online, care agregă comunicarea 
de tip one-to-many (unul către mulţi) cu cea de tip many-to-many (mulţi către mulți). 
Blogurile construiesc în mod automat o arhivă a mesajelor publicate, acestea fiind 
însoţite de comentariile transmise de vizitatori. Cele mai multe bloguri conţin mai 
ales text, oferă posibilitatea de a realiza hyperlegături şi au opțiuni de diseminare a 

noutăţilor prin serviciul RSS (Really Simple Syndication/Rich Site Summary). Pot 
include sunete, imagini sau video. Există o serie de programe online, gratuite, cu 
ajutorul cărora blogurile pot fi create (Blogger, WordPress, Medium, Tumblr etc.); 
interfaţa este de tip WYSIWYG (What You See Is What You Get). Blogurile sunt 
extrem de simplu de construit, gradul de interactivitate este însă limitat. 

Folosite de către biblioteci, blogurile reprezintă o vitrină de promovare 
a serviciilor şi resurselor, de diseminare a ştirilor, de susţinere a rolului jucat de 
bibliotecă pentru societate, dar şi un forum deschis de discuţii cu utilizatorii sau 
de dezbatere profesională între bibliotecari. Constituie un mod de a ţine la curent 
consumatorii de informaţie cu noutăţile, de a construi o comunitate interesată de 
un anumit subiect!!?, de a promova o imagine dinamică a bibliotecii, de a dezbate 
teme actuale de natură tehnologică, culturală, profesională, educativă din spaţiul 
infodocumentar: „Blog to inform! Blog to market! Blog to stay relevant! "15 - blog 
pentru informare, blog pentru promovare, blog pentru a rămâne relevant! 

Un exemplu amintit adesea în literatura de specialitate este cel al Bibliotecii 
publice Ann Arbor District!!*. Aceasta publică informaţii de actualitate sub umbrela 
a şapte rubrici: 

Ce se întâmplă săptămâna aceasta! 

Noi cărţi cu imagini! 

În curând: Concursul de eseuri pentru copii şi adolescenţi 

Cărţile câştigătoare ale Premiului Michigan 2017 

Participaţi în programul Washtenaw Reads!!5 

Evenimentele de astăzi la Biblioteca Ann Arbor District 

Expoziţiile curente şi viitoare la Biblioteca Ann Arbor District 

Blogurile administrate de bibliotecari cu experienţă, cunoscuţi în domeniile lor 
de expertiză, reprezintă o sursă inepuizabilă de informaţii. Librarian.net!!€, actualizat de 
Jessamyn West, Librarian by Day'!7, gestionat de Bobbi Newman sau blogul Library 
Technology Guide", administrat de consultantul tehnic Marshall Breeding sunt doar 
câteva astfel de exemple. O listă extinsă de bloguri este furnizată la adresa http://www. 
library.illinois.edu/blog/index.html. 

În România, Biblioteca Judeţeană „Octavian Goga” din Cluj-Napoca pune la 
dispoziția utilizatorilor săi un blog pentru copii, un blog pentru adolescenţi şi un blog 
al bibliotecilor clujene; Biblioteca Judeţeană „Gheorghe Şincai” din Oradea furnizează 
informaţii destinate copiilor pe Blogul copiilor şi agregă date despre activitatea 
bibliotecilor din judeţ pe Blogul Biblioteci bihorene. Biblioteca Judeţeană „George 
Barițiu” din Braşov actualizează un blog pentru copii şi unul pentru adulți; Biblioteca 
Judeţeană „Panait Istrati” din Brăila invită vizitatorii pe patru bloguri cu informații 
despe Ludotecă, Cenaclul literar, Sala de lectură şi evenimentele organizate în cadrul 
instituţiei. Biblioteca Judeţeană „Antim Ivireanul” din Vâlcea propune tot patru bloguri 
pentru utilizatorii săi: Istoria locală (A Biblioteca ta publică, Referinţe online, Blog copii 
şi Blog Secţia Limbi moderne. În total, în zona bibliotecilor publice, la începutul lui 2017, 
există 14 bloguri, la care se poate adăuga blogul 7raining ANBPR dedicat activităţilor de 

dezvoltare profesională derulate de Asociaţia Naţională a Bibliotecarilor şi Bibliotecilor 
Publice din România (ANBPR). În zona bibliotecilor universitare există un blog al 
Asociaţiei Bibliotecarilor din România (ABR), la adresa https://proiectabr.wordpress. 
com/, ultima ştire publicată fiind, însă, din anul 2013. În Republica Moldova funcţionează 
Blogul Clubul Tinerilor Bibliotecari şi Blogul de biblioteconomie şi ştiinţa informării, 
gestionate de biblioteca naţională a ţării. În ceea ce priveşte blogurile individuale, 
administrate de specialişti în ştiinţa informării, sunt foarte interesante experimentele 
realizate de Nicolaie Constantinescu pe blogul Kosson, la adresa http://www.kosson.ro/, 
de Marian Pruteanu pe blogul ProLibro, devenit inactiv din anul 2015, de Rodica Muşat 
pe blogul LibraryChallenges, disponibil la adresa https://librarychallenges.com/ sau de 
Dan Matei pe blogul Poliptic, actualizat recent, în ianuarie 2017, după o pauză de timp 
considerabilă, cu date referitoare la proiectul Culturalia.ro. 


6.3.5.2 WIKI 


Wiki este un cuvânt hawaian care înseamnă „„repede”!!?. Este folosit pentru a 
desemna o platformă Web, centrată pe colaborare, nu pe persoană fizică sau juridică, 
precum blogurile. Platforma oferă utilizatorilor posibilitatea să creeze conţinut, să 
adauge, să editeze, să şteargă sau să schimbe, uşor şi repede, conţinutul publicat online 
şi accesibil în mod liber. Toate schimbările efectuate pot fi urmărite şi vizualizate de 
utilizatori. Wiki permite comunicare de tip asincron, colaborare în grup prin Internet 
şi integrare automată a contribuţiilor multiple. Pot fi incorporate tabele, liste, imagini, 
sunete, video. Wiki-urile sunt dezvoltate cu ajutorul unor aplicaţii specializate sau 
motoare Wiki, de tip open-source, precum MediaWiki - motorul utilizat pentru Wikipedia 
şi ProfWeb. Cea mai cunoscută platformă colaborativă wiki este Wikipedia, lansată în 
2001, de Larry Sanger şi Jimmy Wales!?, o enciclopedie virtuală gigant, un exemplu de 
construcţie colectivă la nivel internațional. Konieczny apreciază că Wikipedia a devenit 
unul din „site-urile iconice ale spaţiului Web 2.0”!2!, reprezentând o sursă structurată de 
informaţii, construită prin efortul participanţilor din întreaga lume. 

În universităţi, institute de cercetare, şcoli sau în biblioteci, Wiki reprezintă 
un suport pentru construirea modelului conectivist de învăţare şi un instrument 
de management distribuit al cunoaşterii personale şi organizaționale. Este utilizat 
în elaborarea, în colaborare, a unor materiale şi unelte de lucru în echipă, spre 
exemplu, bibliografii adnotate colective pe o anumită temă de interes comună, 
ghiduri, tutoriale, glosare de termeni, cursuri online, enciclopedii (Wikispecies 
este un repertoriu al tuturor formelor de viaţă, disponibil la adresa http://species. 
wikimedia.org/wiki/Accueil), portaluri de gestiune a informaţiilor/cunoştințelor pe 
subiecte de actualitate sau portaluri construite cu ocazia unor conferinţe. Asociaţia 
Bibliotecilor Americane (ALA - American Library Association) apelează la astfel de 
instrumente de lucru în colaborare, un exemplu fiind site-ul YALSA (Young Adult 
Library Services Association), din cadrul ALA, accesibil la adresa http://wikis.ala. 
org/yalsa/index.php/Main_Page. De asemenea, este foarte cunoscut site-ul Library 

Success: a best practices Wiki!”, lansat şi administrat de Meredith Farkas, cunoscut 
specialist în biblioteconomie, dar construit prin contribuţia bibliotecarilor dornici să 
se alăture acestui demers. 

În acord cu Chandra şi Savitha, rolul pe care Wiki-urile îl joacă în biblioteci 
este multiplu: „Wiki ca bază de cunoştinţe, Wiki ca Intranet pentru personal, Wiki 
ca sistem de management al cursurilor, Wiki ca ghid de subiecte, Wiki ca manual 
de instrucţiuni, Wiki ca mijloc de comunicare profesională“!%. Din perspectiva lui 
Bejune, Wiki-urile înseamnă colaborare între biblioteci, colaborare între bibliotecari, 
colaborare între bibliotecă şi utilizatori, colaborare între utilizatori!?. 


6.3.5.3 R55 


RSS este acronimul de la Really Simple Syndication sau Rich Site Summary. 
În limba română nu există un corespondent. RSS se referă la aşa-numitele fluxuri Web 
(Web feeds), adică abonamente virtuale la noutăţile apărute pe site-urile Web de interes, 
un fel de newsletter electronic, configurat pentru a transmite ceea ce apare nou pe 
paginile WWW abonate de către internautul consumator de informaţie. Fluxurile Web 
pot fi considerate o metodă electronică, de tip pull, de extragere şi transport a informaţiei 
actualizate de pe site către internaut. Prin utilizarea fluxurilor Web RSS, utilizatorul 
economiseşte timp, informaţia nou-publicată pe site-urile abonate fiind în mod automat 
agregată şi transmisă către acesta. Pentru a activa serviciul este nevoie de un cititor de 
fluxuri RSS, adică un program care ştie să colecteze şi să agrege, la anumite intervale 
de timp, informaţiile nou publicate sau actualizate de pe paginile Web abonate sau din 
aplicaţiile puse la dispoziţie pe site-urile preferate abonate. Fluxurile RSS sunt aplicații 
XML (Extensible Markup Language)'75 de partajare selectivă a conţinutului unui site 
Web. Există o serie de programe disponibile gratuit pentru citirea fluxurilor RSS. 

În biblioteci, fluxurile RSS pot fi folosite pentru a înştiinţa utilizatorii despre noile 
înregistrări adăugate în catalogul online, în bazele de date ştiinţifice sau în depozitele 
instituționale pe o anumită temă, respectiv pe o anumită categorie de documente, pentru 
noutăţile introduse de serviciul de referinţe, pentru anunţurile cu privire la evenimentele 
viitoare înscrise pe pagina de promovare a bibliotecii sau pentru apariția unui număr nou 
al revistelor editate de instituţie. Spre exemplificare, Biblioteca Naţională a Franţei oferă 
trei fluxuri RSS: actualități culturale, actualități ale bibliotecii şi actualități profesionale. 
Biblioteca Congresului, în schimb, pune la dispoziţia utilizatorilor o gamă largă de fluxuri, 
pornind de la ştiri generale şi evenimente, ajungând la noutăţi din sfera biblioteconomiei, 
a educaţiei şi din diferite domenii ale cunoaşterii. 

În România, Biblioteca Universităţii „Dunărea de Jos” din Galaţi prezintă, 
clienţilor săi virtuali, serviciul RSS, în catalogul online de nouă generaţie Koha, pentru 
a primi înştiinţări despre actualizarea bazei de date cu noi înregistrări pe tema căutată. 
Biblioteca Universităţii „Transilvania” din Braşov, Biblioteca Judeţeană „Dinicu 
Golescu” Argeş, Institutul de Memorie Culturală (CIMEC) se numără printre structurile 
infodocumentare care au implementat serviciul RSS pentru a furniza informaţii 

actualizate publicate pe pagina principală a site-ului Web. Depozitele instituţionale 
găzduite de B.C.U. „Lucian Blaga” din Cluj-Napoca, B.C.U. „Carol 1” din Bucureşti, 
Biblioteca Universităţii „Lucian Blaga” din Sibiu şi Biblioteca Universităţii „Dunărea 
de Jos” din Galaţi furnizează ştiri, pe baza abonamentului iniţiat de utilizatorii interesaţi, 
cu privire la actualizările realizate pe fiecare categorie de documente. 


6.3.5.4 IM 


IM este acronimul sintagmei Instant Messaging, adică mesagerie instant. 
În cultura digitală şi participativă, dominantă în spaţiul Web, în momentul de faţă, 
conversaţia în timp real este esenţială pentru consumatorii de informaţie. Mesageria 
Instant este un serviciu online care permite comunicarea sincronă, în timpreal, de tipul 
unu la unu, între doi utilizatori prin Internet, un substitut virtual al comunicării faţă 
în față. Aplicația cuprinde o listă a utilizatorilor, o fereastră de conversaţie, unde se 
introduce textul, şi un indicator pentru precizarea statutului curent al interlocutorului 
(offline, out of office)!?*. Diferenţa dintre Instant Messaging şi Chat este aceea că, în 
al doilea caz, aplicaţia permite o conversaţie între mai mulți utilizatori. 

În biblioteci, Instant Messaging este folosit mai ales în zona serviciilor de 
referinţe pentru ca bibliotecarii să furnizeze, la cerere, într-un interval orar prestabilit, 
răspunsuri rapide la întrebări punctuale despre programul de funcţionare, serviciile şi 
resursele bibliotecii, dar şi despre anumite subiecte de interes. Biblioteca Judeţeană 
„Costache Sturdza” din Bacău şi Biblioteca Judeţeană „I. G. Sbierea” din Suceava au 
implementat un astfel de serviciu, numit generic Bibliotecar online. 


6.3.5.5 SOFTWARE SOCIAL/SOCIAL MEDIA 


Termenul sofiware social (în engleză social software) a fost definit şi lansat, în 
anul 2002, de Clay Shirky!%, cu ocazia conferinţei „Social Software Summit”. Potrivit 
autorului, termenul se referă la „toate utilizările de software care suportă interacțiunea 
în cadrul grupurilor, chiar dacă interacțiunea este offline”. Conceptul de interacţiune 
adânci. În anul 1945, Vannevar Bush (7890-1974), scria în binecunoscutul său articol 
As we may think! despre aşa-numitul MEMEX (MEM-ory EXtended)!%, maşina 
mecanică a viitorului operabilă de la distanţă şi destinată utilizării individuale, capabilă 
să computerizeze sau să extindă memoria umană prin intermediul procesărilor asociative 
ale memoriei între conţinut şi formă, asemenea legăturilor hipertext actuale, cu funcții 
de depozitare (stocare pe microfilm), selecţie foto-optică şi prelucrare a informaţiei. În 
viziunea lui Bush, MEMEX-ul putea să fie interconectat cu MEMEX-ul unui prieten 
sau al unui specialist, realizându-se astfel o veritabilă reţea de socializare. În anii 
1960, ]. C. R. Licklider, şeful structurii Advanced Research Projects Agency (ARPA), 
publica un articol despre calculator ca instrument de comunicare. El este cel care a 
avut viziunea simbiozei om-calculator şi a unei reţele universale de interconectare, 
prin intermediul unor linii de comunicaţie de bandă largă, a aşa-numitelor /ink 

centers, centre cu funcţii similare bibliotecilor actuale, capabile să permită regăsirea 
informaţiei după cuvinte din textul integral, nu doar după nume sau descriptori!*. Este 
o imagine foarte apropiată de ceea ce avea să devină reţeaua ARPANET (Advanced 
Research Projects Agency Network), în 1969, când a fost operaţionalizată prima rețea 
de calculatoare descentralizată. Aceasta asigura trei servicii de bază — telnet, ftp şi 
remote printing - între cele patru universitaţi şi instituţii interconectate (Institutul de 
Cercetări Stanford, Universitatea Utah, Universitatea California din Los Angeles şi 
Universitatea California din Santa Barbara). În acest context, Licklider vorbeşte despre 
comunicarea între oameni, între grupuri de specialişti prin metode care să nu necesite 
aducerea acestora laolaltă, într-un singur loc, ci prin intermediul calculatorului. De 
altfel, Licklider a lucrat şi la un proiect, dezvoltat în cadrul organizaţiei finanţate de 
Fundaţia americană Ford - Council on Library Resources, cu privire la bibliotecile 
viitorului, finalizat cu publicarea, în anul 1965, a cărţii Libraries of the future. Lucrarea 
cuprinde o fină şi atentă analiză a procesului intelectual derulat în achiziția, organizarea 
şi utilizarea cunoştinţelor. Între anii 1960 şi 2000, termenul groupware a fost cel 
vehiculat pentru a desemna colaborarea mediată de calculator în cadrul unui grup 
angajat în realizarea unor obiective comune. Urmărind evoluţia în timp a termenului 
software social, Christopher Allen!" îl identifică în lucrarea Hypertext publishing and 
the evolution of knowledge publicată, în 1987, de Eric Dexler (autorul termenului de 
nanotehnologie), în contextul sistemelor care facilitează vizualizarea sau mascarea 
legăturilor hypertext, comunicarea şi lucrul în colaborare. Utilizarea largă a termenului 
software social începe abia în 2002, după conferinţa „Social Software Summit”. Social 
Software sau social media reprezintă, din punct de vedere terminologic, o versiune 
nouă pentru conceptele deja folosite în literatura de specialitate: comunicare mediată 
de calculator, groupware sau comunitate online. Adeseori termenul este folosit ca 
sinonim pentru Web 2.0, concept caracterizat, în viziunea unora, printr-o dimensiune 
comercială, asociată unui curent la modă. Shirky spune despre social media că 
reprezintă tehnologia prin care comunicarea de tip many to many, adică mulți către 
mulți, a devenit posibilă!?. În opinia lui Beciu, „social media este o resursă capabilă 
să redea oamenilor un sentiment autentic al libertăţii şi al comunităţii”!%. Social media 
există prin intermediul serviciilor de socializare online, definite de Boyd şi Ellison ca 
fiind “servicii Web prin intermediul cărora utilizatorii pot construi un profil sau un 
semi-profil public în cadrul unui anumit sistem, pot defini o listă cuprinzând utilizatorii 
prieteni cu care partajează conexiunile şi pot vizualiza celelalte conexiuni ale acestor 
prieteni, precum şi ale celorlalți utilizatori din sistem”!**. Vizibilitatea unui profil 
variază în funcţie de site şi de gradul de discreţie al proprietarului. Acesta poate hotări, 
în majoritatea cazurilor, cantitatea de informaţie pe care doreşte să o facă publică. 
Printre cele mai cunoscute platforme, încadrate în categoria serviciilor 
de socializare online, se numără: Facebook, Twitter, YouTube, Flickr, Linkedin, 
Myspace. De asemenea, tot din categoria social media fac parte aplicaţiile 
specializate în bookmarking care permit adăugarea, editarea, adnotarea, etichetarea 
textelor şi imaginilor (în engleză tagging), prin intermediul folksonomiilor, precum 

şi partajarea marcajelor atribuite paginilor Web de interes: Deliciouse, Pinterest, 
Flickr. Nu în ultimul rând, instrumentele de management al referinţelor, considerate 
şi platforme de socializare, precum Menedeley şi CiteULike, sunt aplicaţii mult 
utilizate în educaţie şi cercetare ştiinţifică. 

În biblioteci, reţelele sociale şi tehnologiile Web 2.0 reprezintă un instrument 
eficient de diseminare a informaţiei, larg folosit pentru promovarea activităților, resurselor 
şi serviciilor instituţiei. Sunt, în acelaşi timp, un suport pentru dialogul cu clienţii virtuali 
şi partenerii de lucru'%5, o platformă prin care biblioteca ajunge la comunităţile deservite, 
atrăgând atât utilizatorii inactivi cât şi potenţialii utilizatori!*. Prin social media, 
biblioteca are posibilitatea să obțină un feedback de la publicul ţintă, dar şi de la publicul 
general, în scopul de a-şi îmbunătăţi serviciile, de a recâştiga încrederea utilizatorilor, 
de a-şi consolida poziţia de principal furnizor de informaţie şi de a creşte prestigiul 
instituţiei!*. În acest sens, în acord cu opinia lui Ramsey şi Vecchione, biblioteca trebuie 
să îşi construiască o strategie prin care să se stabilească căile de menţinere a prezenţei în 
spaţiul social media's5, să identifice canalele de comunicare cu utilizatorii astfel încât să 
ofere răspunsuri rapide la întrebările acestora, dar şi să obţină informaţii despre nevoile, 
interesele, pasiunile lor de lectură, despre aşteptările lor de la bibliotecă. 


6.3.6 GRADUL DE ADOPTARE A INSTRUMENTELOR WEB 2.0 ÎN 
BIBLIOTECILE ROMÂNEŞTI 


În România, în martie 2016, bibliotecile academice, în proporţie de 38%, iar 
bibliotecile publice, în proporţie de 96%, au adoptat instrumentele Web 2.0. Situaţia 
este reflectată în Figura 2. 


—— Biblioteci universitare —O———Biblioteci publice 


Figura 2. Gradul de adoptare a instrumentelor Web 2.0 în bibliotecile româneşti. 
Situaţia în martie 2016 


Graficul de mai sus a fost realizat pe baza datelor culese de pe paginile WWW 


a 56 de biblioteci universitare și 42 de biblioteci publice din România, în martie 
2016. 

Se poate observa faptul că în zona publică sunt implementate 84 aplicaţii, iar 
în zona bibliotecilor universitare sunt folosite doar 29 de aplicaţii. Facebook este, 
în ambele cazuri, platforma preferată, cu 40 de implementări în bibliotecile publice 
şi 24 în cele universitare. Urmează blogurile cu 14 implementări şi YouTube cu Il 
implementări. Oricare altă aplicaţie este folosită de puţine instituţii. 

Pentru a face o comparaţie cu situaţia bibliotecilor străine, s-a luat în calcul 
studiul realizat, în anul 2014, de Boateng şi Liu!%, cu privire la rata de implementare 
a tehnologiilor Web 2.0 în primele 100 biblioteci universitare americane. Acest 
studiu arată că toate instituţiile analizate aveau o prezenţă socială pe Facebook şi 
Twitter, blogul era al doilea instrument implementat în proporţie de 99%, urmat de 
RSS şi IM, cu o rată de participare de peste 90%. Instrumentele de bookmarking şi 
de tagging, precum Delicious, Diigo şi Pinterest au fost implementate în 39% din 
biblioteci, wiki-urile având cea mai redusă aplicabilitate. 

Este de remarcat faptul că în bibliotecile străine nu există o diferenţă 
semnificativă între bibliotecile universitare şi cele publice, în ceea ce priveşte gradul 
de adoptare a instrumentelor Web 2.0, aşa cum se întâmplă în spaţiul românesc, unde 
bibliotecile publice se dovedesc mult mai deschise spre stabilirea unor canale de 
comunicare cu publicul ţintă. 


6.3.7 INSTRUMENTE 2.0 SPECIFICE BIBLIOTECII 2.0 


Instrumentele specifice Bibliotecii 2.0 sunt aplicaţiile online, prin intermediul 
cărora utilizatorii au acces la resursele electronice abonate şi/sau construite de 
instituţie. Capabilităţile aplicaţiilor sunt extinse prin incorporarea tehnologiilor 
Web 2.0 pentru a face posibilă interacţiunea cu utilizatorii. Aceştia au la dispoziţie 
opţiuni prin care pot participa la crearea, actualizarea şi partajarea informaţiei. În 
fapt, instrumentele 2.0 specifice Bibliotecii 2.0 sunt unelte moderne de descoperire a 
informaţiei, prin intermediul cărora internautul este invitat într-un spaţiu coparticipativ 
şi deschis, pentru a găsi, singur sau în parteneriat cu bibliotecarul, soluţii la nevoile 
sale de informare. Instrumentele sunt disponibile pe pagina WWW a bibliotecii, care 
se constituie într-un portal deschis către universul cunoaşterii şi un motor de difuzie 
a informaţiei către utilizatori. Din categoria instrumentelor 2.0 specializate, specifice 
Bibliotecii 2.0, fac parte: catalogul de bibliotecă de nouă generaţie, serviciile de 
descoperire a informaţiei, cataloagele colective, depozitele instituţionale şi 
platformele digitale instituţionale, bazele de date ştiinţifice internaţionale, ghidurile 
şi tutorialele online de cultură a informaţiei. 


6.3.7.1 CATALOGUL DE BIBLIOTECĂ DE NOUĂ GENERAȚIE 


Catalogul de bibliotecă de nouă generaţie, numit catalogul Bibliotecii 2.0, 
OPAC 2.0 sau catalogul de generaţie a treia'“, este principalul instrument 2.0 al 

bibliotecii. Ceea ce aduce nou acest catalog față de versiunile anterioare sunt 
facilităţile moderne şi rapide de căutare oferite utilizatorilor, unele dintre ele 
specifice motoarelor de căutare existente în spaţiul Web: interfață Web atractivă şi 
intuitivă; căutare de tipul one-stop-shopping, adică un unic punct de acces către toate 
tipurile de resurse; navigare faţetată în funcţie de o multitudine de criterii de filtrare 
a informaţiei regăsite; clasificarea rezultatelor obţinute pe baza relevanţei, a datei de 
publicare, a popularității documentelor; conţinut îmbogăţit cu multiple informaţii 
şi legături către surse externe; validarea participării utilizatorilor cu etichete, 
comentarii, recenzii; opţiuni de partajare a informaţiei; chat online cu bibliotecarul, 
posibilitatea de constituire a unui raft personalizat, propriu. 

Exemple de astfel de cataloage de nouă generaţie sunt cele comerciale 
precum Primo de la ExLibris, Liberty de la SoftLink, AquaBrowser de la Proquest, 
BiblioCore de la BiblioCommons, Encore de la Innovative Interfaces, Enterprise 
de la SirsiDynix, la care se adaugă sistemele open-source precum VuFind, dezvoltat 
la Universitatea Villanova, B/acklighr, dezvoltat în cadrul Universităţii din 
Virginia, Franklin, dezvoltat la bibliotecile Universităţii Pennsylvannia, eXfensible 
Catalogue, lansat de bibliotecile Universităţii din Rochester sau Koha, dezvoltat în 
Noua Zeelandă. 

În bibliotecile româneşti sunt implementate următoarele cataloage de nouă 
generaţie: TinREAD, Liberty, eBibliophil, Qulto, VuFind şi Koha. 


6.3.7.2 SERVICIILE DE DESCOPERIRE A INFORMAȚIEI 


Sistemele de descoperire a informaţiei sunt aşa-numitele Servicii de descoperire 
a informaţiei bazate pe indexuri (ndex-based Discovery Services) sau Servicii de 
descoperire la nivel Web (Web-Scale Discovery Systems), cu funcţionalităţi similare 
celor dezvoltate pentru cataloagele de nouă generaţie, dar construite pe baza unui 
index consolidat global. Indexul este unificat prin agregarea resurselor provenite 
din diferite şi eterogene surse de interes pentru utilizatorii bibliotecii: metadatele şi 
textul integral puse la dispoziție, pe bază de abonament, de furnizorii de baze de date 
ştiinţifice comerciale (editori, agregatori), metadatele şi textul integral din depozitele 
instituționale în acces deschis gestionate de bibliotecă, informaţiile din bazele de 
date de rezumate (abstracts) şi indexuri, înregistrările bibliografice preluate din 
cataloagele de bibliotecă administrate prin sistemele integrate de bibliotecă. 

Denumirea Web-scale Discovery Services ilustrează faptul că aceste sisteme 
operează la nivelul Web, aşa cum şi alte produse precum Amazon, Facebook, Twitter 
sau Instagram o fac. Interoperabilitatea între serviciile de descoperire a informaţiei 
şi sistemele de management al resurselor (sistemele integrate de bibliotecă) este 
asigurată prin standarde precum SIP2 (Session Initiation Protocol), NCIP (NISO 
Circulation Interchange Protocol) şi 739.50, iar metodele de colectare şi livrare se 
bazează pe standarde variate, precum OAI-PMH (Open Archives Initiative Protocol 
for Metadata Harvesting) şi FTP (File Transfer Protocol). 

Sistemele existente astăzi, la nivel global, sunt exclusiv produse comerciale, 
relativ nou apărute pe piaţa produselor de căutare şi regăsire a informaţiei: 

e WorldCat Discovery Service, furnizat de OCLC, lansat în 2007; 

e SUMMON, serviciu furnizat de Proquest, lansat de Serials Solution în 2009; 

e Ebsco Discovery Service (EDS), furnizat de EBSCO, lansat în 2010; 

e Primo Central, lansat de ExLibris în 2010 şi furnizat astăzi de Proguest, în 

urma achiziţiei de către Proquest a companiei Exlibris, realizată în anul 2015; 

e Encore Synergy, furnizat de Innovative Interfaces, lansat în 2010. 

În România sunt implementate două din aceste servicii de descoperire a 
informaţiei: Ebsco Discovery Service (EDS), folosit de B.C.U. „Lucian Blaga” din 
Cluj-Napoca şi SUMMON, pus la dispoziția membrilor asociației ANELIS PLUS, 
pentru căutarea şi regăsirea informaţiei, prin acces mobil. 

O a doua categorie de sisteme de descoperire a informaţiei sunt aşa-numitele 
Servicii de căutare simultană în multiple baze de date eterogene şi distribuite 
(Federative search services), printr-o unică interfaţă de lucru, care oferă utilizatorilor 
o singură strategie de căutare, independent de cele folosite de sistemele de bibliotecă 
interogate. 

În România este folosit produsul comercial Metalib, al firmei ExLibris, care 
asigură funcţionarea catalogului colectiv virtual ROLINEST (ROmanian Library 
NEtwork Science & Technology), administrat de Biblioteca Centrală a Universităţii 
„Politehnica” din Bucureşti. De asemenea, sistemele integrate de bibliotecă TinREAD 
şi Liberty au posibilitatea de configurare a căutării în baze de date distribuite. 


6.3.7.3 CATALOAGELE COLECTIVE 


Profesorul Mircea  Regneală defineşte, în Dicţionarul explicativ de 
biblioteconomie şi ştiinţa informării, termenul de catalog colectiv ca fiind „catalogul 
colecţiilor complete sau parţiale, care aparţin mai multor biblioteci”!"!. 

Din punct de vedere tehnic, catalogul colectiv agregă metadatele resurselor care 
fac parte din colecțiile bibliotecilor participante. Este un instrument de identificare a 
acestor resurse din punct de vedere bibliografic şi al locului ocupat în colecțiile-gazdă. 
Pentru resursele electronice, sistemul de gestiune al catalogului colectiv permite 
stabilirea unui link către textul integral al resursei, stocat fie pe serverul instituției-gazdă, 
fie în cloud, pe platformele/bazele de date ştiinţifice internaţionale abonate de instituţie. 


Catalogul colectiv este, după cum susţine Dan Matei, o sursă autorizată de cunoştinţe“, 


comunităţi largi de bibliotecari profesionişti!“*. De asemenea, catalogul colectiv joacă 


un rol important în partajarea cunoştinţelor prin intermediul serviciilor de împrumut 
interbibliotecar şi de furnizare a documentelor la distanţă. 

Catalogul colectiv poate fi configurat în două moduri: catalog colectiv 
centralizat şi catalog colectiv virtual sau distribuit. 

În România, funcţionează, în prezent, următoarele cataloage colective: 

- Catalogul colectiv virtual ROLINEST, constituit în anul 2005, în cadrul 
proiectului de cercetare NUSIDOC S&T (Sistem Naţional Unitar de Informare 
şi Documentare Ştiinţifică şi Tehnică), prin participarea unui număr de opt 
biblioteci, cele mai multe fiind biblioteci universitare; în 2017, catalogul este 
format din 14 biblioteci participante. 

- Catalogul virtual B/BL/O.RO care unifică în mod virtual colecţiile a 44 de 
biblioteci, toate utilizatoare ale sistemului integrat de bibliotecă TINREAD. 


6.3.7.4 DEPOZITELE INSTITUȚIONALE / PLATFORMELE DIGITALE 
INSTITUȚIONALE 


Proiectate ca „un set de servicii pe care universitatea sau biblioteca universităţii 
îl oferă comunității sale pentru managementul şi diseminarea materialelor create 
de instituţie şi membrii comunităţii sale”!*, depozitele instituţionale reprezintă o 
metodă complementară modelului tradiţional de publicare ştiinţifică!*, prin care 
rezultatele cercetării obţin o vizibilitate imediată, la nivel global, datorită regimului de 
disponibilizare publică, în acces deschis. Depozitele instituționale pot fi considerate 
arhive digitale ale producţiei intelectuale a unei instituţii academice de învăţământ 
şi/sau cercetare, create de cercetătorii, cadrele didactice, doctoranzii, studenţii acelei 
instituţii. Conţinutul arhivelor este accesibil pentru utilizatorii interni şi externi fără 
niciun fel de restricţii, sau în unele situaţii, în anumite condiţii. Se poate spune că 
depozitele instituţionale reprezintă partea tangibilă a activităţii derulate la nivelul 
instituţiei. 

Depozitele instituţionale gestionează o varietate mare de produse ştiinţifice 
electronice: articole de cercetare (publicate sau încă nepublicate), rapoarte de 
cercetare, lucrări de conferinţă, prezentări, seturi de date, cărţi, capitole de carte, 
disertaţii, teze de doctorat, software, ştiri, materiale de cercetare, materiale de 
învăţare, documente audio, documente video etc. Formatele acceptate sunt diverse: 
PDF, HTML, XML, Postscript, RTF, MPEG, TIFF, ASCII, DVI, GIF, LaTeX, PPT, 
XLS şi altele. 

Din punct de vedere tehnic, aplicaţiile software folosite pentru construcția 
depozitelor instituţionale sunt de tip open source, printre acestea numărându-se 
structurare a informaţiei pe diferite categorii, cu facilităţi de transmitere a fluxurilor 
de ştiri cu privire la noile lucrări înregistrate, cu mecanisme de evaluare a gradului 
de consultare a fiecărei resurse. 

La nivel global, sunt înregistrate în registrul internaţional al depozitelor în 
acces deschis ROAR (Registry of Open Access Repositories) un număr de 3 792 de 
depozite instituţionale, dintre care 750 în Statele Unite ale Americii, 241 în Marea 
Britanie, 221 în Germania, 90 în Franţa. 

La nivelul României sunt înregistrate, în ROAR, 13 depozite instituţionale, 
iar în registrul DURASPACE, 12 depozite instituţionale, printre care: ARTHRA 

de la Universitatea „Dunărea de Jos” din Galaţi, ASPECKT DSPACE de la 
Universitatea „Transilvania” din Braşov, IRCULB (Institutional Repository at 
Central University Library in Bucharest) de la B.C.U. „Carol I” din Bucureşti, NOS 
(National Strategies Observer) de la Institutul de Economie Mondială din Bucureşti. 
NOS este singurul depozit instituţional românesc înscris în registrul internaţional 
ROARMAP (Registry of Open Access Repository Mandates and Policies), care 
agregă politicile de publicare în depozitele în acces deschis. Politica de publicare 
în acces deschis, adoptată de Institutul de Economie Mondială este următoarea: 
„The Institute for World Economy in Romania is committed to disseminating the 
results of its research as widely as possible and to collaborate with leading academic 
institutions and scientists worldwide. According to this commitment and following 
the European Commission's vision outlined within the Europe 2020 Strategy for 
a smart, sustainable and inclusive economy, the IWE supports the principle of 
free online open access to the published output of research as a fundamental part 
of its mission. Researchers, academic staff, research assistants, research students, 
members of Institute or members within the Horizon 2020 grants conducted by the 
IWE are entitled and required to deposit digital copies of their research results in the 
NOS institutional repository”!*€. 

Platformele digitale instituţionale sunt depozite digitale agregatoare de obiecte 
digitale, rezultate din producţia ştiinţifică a instituţiei-gazdă, dar şi de resurse în text 
integral, existente în colecțiile proprii ale instituţiei. Acestea din urmă sunt transpuse 
în format electronic prin digitizare, în cazul în care sunt ieşite de sub incidenţa 
drepturilor de autor, şi sunt puse la dispoziţia publicului larg, spre consultare liberă, 
în acces deschis. 

În România au fost implementate şi dezvoltate astfel de platforme digitale, 
dintre care menţionăm trei din zona academică, după cum urmează: Biblioteca digitală 
şi Biblioteca Transsilvanica de la B.C.U. „Lucian Blaga” din Cluj-Napoca, precum şi 
Restitutio de la B.C.U. „Carol I” din Bucureşti. Biblioteca digitală numără, la începutul 
anului 2017, 58 000 de înregistrări, iar Biblioteca Transsihvanica gestionează 71 de 
manuscrise, 508 cărţi digitizate şi 120 publicaţii seriale. În Europeana, B.C.U. „Lucian 
Blaga” din Cluj-Napoca are cea mai importantă contribuţie din România, aceasta 
ridicându-se la 58 253 itemi, conform statisticii online furnizată de agregatorul LoCloud, 
în aprilie 2017. 


6.3.7.5 BAZELE DE DATE ȘTIINȚIFICE INTERNAȚIONALE 


Bazele de date ştiinţifice internaţionale sunt depozite digitale care gestionează 
date şi documente electronice cu text integral din reviste ştiinţifice de renume, supuse 
procesului de verificare din punctul de vedere al calităţii ştiinţifice (peer-review), 
structurate şi organizate pe platforme Web performante, gestionate fie de marile 
edituri, fie de agregatori, cu facilităţi moderne de căutare şi regăsire a informaţiei. 
Accesul la bazele de date ştiinţifice internaţionale se realizează prin abonarea 

bibliotecii şi/sau universităţii gazdă la aceste resurse, direct, prin încheierea unui 
contract cu furnizorul, sau prin afilierea la un consorţiu, care oferă avantajul unor 
preţuri mai mici. Din punct de vedere tehnic, accesul este posibil în două moduri: 
acces intra muros, pe baza adreselor IP transmise furnizorului şi acces mobil, de 
la distanţă, pe baza unui cont (nume şi parolă), generat pentru fiecare utilizator 
autorizat. 

Bazele de date ştiinţifice internaţionale sunt aşadar instrumente de ultimă 
generaţie, de descoperire a informaţiei ştiinţifice, care pun la dispoziţia utilizatorilor 
Bibliotecii 2.0 atât resurse de înaltă calitate, actualizate permanent, cât şi servicii, 
extrem de utile, de livrare a articolelor regăsite prin diferite metode, de furnizare a 
unor recomandări de articole similare pe domeniul de interes căutat, a lucrărilor citate 
în cadrul articolului regăsit, precum şi a lucrărilor ale căror autori au făcut referințe 
către articolul consultat. Informaţiile pot fi transmise prin e-mail, pot fi partajate cu 
alţi utilizatori pe o multitudine de platforme socia/ media sau pot fi stocate într-o 
bibliotecă virtuală personală, de tip MyLibrary, pentru utilizare şi reutilizare. Fluxuri 
de ştiri cu privire la publicarea unor noi articole pe domeniul de interes sunt livrate 
către utilizatorii doritori să le primească. Bazele de date ştiinţifice se constituie astfel 
în surse autorizate de informaţii şi cunoştinţe, fără egal în spaţiul Web, indiferent de 
motoarele de căutare folosite. 


6.3.7.6 GHIDURILE ȘI TUTORIALELE ONLINE DE CULTURĂ A INFORMAȚIEI 


Ghidurile şi tutorialele online de cultură a informaţei reprezintă instrumente 
2.0 specifice Bibliotecii 2.0 pentru că sunt puse la dispoziţia publicului, în mediul 
virtual, de către bibliotecă, pe pagina WWW a bibliotecii şi incorporează tehnologii 
Web 2.0, ca suport pentru validarea interacțiunii cu utilizatorii. Aceştia beneficiază de 
opţiuni prin care pot stabili o comunicare cu bibliotecarul pentru a obţine informaţii 
suplimentare, pot participa la crearea şi actualizarea informaţiei. Scopul este de a-i 
asista pe utilizatori să devină independenţi în procesul de descoperire a informaţiei, 
de a le oferi cunoştinţele necesare pentru a naviga într-un spaţiu cu mult mai bogat 
şi mai relevant din punct de vedere ştiinţific faţă de spaţiul obişnuit al motoarelor 
de căutare existente pe Web. De asemenea, utilizatorii au posibilitatea să înveţe să 
evalueze calitatea unei resurse, să aprecieze, prin indicatorii scientometrici disponibili 
în bazele de date bibliometrice, nivelul ştiinţific al unei reviste, productivitatea 
ştiinţifică a unui cercetător sau, prin indicatorii alternativi apăruţi în spaţiul Web, să 
cunoască nivelul impactului rezultatelor cercetării în mediul online, pe platformele 
social media. 

Ghidurile şi tutorialele online de cultură a informaţiei pot fi extinse cu materiale 
destinate să ajute la îmbunătăţirea abilităţilor digitale, de operare cu calculatorul şi 
cu aplicaţiile software, supuse unui proces perpetuu de actualizare, contribuind astfel 
la incluziunea digitală a utilizatorilor defavorizaţi. 

6.3.8 ARHITECTURĂ, STANDARDE 


Biblioteca 2.0 se constituie într-un metasistem complex şi deschis, aflat 
într-o interacțiune permanentă cu lumea exterioară, este adaptiv şi are capacitatea 
de a se autoorganiza. Metasistemul este format din multiple sisteme şi subsisteme 
interdependente şi interoperabile. Acestea sunt structurate într-un întreg înzestrat cu 
„noi proprietăţi calitative prin emergenţă, având ca rezultat evoluţia continuă”, 
în conformitate cu Teoria generală a sistemelor, elaborată de biologul Ludwig van 
Bertalanfty, în anul 1940, şi dezvoltată de către Ross Ashby în lucrarea Introduction 
to Cybernetics, publicată în 1956. În acest context, se poate spune despre Biblioteca 
2.0 că se subordonează principiului hologramic, elaborat de sociologul Edgar Morin, 
care afirmă că „întregul se regăseşte în parte, iar partea se regăseşte în întreg”1%, 
respectând binecunoscutul postulat aristotelian: „întregul este mai mult decât suma 
părților componente”. 

Din punct de vedere constructiv, potrivit lui Yang, Wei şi Peng, Biblioteca 
2.0 se bazează pe o structură de tip Service-—Oriented Architecture (SOA)!*, adică o 
arhitectură orientată spre servicii, formată dintr-o colecţie de servicii interconectate, 
care integrează resurse, servicii, instrumente hardware şi software. În viziunea 
autorilor, modelul SOA, aplicat în cadrul Bibliotecii 2.0, include pe verticală, de 
jos în sus, cinci niveluri: nivelul hardware, nivelul sistem, nivelul datelor, nivelul 
managementului operaţional şi nivelul serviciilor de cunoştinţe. Cele cinci niveluri 
sunt ilustrate în Figura 3. 

Serviciile oferite de Biblioteca 2.0, precum serviciile de descoperire a informaţiei 
şi cunoştinţelor, platformele de comunicare, de creare, utilizare, reutilizare conţinut şi 
de partajare a informaţiilor pot fi livrate ca Software as a Service (SaaS). Direcţia de 
dezvoltare se focalizează pe asigurarea interoperabilității cu diferite sisteme cum ar fi, 
în mediul universitar, sistemele de management al învăţării (Learning Management 
System) sau sistemele de management al resurselor electronice (Electronic Resource 
Management System). Biblioteca 2.0 este constituită pentru a asigura, într-un mod 
eficient, atât convergenţa cât şi divergenţa informaţiei. Altfel spus, pentru datele rezidente, 
în mod dispersat, la nivelul reţelei, sistemul trebuie astfel configurat încât să permită, în 
egală măsură, convergenţa acestor date către utilizator, precum şi difuzia datelor spre 
destinaţii multiple, prin utilizarea unor instrumente ca RSS, API şi widgets!*. 

În ceea ce priveşte standardele, Biblioteca 2.0 îşi bazează funcţionarea pe protocoalele 
şi mecanismele specifice serviciilor Web: utilizează XML şi HTTP, foloseşte SOAP (Simple 
Object Access Protocol) pentru schimbul de informații, WSDL (Web Service Definition 
Language) pentru descrierea serviciilor Web şi UDDI (Universal Description Discovery 
and Integration) pentru înregistrarea serviciilor Web. Din punct de vedere biblioteconomic, 
Biblioteca 2.0 operează cu standarde multiple precum MARC, Dublin Core, BIBFRAME, 
RDE, AACR, ISBD, RDA, 239.50, OAL-PMH, SRU, SRW, cu modele conceptuale precum 
FRBR, FRAD. 

Nivelul serviciilor (orientate către utilizator) de cunoştinţe 
Servicii/Instrumente de descoperire a informaţiei şi cunoştinţelor. 
Studiu individual într-un spaţiu virtual personalizat My Library. 
Platforme de comunicare, platforme de creare, utilizare, reutilizare conţinut, de 
partajare şi transmitere a informaţiilor. 


Nivelul managementului operaţional 
Managementul resurselor (achiziţie, prelucrare, organizare, prezervare şi 
stocare, circulaţie, acces) şi serviciilor pentru public (Circulaţie, ILL- 
InterLibraryLoan, DDS - Document Delivery Service, Referinţe). 
Managementul subiectelor. Managementul cunoştinţelor. 
Managementul serviciilor. Managementul decizional şi statistici. 
Managementul administrativ (resurse umane, fonduri, utilităţi). 
Managementul utilizatorilor. 
Nivelul resurselor şi datelor 


Nivelul metadatelor structurate în formate standard MARC, Dublin Core, 
BIBFRAME, RDF. 

Reprezentare pe baza standardelor AACR, ISBD, RDA. 

Configurare pe baza modelelor conceptuale precum FRBR, FRAD. 

Partajare în varii formate precum METS, XML. 

Interoperare prin protocoale standard ca Z39.50, OAL- PMH, SRU, SRW. 


Nivelul sistem (sisteme de operare, aplicaţii software, aplicaţii de securizare 
a sistemului, sisteme de gestiune baze de date, sisteme integrate de bibliotecă, 


platforme digitale) ca suport pentru activitățile şi serviciile biblioteconomice 
derulate în regim partajat. 


Figura 3. Biblioteca 2.0 — Arhitectură 
The Electronic Library, 2009, vol. 27, issue 2, p. 283-291, doi: 10.1108/02640470910947629 


6.3.9 BENEFICII 


Beneficiile Bibliotecii 2.0 sunt multiple. Raportate la obiective, acestea nu 
numai că reflectă împlinirea țintelor propuse, dar pot avea un impact pe termen 
mediu şi lung semnificativ, contribuind la scoaterea la lumină a bibliotecii şi 
readucerea ei pe poziţia, mai mult sau mai puţin pierdută, de principal furnizor de 


informaţii şi cunoştinţe, în universul cunoaşterii. Beneficiile Bibliotecii 2.0 sunt 
următoarele: 

e alinierea bibliotecii la tendinţele actuale, pentru a-şi păstra relevanţa în 
spaţiul informaţional online; 

e adresabilitate globală; 

e internaţionalizarea resurselor şi serviciilor şi creşterea vizibilității acestora; 
e accentuarea prezenţei bibliotecii în mediul online, în rândul comunităţilor 
de consumatori de informaţii; 

e creşterea satisfacţiei utilizatorilor prin adaptarea serviciilor la aşteptările lor 
şi prin cooptarea lor ca parteneri în crearea, utilizarea şi reutilizarea resurselor 
şi serviciilor; 

e atragerea non-utilizatorilor; 

e promovarea în mediul online a resurselor electronice şi a unor servicii 
inovatoare de tip autoservire; 

e creşterea vitezei de difuzare şi schimb a informaţiei către utilizatori; 

e îmbunătăţirea comunicării cu utilizatorii bibliotecii şi cu toţi ceilalţi 
consumatori de informaţie, potenţiali utilizatori ai bibliotecii; 

e colaborare profesională, partajarea resurselor şi serviciilor între biblioteci; 
e reducerea diviziunii digitale şi optimizarea acţiunii de „recoltare a 
dividendelor digitale”!5!, adică a beneficiilor oferite de spaţiul digital din 
perspectiva resurselor, a instrumentelor de căutare şi regăsire a informaţiei, 
a platformelor de comunicare, colaborare şi partajare a resurselor, ca suport 
pentru „încredere, reputaţie şi coeziune socială”!%; 

e alfabetizare informaţională şi digitală, dezvoltarea fluenţei digitale. 


6.3.10 BARIERE 


Barierele cu care se confruntă Biblioteca 2.0 sunt, de asemenea, multiple şi 
importante. Astfel, printre acestea se numără următoarele: 

e infrastructura şi tehnologiile neadecvate pentru susţinerea serviciilor 2.0; 

e mentalitatea bibliotecarilor conservatori, care nu sunt deschişi către inovaţie 

şi schimbare şi nu acceptă ca utilizatorii să devină creatori de conţinut; 

e abilităţi şi cunoştinţe tehnologice reduse ale bibliotecarilor; 

e actualizarea neritmică a informaţiilor; 

e lipsa specialiştilor IT; 

e insuficienţa fondurilor alocate pentru resurse şi training; 

e absenţa politicilor socia/ media în bibliotecă; 

e suportul inadecvat din partea managementului bibliotecii; 

e promovarea insuficientă a resurselor şi serviciilor Bibliotecii 2.0; 

e cunoştinţele insuficiente ale utilizatorilor în exploatarea eficientă a 

instrumentelor 2.0 specifice; 

e măsurile insuficiente de protecţie, securitate şi confidenţialitate a datelor cu 

privire la utilizatori; 

e conţinutul generat de utilizatori cu probleme: 
o conţinut neprofesionist, de o calitate scăzută; 
o conţinut anonim, din surse neautorizate!; 
o comentarii neadecvate, ofensatoare sau defăimătoare; 
o texte scrise incorect; 
o pornografie; 
o informaţii incomplete, fără susţinere cu citate sau cu încălcarea drepturilor 
de autor; 
o ştiri false (în engleză fake news); 
o absenţa procesului de evaluare a surselor şi a informaţiilor publicate. 

În ceea ce priveşte acţiunile de generare de conţinut prin participare colectivă, 
aşa-numitele campanii de crowdsourcing, în România au avut loc două proiecte 
care îşi demonstrează utilitatea şi beneficiile. Astfel, primul exemplu concret este 
experimentul Book-a-Book'*, realizat de Biblioteca Naţională a României, în anul 
2016. Acest experiment de crowdcataloguing constă în construirea catalogului 
virtual al cărţilor publicate înainte de 1993, aflate în număr de 1 600 000 unităţi 
bibliografice în colecţiile bibliotecii, prin participarea voluntară a utilizatorilor 
la activitatea de creare online de metadate, în conformitate cu fişele de catalog 
scanate şi grupate, pe domenii, în 1 600 foldere virtuale, disponibile pe platforma 
Book-a-Book, la adresa http://bookathon.bibnat.ro/. Un al doilea exemplu este 
proiectul Zranscribathon Romania 2017, care a constat în participarea voluntară a 
utilizatorilor, pe echipe, timp de 48 de ore, la transcrierea online a documentelor 
istorice româneşti din perioada primului război mondial, pentru încărcarea în 
Europeana, în cadrul Programului Europeana 1914-1918, pe platforma disponibilă 
la adresa www.transcribathon.eu. Campania s-a desfăşurat, în perioada 21-24 
martie 2017, pe baze competitive, în patru biblioteci: Biblioteca Naţională a 
României, Biblioteca Judeţeană „George Barițiu” din Braşov, Biblioteca Judeţeană 
„ASTRA” din Sibiu şi Biblioteca Judeţeană „Octavian Goga” din Cluj-Napoca. 


6.4 BIBLIOTECA 1.0 VS. BIBLIOTECA 2.0 


Biblioteca 2.0 foloseşte instrumentele specifice tehnologiilor Web 2.0, aşa 
încât toate performanţele şi serviciile introduse de acestea se regăsesc transpuse 
în modelul Bibliotecii 2.0. Dacă până la implementarea acestui model, biblioteca 
era concentrată pe colecţiile sale, tradiţionale şi electronice şi pe serviciile oferite 
utilizatorilor în spaţiile fizice şi prin intermediul platformelor Web, în prezent, 
biblioteca îşi mută atenţia spre atragerea utilizatorilor şi a nonutilizatorilor prin 
transportul serviciilor în afara bibliotecii, către comunitate. Schneider!55 descrie 
Biblioteca 2.0 ca fiind un model de tip push, prin care sunt transmise către 
utilizatori informaţii, ştiri, actualizări (fluxul de informaţii parcurge etapele de 
achiziţie, stocare şi diseminare largă online a informaţiei către consumatorii de 

informaţie pe diverse canale de difuzare spre utilizare, reutilizare, partajare) în 
opoziţie cu modelul 1.0 de tip pul/, în care utilizatorul inițiază cererea pentru a 
obţine un anumit serviciu sau anumite resurse (achiziţie, stocare, cerere împrumut, 
căutare informaţie). 

Modelul Biblioteca 1.0 nu este doar o simplă treaptă, premergătoare 
Bibliotecii 2.0, ci reprezintă modelul bibliotecii contemporane a cărei continuă 
metamorfoză de la paradigma tradiţională la cea modernă, ancorată în actualitate, 
a condus la apariţia Bibliotecii 2.0, ca un subset important al structurii 
infodocumentare, proiectat pentru a veni în întâmpinarea aşteptărilor utilizatorilor, 
determinate de efectele directe şi periferice ale Web 2.0'5*. Implementarea 
modelului Biblioteca 2.0 este posibilă în măsura în care barierele financiare, 
tehnologice, juridice, organizatorice şi administrative, de mentalitate, pregătire 
profesională şi de cooperare sunt depăşite, pentru că, aşa cum arăta Breeding!*, 
există încă multe biblioteci care trebuie să prindă din urmă tehnologiile Web 1.0 
înainte de a putea progresa spre 2.0. Analiza comparativă prezentată în Tabelul 3 
ilustrează diferenţele între cele două modele. 


Tabelul 3. Biblioteca 1.0 vs. Biblioteca 2.0 


Biblioteca 1.0 
Tip de bibliotecă 


Biblioteca 2.0 


Bibliotecă hibridă, cu colecţii | Bibliotecă virtuală 
tradiționale, digitale şi resurse 

electronice disponibile pe bază de 

abonament 


Bibliotecă ca spaţiu fizic, cu săli de 
lectură, cabinete de lucru, centru 
de împrumut al documentelor 
tradiţionale, cu acces la resursele 
electronice abonate, pe bază de IP 


Bibliotecă ca spaţiu virtual cu acces 
mobil la resursele electronice din colecţile 
proprii, din colecţiile altor biblioteci şi din 
bazele de date abonate 


autoritatea 
expert în 


Bibliotecă bazată pe 
bibliotecarului, ca 
informaţie 


Bibliotecă de tip participativ, bazată pe 
colaborare şi inteligenţă colectivă 


Instituţie tip ancoră's, care oferă 
comunităţii stabilitate şi echilibru, un 
spaţiu bine delimitat şi servicii bine 
conturate - un „al treilea loc” vizibil, 
tangibil 


Instituție asociată cu sfera publică 
habermasiană, având drept suport infosfera 
şi tehnosfera contemporană, bazată pe 
conversaţie publică între membrii comunităţii, 
ale cărei valori sunt: deschidere, preocupări 
comune la nivelul comunităţii, consens prin 
dezbatere - un „al treilea loc” difuz 

Serviciile bibliotecii 


Centrate pe colecţii (dezvoltare, 
organizare, prelucrare, înregistrare) 
cu  adresabilitate orientată către 
publicul țintă 


Centrate pe utilizator şi pe nevoile de 
informare ale acestuia cu adresabilitate 
largă, către toate tipurile de utilizatori şi 
către nonutilizatori 


Servicii standard, prestabilite 


Servicii diversificate, flexibile în acord cu 
cerinţele utilizatorilor 


Servicii de lectură, studiu şi cercetare 
cu preponderență oferite în spaţiile 
bibliotecii 


Servicii virtuale 


Servicii electronice 


Servicii ludificate (în engleză gamification 
services) 


Servicii centrate pe document 


Servicii centrate pe informaţie şi cunoştinţe 
agregate dintr-o multitudine de surse 
autorizate, precum şi din comunicarea cu 
utilizatorii 


Servicii bazate pe instrumente de 
comunicare asincronă 

e Referinţe prin e-mail 

e Liste de discuţii prin e-mail 

e Forumuri de discuţie 


Servicii bazate pe instrumente de 
comunicare sincronă 
e Referinţe prin chat, prin mesagerie 
sincronă, precum Skype, MSN; 


platforme de videoconferinţă 


Promovarea serviciilor prin pagina 
WWW 


Promovarea serviciilor prin bloguri, 
microbloguri (Twitter), reţele de socializare 
Web (Facebook, Instagram, Delicious) 


Servicii bazate pe comunicare 
unidirecţională, în care utilizatorul 
are un rol pasiv 


Servicii bazate pe produse constituite 
şi dezvoltate local 

e Baze de date bibliografice 

e Colecţii digitale 

e Depozite instituţionale 

e Broşuri, newsletters 


Servicii bazate pe comunicare 
bidirecțională, în care utilizatorul este 
activ, contribuie cu conţinut, experienţă şi 
expertiză 
Servicii care duc informaţia către utilizator 

e Fluxuri de informaţii RSS 


Servicii găzduite şi construite 
colaborare, găzduite în cloud 
e Wikis, bloguri, platforme agregate 
e Depozite digitale 
e Prezentări de tipul Slideshare 


prin 

Servicii de tip Read-only 
e Catalog cu acces public online 
(OPAC) de tipul Read-only pentru 
căutare informaţie în colecţia 
bibliotecii 


Servicii de tip Read-Write 
e OPAC 2.0 de tipul Read-Write cu 
posibilitatea  inserării de comentarii, 
recenzii, etichete de clasificare pe domenii, 
sugestii de achiziţii, cu facilităţi, precum 
navigare fațetată, sugestii de căutare, 
corector ortografic, clasificarea rezultatelor 
în funcţie de relevanţă 
e Sisteme de căutare simultană în 
colecțiile mai multor biblioteci şi în 
resursele abonate 
e Sisteme de descoperire a informaţiei 


Acces la colecții prin intermediul 
metadatelor 


Acces la metadate, acces la conţinut îmbogăţit 
şi informaţii suplimentare, precum tabla de 
materii, imagine copertă, rezumat, recenzii, 
preluate de pe alte site-uri 

Acces la conţinutul integral 


Acces la catalogul online şi la 
resursele electronice, local şi de la 
distanță 


Acces mobil la resurse (interfeţe 
simplificate proiectate pentru accesul 
mobil), prin echipamentele portabile: 
telefoane mobile, tablete 
Utilizarea codurilor QR 


Servicii intermediate de bibliotecar 
în perioada programului de lucru al 
bibliotecii 


Servicii de tip self-service, apomediate de 
bibliotecar 24/7 


Acces limitat la resurse 


Acces deschis la resursele stocate în 


depozitele instituţionale 


Sisteme de management  al| Wikis pentru crearea în colaborare a 

conţinutului conţinutului pentru ghiduri de instruire, 
manuale de lucru, platforme de învăţare 
sau pentru elaborarea de materiale pe 
diferite subiecte în colaborare 

Informaţia 


Pe suport tradiţional (cărți, publicaţii 
seriale etc.) şi pe suport electronic 
(e-books, e-journals) 


Numai pe suport electronic (e-books, 
e-journals) şi în social media 


Conţinut creat în exclusivitate de o 
autoritate, sub incidența drepturilor 
de autor 


Conţinut creat de o autoritate, sub incidenţa 
drepturilor de autor şi conţinut generat de 
utilizatori (User Generated Content) 

Accesibilă local 


Accesibilă de la distanţă 


Acces restricționat, sub incidenţa 
drepturilor de autor 


Acces deschis sub Creative 


Commons 


licenţă 


Filtrare pe verticală, de sus în jos 


Filtrare pe orizontală, prin cooperarea 
utilizatorilor, prin dialog şi conversaţie 


Regăsirea informaţiei prin căutare 
simplă şi avansată, bazată pe reguli, 
operatori logici. 


Descoperirea informaţiei - serendipitate 


Sisteme integrate de bibliotecă 
Arhitectură client-server 


Practici şi instrumente biblioteconomice 


Sisteme integrate de nouă generaţie 
Sisteme de tip SaaS, cloud computing 
Service-Oriented Architecture 


Catalogare originală 


Catalogare partajată, prin copiere 


Standarde/vocabulare/tezaure de 
indexare, clasificare controlate 


Standarde ISBD, AACR, MARC, 
ISO 2709, SGML, HTML, XML 


Tag-uri şi folksonomii coroborate cu 
scheme standardizate de control al indexării 
şi clasificării 

Standarde FRBR, RDA, NCIP, ZING, 
SIP2, BIBFRAME 


Utilizatori 


Utilizatori individuali 


Utilizatori aparținând unor comunităţi 
active 


Utilizatori pasivi 


Utilizatori activi, cu diferite niveluri 
ale participării — creatori; critici vocali; 
colectori şi agregatori; spectatori 


comunicare faţă în faţă 


Utilizatori  — consumatori  de|Uitilizator prosumer, partener în ridicarea 

informaţie şi servicii, critici ai | calităţii informaţiei şi serviciilor, cocreator şi 

calităţii acestora contributor, furnizor de feedback, furnizor de 
conţinut (prezentări — slide-share etc.) 

Homo numericus Homo Ludens!* 

Bibliotecari 

Intermediar Apomediator 

Bibliotecarul prezent, vizibil  — | Bibliotecarul difuz — comunicare mediată 


de calculator 


O reprezentare grafică a evoluţiei Web este ilustrată în Figura 4 şi, 
corespunzător acesteia, în Figura 5 este prezentată o evoluţie a bibliotecii în perioada 
1990-2020. Etapei PC Era îi corespunde etapa numită Biblioteca tradițională. Pentru 
perioada Web 1.0, în spaţiul biblioteconomic, s-a dezvoltat Biblioteca 1.0., Web 2.0 

are corespondentul Biblioteca 2.0, iar etapa Web 3.0 urmează să fie transpusă în 
modelul Biblioteca 3.0, aflat, în momentul de faţă, într-o fază experimentală. 


The Intelligence is in the Connections 4 4 


Intelligent Web, 


WebOS 
Web 4.0 
Semantic Web „.- 2018 
„ „+“ Inteligent personal agenis 


Real-Time Web Web 3, () Natural Language Search 


je Did Aclivity streams 
OpeniD AJAX SPAROI Lifestreaming 


Social Web pass MON“ “SemanteStar pages — Morbagng 


Mashups 
Office 2.0 Memetrackers 
dcr Feb Web 2.0 
SOAP Aa PR +9g Blogging SocialMedia  Virualworids 


““ Directory Portals Wikis 806 Social Nos 


Online Services Keymord Search . Lightweight Collaboration 
BBS „Sebi, 0 Websies 


MacOS SQL o 
The Desktop SUL dir ” 
Windows ““ Dalabases ultimedia 


The! , CDROMs 
e Internet Pa, 
a 
FIP IRC Email 1977 
USENET 
PC's „+ Fie Systems 


The Web 


Consumer online services 


Connections between Information 


Connections between people 


Figura 4. Evoluţia Web 
http://www.emeraldinsight.com/action/showlmage?doi=10.1108/07378831311329031ti- 
Name=master.img-002.jpgăw=3314&h=247 

Biblioteca 3.0 
2015-2020 Biblioteca personalizată, configurabilă în acord 
cu cerinţele utilizatorului 


Web semantic, Căutare semantică 

ontologii, tehnologii semantice — NLP, SPARQL, inteligență 
artificială, cloud computing, Saas 

FRBR,BIBFRAME 


Biblioteca 2.0 
2006 — 2015 Biblioteca participativă, deschisă, fără ziduri, centrată pe utilizator, 


partajare, colaborare, conversație 


Social Web, Tehnologii YVeb 2.0 Wiki, RSS, Blog, lagging, Podcast, 
Bookmark, M 


D 


Biblioteca 1.0 

15 05 Biblioteca electronică Biblioteca digitală centrată pe 
cr rea şi dwersficarea colecțiilor, digitizare, acces deschis la 
colectii 

Comunică e unidir ecțională 

SGML, HTML; XML/RDF, ontologii, tixonomii 

portăuri Web, directoare resurse tematice 

motoare de căutare, MARC 2142000), Unicode 

Sisteme integrate de bibliotecă arhitectură client-server, 

OPAC 1.0 


Biblioteca tradițională în 
societatea informației şi a 
cunoaşterii 

1990-1995 Biblioteca pe suport hârtie centrată pe 
dezvoltarea colectilor, paradigma expertului 


Publicaţii pe suport hârtie 

Caaloage pefise 

Sisteme de gestiune documentară 

Sisteme integrate de bibliotecă-— acces prin tanet 
Pagini Web, email 


UnilAARC LSMARC 11960 — Henriette Avram |C 

6.5 CONCLUZII 


Explozia informaţională declanşată la sfârşitul celui de-al doilea război 
mondial a provocat o dezvoltare fără precedent a tehnologiilor în domeniul 
calculatoarelor, comunicaţiilor şi informaţiei, ceea ce a condus la apariţia reţelei 
Internet, a metasistemului World Wide Web, a serviciilor de comunicare şi colaborare 
în spaţiul online, cunoscute sub numele Web 2.0. În paralel, biblioteca a evoluat de 
la statutul tradițional către un model hibrid, bazat pe publicaţiile pe suport hârtie, 
dar, mai ales, pe resursele digitale, pe sisteme integrate de gestiune a informaţiei şi 
instrumente moderne de căutare şi regăsire online a informaţiei. În acest context, 
a fost introdus, în 2005, conceptul/modelul Biblioteca 2.0, ca un subset digital al 
structurii infodocumentare actuale, constituit, în exclusivitate, din resurse digitale, 
instrumente 2.0 şi servicii 2.0 centrate pe consumatorul de informaţie. Ceea ce 
aduce nou acest model este faptul că utilizatorii de bibliotecă, în egală măsură şi 
nonutilizatorii, comunică direct, au la dispoziţie un mediu online unde îşi pot construi 
propriile instrumente şi servicii de informare, sunt priviţi ca parteneri ai bibliotecii în 
generarea, partajarea, utilizarea şi reutilizarea conţinutului, în dezvoltarea serviciilor 
de bibliotecă, bazate pe participare, comunicare şi cunoaştere, în conformitate cu 
nevoile şi aşteptările comunităţii. Biblioteca 2.0 oferă consumatorilor de informaţie 
posibilitatea de a experimenta noi servicii disponibile oriunde şi oricând. În acord 
cu teoria lui Giddens cu privire la conceptul de dislocare pe care îl defineşte ca fiind 
„scoaterea relaţiilor sociale din contextul local de interacţiune şi restructurarea lor în 
zone spaţio-temporale nedefinite”!“, Biblioteca 2.0 este o transpunere a bibliotecii 
tradiţionale sau hibride din spaţiul său fizic în spaţiul virtual. Principiile, arhitectura 
şi standardele constituite ca suport de susţinere a Bibliotecii 2.0, instrumentele şi 
serviciile dezvoltate în cadrul modelului, beneficiile aduse, dar şi barierele care trebuie 
depăşite reconfigurează, în spaţiul infodocumentar şi pe platformele social media, o 
nouă paradigmă a bibliotecii. În conjuncţie cu procese similare şi complementare, ca 
Science 2.0, Research 2.0, Learning 2.0, Education 2.0, Open Data sau Open Access, 
modelul Bibliotecii 2.0 contribuie la creşterea rolului instituţiei numită Bibliotecă 
în societatea informaţiei şi a cunoaşterii la început de secol XXI, care devine astfel 
un obiectiv strategic în procesul educaţional şi de cercetare, în zone de activitate 
precum e-cultură, e-comunitate, e-business, e-integrare, e-Europe. 

7 BIBLIOMETRIE SI SCIENTOMETRIE 


Definiţii 

Momente şi personalităţi care au marcat dezvoltarea 
bibliometriei şi scientometriei 

Indicatori bibliometrici şi scientometrici utilizaţi în evaluare 


Corelaţia dintre indicatorii bibliometrici din literatura de 
specialitate şi cei utilizaţi în evaluarea cercetării ştiinţifice din 


România 
SIGLE 
AIS Article influence score 
AIP American Institute of Physics 
FI Factor de impact 
JCR Journal Citation Reports 
ISI Institute for Scientific Information 
PNII Planul Naţional II 
SCI Science Citation Index 
SIR Scorul de influenţă referință 
SRI Scorul relativ de influenţă 
UEFISCDI Unitatea Executivă pentru Finanţarea Învăţământului 
Superior, a Cercetării, Dezvoltării şi Inovării 
WosS Web of Science 


7.1 INTRODUCERE 


Atât bibliometria cât şi scientometria sunt discipline ştiinţifice relativ recente. 
Trebuie precizat încă de la început că nu se poate face o demarcaţie foarte clară între 
aceste discipline întrucât domeniile lor de activitate se întrepătrund. 

Bibliometria este disciplina ştiinţifică care măsoară din punct de vedere 
cantitativ literatura ştiinţifică. 

Alan Pritchard descrie bibliometria ca fiind aplicarea metodelor matematice şi 
statistice pentru cărți şi alte medii de comunicare!. Într-un articol ulterior, Pritchard 

explica bibliometria ca fiind metrologia procesului de transfer al informaţiei, scopul 
ei fiind analiza şi controlul acestui proces?. 

Scientometria este disciplina ştiinţifică care măsoară şi analizează rezultatele 
ştiinţifice, bazându-se pe bibliometrie, mai ales pe analiza citărilor. Astfel, cu cât un 
autor este mai citat, se consideră că impactul său în comunitatea ştiinţifică este mai 
mare; aceleaşi consideraţii sunt valabile şi în cazul revistelor - cu cât o revistă este 
mai citată, valoarea sa ştiinţifică este considerată mai mare. Scientometria foloseşte 
un set de metode cu ajutorul cărora se poate studia şi realiza evaluarea producției, 
valorii şi progresului ştiinţific al unei persoane, al unui colectiv sau al unei 
instituții. Indicatorii scientometrici utilizaţi în activitatea de evaluare sunt serii de 
date create special pentru a da răspunsul la unele probleme specifice privind nivelul 
de dezvoltare al ştiinţei şi tehnologiei. Aceşti indicatori se pot referi la activitatea de 
creaţie şi de inovare, la impactul ştiinţei şi tehnologiei asupra economiei, dar pot fi 
şi indicatori care contorizează activitatea ştiinţifică (număr de publicaţii, număr de 
citări, număr de evaluatori implicaţi în procesul de peer review etc.). 


7.2 MOMENIE ŞI PERSONALITĂŢI CARE AU MARCAT 
DEZVOLTAREA BIBLIOMETRIEI ŞI SCIENTOMETRIEI 


7.2.1 MOMENTE ÎN DEZVOLTAREA BIBLIOTECONOMIEI ŞI 
SCIENTOMETRIEI 


Termenul de bibliometrie a fost menţionat pentru prima dată în 1969, în 
articolul lui Alan Pritchard, Statistical Bibliography or Bibliometrics?, publicat în 
numărul din decembrie al revistei Journal of Documentation. Autorul consideră că 
termenul de bibliografie statistică ar trebui înlocuit cu unul mai adecvat. De altfel, 
termenul de bibliografie statistică fusese folosit de Pritchard în lucrarea sa, rămasă 
nepublicată, Computers, Statistical Bibliography and Abstracting Services, precum 
şi în cea intitulată Statistical Bibliography: An Interim Bibliography”. Susţinut şi de 
prietenul său M.G. Kendall, Pritchard a sugerat introducerea cuvântului bibliometrie 
în loc de bibliografie statistică ca reprezentând aplicarea matematicii şi a metodelor 
statistice la cărți şi alte media de comunicare. 

Tranziţia de la bibliografia statistică la bibliometrie s-a făcut de-a lungul mai 
multor ani, în care cei doi termeni au fost menţionaţi, alături de apariţia unor noţiuni 
înrudite (de exemplu, analiză statistică). 

Un prim exemplu al unui studiu cu valoare bibliometrică a fost analiza 
statistică a literaturii de anatomie comparată din perioada 1543-1860, The History 
0f Comparative Anatomy. Part |: A statistical analysis of the literature, realizat prin 
includerea titlurilor de cărţi şi de reviste, acestea fiind grupate după ţara de origine 

şi după perioadă. Autorii, F.J]. Cole, profesor de zoologie, şi N.B. Eales, curator de 
muzeus, sunt primii care au realizat o astfel de descriere a unei literaturi, realizând o 
statistică a publicaţiilor prin numărare şi utilizând ilustraţii grafice. 

După introducerea termenului de bibliometrie de către Pritchard, British 
Standard Glossary of Documentation of Terms consideră bibliometria, asemenea lui 
Pritchard, ca fiind studiul utilizării documentelor şi modelelor de publicare în care 
au fost aplicate metodele matematice şi statistice“. W.G. Potter, editor al publicaţiei 
Library Trends, a preluat şi dezvoltat definițiile anterioare: bibliometria este studiul 
şi măsurarea modelelor de publicare în toate formele de comunicare scrisă, precum 
şi a autorilor respectivi.” A.M. Schrader a exprimat noţiunea chiar şi mai simplu, 
afirmând că bibliometria este studiul ştiinţific al discursului înregistrată . 

Considerată o ştiinţă cantitativă, bibliometria are două componente: 
componenta descriptivă şi componenta de evaluare. Cele două componente servesc 
la: 


. Măsurarea productivităţii (descriptivă) 
. Geografic (pe ţări) 

. Perioade de timp 

„ Discipline (domenii) 


O So = 


2. Măsurarea utilizării bibhografiei (de evaluare) 
a. Referinţe 
b. Citări?. 


Englezii Nicholas şi Ritchie au arătat că cele două grupe descriu caracteristicile 
sau trăsăturile unei bibliografii (studii descriptive) şi examinează relaţia formată 
între componentele unei bibliografii (studii comportamentale). 

Bibliometria, ştiinţa discursului înregistrat, care utilizează metodologii 
specifice, ştiinţifice, inclusiv matematice, este un studiu controlat al comunicării. 

De-a lungul anilor, s-a publicat o serie de lucrări în care s-au aplicat metode 
bibliometrice (Tabelul 1). 

Un specialist controversat, dar care a contribuit la dezvoltarea bibliometriei, 
a fost lingvistul american George Kingsley Zipf, autorul cărții Psycho-Biology of 
Language!” publicată în 1935, care are în prefaţă o parte esenţială referitoare la 
ceea ce mai târziu avea să fie numită Legea lui Zipf (regula Zipf). Legea lui Zipf 
(1949), considerată una din legile bibliometriei, are legătură cu frecvenţa apariţiilor 
cuvintelor. Zipf a derivat legea sa din legea empirică a efortului minim. 

El a elaborat unul din primele studii ştiinţifice referitoare la frecvenţa 
cuvintelor remarcând că un număr relativ mic de cuvinte sunt folosite tot timpul, în 
timp ce marea majoritate sunt folosite foarte rar. 

Zipf a descoperit că articolul „the” este cel mai folosit cuvânt englezesc, fiind 
utilizat de două ori mai mult decât „of” (care ocupă locul al doilea) şi de trei ori mai mult 
decât „and” (al treilea în ierarhie) ş.a.m.d. Mai târziu, a generalizat această observaţie, 
prin extindere la alte discipline, numind-o regula (raportul) gradului de frecvenţă. 

În alte analize se arată că primul cel mai folosit cuvânt va apărea de = 2 ori mai 
des decât cel de-al doilea care apare de 2 ori mai frecvent decât următorul etc. Mai 
mult, autorii sunt înclinați să aleagă termeni familiari, cu care sunt obişnuiţi. 

Aşadar, Zipf a afirmat că ar exista o relaţie între rangul cuvântului şi frecvenţa 
sa în texte relevante, dacă toate cuvintele ar fi ordonate descrescător după frecvenţa 
apariţiei într-un text. Potrivit acestei legi, într-un text, dacă toate cuvintele sunt 
ordonate descrescător, în funcţie de frecvenţa apariţiei, atunci rangul fiecărui cuvânt 
va fi invers comparativ cu frecvenţa de apariţie a cuvintelor. 

Legea omonimă a fost folosită pentru rezolvarea unor probleme referitoare la 
analiza de conţinut, adaptarea sa presupunând numărarea frecvenţei fiecărui cuvânt şi 
compararea valorilor obţinute cu frecvenţa standard relativă de utilizare a termenului 
respectiv în limba în care documentul analizat este redactat!!. Dacă valoarea obţinută 
este mai mare decât cea standard, termenul este recomandat pentru indexare. 


7.2.2 PERSONALITĂȚI CARE AU MARCAT DEZVOLTAREA 
BIBLIOMETRIEI ŞI SCIENTOMETRIEI 


WYNDHAM E.HULME Parealizat în 1923 un studiu care a marcat dezvoltarea 
bibliometriei. Studiul său s-a bazat pe cele 13 numere din 7he International Catalogue 
0f Scientific Literature, din perioada 1901-1913, numărând intrările de autor pentru 
diferite subiecte. Din analiza sa a rezultat situaţia numărului de reviste indexate în 
funcţie de ţară şi o listă a ţărilor ordonate după productivitatea totală, exprimată 
prin numărul de reviste indexate. Scopul lucrării lui Hulme a fost de a determina şi 
ilustra prin date bibliografice diferite stadii ale dezvoltării mecanicii civilizaţiei. 


ALFRED J. LOTKA s-a gândit că ar fi interesant să determine, dacă este 


posibil, în ce măsură oamenii de „calibru ” diferit contribuie la progresul ştiinţei!? , 
alcătuind o listă de 6 891 de nume A şi B din Chemical Abstracts Index, din perioada 

1907-1916, cu numărul corespunzător de articole ştiinţifice elaborate de fiecare 
autor; studiul a fost apoi extins la Geschichrstafeln der Physik. Acesta reprezintă 
primul studiu bibliometric de conţinut, iar rezultatele au indicat că aproximativ 60% 
dintre autorii din eşantion au publicat o lucrare, 15% au realizat 2 lucrări, 7% erau 
autori a câte 3 publicaţii, 4% a câte 4 publicaţii şi doar 2% a câte 5 publicaţii'“. În 
concluzie, cu cât numărul de articole publicate de un autor este mai mare, cu atât 
numărul acestor autori este mai mic. 

Studii ulterioare, realizate inclusiv pe un eşantion al înregistrărilor MARC 
ale Bibliotecii Congresului din SUA, au arătat că procentul autorilor care produc o 
singură lucrare variază între 50% şi 75%15. Evaluările mai recente ale productivităţii 
ştiinţifice au arătat că, în prezent, aceasta a crescut, numărul de articole per autor 
fiind din ce în ce mai mare, iar procentul de autori cu mai mult de o lucrare — în 
creştere. Acest lucru se datorează, pe de o parte, dinamicii activităţii de cercetare, iar 
pe de altă parte, necesităţii de a avea un portofoliu ştiinţific relevant pentru evoluţia 
universitară. 


PAUL L.K. GROSS şi Elsie M. GROSS au avut şi ei o contribuţie importantă 
la dezvoltarea bibliometriei acordând atenţie pregătirii absolvenţilor din colegiile 
mici, care doreau să intre în competiţie; ei credeau că unele periodice erau mai de 
ajutor în obținerea succesului decât altele. Pornind de la ideea că existenţa listelor 
sau fişierelor de periodice ştiinţifice era de maximă importanţă pentru rezolvarea 
acestei probleme, Gross&Gross au decis să adune într-un singur volum referinţele 
din Journal of the American Chemical Society, revista considerată a fi cea mai 
reprezentativă pentru chimia americană!€. Au rezultat 3 633 de referinţe provenind 
din 247 de reviste diferite. Este primul studiu bazat pe analiza citărilor! şi a 
reprezentat un model pentru numeroase studii ulterioare. La sfârşitul anului 1927, 
P.L.K. Gross a publicat articolul Fundamentals Science and War!5, în care a susţinut 
că ştiinţa progresează doar după ce pietrele de temelie ale ştiinţei pure au fost puse 
ferm. Un rol important îl are căutarea, corelarea şi clasificarea cunoştinţelor. Gross 
a folosit din nou citările pentru a-şi susţine concluziile. În opinia sa articolele citate 
în mod repetat sunt cele mai valoroase pentru cercetători. 

Studiile bibliometrice pot arăta tendinţele în activitatea autorilor, în domeniul 
publicării, al subiectelor abordate, al dinamicii în dezvoltarea unei discipline sau idei. 


SAMUEL CLEMENT BRADFORD, un alt pionier al bibliometriei, este 
autorul articolului Sources of information on specific subjects”, prima lucrare 
publicată cu observaţii despre împrăştiere (distribuţie). Este vorba de utilizarea 
tehnicii core and scatter (core - nucleu, scatter - a împrăştia)”. Lucrarea conţine 
Legea lui Bradford, comparată adesea cu Principiul lui Pareto, utilizată apoi în 
cercetare. Prin investigarea a 300 de reviste, Bradford a găsit că din 750 000 
de articole doar 250 000 sunt de interes, fiind semnalate direct, 500 000 fiind 
considerate ratate (în sensul recitării). 

Bazat pe datele colectate de E. Lancaster Jones, de la Science Library, din 
bibliografiile revistelor Applied Geophysics (1928-1931) şi Lubrication (1931- 
1932), a fost stabilită următoarea ipoteză: într-o măsură considerabilă, referinţele 
sunt distribuite, dispersate, în cadrul tuturor periodicelor cu o frecvenţă aproximativ 
invers raportată la domeniu (altfel spus, un număr relativ mic de reviste vor conţine 
un grad de concentraţie ridicat al articolelor de valoare pe un anumit subiect, în 
timp ce restul articolelor de valoare despre acelaşi subiect sunt dispersate într-un 
număr mai mare de reviste). De asemenea, Bradford este de părere că „pe măsură 
ce numărul periodicelor va creşte, productivitatea lor va scădea”?!. În studiul său 
referitor la subiectele despre geofizică aplicată, el a descoperit că 9 reviste deţineau 
429 din articolele relevante, formând o aşa-numită prima zonă sau nucleu; 59 de 
reviste aveau 499 de articole, formând a doua zonă; 258 de reviste deţineau 404 
articole, formând a treia zonă sau zona de dispersie. Prin urmare, numărul revistelor 
necesare pentru producerea a aproximativ aceluiaşi număr de articole a crescut, 
ducând la apariţia de „zone de productivitate”. 

Ordonarea tuturor revistelor, în cadrul unui domeniu ştiinţific, în funcţie de 
numărul de articole de interes pentru acel domeniu şi împărțirea acestora în trei 
grupe, fiecare cu un număr egal de articole, arată că numărul de reviste din fiecare 
grupă va fi determinat conform şirului algebric (n); (bm x n); (Pm2 x n); (bm3 x 
n) ..., unde n reprezintă numărul total de reviste din nucleu, iar bm este factorul 
de multiplicare Bradford, determinat ca raport dintre numărul de reviste din zona 
nucleu (n) şi numărul de reviste din zona a doua. 

Folosind această observaţie, Bradford a continuat să-şi analizeze datele pentru 
a stabili un mod prin care bibliotecarii ar putea selecta cele mai utile reviste. El a 
descoperit că atunci când revistele erau împărţite în mai multe zone (prima zonă- 
zona de nucleu, zona a doua etc.), fiecare conţinând acelaşi număr de articole ca şi în 
nucleu, relaţia dintre numărul de reviste din fiecare zonă va fi |: n: n? 

În concluzie, legea distribuţiei demonstrează că „un număr mic de reviste 
ştiinţifice, cu un grad ridicat de relevanţă, conţine un număr la fel de mare de 
articole despre un anumit subiect, ca şi un număr mai mare de reviste cu un grad 
scăzut de relevanţă””. 

Conform lui Bradford”, literatura importantă pentru orice disciplină este 
reprezentată de mai puţin de 1 000 de reviste ştiinţifice, iar dintre acestea, doar un 
număr mic are importanţă ştiinţifică deosebită pentru subiectul analizat, pentru multe 
altele relevanţa fiind scăzută. S-a constatat însă că revistele fără importanţă ştiinţifică 
ridicată pentru subiectul sau disciplina analizată au, totuşi, o relevanţă puternică 
pentru o altă disciplină. Astfel, „nucleul literaturii ştiinţifice se poate forma în jurul 
mai multor subiecte, iar revistele individuale sunt considerate mai mult sau mai puţin 
relevante, în funcţie de subiect”?*. Concluzia lui Bradford este că doar un nucleu de 
reviste esenţiale constituie baza literaturii pentru toate disciplinele şi, prin urmare, 
cele mai multe dintre lucrările care contează şi reprezintă puncte de referinţă în 
cercetarea ştiinţifică sunt publicate într-un număr restrâns de reviste. 

Numărul de grupe de reviste care produc un număr aproximativ egal de 
articole este, conform legii dispersiei, enunțate anterior, aproximativ în raport de 1: 
n : n2... unde n este factorul de multiplicare al lui Bradford”. 

Cercetările lui Bradford permit asigurarea celei mai bune acoperiri a unui 
subiect dat şi chiar dacă achiziționarea exclusiv a revistelor cu cea mai mare acoperire 
(adică restrângerea achiziţiei către zona nucleu) este mai profitabilă din punct de 
vedere financiar, limitarea la a avea doar reviste cu cea mai mare concentraţie a 
articolelor dedicate unui anume subiect nu este indicată. 


H.H. FUSSLER% într-un articol publicat în Library Ouarteriy în 1949 aduce 
idei noi legate de bibliometrie. Din cauza diferitelor probleme cu care se confruntau 
bibliotecile de cercetare, din domeniile fizicii şi chimiei, Fussler considera importantă 
realizarea unui studiu care să identifice mai multe caracteristici fundamentale ale 
literaturii utilizate de personalul de cercetare din Statele Unite în aceste domenii 
înrudite. El a propus şi o modificare a tehnicii de listare a referinţelor. Considerând 
Physical Review şi Journal of American Chemical Society drept reviste-cheie pentru 
cele două discipline individuale, a alcătuit liste de frecvenţă de eşantioane ale 
titlurilor citate şi liste ale revistelor-sursă. 


EUGENE GARFIELD, considerat unul din fondatorii bibliometriei şi 
scientometriei, în anul 1955, în revista Science”, a prezentat proiectul unei baze de 
date informatizate, care să conţină citările incluse în articolele revistelor ştiinţifice, 
în scopul facilitării cercetării bibliografice, prin folosirea articolelor citate pentru a 
descoperi alte articole pe acelaşi subiect. Demersul se bazează pe raţionamentul că o 
citare a unui text se face dacă există o legătură directă de conţinut între articolul care 
citează şi cel citat. Studiul bibliografiei articolelor identificate de un cercetător ca 
fiind de interes facilitează alcătuirea unei bibliografii exhaustive pe subiect. Garfield 
şi-a continuat proiectul său pentru a genera „un cod de citări pentru ştiinţă”, iar în 
1959 a fondat Institute for Scientific Information (ISI) în Philadelphia, Pennsylvania. 
Doi ani mai târziu, National Science Foundation (NSF) şi National Institutes of 
Health (NIH) finanţează crearea indexului automat al citărilor, dovedind astfel 
susţinerea accesului la literatura ştiinţifică într-o perioadă de creştere spectaculoasă a 
producţiei ştiinţifice. În 1963, ISI publică Science Citation Index (SCI), un instrument 
de cercetare bibliografică destinat documentării cercetătorilor pe subiectele lor 
specifice, prin identificarea publicaţiilor de interes. Dacă la început acest index era 
o lucrare în care autorii erau listaţi alfabetic, astăzi este o bază de date care conţine 
referințele bibliografice ale tuturor articolelor recomandate. Lucrarea oferea şi o listă 
completă, pentru toate publicaţiile incluse, a tuturor articolelor originale la care făcea 
trimitere un articol analizat, fiecare având atribuit un număr de cod (serial number). 
Această listă şi-a dovedit utilitatea în evaluarea importanţei unei anumite contribuţii 
şi a impactului său la dezvoltarea unui concept într-o anume perioadă. Garfield a 
numit influenţa unui articol factorul său de impact. 

În 1973 avea să apară, sub auspiciile ISI, Socia/ Science Citation Index 
(SSCI), iar în 1978 , Art and Humanities Citation Index (AHCI), care au avut un rol 
important în dezvoltarea cercetărilor bibliometrice. 

Într-un articol din 1972, Citation Analysis as a Tool in Journal Evaluation, 
Garfield spune că revistele pot fi clasate după frecvenţa şi impactul citărilor 
pentru studiile de politica ştiinţei”. Experienţa alcătuirii şi folosirii SCI l-a condus 
pe Garfield la convingerea că poate generaliza Legea lui Bradford referitoare la 
concentrarea şi dispersia literaturii disciplinelor şi specialităţilor specifice. O altă 
idee referitoare la revistele poziţionate în partea inferioară a listelor cu numărul de 
citări este că aceste publicaţii ar trebui folosite în alte scopuri decât comunicarea 
rezultatelor originale ale cercetării. În acelaşi articol, Garfield explică modul de 
calcul al factorului de impact relativ, prin împărţirea numărului de citări ale unei 
reviste la numărul de articole publicate în acea revistă într-un interval precizat de 
timp. Factorul de impact va reflecta, astfel, rata medie de citare per articol publicat. 

Contribuţia lui Garfield la dezvoltarea bibliometriei este remarcabilă, lui 
revenindu-i meritul de a introduce şi alte concepte bibliometrice inovative, care au 
stat la baza publicaţiilor referative Current Contents şi Journal Citation Reports, 
importante pentru furnizarea factorii de impact ai revistelor. 


M.M. KESSLER, în 1961, a întocmit, pentru Massachusetts Institute of 
Technology (MIT), un raport despre cuplarea bibliografică, raport revizuit un an mai 
târziu şi publicat ulterior în IEEE Transactions on Information Theory”. Lucrarea 
se dorea unul din cele câteva studii-pilot destinate testării unei ipoteze , care avea 
următorul enunţ: un număr de lucrări ştiinţifice prezintă o relaţie strânsă între ele 
(sunt cuplate) când au una sau mai multe referinţe în comun. Articolul lui Kessler, 
Bibliographic Coupling between Scientific Papers“, din 1965, a fost apreciat, la 9 
ani după publicare, ca un articol clasic pentru cuplarea bibliografică. 


WILLIAM GOFFMAN şi VAUN A. NEVILL*, în raportul A Generalization 
of Epidemic Theory: An Application to the Transmission of Ideas, considerat o 
lucrare originală pentru domeniul bibliometriei , introduc idei inovatoare referitoare 
la aplicarea feoriei epidemice (cu sensul de referinţe bibliografice), o tehnică care 
explică transmiterea ideilor prin intermediul literaturii. Cu alte cuvinte, o epidemie 
cu o boală infecțioasă este comparată cu o epidemie intelectuală, germenele/virusul 
fiind asimilat unei idei, cazul de boală este echivalent cu autorul lucrării sau cu 
lucrarea care conţine idei utile etc. Scopul acestui raport teoretic bazat pe teoria 
epidemică a fost să faciliteze descrierea activităţii unei publicaţii în cadrul unei 
discipline date, pentru a determina necesitatea existenţei unui sistem de regăsire a 
informaţiei. 

Aşa cum autorii înşişi explică, un proces epidemic are nevoie de: elementele 
infectate (acei membri ai populaţiei care sunt purtători ai materialului infecțios), 
elementele susceptibile (acei membri ai populaţiei care se pot infecta în urma 

contactului cu materialul infecțios), elementele îndepărtate (acei membri ai populaţiei 
care sunt eliminaţi din studiu pentru unele motive). Un posibil exemplu de aplicare 
a teoriei în bibliometrie ar fi: dacă un al treilea articol C citează articolele A şi B 
(care sunt, deci, cuplate bibliografic), se poate spune că C a fost susceptibil faţă 
de materialele infecțioase (ideile) elementelor infecțioase A şi B; pentru că A şi B 
sunt cuplate, A poate fi considerat un catalizator al lui B şi reciproc. Grafic, acest 
lucru se poate reprezenta ca în Figura 1. Prin analogie, raționamentul poate fi aplicat 
clusterelor de articole: o lucrare originală este factorul infecțios (1), iar lucrările care 
îl citează sunt elementele susceptibile (S), (Figura 2). 


S 
Cc O) 5 


(1) (S) 
A B (S) 


(5) 


Figura | Figura 2 


Aplicarea teoriei epidemice în bibliometrie 
Encyclopedia of Library and Information Science. 
Vol. 1. New York: Marcel Dekker, 2003, p.301. 


VANNEVAR BUSH a publicat în revista 7he Atlantic Monthly, în 1945, 
articolul 4s We May Think, reeditând şi îmbunătăţind un articol mai vechi, din 1939, 
Mechanization and the Record. În viziunea sa, în noul context postbelic, eliberată de 
restricţiile impuse de război, eforturile ştiinţifice ale omenirii ar trebui să se îndrepte 
către crearea unui acces lărgit al umanităţii către cunoaşterea acumulată de-a lungul 
secolelor. Vannevar Bush propune un nou sistem, numit „Memex” (o construcţie 
lingvistică derivată de la Memory Extender), care să ofere acces la toate bibliotecile 
lumii, prevestind astfel crearea internetului. 


DEREK JOHN DE SOLLA PRICE (1922 — 1983) a studiat fizica, istoria 
ştiinţei şi ştiinţa informării, fiind considerat adevăratul întemeietor al scientometriei. 
EI şi-a propus să creeze o știință a ştiinţei bazându-se pe creşterea exponențială 
a activităţilor ştiinţifice, începând cu anul 1700% . De Solla Price a derulat studii 
cantitative privind reţelele de citări şi a dezvoltat o teorie matematică privind creşterea 
reţelelor de citări bazată pe ceea ce avea să numească addendum preferenţial. 

Între timp s-au dezvoltat şi studiile de ha/f-life, datorate lui R.E. Burton şi 
R.W. Kebler**,concretizate în Legea half-life, aplicată şi în biblioteconomie din 

fizică. Studiile half-life evaluează durata de timp în care este folosită o revistă fie 
ca sursă de referinţe indicată de citări, fie prin utilizarea ei efectivă, indicată de 
circulaţie“?. Hal/-life, aplicată literaturii ştiinţifice, înseamnă intervalul în care a fost 
publicată jumătate din literatura curent folosită (sau a perioadei de timp care include 
jumătate sau mai mult din referinţele - citările - efectuate). Studiile ha/f-life au însă 
numeroase limite, această abordare putând sugera care reviste sunt mai folosite, dar 
putând conduce şi la concluzii eronate, dacă se ia în considerare că acum există mai 
multe publicaţii decât în trecut, ceea ce împiedică efectuarea unor comparații precise. 

Influențat de Legea ha/f-life, De Solla Price a analizat producţia ştiinţifică şi 
numărul mare de citări şi a descoperit că, în oricare an analizat, 35% din totalitatea 
articolelor nu sunt deloc citate, 49% sunt citate o dată, iar restul de 16% sunt citate, 
în medie, de 3,2 ori“. El a observat şi că doar 1% dintre toate articolele sunt citate 
de 6 sau mai multe ori în decursul unui an. Ca urmare, De Solla Price a elaborat aşa- 
numitul Indicele lui Price, care reprezintă proporția de referinţe pentru articolele 
publicate în ultimii 5 ani în raport cu numărul total de articole dintr-o disciplină 
(valoarea poate varia între 0 şi 100%). Price a notat, de asemenea, că articolele 
recente tind să fie mai des citate decât sugerează o parte a studiilor realizate pe 
această problemă şi a numit acest decalaj immediacy factor, precizând că acesta 
poate varia de la o disciplină la alta, unele domenii bazându-se mai mult decât altele 
pe literatura mai veche. 

Un studiu al analizei citărilor pentru 8 domenii din ştiinţele umaniste a indicat 
că monografiile rămân sursele predominante de citări şi că materialele în franceză 
şi în germană sunt, în mod surprinzător, dacă se ia în considerare utilizarea largă a 
limbii engleze, cele mai des citate materiale în limbi străines*. 

Studiile asupra citărilor nu fac nicio conexiune cu utilizarea de către studenţi 
a colecţiilor unei biblioteci universitare. O analiză a citărilor din lucrările studenţilor 
proveniţi din patru instituţii academice a stabilit că studenţii din domeniul ştiinţelor 
exacte au utilizat, în lucrările lor, de două ori mai multe referinţe decât studenţii 
în discipline socio-umaniste. Mai mult, în timp ce 66% din referinţele folosite de 
studenţii în ştiinţe exacte erau articole din periodice, acelaşi procent din citările 
studenţilor umaniști erau din cărți”. 


JOHANNA TUNON şi BRUCE BRIDGES au dezvoltat o grilă, pentru 
evaluarea calității citărilor, care include gradul de actualitate, tipul de document şi 
alte criterii specifice documentelor. Ulterior, au dezvoltat şi o a doua grilă, în vederea 
unei evaluări subiective a citărilor, bazată pe cinci criterii: numărul şi diversitatea 
documentelor citate; profunzimea cunoştinţelor la care documentarea ajunge 
prin includerea documentelor de bază; nivelul academic; gradul de actualitate; 
relevanța surselor. Autorii au descoperit că majoritatea studenţilor au omis să 
precizeze mediul de regăsire a referinţelor (tipărit sau electronic), astfel că folosirea 
informaţiilor bibliometrice despre folosirea de către studenţi a resurselor electronice 
este imposibilă“. 

SILAS MARQUES DE OLIVEIRA“ a realizat un studiu asupra analizei 
citărilor, în care a indicat că biblioteca universitară deţine circa 77% din titlurile 
regăsite în monografii, 87% din titlurile regăsite în periodice şi 91% din cele din 
disertaţii. Studiul a concluzionat că: 

- monografiile utilizate ca surse de citări sunt cele mai potrivite pentru a evalua 
valoarea colecţiilor în ceea ce priveşte deținerea în colecţii a materialelor în limbi 
străine, a monografiilor şi a materialelor mai vechi; 

- periodicele utilizate ca surse de citări sunt cele mai potrivite pentru a 
evalua valoarea colecţiilor din punct de vedere al materialelor recent publicate, al 
exhaustivităţii fondului propriu de periodice; 

- disertaţiile, utilizate ca surse de citări, sunt cele mai potrivite pentru a evalua 
valoarea colecţiilor din punct de vedere al fondului de documente ale conferinţelor. 

Trebuie, totuşi, menţionate câteva limite: 

- Lista cu periodicele relevante poate căpăta o nouă formă, din cauza 
modificărilor editoriale, a introducerii unor titluri noi sau a schimbărilor în importanţa 
acordată unui domeniu. 

- În lumina celor abordate, studiul provenienţei citărilor este util în estimarea 
gradului de utilizare a materialelor academice şi de cercetare, nu şi în alte scopuri. 

- Pentru a nu ajunge la rezultate eronate, cauzate de aria restrânsă de culegere 
a datelor, trebuie ca analiza citărilor să se facă utilizând date provenite de la mai mult 
de o instituţie. 

- Datele matematice propriu-zise nu sunt utile dacă colectarea lor nu este 
urmată de o prelucrare şi interpretare adecvată. 

- Analiza citărilor poate constitui unul dintre factorii importanţi în procesul de 
luare a deciziilor pentru dezvoltarea colecţiilor, dar nu unicul. 


HENRY SMALL, în calitate de director de cercetare al ISI, va introduce 
noţiunea de cocitare, care stabileşte o legătură între două documente citate împreună 
de către altele, considerate documente-sursă”?. Deoarece cocitarea este frecvenţa 
cu care două articole publicate anterior sunt citate împreună, de către literatura 
publicată ulterior, valoarea cocitării este dată de numărul citări ale articolelor care 
sunt citate împreună de către un alt document, mai nou sau mai vechi. Cocitarea 
poate fi folosită, de asemenea, pentru a prezenta literatura de bază în anumite 
specialităţi sau clusterul. Concluzia lui Small este că modelul legăturilor dintre 
documentele-cheie permite stabilirea unor hărţi, a unor structuri pe specialităţi, ale 
căror modificări pot fi apoi urmărite de-a lungul timpului. Prin Studiul acestor hărți 
(structuri) în schimbare, cocitarea furnizează un instrument pentru monitorizarea 
dezvoltării domeniilor ştiinţifice şi pentru evaluarea gradului de interrelaţionare 
dintre diferitele specialităţi. Cuplarea bibliografică şi cocitarea pot fi considerate 
complementare (Figura 3). 

Cuplare bibliografică Cocitare 


Publicaţia A Publicaţia B 
(care citează) (care citează) 


Publicaţii citate 


0, 
e) 
S 
E 


Publicaţii care citează (B) 


Publicaţia A Publicaţia B 
(citată) (citată) 


Figura 3. Metodă de analiză a legăturilor tematice dintre publicaţii 
http://sarfield.library.upenn.edu/papers/drexelbelvergriffith92001.pdf 


Cuplarea bibliografică leagă documentele A şi B prin intermediul referinţelor 
lor comune (Cc, d, e), iar cocitările leagă aceleaşi documente A şi B prin intermediul 
articolelor care le citează (c, d, e). 


DONALD J. URQUHART este primul bibliotecar care a aplicat sistemul 
distribuţiilor probabilistice în vederea creării şi gestionării unei colecţii de bibliotecă. 


CHARLES MURRAY a publicat, în 2003, un studiu în scopul de a identifica 
persoanele marcante în ştiinţă şi arte. A fost astfel întocmit un clasament a 4 002 
personalităţi, împărţite pe domenii (8 domenii de ştiinţă, literatură, filosofie şi 2 
domenii de artă)”. 


7.3 INDICATORI BIBLIOMETRICI ŞI SCIENTOMETRICI 
UTILIZAȚI ÎN EVALUARE 


Normele în vigoare în România, precum și literatura de specialitate oferă linii 
directoare şi conţin prevederi de selecţie şi aplicare a indicatorilor bibliometrici şi 
scientometrici în evaluare. 


1. Factorul de impact (FL) reprezintă numărul mediu de citări per articol 
obţinut într-un an, calculat pentru articolele publicate în ultimii doi ani (fără anul în 
care se face raportarea) într-o anume revistă. Numărul de citări al unei publicaţii se 
consideră a fi cel indicat de Web of Science (WoS).De exemplu, o revistă a avut 100 

de articole indexate în ISI în 2009 şi 2010 (X). În 2011, cele 100 de articole au fost 
citate în total de 200 de ori (Y). Factorul de impact pentru acea revistă se va calcula 
în anul următor, 2012, şi va fi de Y/X=2. În prezent, factorul de impact este cel mai 
utilizat indicator scientometric datorită faptului că este cunoscut şi uşor de calculat. 

Principalele limite ale factorului de impact sunt: 

e Valoarea este influențată de domeniu/disciplină. Există subdomenii 

aparţinând aceluiaşi domeniu pentru care raportul valorilor factorului de 

impact maxim este, de exemplu, 1/8, ceea ce înseamnă că un cercetător din 

domeniul care publică în revista cu factor de impact mai mic are nevoie de 8 

articole pentru a atinge factorul de impact al cercetătorului care a publicat în 

revista cu factor de impact mare. 

e Factorul de impact este o medie aritmetică. Prin urmare, dacă un articol 

publicat într-o revistă este citat de 200 de ori şi celelalte articole publicate 

nu vor fi citate niciodată, factorul de impact al revistei este dat de citările 
unui singur articol. Astfel de situaţii relevă faptul că articolul citat, fiind doar 
unul, reprezintă un caz izolat şi nu este reprezentativ pentru valoarea revistei. 

Un studiu publicat în Nature a arătat că 89% din factorul total de impact al 

revistei, într-un an, a fost generat de 25% din articole. 

Faptul că FI este o medie aritmetică îl face manipulabil de către editori. 
Factorul de impact este dependent de tipul de articol. Unii editori preferă să includă 
în revistele lor review-uri, deoarece acestea sunt mai des citate decât articolele 
originale“. Publicarea de review-uri nu aduce însă nimic original în domeniu, dar 
numărul mare de citări va determina creşterea artificială a factorului de impact; în 
felul acesta, autorii care publică articole originale sunt dezavantajaţi. Sunt numeroase 
situaţii între domeniile ISI în care revista cu FI cel mai mare este de review-uri. 


2. Factorul de impact la 5 ani este asemănător cu FI, dar ia în calcul citările 
din ultimii 5 ani, nu doar din ultimii 2. Are avantajul că analizează mai bine impactul 
în domenii cu un număr scăzut de citări, precum cel din domeniul statisticii. 


3. Indexul de rapiditate (Journal Immediacy Index) analizează cât de rapid 
sunt citate articolele dintr-o revistă/categorie de reviste. Se calculează utilizând A - 
numărul de articole publicate într-un an şi B - numărul de citări ale acelor articole. 


4. Factorul de impact agregat (Aggregate Impact Factor) al unui domeniu 
ştiinţific se calculează asemănător factorului de impact, dar nu pentru o revistă, ci 
pentru o categorie de reviste, şi include la A toate articolele de la toate revistele dintr-o 
anumită categorie, iar la B toate citările pentru articolele dintr-o anumită categorie. 


5. Factorul de impact median este valoarea mediană a tuturor factorilor de 


impact dintr-o anumită categorie. Dacă indicatorii bibliometrici de la poziţiile 2-5 
sunt înrudiţi cu FI, cei care vor fi prezentaţi în continuare nu au această proprietate. 

6. Indexul H (Hirsch) este un indice folosit pentru a analiza valoarea unui 
anume autor, unei anume ţări şi se calculează astfel: un indice H de valoarea x 
înseamnă că autorul respectiv are x articole citate de cel puţin x ori. De exemplu, 
dacă un autor are 5 articole, citate de 10, 4, 1, 0 ori. Indicele H în acest caz este 2 
(are două articole citate de cel puţin 2 ori). Indexul H este, în prezent, cel mai utilizat 
indicator pentru evaluarea performanţei unui autor. 

Cu toate acestea, indicatorul are o serie de dezavantaje: 

e Nu ia în considerare dependenţa mare a numărului de citări de domeniu. 

În anumite domenii este mult mai uşor de atins un H de peste 10 faţă de alte 

domenii. 

e Nu ia în considerare modul în care au fost obţinute citările. Un exemplu de 

creştere artificială a indicelui H este cazul unui autor care a „fabricat date” 

(fără acoperire ştiinţifică) şi le-a publicat în mai multe reviste şi care poate 

avea un H mare. Acesta este citat ca exemplu negativ, de autor care a fabricat 

date (!). 

e Nu ia în considerare numărul de autori. Pornind de la premisa că un colectiv 

de autori va publica mai mult decât un autor unic, se poate concluziona că un 

membru al unui asemenea colectiv va avea un număr mai mare de articole şi, 
în mod logic, un număr mai mare de citări faţă de un autor care publică, de 
obicei, singur. 

e Depinde de numărul de lucrări publicate. Un autor poate să fi publicat doar 

2-3 articole, dar dacă acestea sunt de referinţă, vor fi citate de un număr mare 

de ori, în schimb indexul său H nu va fi mai mare de 2-3. 

e Avantajează cercetătorii cu experiență, dezavantajându-i pe cei tineri, 

deoarece doar cei mai în vârstă au avut la dispoziţie mai mult timp să publice 

şi, implicit, să fie citați. De exemplu, un autor care, în primii 2 ani, a publicat 

4 articole, fiecare dintre acestea fiind citat de minimum 100 de ori, va avea 

un H=4. Un autor care a publicat în 20 de ani 40 de articole, din care doar 5 

au fost citate de 5 ori va avea un H=5. Cu toate acestea, nu se poate spune că 

performanţa cercetătorului mai tânăr este inferioară celuilalt. 

Dezavantajele demonstrate ale indicelului H au motivat specialiştii în 
scientometrie să identifice variante alternative ale indexului H: 

e Indexul n, definit ca H/n, unde H - indicele H iar n — numărul de ani în care 
un autor a publicat. 
e Indexurile h”. Cu ajutorul unor formule matematice au fost obţinute 3 scoruri, 
hupper. h"center. hlower. Primul se referă la lucrările citate mai mult decât 
valoarea indicelui H, al doilea cuprinde articolele citate aproximativ cât este 
valoarea indicelui H, iar al treilea, articolele ce sunt citate mai puţin decât 
valoarea indicelui H. Autorii care au valori mari pentru primul indice sunt 
consideraţi perfecţionişti, iar cei cu cel de-al treilea indice mare sunt consideraţi 
producători în masă de materiale ştiinţifice, dar de o valoare discutabilă. Suma 
totală a celor trei indici este 100, iar valorile sunt date ca procente. 

7. Scorul Eigenfactor“ se calculează pe baza numărului de citări pentru 
articolele dintr-o anume revistă pe o perioadă de 5 ani, dar ia în considerare şi revistele 
în care au apărut citările (metodă asemănătoare cu cea utilizată de Google pentru 
calcularea rank-ului unui website). Scorul prezintă avantajul că nu este influenţat 
de autocitări deoarece acestea sunt eliminate din calcul (autocitările revistei). De 
exemplu, cel mai ridicat scor Figenfactor, în 2013, a fost atribuit revistei Nature, 
având o valoare de 1,603. Suma totală a scorurilor Eigenfactor atribuite jurnalelor 
din Journal Citation Reports (JCR) este de 100. 


8. Scorul de influenţă al articolelor (Article Influence Score - AIS) determină 
influenţa medie a revistei în care a fost publicat un articol în primii 5 ani după 
publicare şi se calculează împărțind Scorul Eigenfactor al revistei la numărul de 
articole din revistă, normalizat (procent din toate articolele, din toate publicaţiile). 
Un scor egal cu 1 sugerează că fiecare articol din revistă are o influenţă medie, în 
timp ce o valoare mai mică decât 1 înseamnă că influenţa articolelor din revista 
respectivă este sub medie. Altfel spus, scorul de influenţă reflectă, pentru o anumită 
revistă ştiinţifică, influenţa medie a unui articol din acea revistă într-un interval de 
5 ani după publicare, prin luarea în considerare a numărului de citări primite de 
articolele din acea revistă, ponderate cu influenţa revistelor care citează articolele. 
AIS este calculat anual de Thomson Reuters în JCR, considerându-se că revistele 
pentru care el nu indică scorul de influenţă al articolelor au un scor de influenţă nul. 


9. Scorul relativ de influenţă al revistei (SRI), utilizat în România şi detaliat 
în cele ce urmează, se calculează împărțind scorul de influenţă al unei reviste la 
mediana scorurilor de influență în domeniul ISI din care face parte revista. Această 
pondere are o serie de avantaje fundamentale: 

e nu ia în calcul autocitările (care sunt excluse de la calcul de Scorul 

Eigenfactor); 

e poate compara domenii diferite (în orice domeniu, o revistă situată la mijloc 

are valoarea acestui scor de 1; în consecinţă, indiferent de domeniul în care 

se publică, dacă revista este la mijlocul clasamentului, ponderea relativă va fi 
aceeaşi); 

e prin utilizarea medianei se minimizează efectul revistelor cu un factor 

artificial mărit prin publicarea de review-uri; 

e scorul este foarte puţin sensibil la manipulări de către editori sau autori. 


Principalele dezavantaje ale acestei abordări ar fi neluarea în calcul a 
performanţei personale a autorilor (prin neluarea în calcul a citărilor) şi modalitatea 
de calcul relativ dificilă. 

Aşadar, scorul relativ de influenţă al unei reviste ştiinţifice (SRI) este egal 
cu raportul dintre scorul de influenţă al acelei reviste (AIS) şi scorul de influenţă- 
referinţă corespunzător revistei. 

10. Scorul de influenţă-referinţă pentru o revistă ştiinţifică (indexată în 
ISI Science Citation Index Expanded sau ISI Social Sciences Citation Index) este 
minimul scorurilor de influenţă-referință ale domeniilor în care se încadrează 
revista, conform grupării revistelor pe domenii făcută de Thomson Reuters. 


11. Scorul de influenţă-referinţă al unui domeniu ştiinţific este scorul median 
de influenţă al acelui domeniu, cu excepţia domeniului Ştiinţe multidisciplinare 
(Multidisciplinary sciences), pentru care scorul de influenţă-referință este media 
aritmetică a scorurilor mediane de influenţă ale celorlalte domenii acoperite de JCR. 


12. Scorul median de influenţă al unui domeniu ştiinţific este egal cu mediana 
scorurilor de influenţă ale revistelor din acel domeniu care au scoruri de influenţă 
nenule, conform grupării revistelor pe domenii făcută de Thomson Reuters. 


13. Scorul relativ de influenţă corespunzător unui articol ştiinţific este scorul 
relativ de influenţă al revistei ştiinţifice în care a fost publicat articolul. Conform 
Ordinului Ministerului Educaţiei, Cercetării, Tineretului şi Sportului nr. 4478 din 23 
iunie 2011, publicat în Monitorul Oficial nr. 448 din 27 iunie 2011“, acest scor este 
calculat de UEFISCDI şi luat în considerare la evaluarea cercetării ştiinţifice - scorul 
relativ de influenţă pentru revistele cotate ISI Valorile se actualizează periodic, în 
funcţie de valorile AIS din ultima ediţie JCR. De asemenea, UEFISCDI calculează şi 
factorul de impact relativ pentru fiecare revistă cotată ISI, precum şi scorul/factorul 
de impact-referinţă pentru fiecare domeniu ştiinţific. 


14. Factorul de impact relativ al unei reviste ştiinţifice este egal cu raportul 
dintre factorul de impact al revistei şi factorul de impact-referinţă corespunzător 
acelei reviste. Factorul de impact relativ, corespunzător unui articol ştiinţific este 
factorul de impact relativ al revistei în care a fost publicat articolul. 


15. Factorul/scorul de impact-referinţă al unui domeniu ştiinţific este factorul 
de impact agregat al acelui domeniu, cu excepţia domeniului Ştiinţe multidisciplinare 
(Multidisciplinary sciences), pentru care factorul de impact-referinţă este media 
aritmetică a factorilor de impact agregat ai celorlalte domenii acoperite de JCR. 
Factorul de impact referinţă corespunzător unei reviste ştiinţifice indexate în Science 
Citation Index Expanded sau Social Sciences Citation Index este minimul factorilor 
de impact-referinţă ai domeniilor în care se încadrează revista, conform grupării 
revistelor pe domenii făcută de Thomson Reuters. 

Alţi indicatori, mai puţin cunoscuţi, sunt: 


16. CiteSeerX - indicator care măsoară citările din literatura dedicată 
informaticii. 

17. RePec - indicator care măsoară citările din literatura dedicată domeniilor 
economiei, afacerilor şi celor conexe. 


18. Google Scholar (GS) - indicator care măsoară citările articolelor indexate 
de Google. 


19. Index Copernicus (IC) - indicator cu parametri multipli, care analizează 
rezultatele ştiinţifice şi potenţialul de cercetare la nivel individual sau instituţional. 


7.4 CORELAȚIA DINTRE INDICATORII BIBLIOMETRICI 
DIN LITERATURA DE SPECIALITATE ŞI CEI UTILIZAȚI IN 
EVALUAREA CERCETARII ŞTIINTIFICE DIN ROMANIA 


Este luat în considerare, în primul rând, factorul de impact al unei reviste 
ştiinţifice, acea mărime care reflectă numărul de citări în decursul unui an de articolele 
din acea revistă, publicate într-un interval de timp de doi ani, imediat anteriori anului 
analizat, raportat la numărul total al articolelor publicate în cei doi ani. Revistele 
pentru care Thomson Reuters nu indică factorul de impact sunt considerate ca având 
un factor de impact nul. Numărul de citări ale unei publicaţii se consideră a fi cel 
indicat de Wo$. 

Numărul standardizat de citări la domeniu (CND) ale unui articol ştiinţific 
publicat într-o revistă indexată în Science Citation Index Expanded sau în Social 
Sciences Citation Index se calculează prin raportarea numărului de citări ale 
articolului la factorul de impact-referinţă al revistei. 

În cazul altor publicaţii numărul de CND se calculează prin raportarea 
numărului de citări ale publicaţiei la factorul de impact-referinţă al domeniului în 
care publicaţia se încadrează cel mai bine. 

Conform politicii actuale privind aprobarea standardelor minimale necesare 
şi obligatorii pentru conferirea titlurilor didactice din învățământul superior, a 
gradelor profesionale de cercetare-dezvoltare şi a atestatului de abilitare, consorțiul 
Anelis Plus a încercat abonarea primelor 50% dintre publicaţiile cotate ISI, conform 
clasificării preluate de UEFISCDI din WoS prin documentul Lista revistelor încadrate 
pe subdomenii, ordonate în funcţie de scorul de influentă al acestora (AIS). S-a 
considerat că este necesară, în primul rând, achiziţia acestor publicaţii (reviste cotate 
ISI cu AIS major), pentru a da posibilitatea întregii comunităţi academice româneşti 
de a răspunde pozitiv cerinţelor reformei actuale, pornind de la premisa că nu poţi 
publica într-o revistă la care nu ai acces. 

Ținând cont că indicatorii bibliometrici prezentaţi şi criteriile aplicate în 
cadrul competiţiilor organizate în anul 2011-2012 „de exemplu, de către Consiliul 
Naţional al Cercetării Științifice, prevedeau utilizarea scorului relativ de influenţă 
(SRI) în evaluare, a fost realizat un studiu pe baza a două tipuri de fişiere: 

1. Pentru fiecare bază de date ştiinţifică avută în vedere pentru achiziţie, la nivelul 
Consorţiului naţional Anelis Plus, au fost stabilite următoarele date: 

- lista titlurilor revistelor incluse în respectiva bază de date; 

- ISSN (forma print şi cea electronică) pentru fiecare titlu; 

- factorul de impact (IP) pentru fiecare titlu; 

- scorul de influenţă (article influence score - AIS); 

- scorul relativ de influenţă (SRI); 

- poziţia ocupată în ierarhia SRI; 

- domeniul ştiinţific acoperit de conţinutul titlului respectiv. 

În exemplul următor sunt listate primele titluri din American Institute of 
Physics (AIP) /American Physical Society (APS), (Tabelul 1). 


2. Pentru fiecare subdomeniu ISI s-au luat în calcul: 
- lista titlurilor revistelor care aparțin subdomeniului respectiv; 
- baza de date în care este indexată revista respectivă; 
- ISSN; 
- factorul de impact (IP); 
- scorul de influenţă (article influence score - AIS); 
- scorul relativ de influenţă (SRI); 
- poziţia ocupată în ierarhia SRI; 
- poziţionarea în primele 25% sau 50% de reviste ale subdomeniului (în funcţie 
de scorul de influenţă al acestora - AIS) — «zona roşie» sau «zona galbenă» 
(situarea în «zona albă» indică faptul că titlul respectiv se află în a doua 
jumătate a ierarhiei realizate după AIS. Cele mai valoroase sunt considerate 
revistele din zona roşie, urmate de cele din zona galbenă); 
- poziţia ocupată în ierarhia subdomeniului ISI (1, 2, 3.....). 
De exemplu, subdomeniul ISI - Nuclear Science & Technology (primele 5 
titluri din «zona roşie» şi primele 5 din «zona galbenă»), (Tabelul 2). 

Tabelul 2. Revistele din subdomeniul Nuclear Science & Technology cu indicatori bibliometrici 


Titlul revistei Scor Zonal 
Factor de Scor de A 25% IAA 
A Ă A relativ de (25%), | Ierarhia in 
impact influenţă ă ă ISSN : 
A i : (E) (AS) influență zona? | subdomeniu 
Baza de date în care este indexată (SRI) (50%) 
(51) Freedorn Collection) 
(În Îoeriia 
Healicane) 
(Wiley Blackwell 
Full Collechiai = CBE PI) 
(OP) 
| (erei 
(ohțenta and Selenee Citsigia Linie: 
(iemuical Abstracts; INSPRE) 
NUCLEAR TECHNOLOGY (American 
0,662 0,400 1,17130 0029-5450 2 9 


Nuclear Technology) 

Prin realizarea corespondenţei dintre AIS şi SRI, alături de ceilalţi indicatori 
bibliometrici şi informaţiile furnizate, s-a răspuns, aşadar, solicitării formulate de 
comunitatea ştiinţifică, al cărei efort pentru autoevaluare sau pentru luarea unei 
decizii de a publica într-o revistă sau alta urma să fie substanţial diminuat. 

A fost analizat, de asemenea, modul în care sunt prevăzute şi aplicate, în 
cadrul competiţiilor organizate în România, de către Consiliul Naţional al Cercetării 
Ştiinţifice, clasificarea revistelor cotate ISI (Science Citation Index Expanded, 
Social Sciences Citation Index sau Arts & Humanities Citation Index, administrate 
de Thomson Reuters) şi calculul scorului de influenţă-referință (SIR, calculat de 
UEFISCDI) al unui domeniu ştiinţific conform grupării revistelor pe domenii 
realizată de Thomson Reuters. Analiza a susținut poziţia formulată de o parte a 
membrilor comunităţii ştiinţifice româneşti, în opinia cărora apar neconcordanţe şi 
contradicții în cazul luării în consideraţie relativă a mai multor domenii apropiate 
sau chiar suprapuse, dar caracterizate de valori SRI diferite. Astfel domeniile 
Nuclear Science & Technology (33 de reviste) şi Physics, Nuclear (22 de reviste) 
sunt caracterizate de valorile scorului relativ de influenţă SRI de 0,3155 şi, respectiv, 
0,652, precum şi de valorile maxime ale scorului de influenţă AIS de 0,540 (J. Nuci. 
Mater.) şi, respectiv, 6,151 (Ann. Rev. Nuci. Part. Sc.). Diferenţa de peste un ordin 
de mărime între valorile maxime ale scorului de influenţă este asociată şi cu faptul 
că valoarea AIS a primei reviste din domeniul Nuclear Science & Technology se află 
dincolo de primele 50% reviste din domeniul Physics, Nuclear. Astfel, două reviste 
comparabile din punct de vedere ştiinţific, dar care fac parte din domenii diferite, 
pot ajunge, dacă se ia în considerare SRI, să fie clasificate, în mod eronat, ca având 
o valoare foarte diferită. 

O cu totul altă situaţie se obţine dacă se realizează clasificarea simultană a 
revistelor din cele două subdomenii (55 titluri) în funcție de valoarea AIS (conform 
rezultatelor Thomson Reuters). În acest caz, revista cu valoarea AIS maximă din 
primul subdomeniu (J. Nuci. Mater.) se află la limita inferioară a primelor 25% 
reviste din cele două subdomenii reunite . 

Ținând seama de toate aceste rezultate, a fost propus un exerciţiu de evaluare a 
revistelor pe baza valorilor AIS, şi nu SRI (pentru obţinerea unor scoruri de influenţă- 
referinţă SIR corespunzătoare unei reviste ştiinţifice ca minim al valorilor SRI ale 
mai multor domenii în care se încadrează, eventual, revista respectivă) conducând, în 
final, la scoruri relative de influenţă (SRI) ale revistelor ştiinţifice.Un astfel de efect 
poate fi evitat, păstrând toate aspectele pozitive ale evaluării pe baza valorilor AIS, 
prin reunirea domeniilor conform grupării realizată de Thomson Reuters în cadrul 
celor trei domenii ştiintifice din PN-II. In cazul apartenenţei unui domeniu Thomson 
Reuters la două domenii PN-II, se propunea ca revistele din domeniul respectiv să 
fie incluse în ambele domenii PN-II. 

Analiza prezentată reprezintă un exemplu de studiu bibliometric, care foloseşte 
indicatorii propuşi la nivel naţional şi internaţional pentru evaluarea revistelor 
ştiinţifice şi a rezultatelor cercetării. 

Pe baza analizei citărilor se obţin o serie de indicatori extrem de utili pentru 
comunitatea ştiinţifică deoarece permit comparații între doi sau mai mulţi cercetători, 
între două sau mai multe reviste şi chiar între două sau mai multe ţări în ceea ce 
priveşte productivitatea şi calitatea activităţii ştiinţifice. Deoarece facilitează realizarea 
de comparații, atât cercetătorii cât şi echipele editoriale ale revistelor vizează creşterea 
continuă a acestor parametri, dar această creştere nu trebuie să fie realizată prin 
utilizarea unor metode care să permită abateri de la etica publicării ştiinţifice. 


7.5 CONCLUZII 


Bibliometria furnizează informaţii cu privire la diferitele aspecte ale ştiinţei 
care nu ar putea fi obţinute într-un alt mod. Deşi nu țin loc de decizie”, datele 
bibliometrice o pot influenţa, prin informaţiile pe care le oferă şi clarificările pe 
care le aduc. Esenţială pentru cartografierea statutului cercetătorilor dintr-o anume 
arie geografică şi într-un anumit moment, această activitate s-a desfăşurat în mod 
continuu de la mijlocul secolului al XVII-lea. 

În ansamblu, bibliometria sprijină evaluarea pe mai multe niveluri: publicaţiile 
ştiinţifice, cererile de finanţare, ciclurile de învățământ superior, departamentele şi 
centrele de cercetare, procesele de promovare profesională, programele de formare 
din cadrul învățământului superior, la care s-a adăugat, în ultimele decenii, evaluarea 
propriu-zisă a universităţilor ca întreg. 

Bibliometria demonstrează că practicile de publicare, de colaborare şi de 
citare diferă substanţial în funcţie de discipline şi specialităţi. Ştiinţele naturii sunt... 
mondializate şi diferă de ştiinţele umane sau sociale care păstrează... .caracterul mai 
local, dat fiind diversitatea culturilor“. 

Este foarte importantă alegerea indicatorilor bibliometrici, iar validitatea 
acestora este influenţată de natura datelor folosite, pentru ca acestea să răspundă într- 
un mod adecvat problemei în cauză. Aceste date trebuind astfel alese încât să permită 
evidenţierea specificităţii disciplinelor. Nu toate revistele în care publică cercetătorii 
sunt indexate şi nu există nici o dovadă că revistele neindexate au o calitate mai slabă 
decât cele indexate. Faptul că Wo$ şi Scopus nu indexează cărţile, nu înseamnă că 
acestea nu sunt citate. Pe de altă parte, articolele indexate în Wo$ şi Scopus citează 
aceste cărţi, deci este improbabil ca un autor puţin citat în reviste să obţină un număr 
mult mai mare de citări în cărţi. În concluzie, mai importantă decât numărul total de 
citări sunt distribuţia şi proporţia citărilor obținute într-un mediu dat, bibliometria 
putând fi considerată o formă de cercetare prin eşantionare”. 

Impactul cercetării poate fi evaluat obiectiv prin luarea în calcul a mai multor 
indicatori diferiţi. Chiar dacă mediul academic este interesat mai ales de impactul ştiinţific 
al publicaţiilor, cercetarea ştiinţifică va avea influenţă şi în zona economică, socială, 
culturală, politică etc. Evaluarea impactului fiecărui indicator asupra zonelor amintite 
poate fi un demers costisitor, dar utilitatea sa a fost deja demonstrată practic şi teoretic*. 

O problemă controversată este cea a clasamentelor sistemelor de evaluare, 
a căror calitate şi obiectivitate au provocat discuţii aprinse, şi din acest motiv 
International Ranking Expert Group a stabilit principiile de la Berlin, în încercarea 
de a controla şi valida calitatea diferitelor clasamente propuse: definirea clară a 
scopurilor, transparenţa în alegerea şi aplicarea metodei, alegerea unor indicatori 
potriviţi, evitarea modificării indicatorului în timpul evaluării, acceptarea diversităţii 
instituţiilor şi alegerea unor indicatori conformi cu tipul acestoras!. 

Există mai multe astfel de clasamente internaţionale care ierarhizează 
universităţile lumii în funcţie de performanţa ştiinţifică. De exemplu, Academic 
Ranking of World Universities (Shanghai List) http://www.arwu.org/rank/2007/ 
ranking2007 .htm este unul dintre cele mai cunoscute topuri, fiind realizat de Institutul 
pentru Învăţământ Superior al Universităţii Jiao Tong din Shanghai, care publică o 
ierarhie a primelor 500 de universităţi din lume; sistemul Shanghai este focalizat pe 
rezultat (output). 


Note 


1. PRITCHARD, A. Statistical bibliography or bibliometrics? [online]. În: Journal of 
Documentation, 1969, vol. 25, nr. 4, p. 348-349 [accesat la :10.07.2017]. Disponibil la: 
https://webcache.googleusercontent.com/search?q=cache:-a_Ck-DS3AEJ:https://www. 
researchgate.net/profile/Alan_Pritchard/publication/23603 1787_ Statistical Bibliography_ 
or_Bibliometrics/links/0c960515e7c3e50f9c000000/Statistical-Bibliography-or-Bibliometri 
cs+&cd=6&hl>en&ct=elnk&gl=ro 


2. PRITCHARD, A. Bibliometrics and information transfer. În: Research in Librarianship, 
1972, vol. 4, p. 37-46. 


3.4pud HERTZEL, Dorothy H. Bibliometrics History. În: Encyclopedia of Library and 
Information Science. Vol. 1. New York: Marcel Dekker, 2003, p. 288. 


4. PRITCHARD, A. Statistical Bibliography: An Interim Bibliography. London: North- 
Western Polytechnic School of Librarianship, 1969. 


5. COLE, F.J.; EALES, N.B. The history of comparative anatomy. Part I: A statistical analysis 
of the literature. În: Science Progress, 1917, vol. 11, p. 528-596. 


6. BRITISH STANDARDS INSTITUTION. British Standard Glossary of Documentation 
Terms, 1976, 30 November; published under the authority of the Executive Board, prepared 
under the direction of the Documentation Standards Committee. 


7. POTTER, W.G. Introduction [online]. În: Library Trends, 1981, vol. 30, nr. 1, p. 5 [accesat 
la : 10.07.2017]. Disponibil la: https://www.ideals.illinois.edu/bitstream/handle/2 142/7189/ 
librarytrendsv30i1_opt.pdf?sequence=3&isAllowed=y 


8. SCHRADER, A.M. Teaching bibliometrics [online]. În: Library Trends, 1981, vol. 30, nr. 
6, p. 151 [accesat la : 10.07.2017]. Disponibil la: https://Awww.ideals.illinois.edu/bitstream/ 
handle/2142/7192/librarytrendsv30i11_opt.pdf?sequence=1 &isAllowed=y 


9. STEVENS, R.E. Characteristics of Subject Literatures. În: American College and Research 
Library Monography, Chicago, Series 7, 1953, p. 10-16. 


47] 


Bibliometrie şi scientometrie 


10. ZIPEF, G.K. The Psycho-Biology of Language: An Introduction to Dynamic Philology. 
[online]. Cambridge, MA: MIT Press, 1935, p. 3, 7, 18, 25,41-44,47 [accesat la : 11.07.2017]. 
Disponibil la:  https://books.google.ro/books/about/The_Psycho_Biology_Of Language. 
html?id=Mej7AQAAQBAJ&source=kp_cover&redir_esc=y 


11. ADAMIC, Lada. Complex systems: Unzipping Zipt's law [online]. În: Nature, 2011, 
nr. 474, p. 164-165. [accesat la : 11.07.2017]. Disponibil la: https://search.progquest.com/ 
docview/872363457/fulltextPDF/C9E2876CB9464150PQ/1?accountid=1 5859 


12. HULME, E.W. Statistical Bibliography in Relation to the Growth of Modern Civilization 
Lectures. [online]. London: Butler and Tanner Grafton, 1923, p. 5, 7, 9, 30, 31, 33, 39, 43 
[accesat la : 10.07.2017]. Disponibil la: https://archive.org/stream/statisticalbibliO00hulmuoft/ 
statisticalbibliOOhulmuoft_djvu.txt 


13. LOTKA, A.]. Statistics — The frequency distribution of scientific productivity. În: Journal 
of the Washington Academy of Sciences, 1926, vol. 16, p. 317-325. 


14. IGNAT, Tiberius. Teză de doctorat: Surse electronice de informare ştiinţifică în contextul 
evoluţiei actuale a cercetării ştiinţifice universitare. Bucureşti: Universitatea din Bucureşti, 
2016, p. 126. 

15. VICKERY, Brian Campbell, VICKERY, Alina. Information Science in Theory and 


Practice [online]. Miinchen: K. G. Saur, 2004 [accesat la : 10.03.2016]. Disponibil la: http:// 
d-nb.info/968420672/04 


16. GROSS, PL.K.; GROSS, E.M. College libraries and chemical education. În: Science, 
1927, vol. 66, p. 385-389. 


17. LAWANI, S.M. Bibliometrics: Its theoretical foundations, methods and applications. În: 
Libri, 1981, vol. 31- 32, p. 295. 


18. GROSS, PL.K. Fundamental science and war. În: Science, 1927, vol. 66, p. 640-645. 


19. BRADFORD, S.C. Sources of information on specific subjects. În: Engineering, 1934, 
vol. 137, p. 85-86. 


20. BRADFORD, Samuel C. Documentation. London: Crosby Lockwood, 1948. 


21. BRADFORD, Samuel C. 7he Documentary Chaos. The Origins of Information Science. 
London: Institute of Information Scientists, 1987, p. 142-157. 


22.NICOLAISEN, J.; HJORLAND, Birger. Practical Potentials of Bradfords Law: A 
Critical Examination of the Received View [online]. În: Journal of Documentation, 2007, 
vol.63, nr.3, p.359-377 [accesat la : 11.07.2017]. Disponibil la: https://search.progquest.com/ 
docview/217966884/fulltextPDF/5393 1B08DD724588PQ/4?accountid= 15859 


23. HERTZEL, Dorothy H. History of the development of ideas in bibliometrics. În: 
Encyclopedia of Library and Information Science. New York: Marcel Dekker, 1987, vol. 42, 
p. 176-179. 


24. JURUBIŢĂ, Gabriela. 7eză de doctorat: Evaluarea publicaţiilor seriale ştiinţifice în 
cercetarea contemporană românească. Bucureşti: Universitatea din Bucureşti, 2014, p.203 


25. RAVICHANDRA RAO, I.K. An Analysis of Bradford Multipliers and a Model to Explain 
Law of Scattering. [online]. În: Scientomerries, vol.41, nr.1/2, 1998, p. 93-100 [accesat 
la : 10.07.2017]. Disponibil la: https://link-springer-com.am.e-nformation.ro/content/ 
pdf/10.1007%2FBF02457970.pdf 


472 


Ivona Olariu 


26. FUSSLER, H.H. Characteristics of the research literature used by chemists and physicists 
in the United States. In: Library Ouarterly, 1949, vol. 19, p. 19-35, 119-143 (passim). 


27. GARFIELD, E. Citation indexes for science: A new dimension in documentation through 
association of ideas. În: Science, 1955, vol. 122, p. 108-111, 473-476. 


28. GARFIELD, E. Citation analysis as a tool in journal evaluation. [online]. În: Science, 
1972, vol. 178, p. 471-478 [accesat la : 10.07.2017]. Disponibil la:http://www.garfield. 
library.upenn.edu/essays/V 1p527y1962-73.pd f 


29. KESSLER, M.M. An experimental study of bibliographic coupling between technical 
papers. În: IEEE Trans. Inf. Theory, 1963, p. 10, 49-51. 


30. KESSLER, M.M. Bibliographic coupling between scientific papers. În: American 
Documentation, 1963, vol. 14, p. 10-25. 


31. WEINBERG, B.H. Bibliographic coupling: A review. În: Information Storage and 
Retrieval, 1974, vol. 10, nr. 5-6, p. 189-196. 


32. GOFFMAN, W; NEWILL, W.A. A Generalization of Epidemic Theory: An Application 
to the Transmission of Ideas [online]. În: Nature, 1964, vol. 204, pp. 225-228. [Accesat 
16.05.2012]. Disponibil la:  http://www.uvm.edu/pdodds/research/papers/others/1964/ 
goffman1964a.pdf 


33. MAY, Kenneth O. Quantitative growth of the mathematical literature. În: Science, vol. 
154, 1966, p.1672-1673. 


34.BURTON R.E.; KEBLER R.W. The “half-life” of some scientific and technical 
literatures. [online]. În: American Documentation, 1960, vol.11, nr.1, p. 18-22 [accesat 
la : 16.05.2012]. Disponibil la: https://search.proquest.com/docview/195433543/ 
fulltextPDF/3FA616F6FE4C4E54PQ/4?accountid= 15859 


35. PAO, M. L. Concepts of Information Retrieval. Englewood, CO: Libraries Unlimited, 1989. 
36. BURTON R.E.; KEBLER R.W. Op. cir. 


37. DE SOLLA PRICE, D.]. Networks of Scientific Papers [online]. În: Science, 1965, vol. 
149, p. 510-515. [accesat la : 10.07.2017]. Disponibil la: http://garfield.library.upenn.edu/ 
papers/pricenetworks1965.pdf 


38. KNIEVEL, Jennifer E.; KELLSEY, Charlene. Citation Analysis for Collection 
Development: A Comparative Study of Eight Humanities Fields. /n: Library Ouarterly, 
2005, vol. 75, nr. 2, p. 142-168. 


39. MAGRILL, Rose Mary; ST. CLAIR, Gloriana. Undergraduate Term Paper Citation 
Patterns by Disciplines and Level of Course. In: Collection Management, 1990, vol. 12, nr. 
3/4, p. 25-56. 


40. TUNON, Johanna; BRYDGES, Bruce. Improving the Quality of University Libraries 
through Citation Mining and Analysis using Two New Dissertation Bibliometric Assessment 
Tools [online]. În: Presentation made at the 71Ist IFLA General Conference, 14-18 August 
2005, Oslo, Norway [accesat la :17.01.2016]. Disponibil la: http://archive.ifla.org/IV Aifla71/ 
papers/078e-Tunon_Brydges.pdf 


41. OLIVEIRA, Silas Marques de. Collection Evaluation Through Citation Checking: A 
Comprison of Three Sources. PhD Dissertation. Urbana-Champaign: University of Illinois, 
1991 [online], [accesat la : 15 ianuarie 2015]. Disponibil la: https://Awww.ideals.illinois.edu/ 
handle/2142/23490 


473 


Bibliometrie şi scientometrie 


42. SMALL, Henry. Co-citation in scientific literature: A new measure ofrelationship between 
two documents. [online]. În: Journal of the American Society for Information Science, 1973, 
vol. 24, pp. 265-269 [accesat la : 10.07. 2017]. Disponibil la: http://s3.amazonaws.com/ 
academia.edu.documents/4034356/small.pdf? AWS Accesskeyld=AKIAIWOW Y YGZ2Y5 
3UL3A&Expires=1499713237&Signature=jknye9ta3OP9wnzy9KwY%2FepE 12H Y%3D& 
response-content-disposition=inline%3B%20filename%3DCo_citation_in_ the scientific_ 
literature.pdf 


43. MURRAY, Charles. Human Accomplishment: The Pursuit of Excellence in the Arts and 
Sciences, 800 B.C. to 1950. New York: Harper Collins, 2003. 


44. Următoarele tipuri de publicaţii nu se încadrează între publicaţiile care prezintă contribuţii 
originale: a) review-urile; b) rezumatele; c) recenziile altor publicaţii, d) materialele 
editoriale; e) corecţiile. 

45. Eigenfactor: The Eigenfactor Metrics [online], [accesat la : 15 .06.2017]. Disponibil la : 
http://www.eigenfactor.org/about.php 


46. OMECTS nr. 4478 din 23 iunie 2011 privind aprobarea standardelor minimale necesare 
şi obligatorii pentru conferirea titlurilor didactice din învățământul superior, a gradelor 
profesionale de cercetare-dezvoltare şi a atestatului de abilitare, pentru domeniile ştiintifice 
aferente panelurilor pe domenii fundamentale (PI — Matematic] şi ştiinte ale naturii, P2 - 
Ştiinţe inginereşti şi P3 — Ştiinte biomedicale) din cadrul CNATDCU, publicat în MO nr. 448 
din 27 iunie 2011. 


47. COUNCIL OF CANADIAN ACADEMIES. Eclairer les choix en matieres de recherche: 
indicateurs et decisions [online]. Ottawa: Council of Canadian Academies, 2012 [accesat la 
: 10.07.2017]. Disponibil la: https://fr.scribd.com/document/102763559/Eclairer-les-choix- 
en-matiere-de-recherche-Indicateurs-et-decisions 


48. GINGR AS, Yves. Derive în evaluarea cercetării: despre o bună utilizare a bibliometriei. 
Iaşi: Editura Universităţii Alexandru loan Cuza, 2016, p.46. 


49. Ibidem, p. 88 


50. MERCURE, Stephane; BERTRAND, Frederic; ARCHAMBAULT, Eric; GINGRAS, 
Yves. Evaluation des impacts socio-6conomiques de la recherche financâe par les Fonds 
subventionnaires du Quebec. Ministere du Developpement €conomique, de l'Innovation, et 
de l'Exportation du Qusbec, 2007. Apud GINGRAS, Yves. Derive în evaluarea cercetării: 
despre o bună utilizare a bibliometriei. laşi: Editura Universităţii Alexandru loan Cuza, 2016. 


51. IREG OBSERVATORY ON ACADEMIC RANKING AND EXCELLENCE (IREG 
stands for International Ranking Expert Group). IREG Ranking Audit Manual. Brussels: 
IREG, 201 1[online], [accesat la : 10.07.2017]. Disponibil la: http://www.ireg-observatory. 
org/pdf/ranking,_ audith_audit.pdf 


474 


Ivona Olariu 


Bibliografie de referință 


1. ADAMIC, Lada. Complex systems: Unzipping Zipt's law. În: Nature, 2011, nr. 474, p. 
164-165. 


2. DE SOLLA PRICE, D.J. Networks of Scientific Papers [online]. În: Science, 1965, vol. 
149, p. 510-515 [accesat la : 10.07.2017]. Disponibil la: http://garfield.library.upenn.edu/ 
papers/pricenetworks1965.pdf 


3. GARFIELD, E. Citation indexes for science: A new dimension in documentation through 
association of ideas [online]. În: Science, 1955, vol. 122, p. 108-111, 473-476 [accesat 
la : 10.07.2017]. Disponibil la: http://www.garfield.library.upenn.edu/papers/science_ 
v122v3159p108y1955.html 


4. GARFIELD, E. Citation analysis as a tool in journal evaluation [online]. În: Science, 1972, 
vol. 178, p. 471-478 [accesat la : 10.07.2017]. Disponibil la: http:/Awvww.garfield. library. 
upenn.edu/essays/V 1p527y1962-73.pdf 


5. GARFIELD, Eugene. From bibliographic coupling to co-citation analysis via algorithmic 
historio-bibliography [online]. Philadelphia: Drexel University, 2001 [accesat la : 10.07.2017]. 
Disponibil la: http://garfield.library.upenn.edu/papers/drexelbelvergriffith92001.pdf 


6. HULME, E.W. Statistical Bibliography in Relation to the Growth of Modern Civilization 
Lectures [online]. London: Butler and Tanner Grafton, 1923 [accesat: 10.07.2017]. Disponibil 
la: https://archive.org/stream/statisticalbibli00hulmuoft/statisticalbibliOOhulmuoft_djvu.txt 


7. KESSLER, M.M. Bibliographic coupling between scientific papers. În: American 
Documentatation, 1963, vol. 14, pp. 10-25. 


8. Ordinul Ministrului Educaţiei, Cercetătii, Tineretului şi Sportului nr. 4478 din 23 iunie 
2011 privind aprobarea standardelor minimale necesare şi obligatorii pentru conferirea 
titlurilor didactice din învățământul superior, a gradelor profesionale de cercetare-dezvoltare 
şi a atestatului de abilitare, pentru domeniile ştiintifice aferente panelurilor pe domenii 
fundamentale (PI - Matematica şi ştiinte ale naturii, P2 - Ştiinţe inginereşti şi P3 — Ştiinte 
biomedicale) din cadrul CNATDCU, publicat în Monitorul Oficial nr. 448 din 27 iunie 2011. 
[accesat la:10.07.2017]. Disponibil la: http://oldsite.edu.ro/index.php/articles/15333 


9. PRITCHARD, A. Statistical bibliography or bibliometrics? [online]. În: Journal of 
Documentation, 1969, vol. 25, nr. 4, p. 348-349 [accesat la: 10.07.2017]. Disponibil la: 
https://webcache.googleusercontent.com/search?q=cache:-a_Ck-DS3AEJ:https://www. 
researchgate.net/profile/Alan_Pritchard/publication/236031787_ Statistical Bibliography_ 
or_Bibliometrics/links/0c960515e7c3e50f9c000000/Statistical-Bibliography-or-Bibliometri 
cs+&cd=6&hl>en&ct=elnk&gl=ro 


10. SMALL, Henry. Co-citation in scientific literature: A new measure ofrelationship between 
two documents. [online]. În: Journal of the American Society for Information Science, 1973, 
vol. 24, p. 265-269 [accesat la: 10.07. 2017]. Disponibil la: http://s3.amazonaws.com/ 
academia.edu.documents/4034356/small.pdf? AWS Accesskeyld=AKIAIWOW Y YGZ2Y5 
3UL3A&Expires=1499713237&Signature=jknye9ta3OP9wnzy9kKw%2FepE 12H Y%3D& 
response-content-disposition=inline%3B%20filename%3DCo_citation_in_ the _scientific_ 
literature.pdf 


475 


Bibliometrie şi scientometrie 


416 


Capitolul 


O Cultura informaţiei 


AASL 
ACRL 
ACS 

AECT 


ALA 
APA 
BOAI 
BSI 
CILIP 
CSE 
CURL 
DOAB 
DOAJ 
DOAR 
ECIL 
IFLA 


8 CULTURA INFORMAȚIEI 


Cultura informaţiei 
Concepte apropiate 
Obiective 
Modele 
Standarde 

Educaţia utilizatorilor 
Surse de informare 
Etica utilizatorilor 

Proprietatea intelectuală 

Dreptul de autor 


Cultura informaţiei în Web of Science 


SIGLE 


American Association of School Librarians 

Association of College and Research Libraries 

American Chemical Society 

Association for Educational Communications and 
Technology 

American Library Association 

American Psychological Association 

Budapest Open Access Initiative 

British Standards Institution 

Chartered Institute of Library and Information Professionals 
Council of Science Editors 

Consortium of Research Libraries 

Directory of Open Access Books 

Directory of Open Access Journals 

Directory of Open Access Repositories 

European Conference in Information Literacy 
International Federation of Library Associations and 
Institutions 

ISI Institute for Scientific Information 

JISC Joint Information Systems Committee 

MLA Modern Language Association 

NUSIDOC s&T Scientific and Technical Information and Documentation 
Uhnitary National System 

OPAC Online Public Access Catalog 

OSI Open Society Institute 

ROAR Registry of Open Access Repositories 

ROLINeST Romanian Library Network in Science and Technology 

SCONUL Society of College, National and University Libraries 


8.1 INTRODUCERE 


Începând de prin anii '50 are loc fenomenul cunoscut sub numele de explozia 
informaţională ca urmare a creşterii fără precedent a numărului de informaţii 
pe diferite suporturi. Epoca contemporană a sporit acest număr prin punerea în 
circulaţie a informaţiei digitale. Accesul la această informaţie devine tot mai dificil 
din cauza creşterii exponenţiale a numărului de documente şi informaţii produse. 
Această situaţie a determinat pe cei care se ocupă cu gestionarea informaţiei să 
vorbească de o criză a informării determinată de incapacitatea oamenilor de a 
stăpâni literatura ştiinţifică, fie şi din domenii foarte circumscrise. Marele program 
al IFLA, Controlul bibliografic universal a devenit un vis, o himeră. In ultimele 
decenii s-au pus la punct sisteme tot mai perfecţionate de control al literaturii 
publicate în lume, sisteme de regăsire a informaţiei din ce în ce mai performante. 
Acestea devin din ce în ce mai sofisticate şi e nevoie de o instruire temeinică 
pentru a le folosi cu maximă eficacitate. 

În aceste condiţii apare cultura informaţiei, care îşi propune să înveţe 
utilizatorii să cunoască şi să stăpânească întreaga strategie legată de utilizarea 
informaţiei. Oameni mai bine informaţi, înseamnă oameni mai bine integrați social, 
participanţi conştienţi la viaţa socială şi economică a unei ţări. 

Alfabetizarea tehnologică face astăzi parte din abilităţilor pe care omul modern 
trebuie să le dobândească. Ca eficiența muncii de instruire să fie maximă, proiectele 
de cultura informaţiei trebuie incluse în cultura organizațională. Angajaţii alfabetizaţi 
informaţional trebuie pregătiţi pentru a produce inovaţii. În acest context, rolul 
bibliotecii, ca principală instituţie care se ocupă cu cultura informaţiei, este foarte 
important. Biblioteca sprijină conştientizarea, promovarea şi inovarea în cultura 
informaţiei; ea trebuie să colaboreze şi cu alte instituţii pentru a îndeplini acest rol, pe 
care îl numim strategic, în educarea utilizatorilor în efortul lor de regăsire a informaţiei. 

Prin cultura informaţiei putem contribui la consolidarea cunoştinţelor, la 
crearea de deprinderi noi, adaptarea la noile tehnologii, dar şi la progresul cercetării 
ştiinţifice şi pregătirea superioară a generaţiei viitoare. 

În România, conştientizarea culturii informaţiei ca disciplină absolut necesară 
în educaţia elevilor şi studenţilor se face cu dificultate. Cultura informaţiei este 
promovată insuficient în mediul academic şi aproape deloc în mediul preuniversitar. 

Asociaţia Bibliotecarilor din România a dezvoltat multe acţiuni de promovare 
a culturii informaţiei prin cursuri de instruire a bibliotecarilor şcolari şi universitari, 
workshop-uri cu personalităţi internaţionale, conferinţe, publicarea de instrumente, 
cum ar fi Ghidul de cultura informaţiei, promovat în mediul universitar şi 
preuniversitar. 

Cultura informaţiei poate fi predată în diferite grade de accesibilitate depinzând 
de nivelul de educaţie al audienței, de tehnologia prin care se accesează informaţia, 
domeniul ştiinţific la care se referă. 

Scopul acestui capitol este să ofere o imagine actuală a culturii informaţiei 
începând cu definirea ei, continuând cu prezentarea modelelor şi standardelor 
internaţionale, toate vizând educaţia utilizatorilor: cunoaşterea surselor de informare, 
evaluarea şi utilizarea etică a informaţiei. 


8.2 CONCEPTUL GENERAL DE CULTURA INFORMAȚIEI 


Primul care a utilizat sintagma „cultura informaţiei” a fost Paul Zurkovski, 
care a descris persoanele cu abilităţi în domeniul informării ca fiind „oameni instruiți 
în scopul de a aplica resursele informaţionale la locul de muncă”. 

În anii *70 apare pentru prima oară termenul de information literacy. Este 
perioada care se caracterizează prin afirmarea noţiunii de societate informaţională 
şi conştientizarea necesităţii de a identifica abilităţile de informare necesare într-o 
societate a informaţiei. 

Alte etape în evoluţia şi definirea culturii informaţiei au fost: 

În anii *80 apar precizări asupra conceptului de cultură a informaţiei, definirea 
conţinutului acestuia prin determinarea unui set de competenţe indispensabile în 
condiţiile diversificării surselor şi tehnologiilor de informare. Cea mai vehiculată este 
definiția propusă de American Library Association (ALA) în 1989: „O persoană care 
posedă cultură informaţională este capabilă să conştientizeze nevoia de informare, să 
localizeze, evalueze şi utilizeze eficient informaţia”. 

Are loc afirmarea culturii informaţiei ca domeniu de cercetare, conştientizarea 
importanţei acesteia sub aspect educativ, în anii '90; este perioada în care cultura 
informaţiei devine obiect de studiu în universităţi. Tot acum sunt elaborate primele 
standarde în domeniu. În 1998, American Association of School Librarians (AASL) 
şi Association for Educational Communications and Technology (AECT) publică 
primul standard pentru cultura informaţiei adresat elevilor, iar în anul 2000 
Association of College and Research Libraries (ACRL) adoptă şi publică Standarde 
pentru competenţe de cultură a informaţiei în învățământul superior. 

De la Paul Zurkorvski, 1974, până la definiţia din 1989, dată de ALA, conceptul 
a cunoscut transformări în funcţie de metodele de regăsire a informaţiei şi evoluţia 

tehnicilor de muncă intelectuală. Fundamentarea conceptului a fost făcută de ALA, 
care consideră că „indivizii cu o cultură a informaţiei sunt cei care au învăţat cum 
să înveţe””. 


8.2.1 ECHIVALAREA CONCEPIULUI ÎN ALTE LIMBI 


Information literacy din engleză a fost echivalat în limba română cu termenul 
de cultura informaţiei, după modelul francez menţionat mai jos. Echivalarea 
conceptului de information literacy din engleză în alte limbi este un proces dificil, iar 
profesioniştii în informare, din diferite ţări, trebuie să evite ambiguităţile semantice. 
Spre exemplificare, vom prezenta termenii care se referă la cultura informaţiei în 
limbile germană, franceză, spaniolă, 

Astfel: 


o în limba germană: 

o Medienkompetenz în sensul de utilizare a mijloacelor tehnice de obţinere 
şi prelucrare a informaţiei; 

o Informationskompetenz în sensul de perceperea şi aprecierea corectă a 
informaţiei, 

o în limba franceză: 

o la culture de | "information sau maitrise de | "information înseamnă formarea 

documentar-informaţională (deprinderi de cercetare documentară); 
o în spaniolă: 

o „alfabetizacion informacional”, traducerea literală a structurii „cultura 
informaţiei”, este strâns legată de conceptul „alfabetizare” (,„literacy”: 
instrucţie), termen pe care oamenii îl asociază, în mod obişnuit, cu 
abilitățile de bază: cititul, scrisul şi socotitul. Avem aici o echivalență 
semantică inadecvată. De aceea, noţiunea acceptată azi de spanioli, 
este cea de „dezvoltare a abilităților şi a deprinderilor informaţionale” 
(desarrollo de habilidades informativas - DHI), sintagmă care subliniază 
procesul general de culturalizare informaţională, fără a face referire la 
momentul lui iniţial, alfabetizarea. 


8.3 CONCEPTE APROPIATE CULTURII INFORMAȚIEI 


Conceptul de cultură a informaţiei include sau este incident cu câteva alte 
concepte: 
O fluenţa informaţională (folosirea competenţelor informaţionale); 
o formarea utilizatorilor, instruirea lor (abordarea globală a instruirii 
utilizatorilor în domeniul accesului la informaţie); 

o instruirea bibliografică (instruirea utilizatorilor în vederea căutării şi 
acumulării informaţiei); 

o orientarea în bibliotecă (formarea abilităţilor de utilizare a bibliotecii); 

o dezvoltarea abilităţilor informaționale (procesul de facilitare a abilităților 
informaţionale); 

o competenţe informaţionale (abilităţile de a utiliza cultura informaţiei). 


8.4 OBIECTIVELE CULTURII INFORMAȚIEI 


Educarea în cultura informaţiei este unul dintre obiectivele prioritare ale 
procesului de învăţare. Cultura informaţiei cuprinde: 

o formarea unui stil de gândire adecvat cerinţelor societăţii informaţionale 
contemporane, exprimat prin capacitatea de abordare informaţională, de analiză a 
mediului informaţional şi de elaborare a unor sisteme informaţionale alternative; 

o formarea deprinderilor şi a abilităţilor de lucru cu sursele de informare; 

o soluţionarea independentă a oricărei probleme, prin accesarea, prelucrarea, 
stocarea şi transmiterea informaţiei. 


8.5 DEFINIȚII DE REFERINȚĂ ALE CULTURII INFORMAȚIEI 


Preocupările internaţionale în domeniul culturii informaţiei datează, în Statele 
Unite ale Americii, încă din 1977. Sub deviza An information literate person is 
an envolved citizen and a successful professional, experţii americani au realizat 
programe, contribuind substanţial la promovarea utilizării informaţiei de calitate 
într-un cadru legal: există anual conferinţe având ca tematică acest subiect şi se 
acordă acestui subiect o atenţie deosebită în programele de învăţământ, astfel încât 
elevii, studenţii, masteranzii şi doctoranzii să beneficieze de cursuri specializate de 
cultura informaţiei. 

Dintre numeroasele definiţii existente pentru acest concept amintim: 


Autor Definiţia propusă 


ALA „pentru a avea abilităţi în domeniul informării, o persoană 
trebuie să poată să creeze, când este nevoie, anumite 
informaţii, fiind capabilă să localizeze, să evalueze şi să 
utilizeze în mod eficient informaţia de care are nevoie”. 

Autor 


The Alexandria 
Proclamation on 
Information Literacy 
and Lifelong Learning 


Definiţia propusă 


„[...] Cultura informaţiei presupune competenţe 
informaţionale necesare pentru recunoaşterea 
necesităţilor informaţionale şi pentru localizarea, 
evaluarea, aplicarea şi crearea unei informaţii într-un 
context cultural şi social determinat; 

„|... ] Actualizarea tehnologiilor utilizate pentru includerea 
în formarea personală a gândirii critice şi a tehnicilor 
de interpretare, depăşirea limitelor profesionale şi 
consolidarea personalităţilor şi a comunităţilor”. 


Bawden, David 


FEL) 


„competenţă” sau „mediere informaţională”*. 


Carbo, Toni 


Referitor la bibliotecari, persoanele „pregătite pentru 
aplicarea resurselor informaţionale în munca pe care o 
desfăşoară”. 


Chartered Institute of 
Library and Information 
Professionals (CILIP) 


Cultura informaţiei înseamnă a realiza când şi de ce este 
nevoie de informaţie, unde poate fi găsită şi cum poate 
fi evaluată, utilizată şi transmisă, într-o manieră etică. 


Panijel-Bonvalot, Claire 


„numim cultura informaţiei un ansamblu de competenţe 
intelectuale şi instrumentale care permit, în scopul 
cunoaşterii, realizarea unui proces de colectare, evaluare şi 
prelucrare, de producere şi de comunicare a informaţiei”. 


9. integrarea noii informaţii în corpusul de cunoştinţe 
existent; 

10. utilizarea informaţiei cu scopul dezvoltării gândirii 
critice şi cu scopul rezolvării problemelor. 


Doyle, Christina S. 

Prezintă zece atribute specifice care reprezintă etape de 
parcurs în procesul de accesare, evaluare şi utilizare a 
informaţiei: 

1. recunoaşterea nevoii de informaţie; 

2. recunoaşterea ideii că informaţia corectă şi completă 
reprezintă temeiul pentru luarea unor decizii inteligente; 
3. formularea unor întrebări bazate pe nevoia de 


informaţie; 

„identificarea surselor potenţiale de informaţii; 

„ dezvoltarea unor strategii de căutare eficiente; 

„ accesarea diferitelor surse de informaţii; 

„ evaluarea informaţiei; 

„ organizarea informaţiei, pentru a o putea aplica în 
mod practic şi personalizat; 


Angela Repanovici 


Autor 


Le Grand dictionnaire 
terminologique 


Definiţia propusă 


„Cultura informaţiei este un ansamblu de competenţe 
care permit recunoaşterea unei necesităţi informaţionale, 
de identificare a informaţiei adecvate, de găsire, evaluare 
şi exploatare în relaţie cu o situaţie dată, în perspectiva 
rezolvării unei probleme. Cultura informaţiei trebuie 
să permită persoanelor să conştientizeze nevoi de 
informare şi să le furnizeze competențele de identificare, 
de evaluare şi de utilizare pertinentă a rezultatelor 
căutării lor. Cultura informaţiei ne va permite, graţie 
acestor competenţe, să supravieţuim şi să avem succes 
în societatea informaţională, în special prin stăpânirea 
tehnologiilor care oferă acces la această informaţie”. 


Ghendina,N.; Kolkova, 
I.; Skinor, G.; 
Starodubova, A. 


„[...] Cultura informaţiei ca ansamblu de cunoştinţe 
pentru dezvoltarea personalităţii este ansamblul 
concepţiei informaţionale, a sistemului de cunoştinţe 
şi deprinderi necesare activității de sine stătătoare 
cu scop precis, în vederea satisfacerii optime a 
necesităţilor informaţionale individuale, în baza 
utilizării tehnologiilor informaţionale tradiționale şi a 
celor moderne”. 


Kuhlthau, Carol 


„un mod de învăţare şi nu un set de abilităţi” 
Acest proces constă în următoarele şase etape 
„iniţierea sarcinii; 

„ alegerea subiectului; 

„ explorarea premergătoare alegerii temei; 

. formularea temei; 

„ colectarea informaţiilor; 

„ încheierea căutării!0. 


NU Po DIR = 


Lau, Jesus 


„Cultura informaţiei presupune formarea unui ansamblu 
de cunoştinţe teoretice şi abilități practice care permit 
identificarea unei nevoi informaţionale, urmată de 
localizarea, evaluarea şi utilizarea informaţiei găsite, 
într-un demers de rezolvare a unei probleme, de găsire 
a unui răspuns şi de comunicare a informaţiei regăsite şi 
prelucrate, printr-un produs nou, cu valoare adăugată”"!. 

Autor 
Lenox, C., Walker,D. 


Definiţia propusă 


Cultura informaţiei prezintă persoana cu capacităţi 
informaționale drept „o persoană care are abilitățile 
analitice şi critice pentru a formula întrebările care 
direcționează cercetarea şi pentru a evalua rezultatele, 
pentru a căuta şi a accesa o multitudine de tipuri de 

informaţie care satisfac nevoia ei de informaţie”!?. 


Mutch, A. 


Saunders, L. 


„Cultura informaţiei trebuie plasată deasupra 
competenţei în utilizarea calculatoarelor, deci la un 
nivel superior, deoarece, în timp ce ultima se axează 
pe abilitatea de a utiliza calculatorul, prima este strâns 
legată de învăţarea pe durata întregii vieţi”!?. 


„0 persoană educată în informare: 

- defineşte o nevoie de informare; 

- localizează şi accesează eficient informaţia; 

- evaluează informaţia; 

- integrează noua informaţie în baza ei de cunoaştere; 

- înţelege aspectele de informare legală, economică, 
socială şi etică”! 


Shapiro, ].; Hughes, S. 


„[...] Cultura informaţiei trebuie să fie concepută ca o 
nouă artă a libertăţii cuprinzând deopotrivă utilizarea 
computerului şi a accesului la informaţie ca pe o reflecţie 
critică asupra genului informaţiei însăşi, a infrastructurii 
sale tehnice, precum şi a impactului său asupra contextului 
social, cultural şi filosofic al informaţiei. Aceste elemente 
sunt considerate la fel de esenţiale pentru structura mentală 
a individului instruit într-o epocă modernă a informatizării, 
aşa cum trinitatea de bază a artelor liberale (gramatică, 
logică şi retorică) era esenţială pentru o persoană instruită 
în societatea medievală”. 


SCONUL (Society of 
College, National and 
University Libraries 


Analizând definițiile prezentate anterior se poate concluziona că abilitățile 
dobândite prin cultura informaţiei sunt prezentate în diverse sintagme: competențe 
informaţionale, competenţe intelectuale şi instrumentale, abilităţi analitice şi critice 
pentru a formula întrebările care direcționează cercetarea. Este punctul de pornire 
în conştientizarea şi satisfacerea nevoilor informaţionale individuale. 

stăpânirea tehnologiei, la un nivel superior necesar pentru învăţarea pe tot parcursul 
vieţii, abilitatea de a supravieţui în societatea informaţională. 

Cultura informaţiei a fost definită ca abilitatea de a localiza, evalua şi utiliza 
în mod efectiv informaţia necesară. Definiţia a fost completată şi cu aplicarea 
informaţiei şi crearea de informaţii noi, ceea ce este scopul final. Cultura informaţiei, 
un produs al societăţii informaţionale, este cheia pentru educaţia permanentă şi are 
o mare importanţă în curriculum-ul din învăţământul superior, îmbunătăţind mediul 
predării şi învăţării. 

Cultura informaţiei este o nouă artă a libertăţii cu impact asupra contextului 
social, cultural şi filosofic al informaţiei. 


8.6 MODELE ALE CULTURII INFORMAȚIEI 


Există un număr mare de modele de cercetare şi rezolvare a problemelor din 
cultura informaţiei. Cele mai cunoscute sunt: SCONUL, Christine Bruce, BIG6, The 
Seven Pillars descrise în cele ce urmează. 


8.6.1 MODELUL SCONUL 


Vom prezenta modelul SCONUL (Society of College, National and 
University Libraries), actualizat în 2012. Modelul a rezultat din reflecția asupra 
practicii profesionale a celor implicaţi în dezvoltarea capacităților informaţionale 
în cadrul comunităţilor ştiinţifice. Este nerelevant dacă utilizatorul are acces la 
o bibliotecă virtuală, printr-un calculator, sau accesează un sistem fizic existent, 
mediatizat de oameni, sau dacă utilizatorul este un copil ce-şi face temele sau 
dacă este o cercetare preluată de la început; modelul ar trebui să includă toate 
contextele. Este totuşi important să se poată realiza legătura modelului cu modul 
de obţinere a cunoştinţelor în universităţi. 

Ulterior, datorită perfecţionării lui, modelul SCONUL a devenit mai important 
faţă de alte modele existente. 

lată cele şapte competenţe de bază, cu componentele lor: 

1. Abilitatea de a recunoaşte nevoia de informare. 

2. Abilitatea de a distinge modalităţi în care „lipsa” de informare poate fi 
abordată: 

o cunoaşterea tipurilor corespunzătoare de resurse, atât tipărite, cât şi 

netipărite; 

o selecţia celor mai adecvate resurse; 

o abilitatea de a înţelege, aspect care afectează accesibilitatea surselor. 

3. Abilitatea de a construi strategii pentru a localiza informaţia: 

o pentru a dezvolta o metodă sistematică adecvată nevoii; 

o pentru a înţelege principiile construirii şi generării bazelor de date. 

4. Abilitatea de a localiza şi accesa informaţia: 

o pentru a dezvolta tehnici de căutare corespunzătoare; 

o pentru a utiliza tehnologiile informaţiei şi comunicării, inclusiv reţele 

universitare internaţionale; 

opentru a utiliza servicii de indexare şi rezumare adecvate, indexuri şi baze 

de date de citări; 

opentru a utiliza metode de informare curentă. 

5. Abilitatea de a compara şi evalua informaţia obţinută din diferite surse: 

oînţelegerea aspectelor ce ţin de autoritate; 

oînţelegerea procesului de recenzare în editarea ştiinţifică; 

oextragerea adecvată a informaţiei care corespunde nevoii de informare. 

6. Abilitatea de a organiza, aplica şi comunica informaţia altor persoane în 
modalităţi corespunzătoare situaţiei: 

osă se citeze referințele bibliografice în proiecte, teze etc.; 

osă se construiască un sistem bibliografic personal; 

osă se comunice efectiv utilizând mijlocul adecvat; 

osă se înţeleagă aspecte legate de copyright şi plagiat. 

7. Abilitatea de a sintetiza şi construi pe baza informaţiei existente, contribuind 
la crearea de cunoştinţe noi!€. 


8.6.2 MODELUL CHRISTINEI BRUCE 


Modelul propus a rezultat în urma unei cercetări calitative prin metoda 
fenomenografică (o metodă care implică interviuri amănunțite, concentrate asupra 
câtorva întrebări-cheie), în scopul de a identifica şapte modalități diferite de a 
experimenta cultura informaţiei, numite cele Șapte fațete ale culturii informaţiei!”. 

Modelul s-a bazat şi pe rezultatele proiectului de cercetare, finanţat de Consiliul 
de Cercetare al Artelor şi Ştiinţelor Umaniste, proiect care monitorizează concepțiile 
profesorilor din Marea Britanie despre cultura informaţiei (şi pedagogia culturii 
informaţiei). Acest model are în vedere patru discipline: chimia, limba engleză, 
marketingul şi ingineria civilă. S-a utilizat aceeaşi metodă fenomenografică. 

S-au identificat concepţii diferite despre cultura informaţiei, în funcţie de fiecare 
disciplină, şi au constatat ce înseamnă cultura informaţiei pentru diferite domenii'*. 


8.6.3 MODELUL BIG6 


Modelul este creat în SUA, ţara de origine a conceptului information literacy, 
de Mike Eisenberg şi Bob Berkowitz, în anul 2001. Big6 este un model brevetat, 
disponibil gratuit, în scopuri de învăţământ şi educaţionale. 

„Big6, este un model informativ de tip problem-solving, se aplică pentru a 
rezolva necesităţile de găsire şi de utilizare a informaţiilor. Big6 integrează căutarea 
de informaţii şi capacitatea de a utiliza propriile abilități, dar şi instrumentele 
tehnologice, într-un proces coerent care permite găsirea, aplicarea şi evaluarea 
informaţiilor, în funcţie de nevoile specifice şi de necesităţile concrete”!?. 

Rezultă şase categorii mari de etape, cu repartizarea internă în două 
subcategorii: 

1. definirea scopului cercetării: definirea problemei şi identificarea 

informaţiilor necesare; 

2. strategiile pentru regăsirea informaţiilor: identificarea tuturor surselor 

posibile şi selectarea celor mai bune; 

3. localizarea şi accesul: localizarea surselor şi căutarea informaţiilor în 

cadrul acestora; 

4. utilizarea informaţiilor: angajamentul, de exemplu, de a citi, a asculta, a 

vedea, extrapolarea celor mai importante informaţii; 

5. sinteza: organizarea informaţiilor şi prezentarea rezultatelor atinse; 

6. evaluarea: evaluarea rezultatelor, în ordinea calităţii şi a procesului, în 

ordinea eficienţei. 


8.7 STANDARDELE CULTURII INFORMAȚIEI 


8.7.1 STRUCTURA STANDARDELOR 


Standardele culturii informaţiei stabilite de IFLA, bazate pe practicile şi 
experienţele internaționale, sunt grupate în cadrul celor trei componente de bază ale 
culturii informaţiei: accesarea, evaluarea şi utilizarea informaţiilor”. 

Fiecare dintre acestea are o anumită semnificaţie: 

o accesarea informaţiilor - utilizatorul trebuie să acceseze rațional şi eficient 

informaţia; 

o evaluarea informaţiilor - utilizatorul trebuie să evalueze critic şi competent 

informaţia; 

o utilizarea informaţiilor - utilizatorul trebuie să folosească în mod corect şi 

creativ informaţia. 


8.7.2 STANDARDE INTERNAȚIONALE DE CULTURA 
INFORMAȚIEI 


Primele standarde în cultura informaţiei au fost elaborate în Statele Unite ale 
Americii. În 1998, AASL şi AECT au publicat Standarde de cultura informaţiei 
pentru elevi. 

În anul 2000, ACRL (Information Literacy Competency Standards for 
Higher Education), care face parte din ALA, a adoptat şi publicat Standarde pentru 
competențe de cultura informaţiei în învăţământul superior. Acest document 
stabileşte cinci standarde, pentru determinarea nivelului de cultură a informaţiei 
la studenţi. Conform acestor standarde, studentul cu un anumit nivel de cultură a 
informaţiei poate: 

o determina natura şi cantitatea informaţiei de care are nevoie; 

o accesa informaţia dorită în mod efectiv şi eficient; 

o evalua informaţia şi sursele de informare în mod critic şi asimila informaţia 

selectată în sistemul său de cunoştinţe şi valori; 

o utiliza informaţia pentru realizarea unei sarcini specifice individual sau în 

grup; 

o înțelege multe din problemele economice, legale şi sociale legate de 

utilizarea informaţiei; 

o utiliza informaţia în limitele eticii şi legalităţii. 

Pentru fiecare dintre aceste categorii, sunt specificaţi indicatorii de performanţă 
şi rezultatele semnificative. Standardele elaborate de ACRL se regăsesc în manifestul 
Information Literacy Standards for Higher Education (ACRL: A Manifesto/ Third 
Meeting on Information Competencies 2002), adoptat la a treia întrunire IFLA pentru 
determinarea competenţelor informaţionale, desfăşurată în Mexic la 11 octombrie 
2002. Manifestul conţine opt competenţe în cultura informaţiei, care presupun mai 
multe abilități: 

1. înțelegerea structurii cunoaşterii şi a informaţiei; 

. determinarea profilului informaţiei necesare; 

„ construirea strategiei eficiente de căutare şi regăsire a informaţiei; 
„obținerea informaţiei, 

„analizarea şi evaluarea informaţiei; 

„ integrarea, sintetizarea şi utilizarea informaţiei, 

„prezentarea informaţiei cercetate; 

„respectarea drepturilor de autor. 

În iulie 2006, secţiunea IFLA — Cultura informaţiei a publicat, în varianta 
finală, ghidul intitulat Liniile directoare pentru cultura informaţiei şi instruirea pe 
parcursul întregii vieţi”. 

Acest ghid are scopul de a crea un cadru unic pentru specialiştii preocupaţi de 
iniţierea unui program de formare în cultura informaţiei. Documentul este destinat, 
în primul rând, bibliotecilor din instituţiile de învăţământ, dar poate fi aplicat cu 
succes şi în bibliotecile publice. EI poate fi adaptat şi modificat de către bibliotecari 


OA NU BP WWbW 


În ceea ce priveşte standardele elaborate de ACRL care grupează bibliotecile 
universitare şi de cercetare — se insistă asupra conceptelor de „standard”, de „indicator 
de performanţă” şi de „rezultat”, oferind un cadru eficient în vederea evaluării. 
Utilizatorul privind information literate este capabil să: 

Standardul 1 


m determine natura şi cantitatea de informaţie de care are nevoie 


Indicatorul de 
performanţă 


Activităţi-Rezultate 


1. Studentul instruit 

în cultura informaţiei 
defineşte şi exprimă 
clar nevoia de a obţine 
informaţie. 


- se consultă cu profesorii şi participă la seminarii, grupuri 
de discuţii şi dezbateri în spaţiul virtual pentru identificarea 
subiectelor de cercetare sau a altor nevoi de informare; 

- expune o teză şi formulează întrebări care au la bază 
nevoia de informare; 

- explorează sursele generale de informare, pentru a se 
familiariza mai bine cu subiectul; 

- defineşte sau modifică nevoia de informaţie pentru a se 
concentra pe o informaţie de care are nevoie; 

- identifică termenii cheie şi conceptele ce descriu nevoia 
de informare; 

- recunoaşte faptul că, pentru a produce o nouă informaţie, 
informaţia existentă poate fi combinată cu o gândire 
originală, un prim experiment şi/sau o analiză iniţială. 


2. Studentul instruit 

în cultura informaţiei 
identifică o multitudine 
de tipuri şi formate de 
potenţiale surse pentru a 
obţine informaţia. 


- cunoaşte modul, formal şi informal, în care informaţia 
este produsă, organizată şi diseminată; 

- recunoaşte faptul că organizarea cunoaşterii se face prin 
discipline care influenţează modul în care este accesată 
informaţia; 

- identifică valoarea şi diferenţele potenţialelor resurse 
într-o varietate întreagă de formate (cărţi, documente 
audio-video, surse multimedia, baze de date, site-uri web); 
- identifică scopul şi grupul ţintă al potenţialelor resurse 
(ştiinţe recente versus ştiinţe istorice, ştiinţe popularizate 
versus ştiinţe academice); 

- face diferenţa dintre sursele primare şi cele secundare, 
recunoscând modul în care utilizarea şi importanţa lor 
variază de la o disciplină la alta; 

- reuşeşte să înţeleagă faptul că informaţia poate avea nevoie 
să fie compusă din date brute extrase din surse primare. 


3. Studentul instruit 
în cultura informaţiei 
cântăreşte costurile şi 
beneficiile oferite de 
obţinerea informaţiei 
dorite. 


- stabileşte validitatea informaţiei necesare şi ia decizii în 
ceea ce priveşte extinderea căutării informaţiei, depăşind 
resursele locale; 

- ia în considerare posibilitatea asimilării unei noi limbi 
străine sau a unei noi deprinderi pentru adunarea informaţiei 
necesare şi pentru înţelegerea contextului în care aceasta 
apare; 

- defineşte un plan general realist şi un termen limită pentru 
găsirea informaţiei dorite. 

4. Studentul instruit 
în cultura informaţiei 
reevaluează natura şi 


informaţie. 


cantitatea necesarului de 


- analizează nevoia iniţială de informaţie pentru a clarifica, 
a revizui sau a rafina formularea întrebării; 

- descrie criteriile utilizate pentru a putea face alegeri şi a 
lua decizii privind informaţia. 


Standardul 2 


m acceseze, în mod real şi eficient, informaţia de care are nevoie 


Indicatorul de 
performanţă 


Activităţi- Rezultate 


1. Studentul instruit 

în cultura informaţiei 
alege cele mai potrivite 
metode de căutare sau 
sisteme de recuperare 
a informaţiei, pentru a 
putea accesa informaţia 
de care are nevoie. 


- identifică cele mai potrivite metode de investigaţie (ex. 
experimente de laborator, simulări, cercetare pe teren, 
anchete); 

- investighează beneficiile şi aplicabilitatea diverselor 
metode de căutare utilizate; 

- investighează sfera, conţinutul şi modul de organizare a 
sistemelor de regăsire a informaţiei; 

- selectează căi eficiente şi reale pentru a accesa informaţia 
dorită, cu ajutorul metodei de investigaţie sau a sistemului de 
regăsire a informaţiei. 


2. Studentul instruit 

în cultura informaţiei 
construieşte şi pune în 
aplicare în mod eficient 
strategiile de căutare 
adecvate. 


- dezvoltă un plan de cercetare în concordanţă cu metoda 
de investigare; 

- recunoaşte cuvintele-cheie, sinonimele şi termenii 
asemănători — necesari pentru găsirea informaţiei dorite; 

- selectează un vocabular controlat, specific disciplinei sau 
sursei de regăsire a informaţiei; 

- îşi creează o strategie de căutare folosindu-se de cele mai 
potrivite criterii oferite de sistemul de regăsire a informaţiei 
(index, prescurtări, cuvinte trunchiate, operatori booleeni); 
- dezvoltă o strategie de căutare în mai multe sisteme de 
regăsire a informaţiei, folosindu-se de diverse interfeţe sau 
motoare de căutare şi de diferite limbaje de investigaţie, 
protocoale şi parametri de căutare diferiţi; 

- realizează căutarea prin folosirea protocoalelor de 
investigaţie potrivite disciplinei în cauză. 


3. Studentul instruit 

în cultura informaţiei 
găseşte informaţia, 
printată sau online, 
folosindu-se de o gamă 
variată de metode. 


- utilizează sisteme de căutare diverse pentru găsirea 
informaţiei într-o varietate de formate; 

- utilizează scheme de clasificare diverse şi alte sisteme 
(indici CZU, cote sistematico-alfabetice, indexuri) pentru 
localizarea resurselor de informare în bibliotecă sau pentru 
identificarea altor locuri, pentru explorare fizică; 

- utilizează servicii specializate online sau faţă în faţă oferite 
de bibliotecă pentru găsirea informaţiei dorite (împrumut 
interbibliotecar, servicii de referinţe, asociaţii profesionale, 
resurse comunitare, experţi şi profesionişti); 

- utilizează chestionare, scrisori, interviuri şi alte forme de 
investigaţie, în scopul ajungerii la informaţia primară. 


4. Studentul instruit 
în cultura informaţiei 
rafinează strategia de 
cercetare, dacă este 
necesar. 


- evaluează cantitatea, calitatea şi relevanţa rezultatelor 
cercetării, cu scopul de a stabili dacă sistemele alternative 
de găsire a informaţiei sau metodele de investigaţie trebuie 
sau nu utilizate; 

- identifică lacune în informaţia găsită şi stabileşte dacă 
trebuie să-şi revizuiască strategia de căutare; 

- în cazul în care este necesar, repetă căutarea utilizând 
strategia revizuită. 


5. Studentul instruit 

în cultura informaţiei 
extrage, înregistrează şi 
organizează informaţia 
şi proveniența acesteia. 


- selectează, dintre diverse tehnologii, pe cea mai potrivită 
pentru a duce la bun sfârşit sarcina de a obţine informaţia dorită 
(copiere/alipire în diverse programe, fotocopiere, scanare, alte 
instrumente de explorare şi extragere a informaţiei); 

- creează un sistem de organizare a informaţiei; 

- face diferenţa între tipurile de surse citate şi înţelege 
elementele şi sintaxa corectă a unei citări, pentru o mare 
varietate de resurse; 

- înregistrează toată informaţia pertinentă referitoare la 
citările făcute, pentru referinţe viitoare; 

- se foloseşte de tehnologii diverse pentru a organiza 
informaţia selectată. 


Standardul 3 


m evalueze informaţia şi sursele acesteia într-un mod critic şi încorporează 
informaţia selectată în propriile sale cunoştinţe 


Indicatorul de 
performanţă 


Activităţi- Rezultate 


1. Studentul instruit 

în cultura informaţiei 
sintetizează ideile principale 
care urmează a fi extrase din 
informaţia adunată. 


- parcurge textul citind şi selectează ideile principale; 

- formulează conceptele principale folosind propriile-i 
cuvinte şi selectează datele corect; 

- identifică materialul textual care poate fi apoi citat cuvânt 
cu cuvânt. 


2. Studentul instruit în cultura 
informaţiei formulează 

clar şi aplică criteriile de 
bază pentru a evalua atât 
informaţia cât şi sursele de 
provenienţă ale acesteia. 


- examinează şi compară informaţia provenită din surse 
diferite pentru a evalua actualitatea şi credibilitatea 
informaţiei, perspectivele din care este abordată şi dacă 
părerile exprimate reprezintă un punct de vedere singular; 

- analizează structura şi logica argumentelor sau metodelor 
pe care se bazează informaţia regăsită; 

- recunoaşte informaţia care este prejudiciată, inexactă sau 
menită a manipula; 

- recunoaşte contextul cultural, fizic sau de orice altă natură 
în care informaţia a fost produsă şi înţelege impactul acestui 
context asupra interpretării informaţiei respective. 


3. Studentul instruit 

în cultura informaţiei 
sintetizează ideile 
principale pentru a genera 
noi concepte. 


- recunoaşte interdependenţa dintre concepte şi le combină 
în aserţiuni noi, ce pot fi folosite de alţii, prezentând dovada, 
sursa provenienţei informaţiei primare; 

- atunci când este posibil, extinde sinteza inițială spre un 
nivel superior de abstractizare în vederea construirii de noi 
ipoteze, care s-ar putea să necesite informaţii suplimentare; 
- se foloseşte de computer şi de alte tehnologii IT pentru 
studierea legăturilor dintre idei şi alte fenomene. 


4. Studentul instruit 

în cultura informaţiei 
compară noile sale 
cunoştinţe cu ceea ce 

se ştia anterior pentru a 
determina valoare adăugată 
în timp, contradicţiile sau 
alte caracteristici unice ale 
informaţiei. 


- stabileşte dacă informaţia este suficientă pentru cercetarea 
în cauză sau dacă mai este nevoie de informaţii suplimentare; 
- foloseşte în mod conştient criteriile pe care le-a ales pentru 
a stabili dacă informaţia confirmă sau infirmă sau dacă 
aceasta confirmă cu alte informaţii provenite din alte surse; 
- trage concluzii bazate pe informaţia adunată; 

- testează teoriile folosindu-se de tehnicile specifice 
disciplinei (de exemplu: experimente, simulatoare); 

- stabileşte acurateţea potenţială a datelor prin faptul că pune 
la îndoială proveniența datelor, limitele sursei acestora, 
determină limitele strategiilor sau modalitățile de colectare 
a informaţiei şi decide asupra justeţii concluziilor; 

- armonizează noile informaţii cu informaţiile şi cunoştinţele 
anterioare; 

- selectează informaţia care susţine prin probe subiectul în 
discuţie. 


5. Studentul instruit 

în cultura informaţiei 
stabileşte dacă noile 
informaţii au vreun impact 
asupra propriului sistem 
de valori şi face tentative 
în vederea reconcilierii 
diferenţelor. 


- face investigaţii asupra punctelor de vedere divergente 
întâlnite în literatura de specialitate; 

- stabileşte dacă să încorporeze sau nu punctele de vedere 
întâlnite în noul produs informaţional sau reprezentare 
artistică. 


6. Studentul instruit 

în cultura informaţiei 
validează înţelegerea şi 
interpretarea informaţiei 
găsite prin intermediul 
discuţiilor avute cu alte 
persoane — profesionişti, 


- participă activ în sala de curs şi în cadrul altor dezbateri 
profesionale; 

- are un rol activ pe forumurile de comunicare electronică 
între cei care frecventează acelaşi curs, forumuri care au 
rolul de a încuraja schimbul de idei pe subiectul în cauză 
(de exemplu: poşta electronică, interviuri, liste de discuţii, 
forumuri, liste de discuţii, bloguri, reţele de socializare); 

experţi în domeniul 
respectiv. 


- caută părerea experţilor printr-o multitudine de mecanisme 
(ex. interviuri, poşta electronică, liste de discuţii) 


7. Studentul instruit 

în cultura informaţiei 
stabileşte dacă trebuie să 
reformuleze întrebarea 
inițială. 


- stabileşte dacă a găsit răspuns complet la întrebarea inițială 
sau dacă mai este nevoie de informaţie suplimentară 

- verifică strategia de căutare şi, dacă este nevoie, reface 
căutarea pornind de la noi concepte; 

- verifică metodele de regăsire a informaţiei şi, dacă este 
nevoie, recurge la alte modalităţi de regăsire a informaţiei. 


Standardul 4 


m folosească informaţiile obţinute pentru a-şi atinge un scop precis 


Indicatorul de 
performanţă 


Activităţi- Rezultate 


1. Studentul instruit 

în cultura informaţiei 
combină informaţia recent 
obţinută cu cea pe care 

o deţinea deja, pentru a 
planifica şi crea un produs 
nou sau o reprezentare 
artistică nouă. 


- organizează conţinutul într-o manieră ce sprijină scopurile 
şi formatele unui produs sau reprezentări (ex. schiţe, ciorne, 
secvenţe); 

- pune în practică cunoştinţe şi deprinderi asimilate sau 
dobândite din experienţe anterioare, pentru a planifica şi 
crea un produs nou sau o reprezentare nouă; 

- armonizează informaţia nouă cu cea pe care o deţinea 
deja, incluzând citate şi parafraze într-o manieră adecvată 
produsului sau reprezentării; 

- manevrează textul digital, imaginile şi datele după cum 
are nevoie, transferându-le din formatele şi locaţia iniţială 
în noul context; 


2. Studentul instruit în 
cultura informaţiei verifică 
procesul de evoluţie a 
noului produs sau a noii 
reprezentări. 


- păstrează un jurnal sau un caiet de activităţi zilnice, în care 
consemnează note legate de procesul de căutare, evaluare şi 
de comunicare a informaţiei; 

- meditează la succesele sau nereuşitele din trecut şi la 
strategiile alternative. 


3. Studentul instruit 

în cultura informaţiei 

face cunoscut celorlalți 
produsul sau reprezentarea, 
într-o manieră eficientă. 


- alege formatul şi mediul de comunicare care susţine cel 
mai bine scopurile produsului sau ale reprezentării, precum 
şi pe cele ale publicului ţintă; 

- se foloseşte de o varietate de aplicaţii IT pentru a crea 
produsul sau reprezentarea; 

- înglobează elemente de estetică şi de comunicare; 

- comunică clar şi într-o manieră specifică scopurilor 
auditoriului-ţintă. 

Standardul 5 


m înțeleagă problemele economice, legale şi sociale pe care le presupune 
utilizarea informaţiei şi, totodată, să acceseze şi să folosească această 
informaţie în mod etic şi legal 


Indicatorul de 
performanţă 


Activităţi- Rezultate 


1. Studentul instruit în 
cultura informaţiei înțelege 
multe dintre problemele 
etice, legale şi socio- 
economice din contextul 
informaţiei şi a tehnologiei 
informaţiei. 


- identifică şi discută problemele legate de caracterul 
personal al datelor şi securitatea mediilor pe tipuri de 
suport, atât tradiţional cât şi electronic; 

- identifică şi discută problemele legate de accesul la 
informaţie în mod gratuit faţă de cel contra cost; 

- identifică şi discută problemele legate de cenzură şi de 
libertatea de exprimare; 

- demonstrează că este la curent cu aspectele legate de 
proprietatea intelectuală, dreptul de autor şi drepturile 
conexe şi cunoaşte utilizarea corectă a materialului cu drept 
de autor. 


2. Studentul instruit 

în cultura informaţiei 

se supune legilor, 
regulamentelor, politicilor 
instituţionale şi normelor 
comportamentale legate 
de accesul la sursele de 
informare şi utilizarea 
acestora. 


- participă la discuţii virtuale, în mediul online urmând 
practicile unanim acceptate (de exemplu : neticheta - cod 
de bune maniere, norme comportamentale în utilizarea 
internetului : neticheta este un cuvânt artificial compus din 
cuvintele net [eng. reţea] şi etichetă şi se referă la normele 
de conduită propuse sau recomandate internauţilor, ca una 
din formele valorii culturale ale internetului); 

- utilizează parole aprobate şi alte forme de identificare 
pentru a accesa sursele de informaţie; 

- se supune politicilor instituționale vizavi de accesul la 
sursele de informaţie; 

- păstrează integritatea surselor de 
echipamentelor, sistemelor şi materialelor; 

- obţine, preia, stochează şi diseminează texte, date, imagini 
sau sunete — în limitele legii; 

- dovedeşte că înţelege ce înseamnă plagiatul şi nu îşi arogă 
ca fiind proprie contribuţia altora; 

- dovedeşte înţelegerea practicilor instituţionale legate de 
cercetarea cu ajutorul subiecţilor umani. 


informaţie, 


3. Studentul instruit 

în cultura informaţiei 
acordă credit surselor 

de informaţie utilizate 
atunci când face cunoscut 
celorlalţi noul produs. 


- selectează un stil adecvat de a cita sursele, în mod constant 
şi într-o manieră riguroasă; 

- include, după caz, note ce menţionează acordarea 
permisiunii pentru material cu drept de autor. 

8.8 EDUCAȚIA UTILIZATORILOR PENTRU CULTURA 
INFORMAȚIEI 


Prin educaţia utilizatorilor pentru cultura informaţiei înţelegem acţiuni, 
evenimente, cursuri, seminarii, workshopuri menite să dezvolte aptitudinile 
utilizatorilor cu privire la sursele de informare, sistemele de regăsire a informaţiei, 
transferul informaţiei, folosirea etică a informaţiei şi transformarea cunoştinţelor 
într-un produs informaţional. Aceste acţiuni trebuie să ţină pasul cu dezvoltarea 
şi diversitatea suporturilor informaţionale, creşterea cantitativă a colecţiilor de 
documente şi dezvoltarea continuă a tehnologiei informaţiei. 

Formarea utilizatorilor constituie o nevoie permanentă în societatea 
informațională şi include orice program prin care se instruiesc utilizatorii în mod 
individual sau colectiv cu scopul de a facilita recunoaşterea nevoii de informaţie, 
formularea acestor cereri, utilizarea eficientă şi efectivă a sistemelor de informare şi 
evaluarea acestor servicii. 

În continuare prezentăm principalele subiecte pentru orice program de formare 
prin cultura informaţiei: implicaţiile tehnologiei informaţiei în modul de publicare 
şi prezentare a informaţiei, sursele de informare, evaluarea surselor de informare, 
etica utilizării informaţiei şi comunicarea informaţiei. 


8.8.1 TEHNOLOGIA INFORMAȚIEI ÎN REGĂSIREA 
INFORMAȚIEI 


Explozia informaţională a schimbat total modul clasic de publicare, acces, 
diseminare şi folosire a informaţiei ştiinţifice. Datorită internetului, care este un 
domeniu public de comunicare şi transmitere a informaţiei, publicaţiile ştiinţifice au 
migrat de la forma tradițională spre forma digitală. 

Biblioteca digitală oferă servicii bazate pe noile tehnologii de informare. 
Utilizatorii doresc regăsirea informaţiei în timpul cel mai scurt posibil. Managementul 
colecţiilor, fondurile destinate achiziţiilor se orientează spre bazele de date şi 
serviciile online. Utilizatorii trebuie instruiți pentru a regăsi informaţiile disponibile 
online. 

Căutarea informaţiilor electronice se face în OPAC după diverse criterii de 
căutare sau pe internet, prin intermediul motoarelor/metamotoarelor de căutare. 


8.8.2 SURSE DE INFORMARE 


Sursele de informare sunt surse tipărite şi surse electronice. Monografiile, 
articolele de reviste, tezele de doctorat, brevetele, rapoartele şi standardele sunt surse 
de informare primare. 

Prin prelucrarea acestora rezultă sursele de informare secundare: sinteze 
documentare, bibliografii, buletine şi repertorii bibliografice, rezumate. Din 
prelucrarea surselor de informare secundare rezultă cele terțiare, cum ar fi: bibliografie 
de bibliografii, sinteze documentare. 

Informaţii despre aceste surse de informare se regăsesc în produsele generate 
de sistemele de regăsire a informaţiilor. Prima resursă informaţională care furnizează 
informaţii despre fondul documentar al bibliotecii este pagina web a bibliotecii 
şi catalogul bibliotecii. Bazele de date la care biblioteca deţine abonament sunt 
menţionate pe pagina web a bibliotecii. Alte surse de informare electronice sunt 
motoarele de căutare. Se prezintă în continuare aceste resurse informaţionale: 


8.8.2.1 Pagini web ale bibliotecilor 


Pagina web a bibliotecii este cea dintâi sursă informaţională pe care o întâlnim. 
Pagina web poate fi un link din site-ul instituţiei, în cazul bibliotecilor subordonate 
universităților, sau o pagina cu domeniu propriu, cum ar fi bibliotecile centrale 
universitare care sunt autonome cu finanțare proprie (de exemplu: Biblioteca Centrală 
Universitară „Carol T” din Bucureşti: hrp:/Awww.bcub.ro 2, Biblioteca Centrală 
Universitară “Eugen Todoran” din Timişoara: http://mww.bcut.ro %, Biblioteca 
Centrală Universitară „Mihai Eminescu” din laşi: htip:/Awww.bcu-iasi.ro %, Biblioteca 
Centrală Universitară „Lucian Blaga” din Cluj-Napoca: hr7p://bcucluj.ro %). 

Bibliotecile postează informaţii despre serviciile oferite, catalogul electronic, 
evenimente şi alte resurse informaţionale. 

Datorită faptului că informaţiile bibliografice şi cele full-text au fost adăugate 
pe paginile web ale bibliotecilor, aceste pagini au devenit un punct de plecare esenţial 
pentru orice proiect de cercetare. 

Reprezentativ pentru ţara noastră este proiectul Romanian Library Network 
in Science and Technology (ROLiNeST). Este primul portal în ştiinţă şi tehnică al 
câtorva biblioteci universitare importante din România şi a fost realizat în cadrul 
proiectului Sistem Naţional Unitar de Informare şi Documentare Ştiinţifică şi 
Tehnică — Unificarea Sistemelor de Biblioteci (NUSIDOC S&T) . Proiectul a fost 
finanţat de Autoritatea Naţională pentru Cercetare Ştiinţifică din cadrul Ministerului 
Educaţiei şi Cercetării în perioada 2004-2006. 


8.8.2.2 Cataloage online ale bibliotecilor 


OPAC (Online public access catalog) este o bază de date bibliografică 
gestionată de un software care asigură îndeplinirea tuturor funcțiilor pe care le 
realizează sistemul tradițional de catalogare al bibliotecii. Acesta este rezultatul 
muncii colective din bibliotecă (achiziţie, catalogare, indexare, clasificare, stocare), 
oferind utilizatorului informaţiile dorite. OPAC permite accesul online al publicului 
la baza de date a catalogului, în scopul verificării anumitor aspecte legate de un 
document: dacă în fondul bibliotecii există o anumită lucrare şi în aceste condiţii să 

obţină toate informaţiile privitoare la aceasta (repartiție, date de publicare, dacă este 
sau nu disponibilă pentru împrumut, dacă softul de bibliotecă include şi modulul de 
circulaţie). În cataloagele online se poate efectua căutare simplă şi căutare avansată 
cu operatorii booleni, Wilcard, trunchiere (cuvinte asemănătoare ca formă, cu 1-2 
litere diferite) sau Nesting (combinarea operatorilor AND, OR). 

Catalogul online al Bibliotecii Naţionale a României conţine informaţii 
bibliografice privind toate documentele tipărite intrate în colecţiile sale din 1993 până 
în prezent: publicaţii româneşti şi străine, cărţi şi periodice, documente multimedia 
şi articole din periodice de cultură. Se poate face căutare după câmpurile: cuvinte din 
titlu, titlu complet, autor, subiect, locul publicării, editura, an, ISSN, ISBN, barcod, 
clasificare zecimală sau căutare avansată. 


8.8.2.3 Baze de date documentare 


Informaţia ştiinţifică nu este gratuită. Este accesibilă în produse informaţionale 
la care accesul este oferit contra cost pe bază de abonament. 

Bazele de date reprezintă o colecţie organizată de reviste, cărţi, teze de masterat 
multiple de acces, de filtrare a informaţiei şi de căutare avansată prin strategii 
complexe. Sunt organizate pe subiecte, domenii sau sunt specializate. Informaţiile 
din bazele de date nu sunt accesibile pe internet. 

Există mai multe baze de date. Unele sunt bibliometrice, adică oferă informaţii 
privind referinţele bibliografice, dar şi numărul de citări obţinute la nivel de articol 
în aceeaşi bază de date. Cele trei baze de date bibliometrice sunt: Web of Science, 
http://clarivate.com/?product>web-of-science, Scopus, https://www.scopus.com/ şi 
Google Academic, https://scholar.google.ro/. Accesul la primele două este contra 
cost, pentru a treia fiind gratuit. 

Alte baze de date documentare disponibile online şi foarte utilizate în mediul 
academic sunt: EBSCO _ https:/Awww.ebscohost.com/%, PROQUEST http://Awvww. 
proquest.com/7%, Science Direct http://www.sciencedirect.com/, Emerald http:// 
www.emeraldinsight.com/%, Springer http://springerLink.com”, Oxford Journals 
http://pxfordjournals.org*, Legalis http:/hirww.legalis.ro!, e-Monitor http://monitorul 
oficial.ro/RO/article-e-monitor-297.html?. 


8.8.2.4 Alte surse de informare — motoare de căutare 


Motoarele de căutare sunt alte instrumente de căutare a informaţiei în mediul 
electronic. Clasificarea după tipul de informaţii indexate ne indică: 

- Motoare de căutare generaliste (search engines) — indexează „toate” resursele 

disponibile în web. 

- Motoare de căutare specializate — de exemplu, motoarele de căutare a 

informaţiilor de nivel academic (academic search engines) — indexează numai 

resursele care corespund anumitor nevoi de informaţii 

Principiul de funcţionare al unui un motor de căutare este: 

o Fiecare motor caută într-o bază de date de pagini web pe care le-a colectat 
şi cărora le-a făcut o copie; 

o Când efectuăm o căutare, practic, o facem într-o copie oarecum veche a 
paginii web reale; însă atunci când facem click pe rezultatele furnizate de 
motorul de căutare, regăsim versiunea curentă a paginii; 

o Bazele de date explorate de motoarele de căutare sunt construite de programe 
„robot” de calculator numite „spiders”, care parcurg web-ul, găsind pagini 
noi pe care să le colecteze; 

o Ulterior, paginile web sunt preluate de un alt software, care le indexează: 
identifică textul, link- urile şi orice alt tip de conţinut din pagină şi le 
stochează în baza de date a motorului de căutare, astfel încât baza de date 
să poată fi interogată prin cuvinte-cheie sau folosind modalităţi de căutare 
mai avansate. 

Google este unul dintre cele mai utilizate şi cunoscute motoare de căutare 
din lume, http://www.google.ro*. Yahoo este un alt motor de căutare des folosit, 
http://ro.yahoo.com*. Frecvent utilizat de către utilizatori este şi motorul de căutare 
AltaVista http://www.altavista.coms?. 

Bing este un motor de căutare care regăseşte şi sortează rezultatele căutării, 
are funcţia de căutare Web, de imagini, videoclipuri, ştiri, hărţi, un translator etc. 
http://www.bing.com**. 

Excite este unul dintre cele mai vechi motoare de căutare, fiind lansat în 1994. 
Oferă un portal internet, un motor de căutare, un server de e-mail propriu http:// 
www.excite.com ”. 


8.8.2.5 Acces deschis la informaţie. Reviste în acces deschis. Depozite digitale 


În ceea ce priveşte accesul deschis la informaţia ştiinţifică, există multă 
literatură de specialitate, multe iniţiative, conferinţe şi manifestări dedicate acestei 
mişcări, care a început acum 12 ani în 2001 la Budapesta, ca rezultat al unei 
conferinţe organizate de Open Society Institute %. Scopul întâlnirii a fost găsirea 
unor modalități de accelerare a progresului privind accesul liber la articolele 
ştiinţifice din toate domeniile academice. Rezultatul dezbaterilor s-a concluzionat 
prin elaborarea proiectului intitulat Budapest Open Access Initiative (BOAIL). Astfel, 
literatura de tip open access se solicită „să fie gratuită, făcută publică şi accesibilă 
pe internet, pentru ca cei interesaţi să poată citi textele integral, să le poată încărca, 
copia, distribui, imprima, să poată căuta în ele, [...] să se poată îndrepta spre ele şi 
fără bariere financiare, legale sau tehnice existente, în afara celor legate de accesul 
la internet” *. 

Acces deschis este varianta electronică a publicaţiei ştiinţifice tipărite care 
poate fi citită pe Internet, distribuită fără niciun scop comercial, fără nicio plată sau 
restricţie. 

Pe scurt, vorbim despre dubla calitate a membrilor comunităţii academice cea 
de producători şi cea de consumatori de informaţie. 

Practic se plăteşte dublu, se plăteşte publicarea şi apoi accesul la informaţiile 
publicate. De ce să nu publicăm direct în acces deschis, cu toate atributele comunicării 
academice (revizuirea articolelor, publicarea în reviste apreciate, cu factor de impact 
şi scor relativ de influenţă, iar apoi respectând dreptul de proprietate intelectuală să 
punem aceste rezultate în acces deschis pentru toţi cei care au contribuit la realizarea 
acestor cercetări, adică toţi cetăţenii interesaţi în cazul în care cercetarea este finanțată 
din bani publici). Dar cum să devenim vizibili? Cum să obţinem recunoaştere, 
colaborări, citări ale lucrărilor noastre? Ne adresăm numai unei elite care are acces 
la aceste baze de date? Putem publica în limba noastră în aceste baze de date? 

În octombrie 2003, aproximativ 300 de universități, centre de cercetare, 
societăţi ştiinţifice şi biblioteci, au semnat Berlin Declaration on Open Access to 
Knowledge in the Sciences and Humanities. Această declaraţie care concretizează 
principiul accesului deschis la cercetarea finanțată din fonduri publice a lansat 
noţiunea de open acces nu numai în Germania, ci în toată lumea: „Misiunea noastră 
de difuzare a cunoaşterii este doar pe jumătate completă dacă informaţia nu este 
prin forma clasică, dar totodată şi în mod crescător prin paradigma open access, prin 
internet, trebuie să fie susţinute” %. 

În 2003, la întâlnirea de la Haga, Comitetul de conducere al IFLA adoptă JFLA 
Statement on Open Access to Scholarly Literature and Research Documentation: 
accesul deschis este „accesul online, imediat şi permanent la întregul text al 
articolelor de cercetare pentru oricine, în toată reţeaua globală, existând două căi de 
realizare a acestuia: 

0 calea de aur (golden road) prin care autorii îşi publică articolele, rezultate 

ale cercetării, în reviste ştiinţifice în regim de acces deschis; 

0 calea verde (green road) sau cea a autoarhivării în arhive electronice 

deschise sau depozite instituţionale a articolelor publicate deja“. 

Explozia informaţională a schimbat total modul clasic de publicare, acces, 
diseminare şi utilizare a informaţiei ştiinţifice. Datorită internetului, care este un 
domeniu public de comunicare şi transmitere a informaţiei, publicaţiile ştiinţifice 
au migrat de la forma tradiţională spre forma digitală. Comunicarea ştiinţifică s-a 
dezvoltat mult în această direcţie. Toate programele conferinţelor, toate rezultatele 
contractelor de cercetare sunt disponibile pe internet. Cercetătorii s-au adaptat, 
folosesc aceste noi tehnologii în procesul de cercetare, comunicare şi transmitere de 
informaţii. 

O listă a jurnalelor electronice disponibile în regim open access este Directory 
0f Open Access Journals (DOAJ), având scopul de a mări vizibilitatea publicaţiilor 
electronice, http://mww.doaj.org/?. 

O altă resursă de informare este The Directory of Open Access Repositories 
(DOAR) ce reuneşte adresele Web ale multor depozite instituţionale, hrfp://mww. 

opendoar.org/. Găzduit de Universitatea din Nottingham (Marea Britanie), DOAR 
este susţinut de Open Society Institute (OSI), precum şi de Joint Information Systems 
Committee (JISC) şi The Consortium of Research Libraries (CURL), hf/p://Amww. 
opendoar.org/*. 

Alte resurse oferite de mişcarea acces deschis la informaţie: DOAB - Directory 
0f Open Access Books - repertoriul monografiilor în acces deschis, lansat în aprilie 
2012 şi ROAR- Registry of Open Access Repositories - repertoriul depozitelor în 
acces deschis. 

Printre avantajele depozitelor instituţionale se pot aminti: accesul uşor şi 
rapid la materialele ştiinţifice disponibile în aceste depozite, utilizarea gratuită şi 
posibilitatea citirii resurselor de către mai mulţi cititori în acelaşi timp. 


8.8.2.6 Evaluarea surselor de informare 


Analiza critică a surselor este esenţială în activitatea de informare-documentare. 
Această activitate reprezintă o evaluare calitativă a surselor informaţiilor şi o evaluare 
a relevanţei surselor pentru cerinţele de informare. 


A. Evaluarea critică a surselor 


Această evaluare este bazată pe elemente privind tipul, siguranţa şi 
autenticitatea informaţiei. Se au în vedere următoarele aspecte: 


o Ce tip de informaţie este? 

o Documentul reprezintă diseminarea unei cercetări sau este expresia unei 
opinii politice? 

o Acoperă sursa subiectele care ne interesează? 

O În ce mod putem găsi răspunsuri la întrebări? 

o Care este grupul-ţintă pentru care este scris textul? 

o Perioada de timp: data publicaţiei acoperă perioada pentru care sunteţi 
interesat? 

o Cine este autorul-sursă? 


Pentru revistele academice se recomandă o investigaţie adițională: 
m Pcer review - Evaluarea reciprocă 


o Peer review implică evaluarea şi aprobarea publicării unui articol de către 
colegi. Un articol evaluat în acest fel este asigurat calitativ, adică articolul 
este ştiinţific aprobat şi respectă cerinţele academice în domeniu. 

O În cazul căutării în bazele de date se poate limita cercetarea articolelor care 
sunt peer reviewed. 

m Factorul de impact 

o Factorul de impact al unei reviste reprezintă măsura frecvenţei cu care 
media articolelor sunt citate pe an. Cu cât revista este citată mai mult, cu 
atât factorul de impact este mai mare. 

o Prin urmare, factorul de impact este un instrument cantitativ care poate 
fi utilizat pentru clasificarea revistelor. Factorul este marca comercială a 
Institute for Scientific Information (SI) şi este publicat anual în Journal 
Citation Report. 


B. Evaluarea informaţiei din surse tradiționale 


Criteriile de evaluare a informaţiei regăsite în surse tradiţionale sunt: 

o autoritatea: urmăreşte ca persoana/colectivul care răspunde de furnizarea 
informaţiei într-un anumit domeniu să deţină cunoştinţele corespunzătoare; 

o acoperirea: stabileşte cât de profundă este tratarea temei (dacă se constată 
că autorul tratează doar un aspect al temei, se impune extinderea cercetării 
prin consultarea lucrării unui alt autor pe aceeaşi temă); 

o actualitatea - urmăreşte în principal ca informaţia să fie recentă (tip de 
informaţie furnizată cu precădere de reviste, cunoscut fiind faptul că 
editarea uneia are loc în câteva luni, spre deosebire de publicarea unei cărţi 
care uneori poate dura ani - timp în care informaţia devine perimată); 

o obiectivitatea - urmăreşte ca publicaţiile (monografii/publicaţii seriale etc.) 
să prezinte informaţia ca atare, fără nicio urmă de părtinire; 

o acurateţea - reprezintă capacitatea de discernământ a utilizatorului (trebuie 
să deţină abilitatea de face deosebirea între un fapt concret şi opinia proprie 
a autorului); 

o scopul - stabileşte clar intenţia cu care a fost făcută publică informaţia, 
(contribuţia la sporirea cunoştinţelor în domeniul respectiv). 


C. Evaluarea informaţiei regăsite prin resurse web 


Spaţiul web poate fi considerat cel mai accesibil mediu de diseminare şi 
schimb de informaţii. De la apariţia tiparului cu litere mobile a lui Guttenberg, se 
produce acum în societatea informaţională cea mai mare mutație în productivitatea şi 
diseminarea informaţiei. Apar şi cele mai mari oportunităţi în multiplicare, diseminare 
şi accesibilitate. Este cel mai simplu şi cu costuri minime să ne informăm pe internet. 
Informaţia ştiinţifică trebuie evaluată. Oricine poate să publice pe web, deci sunt 
esenţiale abilitățile de evaluare critică pentru determinarea valorii informaţiilor 
înainte de utilizarea acestora în cadrul cercetării pe care o întreprindem. 

Criteriile de evaluare a paginilor web sunt: 

o autoritatea - urmăreşte ca persoana/instituţia/agenţia care este responsabilă 

de furnizarea informaţiei într-un anumit domeniu să deţină cunoştinţele 

corespunzătoare: site sprijinit de o instituţie de educaţie (edu.), 
guvernamentală (guwv.), furnizor comercial (com.), organizaţie (org.). De 
exemplu: http://siris-libraries.si.edu ; 

o acoperirea - stabileşte cât de adâncă/complexă este tratarea temei; 

o actualitatea - urmăreşte ca link-urile accesate să fie active, data la care 
informaţia a fost scrisă/plasată pe web să fie bine definită/revizuită; 

o obiectivitatea - urmăreşte ca site-urile să prezinte informaţia ca atare, fără 
nicio urmă de părtinire; 

O acuratețea - este dată de capacitatea de discernământ a utilizatorului 
(abilitatea de face deosebirea între un fapt concret şi opinia autorului 
asupra acestuia); 

o scopul - stabileşte clar intenţia cu care a fost făcută publică informaţia 
(contribuţia la sporirea cunoştinţelor în domeniul respectiv). 


8.8.2.7 Utilizarea informaţiei în procesul de cercetare 


Citările şi referinţele bibliografice sunt elemente obligatorii pentru orice 
lucrare ştiinţifică. Citarea reprezintă cea mai eficientă modalitate de stabilire a unei 
relaţii între ideile ştiinţifice actuale şi cele precedente; prin citare se apreciază şi se 
recunoaşte public relevanţa muncii autorului asupra unei teme. Prin citare se respectă 
obligaţiile drepturilor de autor, evitând plagiatul care este considerat o încălcare a 
eticii profesionale a autorului. 

Orice demers ştiinţific presupune documentarea autorului în literatura de 
specialitate. Folosirea referinţelor bibliografice în lucrările ştiinţifice este parte a 
codului de conduită academică. 

Referinţa bibliografică reprezintă un set de informaţii bibliografice despre 
citatul menţionat în textul documentului, necesar pentru identificarea şi regăsirea 
lucrării şi verificarea exactităţii citării. Lista referinţelor bibliografice se află, de 
obicei, la sfârşitul lucrării. 

Folosirea referinţelor bibliografice este utilă pentru realizarea următoarelor 
cerinţe: 

o a dovedi aderarea la standardele de scriere academică; 

o respectarea muncii altor cercetători (evitarea plagiatului); 

o furnizarea de dovezi privind considerarea şi analizarea literaturii relevante; 

o validarea şi confirmarea surselor folosite în lucrare; 


Citarea surselor bibliografice se realizează în următoarele situaţii: 

o citarea prin ghilimele cuvânt cu cuvânt (citare directă). Nu contează dacă 
este o frază, propoziţie sau paragraf, este nevoie de a oferi o referinţă a sursei; 
o citare prin parafrazare sau rezumare a ideilor sau datelor obţinute din alte 
surse. 

De asemenea, se citează: 

o folosirea statisticilor în lucrare obţinute din alte surse; 

o folosirea tabelelor, figurilor, diagramelor sau imaginilor create de altcineva; 

o folosirea faptelor controversate, opinii sau date din alte surse. 

Pentru informaţiile de natură generală, faptele cunoscute nu trebuie trecute 
sursele de referinţe (de exemplu, anii celui de al II-lea război mondial). 

Regulile de realizare a descrierii bibliografice se aplică şi în următoarele 
cazuri: 

o citarea unei descrieri bibliografice; 

o completarea corectă a unui buletin de cerere la bibliotecă; 

o alcătuirea unei liste de literatură la tema solicitată; 

o indicarea corectă a surselor utilizate la alcătuirea unui referat, raport, 

comunicare, teză de licenţă, teză de an. 

Referințele bibliografice au devenit un instrument foarte important în studierea 
ştiinţei propriu-zise şi sunt folosite pentru a investiga fluxurile de informaţie. 
Numărul de citări este un indicator al calităţii publicaţiilor şi al nivelului ştiinţific al 
productivităţii muncii cercetătorilor. Analiza citărilor reprezintă una dintre metodele 
de cercetare scientometrică/bibliometrică. Impactul unei reviste este măsurat prin 
numărul de citări ale articolelor apărute în ea. Cu cât interesul pentru o anumită 
problemă este mai mare, cu atât numărul celor care o citează ca sursă de informare 
creşte. 


A. Principii de descriere a surselor informaționale 


Înainte de a cita sursele într-o lucrare ştiinţifică, cercetătorul trebuie să 

cunoască o serie de principii descriptive legate de acţiunea de citare: 

o elementele bibliografice sunt extrase de pe pagina de titlu sau echivalentă 
acesteia (versoul paginii de titlu, căsuţa tipografică, eticheta unei înregistrări 
audio etc.); 

o elementele bibliografice sunt înregistrate în limba originală, aşa cum apar 
în sursă; 

o pentru caractere nelatine (chirilice, arabe, japoneze sau chineze) se impune 
transliterarea conform standardelor internaţionale; 

o elementele bibliografice sunt separate între ele printr-un sistem coerent de 
punctuație: punct, virgulă, două puncte; 

o autorul unei lucrări citate trebuie scris în ordinea următoare: nume, prenume; 

o pentru 2-3 autori ai unei lucrări, numele acestora este separat prin punct şi 
virgulă şi spaţiu; 

o pentru mai mult de 3 autori, se foloseşte abrevierea [et al.], după primul 
autor; 

o dacă autorul unei surse de informare este anonim atunci titlul sursei este 
elementul de intrare pentru referinţa bibliografică; 

o elementul de intrare al unei referinţe bibliografice (autorul sau titlul sursei 
de informare) trebuie marcat distinct de celelalte elemente bibliografice 
(utilizând caracterele îngroşate, cursive sau subliniate); 

o subtitlul unei surse de informare va fi menţionat după titlu folosind două 
puncte şi spaţiu; 

o informaţiile suplimentare sau erorile de scriere pot fi marcate între paranteze 
pătrate după elementul bibliografic modificat; 

o forma transliterată a titlului unei surse de informare poate fi folosită în loc 
de forma originală sau între paranteze pătrate după acesta; 

o pentru datele de publicare necunoscute există expresii standard: [s.1.], pentru 
loc publicare necunoscut, [s.n.], pentru nume editor necunoscut sau [s.a.], 
pentru data de publicare necunoscută; 

o pentru sursele de informare ce urmează a fi publicate se poate utiliza expresia 
„în curs de publicare”, iar pentru cele care nu s-au publicat, expresia 
“manuscris nepublicat”; 

o pentru sursele de informare electronice ale căror date bibliografice sunt 
incomplete ar trebui analizate surse alternative de informare; 

o ordinea referințelor bibliografice poate fi alfabetică (pentru bibliografii), 
după elementul de intrare sau numerică (pentru lista de referinţe), în 
ordinea succedării citărilor în text. 


B. Metode de citare 


Standardul SR ISO 690:2010 indică două metode de citare a surselor de 
informare: metoda de citare numerică (sau stilul Vancouver) şi metoda de citare a 
primului element şi a datei de publicare (sau stilul Harvard). 

Citarea surselor de informare într-o lucrare ştiinţifică trebuie să fie realizată 
într-un format standard. Acest format standard este dat de stilul de citare ales pentru 
redactarea lucrării ştiinţifice. De regulă, stilul de citare este impus de editor, cum ar 
fi cazul publicării în cadrul volumului unei manifestări ştiinţifice. De regulă, stilul de 
citare pentru care se optează depinde de tematica cercetării (domeniul). 

Standardele sau cerinţele uniformizate internaţionale privind aplicarea şi 
descrierea referințelor bibliografice nu exclud varietatea de formate şi stiluri de 
citare în practica editorială. 

ISO 690 emite reguli generale pentru prezentarea bibliografiilor în toate 
domeniile ştiinţei. 

Există o multitudine de manuale şi ghiduri cu instrucţiuni, modele şi exemple 
de citare în text şi alcătuire a listei referinţelor bibliografice. În linii mari, există trei 
stiluri de citare. 

a. Stilul „autor-dată ” (Sistemul Harvard) 

În text, numele autorului şi anul publicării (numărul de pagini, dacă este 
necesar) sunt prezentate între paranteze rotunde. Referințele bibliografice 
complete apar în ordine alfabetică într-o listă la sfârşitul lucrării. 

„Stilul Harvard” desemnează stilurile care definesc citatele din text prin 
metoda „autor-dată” şi se bazează pe Recommendations for citing and 
referencing published material, elaborate de British Standards Institution 
(BSI). Acest format este utilizat de către ISO 690:2010, Asociaţia 
Americană de Chimie (ACS), Asociaţia Americană de Psihologie (APA), 
Universitatea din Chicago (stiluri Chicago şi Turabian), Consiliul 
Editorilor în Ştiinţe (CSE). Universitățile folosesc principiile generale 
ale sistemului pentru elaborarea propriilor ghiduri. Avantajul acestui 
sistem îl reprezintă identificarea lucrării unui autor prin metodă directă. 
Spre deosebire de sistemul Vancouver, sistemul „autor-dată” nu provoacă 
dificultăţi la renumerotarea referinţelor, în cazul în care ordinea citării 
în text este modificată. Dezavantajul principal este nevoia de spaţiu mai 
extins în corpul textului şi în distragerea atenţiei în cazul citărilor multiple 
efectuate într-un singur loc. 

b. Stilul „autor-titlu” / „autor-pagină” 
Ela fost prevăzut pentru ştiinţele umaniste şi arte, unde titlurile şi paginile 
lucrării sunt mai importante în citare decât data publicării. Această 
informaţie permite cercetătorilor ştiinţifici a urmări cu uşurinţă fraze 
exacte în procesul analizei textului. Un titlu scurt este necesar numai 
atunci când există mai multe lucrări semnate de acelaşi autor. Acest 
format este preferat de către Asociaţia Limbilor Moderne din America 
(MLA). 

c. Stilul numeric secvențial sau „autor-număr ” (Sistemul Vancouver) 
Citările sunt numerotate consecutiv (prin cifre arabe între paranteze sau 
sub formă de exponenţi) în ordinea apariţiei în text. În referinţa citată de 
mai multe ori se păstrează numărul atribuit prima dată. Numărul de pagini 
se indică dacă este necesar. Referințele bibliografice complete, numerotate 
în ordinea apariţiei în text, sunt prezentate într-o listă la sfârşitul lucrării. 
Avantajul sistemului Vancouver este includerea numerelor care nu întrerup 
fluxul de text. Dezavantajul principal al sistemului constă în faptul că în 
procesul de scriere a lucrării trimiterea adăugată mai târziu va necesita 
renumerotarea citărilor în text şi în lista referinţelor, în acest caz riscul 
erorii fiind sporit. 

d. Stilul referinţelor în note 
Notele de subsol sau notele finale conţin descrierea bibliografică a sursei, 
fiind în text numerotate consecutiv (prin cifre arabe între paranteze sau sub 
formă de exponenţi). Referințele bibliografice complete sunt aranjate în 
ordine alfabetică într-o listă la sfârşitul lucrării. 
Notele bibliografice sunt preferate în domeniul cercetărilor istorice şi 
prezintă o alternativă a citării în text. Dezavantajul constă în faptul că 
notele de subsol sunt adesea costisitoare pentru reproducerea editorială. 
Notele lungi pot distrage atenţia cititorului. 

În cazul în care nu este impus un standard de citare se foloseşte obligatoriu 
standardul românesc ISO 690. 

Indiferent de stilul de citare, în principiu, referinţa bibliografică include 
aceleaşi elemente bibliografice, arhitectura însă poate diferi. 

Referințele bibliografice pot fi organizate în două moduri: 

o lista de referinţe — reprezintă lista surselor de informare citate într-o lucrare 

ştiinţifică, organizate numeric, în ordinea succesiunii lor în text; 

o bibliografia — reprezintă lista extinsă a surselor de informare, consultate, 
nu neapărat şi citate, organizate alfabetic, după numele autorului sau după 
titlul sursei. 

Pentru a nu repeta unele elemente ale descrierii bibliografice, în citare se 
utilizează următorii termeni de origine latină, abrevieri standardizate (prevăzute în 
STAS 6443/1988) (STAS 6443-1988) 

o Apud = „citat după”. Indică un citat preluat nu din sursa originală, ci dintr-o 

altă lucrare care o citează. La începutul citării se va menţiona termenul 
„Apud”, cu indicarea sursei de împrumut; 

o Ibid (Ibidem) = „în aceeaşi lucrare” sau „tot acolo”. În succesiunea imediată 
a citărilor, textul citării repetate se omite, fiind înlocuit prin termenul latin 
Ibidem, prescurtat Ibid. sau Ib., scris cu caractere italice (cursive). Aceasta 
permite a se evita repetarea uneia şi aceleiaşi surse. 

O În citarea repetată a unei alte pagini din aceeaşi sursă, la cuvântul „Ibidem” 
se adaugă numărul paginii; în citarea repetată a volumului, la „Ibidem” se 
adaugă numărul volumului; 

o Id. (Idem) = „acelaşi” (despre autor). În succesiunea imediată a citărilor la 
diferite lucrări ale unuia şi aceluiaşi autor se utilizează termenul Idem sau 
Id. scris cu litere cursive. Când este citat acelaşi studiu al unui autor de mai 
multe ori pe parcursul lucrării, însă nu succesiv, ci la distanţă, prima dată 
trimiterea se face în întregime, după care apare termenul latin; 

o Opus citatum, prescurtat op. cit., subliniat cursiv. Ca referentul lui „op. cit.” 
să fie regăsit, se vor revedea notele precedente sau secțiunea generală a 
referințelor, căutându-se prima citare a autorului. La citarea repetată a altei 
pagini, la „op. cit.” se adaugă numărul paginii; la citarea repetată a altui 
volum (parte, ediţie), la „op. cit.” se adaugă numărul volumului. 

o Contra = „contra”. Se face trimitere la lucrări în care apar idei, teze contrare 
celor susţinute de autor în lucrarea sa. 


8.8.3 ETICA UTILIZĂRII INFORMAȚIEI 


Respectarea standardelor de onestitate academică reprezintă una dintre cele mai 
importante norme de conduită academică internaţională. In mod normal şi necesar se 
consultă literatura de specialitate din care se folosesc ideile altora şi se construiesc noi 

idei. Ce este foarte important este de a oferi o „recompensă academică” proprietarilor 
acestor 1dei prin menţionarea surselor de inspiraţie. Recompensa lor academică se va 
măsura în numărul de citări ale lucrării iar autorul evită plagiatul“. 


A. Plagiatul şi cum poate fi evitat 


Conform Dicţionarului Explicativ al Limbii Române: 

o a plagia = a-şi însuşi, a copia operele etc. cuiva, prezentându-le drept creaţii 

personale; a comite un furt literar, artistic sau ştiinţific; 

o plagiat = opera literară, artistică sau ştiinţifică a altcuiva, însuşită (integral 

sau parţial) şi prezentată drept creaţie personală”. 

Cuvântul „plagiat” vine din latinescul „plagium”, care se traduce prin „a vinde 
altora sclavi furaţi sau care nu aparţin vânzătorului”. 

Plagiatul a apărut din cele mai vechi timpuri. Termenul plagiat a apărut la 
epigramistul grec Martialius. Acesta, în conflictul cu alt autor, Fidentius, care a publicat 
poeziile lui Martialius sub numele lui, l-a acuzat de plagiat, furtul de copii. Martialius a 
considerat poeziile sale “copiii minţii” şi a simţit că sunt furaţi de către Fidentius. Mulţi 
autori au fost acuzaţi, pe drept sau nu, de plagiat de-a lungul timpului, dar numai după 
ce conceptul dreptului de autor a apărut pentru prima dată într-o enciclopedie în 1800 
a fost clarificat că nu este etic a se utiliza munca altuia fără o citare corectă. 

Plagiatul este prezentarea muncii unui autor de o asemenea manieră încât să 
ofere cititorului impresia că aparţine acestuia. Exemple de plagiat: 

o preluarea unei sintagme dintr-o carte fără plasarea acesteia în ghilimele; 

o copierea informaţiilor din orice surse inclusiv internetul sau de la colegi; 

o neutilizarea în mod adecvat a notelor de final sau a altor metode de citare. 

Parafrazarea este o metodă de evitare a plagiatului. Prin parafrazare se evită 
copierea cuvânt cu cuvânt a unui paragraf. Reformularea ideii în propriile cuvinte ajută 
la înţelegerea conceptuală şi se evită în acelaşi timp plagiatul. Se parcurg următorii paşi: 

o se reciteşte pasajul original pentru a se înţelege pe deplin mesajul acestuia; 

o se reformulează pasajul cu propriile cuvinte; 

o se evită limbajul împrumutat; 

o se exprimă cu acuratețe toate informaţiile esenţiale, dar într-o nouă formă; 

o se menţionează sursa. 


B. Detectarea plagiatului 


Atât documentele pe hârtie cât şi cele digitale sunt vulnerabile a fi copiate. 
Majoritatea prototipurilor de detecție a copiatului folosesc o metodă exhaustivă 
bazată pe comparaţia textului supus verificării cu alte documente originale pentru 
a identifica activităţile de plagiat. Există software-uri comerciale sau disponibile 
gratuit pe internet care scanează documentul supus verificării şi îl compară cu 
documentele disponibile pe internet“. 

Practic, software-ul detectează toate documentele care conţin aceleaşi 
propoziţii sau fraze, în aceeaşi ordine a cuvintelor. În cazul în care citarea este 
făcută corect şi propoziţia este scrisă cu ghilimele şi se indică sursa, detectorul nu 
semnalează plagiatul. Fiecare software indică pe pagina de prezentare ce motoare de 
căutare sunt verificate. Majoritatea fac verificarea pe Google şi Yahoo. 

De asemenea, prin parafrazare, ordinea cuvintelor nu mai este aceeaşi, se 
indică sursa şi plagiatul este evitat. Se pot clasifica diferite tipuri de plagiat: 

o copyă&paste — copiere&lipire 

o copy, shakedpaste — copiere, amestecare, lipire 

o patchwriting (rewording) — reaşezarea cuvintelor 

o structural plagiarism — plagiat structural 

o translations — traduceri. 


C. Evaluarea plagiatului 


O evaluare generală a cât de multe documente identice s-au găsit scanând 

documentul poate fi considerat procentajul arătat la final. Astfel: 

o < 6% — foarte puţin probabil să conţină material plagiat. În acest caz se ţine 
cont de mărimea documentului. Dacă documentul este de peste 15 000 
cuvinte, se poate lua în considerare că 6% reprezintă plagiat. 

o 6-12% — risc scăzut de a conţine material plagiat. Majoritatea fragmentelor 
detectate identic cu alte surse pot fi propoziţii uzuale în domeniu. Se 
recomandă o revizuire a surselor şi citarea lor. 

o 13-20% — risc mediu de a conţine material plagiat. Pot exista potriviri cu 
diferite site-uri web. Trebuie verificat dacă acolo scriitorul a citat corect. 
Se poate ca prin scanare să nu fie detectate notele de subsol. Se verifică din 
nou foarte atent. 

o > 21% — risc crescut de a conţine material plagiat. Documentul trebuie 
revizuit. 


8.8.4 PROPRIETATEA INTELECTUALĂ. DREPTUL DE AUTOR. 
LEGISLAȚIE 


În România, Legea nr. 8/1996 privind dreptul de autor şi drepturile conexe”, 
completată şi modificată prin Legea nr. 285/2004 şi OUG nr. 123/2005 şi actualizată 
până la data de 28/12/2005 aplică, în linii mari, principiile europene privind excepţiile 
şi limitările. In această lege sunt permise utilizarea de scurte extrase dintr-o operă (fără a 
se specifica dimensiunile lor), cu respectarea principiilor citării, în cadrul bibliotecilor, 
muzeelor, arhivelor etc., dar şi reproducerea integrală a unei opere, exclusiv în cazul 
deteriorării grave, a distrugerii sau a pierderii exemplarului unic dintr-o colecţie. 
De asemenea, se face precizarea că opera de creaţie intelectuală este recunoscută şi 

protejată, independent de aducerea la cunoştinţa publică, prin simplul fapt al realizării 
ei, chiar neterminată. Reproducerea unei opere mai este permisă, fără consimţământul 
autorului, pentru uz personal sau pentru cercul normal al unei familii, cu condiţia ca 
acest lucru să nu contravină intereselor titularilor drepturilor de autor. 

În această lege, se dau o serie de explicaţii, care ne permit să înţelegem şi să 
respectăm proprietatea intelectuală şi dreptul de autor. Astfel despre autor se fac 
următoarele precizări : persoana fizică sau persoanele fizice care au creat opera; 
persoana sub numele căreia opera a fost adusă pentru prima dată la cunoştinţă 
publică; când opera a fost adusă la cunoştinţă publică sub forma anonimă sau sub 
un pseudonim care nu permite identificarea autorului, dreptul de autor se exercită 
de către persoana fizică sau juridică ce o face publică numai cu consimțământul 
autorului, atât timp cât acesta nu-şi dezvăluie identitatea. Opera poate fi comună 
dacă este creată de mai mulţi coautori, în colaborare; dreptul de autor asupra operei 
comune aparţine coautorilor acesteia, între care unul poate fi autorul principal. 

Durata protecţiei operelor prin dreptul de autor este identică cu cea prevăzută 
în directivele Uniunii Europene, adică 70 de ani după moartea autorului”. Plagiatul 
preocupă din ce în ce mai mult comunitatea ştiinţifică, în primul rând datorită 
înmulţirii cazurilor de fraudă la toate nivelurile, care a devenit endemică, de la elevii 
de şcoală până la cercetători. 


8.9 CERCETARE BIBLIOMETRICĂ PRIVIND CULTURA 
INFORMAȚIEI ÎN BAZA DE DATE WEB OF SCIENCE 


Cultură informaţiei a devenit astăzi o temă majoră de cercetare şi studiu. 
Acesta este unul din motivele pentru care se scrie foarte mult pe acest subiect. 
Utilizând cercetarea avansată pentru întrebarea de cercetare information literacy, 
obţinem 3075 de rezultate (accesarea s-a făcut în 24 martie 2017). 

Analizând aceste rezultate, cunoaştem cele mai importante reviste unde sunt 
publicate articole despre cultura informaţiei (Tabelul 1). 


Tabelul 1. Topul celor mai importante 10 reviste care conţin articole referitoare la cultura 


informaţiei 
Numele revistei % of 3075 
1. JOURNAL OF ACADEMIC LIBRARIANSHIP 211 


2. COMMUNICATIONS IN COMPUTER AND INFORMATION 


SCIENCE 16) 


3. CHANDOS INFORMATION PROFESSIONAL SERIES 103 
4. PORTAL LIBRARIES AND THE ACADEMY 102 

5. COLLEGE RESEARCH LIBRARIES 101 
6. WORLDWIDE COMMONALITIES AND CHALLENGES IN 84 
INFORMATION LITERACY RESEARCH AND PRACTICE 

7. INFORMATION LITERACY LIFELONG LEARNING AND 10 
DIGITAL CITIZENSHIP IN THE 21ST CENTURY 

8. INFORMATION RESEARCH AN INTERNATIONAL 67 
ELECTRONIC JOURNAL 

9. REFERENCE USER SERVICES QUARTERLY 64 
10. JOURNAL OF LIBRARIANSHIP AND INFORMATION SCIENCE 62 


După cum se poate observa, revista care a publicat cele mai multe articole 
despre cultura informaţiei este Journal of Academic Librarianship, 211 articole. Se 
află aici noi metode, cercetări, tehnici de abordare a domeniului. Faptul că 167 articole 
sunt publicate în revista Communication in Computer Science and Information 
Science indică conectivitatea domeniului cu cel al ştiinţei calculatoarelor şi al ştiinţei 
informării. Interesul revistelor care publică articole despre cultura informaţiei 
dovedeşte că acesta este un subiect ştiinţific important, cu precădere dezbătut în 
mediul academic de profesioniştii din domeniu şi din domeniile interdisciplinare 
legate de căutarea, cercetarea şi comunicarea informaţiei ştiinţifice. Prezentăm 
mai Jos şi lista celor mai importanţi autori care au scris despre cultura informaţiei 
(Tabelul 2) 


Tabelul 2. Topul celor mai importanţi 10 autori ale căror articole se referă la cultura 


informaţiei 
Autori de top % of 3075 
1. PINTO, M 34 
2. LLOYD, A 33 
3. JULIEN,H 28 
4. BRUCE, C 20 
5. IRVING, C 18 
6. CRAWFORD, J 17 
7. MAJID, S 17 
8. FOURIE, | 16 
9. FOO, S 15 
10. FOSMIRE, M 13 

Maria Pinto este profesor la Universitatea Granada, Portugalia, departamentul 
de managementul informaţiei, AnneMarrie Llyod este profesor la Şcoala Suedeză 
de Biblioteconomie şi Ştiinţa Informării, Universitatea Boras, Suedia, Heidi Julien 
este profesor la specializarea Biblioteconomie şi Ştiinţa Informării la Universitatea 
Alberta, Edmonton, Alberta, Canada. 

Christine Bruce, autor foarte cunoscut şi citat, este profesor la Universitatea 
New England, Armidale din Australia. A generat modelul “6 fațete ale culturii 
informaţiei”. 

Cristine Irving şi John Crawford sunt bibliotecari cercetători la Universitatea 
din Glasgow, Marea Britanie. 

Shahin Majid este profesor la Universitatea Tehnologică din Nanyang, 
Singapore. Ina Fouri este profesor la Universitatea din Pretoria, Africa de Sud. 

Shoubert Foo este profesor la Universitatea Tehnologică din Nanyang, 
Singapore iar Michael Fosmire la Universitatea Purdue din Statele Unite ale Americii. 

Specialiştii de top în cultura informaţiei sunt americani, englezi, canadieni, 
australieni, singaporezi, suedezi, ceea ce conduce la concluzia că există o răspândire 
masivă a acestui concept pe toate continentele. 

Domeniul este de o importanţă strategică în dezvoltarea profesională. Acest 
lucru este reflectat şi de conferințele dedicate acestei tematici (Zabelul 3). 


Tabelul 3.Topul celor mai importante 10 conferinţe internaţionale având ca tematică cultura 


informaţiei 

Conferinţe dedicate culturii informaţiei % of 3075 
1ST EUROPEAN CONFERENCE ON INFORMATION 84 
LITERACY- ECIL 
2ND EUROPEAN CONFERENCE ON INFORMATION 10 
LITER ACY-ECIL 
ASEE ANNUAL CONFERENCE 18 
IFLA CONFERENCE ON THE ROAD TO INFORMATION 
LITERACY LIBRARIANS AS FACILITATORS OF 18 
LEARNING 
8TH INTERNATIONAL CONFERENCE ON 
CONCEPTIONS OF LIBRARY AND INFORMATION 12 
SCIENCE 
ASEE ANNUAL CONFERENCE AND EXPOSITION | BI 
CONFERENCE ON INFORMATION LITERACY THE | 11 


AUSTRALIAN AGENDA 

CONFERENCE ON POWERFUL LEARNING 
POWERFUL PARTNERSHIPS EDUCATING THE 
UNIVERSITY COMMUNITY IN A DYNAMIC 
INFORMATION ENVIRONMENT 


INFORMATION INTER ACTIONS AND IMPACT 13 
CONFERENCE 


ISIC THE INFORMATION BEHAVIOUR CONFERENCE 8 


European Conference in Information Literacy - ECIL a debutat în 2012 în 
Istanbul, Turcia. Organizatorii acestei conferinţe sunt patru profesoare specialiste în 
managementul informaţiei: Serap Kourpanoglu — Universitatea Hatecepe, Ankara, 
Turcia, Joumana Boustany — Universitatea Paris-Descartes, Franţa şi Sonja Spiranec 
- Universitatea din Zagreb, Croaţia şi Syrkie Vilnus, Universitatea din Tallin, Estonia. 

Fiecare dintre aceste personalităţi a organizat câte o conferinţă de cultura 
informaţiei, dar pe subiecte diferite. 

Există şi organizaţii care au contribuit la finanţarea proiectelor care au ca 
obiect cultura informaţiei (Zabelul 4). 


Tabelul 4.Topul celor mai importante 10 organizaţii internaţionale care au finanţat proiecte 
având ca tematică cultura informaţiei 


Organizaţii care au finanţat proiecte de cultura informaţiei % of 3075 
1. EUROPEAN SOCIAL FUND 5 
2. EUROPEAN REGIONAL DEVELOPMENT FUND BI 
3. FINNISH CULTURAL FOUNDATION 4 
4. MINISTRY OF EDUCATION AND CULTURE a) 


5. SPANISH MINISTRY OF SCIENCE AND 


INNOVATION 4 
6. ACADEMY OF FINLAND 3 
7. FINNISH FUNDING AGENCY FOR TECHNOLOGY i 
AND INNOVATION 

8. SOCIAL SCIENCES AND HUMANITIES RESEARCH A 
COUNCIL OF CANADA SSHRC 

9. UNIVERSITY OF WISCONSIN EAU CLAIRE 2 
10.WORLDWIDE UNIVERSITIES NETWORK WUN 2 

Noi tematici în cultura informaţiei se dezvoltă pentru crearea deprinderilor 
şi aptitudinilor de a folosi informaţia în activitatea de antreprenoriat sau la locul de 
muncă. 

Noi roluri ale bibliotecilor de cercetare 


9.1.1 INTRODUCERE 


Mutaţiile care au loc în lumea informaţiei documentare în zilele noastre, 
impun noi concepte, care au ca țintă o tot mai complexă integrare a bibliotecilor în 
viața comunităţii pe care o slujesc şi pentru care au fost create. Bibliotecile îşi extind 
activităţile, adesea foarte departe de menirea lor inițială — depozitare de publicaţii la 
dispoziția cititorilor. Marile biblioteci nu se mai limitează astăzi la a îndruma lectura 
şi a oferi publicaţii utilizatorului. Ele își asumă noi roluri orientate îndeosebi spre 
susținerea zonelor de cercetare. Există în lume o competiţie acerbă pentru cercetare, 
astfel încât pentru producerea de noi date este antrenată o parte mai largă a societăţii, 
dincolo de sfera cercetătorilor calificați. 

Tot mai multă lume vorbeşte astăzi despre aşa-numita ştiinţă participativă, 
echivalența românească a sintagmei citizen science, utilizată în lumea anglofonă. 
Legată de aceasta într-un anumit fel se vorbeşte şi de managementul datelor de 
cercetare, care traduce sintagma research data management,, cunoscută sub sigla 
RDM . Cu alte cuvinte, participăm cu toţii la elaborarea de date ştiinţifice, apoi 
învăţăm cum să le utilizăm cât mai eficient spre binele umanităţii. Dacă până de 
curând doar un grup restrâns dintre cetăţenii unei țări făceau muncă de cercetare, 
astăzi, prin diferite strategii, se încearcă să fie atrase spre cercetare categorii cât mai 
largi de oameni, așa-numiții lay citizens, adică simpli cetățeni, nespecialiștii. 

Aşa cum vom vedea, bibliotecilor (şi nu doar celor de cercetare, ci şi celor 
universitare) le revin în mod firesc roluri importante de asumat în ceea ce priveşte 
integrarea acestei tendinţe moderne în evoluţia actuală a cercetării. 

Managementul datelor de cercetare a devenit astăzi o cerinţă imperativă 
a majorităţii finanţatorilor din sfera cercetării. Aceasta presupune gestionarea 
ştiinţifică şi eficientă a tuturor datelor de cercetare generate în urma activităților 
de cercetare. Dacă până acum, comunitatea ştiinţifică s-a concentrat pe dezvoltarea 
comunicării ştiinţifice (desfăşurată cel mai adesea prin intermediul revistelor, 
cărţilor şi conferinţelor ştiinţifice), în ultimii ani a devenit mai mult decât evident 
faptul că o corectă gestionare a datelor de cercetare deschide (mai uşor) noi 
orizonturi de progres. În acest complex dinamic de factori legaţi, pe de o parte, de o 
ştiinţă participativă prin antrenarea comunităţii la elaborarea datelor ştiinţifice, iar, 
pe de altă parte, de noi tehnici care să permită un management eficient al datelor 
de cercetare, bibliotecilor de cercetare (şi nu numai acestora) li se deschid noi 
oportunităţi şi responsabilități. 

Este aşadar important ca o lucrare precum 7ratatul de biblioteconomie să 
dedice un capitol acestor roluri noi în activitatea bibliotecilor şi să ofere prin aceasta 
o privire măcar parţial cuprinzătoare asupra lor. 

9.1.2 DEFINIȚII 


1. Definiţii ale conceptului de știință participativă 

În National Geographic Education Encyclopedia!, ştiinţa participativă este: 

a) practica prin care se desfăşoară participarea şi colaborarea publicului 

larg în cercetarea ştiinţifică, în vederea îmbogăţirii cunoştinţelor ştiinţifice; 

b) proiectul sau programul ştiinţific în care voluntari care nu sunt cercetători 

conduc chestionare, efectuează măsurători sau înregistrează observaţii 

ştiinţifice. 

După Dicţionarul Oxford ?, știința participativă este activitatea ştiinţifică 
desfăşurată de membrii publicului larg, adesea în colaborare cu instituţii de 
cercetare sau în subordonarea acestora. 

Comisia Europeană oferă, la rândul ei, o definiţie a ştiinţei participative în 
documentul Green Paper on Citizen Science, publicat în anul 2013. Conform acestuia, 
știința participativă reprezintă implicarea publicului larg în activităţile de cercetare 
ştiinţifică prin contribuţia acestuia fie prin intermediul eforturilor intelectuale sau 
aportului de cunoştinţe, fie prin implicarea resurselor şi a instrumentelor proprii. 


2. Definiţii ale conceptului de date de cercetare 

Pentru a aborda rolul bibliotecilor în cadrul procesului de management al 
datelor de cercetare este important să oferim în primul rând o definiţie a termenului 
de date de cercetare. Preferăm forma de plural a acestui concept întrucât o dată 
de cercetare reprezintă o unitate izolată de informaţie, care nu are o însemnătate 
deosebită în afara unui context mai larg care cuprinde mai multe date de cercetare. 

Una din cele mai clare definiţii a datelor de cercetare o oferă The Royal Society 
din Londra în publicaţia Science as an open enterprise“: open data for open science 
entreprise, apărută în iunie 2012. Conform acesteia, datele de cercetare sunt reprezentate 
de orice fel de date întrucât oricare din datele care ne înconjoară pot face parte dintr-un 
proces de cercetare. 

Cele trei definiţii furnizate de către The Royal Society oferă o imagine clară a 
conceptului de date de cercetare: 

e Datele sunt numere, caractere sau imagini care determină un atribut al unui 

fenomen. 

e Datele devin informaţii atunci când sunt combinate în aşa fel încât pot 

dezvolta un potenţial model ale unui fenomen. 

e Informaţiile devin cunoştinţe atunci când susţin afirmaţii profunde despre 

un fenomen. 


Merită desigur menţionate şi alte definiţii ale datelor de cercetare, dar dintre 
toate cele pe care le cunoaştem, dorim să o aducem în atenţie pe cea enunțată de 
University College of London (UCL), instituția cu unul din cele mai intensive 
programe de cercetare din Europa. 

Conform politicii de gestionare a datelor de cercetare (RDM Policy), elaborată 
de această instituţie, datele de cercetare sunt fapte, observaţii sau experimente pe 
baza cărora o concluzie sau o teorie ştiinţifică este construită sau testată. Aceste date 
pot fi numerice, descriptive, vizuale sau auditive. Datele pot avea o formă primară, 
abstractă, analitică, experimentală sau observaţională. Aceste date includ, fără a 
limita, note de laborator, note din teren (în engleză, field notes), date primare de 
cercetare (inclusiv date în format tangibil sau în formă computaţională), chestionare, 
înregistrări audio, înregistrări video, modele, fotografii, filmări, rezultate ale testelor 
ştiinţifice). Colecţiile de cercetare pot include prezentări, artefacte, specimene şi 
probe din natură sau de laborator”. 

În general, este greu să oferi o definiţie completă a datelor de cercetare, 
o definiţie care să mulțumească pe toată lumea. Datele de cercetare sunt extrem 
de variate, ele au ca sorginte orice dată, opinie sau percepţie din lumea care ne 
înconjoară, în orice format media. În multe din politicile de management al datelor 
de cercetare elaborate de prestigioase instituţii din întreaga lume vom regăsi ca date 
de cercetare inclusiv software-uri (integral sau secvenţe de cod). 


9.1.3 ŞTIINŢA PARTICIPATIVĂ 


Ştiinţa participativă reprezintă un element important, cu o semnificaţie în 
creştere în activitatea de cercetare. Dar nu e o noutate. În fapt, putem spune că ştiinţa 
a evoluat împreună cu societatea şi progresul său a fost adesea datorat contribuţiei 
publicului larg. Dacă vom reciti textele ştiinţifice ale lui Galileo Galilei cum ar 
fi Dialogo sopra i due massimi sistemi del mondo“ sau Discorsi e Dimostrazioni 
Matematiche Intorno a Due Nuove Scienze”, vom vedea că ele se bazează pe contribuția 
publicului larg, iar prin stilul simplu, constatăm că devin şi accesibile acestuia. Una 
dintre cele mai importante contribuţii aduse în lingvistica germană este cea a lui 
Georg Wenker, care a apelat la sprijinul masiv al celor din afara sferei cercetătorilor 
pentru a carta dialectele limbii germane. În 1876, Georg Wenkera cerut sprijinul 
a peste 48 500 de profesori (nu cercetători) pentru a determina fonologia diverselor 
dialecte germane*. Acelaşi lucru l-a făcut și B.P. Hasdeu pentru a strânge informaţii 
în vederea redactării celebrului lui dicționar Etimologicum Magnum Romaniae. Mai 
aproape de zilele noastre, cunoscutul fizician Stephen Hawking a subliniat legătura 
dintre publicul larg şi cercetarea ştiinţifică în contribuţiile sale remarcabile precum 
The Universe in a Nutshell” sau A Brief History of Time. 

La nivel internațional remarcăm numeroase inițiative privind ştiinţa participativă, 
în o serie de programe și activități. Dintre acestea, cităm următoarele: 


e Programul GEWISS: Citizen Science Strategy 2020 pentru Germania!!; 


e Programul SNSF-AGORA Citizen Linguistics al Centrului pentru lingvistică 
al Universităţii din Zirich!?; 

e Programul BioBlitz al Asociaţiei Citizen Science din Australia!5; 

e Extreme Citizen Science: ExCiteS (UCL, Londra)!*%; 

e Institutul Naţional de Sănătate din Marea Britanie: Collaboration &Team 
Science: A Field Guide!5; 

e Comisia Europeană: Raportul From Citizen Science to Do It Yourself 
Science!“; 

e ETH Ziirich: Raportul consultativ Citizen Science: New Ways for Research!"; 
e Liga Europeană a Universităţilor de Cercetare (LERU), Citizen science at 
universities: Trends, Guidelines and Recommendations!; 

e Guvernul SUA: raportul din luna octombrie 2016 către comisiile Congresului 
SUA, OPEN INNOVATION. Practices to Engage Citizens and Effectively 
Implement Federal Initiatives!?. 


Aceste iniţiative au încurajat sau chiar au generat dezvoltarea unor proiecte 
de amploare internațională. Menţionăm aici câteva astfel de proiecte remarcabile ale 
unor organizaţii care folosesc potenţialul ridicat de resurse (nu doar umane!) pe care 
îl aduce ştiinţa participativă: 


e GalaxyZoo: Hubble” - o continuare a proiectului Zooniverse, care ajută 
cercetătorii din astronomie să înţeleagă cum se formează şi se dezvoltă 
galaxiile, prin studierea formelor acestora. 

e Ancient Lives?! - datele obţinute prin acest proiect ajută cercetătorii să 
continue studiul colecției Oxyrhynchus. Transcrierile digitale sunt analizate de 
către cercetători şi computere pentru a identifica texte şi documente străvechi. 
e Whale FM? - fiecare familie de balene ucigașe are propriul dialect, iar 
familiile înrudite pot comunica între ele prin sunete. Prin acest proiect, 
publicul larg contribuie la catalogarea acestor sunete (în frecvenţă FM) pentru 
a descoperi înțelesurile limbajului folosit de balenele ucigaşe. 

e Competence Centers for Citizen Science” - este o iniţiativă a Universităţii 
din Ziirich şi a ETH Ziirich, lansată în februarie 2017. Prin acest centru, cele 
două instituţii urmăresc să dezvolte programele de cercetare pe această temă. 
e Ornitho.de?- prin acest proiect se urmărește actualizarea datelor ornitologice 
din Germania şi Luxemburg şi încadrarea acestora într-un context ornitologic 
european. 

e Citizen Seismology% - este binecunoscut faptul că o populaţie bine 
informată cu privire la calamităţile naturale contribuie la reducerea efectelor 
negative ale acestora. De aceea prevenția şi informarea sunt elemente-cheie în 
managementul și studiul sociologic al riscului. Prin acest proiect, publicul larg 
oferă cercetătorilor informaţii preţioase provenite din experiențe personale, 
care altfel pot fi cu greu intuite de către oamenii de ştiinţă. 

e VerbCroner?% - este un proiect dezvoltat de Massachusetts Institute of 
Technology (MIT), în cadrul căruia cercetătorii şi publicul larg lucrează 

împreună pentru a determina cum interacționează gramatica și înțelesurile 
asociate frazelor, sperând ca prin acesta să deschidă o nouă filă în cercetarea 
minţii umane. 


9.1.4 DATELE DE CERCETARE 


În 2010, într-un document al Uniunii Europene se menţionează explicit: 
„cercetarea finanțată public trebuie diseminată la scară largă prin publicarea în variantă 
open access a articolelor ştiinţifice şi a datelor de cercetare”. Reluând această cerinţă, 
Uniunea Europeană declara că doreşte să asigure „diseminarea, transferul şi utilizarea 
rezultatelor cercetării, inclusiv prin publicarea în varianta open access a articolelor 
ştiinţifice şi a datelor de cercetare obţinute în urma finanţărilor publice”. 

În 2012, Comisia Europeană anunţa că va furniza un cadru de lucru şi va 
încuraja accesul liber la datele de cercetare în cadrul programului de finanţare 
Horizon 2020. 

În 2012, în Marea Britanie, The Royal Society (cea mai veche academie de 
ştiinţe cu existenţă continuă din 1660) a publicat raportul Science as an open enterprise, 
despre care am mai vorbit, prin care face o serie de recomandări către instituţiile de 
cercetare - dar şi către instituţiile de finanţare a cercetării - prin care îndeamnă la a susţine 
accesul liber la datele de cercetare. Agenţiile de finanţare din Marea Britanie au colaborat 
sub acest imbold şi au conceput un set de principii comune pentru politica datelor de 
cercetare (RCUK Common Principles on Data Policy”), iar consiliile de cercetare au 
publicat propriile directive pentru formularea politicii datelor de cercetare (aşa cum vom 
vedea, fiecare instituţie este îndemnată să alcătuiască o politică proprie de management 
a datelor de cercetare). 

Fundaţia germană de cercetare (Deutsche Forschungsgemeinschaft - DFG) 
a publicat în 2013 documentul Tăking Digital Transformation to the Next Level 
şi a deschis o finanţare în acelaşi an pentru susţinerea dezvoltării infrastructurii de 
gestionare a datelor de cercetare. 

În mai 2013, administraţia Obama a publicat un document de referință 
Introducing: Project Open Data“ privind politica de deschidere a datelor 
guvernamentale, care se referă şi la datele de cercetare şi care solicită agenţiilor 
guvernamentale să colecteze şi să creeze informaţii în aşa fel încât să suporte 
procesarea automată şi activităţile de diseminare ale acestora. 

În iunie 2013, liderii grupului G8 au semnat G8 Open Data Charter'2,care 
include 5 principii comprehensive prin care suportă activ accesul liber la date şi 
activităţile de inovare. 

În februarie 2016, Comisia Europeană a aprobat Guidelines on FAIR Data 
management pentru programul Horizon 20205, pe care l-a actualizat în august 2016 
prin adăugarea unui format standard pentru alcătuirea planurilor de management al 
datelor de cercetare. 

În august 2016, Consiliul European de Cercetare (European Research 
Council - ERC) a adoptat Guidelines on Implementation of Open Access to Scientific 
Publications and Research Data“, actualizat în aprilie 2017, cu un format standard 
pentru alcătuirea planurilor de management al datelor de cercetare. 

În programul Horizon 2020, Comisia Europeană încurajează accesul deschis 
la informaţie şi reutilizarea datelor de cercetare în format digital, printr-o inițiativă 
intitulată Open Research Data Pilot (ORD), care urmăreşte principiile FAIR Data 
(Findable, Accessible, Interoperable, Reusable), descrise în acest capitol. 

Cadrul legal de implementare pentru proiectele participante sunt stabilite 
în Articolul 29.3 din contractul-cadru (Grant Agreement): „beneficiarul trebuie să 
depoziteze datele de cercetare într-un depozit digital instituţionalizat în aşa fel încât 
acestea să poată fi accesate, exploatate, reproduse şi diseminate gratuit de către orice 
utilizator”35. Articolul 29.3 mai menţionează şi obligativitatea ca aceste date să fie 
deschise procesului de analiză şi prelucrare cu programe automate, aşa-numitul 
proces Text and Data Mining — TDM. Merită menţionat că traducerea directă din 
limba engleză a acestui proces este „mineritul textelor şi al datelor”. Acest proces stă 
la baza realizării instrumentelor pe care cercetătorii le pot folosi pentru a împinge mai 
departe frontierele ştiinţei prin folosirea şi transformarea, cu ajutorul calculatoarelor, 
a informaţiilor deja acumulate. Funcţionează pe baza extracţiei de date din materiale 
informaţionale existente şi recombinarea acestor date în vederea obţinerii de noi 
modele ştiinţifice care pot conduce, la rândul lor, la noi descoperiri. 

Am ţinut să prezentăm aceste iniţiative internaţionale pentru a demonstra 
importanța adoptării unor politici de management al datelor de cercetare (atât la nivel 
naţional, cât şi la nivel instituţional). Toate aceste documente, prin recomandările 
sau deciziile pe care le adoptă au o importanţă deosebită şi în dezvoltarea unei noi 
infrastructuri în cercetare, atât tehnice, cât şi umane. Nu în ultimul rând, putem 
remarca şi implicaţiile contractuale care se desprind din necesitatea gestionării 
datelor de cercetare în proiectele de cercetare. 

În articolul său din 2012, The Informatics Transform: Re-Engineering Libraries 
for the Data Decade**, Liz Lyon recomanda un set de schimbări pe care bibliotecile 
ar trebui să le adopte pentru a răspunde mai bine noului mediu de cercetare orientat 
spre datele produse în urma procesului ştiinţific bazat pe datele de cercetare (ne 
referim aici la termenul data-centric research). 


9.1.5 NOI ROLURI ALE BIBLIOTECILOR 


9.1.5.1 Bibliotecile şi ştiinţa participativă 


În Tabelul 1 vom prezenta rolurile bibliotecilor în aplicarea şi dezvoltarea 
ştiinţei participative. Aceste roluri pot fi asumate nu doar de către bibliotecile de 
cercetare. În fapt, deschiderea către publicul larg, pe care o propune comunitatea 

ştiinţifică poate fi facilitată foarte adesea de către bibliotecile publice, care asigură 
un contact permanent cu acest tip de public. 

Acest tabel este inspirat de raportul întocmit în 2006 de către IBM Center 
for The Business of Government cu privire la angajarea cetăţenilor în procesul de 


guvernare publică”. 


Tabelul 1. Niveluri de implicare în ştiinţa participativă şi rolul bibliotecilor 


Niveluri de implicare în ştiinţa participativă 


Nivel informaţional 
Descriere 
Schimb de informaţii şi comunicare publico-ştiinţifică 
care asigură o precondiţie a participării în proiectele 
privind ştiinţa participativă. 
Scopuri 
Creşterea conştientizării publice. 
Colectarea opiniei publice. 
Generarea unui impuls al proiectelor ştiinţifice în 
desfăşurare. 
Strategii 
Comunicare electronică. 
Comunicare directă. 
Comunicare video. 
Comunicare audio. 
Instrumente 
Alerte electronice. 
Campanii social media. 
Chestionare. 
Comunicate de presă. 
Campanii media. 
Participarea şi organizarea de congrese. 
Dezbateri publice. 


Nivel consultativ 
Descriere 
Gestionarea unor instrumente de procesare a 
informaţiei şi a unor procese clare de colaborare în 
proiectele de cercetare. 
Scopuri 
Educarea publicului larg. 
Stimularea dezbaterilor publice. 
Clarificarea valorilor asimilate procesului de 
cercetare. 
Creşterea bazei de informaţii. 
Îmbunătăţirea percepțiilor şi a deciziilor de finanţare. 

e Diseminarea de 
informaţii despre 
proiecte de cercetare. 
e Promovarea 
acţiunilor de recrutare 
de voluntari. 

e Diseminarea 
rezultatului cercetării. 
e Facilitarea de 
conferinţe şi dezbateri 
publice. 

e Asigurarea accesului 
la cunoştinţe pentru 
persoanele care doresc 
să se implice în 
proiectele de cercetare. 
Organizarea de 
conferinţe şi alte 
evenimente în 
domeniul ştiinţei 
participative. 


e Facilitarea întâlnirilor 
consultative. 

e Diseminarea rezultatelor 
consultărilor. 

e Contribuţia activă în 
consultările publice. 

e Facilitarea accesului la 
informaţii în vederea unor 
sesiuni eficiente de lucru. 
e Educarea cetăţenilor 
de orice vârstă şi 
îndrumarea lor spre 
proiecte de cercetare. 

Strategii 

Întâlniri cu publicul larg prin intermediul facilităţilor 
online. 

Întâlniri directe cu publicul. 

Instrumente 

Consultări online 

Întâlniri publice 


Nivel de angajare în proiecte de cercetare 
Descriere 
Gestionarea de instrumente de procesare a 
informaţiei, a unor instrumente de comunicare 
ştiinţifică (de ex.: editură academică) şi a unor 
platforme de interacţionare publică. 
Scopuri 
Implicarea publicului larg în comunicarea ştiinţifică. 
Implicarea cetăţenilor în evenimentele ştiinţifice. 
Crearea unei infrastructuri care facilitează 
comunicarea ştiinţifică avansată. 
Îmbunătăţirea rezultatului cercetării. 
Strategii 
Întâlniri online cu publicul. 
Întâlniri directe cu publicul. 
Sprijinirea comunităţilor de suporteri pentru ştiinţă şi 
cercetare. 
Instrumente 
Platforma de relaţii publice. 
Planuri de marketing. 
Reviste Open Access. 
Prezentări publice. 
Implicare social media. 
Instrumente de măsurare bibliometrică (preferabil la 
nivel de unitate informaţională: articol, capitol etc.). 


Nivel de partener activ în proiecte de cercetare 
Descriere 

Crearea de infrastructuri care să faciliteze 
cooperarea de lungă durată cu echipele de 
cercetători şi care să sprijine implicarea 
publicului larg, de orice vârstă, în activitatea de 
cercetare. 

Scopuri 

Poziționarea activităţilor de cercetare pe fluxul 
principal de interese ale publicului larg. 
Creşterea reprezentativităţii diverșilor actori din 
sfera cercetării. 

Creşterea implicării prin diversitate. 
Îmbunătăţirea politicilor de cercetare 


e Organizarea de 
consultări publice. 


e Contribuţia la 
dezvoltarea relaţiilor 
publice ale organizaţiilor 
de cercetare. 

e Contribuţia activă 

la implementarea 
planurilor de marketing 
(acolo unde este 
posibil, pentru întregul 
proiect de cercetare). 

e Sprijin pentru open 
access la publicaţii 
ştiinţifice şi seturi de 
date. 

e Implementarea unor 
noi modele de publicare 
ştiinţifică (edituri open 
access). 

e Facilitarea 
prezentărilor publice 
legate de ştiinţă, în 
general, şi de proiectele 
de cercetare, în special. 


e Desfăşurarea de 
activități specifice 
cercetării. 

e Suport pentru 
FAIR Data. 

e Stocare de date. 
e Facilitarea 
legăturilor dintre 
cercetători şi publicul 
larg. 

e Facilitarea 
recrutării cetăţenilor 
în proiecte de 
cercetare. 

Crearea de infrastructură pentru modele 
alternative de finanţare a cercetării. 


Strategii 

Participare în proiecte de cercetare. 
Participare în evaluări de proiecte de cercetare. 
Instrumente 

Sisteme de evaluare de personal. 

Sisteme de recenzie. 

Platforma de recrutare. 

Pachet specific de procese de lucru pentru 
implementarea activităților citizen science. 
Pachet de gestionare a datelor de cercetare. 


e Facilitarea 
accesului la resurse 
ştiinţifice pentru 
publicul larg. 


e Facilitarea 
sistemelor de recenzie 
pentru proiectele de 
cercetare. 

e Diseminarea 
rezultatelor de 
cercetare. 

e Organizarea 

de conferinţe şi 
evenimente ştiinţifice. 


Program de training în știința participativă adresat 
cercetătorilor. 

Program de training adresat publicului interesat de 
participarea în proiecte de cercetare. 

Platforma de finanţare de tip “crowd sourcing ”. 


9.1.5.2 Bibliotecile şi managementul datelor de cercetare (RDMI) 


Aşa cum am văzut în descrierea principalelor abordări ale managementului 
datelor de cercetare, cele mai importante instituţii de cercetare din lume, dar şi 
agenţiile şi organizaţiile finanţatoare acordă un interes sporit modului în care sunt 
gestionate datele rezultate în urma activităţilor ştiinţifice. 

Bibliotecilor, ca instituţii-cheie în activitățile de cercetare le revin diverse 
roluri ce privesc acest proces de management. Vom încerca să structurăm în 
această parte a lucrării responsabilităţile ce se disting, în acest sens, din literatura 
de specialitate. Aceste responsabilități trebuie privite ca oportunităţi ce se deschid 
mediului bibliotecilor pentru a le crește rolul în organizaţiile şi societăţile pe care le 
deservesc. 

Este important de menţionat aici Proiectul LEARN, dezvoltat de UCL 
Londra, Universitatea din Barcelona, Universitatea din Viena, organizația LIBER 
şi Comisia Economică a Naţiunilor Unite pentru America Latină şi Caraibe. Acest 
proiect desfăşurat în perioada 2015-2017 a făcut cunoscut recent raportul 7oo/hit of 
Best Practice for Research Data Management“, care prezintă un set de practici şi 
recomandări pentru biblioteci în domeniul managementului datelor de cercetare. 

În baza acestui raport, dar şi a practicilor culese de noi de la diverse instituţii 
de cercetare din Europa, SUA şi Australia, putem prezenta în cele ce urmează un set 
de roluri noi recomandate bibliotecilor de cercetare. 

1. Leadership, generator de politici instituționale şi promotor advocacy 

Unul din rolurile fundamentale care revin bibliotecilor cu privire la RDM este 
acela de lider în integrarea managementului datelor de cercetare în politica generală de 
cercetare a instituţiei. Acest rol esenţial trebuie asumat cu determinare, iar biblioteca 
va contribui la construcția agendei de implementare şi la elaborarea politicilor de 
gestionare a datelor de cercetare. Biblioteca se va implica în comunicarea dintre 
cercetători, finanţatori, manageri de instituţii şi managerii infrastructurii IT astfel 
încât să proiecteze şi să faciliteze implementarea programelor de management al 
datelor de cercetare. Putem distinge câteva roluri ale bibliotecilor: 

e Organizarea unui grup de lucru pentru gestionarea datelor de cercetare la 

nivelul fiecărei instituţii. 

e Crearea unei agende instituţionale pentru implementarea sistemului de 

management al datelor de cercetare (RDM roadmap). 

e Participarea activă (preluarea iniţiativei, poziţie de leadership) în crearea 

politicii instituţionale de gestionare a datelor de cercetare (RDM Policy). 

e Activitatea de promovare şi susţinere (advocacy) a RDM. Organizarea 

unor laboratoare digitale pentru creşterea vizibilităţii datelor de cercetare. 


2. Implementarea Planurilor de management al datelor — Data Management Plan 
- DMP 

După adoptarea unei Politici de gestionare a datelor de cercetare (Research 
Data Policy) la nivel instituţional, fiecare proiect va alcătui propriul plan de 
management al datelor de cercetare. 

Urmărirea DMP-urilor va fi o activitate riguroasă, care impune multă 
disciplină, iar cercetătorii vor avea adesea nevoie de îndrumare pentru respectarea 
acestor planuri. Bibliotecile pot juca un rol esenţial în implementarea acestor planuri, 
atât prin consilierea cercetătorilor, cât şi prin oferirea de exemple de succes ale unor 
proiecte anterioare. Este de dorit ca bibliotecile să formeze colecții de DMP-uri care 
pot servi ulterior ca baze de plecare în crearea altora, pe măsura dezvoltării de noi 
proiecte în cadrul instituţiei. 


3. Selecţia şi dezvoltarea colecțiilor de date de cercetare 

Bibliotecile trebuie să extindă activitatea de dezvoltare a colecţiilor de cărți 
şi reviste şi către seturile de date de cercetare (research data set). Aşa cum este de 
anticipat, nu toate datele de cercetare se pretează pentru dezvoltarea de colecţii, iar 
selecţia trebuie să fie riguroasă şi în conformitate cu angajamentele luate în cadrul 
contractelor de cercetare. 

Vă prezentăm mai Jos Piramida ODE (Opportunities for Data Exchange) 
a datelor de cercetare (ODE Data Pyramid). Această piramidă este ilustrată în 
literatura de specialitate în diverse variante. Noi preferăm să prezentăm în această 
lucrare o formă simplificată care să se constituie într-o introducere a acestui 
concept. 

Aşa cum putem observa, datele de cercetare se pot găsi în forme variate, de 
la datele primare, produse în fazele de investigare şi de culegere de informaţii ale 
proiectului de cercetare şi până la datele care sunt selectate a fi prezentate în forma 
finală a articolelor ştiinţifice (aceste din urmă date fiind adesea prezentate sub forma 
tabelelor sau a graficelor pe care le întâlnim în revistele ştiinţifice), (Figura 7). Între 
aceste forme, găsim date de cercetare aflate în diverse stadii de prelucrare şi analiză. 


Figura 1: Piramida ODE a datelor de cercetare 


Pentru a fi utile, datele de cercetare trebuie să fie regăsibile, accesibile, 
interoperabile şi reutilizabile. În literatura de specialitate, aceste atribute se regăsesc 
sub terminologia FA/R Data. 

Prezentăm mai jos Principiile FAIR Data, aşa cum sunt ele definite de către 
grupul de lucru FORCE11%: 

a) Date de cercetare regăsibile sunt cele care: 

a. le sunt alocate un identificator unic şi permanent; 

b. conţin metadate detaliate; 

c. sunt indexate în resurse ce conţin motoare de căutare ; 

d. metadatele lor conţin identificatorul unic. 

b) Datele de cercetare sunt accesibile dacă: 

a. sunt regăsibile după identificatorul unic prin utilizarea unor protocoale 
standard de comunicare a datelor; 
b. protocolul de comunicare folosit să fie deschis şi universal implementabil; 
c. protocolul de comunicare permite proceduri de autorizare şi autentificare; 
d. metadatele rămân accesibile chiar şi atunci când datele de cercetare nu mai 
sunt disponibile. 

c) Datele de cercetare sunt considerate interoperabile atunci când: 
a. metadatele folosesc un limbaj de reprezentare accesibil şi cu un spectru larg 
de aplicare; 
b. metadatele folosesc o taxonomie care urmărește îndeaproape principiile 
FAIR Data; 
c. metadatele includ referinţe către alte metadate (acolo unde este cazul). 

d) Datele de cercetare sunt considerate reutilizabile atunci când: 
a. metadatele conţin un spectru larg de atribute relevante; 
b. metadatele conţin o licenţă de utilizare deschisă şi bine definită; 
c. metadatele satisfac standarde relevante şi acceptate de comunităţile specifice 
de specialişti. 


4. Descrierea datelor de cercetare 

Bibliotecile pot oferi un sprijin consistent comunităţii de cercetare în procesul 
de descriere a datelor de cercetare. Deşi cercetătorii sunt primii care încep procesul de 
descriere a datelor pe care le produc în urma activităţii lor, bibliotecile pot contribui la acest 
proces pe parcursul proiectului de cercetare sau ulterior. 

Astfel, bibliotecarii angrenaţi într-un astfel de proces pot: 

e facilita obţinerea DOI (Digital Object Identifier); 

e asigura că metadatele urmăresc principiile FAIR Data; 

e promova arhivarea şi prezervarea datelor de cercetare. 


5. Implementarea standardelor pentru citarea datelor 

Până în prezent, nu au fost stabilite standarde universal acceptate de citare 
a datelor de cercetare. Cu toate acestea, putem însă adesea întâlni pentru diverse 
discipline ştiinţifice standarde bibliografice referitoare la datele de cercetare. 

Un rol esenţial al bibliotecilor este acela de a se informa şi a pune la 
dispoziţia comunităților pe care le deservesc toate progresele cu privire la citarea 
datelor.Urmărirea unor iniţiative sau standarde existente în acest domeniu va uşura 
recunoaşterea autorilor care au produs seturile respective de date, reproducerea 
rezultatelor obţinute în urma cercetării şi, nu în ultimul rând, aplicarea unui sistem 
de măsurare a activităţii de cercetare. 


6. Stocarea datelor de cercetare 


Un alt rol al bibliotecilor pe care îl distingem în managementul datelor de 
cercetare este stocarea acestora. 

Bibliotecile pot dezvolta structuri de stocare inteligentă a datelor de cercetare 
la nivel instituţional, dar şi naţional sau internaţional. Depozitarea datelor de cercetare 
poate fi organizată şi la nivel de disciplină. 


7. Diseminarea datelor de cercetare 

Unul din rolurile tradiţionale ale bibliotecilor este acela de diseminare de 
cunoştinţe. Acesta trebuie extins în sfera datelor de cercetare. 

Seturile de date îşi găsesc adevărata valoare atunci când ajung să fie folosite 
de mai multe echipe de cercetători sau chiar în procesul de educaţie. Pentru acest 
lucru, este important ca bibliotecile să poată să disemineze aceste seturi de date 
tuturor celor interesaţi. Este esenţial ca aceste date să fie organizate în cataloage, să 
fie regăsibile prin căutări simple şi avansate sau să fie accesibile la cerere atunci când 
ele nu pot fi oferite în sistem de acces deschis. 


8. Managementul infrastructurii datelor de cercetare 

Datele de cercetare pot fi întâlnite sub diverse formate, cum ar fi: 

e şiruri de valori obţinute de la senzori electronici ; 

e tabele cu măsurători sau observaţii de laborator ; 

e colecţii de texte literale; 

e colecţii de înregistrări istorice ale bisericilor sau autorităţilor locale ; 

e chestionare sociologice; 

e fişe medicale; 

e date genetice; 

e reprezentări spectrometrice; 

e imagini video; 

e înregistrări audio etc. 

Această varietate aduce cu sine şi situaţii speciale de management a întregii 
infrastructuri. Managementul infrastructurii datelor de cercetare presupune 
gestionarea resurselor umane, informaţionale, financiare şi tehnice. 

Bibliotecile pot contribui într-un spectru larg la buna gestionare a acestei 
infrastructuri prin dezvoltarea de abilităţi profesionale (unele studii menţionează 
un necesar de jumătate de milion de aşa-numiţi asistenți de date de cercetare - 
Data Stuards), cum ar fi managementul infrastructurii tehnice sau managementul 
informaţiilor referitoare la organizarea datelor de cercetare (inclusiv aşa-numitul 
proces cunoscut sub numele de veghe tehnologică). 


9. Comunicarea aspectelor legislative cu privire la datele de cercetare 

Nu în ultimul rând, bibliotecile pot juca un rol important în comunicarea 
aspectelor legislative cu privire la datele de cercetare. 

Aceasta presupune informarea constantă a cercetătorilor cu privire la drepturile 
şi obligaţiile pe care le au cu privire la utilizarea seturilor de date existente sau a 
bazelor de date care diseminează aceste seturi de date, dar şi aspectele legislative 

care reglementează diseminarea de noi seturi de date de cercetare (atunci când 
echipele de cercetători sunt cele care generează aceste date). 

Desigur, bibliotecile nu vor înlocui departamentele juridice ale instituţiilor, 
dar pot comunica mai bine concluziile şi recomandările acestora. Este mai uşor 
pentru un serviciu de bibliotecă să pună la dispoziţia cercetătorilor informări legale 
cu privire la drepturile şi obligaţiile ce le revin din generarea şi utilizarea datelor de 
cercetare, comparativ cu un departament juridic care are o echipă mai restrânsă şi 
pentru care informările legale privind utilizarea datelor de cercetare reprezintă doar 
o parte din activitatea pe care o desfăşoară. 

O atenţie deosebită trebuie acordată generării, diseminării şi utilizării datelor de 
cercetare care conţin detalii personale (de exemplu: date medicale, studii sociologice) 
sau a celor care provin în urma unor colaborări ştiinţifice externe (exemplu: echipe 
mixte de cercetare, academic - privat). 

În concluzie, putem spune că bibliotecile au şansa asumării unor roluri 
fundamentale cu privire la managementul datelor de cercetare şi este de dorit ca 
acestea să nu ezite a pregăti astfel de noi servicii adresate cercetătorilor pe care îi 
deservesc. 

Saa$S 

SPARC 

9.2 BIBLIOTECILE UNIVERSITARE MODERNE 


Utilizatori actuali 

Acces flexibil la informaţie 

Conţinutul colecțiilor 

Resurse vaste de materiale în format electronic 

Acces deschis la publicaţii ştiinţifice şi date de cercetare 
Volum mare de date conectate 

Tehnologiile cloud 


Colaborare şi acces comun la resurse 


SIGLE 


Association of Research Libraries 

Canadian Association of Research Libraries 

Center for Research Libraries 

Data as a Service 

EDUCAUSE Center for Analysis and Research 
Infrastructure as a Service 

Lique des Bibliotheques Europsennes de Recherche 
National Institute of Standards and Technology 

Online Computer Library Center, Inc. 

Organisation for Economic Co-operation and Development 
Platform as a Service 

Patron-driven Acquisitions 

Resource Description Framework 

Software as a Service 

Security as a Service 

Scholarly Publishing and Academic Resources Coalition 
Storage as a Service 

The UK Research Reserve 

WeorldShare Management Services 

9.2.1 INTRODUCERE 


Un învățământ şi o cercetare ştiinţifică de calitate, indiferent de domeniul 
de studiu în care acestea se desfăşoară, necesită resurse de informare vaste şi de 
mare actualitate. Bibliotecile digitale interconectate au o capacitate incomparabil 
mai mare decât bibliotecile tradiţionale de a susţine procese de predare, învăţare şi 
cercetare, generând astfel rezultate net superioare. 

Putem spune că biblioteca universitară digitală este unul dintre produsele cele 
mai dinamice al epocii contemporane. Atât personalul cât şi colecţiile suferă mutații 
importante. În ce priveşte personalul de bibliotecă, de exemplu, Dahl! propune 
următoarele strategii de reutilizare a timpului economisit prin trecerea la bibliotecile 
digitale: 1) dezvoltarea strategică a colecţiilor ţinând seama de oportunităţi pentru 
eficienţă; 2) reorganizarea creativă pentru a reduce serviciile de tipărire şi a gestiona 
eficient noile formate digitale; 3) dimensionarea infrastructurii pentru activităţile 
de gestionare a colecţiilor la nivel optim (local, consorţiu/regional, naţional sau 
global); 4) dezvoltarea infrastructurii pentru achiziţii şi descoperirea de resurse prin 
care să se valorifice partajarea de date şi gestionarea resurselor în reţea. Contribuţia 
bibliotecilor moderne merge dincolo de accesul simplu şi rapid la un volum tot mai 
mare de informaţie. 

Învăţământul superior şi cercetarea universitară se dezvoltă, la rândul lor, 
extrem de rapid şi în noi direcţii: interdisciplinaritate; volum enorm de informaţii şi 
baze de date care se actualizează permanent; colaborare şi implicare pe plan local şi 
mondial etc. 

Aşa cum spun cercetătorii americani Abel, Brown şi Suess, există acum “noi 
modalităţi de a conecta entităţi care anterior au fost considerate disparate şi imposibil 
de conectat: oameni, resurse, experienţe, tipuri diverse de conţinut şi comunităţi, 
precum şi experţi şi novici, moduri formale şi informale, mentori şi consilieri”?. De 
asemenea, comportamentul studenţilor şi cercetătorilor în ceea ce priveşte căutarea 
şi diseminarea de informaţii evoluează în paralel cu dezvoltările tehnologice, sursele 
şi politicile de acces la informaţie. Bibliotecile universitare moderne trebuie să ţină 
pasul cu aceste dezvoltări şi să se străduiască să îşi dovedească relevanţa în fiecare 
etapă a învăţării şi cercetării. 


9.2.2 UTILIZATORI ACTUALI 


Odată cu noile evoluţii tehnologice, comportamentul utilizatorilor s-a 
modificat, iar bibliotecii universitare îi revine sarcina de a face tot posibilul ca 
utilizatorul-student sau cercetătorul să găsească valoare în bibliotecă şi să o considere 
resursa informaţională principală şi sigură pentru studiu şi cercetare. 

Prin natura activităţii pe care o desfăşoară, membrii comunităţilor academice 
şi de cercetare au fost şi sunt încă dependenţi de bibliotecile universitare . Cu toate 

acestea, în funcţie de vârstă, pregătire şi experienţă, spun cercetătorii din biblioteci, 
utilizatorii contemporani sunt din ce în ce mai puţin înclinați să apeleze la serviciile 
bibliotecii, căutând alte surse cum ar fi Google sau Wikipedia. De aceea , devine 
vital ca biblioteca să îşi promoveze propria valoare în cadrul comunităţii academice 
şi să aducă la cunoştinţa utilizatorilor resursele disponibile şi noile strategii legate de 
căutarea de informaţii . 

Bibliotecile trebuiesă se informeze în privinţa preferințelor şi comportamentului 
în căutarea de informaţii ale utilizatorilor . Pentru a-şi îndeplini mai bine misiunea, 
bibliotecile au la dispoziţie indicatori bibliometrici. Ele trebuie să cunoască 
modalităţile de căutare şi regăsire a informaţiei de către utilizatori, formatele de 
documente accesate, tipurile de acces oferite pentru documentele consultate şi 
chiar timpul petrecut în diverse etape ale cercetării. În cazul celor care nu utilizează 
biblioteca este la fel de important a descoperi modul în care ei obţin informaţiile şi 
de ce recurg la alte surse şi servicii în defavoarea celor oferite de bibliotecă”. Analiza 
datelor oferite de bibliometrie permite bibliotecilor să înţeleagă mai bine cerințele 
utilizatorilor în vederea îmbunătăţirii procesului de luare a deciziilor, în special, în 
privinţa utilizării bugetelor?. 

O altă modalitate prin care bibliotecile academice pot deveni relevante 
pentru cerinţele de informare ale utilizatorilor lor şi pot răspunde mai eficient 
şi mai exact nevoilor acestora este dezvoltarea colecțiilor prin achiziţii propuse 
de către utilizator (patron-driven acquisitions sau PDA). Prin această metodă 
câştigă deopotrivă biblioteca prin economia de fonduri, dar şi utilizatorul având la 
dispoziție pentru activitatea sa academică şi de cercetare chiar acele documente de 
care are nevoie. 

Utilizatorii moderni folosesc frecvent mijloace şi reţele de comunicare socială, 
cum ar fi YouTube, Facebook, Twitter, Tumbler, Pinterest, blog-uri, wiki etc., utile 
pentru biblioteci în două direcţii importante: 

e evaluarea serviciilor bibliotecii de către utilizatori, a gradului de 

conştientizare în ceea ce priveşte rolul bibliotecii în accesul la informaţie; 

e promovarea bibliotecii în rândul unui număr cât mai mare de utilizatori. 


Astfel, fără a investi în studii costisitoare, prin numărul de referinţe despre 
bibliotecă, numărul de referinţe generate de bibliotecă, numărul de referinţe ale 
documentelor din colecţia sa, precum şi calitatea acestor referinţe; biblioteca poate 
afla cât este de cunoscută, folosită şi apreciată , îşi poate face o idee despre anumite 
cerinţe ale utilizatorilor pe care nu le poate îndeplini. 

Totodată, biblioteca poate atrage utilizatori printr-o prezenţă activă pe internet. 
Publicarea de materiale (bloguri, articole, video, podcast-uri etc.) de către personalul 
bibliotecii sau de către susţinători externi ai acesteia, pe teme de interes larg, poate 
atrage atenţia utilizatorilor, în funcţie de interesele lor, urmând apoi ca aceştia să fie 
îndrumați către colecţiile şi serviciile bibliotecii. Este una din multiplele modalităţi 
de descoperire a colecţiilor bibliotecii€. 

Unul dintre cele mai mari avantaje ale activităţilor de marketing prin rețele 
de comunicare socială este faptul că utilizatorii pot comunica cu bibliotecarii de la 
distanţă”. 


9.2.3 ACCES FLEXIBIL LA INFORMAȚIE 


În societatea contemporană, dispozitivele mobile cum ar fi cititoarele de cărţi 
electronice, telefoanele inteligente şi tabletele sunt foarte răspândite. Ele sunt folosite 
de studenţi şi cercetători în viaţa personală, dar şi pentru educaţie şi cercetare. Cu 
ajutorul acestor dispozitive, prin accesarea mai uşoară a diverselor site-uri şi prin 
utilizarea de aplicaţii software specializate, studenţii obțin rezultate superioare 
în activitatea de studiu şi învăţare, iar cercetătorii economisesc timp şi resurse 
financiare în activitatea de cercetare. Multe universităţi pun la dispoziţia studenţilor 
şi cadrelor didactice laptopuri şi tablete ca dispozitive obligatorii, încărcate în 
prealabil cu materiale de curs şi aplicaţii software ce vor fi folosite în activitatea de 
predare-învăţare; de asemenea, aceste dispozitive sunt puse la dispoziţia echipelor 
de cercetători pentru înregistrarea mai eficientă a rezultatelor de cercetare. 

Un studiu referitor la posesia şi utilizarea de dispozitive electronice, publicat în 
anul 2011 de EDUCAUSE Center for Analysis and Research (ECAR), menţionează 
că, deşi majoritatea studenţilor sunt încă ataşaţi de dispozitive clasice, cum ar fi 
imprimante şi calculatoare desktop, ei au o preferință clară pentru dispozitive 
inteligente, mobile: aproape nouă din zece studenţi deţin laptopuri, mai mult de 
jumătate au telefoane inteligente proprii, iar unul din zece deţine un iPad sau un 
alt tip de tabletă. Mai mult decât atât, mulţi dintre studenţii care deţin dispozitive 
electronice personale le folosesc în scopuri academice. 

Bibliotecile academice sunt direct interesate să profite de avantajele prezentate 
de dispozitivele mobile pentru a înlesni accesul la materiale şi baze de date pentru 
predare şi cercetare. 

Conform aceluiaşi studiu ECAR din 2011, 78% dintre studenţi consideră 
accesul permanent şi facil la internet prin Wi-Fi ca fiind fundamental pentru succesul 
lor academic. Studiul menţionează că bibliotecile au cea mai extinsă acoperire 
Wi-Fi: 73% din instituţiile participante la studiu raportând că 76 % - 100% din aria 
bibliotecilor lor sunt deservite de o reţea Wi-Fi „robustă”. Acest lucru acţionează în 
favoarea bibliotecii pentru că atrage membrii comunității academice către spaţiul 
fizic al bibliotecii pentru a beneficia de această conexiune. 

Potrivit aceluiaşi sondaj, cele mai importante 100 universităţi din Statele Unite 
ale Americii oferă o largă varietate de servicii pentru dispozitive electronice mobile. 
Cele mai răspândite astfel de servicii sunt site-urile adaptate pentru dispozitive 
mobile, servicii pentru transmiterea mesajelor text, acces la publicaţii electronice şi 
acces prin intermediul dispozitivelor electronice mobile la cataloage de publicaţii şi 
baze de date. În plus, serviciile de chat şi mesagerie instant, conturile şi aplicaţiile de 

social media sunt foarte populare. Răspunsurile sondajului au indicat, de asemenea, 
o tendinţă spre un design receptiv” pentru site-uri web, astfel încât clienţii pot accesa 
întregul site al bibliotecii de pe orice dispozitiv mobil!”. 

Unul dintre serviciile importante de bibliotecă în care preferința utilizatorilor 
pentru tehnologiile mobile a adus transformări este serviciul de referinţe. Conform 
lucrării, Guidelines for Implementing and Maintaining Virtual Reference Services, 
publicat de Reference and User Services Association (RUSA), serviciul de referințe 
digitale (sau referinţe virtuale) lucrează, de multe ori, în timp real (comunicare 
sincronă), utilizatorul comunicând cu personalul de referinţă prin intermediul unui 
computer sau altui dispozitiv electronic conectat la internet, fără să fie prezent fizic 
în incinta bibliotecii. Metodele de comunicare utilizate în mod frecvent în referinţele 
digitale includ mesagerie instant, chat, videoconferinţe, voice-over-IP, conavigare 
(comunicare sincronă) sau e-mail (comunicare asincronă)!!. Bibliotecile decid dacă 
vor oferi servicii de referinţe virtuale şi prin care metodă ţinând seama de factori 
cum ar fi personalul disponibil, costurile de implementare şi menţinere şi profilul 
utilizatorilor, precum şi utilitatea acestui tip de serviciu. 

În general, valoarea adusă de acest serviciu se extinde dincolo de informaţia 
propriu-zisă furnizată la cererea utilizatorilor. Un studiu condus în anul 2012 de către 
cercetători de la University of Manitoba (Canada), analizează tipurile de întrebări 
pe care utilizatorii le adresează serviciului de referinţe virtuale. Acest studiu 
concluzionează că de multe ori utilizatorii recurg la serviciile de referinţă atunci când 
întâmpină greutăţi cu resursele online ale bibliotecii; prin urmare, biblioteca poate 
identifica pe baza analizei înregistrărilor arii specifice de educaţie a utilizatorilor, dar 
şi de formare a personalului propriu pe care trebuie să pună accent”?. 


9.2.4 CONȚINUTUL COLECŢIILOR 


9.2.4.1 Resurse vaste de materiale în format electronic 


Conţinutul colecțiilor bibliotecilor universitare evoluează pentru a ţine pasul 
atât cu cerințele şi deprinderile utilizatorilor în activitatea de cercetare, cât şi cu 
noile dezvoltări tehnologice. Pe lângă un număr semnificativ de materiale publicate 
direct în format electronic, apar noi tipuri de materiale multimedia, baze de date şi 
chiar încorporarea de resurse disponibile gratuit pe internet. În paralel se fac eforturi 
semnificative pentru digitizarea de material care nu există decât în format nedigital. 
Arhivele multimedia oferă o soluţie care permite nu numai încărcarea şi descărcarea de 
materiale multimedia, dar pune la dispoziţie şi aplicaţii pentru înregistrarea şi redarea 
acestora online (streaming). 

Avantajele convertirii de materiale în format digital sunt multiple. Unul 
dintre principalele scopuri ale proiectelor de digitizare a colecţiilor este de a facilita 

accesul la materiale din aceste colecţii pentru un număr cât mai mare de utilizatori, 
dar rezultatele au, de asemenea, avantaje clare în privința spaţiului de stocare şi a 
accesului rapid la informaţie etc. 

Numeroase biblioteci universitare implementează proiecte de conversie şi 
conservare digitală a cărţilor, hărților, afişelor şi alte mijloace media plate, obiectelor 
3D, precum şi a materialelor audio şi video pentru a sprijini atât cercetarea ştiinţifică, 
cât şi procesele de predare şi învăţare. Utilizând echipament specializat, personalul 
acestor instituţii digitizează colecţii întregi, precum şi obiecte şi artefacte rare sau 
fragile, pentru absorbţie în colecţia instituțională proprie, sau crearea de galerii, 
colecţii şi cataloage online. 

Arhivele digitale de colecţii speciale reprezintă totodată o resursă de informaţie 
digitală care facilitează accesul la documente, cum ar fi manuscrise, fotografii, opere de 
artă etc., existente în biblioteci, muzee, arhive şi alte instituţii. Prin punerea la dispoziția 
studenţilor, profesorilor, cercetătorilor şi chiar a publicului larg a acestor copii digitale, 
împreună cu un număr semnificativ de date suplimentare legate de obiectele originale, 
se facilitează accesul la informaţii, care, în anii anteriori, erau disponibile oamenilor de 
ştiinţă şi experţilor doar dacă se deplasau la locul fizic al colecțiilor de artă şi cultură. 

De asemenea, multe universităţi administrează şi oferă acces la colecţii 
importante de hărți, atlase, fotografii aeriene, imagini din satelit şi date geospaţiale 
regionale, la nivel de ţară sau la nivel mondial. Aceste colecţii vin în sprijinul unui 
număr important de domenii de interes: geologie terestră şi maritimă, geofizică, 
seismologie, climatologie, paleontologie, agricultură etc. 


9.2.4.2 Acces deschis la publicaţii științifice și date de cercetare 


Accesul deschis la materialele de cercetare este încă controversat în lumea 
ştiinţifică, dar implementarea sa poate elimina două obstacole semnificative: costul 
accesului la materiale de cercetare publicate şi restricţiile legate de drepturile de 
autor, impuse de către editurile comerciale. 

Conform definiţiei date de Budapest Open Access Initiative din anul 2002, accesul 
deschis la publicaţii constă în a „permite oricărui utilizator să citească, să descarce, să 
copieze, să distribuie, să imprime, să caute sau să acceseze prin link-uri textele integrale 
ale articolelor; de asemenea, să le folosească cu crawlere pentru indexare, să le transmită 
ca date către aplicaţii software sau să le utilizeze pentru orice alt scop legal, fără restricții 
financiare, juridice sau tehnice, la fel de liber ca şi accesul la internet în sine”. Conform 
aceluiaşi document, „singura constrângere asupra reproducerii şi distribuţiei şi singurul 
rol al dreptului de autor în această privinţă este de a da autorilor control asupra integrității 
lucrărilor proprii şi dreptul de a fi recunoscuţi şi citați în mod corespunzător”!?. 

Într-o scrisoare deschisă adresată Congresului Statelor Unite, semnată de 25 
de laureați ai Premiului Nobel, se formulează ideea că „accesul deschis extinde cu 
adevărat cunoaşterea ştiinţifică între domenii ştiinţifice, fiind cea mai bună cale pentru 
accelerarea progreselor multidisciplinare în domeniul cercetării”. O recomandare 

emisă de Comisia Europeană în anul 2012 cu privire la accesul la informaţia ştiinţifică 
precizează că „permiţând actorilor societăţii să interacționeze în ciclul de cercetare, 
se îmbunătăţeşte calitatea, relevanţa, acceptabilitatea şi durabilitatea rezultatelor 
inovării prin integrarea aşteptărilor, nevoilor, intereselor şi valorilor societăţii”!. 

Bibliotecile universitare şi, prin intermediul lor, comunităţile academice sunt 
principalii beneficiari direcţi ai accesului deschis. 

Argumentele aduse împotriva accesului deschis, care vin în primul rând din 
partea editurilor, dar şi din partea unor membri ai comunităţii academice, nu se 
referă la acordarea accesului deschis în sine, ci mai degrabă la considerente de cost 
şi calitate. Astfel, costul prelucrării şi publicării articolelor şi cărților se transferă de 
la edituri la autori sau la biblioteci academice şi institute de învăţământ superior şi 
de cercetare; se diminuează astfel resursele şi fondurile de cercetare deja limitate, 
cei mai dezavantajaţi fiind cercetătorii şi instituţiile subfinanţate. În acelaşi timp, 
reducerea controlului asupra a ceea ce se publică , poate avea un impact negativ 
asupra calităţii materialelor publicate, prin reducerea numărului de recenzii. 

Nu în ultimul rând, deşi avantajele aduse de publicarea în acces deschis sunt 
semnificative, mulţi dintre autorii de materiale ştiinţifice ezită să profite de aceste 
tipuri de servicii, ei având temeri întemeiate, în principal, legate de avansarea în 
carieră, de subminarea publicării tradiționale a lucrărilor lor în jurnale de mare 
impact şi, nu în ultimul rând, de probleme de copyright'. 

Este important de analizat aceste argumente pentru a identifica direcţia în care 
trebuie concentrate eforturile de promovare a accesului deschis pentru o circulaţie 
continuă şi eficientă a materialelor rezultate în urma cercetării, în acelaşi timp, 
menţinând un control calitativ asupra acestora. 

Suber consideră că prin publicarea în acces deschis continuă să fie respectate 
următoarele deziderate ale publicării tradiţionale: „drepturile de autor, recenzarea 
de către experți în domeniu, obţinerea de venituri (şi chiar de profit), tipărirea, 
conservarea, sporirea prestigiului, realizarea de publicaţii de calitate, avansarea în 
carieră, indexare, precum şi alte servicii de sprijin asociate cu publicarea tradițională 
a literaturii ştiinţifice”!”. Diferenţa principală între publicarea în acces deschis şi 
publicarea tradițională, spune Suber, este faptul că facturile nu sunt plătite de către 
cititori şi, prin urmare, nu acţionează ca bariere de acces. 

În privinţa accesului la datele de cercetare, trebuie în plus luate în calcul costurile 
de conservare pe termen lung a rezultatelor cercetării şi clarificate aspectele juridice 
naţionale şi internaţionale care guvernează informaţiile publicate şi reutilizarea 
seturilor de date'5, dar şi proprietatea asupra seturilor de date, diversitatea mare de 
seturi de date ca volum, conţinut şi format şi determinarea momentului potrivit (ca 
stagiu de cercetare) pentru publicarea acestora!?. 

O mai bună comunicare academică şi accelerarea cunoaşterii şi descoperirilor 
ştiinţifice se numără printre principalele motive pentru care un număr mare de 
organizaţii de prestigiu din întreaga lume, cum ar fi Association of European Research 
Libraries (LIBER)%, Scholarly Publishing and Academic Resources Coalition 

(SPARCY!, Canadian Association of Research Libraries (CARL)?, Association or 
Research Libraries (ARL)? etc. sprijină iniţiativele de publicare în acces deschis. 

Agenţii finanţatoare majore din Australia, Danemarca, Estonia, Germania, 
Elveţia, Marea Britanie şi Statele Unite ale Americii au mandatat accesul deschis al 
publicului larg la rezultatele cercetării pe care aceste agenţii le dețin”. 

Guvernul Canadei, reprezentat de trei agenţii principale de finanţare, cere ca 
orice material rezultat în urma unui proiect de cercetare finanţat prin aceste agenții şi 
care este publicat în jurnale ştiinţifice să fie, de asemenea, publicat în acces deschis 
în cel mult 12 luni de la apariţia iniţială în revistele de specialitate”. 

Comisia Europeană, prin Departamentul de Cercetare şi Inovare, a anunţat în 
regulamentul privind publicaţiile ştiinţifice şi datele de cercetare rezultate din proiecte 
finanţate sau cofinanţate prin inițiativa Horizon 2020, că „fiecare beneficiar al finanţării 
trebuie să asigure accesul liber la toate publicaţiile ştiinţifice recenzate care conţin 
rezultatele sale”, acest lucru însemnând că „trebuie, cel puţin, să se asigure că orice 
publicaţii ştiinţifice recenzate de experţi pot fi citite online, descărcate şi tipărite”. 

În aprilie 2016, Comisia Europeană a făcut publice planurile sale de a 
construi un serviciu bazat pe tehnologie cloud şi o infrastructură de date de clasă 
mondială”,conectând infrastructuri de date existente sau viitoare, pentru a garanta că 
domeniile ştiinţific, de afaceri şi al serviciilor publice beneficiază din plin de revoluţia 
adusă de apariția volumelor mari de date. Această iniţiativă va facilita accesul la date 
şi reutilizarea acestora de către 1,7 milioane de cercetători, 70 milioane de experţi 
din domeniile ştiinţei şi tehnologiei, urmând ca treptat accesul să fie deschis şi pentru 
sectoarele de servicii publice, industrial şi pentru întreprinderile mici şi mijlocii”. 

Cele mai utilizate tipuri de acces deschis sunt la ora actuală: 

e accesul deschis de tip auriu — publicare în jurnale cu acces deschis sau în 

jurnale pe bază de abonament care acceptă şi articole în acces deschis; 

e accesul deschis de tip verde — publicare în depozite instituţionale de materiale 

de cercetare. 

Suber identifică următoarele distincţii importante între aceste două tipuri de 
acces deschis”: 

e În privinţa recenziei materialelor depuse pentru publicare: jurnalele cu acces 

deschis efectuează propriile lor recenzii, la fel ca jurnalele convenţionale. 
În general, depozitele care arhivează material de cercetare nu-l recenzează, 
deşi găzduiesc şi difuzează articole recenzate extern prin alte mijloace. 

e Drepturile asupra materialelor publicate: jurnalele cu acces deschis obţin 

drepturile direct de la deţinătorii acestora şi, în continuare, au dreptul de 
a acorda permisiunea de refolosire cui doreşte; depozitele de cercetare 
solicită deponenţilor să obţină ei înşişi drepturile necesare ca o condiţie 
pentru publicarea în depozite instituţionale. 

Dintre cele două tipuri de acces deschis menţionate anterior, accesul de tip 
auriu necesită resurse financiare mai importante din parte autorilor şi, prin urmare, 
este mai puţin accesibil. Două alternative demne de menţionat sunt: 

e Accesul deschis freemium*. De exemplu, modelul folosit de Organisation 
for Economic Co-operation and Development (OECD) face serviciul de 
bază gratuit: acces la materiale doar pentru lectură, descoperire, citare şi 
facilități de transmitere prin link-uri şi încorporare în pagini. Servicii mai 
avansate de copiere, descărcare, imprimare locală şi accesare de ediţii 
speciale (PDF, Excel, ePub etc.) sunt însă accesibile doar abonaţilori!. 

e Accesul deschis de tip diamant (sau platină) se caracterizează prin faptul 
că nici autorul, nici cititorul nu trebuie să plătească, iar revista nu aparţine 
editurii, ci consiliului editorial. În acest model difuzarea articolelor se face 
prin intermediul unor unităţi de servicii finanţate fie prin infrastructuri 
publice de cercetare, fie prin furnizarea de diferite tipuri de servicii 
suplimentare (similar cu modelul freemium)?. 

Publicarea în depozite instituționale a materialelor de cercetare, create 
de propria comunitate academică (acces deschis de tip verde), a devenit o sursă 
semnificativă de materiale de informare pentru bibliotecile universitare. Diferite 
instituţii de învăţământ superior încurajează încărcarea de materiale în depozite 
digitale proprii sau chiar impun acest lucru ca o cerinţă pentru studenţii la master şi 
doctorat. 

Conţinutul depozitelor instituționale poate fi accesat de toți membrii comunităţii 
academice a universităţii-gazdă, la aceasta adăugându-se avantajul de a disemina 
informaţia global tuturor utilizatorilor externi interesaţi, atunci când acestora le este 
permis gratuit accesul prin internet. Mai mult decât atât, instituţiile de învăţământ 
superior ce găzduiesc depozite digitale cu acces deschis îşi vor spori prestigiul şi vor 
îmbunătăţi şansele de a atrage cercetători de valoare şi studenţi de excepţie pentru 
studii de masterat şi doctorat. În plus, acestea vor putea demonstra nivelul de expertiză 
al propriei comunităţi academice în speranţa de a obţine finanțare pentru cercetare“. 

Un raport realizat în anul 2013, pentru Comisia Europeană de către de Science- 
Metrix, constată că a fost atins un procent important în privinţa accesului deschis 
(peste 50% din materialele publicate) în câteva ţări, cum ar fi Brazilia, Elveţia, 
Olanda sau SUA , în domeniile biomedical, biologie, matematică şi statistică”. 

Acesta este însă doar începutul pe drumul mai lung către accesul universal, 
pentru care trebuie eliminate alte patru tipuri de obstacole: 

e filtrarea şi cenzurarea impuse de instituţii academice, angajatori, furnizori 

de servicii de internet şi chiar guverne; 

e bariere lingvistice create de publicaţii majoritar în limba engleză sau o altă 
limbă unică, atâta vreme cât traducerile automate lasă încă mult de dorit; 

e bariere de acces pentru persoane cu dizabilităţi ( vizuale, auditive, motorii 
etc.); 

e decalajul digital care face ca miliarde de oameni să nu aibă acces sau să aibă 
acces foarte limitat sau greoi la resurse online. 

9.2.5 VOLUM MARE DE DATE CONECTATE" 


Evoluţia tehnologiei digitale din ultimele decenii a făcut posibil accesul 
deschis la o multitudine de seturi mari de date primare. Biblioteca adaugă astfel 
colecţiilor tradiţionale de documente şi informaţii care pot fi citite şi analizate doar de 
oameni în contact nemijlocit cu documentul primar, un nou tip de resursă: big data. 
De Mauro defineşte big data ca fiind resurse informaţionale care, datorită volumului 
imens, rapidităţii cu care sunt generate şi actualizate şi varietăţii de format şi conţinut, 
necesită tehnologii şi metode analitice specifice pentru a fi puse în valoare”. 

Există nenumărate surse care generează astfel de date: guverne, proiecte de 
cercetare, consumatori, organizaţii, ştiri, evenimente şi chiar utilizatori individuali. 
Acum „putem stoca mult mai multe informaţii decât oricând înainte. Căutarea este 
mai uşoară. Datele se copiază mai uşor. Partajarea este mai uşoară. Procesarea este 
mai uşoară. Şi putem refolosi aceste informaţii pentru utilizări pe care nu ni le-am 
imaginat când datele au fost colectate iniţial”. 

Scott Gnau, Chief Technology Officer la Hortonworks, spune că „obţinerea de 
valoare din date se extinde dincolo de dispozitive, senzori şi maşini şi include toate 
datele, inclusiv cele produse de fişierele-jurnal de pe servere, locaţii geografice şi 
datele de pe internet”. 

Serviciile legate de administrarea datelor au devenit acum o parte 
semnificativă a activităţii desfăşurate în bibliotecile academice”, bibliotecarul 
asumându-și noi competenţe şi roluri legate de aceste servicii. Astfel, specialistul 
în căutarea informaţiei din cercetare (research informationist) este parte din 
colectivul de cercetare şi contribuie la fiecare etapă a procesului de cercetare, 
de la inițierea proiectului până la publicarea rezultatelor, oferind îndrumare de 
specialitate privind gestionarea şi conservarea datelor, analiza bibliometrică, 
căutarea de experţi pentru crearea echipei de cercetare, respectarea cerinţelor 
finanţatorilor în ceea ce priveşte administrarea şi accesul liber la date, precum şi 
alte aspecte legate de informare“!. Într-un raport realizat pentru Research Libraries 
de date şi informaţii, pe care bibliotecarii le desfăşoară în sprijinul cercetătorilor: 
administrarea informaţiei, descoperirea şi administrarea de date folosite în 
activitatea de cercetare, dar şi colectarea şi păstrarea datelor rezultate în urma 
cercetării”. Aceste tipuri de asistenţă, deşi concentrate pe seturi de date, sunt o 
continuare logică a serviciilor tradiţionale ale bibliotecilor, pentru că ele imită 
într-un fel activităţi legate de documente“. Astfel, pentru un sprijin eficace acordat 
echipei de cercetători, bibliotecarul trebui să fie cunoscător nu doar al ciclului de 
viaţă al datelor de cercetare, ci şi al etapelor activităţilor de cercetare: de la ideea 
de cercetare până la obţinerea şi punerea în valoare a rezultatelor. 

Se vorbeşte acum despre faptul că întregul internet poate fi considerat un nor 
(cloud) de date şi informaţii. În informaţia existentă deja în acest cloud un există 
potenţial imens care este încă inaccesibil pentru că informaţia este generată, în 

principal, de utilizatori umani, într-un format care poate fi utilizat doar de oameni, 
dar este aproape imposibil de interpretat de către aplicaţiile software. 

Cu cât aceste date sunt mai uşor şi mai rapid de găsit şi de accesat de noi 
utilizatori fără conexiune prealabilă cu proprietarii datelor, cu atât datele sunt mai 
valoroase. 

Tim Berners-Lee, inventatorul internetului şi unul dintre iniţiatorii proiectului 
Linked Open Data, a propus o nouă generaţie web în care sunt publicate date 
structurate în aşa fel, încât să poată fi legate între ele şi să devină mai utile prin 
interogări semantice“. Sunt legate nu doar documente şi fişiere, ci chiar entităţi 
arbitrare (persoane, obiecte, evenimente, patente, concepte, organizaţii, locuri etc.), 
descrise pe baza standardului RDF (Resource Description Framework), publicat 
de consorțiul W3C. Astfel, în viziunea lui Berners-Lee, web-ul evoluează către o 
nouă formă de conţinut, pe care el o numeşte web semantic, care poate fi înţeles de 

Implementarea acestui concept de date conectate a început deja. Multe 
organizaţii, printre care universităţi şi biblioteci academice au finalizat deja cu 
succes proiecte de implementare de date conectate. Într-un sondaj realizat în două 
etape, în anii 2014 şi 2015, de către Online Computer Library Center, Inc. (OCLC), 
un număr de 90 de instituţii din 20 de ţări au declarat că utilizează sau publică date 
conectate fie pentru a-şi îmbunătăţi prezența pe web, fie pentru a studia ce avantaje 
pot decurge dintr-o astfel de iniţiativă. Printre instituţiile care au răspuns sondajului se 
numără biblioteci universitare, biblioteci naţionale, reţele de organizaţii, organizaţii 
guvernamentale, instituţii academice, biblioteci publice, muzee şi altele“. 

Pentru biblioteci acest concept este relevant din următoarele puncte de 
vedere“: 

e prin includerea datelor conectate în descrierea online a resurselor de bibliotecă, 
utilizatorii pot găsi mai uşor resursele bibliotecii pe web; motoarele de 
căutare şi alte servicii de informaţii de pe internet vor fi mai performante 
spre a trimite utilizatorii la aceste materiale în mod direct şi rapid; 

e prin furnizarea de date de bibliotecă în segmente mai granulare şi mai bine 
definite, datele conectate (linked data) permit programatorilor să creeze 
aplicaţii inovatoare bazate pe metadate obţinute dintr-o varietate de surse; 

e datele conectate oferă specialiştilor din bibliotecă oportunitatea de a regândi 
catalogarea într-un mod mai eficient. 


Cu alte cuvinte, bibliotecile, pe de o parte, beneficiază de acces la date 
conectate externe şi lărgesc astfel sfera de resurse disponibile utilizatorilor proprii, 
iar, pe de altă parte, produc date conectate pentru a se integra mai bine în modalităţile 
de căutare ale utilizatorilor proprii şi pentru a fi mai vizibile atât utilizatorilor care 
nu au acces direct la resursele bibliotecii, dar şi la alte site-uri şi servicii de internet. 
Bibliotecile vor deveni astfel parte integrantă a internetului, şi nu vor folosi internetul 
doar ca mediu de acces la informaţia tradiţională. 

În iunie 2012, OCLC a făcut metadatele bibliografice deţinute de Wor/dCar 
disponibile experimental sub formă de date conectate, model în care există o relaţie 
unu-la-unu între fiecare înregistrare în WorldCat şi fiecare dintre aceste descrieri de 
date conectate. În anul 2014, OCLC a lansat WorldCat Works. În această versiune, 
OCLC a creat descrieri pentru 197 de milioane de resurse bibliografice găzduite de 
WorldCat, reunind în mod logic multiple aspecte ale unei lucrări într-o singură entitate 
oficială. O lucrare (work) este o descriere la nivel înalt a unei resurse conținând 
informaţii comune tuturor edițiilor lucrării, cum ar fi autor, nume, descrieri, subiecte 
etc, Această versiune “marchează primul pas în ceea ce va fi o călătorie evolutivă şi 
revoluţionară, spre a oferi acces la date interconectate, de numeroase entităţi (lucrări, 
locuri, concepte, persoane, organizaţii şi evenimente), capturate în vasta colecţie 
comună de înregistrări bibliografice care constituie WorldCat”%. 

Fundaţia Andrew W. Mellon, cu sediul la New York, finanţează de peste 
zece ani proiecte de cercetare legate de web-ul semantic, date conectate şi 
comunicare academică, totalizând milioane de dolari SUA, proiecte desfăşurate de 
universităţi şi institute de cercetare de nivel mondial. Cele mai recente astfel de 
finanţări sunt două granturi de câte 1,5 milioane de dolari SUA, din martie 2016, 
ambele venind în sprijinul iniţiativelor de bibliotecă care dezvoltă şi promovează 
utilizarea datelor deschise legate. Primul proiect, condus de Stanford University”, 
reprezintă o colaborare între bibliotecile universităţilor Stanford, Columbia, Cornell, 
Harvard, Princeton şi Biblioteca Congresului SUA, al doilea, coordonat de Cornell 
University“ este o colaborare între universităţile Harvard, Stanford, lowa şi Cornell. 
Prin aplicarea acestor proiecte, bibliotecile menţionate anterior îşi vor moderniza 
infrastructura curentă prin utilizarea datele deschise în activitatea de informare“!- *?. 


9.2.6 TEHNOLOGIILE CLOUD 


Tehnologiile c/oud au fost introduse deja de câţiva ani şi continuă să 
evolueze într-un ritm rapid. Aceste tehnologii se referă la utilizarea de pachete 
de infrastructură, servicii şi aplicaţii software de web, accesate prin intermediul 
internetului, care înlocuiesc resursele locale dedicate, cum ar fi reţele de date, 
modalități de depozitare de date, aplicaţii software instalate în rețeaua locală etc. 
Noua abordare permite utilizatorilor (organizații sau persoane particulare) să 
stocheze, acceseze şi partajeze date, aplicaţii şi capacitate de procesare în spaţiul 
cibernetic, putând astfel economisi resurse preţioase şi înlesnind colaborarea şi 
partajarea de resurse între utilizatori, prin standardizarea platformelor şi accesului 
la aceste resurse. Conform punctului de vedere oferit de National Institute of 
Standards and Technology (NIST) din Statele Unite, în acest model de tehnologie, 
serviciile trebuie să poată fi configurate direct de către consumator (în acest caz 
biblioteca), într-un mod convenabil, fără întrerupere, în fiecare zi şi la orice 
moment şi fără a fi nevoie de asistenţă din partea furnizorului”. 

Acest tip de tehnologii par să fie în mod deosebit utile organizaţiilor care, 
asemănător bibliotecilor, necesită administrarea şi partajarea unui volum substanţial 
de date care trebuie stocate pe termen lung. La ora actuală multe biblioteci folosesc 
într-o formă sau alta tehnologii c/oud, de exemplu, pentru accesarea bazelor de 
date de publicaţii şi a materialelor online sau a resurselor comune ale consorțiilor şi 
reţelelor de biblioteci. Goldner menţionează patru principii-cheie ale platformelor 
colaborative: deschidere, extensibilitate, abundența resurselor şi oportunităţile de 
colaborare“. Prezentăm în Figura 1 o reprezentare a arhitecturii cloud. 

Bibliotecile universitare pot alege dintr-o varietate de pachete de servicii 
cloud. Între cele mai relevante se numără: 

e Infrastructură (nfrastructure as a Service - laaS). Această categorie se 
referă la servere, rutere, dispozitive pentru paravanul de protecţie etc. şi 
aplicaţiile software necesare pentru accesarea şi configurarea acestora“; 
consumatorul nu deţine şi nu gestionează infrastructura de bază, dar are 
controlul asupra sistemelor de operare, stocare, aplicaţii software şi, în 
unele cazuri, control limitat asupra anumitor componente ale reţelei”. 


Application 

Figura 1. Reprezentarea arhitecturii cloud în viziunea lui Sam Johnston [CC BY-SA 3.0] 
http://creativecommons.org/licenses/by-sa/3.0)], via Wikimedia Commons; 
https://upload. wikimedia.org/wikipedia/commons/b/b5/Cloud_computing.sve 

e Platformă (Platform as a Service - PaaS). Pachetele de servicii de acest tip pun 
la dispoziţia consumatorului platforme care pot conţine sisteme de operare, 
servere web, aplicaţii şi funcţionalităţi pentru baze de date sau programare**. 
Consumatorul nu gestionează infrastructura în care serviciile cloud sunt 
aşezate, dar are control asupra aplicaţiilor găzduite şi, în unele cazuri, asupra 
setărilor de configurare a mediului de dezvoltare a aplicaţilor”. 

e Sofiware (Sofiware as a Service - SaaS). În contrast cu PaaS, care se referă la 
servicii la nivel de IT, SaaS se referă, în general, la aplicaţii sau pachete de 
aplicaţii software la nivel de utilizator, cum ar fi aplicaţiile de procesare de 
informaţii sau de editare grafică“. Plata acestui tip de servicii se poate face 
în funcţie de numărul de utilizatori, resursele utilizate, pe bază de rată fixă“. 

e Spaţiu de depozitare (Storage as a Service - STaaS). În acest model, 
consumatorul închiriază doar spaţiul de stocare, furnizorul fiind cel care 
răspunde de configurarea şi menţinerea elementelor hardware şi software 
necesare“, backup şi alte activităţi necesare pentru a asigura accesul 
clientului la informaţie în orice moment şi recuperarea în caz de avarie. 

e Securitate (Security as a Service - SECaasS). Un exemplu ar fi funcţionalităţile 
de autentificare pentru accesarea unei rețele, baze de date sau servicii de 
antivirus*. Furnizorului îi revine responsabilitatea menţinerii siguranţei 
datelor şi fişierelor pe care le manipulează. 

e Date (Data as a Service - DaasS). Acest model se concentrează pe furnizarea 
şi distribuţia de date, ca fişiere sau baze de date“, indiferent de tipul 
datelor (text, imagini, sunete, clipuri video etc.), la care clienţii au acces 
printr-o reţea (de obicei, internet), fără a fi nevoie să rezolve probleme 
de compatibilitate sau spaţiu de stocare şi având garanţia că datele sunt 
obţinute, prelucrate şi distribuite cu respectarea tuturor prevederilor legale 
în privinţa securităţii, respectării confidenţialităţii şi drepturilor de autor. 

Tipurile de documente şi date pe care bibliotecile trebuie să le stocheze şi 

serviciile legate de acestea impun cerinţe tehnice şi administrative specifice care 

trebuie evaluate cu mare atenţie pentru a decide: 

e dacă migrarea la tehnologia c/oud este soluţia potrivită în defavoarea păstrării sau 
extinderii capacităţii de stocare locală a bibliotecii; 

e tipul de soluţie c/oud potrivit: privat (serviciile şi infrastructura sunt 
administrate într-o reţea locală şi sunt create pentru a fi accesate de utilizatori 
interni ai organizaţiei), public (serviciile şi infrastructura sunt oferite de 
un furnizor extern prin intermediul internetului, pentru a fi accesate de 
către publicul larg) sau hibrid (combinaţie de două sau mai multe soluţii 
incluzând infrastructura şi serviciile atât publice cât şi private); 


e care este furnizorul potrivit pentru serviciile şi infrastructura 
cloud; 


e care dintre serviciile furnizate sunt necesare şi vor fi 
achiziționate. 

Într-un raport cerut de Minnesota Historical Society (SUA), organizaţia 
Instrumental Inc. identifică următoarele considerente în determinarea avantajelor şi 
riscurilor legate de migrarea la o soluţie cloud oferită de un furnizor extern pentru 
serviciile de conservare digitală, în plus față de considerente de cost, eficienţă, 
metode de autentificare, cerinţe de sistem, nivel de expertiză necesar al personalului 

1. dreptul de proprietate asupra fişierelor şi datelor stocate; 

2. fiabilitatea şi integritatea tipului de stocare; 

3. posibilitatea de recuperare în caz de dezastru prin backup adecvat; 

4. portabilitatea fişierelor şi datelor în cazul migrării la un alt furnizor şi 
politicile de eliminare aplicabile în cazul în care date şi fişiere trebuie 
excluse din cloud; 

. garantarea disponibilităţii în privinţa infrastructurii, serviciilor web şi 
aplicaţiilor software utilizate“; 

„ securitatea datelor şi fişierelor; 

„ ierarhizarea serviciilor oferite în funcţie de necesităţile bibliotecii; 

. funcţionalităţi de administrare şi conservare a datelor; 

„ monitorizarea şi transformarea conţinutului stocat pentru protecţia împotriva 
uzurii tehnologiei. 


Un 


OO AN 


9.2.7 COLABORARE ŞI ACCES COMUN LA RESURSE 


Încă din secolul trecut colaborarea între biblioteci a reprezentat o modalitate de 
a realiza obiective comune care nu pot fi atinse de biblioteci individual. Consorţiile 
beneficiază de punerea în comun a experienţei şi resurselor şi stimulează răspunsuri 
creative la probleme comune, au putere mai mare de cumpărare în tranzacţiile cu 
editurile, partajează resursele prin împrumut interbibliotecar, cooperează cu privire 
la dezvoltarea colecţiilor şi asigură accesul prin acorduri bilaterale“. Bibliotecile pot 
forma consorţii după proximitatea geografică, interesele pe care le împărtăşesc sau 
resursele pe care vor să le pună în comun. 

De exemplu, Association of Research Libraries (ARL) este o organizaţie 
nonprofit, formată din 124 de biblioteci de cercetare, aparţinând unor instituţii de 
cercetare din SUA şi Canada, având misiunea de “a promova obiectivele bibliotecilor 
de cercetare membre, funcționând ca lider în stabilirea politicilor publice şi 
informaţionale a comunităţilor academice, stimulând schimbul de idei şi expertiză, 
facilitând apariția unor noi roluri pentru bibliotecile de cercetare şi creând un mediu 
care consolidează interesele sale cu cele ale organizaţiilor aliate”. 

O problemă importantă care poate fi rezolvată prin colaborarea între biblioteci 
este eficientizarea utilizării resurselor, inclusiv a spaţiului de depozitare. The UK 
Research Reserve (UKRR) este o colecţie națională de materiale de cercetare 
colaborativă, gestionată printr-un parteneriat între sectorul învăţământului superior 

din Marea Britanie şi The British Library. Scopul acestui consorţiu este de a permite 
bibliotecilor universitare să reducă dubletele revistelor cu circulaţie restrânsă, 
păstrându-se exemplare în cel mult trei locaţii. Astfel, accesul la reviste cu utilizare 
restrânsă este asigurat. În acelaşi timp, bibliotecile reuşesc să elibereze spaţiul pentru 
a răspunde nevoilor în schimbare ale utilizatorilor lor”. 

O altă modalitate de a economisi resurse este procurarea unui singur abonament 
la resurse de informare electronice, care vor fi utilizate de către toate bibliotecile 
membre ale unei asociaţii sau ale unui consorțiu de biblioteci. De exemplu, Center 
for Research Libraries (CRL), cu sediul în Statele Unite, un consorţiu de biblioteci 
universitare, de colegii şi biblioteci de cercetare independente din SUA, Canada, India, 
Germania şi Hong Kong, fondat în anul 1949, sprijină activitatea celor peste 200 de 
membri ai săi prin acces nelimitat la o colecţie impresionantă de resurse, la împrumut 
interbibliotecar, servicii de digitizare, cumpărări de resurse „la cerere” etc?. 

Evident, atunci când colecţiile sunt achiziționate şi gestionate în comun, diversitatea 
nevoilor informaţionale şi a bugetelor disponibile între participanţii în consorţiu poate 
îngreuna colaborarea, dar, de cele mai multe ori, beneficiile participării sunt suficient de 
importante depăşind dificultăţile. Într-un studiu efectuat de Al-Baridi (2016), referitor la 
structura administrativă, politicile de participare, sursele de finanţare, modelul de plată etc. 
a şapte consorţii de biblioteci din SUA, se indică următorii factori favorizanți în decizia de 
a adera la consorțiu”: 

e reducerea sau subvenţionarea costurilor pentru resursele electronice (6 din 

7 respondenţi); 

e valoarea adusă de colaborarea cu alți membri ai consorțiului (7 din 7 

respondenţi); 

e facilități de împrumut interbibliotecar (6 din 7 respondenţi); 

e gestionarea în comun a colecţiilor (6 din 7 respondenţi); 

e îmbunătăţirea raportului cost / beneficii (7 din 7 respondenţi). 

Schimbările aduse de tehnologia c/oud şi transmisiile de date, tot mai rapide 
şi mai fiabile, micşorează distanţele pe glob, inclusiv în privinţa achiziţionării şi 
partajării de informaţii. 

OCLC, al cărui moto este pentru că ceea ce este cunoscut trebuie să fie 
împărtăşit, reprezintă un consorţiu internaţional care cuprinde biblioteci, specialişti, 
cercetători şi cursanţi din peste 100 de ţări din întreaga lume”. Cei aproape 17 000 
de membri (între aceştia numărându-se aproape 5 000 de biblioteci academice) 
ai OCLC? beneficiază de costuri reduse şi de o creştere a accesului la informaţie 
deţinută în biblioteci din întreaga lume, prin partajare şi soluţii bazate pe tehnologie 
cloud. Apartenența la OCLC oferă, de asemenea, acces la cercetare în domeniul 
bibliotecilor, programe de susţinere a intereselor acestei comunităţi şi oportunităţi 
de dezvoltare profesională”. 

OCLC oferă WorldShare Management Services (WMS), un pachet complet 
de servicii de bibliotecă: achiziţii, circulaţie, metadate, utilizarea în comun a 
resurselor, gestionarea licenţelor, rapoarte relevante şi o interfață comună de căutare 

şi descoperire de resurse pentru utilizatorii finali. Aceste servicii capitalizează 
experienţă de lucru şi resurse de informare provenind din biblioteci din toată lumea, 
producând un pachet de aplicaţii eficiente şi uşor de folosit, care ajută bibliotecile 
participante să elibereze resurse umane, financiare şi de timp, să îşi simplifice şi 
să îşi automatizeze operaţiunile, să îşi îmbunătăţească vizibilitatea şi regăsirea 
informaţiilor şi să beneficieze de rapoarte şi statistici de utilizare valoroase în 
înţelegerea şi creşterea impactului pe care biblioteca îl are”. După ce prima bibliotecă 
a adoptat WMS în anul 2010%, peste 380 de alte biblioteci au adoptat acest sistem”, 
iar numărul lor este în continuă creştere. 


9.2.8 CONCLUZII 


Sprijinul pe care biblioteca universitară îl oferă învățământului şi cercetării 
ştiinţifice este deosebit de important. Comunitatea bibliotecilor evoluează rapid, 
în paralel cu tehnologia şi cu mediul academic, şi se adaptează constant nevoilor 
consumatorilor săi şi schimbărilor din domeniul informațional. Utilizatorul de astăzi 
are puţine lucruri în comun cu cel de acum câteva decenii, în afară de nevoia de 
informaţie. 

Toate transformările din mediul în care bibliotecile îşi desfăşoară activitatea 
sunt interconectate şi interdependente. Nu putem vorbi de volum mare de date 
fără a vorbi de schimbări în metodele de stocare şi de tehnologia c/oud. Apariţia 
tehnologiei cloud creează oportunitatea regândirii şi restructurării întregului sistem al 
bibliotecilor şi creează oportunităţi ample de colaborare la nivel local şi internaţional. 

Nevoia de acces deschis la datele rezultate din activitatea de cercetare şi, chiar 
mai mult, la date existente încorporate în reţeaua de internet, cere legarea acestor 
date şi standardizarea reprezentării lor pentru a le face accesibile maşinilor de calcul 
de mare putere. Bibliotecile trebuie ele însele să devină parte din această nouă reţea, 
care se creează sub ochii noştri. 

La fel, deschiderea accesului la informaţie pentru a facilita progresul ştiinţei 
impune schimbări în sistemul de publicare a rezultatelor cercetării şi motivează 
comunitatea academică să colaboreze şi să găsească soluţii viabile şi durabile de 
finanţare, regândind relaţia dintre cercetători, instituţiile din care aceştia fac parte, 
edituri, biblioteci şi public şi rolul fiecăreia dintre aceste entităţi. 

9.3 BIBLIOTECILE ȘCOLARE ROMÂNEȘTI ÎN ERA 
DIGITALA 


Biblioteci şcolare 
Centre de documentare şi informare 


Structura infodocumentară din 
învățământul preuniversitar 


Evoluţia structurii infodocumentare 
preuniversitare în societatea cunoaşterii 


Managementul bibliotecilor şcolare şi al 
centrelor de documentare şi informare 


9.3.1 INTRODUCERE 


În sistemul românesc de învățământ, biblioteca şcolară este strâns legată 
de valorile democratice: accesul liber şi egal la informaţii, susţinerea studiului 
individual la toate nivelurile şi participarea şi integrarea socio-culturală. Aceste 
valori, enunțate de mari oameni de cultură români!, au făcut de-a lungul timpului 
ca biblioteca şcolară şi, mai nou, centrul de documentare şi informare (CDI) să fie 
considerate structuri de o importanţă majoră? pentru procesul educativ desfăşurat în 
şcoli, spaţii ale comunicării libere, deschise, neutre şi primitoare. 

În acest sens, Uniunea Europeană are o serie de recomandări în vederea 
trecerii la societatea informaţională, bazându-se pe influenţa imensă pe care o au 
tehnologiile informaţionale asupra domeniului educaţiei, influențând modul de 
învăţare şi predare, conţinutul învăţării şi sursele cunoaşterii şi ale informaţiei?. 

În actualul context creat de era digitală în care internetul a realizat globalizarea 
accesului la informaţie, bibliotecile şcolare / centrele de documentare şi informare 
depun eforturi pentru a ţine pasul cu ritmul evoluţiilor produse în sfera tehnologiilor 
informării şi comunicării cu impact în extinderea şi diversificarea serviciilor oferite, 
modernizarea activităţii, crearea unor noi oportunităţi de informare şi cunoaştere, 
practic sunt la început de drum în această revoluţie digitală. 

Din punct de vedere istoric, computerizarea bibliotecilor şcolare începe 
timid în anul 2009, când doar câteva biblioteci ale caselor corpului didactic au 
iniţiat procedura de informatizare în urma realizării bazelor de date în Excel, Fox 
Pro, Access, apoi prin achiziționarea gratuită de la BCU „Carol I” Bucureşti a unui 
soft de bibliotecă (CDS/1SIS) şi ulterior contracost (Sziren, Bibliosoft, eBibliophil, 

Biblio-eXpert, Bibioteq Standard, BCDI 3, TLIB, Koha, Qulto, soft „Mijloace fixe 
şi obiecte de inventar”). 

Un alt pas în direcţia convergenţei digitale a fost trecerea bibliotecilor şcolare / 
centrelor de documentare şi informare de la catalogul tipărit la catalogul online, ceea 
ce a însemnat automatizarea multor sarcini biblioteconomice, cum ar fi achiziţia, 
controlul circulaţiei, rezervarea documentelor şi emiterea notificărilor de atenţionare. 
Cataloagele tradiţionale ale bibliotecilor şcolare nu au fost desfiinţate, ci continuă să 
fie utilizate în paralel cu acele cataloage online bazate pe soft-uri comerciale de 
bibliotecă şi/sau a unui server administrat de instituţia în care activează sau unul 
gazdă. 

În paralel cu procesul de automatizare, al cărui scop a fost acela de a uşura 
lucrul cu materialele fizice, a început şi un proces de digitizare a informaţiei (procesul 
de digitizare a patrimoniului cultural românesc). Primul pas făcut de către Ministerul 
Educaţiei Naţionale a constat în digitizarea manualelor şcolare, disponibile (parțial) 
în trei forme: varianta tiparită, digitală (stocată pe un CD şi care cuprinde activităţi 
multimedia interactive de învăţare - AMII) şi online, respectând cerinţe minime 
pentru rularea manualelor digitale în mediul online: sistem de operare - Windows 7 
şi superior, browser - Google Chrome 20+, Mozila Firefox 5+, Internet Explorer 9+, 
hardware (sisteme tip desktop cu procesoare de 800 MHz, 512 MB RAM și | GB 
disponibil pentru stocare) şi rezoluţie minimă de 1024x768. 

Această tehnologie a informaţiilor şi a comunicaţiilor a creat oportunităţi de 
schimbare radicală a procesului biblioteconomic din bibliotecile şcolare şi, implicit, 
dezvoltarea conceptului de „muncă inteligentă”. 


9.3.2 STRUCTURA INFODOCUMENTARĂ DIN 
ÎNVĂŢĂMÂNIUL PREUNIVERSITAR ROMÂNESC 


Structura infodocumentară din învățământul preuniversitar românesc este 
reprezentată, conform legislaţiei în vigoare, de Biblioteca şcolară sau Centrul de 
documentare şi informare, definite drept componente esenţiale ale strategiei (pe 
termen lung) de alfabetizare, educaţie, informare şi dezvoltare economică, socială 
şi culturală. 

În aceste structuri se desfăşoară procese de identificare, obţinere, organizare, 
stocare, creare, distribuire şi utilizare a resurselor informaţionale pe diferite suporturi 
fizice şi canale de informare, precum şi activităţi din perspectivă pedagogică necesare 
elevilor, cadrelor didactice şi comunităţii. Bibliotecile şcolare, respectiv centrele 
de documentare şi informare din unităţile de învăţământ deservesc, pe niveluri de 
competenţă, beneficiarii educaţiei: elevii, cadrele didactice şi comunitatea locală, în 
scopul îmbunătățirii calităţii procesului educaţional şi al învăţării pe tot parcursul vieţii. 

În conformitate cu funcţiile specifice, ele susțin implementarea politicilor 
educaționale pe niveluri de studii, profiluri, specializări, sprijină realizarea 

obiectivelor prevăzute în procesul de reformă a învăţământului românesc şi sunt 
indispensabile pentru dobândirea capacităţilor de scris-citit şi a competenţelor de 
bază: 
- facilitarea şi îmbunătăţirea obiectivelor educaţiei conform curriculumului 
naţional; 
- asigurarea resurselor informaţionale de calitate şi în timp util pentru toţi 
utilizatorii săi; 
- crearea şi dezvoltarea competenţei de lectură, ca bază a educaţiei permanente; 
- dezvoltarea gândirii critice prin metode activ-participative desfăşurate în 
biblioteca şcolară. 


9.3.3 MANAGEMENTUL BIBLIOTECII ŞCOLARE ŞI AL 
CENTRELOR DE DOCUMENTARE ŞI INFORMARE 


Politica documentară din sistemul de învățământ preuniversitar românesc 
reprezintă un sistem de valori şi acţiuni în domeniul informării şi documentării vizând 
cele patru domenii: curriculum, resurse umane, resurse materiale şi financiare, relaţii 
şi dezvoltare comunitară. 

Politica documentară cuprinde, la nivelul unităţii de învăţământ, elemente 
privind: 

- politica de constituire a colecţiilor (achiziţia resurselor infodocumentare în 

vederea dezvoltării colecțiilor, completării şi actualizării fondului documentar 

în raport cu nevoile de informare şi formare ale utilizatorilor); 

- politica de gestionare, organizare şi punere la dispoziţie a informaţiei şi a 

fondului documentar, de asigurare a accesului liber la informaţie; 

- politica de formare în domeniul infodocumentar prin intermediul acţiunilor 

pedagogice, culturale şi al parteneriatelor, de realizare şi promovare a educaţiei 

pentru informaţie şi a unei culturi a informaţiei, de identificare a nevoilor 
utilizatorilor în materie de informaţie; 

- politica de promovare şi comunicare în domeniul infodocumentar; 

- politica de evaluare a demersului şi a competenţelor utilizatorilor în domeniul 

infodocumentar. 

Prin activitatea sa, biblioteca şcolară/CDI participă la realizarea obiectivelor 
sistemului de învățământ, în ansamblul său, precum şi a obiectivelor educaţionale, 
pe niveluri de studii şi profiluri de învăţământ. 

Organizarea şi funcţionarea bibliotecii şcolare/CDI se face pe baza 
reglementărilor legislative în vigoare şi în baza unor documente atent elaborate şi 
aprobate de conducerea instituţiei şcolare: orarul, planul managerial al structurii 
conform planului managerial al instituţiei (cadrul general, obiective, priorităţi, 
analize SWOT, modalităţile de acces la resursele informaţionale şi tehnice, numărul 
de ore alocate activităţilor programate, condiţiile de utilizare a spaţiului, fondului 

documentar şi a serviciilor bibliotecii şcolare/CDI, precum şi drepturile şi obligaţiile 
utilizatorilor), planul semestrial de activitate, rapoartele anuale de activitate, 
acțiunile de comunicare şi promovare a fondului documentar, regulamentul de ordine 
interioară al bibliotecii şcolare/CDI. 


9.3.4 STRUCTURA INFODOCUMENTARĂ 
PREUNIVERSITARĂ ÎN SOCIETATEA CUNOAŞTERII 


Tehnologiile informaţionale joacă rolul de instrument al unui nou mod de 
producere a cunoaşterii. Viteza de înnoire a cunoştinţelor a devenit ameţitoare, astfel 
încât ele se dublează progresiv, iar cunoaşterea nu se mai rezumă la cunoaşterea 
obiectivă, ci devine cunoaştere diseminată, cunoaştere inter/transdisciplinară, în 
scopul rezolvării unor probleme globale privitoare la evoluţiile din natură, societate 
şi relaţiile între acestea. Cunoaşterea însăşi devine o resursă economică. 

La sfârşitul anului 2007, Guvernul României a aprobat Politica publică 
pentru digitizarea resurselor culturale şi realizarea Bibliotecii Digitale a României 
(2008-2014), în concordanţă cu recomandările Comisiei Europene. Ulterior, s-a 
inițiat programul de realizare a Bibliotecii Digitale Naţionale, ca parte componentă 
a Bibliotecii Digitale Europene, care are ca scop principal conservarea, protecţia 
şi promovarea patrimoniului cultural național. Corelat cu aceste recomandări şi 
în conformitate cu prevederile legale“, în unităţile de învățământ preuniversitar se 
înfiinţează Biblioteca Şcolară Virtuală” şi Platforma şcolară de e-learning, ale căror 
resurse digitale vor fi protejate de prevederile Legii nr. 8/1996, privind dreptul de autor 
şi drepturile conexeă, cu modificările şi completările ulterioare. Problemele pe care 
Ministerul Educaţiei le va avea în realizarea platformei Bibliotecii Şcolare Virtuale 
(inclusiv dreptul de autor”), conservarea şi stocarea documentelor digitizate. 

Această platformă şcolară de învăţare a fost gândită ca o necesitate, pentru a 
acorda asistenţă elevilor în timpul sau în afara programului şcolar ori pentru cei care, 
din motive de sănătate, temporar, nu pot frecventa şcoala. Administrarea acestor 
platforme îi revine Ministerului Educaţiei Naţionale, care are obligaţia de a înfiinţa, 
gestiona şi a îmbogăți permanent fondul Bibliotecii Şcolare Virtuale şi conţinutul 
Platformei şcolare de e-learning. 

În anul 2014, Ministerul Educaţiei şi cel al Societăţii Informaționale propuneau 
informatizarea învăţământului românesc prin introducerea tabletelor, a e-readerelor 
sau laptopurilor pentru copii în şcoli şi înlocuirea definitivă a manualelor tipărite! 
cu cele digitale!! sau adoptarea unui sistem BYOD (Bring Your Own Device), 
folosirea propriilor resurse tehnologice ale elevilor din motive de responsabilizare, 
performanţă, securitate, igienă, costuri. Acest proiect de modernizare a bibliotecilor 
şcolare şi centrelor de documentare şi informare (mai puţin a acelor unităţi şcolare 
în care nu există internet sau curent electric) nu a mai ajuns să fie pus în aplicare 

începând din 2015, aşa cum fusese stabilit iniţial, ci a fost amânat până în 2020, deşi 
o parte dintre manualele digitale!? sunt deja gata. 

Printre problemele apărute şi care au blocat proiectul, enumerăm: respectarea 
drepturilor de autor, a numărului de accesări a manualelor online sau a dreptului exploatării 
operei timp de patru-şase ani; securizarea manualelor pe platforma online www.manuale. 
edu.ro. Acestea trebuie să fie disponibile pe internet pentru ca, în primul rând, profesorii să 
aibă acces, în orice moment, la toate manualele alternative, ca să poată decide cu care dintre 
ele vor lucra, fiind totodată, disponibile online şi pentru copiii români din alte ţări. 

O altă oportunitate a reprezentat-o Parteneriatul pentru o Guvernare Deschisă 
(OGP) - un acord internaţional, realizat în septembrie 2011 şi care a fost lansat de 8 
state. Alăturarea României la iniţiativa internaţională Open Government Partnership 
în anul 2011 a oferit Guvernului României un sprijin în construirea unui mecanism 
auxiliar pentru realizarea obiectivelor asumate. De altfel, după 2012, OGP: a fost 
corelat în România şi cu alte obiective importante. Angajamentele acestui plan 
sunt structurate astfel: acces la informaţii, participare, guvernare deschisă la nivel 
local, anticorupţie, cultură, educaţie, transparenţa procesului de achiziţii publice şi 
date deschise. Următorul pas a constat în elaborarea Planului Naţional de Acţiune 
2016-2018, coroborat cu prezentarea Agendei Naţiunilor Unite pentru îndeplinirea 
obiectivelor de dezvoltare durabilă (Sustainable Development Goals — the UN Agenda 
2030)'4, completat de recomandările prezentate în raportul Independent Reporting 
Mechanism al OGP din 2015 şi de angajamentul asumat de Guvernul României de 
a promova principiile Agendei 2030 pentru Dezvoltare Durabilă. Eforturile echipei 
OGP!5 din cadrul Cancelariei Prim-Ministrului — Direcţia Servicii Online şi Design 
au fost întărite de sprijinul acordat de organizaţii non-guvernamentale, în special 
organizaţii partenere ale proiectului Coaliția pentru date deschise!€. 

Din noiembrie 2015 până în prezent, rolul principal la nivel naţional în 
transparenţă şi guvernare deschisă a fost atribuit Ministerului pentru Consultare 
Publică şi Dialog Civic (MCPDC), structura desfăşurând o serie de activităţi 
complementare celor derulate de Cancelaria Prim-Ministrului. 

În România, OGP!* prevede pentru educaţie, la punctul 15, ca Ministerul 
Educaţiei Naţionale împreună cu ARACIS, ARACIP, Unitatea Executivă pentru 
Finanţarea Învăţământului Superior, a Cercetării, Dezvoltării şi Inovării, Unitatea 
pentru Tehnologia Informaţiei în Educaţie, Inspectorate Şcolare, CCD-uri şi Coaliția 
Resurse Educaţionale Deschise România să crească transparenţa sistemului public 
de educaţie în vederea extinderii accesului la informaţii şi încurajarea participării 
publicului de a folosi noile tehnologii şi inovaţii. 

La punctul 16 mai prevede ca Ministerul Educaţiei Naţionale împreună cu 
Centrul Naţional pentru Evaluare şi Examinare, Institutul de Științe ale Educaţiei 
şi Coaliția Resurse Educaţionale Deschise România să creeze Biblioteca Școlară 
Virtuală şi încărcarea ei cu resurse educaţionale deschise (RED) şi definirea unei 
politici naţionale privind resursele educaţionale deschise cu scopul creşterii accesului 
la educaţie de calitate şi stimularea inovării. 

„Prin crearea platformei Biblioteca Şcolară Virtuală se va urmări crearea unei 
baze de date cu: 

- materiale produse de minister şi instituţiile subordonate, în principal, 

programe şcolare şi manuale, pe care Ministerul le achiziţionează direct; 

- resurse produse în programele cu finanţare europeană, indiferent cine este 

beneficiarul; în contractele de finanţare vor fi introduse clauze prin care 

resursele produse vor fi publicate sub licenţă deschisă şi vor fi încărcate în 
portalul guvernamental; 

- noi resurse dezvoltate de profesori şi utilizate pe parcusul activităţilor 

didactice, inclusiv al inspecțiilor şcolare; profesorii creează permanent o 

varietate de materiale didactice, iar aceste materiale pot fi încărcate în aceeaşi 

platformă virtuală; 

- resurse deja dezvoltate de profesori şi distribuite în alte comunităţi; în 

comunităţi virtuale există deja numeroase resurse pentru profesori, create 

de profesori; utilizatorii acestor comunităţi vor fi încurajați să transfere şi 
către portalul public cele mai valoroase resurse, inclusiv prin parteneriate cu 
administratorii acestor comunităţi; 

- resursele educaţionale, care au rezultat ca urmare a implementării proiectelor 

cu finanţare europeană, să facă parte, obligatoriu, din această bibliotecă; 

- demararea unui proces de consultare publică privind achiziţia manualelor, 

astfel încât să fie achiziţionat şi conţinutul manualelor, care devine proprietatea 

MEN”. 

Toate acestea vor contribui la îmbunătăţirea calităţii educaţiei prin accesul 
liber la resursele educaţionale, produse cu bani publici; va creşte responsabilitatea 
decidenţilor în educaţie, folosind creativ tehnologia informaţiei, precum și 
performanţa elevilor prin facilitarea accesului la resurse educaţionale pentru cadrele 
didactice. 

Pentru implementarea angajamentului MEN, se impun următoarele: 

- crearea suportului tehnic pentru platforma Biblioteca Şcolară Virtuală; 

- publicarea depozitului iniţial al Bibliotecii Şcolare Virtuale; 

- alegerea unei licenţe libere pentru Biblioteca Şcolară Virtuală; 

- introducerea în toate programele operaționale finanţate din fonduri europene 
a unei clauze contractuale prin care orice resursă educaţională creată va fi publicată 
sub licenţă liberă şi va fi adăugată la Biblioteca Şcolară Virtuală; 

- reglementarea modului în care resursele educaţionale vor intra în Biblioteca 
Şcolară Virtuală, obligatoriu pentru cele produse cu fonduri publice şi, la cerere, 
pentru cele private; 

- revizuirea, în urma unei dezbateri publice, a procedurilor privind achiziția 
manualelor şcolare, astfel încât acestea să fie accesibile publicului sub o licenţă liberă; 

- definirea şi adoptarea unei strategii naţionale privind dezvoltarea Bibliotecii 
Şcolare Virtuale şi folosirea resurselor educaţionale deschise în sistemul public de 
educaţie. 

9.3.5 CONCLUZII 


Impactul pe care noua tehnologie de comunicare îl va avea asupra bibliotecii 
şcolare tradiţionale va duce la crearea unui loc „de stocare” a full-textelor, dar şi a 
unui „centru de învăţare” cu resurse educaţionale deschise. Într-un cuvânt, va fi o 
bibliotecă şcolară inteligentă, capabilă să vină în întâmpinarea nevoilor de învăţare şi 
acumulare de experienţă ale utilizatorilor ei şi care să se menţină la standarde înalte. 

Materialele de referință tipărite din fondul de carte al bibliotecii şcolare / 
centrul de documentare şi informare nu îşi vor pierde din valoare, dar bazele de date 
full-text şi alte tipuri de texte organizate vor putea fi accesate mai rapid şi în procent 
mai mare (producerea materialelor informaţionale tradiţionale va fi din ce în ce mai 
costisitoare). 

Internetul a făcut posibilă apariţia şi în bibliotecile şcolare a cărţii electronice 
(e-book), a colecţiei de e-book-uri, care este asociată conceptului de bibliotecă 
virtuală. Biblioteca şcolară / centrul de documentare şi informare va putea să îşi 
dezvolte fondul de carte şi prin achiziţionarea cărţilor electronice sub formă de fişier 
de calculator (descărcare de pe internet de pe site-urile specializate sau transmise 
prin poşta electronică, ca fişier ataşat, gratuit, în diferite formate electronice digitale: 
PDF, LIT, HTML, PDB, EXE etc. Pentru citirea lor este nevoie de un hardware — 
un PC, un laptop, un PC de buzunar (Pocket PC), un PC de mână (Handheld PC) 
sau un telefon celular — şi de o aplicaţie software specială pentru lectură, numită 
„Reader” (eReader, Glassbook Reader etc.). Textul accesat trebuie să aibă aspectul 
unei cărți tipărite, dar conţinutul să fie îmbunătăţit cu înregistrări audio, video, cu 
legături (Ayperlinks) ce pot conecta utilizatorii-elevi la alte surse de informaţii. 
Aceste facilităţi vor permite dezvoltarea competenţei de lectură la elevi. 

Bibliotecarii şcolari / profesorii documentarişti vor trebui să se adapteze la 
această evoluţie a surselor de informare şi să acumuleze competenţe mai înalte, să 
fie capabili să gestioneze colecţiile multimedia care au la bază materialul digitizat. 
Existenţa cărţilor, în format pe hârtie și în format electronic?!, reprezintă viitorul 
apropiat al bibliotecii şcolare, o bibliotecă hibrid ce depune eforturi pentru facilitarea 
accesului rapid şi de calitate la informaţie al utilizatorilor-elevi. 

Când biblioteca şcolară virtuală va prelua treptat funcţiile bibliotecii 
tradiţionale, va trebui ca toate serviciile oferite utilizatorilor să fie regândite, atât 
din punctul de vedere al conţinutului, cât şi din cel al mediului de transmitere a 
informaţiilor. Se va pune accent pe furnizarea de servicii personalizate care vor da o 
nouă dimensiune bibliotecii şcolare. 

Redefinirea înţelegerii rolului bibliotecii publice în comunitate 
Intervenţia determinantă a tehnologiei în procesele de prelucrare 
şi diseminare a informaţiei 

Creşterea responsabilităţii sociale a bibliotecii publice 


Digitizarea ca modalitate de prezervare şi comunicare la distanţă 
a documentelor 


Apariţia bibliotecii 2.0 şi schimbările de substanţă în comunicarea 
şi interacțiunea cu utilizatorii 


9.4.1 BIBLIOTECA PUBLICĂ. STOCARE ŞI ACCES LA 
DOCUMENTE 


De la începuturile istoriei sale, biblioteca publică şi-a definit misiunea de a 
stoca, pe timp nelimitat, diferite tipuri de documente şi materiale informative, pe 
care să le pună la dispoziţia publicului interesat, răspunzând astfel, funcţiei sale 
patrimoniale, esenţială, în evoluţia sa. Datorită caracterului său enciclopedic, 
volumului informaţional şi capacităţii sale de a procesa şi disemina resursele 
deţinute, biblioteca publică a reprezentat, în toate epocile, o instituţie fundamentală 
a cunoaşterii şi a progresului. Funcţia patrimonială a bibliotecii este, în evoluţia sa, 
o funcţie fundamentală. 

Accesul cititorilor la documente a constituit unul dintre elementele cele mai 
importante ale evoluţiei acestui tip de instituţie, dar, în timp, biblioteca publică a 
evoluat către un sistem deschis, continuu perfectibil şi adaptabil la nevoile societăţii. 

În trecut, bibliotecile, fiind considerate şi tratate ca instituţii cu profil 
exclusiv cultural, aveau o anumită „discreţie” a prezenţei lor. Devenind structuri 
infodocumentare cu o componentă puternică de servire a intereselor informaţionale 
ale comunităţii locale, prin serviciile specifice către comunitate, respectiv a centrelor 
de informare comunitară, bibliotecile publice au primit un grad maxim de vizibilitate 
în comunitatea locală, dar şi în comunitatea globală. Bibliotecile nu mai sunt acele 
sisteme închise despre care există o „mitologie” greu de depăşit. Dimpotrivă, există 
un interes comun al bibliotecarilor şi utilizatorilor de a interacţiona în spiritul 
dezvoltării unei relaţii de empatie. 

9.4.2 IMPACTUL TEHNOLOGIEI ASUPRA BIBLIOTECII 
PUBLICE 


În anul 1994, UNESCO a emis Manifestul bibliotecii publice, un document 
extrem de important pentru evoluţia ulterioară a acestui tip de instituţie. În manifest 
se precizează următoarele: Biblioteca publică, poarta locală de acces la cunoaştere, 
asigură condiţiile necesare, de bază, pentru educaţia permanentă, formarea 
deprinderilor decizionale independente şi dezvoltarea culturală a individului şi 
grupurilor sociale!. 

De asemenea, se preciza că biblioteca publică reprezintă o forță activă în 
procesele de educaţie, cultură şi informaţie, un agent esenţial al bunăstării materiale 
şi spirituale a fiecărui membru al societăţii. Guvernele naţionale şi administraţiile 
publice locale primesc recomandarea de a sprijini, din punct de vedere material şi 
logistic dezvoltarea bibliotecilor publice. Categoriile speciale de utilizatori, precum 
persoanele cu dizabilităţi, asistaţii social, persoanele internate în spitale sau persoanele 
private de libertate trebuie să aibă aceleaşi şanse la informare în bibliotecile publice, 
aflate întrutotul la dispoziția comunităţilor locale. Bibliotecile publice sunt, de 
asemenea, implicate în sprijinirea dialogului între diferitele grupuri etnice, prin 
organizarea de activităţi prin care să crească vizibilitatea bibliotecii în comunitate. O 
menţiune se cuvine pentru specificul urban al bibliotecilor. 

În manifest se mai arată că perfecţionarea profesională continuă a 
bibliotecarilor este o condiţie sine qua non, pentru a răspunde solicitărilor de 
informare şi documentare ale utilizatorilor, la un nivel de maximă calitate. 

Anii 2000 înseamnă pentru biblioteci, în general, o schimbare vizibilă, în 
modul de abordare a prelucrării informaţiei, dar şi a punerii acesteia la dispoziţia 
utilizatorilor. Tehnologia s-a instalat definitiv în structurile infodocumentare şi 
accesul deschis la resursele informaţionale devine o necesitate stringentă. În acest 
context se subscrie şi Manifestul de la Oeiras (Agenda Pulman pentru e-Europay. 

Documente adoptate la Conferinţa Pulman de la Oeiras, Portugalia, 13-14 
martie 2003) nu fac decât să conceptualizeze aspecte care deja existau în realităţile 
bibliotecilor, de orice tip, cu accent pe bibliotecile publice: „Bibliotecile publice, 
activând cu serviciile de informare, şi muzeele trebuie: 

e să sprijine o societate civilă, democratică, slujind nevoile întregii comunităţi, 
Să furnizeze acces deschis la toate culturile şi cunoştinţele şi să combată excluderea 
prin a oferi oamenilor spaţii atractive şi distractive; 

e să urmărească necesităţile grupurilor speciale, ale persoanelor cu 
dizabilități, tinerilor. vârstnicilor, şomerilor, celor care trăiesc în mediul rural; 

e să susțină lansarea serviciilor de e-guvernare, de e-sănătate, e-comeri, e 
—învăţare; 

e să asigure accesul unic, obiectiv şi prietenos la resursele electronice şi 
instruirea privind folosirea acestora; 

e să fie centre de educaţie permanentă, 

e să ajute la combaterea „„analfabetismului digital“, să ajute la crearea 
resurselor digitale accesibile pentru toți; 

e să încurajeze ideea de comunitate locală, să acorde atenţie diversităţii 
culturale, etnice, religioase, să participe la conservarea Memoriei Comunitare. 


Finalul secolului al XX-lea şi începutul secolului al XXI-lea au schimbat 
radical înţelegerea modului de existenţă a bibliotecii publice, dar şi reflectarea în 
conştiinţa colectivităţii căreia i se adresează, datorită intervenţiei masive a tehnologiei 
informaţiei, în procesele specifice de prelucrare şi diseminare a informaţiei. În plus, 
cititorii din sălile de lectură, de altă dată, s-au transformat în utilizatori — consumatori 
de servicii şi participanţi activi la transformările prin care trece biblioteca publică. 


9.4.3 BENEFICIARI ŞI UTILIZATORI Al BIBLIOTECII PUBLICE 


Din poziţia de centru cultural complex, informaţional, documentar, educaţional, 
formativ, recreativ, şi prin misiunea sa, biblioteca publică se adresează în mod 
nediscriminatoriu tuturor categoriilor de beneficiari, indiferent de statutul socio- 
profesional, economic, de vârstă, sex, naţionalitate, convingeri politice şi religioase ori 
alte elemente de diferenţiere a persoanelor. Beneficiarul bibliotecii publice este orice 
cetăţean al comunităţii locale, dar, teoretic, poate fi orice persoană care îi trece pragul 
cu dorinţa de a obţine un serviciu specific. Beneficiarul generic, numit în literatura de 
specialitate actuală „utilizator” (statutul de „cititor” a fost depăşit, pentru că biblioteca 
a depăşit la rândul ei condiţia de instituţie a lecturii, devenind un centru de servicii 
informaţionale şi culturale multiple, care transcend simpla lectură) trebuie să fie foarte 
bine cunoscut, el fiind vectorul central al activităţii bibliotecare. În mod tradiţional, 
valorificarea resurselor infodocumentare ale bibliotecii se realizează prin ceea ce 
terminologia actuală a profesiei numeşte comunicarea colecţiilor, în principal prin 
documentare, lectură şi studiu în sălile de lectură şi tranzacții de împrumut la domiciliu. 
Biblioteca modernă, susținută de noile tehnologii, aspiră însă la o valorificare mult mai 
amplă a potenţialului său documentar, atât de către utilizatori, cât şi prin programe 
proprii de cercetare şi documentare, precum şi prin oferta culturală specifică. 


9.4.4 VIZIBILITATEA SOCIALĂ A BIBLIOTECII PUBLICE 


Biblioteca este o instituţie socială. Instituţia socială este definită de Erving 
Goffman astfel: „orice spaţiu delimitat prin bariere clare de percepție în care un 
anumit tip de activitate se desfăşoară în mod regulat”?. 

Performerii din interiorul fiecărei instituţii sunt mai mult sau mai puţin vizibili, 
faţă de public, în funcţie de specificul serviciilor oferite. La nivelul bibliotecilor, 

această expunere a crescut în ultimii ani, fără precedent. Bibliotecarii, specialişti 
în ştiinţele informării şi comunicării au păstrat câteva zone de strictă desfăşurare 
a activităţilor specifice. Prin zile ale porților deschise, vizite sau alte tipuri de 
evenimente ocazionale, au deschis către public aproape tot spaţiul instituţiei. 

În aceeaşi măsură, arată Goffman, echipa face un efort comun de a prezenta 
spre exterior „0 anumită definiţie a situaţiei”. 

Regulile deontologiei profesionale, „eticheta” specifică indică felul în care 
arată o bibliotecă. În acest sens, bibliotecile publice au mers în direcţia construirii 
unui brand propriu, care să includă aspecte legate de istoricul instituţiei, al localităţii/ 
regiunii în care îşi desfăşoară activitatea, amprenta unor personalităţi din diferite 
domenii, a căror biografie este legată de oraşul sau judeţul respectiv, dezvoltarea 
unor anumite servicii unice etc. 

Astfel, bibliotecile publice au făcut şi continuă să facă eforturi susţinute, pentru 
a schimba percepţia istorică tradițională asupra acestui tip de instituţie, considerat de 
unele voci chiar „depăşit”, aflat într-o concurenţă acerbă cu noile media. Contactul 
permanent al utilizatorilor sau nonutilizatorilor cu biblioteca, în mod direct, prin 
vizite, cu scop de informare şi documentare, participări la evenimente culturale 
sau contactul mijlocit cu pagina web a bibliotecii sau prin intermediul reţelelor de 
socializare, schimbă percepţia asupra instituţiei. După cum este cunoscut, utilizatorii 
sunt mai atenţi ca niciodată la: calitatea serviciilor oferite, pentru care gradul de 
expectanţă este foarte ridicat, aspectul clădirii, condiţiile de mediu, comportamentul 
personalului, modul în care se comunică prin afişaj etc. Atitudinea de aprobare din 
partea utilizatorilor, fie ei locali sau globali, are un rol din ce în ce mai important, 
în politicile de dezvoltare a bibliotecii publice. Este în acest caz evident că avem 
de-a face cu orientarea totală spre utilizator şi personalizarea serviciilor, în funcţie 
de solicitările exprimate, cât şi de intenţia de fidelizare, prin calitatea şi varietatea 
opţiunilor pe care biblioteca le oferă: informare-documentare, petrecerea timpului 
liber, participarea la viaţa culturală a comunităţii. 


9.4.5 COMUNICARE ŞI ACCES DESCHIS ÎN BIBLIOTECA 
PUBLICĂ 


Utilizatorii generaţiilor noi tind să creadă că în structura infodocumentară 
automatizarea ar putea rezolva toate problemele, ignorând, de exemplu, legea 
copy-right-ului sau existenţa unui număr limitat de personal, dedicat unor 
operaţiuni de trecere a unor documente în mediul electronic. În realitate, nicio 
bibliotecă publică nu îşi permite „luxul” de avea resurse nelimitate financiare sau 
de personal care să creeze o independenţă totală pe care utilizatorii au tendinţa 
să şi-o dorească. 

Apelul utilizatorilor la bibliotecari este unul firesc, atâta vreme cât au nevoie 
de îndrumarea unor specialişti în informare şi documentare, fiind conştienţi că în 

explozia informaţională actuală este de cele mai multe ori dificil să iei o decizie 
corectă. În plus, bibliotecile publice, prin serviciile de împrumut interbibliotecar, 
facilitează accesul la un număr mult mai mare de resurse, altfel indisponibile 
utilizatorilor. 

Era internetului permite comunicarea deschisă, în timp real, fără precedent, 
între diferite tipuri de biblioteci, tocmai în scopul unei creşteri a calităţii serviciilor 
oferite şi a cantităţii de informaţii furnizate către utilizatori. Berlin Declaration on 
Open Access to Knowledge in the Sciences and Humanities subliniază că: „Internetul 
a schimbat în mod fundamental realităţile economice şi practice ale diseminării 
cunoştinţelor ştiinţifice şi moştenirii culturale. Pentru prima dată, internet-ul oferă 
acum şansa de a se constitui o reprezentare globală şi interactivă a cunoştinţelor 
umanităţii, inclusiv a moştenirii culturale şi garantării accesului liber la nivel 
mondial. 


Cu toate că declarația menţionează în mod special mediile universitare şi 
de cercetare, ea se adresează practic tuturor tipurilor de biblioteci, întrucât accesul 
deschis trebuie să fie un deziderat general al structurilor infodocumentare, la acest 
început de secol 21. 

Astfel, biblioteca publică este structura care ilustrează în cel mai înalt grad 
un concept-cheie al lumii actuale: accesul deschis la colecții. Adresabilitatea 
generală, profilul enciclopedic al colecţiilor şi serviciile centrate pe utilizator conferă 
bibliotecii caracterul democratic care susţine orice organism furnizor de servicii 
publice moderne. 


Dezvoltarea bibliotecii ca centru de acces pentru resurse digitale (realizate, 
în bibliotecă, prin valoare adăugată), dezvoltarea serviciilor de la distanţă prin 
intermediul paginii web prin acces la bazele de date, rezervări, referinţe, consultanţă 
de specialitate, forum de discuţii etc. contribuie la îmbunătăţirea accesului la 
catalogul online, completează serviciile tradiţionale şi aduc biblioteca publică, într-o 
zonă de maxim interes şi pentru comunitatea globală de utilizatori. 

Bibliotecile publice, împreună cu cele şcolare, universitare, specializate sau 
de cercetare, au rolul de a sprijini utilizatorii să conştientizeze rolul informaţiei şi să 
îi încurajeze să o folosească în mod optim. 

Structura socioprofesională actuală a comunităţii din mediul în care 
biblioteca publică îşi desfăşoară activitatea este complexă şi diversificată, fiind 
reprezentate toate categoriile de utilizatori. Eterogenitatea acestui mediu atrage 
după sine o creştere a atenţiei bibliotecarilor pentru fiecare categorie în parte. 
Acest aspect are valenţe noi în mediul informaţional de mare volum, despre care 
menţionam anterior. Selecţia pe care, inevitabil, orice bibliotecă publică trebuie să 
o realizeze are un grad de responsabilitate crescut. 

9.4.6 BIBLIOTECA PUBLICĂ - INSTITUȚIE A MEMORIEI 
CULTURALE LOCALE ŞI NAȚIONALE 


Conservând, împreună cu instituţia arhivelor şi cu cea a muzeelor, un patrimoniu 
informaţional şi documentar uriaş, biblioteca publică face parte din categoria de 
instituţii ale memoriei. lată de ce, biblioteca publică se află într-o strânsă colaborare 
cu toate instituţiile de acest tip: arhive, muzee, centre de informare şi documentare, 
biblioteci private. Este vorba, în fapt, despre o complementaritate, reflectată în 
activităţile comune pe care aceste instituţii le organizează: expoziţii (inclusiv virtuale), 
mese rotunde, sesiuni de comunicări, workshop-uri, lansări de carte. 

Rolul educaţional al bibliotecii, de data aceasta în complementaritate cu 
instituţiile de învățământ formal, este într-o continuă extindere, prin servicii şi produse 
informaţionale specifice, adresate diferitelor categorii de vârstă. Responsabilitatea 
socială a bibliotecii publice are, în acest domeniu, o cotă foarte ridicată. 

După cum este cunoscut, bibliotecile publice au un rol esenţial, definit ca 
strategic, în Legea bibliotecilor, întrucât acestea sprijină educaţia permanentă, 
respectiv învăţarea pe tot parcursul vieţii, asigură accesul egal şi neîngrădit 
la informaţie, precum şi la toate documentele necesare informării, îşi aduc o 
contribuţie importantă la dezvoltarea personalităţii utilizatorilor, fără vreo 
deosebire de statut social ori economic, vârstă, sex, apartenenţă politică, religie 
sau naţionalitate. 

Structurile infodocumentare sunt implicate direct în viața culturală a 
comunităţilor şi, prin dimensiunea instructiv-educativă , şi în viaţa socială. Chiar 
dacă o parte a comunităţii locale nu conştientizează în mod direct importanţa acestui 
rol, simte efectele sale prin faptul că populaţia şcolară, studenţii, cetăţenii implicaţi 
în formarea profesională continuă sunt cei mai activi dintre utilizatori şi recunosc 
imposibilitatea continuării activităţii lor în absenţa structurilor infodocumentare din 
reţelele publice. 

Nu mai puţin importante sunt şi relaţiile publice ale structurii infodocumentare. 
Modul în care mass-media ilustrează activitatea bibliotecii preocupă în prezent 
specialiştii în ştiinţele informării, cu atât mai mult cu cât mediatizarea reprezintă 
însăşi existenţa pe piaţa informaţiei. 


9.4.7 RESPONSABILITATEA SOCIALĂ A BIBLIOTECII 
PUBLICE. DEMOCRATIZAREA ACCESULUI LA INFORMAȚIE 


Rolul important al bibliotecilor publice în comunitate provine şi din funcţiile 
pe care acestea trebuie să le îndeplinească, pornind de la relaţia individului (sau 
grupului) cu societatea, cu grupul sau cu sine însuşi : 

e funcţia de orientare socială (relaţia individ-societate) - necesitatea de 
informare a individului; 

e funcția de identificare socială (a individului, a grupului) - apartenenţa la 
anumite grupuri; 

e funcția contactului cu alt individ — compararea opiniilor; 

e funcția de autoafirmare (individ-sine) - recunoaşterea socială şi 
autorecunoaşterea. 


Biblioteca publică are deplina putere de a răspunde tuturor acestor cerinţe, 
atât prin activităţile specifice de informare şi documentare, cât şi prin varietatea de 
activităţi pe care le organizează ori al căror partener este în parteneriate cu instituţii, 
asociaţii, organizaţii non-guvernamentale etc. 

Unul dintre cele mai dinamice sectoare ale activităţii dedicate persoanelor 
adulte şi de vârsta a treia se referă la învăţarea pe tot parcursul vieţii (/ong-life 
learning). Cursurile de utilizare a calculatorului, alfabetizarea digitală, cultura 
informaţiei sunt numai câteva dintre ofertele de care membrii comunităţilor locale 
au beneficiat, indiferent de vârstă ori statut social. Oamenii au înţeles foarte exact că 
drumul la biblioteca publică va continua ori de câte ori simt nevoia de a învăţa ceva 
nou şi că în acest mediu se pot simţi confortabil . 

Structura socioprofesională actuală a comunităţii din mediul în care biblioteca 
publică îşi desfăşoară activitatea este complexă şi diversificată, fiind reprezentate 
toate categoriile de utilizatori: copii, elevi, studenţi, angajaţi în diferite instituţii, 
întreprinderi, companii şi firme, oameni de afaceri, persoane ce exercită profesii 
liberale, pensionari, şomeri. Eterogenitatea acestui mediu atrage după sine o creştere 
a atenţiei bibliotecarilor pentru fiecare categorie în parte. Acest aspect are valenţe 
noi, în mediul informaţional de mare volum, despre care menţionam anterior. 
Selecţia pe care, inevitabil, orice bibliotecă publică trebuie să o realizeze are un grad 
de responsabilitate crescut. 


9.4.8 CULTURA INSTITUŢIONALĂ A BIBLIOTECII PUBLICE 


Goffman propune patru perspective de abordare a instituţiilor€, aplicabile şi la 
nivelul activităţii bibliotecii publice, având în vedere că structurile infodocumentare 
se aliniază comportamentului social al altor entități similare. Astfel, instituţiile sunt 
evaluate: 

e Tehnic - în termenii eficienţei şi ineficienţei - ca un sistem de activitate 
organizat premeditat pentru a atinge obiective prederminate;, structurile 
infodocumentare pot proba prin indicatorii de eficiență cunoscuţi activitatea lor. 

e Politic - prin raportare la acţiunile pe care fiecare participant (sau clasă 
de participanţi) le poate pretinde de la alți participanţi , la tipurile de privaţiuni 
şi recompense care pot fi distribuite pentru a întări aceste solicitări, precum şi la 
sistemele de control social care coordonează această exercitare a autorităţii şi 
sistemul de sancțiuni. 

Raportându-se la administraţia locală din punct de vedere al finanţării, structurile 
infodocumentare sunt-cel puţin teoretic- sub controlul social al comunităţii locale. În 
realitate, în România, acest control social nu există, întrucât comunitatea locală nu îşi 
cunoaşte aceste atribuţii sau nu este interesată de aceste aspecte. 

e Structural - prin raportare la diviziunile de statut orizontale şi verticale şi la 
tipurile de relaţii sociale care leagă între ele respectivele grupuri. 

În cazul de faţă, bibliotecile din reţelele publice se află în structuri asociative 
sau de colaborare. Acestea pun în comun proiecte şi programe comune, în ideea unei 
dezvoltări profesionale, al cărei rezultat este tot dezvoltarea serviciilor. 

e Cultural - prin raportare la valorile morale care influenţează activitatea din 
interiorul instituţiei. 

Înţelesul dat de Goffiman poate fi raportat la cultura instituţiilor, în general, 
în timp ce, în calitate de instituţie de cultură, biblioteca acoperă toate înțelesurile 
acestei noţiuni. 

Acelaşi autor propune şi o a cincea abordare, „dramaturgică”, prin perspectiva 
„rolului” pe care o instituţie îl joacă în faţa comunităţii. 

În esenţă, biblioteca publică a depăşit etapa de instituţie strict informaţională 
şi culturală, mergând către o complexitate a abordării, fără precedent în istoria sa. 


9.4.9 TENDINȚE DE DEZVOLTARE ÎN BIBLIOTECI PUBLICE 
DIN LUME 


Bibliotecile publice din întreaga lume au asimilat şi înglobat tehnologia în 
activitatea lor, într-un mod natural, astfel încât aceasta face în prezent corp comun 
cu întreaga lor activitate. 

Etapele de preluare, utilizare şi tehnologie sunt diferite, de la ţară la ţară, de la 
bibliotecă la bibliotecă. 

Uneori, vorbim încă despre biblioteca hibridă, ceea ce înseamnă tradiţional, 
electronic, dar şi digital. Desigur, avansul tehnologic şi implicit, dezvoltarea 
serviciilor se află în strânsă legătură cu resursele financiare. 

Tendinţele de dezvoltare în ţările nordice” merg către furnizarea de material 
electronic (filme, jocuri, muzică) prin împrumutul/descărcarea acestora la domiciliu, 
parteneriat cu alte tipuri de instituţii şi organizarea de activităţi în comune, pentru 
cetăţeni, al căror cuvânt de ordine este inventivitatea. Danemarca, Finlanda şi Suedia 
împrumută, de asemenea e-book readers, în timp ce în Norvegia, acestea sunt 
disponibile numai în bibliotecă. În privinţa incluziunii digitale, 98% din biblioteci 
oferă posibilitatea de instruire, în vederea utilizării tehnologiei informaţiei; 97.5% 
din bibliotecile publice oferă acces gratuit la internet prin wireless, iar 99, 5% oferă 
programe de învăţare şi educare, incluziunea digitală fiind una dintre tendinţele 
importante de dezvoltare a serviciilor. Aproape toate bibliotecile oferă servicii de 
sprijin, în completarea formularelor (pe suport de hârtie sau online), în diferite 

domenii de activitate, administraţie, e-government etc. În acest sens, biblioteca 
publică este o ancoră a comunităţii, prin faptul că furnizează acces echitabil la 
tehnologie şi conţinut digital. O abordare comprehensivă a incluziunii digitale 
asigură oportunităţi egale, pentru fiecare, indiferent de situarea geografică, statutul 
socio-economic sau oricare alt factor 

Bibliotecile din SUA”, de exemplu,oferă, în aceeaşi măsură servicii de 
alfabetizare digitală, învăţare pe tot parcursul vieţii, servicii dedicate adolescenților, 
programe publice , pentru toate vârstele, cu accent şi pe incluziunea socială a 
diferitelor categorii defavorizate. Se cuvine o menţiune pentru categoria de utilizatori/ 
non-utilizatori de vârste foarte tinere, respectiv copii sub vârsta şcolară şi la vârsta 
şcolară foarte mică (early literacy), acomodaţi în bibliotecile publice, prin programe 
specifice şi prin apropierea de lectură, prin intermediul jocului . 

În Marea Britanie!, statisticile arată clar preferința utilizatorilor de a accesa 
şi a împrumuta resurse electronice şi digitale, cu precizarea că interacţiunea cu 
bibliotecile se realizează descrescător din punct de vedere fizic, prin vizite regulate 
în sediul instituţiilor şi, mai mult, în mediul virtual. 

Desigur, toate serviciile şi facilităţile enumerate mai sus vin în completarea celor 
deja cunoscute în bibliotecile publice: lansări de carte, întâlniri cu autorii, expoziţii, 
conferinţe, mese rotunde pe teme de actualitate etc. 

Aceste câteva exemple nu fac decât să ilustreze mişcarea importantă care are 
loc în dezvoltarea bibliotecilor publice şi responsabilitatea crescândă a specialiştilor 
în ştiinţele informării şi documentării. 


9.4.10 WEB 2.0 ÎN BIBLIOTECA PUBLICĂ 


Termenul Web 2.0 se află în prezent într-o expansiune de utilizare, în toate 
tipurile de biblioteci, având în vedere cele mai sus prezentate, respectiv interacţiunea 
dintre structurile infodocumentare şi utilizatori. Tim O”Reilly şi Dale Dougherty de 
la O Reilly Media au făcut cunoscut conceptul de Web 2.0, în anul 2004, în legătură 
cu modelele de business care au supravieţuit marii căderi de pe piaţa tehnologiei, 
din anii 1990. Era vorba despre ideea de colaborare, interactivitate, dinamism şi 
comunicare, în toate sensurile. 

Cea mai mare parte a specialiştilor în domeniu consideră că cea dintâi revoluţie 
pe care au iniţiat-o bibliotecile, prin utilizarea internetului, a fost una de tip static 
şi dădeau ca exemplu cataloagele online, ce presupuneau căutarea informaţiei, de 
către utilizatori, pe pagina web a bibliotecilor. Nu exista un răspuns, în timp real, la 
solicitările utilizatorilor, iar tutorialele erau la fel de statice, se bazau pe text şi nu 
interacţionau cu utilizatorii. 

Biblioteca Web 2.0 este o aplicaţie interactivă, colaborativă şi multimedia, 
bazată pe tehnologii web, la serviciile şi colecţiile bibliotecilor." În cazul bibliotecilor 
publice, interactivitatea devine un element central al dezvoltării instituţionale. 

Biblioteca web 2.0 se poate defini prin următoarele elemente, perfect aplicabile 
în bibliotecile publice:!? 

- centrează activitatea specifică de furnizare de informaţii, pe utilizator, 
mergând până la personalizarea răspunsului la solicitări; Crearea de conţinut este 
dinamică şi implică, în unele situaţii, utilizatorii înşişi; 

- furnizează experiență multimedia; 

- îmbogăţeşte sfera experienţei sociale, nimic mai potrivit, pentru bibliotecile 
publice; 

- favorizează inovaţia comună, prin interconectivitate şi colaborare, în ambele 
sensuri ale binomului utilizator-bibliotecă publică. 

Vorbim, desigur, în cazul bibliotecii 2.0 despre o comunitate virtuală. Aceasta 
nu trebuie să surprindă, deoarece extinderea de la servicii, spre comunitatea globală 
s-a realizat anterior, în biblioteca publică. 

Comunitatea bibliotecară internațională a îmbrăţişat cu entuziasm ideea unei 
astfel de structuri infodocumentare, din motive lesne de înţeles — creşterea numărului 
de utilizatori, creşterea vizibilităţii instituţiilor şi feed-back-ul rapid (mesaje 
sincrone între bibliotecari şi utilizatori). Toate aceste efecte ale bibliotecii 2.0 
inspiră la continuarea inovării în domeniu. Blogurile, paginile de tip enciclopedie, în 
general, colaborarea cu utilizatorii sunt mijloace de maximă atracţie spre instituţia 
bibliotecară, a cărei prezenţă în comunitate se impune şi în acest mod. 


9.4.11 CONCLUZII 


Existenţa contemporană a bibliotecii publice se dovedeşte de o complexitate 
fără precedent în istoria acestui tip de instituție şi implică deopotrivă asimilarea 
tehnologiei de înaltă fidelitate (software specific, pagini web, digitizare, interacțiune 
prin reţele de socializare, aplicaţii interactive), cât şi evoluţii în sfera profesională, 
care nu se mai referă la câteva domenii stricte. Practic, specialistul în ştiinţele 
informării se află continuu la interferența dintre spaţiul fizic, delimitat al bibliotecii 
şi spaţiul virtual, într-o evoluţie care apropie şi fidelizează utilizatorii, modelându-le, 
pe termen lung, comportamentul de căutare şi utilizare a informaţiei. 

